
I Se spunea că [Aepulo]! a înarmat norodul, care 
se bucurase de pace în vremea tatălui său şi, datorită 
acestui fapt, a ajuns foarte prețuit de tineretul, dornic 
de prădăciuni. 

Cînd consulul ţinea sfat în vederea războiului îm- 
potriva histrilor?, unii erau de părere să pornească nu- 
maidecît, inainte ca vrăjmaşii să-și poată aduna trupele, 
alţii, că trebuie consultat mai întîi senatul. A biruit pă- 
rerea de a se porni fără zăbavă la luptă. Consulul ple- 
cînd din Aquileia, își întocmi tabăra lingă lacul Tima- 
vus! (acest lac este situat în apropierea mării:). Tot 
acolo a sosit duumvirul* naval C. Furius cu zece nave. 
Duumvirii navali fuseseră numiţi împotriva flotei ili- 
rilor; cu 20 de vase şi avind drept centru oraşul Ancona” 
ei apărau coasta Mării Superioare. De acolo L. Corne- 
lius supraveghea în dreapta țărmurile mării pînă la 
Tarentum iar C. Furius pe cele din stinga, pînă la Aqui- 
leia. Aceste nave au fost trimise în portul cel mai apro- 
piat* al Histriei împreună cu vasele de transport şi cu 
mari cantităţi de provizii; consulul le-a urmat” împreună 
cu legiunile sale, așezind tabăra la o depărtare de vreo 
5000 de paşi de mare. Acel port a ajuns în scurtă 
vreme un tîrg” foarte căutat; de acolo se transportau 
toate cele trebuincioase în castru. Şi pentru ca aceste 
operaţii să fie ferite de orice primejdie, consulul a în- 
conjurat din toate părţile tabăra cu posturi de pază. 
El a așezat o cohortă înrolată în grabă din Placentia", 
ca post de pază permanent, îndreptat spre Histria; pen- 
tru a apăra pe cei care mergeau la fluviu să aducă apă, 
M. Aebutius, un tribun militar din legiunea a doua, a 
primit poruncă să adauge și două manipule de soldaţi. 

Tribunii militari T. şi C. Aelius duseseră legiunea a 
treia pe drumul care merge la Aquileia, pentru a proteja 
pe cei trimişi după nutreţ și lemne. Cam la o 1000 de 
pași de acea regiune, se găsea tabăra gallilor”; acolo erau 
nu mai mult de 3 000 de galli sub comande lui Catmelus, 
căpetenia lor. 


II Îndată ce tabăra” romană a fost mutată lingă lacul 
Timavus, histrii şi-au așezat tabăra lor în dosul unei 
costişe, într-un loc ferit; de acolo ei urmăreau pe dru- 
muri piezişe trupele romane, pîndind orice prilej; nu 
le scăpa nimic din tot ce se petrecea şi pe mare și pe 
uscat. Cînd au văzut că în faţa taberei romane sînt pos- 
turi slabe și că în for, între castru și mare forfoteşte 
mulţime de neguţători fără nici un fel de protecţie din 
pariea trupelor de uscat sau maritime, au atacat în ace- 
lași timp cele două puncte de sprijin alcătuite din tru- 
pele cohortei din Placentia şi din manipulele legiunii a 
doua. Ceaţa de dimineaţă învăluise la început acţiunea; 
negura risipindu-se la cele dintîi raze călduroase ale 
soarelui, zarea se limpezise întrucîtva; însă lumina zilei, 
încă neclară, mărea, ca de obicei, proporţiile lucrurilor 
pentru cel ce privea, și, în împrejurarea de faţă înşelînd 
privirile romanilor, le-a arătat linia de bătaie a duşma- 
nilor cu mult mai mare decît era. Ostașşii ambelor 
puncte de sprijin îngroziți din această cauză, după ce 
s-au refugiat cu mare zarvă în castru, au pricinuit acolo 
şi mai multă panică decît aduseseră cu ei. Căci aceşti 
ostaşi nu erau în stare nici să spună de ce au fugit, nici 
să dea vreun răspuns celor care îi întrebau; se auzeau 
strigăte la porţi, ca și cum acolo nu se găsea nici un 
post ca să stăvilească atacul, iar îngrămădirea ostașilor, 
care se năpusteau unii peste alții din pricina întuneri- 
cului, făcuse să nu se ştie dacă a pătruns sau nu duşma- 
nul înăuntrul întăriturilor. Se auzea un glas care îi 
chema către mare. Acest strigăt, scos poate la voia în- 
timplării de vreun ostaș, răsuna pretutindeni în întreaga 
tabără. Ca urmare, ca și cum ar fi primit ordin să exe- 
cute aceasta, pornesc în goană către mare numai vreo 
cîțiva ostași, unii înarmaţi, o mai mare parte fără arme 
apoi mai mulți, şi în cele din urmă aproape toţi, şi con- 

sulul însuși, care, după ce în zadar încercase să-i cheme 
înapoi pe cei care fugeau, nu izbutise nici prin puterea 
de comandant, nici prin autoritatea sa, nici chiar prin 
rugăminţile sale. Singurul care a rămas pe loc a fost 
M. Licinius Strabo, tribunul militar al legiunii a doua, 
lăsat acolo cu trei manipule din legiunea sa. Histrii, 
după ce au năvălit în tabăra romană evacuată de ostaşi!f, 
pentru că nu mai exista nici un fel de armată care să 
li se opună, au surprins pe tribunul militar în praeto- 
riu, cînd rînduia şi îmbărbăta pe ai săi. Faţă de numă- 
rul mic al romanilor care li se împotriveau, lupta a fost 
cît se poate de înverşunată, şi nu s-a curmat decît cînd 
a fost omorît tribunul militar împreună cu toţi cei care 
rămăseseră locului în jurul său. După ce au prăvălit la 
pămînt praetoriul şi după ce au jefuit tot ce au găsit 
acolo, vrăjmaşii au ajuns la quaestorium, în for şi pe 
calea quintana. Fiindcă histrii au găsit acolo tot felul 
de lucruri pregătite şi aranjate, iar în cortul quaestoru- 
lui paturi așşternute, regele histrilor se întinse pe pat 
şi începu să prînzească. În curînd, toţi ceilalți făcură 
întocmai ca el, uitînd de arme şi de dușmani; şi, ca 
unii care nu erau deprinşi cu o hrană prea îmbelșugată, 
îşi încărcară cu o mare lăcomie trupurile cu vin și mîn- 
căruri, 


III La romani situaţia era atunci cu totul deosebită; 
şi trupele de uscat şi cele maritime se aflau în alarmă: 
marinarii își strîngeau corturile şi îmbarcau pe nave 
cu repeziciune proviziile înşiruite pe țărm; ostașii, în- 
spăimîntaţi, se năpustesc asupra bărcilor și în mare: 
mateloţii, temîndu-se să nu li se încarce navele peste 
măsură, unii stăvilesc mulțimea de soldaţi, alții împinge 
de la țărm vasele în larg; de aici s-a iscat între ostași și 
marinari gîlceavă şi, în curînd, o încăierare sîngeroasă 
cu răniţi şi morți, pînă cînd, la porunca consulului, flota 
s-a îndepărtat de uscat. Apoi el începu să-i despartă pe 
ostaşii înarmaţi de cei fără arme; abia fură găsiţi cu 
arme 1 200 de ostaşi dintr-o mulțime atît de mare; erau 
foarte puţini călăreţii care îşi mai luaseră caii cu ei; 
ceilalți arătau ca nişte slujitori şi ordonanţe, pradă 
uşoară pentru dușmani, dacă aceştia și-ar fi adus aminte 

de război. Atunci se trimite, în slirşit, o ștafetă pentru 
a chema înapoi legiunea a treia, precum și trupele gal- 
lice; în acelaşi timp, soldaţii încep să se întoarcă din 
toate părţile pentru a recuceri castrul și pentru a spăla 
asttel ruşinea“. Tribunii legiunii a treia poruncesc osta- 
şilor lor să arunce lemnele și nutreţul, ordonă centurio- 
nilor să aşeze cîte doi ostași din rîndurile celor mai 
vîrstnici pe caii de pe care fuseseră descărcate pove- 
rile; la rîndul lor, călăreţii să ia pe cai fiecare cîte un 
pedestraş dintre cei tineri. „Strălucită glorie va fi pen- 
tru această legiune dacă, datorită vitejiei ostașilor ei, 
se va recuceri tabăra pierdută din cauza fricii ostașilor 
legiunii a doua. Va fi lesne să se pună mina pe ea, dacă 
barbarii, ocupați cu prăzile, vor fi atacați pe neaştep- 
tate; așa cum a fost cucerită, la fel poate fi luată îna- 
poi“. Aceste cuvinte de îmbărbătare au fost ascultate 
cu foarte mare zel de către ostaşi. Stegarii pornesc re- 
pede cu steagurile şi nici ostașii nu mai zăbovesc o 
clipă. Totodată, consulul şi trupele care au fost aduse 
de la mare s-au apropiat cele dintii de întărituri. L. Atius, 
primul tribun al legiunii a doua, nu numai că își îmbăr- 
băta ostașii, ci îi şi lămurea: „Dacă histrii învingători 
s-ar fi gîndit să-şi menţină tabăra romană cu același 
curaj cu care au cucerit-o, mai întîi ei i-ar fi urmărit 
pînă la mare pe romanii scoşi din castru, apoi ar fi 
aşezat în faţa întăriturilor taberei posturi; ei însă zac, 
probabil, cufundaţi în somn, din pricina băuturii“. 


IV După acestea, Atius porunci stegarului său, A. 
Baeculonius, un bărbat cunoscut prin vitejia sa, să por- 
nească înainte cu steagul. Stegarul spuse că, dacă osta- 
şii îl vor urma, el va face în aşa fel, ca să se înainteze 
cit mai repede. Şi aruncînd cu toate puterile sale fla- 
mura dincolo de parapet, el cel dintii intră pe poarta 
taberei. Dintr-o altă parte sosiră 'T. şi C. Aelius, tribunii 
legiunii a treia, împreună cu cavaleria. Numaidecit îi 
urmară și ostașii cărora li se poruncise să încalece cîte 
doi pe un cal de povară, și apoi sosi însuşi consulul cu 
întreaga-i coloană. Doar puţini dintre histri, şi anume 
cei care nu erau beţi de tot, şi-au mai adus aminte că 
pot scăpa prin lugă; toţi ceilalţi au trecut din somnul 

beţiei în cel al morţii; romanii şi-au luat înapoi toate 
ale lor, neatinse, în afară de ceea ce se consumase din 
hrană şi băutură. Chiar şi romanii bolnavi, care fuse- 
seră lăsaţi în tabără, cînd i-au simţit pe ai lor intrînd, 
puseră repede mîna pe arme, făcînd un cumplit măcel 
în rîndurile dușmanului. Din rîndurile acestora, cel care 
a făcut minuni de vitejie în această luptă a fost cava- 
lerul C. Popillius. El era poreclit Sabellus. Acesta, fiind lă- 
sat în castru pentru că fusese rănit la un picior, a măce- 
lărit cel mai mare număr de dușmani. Ca la 8 000 de his: 
tri au fost omoriţi acolo; nu au luat nici un prizonier, 
pentru că miînia şi indignarea i-au făcut pe romani să nu 
se mai gindească la pradă. Cu toate acestea, regele histri- 
lor, deși era beat de la ospăț, a izbutit să scape, fiind 
aruncat repede de ai săi pe un cal. Din rîndul romanilor 
biruitori au căzut 237 de ostaşi, cei mai mulţi cu prile- 
jul fugii de dimineaţă, decît cu recucerirea taberei. 


V întimplarea făcuse ca Gn. şi L. Gavillius Novellus, 
colonişti din Aquileia, veniţi să aducă provizii, să fie 
gata să intre în tabăra cucerită de histri, fără să-și dea 
seama de situaţie. Fiindcă aceştia au fugit înapoi la 
Aquileia, părăsindu-şi poverile, informaţiile lor au răs- 
pîndit pretutindeni groază, și au pricinuit zarvă atit în 
Aquileia, cît şi — după cîteva zile — la Roma. Duseseră 
vestea nu numai că tabăra romană căzuse în mîinile 
vrăjmaşilor, și că ostașii fugiseră — fapte care erau ade- 
vărate —, ci şi că fusese pierdută întreaga situaţie şi 
nimicită întreaga oştire romană. Ca urmare, aşa cum se 
obişnuia să se facă în împrejurări grele!, s-a hotărit înro- 
larea excepţională de ostaşi, nu numai din cetatea ro- 
mană, ci şi din întreaga Italie. S-au recrutat două le- 
giuni de cetăţeni romani; s-a dat poruncă și aliaţilor de 
drept latin să pună la dispoziţie 10000 de pedestrași 
şi 500 de călăreţi. Consulul M. lunius a primit poruncă 
să treacă în Gallia și să ceară şi cetăților acelei provin- 
cii soldaţi, cît de mulţi poate da fiecare. Totodată s-a 
hotărît ca praetorul T. Claudius să dea un edict prin 
care ostașii legiunii a patra şi 5 000 de pedestrași aliaţi 
cu nume latin, precum şi 250 de călăreți să se adune 
la Pisae!” și să apere provincia cît timp lipseşte de acolo 

consulul; praetorul M. Titinius să ordone primei legiuni 
şi unui număr egal! de pedestrași și de călăreţi aliați să 
se adune la Ariminum”, 

Nero? a plecat la Pisae, în provincia sa, îmbrăcat în 
mantie de război. Titinius, după ce l-a trimis pe tribunul 
militar C. Cassius la Ariminum să ia comanda legiunii 
romane, a făcut recrutările de ostaşi la Roma. Consulul 
M. lunius trecînd din Liguria în provincia Gallia, după 
ce a poruncit cetăților din Gallia, precum și coloniilor” 
romane să-i pună numaidecît la dispoziţie trupe, a sosit 
la Aquileia. Acolo aducîndu-i-se la cunoștință că armata 
romană e teafără, după ce a trimis o scrisoare la Roma, 
ca cetăţenii să nu mai fie alarmaţi, și după ce a trimis 
la vatră trupele auxiliare pe care le ceruse de la galli, 
s-a dus la colegul său. 

La Roma s-a iscat pe neaşteptate o mare bucurie; s-a 
renunțat la recrutări, iar cei care depuseseră jurămîntul 
au fost trimisi la vatră. Acelaşi lucru s-a petrecut şi cu 
trupele care fuseseră lovite de molimă la Ariminum; au 
fost trimise la vatră. 

Histrii, care aveau trupe numeroase în tabăra lor așe- 
zată nu departe de aceea a consulului roman, cînd au 
auzit că a sosit celălalt consul cu o nouă oaste, s-au 
împrăștiat prin cetăţile lor; consulii şi-au adus înapoi le- 
giunile la Aquileia, în tabăra de iarnă. 


VI După ce, în sfîrşit, s-a potolit zarva provocată de 
răscoala histrilor, s-a dat un senatus-consultum prin 
care se cerea consulilor să se înţeleagă între dinșii care 
dintre ei să se întoarcă la Roma pentru a ţine alegerile. 
Tribunii plebei, A. Licinius Nerva şi C. Papirius Turdus, 
îl criticau în adunări pe Manlius, care nu era de faţă, fă- 
cînd propunerea ca Manlius să nu mai deţină comanda 
după idele lui martie? (pentru că consulilor le fuseseră 
prelungite pent:u un an comenzile peste provinciile lor) 
ca astfel să se poată înfățișa la judecată, după ce va ieşi 
din magistratură*; colegul lor Q. Aelius s-a opus acestei 
propuneri şi după criîncene dezbateri, Aelius a obţinut 
să nu se voteze proiectul de lege?. 

În decursul acestor zile, după ce Ti. Sempronius 
Gracchus şi L. Postumius Albinus s-au întors din His- 

pania la Roma, senatul, convocat de praetorul M. Titi- 
nius% în templul Bellonei%, le-a dat încuviințarea să-şi 
expună faptele pe care le-au săvirșit, să ceară onorurile 
cuvenite și să se aducă cinstire zeilor nemuritori. 


În același timp, s-a aflat din scrisoarea trimisă sena- 
tului de praetorul Sardiniei T. Aebutius, și adusă de fiul 
acestuia, că şi acolo este o mare răscoală. 


Iliensii”, alăturîndu-şi ajutoare din partea balarilor*, 
năvăliseră în această provincie pacificată și el nu era în 
măsură să li se împotrivească cu o oaste puţin nume: 
roasă și în mare parte slăbită de molimă. Aceleaşi veşti 
le aduceau și solii sarzilor, care rugară senatul să dea 
ajutor măcar oraşelor lor, fiindcă în ce priveşte ogoarele 
starea lor este demnă de plins. Această solie, şi tot ce 
privea situaţia din Sardinia, a fost dată pe seama noilor 
magistrați. 

O solie venită din partea lycienilor făcu plingeri la 
fel de jalnice, tinguindu-se senatului roman împotriva 
cruzimii arătate de rhodieni, după ce fuseseră trecuţi 
de L. Cornelius Scipio sub ascultarea acelora: „Lycie- 
nii — spuneau ei — au fost supușii lui Antiochus, însă 
robirea lor de către regele acela, pusă faţă în faţă cu 
situaţia în care au căzut acum, li s-a părut o adevărată 
libertate; nu numai ei toţi sînt asupriţi de rhodieni, ci 
fiecare dintre ei pătimește o adevărată robie; nevestele 
şi fiii lor îndură silnicii; trupurile lor, spatele lor sînt 
pradă celor mai crincene bătăi; mai înjositor ca orice 
este faptul că li se terfeleşte și necinsteşte bunul lor re- 
nume; în chip fățiș sînt înfiorător de chinuiţi, pentru ca 
rhodienii să-şi dovedească drepturile lor asupră-le şi 
pentru a nu mai lăsa nici o îndoială că între dînșii şi 
sclavii cumpăraţi cu bani nu este nici un fel de deose- 
bire“. Senatul mişcat de plingerea lIycienilor le-a înmi- 
nat o dispoziţie scrisă pentru rhodieni cu următorul cu- 
prins: „senatul roman nu încuviințează să fie socotiți 
în robia rhodienilor Iycienii şi nici nu îngăduie ca cineva 
să ia în stăpînire vreun alt norod care s-a născut liber. 
Lycienii se află în puterea și ocrotirea rhodienilor, aşa 


cum cetăţile aliate se află sub ascultarea poporului ro- 
man“. 

VII S-au celebrat două triumfuri”, desfăşurate unul 
după altul, pentru biruinţele din Hispania. Mai întîi a 
fost sărbătorit Sempronius Gracchus pentru izbinzile 
sale asupra celtiberilor* şi aliaţilor lor; în ziua următoare 
a fost purtat în triumf L. Postumius pentru înfringerea 
lusitanilor și a altor populaţii hispane, din aceleași ţinu- 
turi; Ti. Gracchus a vărsat în tezaurul statului 40 000 
de libre” de argint, iar Albinus 20 000 de libre. Amîndoi 
au împărțit ostaşilor cîte 25 de dinari, o sumă îndoită 
centurionilor, întreită călăreţilor; ostașii aliaţilor au 
primit aceleaşi sume de bani ca și romanii”, 

În decursul acelorași zile, întîmplarea a făcut să 
vină din Histria la Roma în vederea alegerilor şi con: 
sulul M. lunius. După ce tribunii plebei — Papirius şi 
Licinius — l-au hărțuit în senat cu tot soiul de întrebări 
în legătură cu cele ce s-au petrecut în Histria, l-au dus 
și în faţa adunării poporului”. Deşi consulul a răspuns 
tribunilor că el n-a fost în acea provincie mai mult de 
11 zile şi că a aflat după zvonuri, ca şi ei, ce s-a petre- 
cut acolo în lipsa sa, tribunii au continuat cu întrebă- 
rile: „Atunci pentru ce n-a venit la Roma mai degrabă 
A. Manlius, ca să dea socoteală în faţa poporului roman, 
pentru care temei din Gallia, provincia sa pe care a 
tras-o la sorţi, a trecut în Histria? Cînd i-a dat senatul 
încuviințarea să poarte acest război? Cînd i-a poruncit 
poporul roman să pornească acest război? Și cel puţin, 
dacă, pe Hercules, l-a pornit din propriu imbold, tre- 
buia să fi dus lupta cu prevedere și cu străşnicie. Căci 
nu s-ar putea spune dacă războiul a fost început cu mai 
multă lipsă de voinţă, sau dacă a fost desfăşurat cu 
mai multă lipsă de chibzuinţă. Histrii, atacînd pe ne- 
așteptate două posturi, le-au nimicit; tabăra romană a 
fost cucerită şi au fost măcelăriți toți pedestraşii și toţi 
călăreţii — ciţi se găseau în castru; ceilalți ostaşi ro- 
mani fără arme asupra lor au fost fugăriţi şi toţi au 
alergat pînă la mare și pînă la nave, cu consulul în 
frunte. Va da socoteală de toate aceste lucruri ca sim- 
plu particular, deoarece în calitate de consul n-a vrut“. 


VIII Apoi s-au ținut alegerile: au fost aleși consuli 
C. Claudius Pulcher şi Ti. Sempronius Gracchus. În 

ziua următoare au fost aleși praetori: P. Aelius Tubero, 
pentru a doua oară, C. Quinctius Flamininus, C. Numi- 
sius, L. Mummius, Cn. Cornelius Scipio, P. Valerius Lae- 
vinus. Lui Tubero i-a căzut la sorţi jurisdicţia urbană”, 
lui Quinctius, cea peregrină, lui Numisius — provincia 
Sicilia, lui Mummius — Sardinia; dar aceasta din urmă 
a devenit provincie consulară“ din pricina importanței 
războiului de acolo. Lui Scipio şi Laevinus le-au căzut la 
sorți Gallia, împărţită în două provincii. 

La idele lui martie, ziua în care Sempronius și Clau- 
dius au intrat în consulat, s-a dezbătut în senat numai 
chestiunea provinciilor Sardinia şi Histria, precum şi a 
duşmanilor care au aţiţat războiul în aceste două ţi- 
nuturi. 

în ziua următoare s-au înfățișat senatului împuterni- 
ciții sarzilor, care fuseseră amînaţi să se prezinte după 
intrarea în funcţiune a noilor magistrați; a venit şi L. Mi- 
nucius Thermus, care fusese legatul consulului Manlius 
în Histria. Din spusele. sarzilor senatul a luat cunoștință 
cît era de mare războiul în acea provincie. 

Au stîrnit răsunet în senat şi soliile aliaţilor de drept 
latin” primite, în sfîrșit, în audiență, după ce îi obosi- 
seră tot stăruind şi pe censori* şi pe consuli în anul 
precedent”. 

Îndeobște latinii se plingeau pentru următoarele: 
„Concetăţenii lor după ce au fost recenzați la Roma, cei 
mai mulţi s-au și strămutat aici. Dacă le va îngădui 
aceasta, după cîtăva vreme” se va întîmpla ca ora- 
şele lor depopulate, satele lor părăsite, să nu mai poată 
pune la îndemîna republicii romane nici un ostaș“. 

Samniţii şi paelignii“ se jeluiau că din rîndurile lor 
4 000 de familii s-au strămutat la Fregellae“; şi cu toate 
acestea, nici unii, nici ceilalți nu dau mai puţini ostaşi 
cu prilejul recrutărilor. Căci s-a recurs la două feluri 
de şiretlicuri prin care se putea să-și schimbe individual 
cetăţenia. Legea acordă aliaţilor de drept latin dreptul de 
a deveni cetățean roman cu condiţia de a-și lăsa în loca- 
litatea lor de baştină un vlăstar din neamul lor. Printr-o 
falsă tilcuire a legii, unii pricinuiau nedreptăţi aliaţi- 
lor, alții poporului roman; căci, ca să nu-şi lase nici un 
vlăstar la vatră, contractau o vinzare fictivă” a copiilor 

lor cu unii cetăţeni romani; aceştia se obligau să acorde 
apoi copiilor libertatea“, ca să devină astfel cetăţeni li- 
berţi“; şi cei care nu aveau copii, pentru a-i lăsa în locul 
lor, ca cetățeni romani ...* deveneau. În urmă însă, cu 
încălcarea oricărei aparenţe de legalitate şi fără să aibă 
vreun vlăstar, treceau la cetăţenia romană, în disprețul 
legii, prin imigrare şi prin înscriere în registrele de 
recensământ. 

Împuterniciţii lor cerură „să se pună capăt de aci 
înainte acestei stări de lucruri şi senatul să poruncească 
aliaţilor să se înapoieze în cetăţile lor de baștină. Apoi 
să se interzică prin lege ca schimbarea de cetăţenie să se 
mai facă vînzînd şi cumpărînd pe cineva, iar dacă vre- 
unul va deveni cetăţean roman, în felul acesta, să nu fie 
socotit cetăţean“”, 

Senatul roman a aprobat această cerere. 


IX Apoi au fost decretate consulilor Sardinia şi His- 
tria, care erau în război. S-a dat poruncă să se înroleze 
pentru Sardinia două legiuni, fiecare de cîte 5200 de 
pedestrași şi cîte 300 de călăreţi şi 12 000 de pedestrași 
aliaţi şi cu nume latin, şi 600 de călăreţi şi să se echi- 
peze 10 vase cu cîte cinci rînduri de visle, dacă vrea să 
le ia din şantierele navale. Şi pentru Histria s-au decre- 
tat tot atîţia pedestrași și călăreţi cît și pentru Sardinia. 
Consulii au mai primit din partea senatului dispoziția 
de a-i trimite lui M. Titinius în Hispania o legiune cu 
300 de călăreţi romani, 5 000 de pedestrași și 250 de călă- 
reţi aliaţi. 

Înainte ca să-și tragă consulii la sorţi provinciile s-au 
anunţat semne“. Se spunea că în ţinutul Crustuminum”, 
în dumbrava lui Marte, ar fi căzut o piatră din cer; pe 
teritoriul Romei s-ar fi născut un copil cu trup fără 
picioare; că s-ar fi văzut şi un şarpe cu patru picioare; 
iar la Capua în for ar fi fost lovite de trăsnet numeroase 
locuinţe; că la Puteoli” ar fi fost mistuite de foc două 
nave lovite de trăsnet. În vreme ce se vorbea despre 
acestea, se vesti că un lup, după ce intrase în plină zi 
pe poarta Collina, chiar în Roma şi a fost hărțuit, ar fi 
izbutit să scape pe poarta Esquilina:!, hăituit de un mare 
număr de oameni. Consulii au adus jertfe de vite mari 

pentru ispăşirea acelor semne şi vreme de o zi întreagă 
s-au săvirşit slujbe pe la toate altarele. 

După aducerea la îndeplinire a jertfelor, după rîn- 
duială, s-au tras la sorţi provinciile: lui Claudius i-a că- 
zut Histria, lui Sempronius Sardinia. Apoi C. Claudius 
a publicat, potrivit unui senatus-consultum, un edict re- 
feritor la aliaţi, cuprinzînd următoarele dispoziţii: „toţi 
aliaţii de drept latin, care fuseseră recenzați”? fie ei, fie 
strămoşii lor pe vremea censorilor M. Claudius și T. 
Quinctius şi după aceştia, şi au fost trecuţi în registrele 
aliaţilor de drept latin, să se înapoieze fiecare în ceta- 
tea lui de baştină pînă la calendele lui noiembrie“*. S-a 
hotărît ca praetorul L. Mummius să ancheteze pe cei 
care nu se vor înapoia în cetăţile lor potrivit edictului. 
La legea şi la edictul consulului s-a mai adăugat urmă- 
torul senatus-consultum: „Dictatorul, consulul, inter- 
regele“, censorul, praetorul care sînt în funcţiune sau 
vor fi în viitor“ să ceară jurămînt de la cel care ur- 
mează a fi eliberat din sclavie și trecut în libertate, că 
cel care îl eliberează nu-l eliberează în vederea schimbă- 
rii cetăţeniei; senatul a hotărît că cel care nu dă un ast- 
fel de jurămînt nu trebuie eliberat din sclavie“. Acestea 
au fost prevăzute pentru viitor* ... 


| X În vreme ce se petrec acestea la Roma, M. lunius 
Şi A. Manlius care fuseseră consuli cu un an mai înainte, 
după ce au iernat în tabără în Aquileia, trecură cu oastea 
hotarele histrilor la începutul primăverii; pustiind în 
lung şi în lat ţinutul, cînd histrii şi-au văzut prădate 
bunurile lor, cuprinși mai degrabă de durere şi revoltă, 
nu de nădejdea că vor fi în stare să ţină piept celor 
două oştiri romane, au pornit la luptă. Adunînd cu mare 
zor tineretul populațiilor din Histria, oastea lor, strînsă 
în grabă, a dovedit, la primul atac, mai multă înverşu- 
nare decît stăruință de lungă durată. Ca la 4000 de 
oameni din rîndurile lor au fost măcelăriți în luptă; 
ceilalţi, renunţind la război, s-au împrăştiat pretutindeni, 
în cetăţile lor; de acolo şi-au trimis mai întîi împuterni- 
ciți în tabăra romană pentru a cere pace, şi apoi au 
trimis şi ostaticii, care au fost ceruţi. La Roma, după 
ce s-a aflat de toate acestea din rapoartele proconsulilor, 

consulul C. Claudius, temîndu-se ca nu cumva, în urma 
acestei izbinzi, să i se ia provincia și oastea, porni de 
grabă în provincia sa, plecînd în toiul nopții, fără să fi 
făcut cuvenitele făgăduinţe zeilor, fără lictori în ţinuta 
de campanie”, aducînd această hotărîre numai la cu- 
noștinţa colegului său; în Histria el a arătat o și mai 
mare nesocotință decît la plecare. Căci, după ce a con- 
vocat acolo adunarea ostașilor, a biciuit cu vorba fuga 
lui A. Manlius din tabără, ocară cu greu îndurată de 
urechile ostașilor, ca unii care fuseseră cei dintii la 
fugă. După aceasta l-a copleșit cu învinuiri pe M. lunius 
pentru că s-a întovărăşit la isprava ruşinoasă a colegului 
său; în cele din urmă le porunci amîndurora să plece 
cît mai degrabă din provincia sa. Aceştia i-au răspuns 
că ei, ca ostași, vor da ascultare poruncii consulului, 
după ce dînsul, potrivit datinilor strămoşeşti, va rosti în 
Capitoliu cuvenitele făgăduinţe și va pleca din Roma 
însoțit de lictori îmbrăcaţi cu mantia de război; turbînd 
de mînie, Claudius ordonă să fie chemat proquaestorul 
lui Manlius, căruia îi ceru cătuşele, ameninţînd că el îi 
va trimite la Roma legaţi pe Iunius şi pe Manlius. Însă 
nici proquaestorul n-a vrut să țină seama de porunca 
consulului; la rîndul lor ostașii, înconiurîndu-şi coman- 
danţii și pe de o parte îmbrăţișîndu-le cauza lor, iar 
pe de alta, înverșunaţi împotriva consulului, erau 
gata să nu se supună ordinelor acestuia. În cele din 
urmă consulul,. obosit de vorbele de batjocură atît ale 
fiecărui ostaş în parte, cît si ale întregii armate (căci 
pe deasupra mai şi rîdeau de el), s-a înapoiat la Aqui- 
leia cu aceeași navă cu care venise. De acolo, îi scrise 
colegului său să poruncească noilor ostași înrolați şi 
repartizaţi pentru provincia lui — Histria — să se adune 
la Aquileia, apoi să caute să nu fie reţinut la Roma de 
nimic şi, după ce va face făgăduinţe zeilor, să iasă din 
cetate îmbrăcat în ţinuta de război. Colegul său a urmat 
îndeaproape cuprinsul scrisorii lui Claudius și a fixat 
o zi apropiată pentru adunarea ostaşilor la Aquileia. 
Claudius a venit aproape imediat pe urmele scrisorii 
sale. Sosind la Roma, a convocat adunarea poporului în 
privinţa lui Manlius şi a lui Iunius și, fără să zăbovească 

mai mult de trei zile la Roma, cu lictorii în ţinuta de 
campanie, după ce a îndeplinit făgăduinţele în Capitoliu, 
s-a dus în provincia lui cu aceeaşi repeziciune cu care 


venise. 


XI Cu cîteva zile mai înainte, lunius și Manlius au 
atacat cu cea mai mare străşnicie orașul întărit Nesac- 
tium*, unde se retrăseseră căpeteniile histrilor şi însuşi 
regele lor, Aepulo. După ce Claudius și-a adus acolo cele 
două legiuni noi, iar vechea oștire a trimis-o la vatră 
împreună cu comandanții lor, a împresurat acest oraș, 
străduindu-se să-l ia cu asalt cu ajutorul vineaelor. Un 
riu care curgea prin preajma zidurilor stînjenea lucră- 
rile împresurării şi punea, totodată, la îndemiîna histri- 
lor, apa trebuincioasă de băut. Consulul izbuti să abată 
cursul acestui rîu pe o nouă albie, după o muncă de 
mai multe zile. Faptul că li se tăiase apa a stîrnit 
groaza în locuitorii oraşului întocmai ca o minune; cu 
toate acestea nici măcar într-o asemenea împrejurare 
histrii nu s-au gîndit să ceară pace, ci s-au năpustit 
asupra nevestelor şi copiilor lor, măcelărindu-i; pentru ca 
nelegiuirea lor să fie o privelişte cutremurătoare pentru 
duşman, ucigîndu-i pe ai lor pe ziduri în văzul dușmani- 
lor îi azvirleau de acolo. În toiul vaietelor femeilor și 
vlăstarelor lor, și totodată și al înfiorătoarelor omoruri, 
ostaşii au trecut peste ziduri şi au intrat în oraș. Cînd 
regele lor, Aepulo, și-a dat seama din strigătele orășeni- 
lor înspăimîntaţi că învălmășeala iscată este dovada cu- 
ceririi orașului, şi-a străpuns pieptul cu pumnalul, ca 
să nu fie prins viu; ceilalţi locuitori au fost fie uciși, 
fie luaţi prizonieri. 

Apoi au mai fost cucerite prin forța armelor şi dis- 
truse încă două orașe: Mutila” și Faveria“. Prăzile, mă- 
car că acolo populaţia era săracă, au fost totuşi mai 
mari decît nădăjduiseră ei şi au fost lăsate toate pe 
seama ostașilor. Au fost vînduţit! 5 632 de captivi; autorii 
războiului au fost bătuţi cu vergile și apoi decapitaţi 
cu securea. Întreaga Histrie, în urma distrugerii acestor 
trei oraşe şi a morţii regelui lor, a fost pacificată; toate 
populaţiile din toate părțile Histriei s-au supus romani- 
lor dîndu-le ostatici. 

XII Către sfîrşitul războiului cu histrii, la liguri*? au 
început să se ţină adunări în vederea războiului. Pro- 
consulul Ti. Claudius — care fusese praetor anul tre- 
cut — era comandantul unei singure legiuni, a aceleia 
care alcătuia garnizoana din Pisae. Senatul, aflînd din 
raport care era situația, hotărăște să i se înmîneze acest 
raport lui C. Claudius (căci celălalt consul trecuse în 
Sardinia) la care adăugă şi decretul prin care spunea 
că, de vreme ce provincia Histria a fost pacificată, dacă 
el găseşte cu cale, să treacă cu oastea în Liguria. Tot- 
odată, pentru faptele de arme despre care pomenise con- 
sulul în darea de seamă că au fost săvîrșite în Histria, 
s-au decretat rugăciuni publice vreme de două zile. 

Şi în Sardinia operaţiile desfășurate de celălalt con- 
sul, Ti. Sempronius, au fost încununate de izbîndă. El 
şi-a dus oastea în ţinutul sarzilor ilieni. Acolo sosiseră 
numeroase trupe de balari în ajutorul acestora. Sempro- 
nius a dat o luptă în toată regula cu amîndouă aceste 
populații; vrăjmaşii au fost risipiţi, puși pe fugă şi 
alungaţi din tabăra lor; 12 000 de duşmani înarmaţi au 
fost nimiciţi. A doua zi consulul a poruncit ca armele, 
adunate și făcute morman, să fie arse, în cinstea zeului 
Vulcan$. Sempronius s-a înapoiat după aceasta cu oas- 
tea-i biruitoare în taberele de iarnă din orașele aliate. 

Şi C. Claudius după ce-a primit scrisoarea lui Ti. 
Claudius și decretul senatului a trecut cu legiunile sale 
din Histria în Liguria. Dușmanul, înaintînd pînă în 
cîmpie, își întocmise tabăra lingă rîul Scultenna“. Acolo 
a dat C. Claudius lupta cu vrăjmașul, în linie de bătaie: 
15 000 de dușmani au fost măcelăriți. Au fost luaţi pri- 
zonieri mai mult de 700 dintre ei în timpul luptei și cu 
prilejul atacării taberei lor (căci şi aceasta a fost cu- 
cerită de romani) şi au capturat 51 de flamuri ostăşești. 
Ligurii, care au mai scăpat din măcel, s-au refugiat ri- 
sipiți prin munţi. În calea consulului, care a pustiit 
ținuturile de șes ale Liguriei, n-a mai apărut nici un 
dușman înarmat. 

Claudius s-a înapoiat la Roma, după ce a biruit două 
neamuri într-un singur an şi după ce a pacificat în vre- 
mea consulatului său două provincii, ceea ce arareori 
i s-a întîmplat altuia. 

XIII în acel an s-au anunţat alte semne, și anume că 
în ţinutul Crustuminum o pasăre, numită sangualis$, ar 
fi despicat cu ciocul o piatră sfîntă; că în Campania ar 
fi vorbit un bou, iar în Syracusa, rătăcindu-se de cireada 
lui, taurul unui ţăran ar fi gonit o vacă de bronz. 
În Crustuminum s-au săviîrşit rugăciuni publice vreme 
de o zi, chiar în acel loc al minunii, iar în Campania 
boul a fost dat să fie întreţinut pe cheltuiala publică. 
Pentru cele întimplate la Syracusa s-a făcut slujba de 
ispăşire, haruspicii hotărînd căror zei să se facă rugă- 
ciuni publice. 

în acel an s-a stins din viaţă pontificele M. Claudius 
Marcellus, care fusese consul și censor; în locul lui a 
fost numit pontifice fiul său, M. Marcellus. 

Tot în vremea aceea au fost colonizați la Luna“ 2 000 
de cetăţeni. Triumvirii” care au întemeiat această colonie 
au fost P. Aelius, L. Egilius, Cn. Sicinius. Fiecare colo- 
nist a primit cîte 51,5 iugăre“ de pămînt. Aceste pămâîn- 
turi fuseseră cucerite de la liguri, iar înainte de a fi 
fost proprietatea ligurilor, aparținuseră etruscilor. 

Consulul C. Claudius a venit la Roma; după ce a 
vorbit în senat despre faptele sale de arme încununate 
de izbîndă în Histria şi în Liguria, cerînd să-i fie sărbă- 
torite biruinţele, s-a decretat purtarea lui în triumf. 
Triumful său, repurtat asupra a două populaţii deodată, 
a fost celebrat în timpul magistraturii sale. Cu prilejul 
acestui triumf a adus tezaurului statului 307 000 de di- 
nari, precum şi 85 702 victoriaţi“; fiecăruia dintre osta- 
şii săi i s-au dat cîte 15 dinari; centurionii au primii 
o sumă îndoită; călăreţii, întreită; trupelor aliate li s-a 
dat pe jumătate, mai puţin decît cetăţenilor romani; de 
aceea ei au urmat carul de triumf în tăcere, așa încît 
oricine își putea da seama că sînt nemulțumiți. 


XIV in vreme ce la Roma se sărbătorea triumful lui 
Claudius asupra ligurilor, aceștia au simţit nu numai că 
din ţinuturile lor a fost luată la Roma armata consulară, 
ci că a fost trimisă la vatră, de către Ti. Claudius, şi le- 
giunea din Pisae; văzîndu-se scăpaţi de teamă, strîngînd 
pe ascuns oastea, şi coborînd în cîmpie pe drumuri pie 
zișe, au pustiit ținutul Mutinei” şi au cucerit, printr-un 

atac dat prin surprindere, această colonie. Cind s-a 
adus la cunoştinţă acest fapt, senatul a poruncit consulu- 
lui C. Claudius să ţină alegerile cît mai neîntîrziat şi 
după alegerea magistraţilor pentru anul următor, să 
se înapoieze în provincia sa şi să scoată colonia din mii- 
nile duşmanilor. Alegerile s-au ţinut aşa cum hotărîse 
senatul. Au fost declaraţi aleși consuli: Cn. Cornelius 
Hispalus, Q. Petrillius Spurinus. Apoi au fost aleși prae- 
tori: M. Popillius Laenas, P. Licinius Crassus, M. Corne- 
lius Scipio, L. Papirius Maso, M. Aburius, L. Aquilius 
Gallus. 

Consulului C. Claudius i s-a prelungit comanda pen- 
tru un an şi guvernarea provinciei Gallia. Şi pentru 
ca să nu facă şi histrii la fel ca ligurii, s-a hotărît să se 
trimită în Histria trupele de aliați de drept latin pe 
care Claudius le adusese de acolo în vederea triumfului 
său. Cu prilejul jertfelor făcute, în ziua în care au in- 
trat în funcţiune, de către consulii C. Cornelius şi Q. Pe- 
tilius, fiecare sacrificînd cîte un taur în cinstea lui Jupi- 
ter, aşa cum se obişnuiește, la victima pe care o sacri- 
fica Q. Petillius nu s-a găsit lobul de sus al ficatului”. 
Deoarece acesta a adus la cunoștința senatului cazul, 
senatul a poruncit să se repete sacrificiul. 

Consultat apoi în legătură cu provinciile, senatul a 
decretat consulilor Pisae și Liguria. Celui căruia i-a că- 
zut la sorţi Pisae, senatul i-a dat ordin să se înapoieze 
la Roma în vederea alegerilor, pentru că era vremea 
alegerii magistraţilor. În decret s-a adăugat să se în- 
roleze două noi legiuni, precum şi 300 de călăreţi; tot- 
odată, să se poruncească şi aliaţilor şi celor de drept 
latin să dea cîte 10 000 de pedestrași şi 600 de călăreți. 

Lui Ti. Claudius i s-a prelungit comanda pînă la so- 
sirea consulului în provincia lui. 


XV În vreme ce se discută în senat în privinţa aces- 
tor măsuri, Cn. Cornelius, chemat printr-un viator?, ie- 
şind din templu, s-a întors după puţină vreme, cu chipul 
posomoriît; el a destăinuit senatorilor că ficatul acelui 
bou de 600 de libre pe care l-a jertfit a dispărut. Nevrînd 
să creadă ce spunea vicrimarius? — el a dat porunca 
să se verse apa din căldarea unde se fierbeau cărnurile, 

şi a văzut că toate celelalte măruntaie erau întregi, în 
schimb tot ficatul pierise, distrus de o boală inexplica- 
bilă. Veni şi celălalt consul care provocă senatorilor, 
înspăimîntaţi de această minune, o altă îngrijorare; de- 
oarece, cu prilejul primelor sacrificii, lipsise lobul de 
sus al ficatului, se repetase în trei rînduri jerttirea 
unui bou și totuși jertfele n-au fost prielnice. Atunci se- 
natul a poruncit să continue sacrificiile de vite mari 
pînă la îmblînzirea mîniei zeilor. În cele din urmă — 
zice-se — au fost împăcaţi toţi ceilalţi zei, în afară de 
zeița Salus” care a rămas mîniată în faţa jertfei aduse 
de Petillius. 

După aceasta, consulii şi praetorii au tras la sorţi 
provinciile. Pisae i-a căzut la sorţi lui Cn. Cornelius. 
Liguria — lui Petillius. Praetorul L. Papirius Maso a 
tras la sorţi jurisdicţia urbană; M. Aburius, pe cea pere- 
grină; M. Cornelius Maluginensis — provincia Hispa- 
nia Ulterior, L. Aquilius Gallus — Sicilia. Doi praetori au 
cerut senatului să fie scutiţi de a se duce în provinciile 
lor: M. Popillius în Sardinia, „deoarece cel care paci- 
fică acea provincie este Gracchus şi i-a fost dat ca 
ajutor de către senat praetorul T. Aebutius. Nu avea 
rost cîtuşi de puţin să se întrerupă operaţiile militare, 
condiţia cea mai temeinică a izbîndirii. În felul acesta — 
spunea el —, de multe ori se pierd prilejurile de a se 
duce la bun sfîrşit o acţiune, din pricina acestui obicei 
moştenit de a se transmite comanda unui urmaş care va 
trebui să cunoască mersul întregii situaţii înainte de 
a porni la o acțiune“. 

Temeiurile aduse în această privință de Popillius au 
fost aprobate de senai. La rîndul său, şi P. Licinius 
Crassus se scuză că nu se poate duce în provincia sa 
declarînd că este împiedicat de săvirşirea sacrificiilor 
anuale. Lui îi căzuse la sorţi Hispania Citerior. Crassus 
era obligat sau să se ducă în provincia sa, sau să jure 
în faţa adunării poporului că el este împiedicat de sacri- 
ficiile anuale. După ce s-a luat o asemenea hotărire în 
privinţa lui P. Licinius, a cerut şi M. Cornelius să nu 
se ducă în Hispania Ulterior şi de aceea să i se pri- 
mească şi lui jurămîntul. Amîndoi praetorii au depus 
jurămintul după aceeași formulă. 

Proconsulii M. Titinius și T. Fonteius au primit or- 
din să rămînă în Hispania cu prerogativele aceleiași pu- 
teri; pentru întregirea efectivelor să li se trimită 3 000 
de ostaşi împreună cu 200 de călăreţi din rîndurile 
cetăţenilor romani, precum și 5 000 de aliați și 300 de 
călăreţi de drept latin. 


XVI Sărbătorile latine s-au celebrat cu trei zile îna- 
inte de nonele lunii mai. Însă, deoarece magistratul din 
Lanuvium nu se rugase, cînd a adus jertfa, folosind for- 
mula: „pentru poporul roman al quiriţilor“, acest fapt 
a fost socotit o încălcare religioasă. După ce a fost 
adusă la cunoştinţă senatului, la rîndul său, senatul a 
dat-o pentru dezlegare pe seama pontificilor; aceştia au 
hotărît ca: „deoarece sărbătorile latine n-au fost cele- 
brate cum se cuvine, să se repete slujbele, iar lanuvinii, 
din vina cărora se face aceasta, să fie obligaţi să ofere 
vitele de jertfă. La această preocupare de ordin religios 
se mai adaugă și faptul că Cn. Cornelius, consulul, s-a 
prăbuşit, cînd se întorcea de pe muntele Alban. Acest 
magistrat a fost lovit de paralizia unei părţi a corpului 
cînd mergea spre Aquae Cumanae”; înrăutăţindu-i-se 
apoi boala, el a murit la Cumae. De acolo a fost adus la 
Roma, unde a fost îngropat, făcîndu-i-se o măreaţă în- 
mormîntare. El fusese şi pontifice. Consulul Q. Petillius 
a primit poruncă să ţină alegerile pentru înlocuirea co- 
legului său, după ce va lua auspiciile cît mai curînd 
cu putinţă, şi apoi să hotărască prăznuirea sărbătorilor 
latine. A fixat comiţiile pentru ziua a treia înaintea 
nonelor lunii august$, iar sărbătorile latine cu trei zile 
înainte de idele lui august”. 

În vremea aceea, în care sufletele tuturora erau 
copleșite de teama religioasă, s-au mai anunţat pe de- 
asupra şi apariţia unor semne. „La Tusculum”* s-a văzut 
o făclie luminoasă pe cer; la Gabii” templul lui Apollo 
şi mai multe locuinţe particulare au fost lovite de trăs- 
net; la Graviscae“ zidul şi poarta cetăţii au fost trăs- 
nite“. Senatul a poruncit să se facă cuvenitele ispășiri 
acolo unde hotărau pontificii. 

În vreme ce consulii erau împiedicaţi să plece în pro- 
vinciile lor, mai întîi din pricina grijilor religioase, apoi, 
pentru că unul era reținut atît de moartea celuilalt, cât 
şi de comiţiile şi de celebrarea din nou a feriilor latine, 
C. Claudius a înaintat cu oastea sa pînă la Mutina, pe 
care ligurii o cuceriseră cu un an mai înainte. Numai 
după trei zile de cînd a început împresurarea Mutinei, 
a izbutit s-o dea înapoi în primire coloniștilor, după 
ce a reluat-o din mîinile vrăjmașului. Acolo, între zidu- 
rile acestei cetăţi, au fost nimiciţi 8000 de liguri. Nu- 
maidecît a fost trimisă o scrisoare la Roma, prin care 
Claudius nu zugrăvea numai aceste fapte de arme, ci 
își ridica în slavă propria biruinţă, spunînd că „dato- 
rită vitejiei și norocului său, poporul roman nu mai are 
nici un vrăjmaş dincoace de Alpi şi că atît de mare în- 
tindere de pămînt a cucerit el acolo, încît poate fi îm- 
părţit pe cap de locuitor mai multor mii de oameni“. 


XVII În aceeaşi vreme, Ti. Sempronius a izbutit să-i 
îngenunche pe sarzi în Sardinia, după mai multe bătălii 
încununate de izbînzi. Au fost uciși 15 000 de dușmani. 
Toate populaţiile sarzilor care se rupseseră de romani 
au fost readuse sub ascultarea romanilor; vechilor tri- 
butari li s-a poruncit să achite plata unui tribut îndoit, 
ceea ce au şi făcut; ceilalți au adus grîne. După pacifi- 
carea provinciei şi îndată ce s-au luat în primire 230 de 
ostatici din întreaga insulă, au fost trimisi soli la Roma, 
care să anunţe acestea și să ceară senatului, pentru fap- 
tele de arme încununate de izbînzi sub comanda şi aus- 
piciile lui Ti. Sempronius, să se aducă cinstire zeilor ne- 
muritori, iar cînd va pleca din provincia sa, să i se 
încuviințeze să-și ia cu sine şi oastea. Senatul, după ce 
a ascultat în templul lui Apollo cuvîntul solilor, a decre- 
tat rugăciuni publice vreme de două zile şi a poruncit 
consulilor să jertfească 40 de vite mari, iar proconsu- 
lului Ti. Sempronius — să rămînă cu oastea lui în acel 
an în provincia sa. 

Alegerile pentru înlocuirea unuia dintre cei doi con- 
sulit! au avut loc în ziua fixată. anume în ziua a treia 
înainte de nonele lui august. Consulul Q. Petillius l-a 
declarat ales pe colegul său C. Valerius Laevinus, care 

trebuia să intre numaidecit în funcţiune. Acesta, rivnind 
de multă vreme să aibă o provincie, deoarece venise la 
Roma — tocmai după dorinţa sa — o scrisoare care 
aducea la cunoştinţă că ligurii au ridicat din nou armele 
împotriva romanilor, îmbrăcîndu-se în ţinută de cam- 
panie, la nonele lui august?... senatul, după ce a dat 
ascultare scrisorii, a poruncit legiunii a treia să plece 
în Gallia la proconsulul C. Claudius, pentru a înăbuşi 
acea răzvrătire; totodată să plece şi duumvirii navali 
cu flota la Pisae, pentru ca, navigînd de-a lungul coastei 
Liguriei, să stîrnească și pe cale maritimă panică în 
sînul acestei populaţii. Și consulul Q. Petillius a fixat 
ziua de adunare a armatelor sale tot la Pisae. La rîndul 
său, proconsulul*: C. Claudius, cînd a auzit de răzvră- 
tirea ligurilor, în afară de unităţile pe care le avea cu 
sine la Parma, înrolînd şi trupe strînse în grabă, a îna- 
intat cu oastea sa pînă la hotarele Liguriei. 


XVIII Cu puţin înainte de sosirea lui C. Claudius, 
de care ligurii își aduceau aminte pentru că fuseseră 
biruiţi de el şi puşi pe fugă lîngă rîul Scultenna, dîn- 
du-și seama că pentru ei este mai bine să stea la adă- 
postul unor poziţii întărite împotriva unor forţe a căror 
tărie o simţiseră cu prilejul înfrîngerii suferite, decit 
să se bată cu armele, au ocupat doi munţi, Letus şi Ba- 
lista“, pe care i-au înconjurat cu un zid. Cei care ple- 
caseră prea tîrziu din ţinutul de cîmpie au fost surprinşi 
de romani, și din rîndurile lor au pierit ca la 1500 de 
oameni. Ceilalţi stăteau cantonaţi în munţi, și cu toată 
„spaima care îi cuprinsese, nu-și uitară apucăturile sălba- 
tice sădite în firea lor*: se năpustesc asupra prăzilor 
pe care le capturaseră la Mutina; pe prizonieri îi ucid 
în chinuri înfiorătoare; în templele lor, în loc de sacri- 
ficii după un anumit ritual, fac un adevărat măcel 
de vite. Sătui de sîngele vărsat al atîtor făpturi însufle- 
țite, setea lor îi împinge și asupra lucrurilor neînsufle- 
țite: ei atîrnă de pereţi vase de tot felul, făurite mai 
mult pentru întrebuințare decit ca podoabe. 

Consulul Q. Petillius, temîndu-se să nu se sfirşească 
războiul în lipsa sa, îi trimise o scrisoare lui C. Claudius, 
ca să vină cu oastea la el în Gallia; dînsul îl va aștepta 

în Campi Macri*. După primirea scrisorii, Claudius ieşi 
cu oastea din Liguria şi-i dădu în primire consulului 
oastea la Campi Macri. Acolo a sosit după cîteva zile 
şi celălalt consul, C. Valerius. După ce și-au împărţit 
între ei trupele şi înainte de a se despărţi, amîndoi au 
trecut împreună în revistă cele două oştiri; apoi, pentru 
că au fost de părere să 'nu-l atace amîndoi pe duşman 
dintr-o singură parte, au tras la sorţi regiunile către 
care să se îndrepte fiecare. Se ştie că Valerius, după 
îndeplinirea auspiciilor, a tras la sorţi, conform cu rîn- 
duiala, deoarece el se aflase în locul consacrat”; în 
schimb, în privinţa lui Petillius, augurii au răspuns că 
au fost călcate rînduielile, deoarece acesta își pusese 
sorții în urnă în afara locului consacrat şi de acolo a 
adus urna înăuntru cu toate că trebuia să se afle în 
templu*. De acolo consulii au plecat în două direcţii 
diferite. Petillius şi-a aşezat tabăra în faţa culmilor mun- 
ţilor Balista și Letus, a căror coamă neîntreruptă în 
spate leagă între ei aceşti munți. Acolo, pentru a-şi îm- 
bărbăta ostaşii în adunare, el le dădu de veste că va 
cuceri muntele Letus chiar în cursul acestei zile, fără 
să-şi dea seama că, prin acest cuvînt cu două înţelesuri, 
el prevestește că va muri” în ziua aceea. Petillius pur- 
cese să suie munții din faţă prin două părţi în acelaşi 
timp. Forţele pe care le comanda el însuşi izbutiră să 
urce cu repeziciune. Dar, deoarece celelalte trupe romane 
erau respinse de vrăjmași, Petillius alergă călare ca 
să-și restabilească situația ajunsă în grea cumpănă, şi 
îi chemă pe ai săi înapoi, din fuga lor; dar, fiindcă 
înaintează cu prea multă nesocotinţă în faţa unităţilor 
sale, cade străpuns de o lance. Vrăjmaşii nu şi-au dat 
seama că l-au ucis pe comandantul roman și, la rîndul 
lor, puţinii romani care-l văzuseră pe consul căzînd, îi 
acoperiră într-adins trupul, ca unii care erau încredin- 
țaţi că de aceasta atîrnă biruinţa. Restul mulţimii de 
pedestraşi şi de călăreţi romani dînd peste cap pe vrăj- 
mași au cucerit muntele fără comandantul lor. Ca la 5 000 
de dușmani au fost ucişi acolo; din rîndul armatei ro- 
mane au căzut 52 de ostaşi. După împlinirea atît de evi- 
dentă a acestei triste prevestiri, s-a auzit chiar din gura 
paznicului coliviei” sacre că s-a făcut o greşeală cu pri- 

lejul auspiciilor și că de aceasta consulul a avut cunoș- 
tinţă. 

Cînd Valerius a aflat..." 

„„.cei pricepuţi la cultul religios şi în dreptul public 
susțineau că, de vreme ce consulii aleși pentru acel an 
s-au stins din viaţă unul de boală, celălalt răpus de sabie, 
consulul sufect”? nu este în măsură să prezideze alege- 
gerile ...* 

„a adus. 


XIX Dincoace de Apenini, locuiau garulii” și lapi- 
cinii” și hergaţii*, dincolo de Apenini, friniaţii”. P. Mu- 
cius a purtat război cu acele populaţii ligurice care pus- 
tiiseră Luna și Pisae. După ce le-a adus pe toate sub 
ascultare, le-a ridicat armele. Pentru faptele de arme 
săvîrşite în Gallia şi Liguria de oştile romane sub co- 
manda și auspiciile celor doi consuli, senatul a decretat 
rugăciuni publice vreme de 3 zile, poruncind să se sacri: 
fice 40 de vite. 

Şi năvălirile gallilor şi ale ligurilor — mișcări care 
se iviseră la începutul noului an — au fost înăbușite 
fără mari sforțări de romani. 

Acum romanii începură să fie îngrijoraţi de războiul 
cu macedonenii, deoarece Perseus se amesteca în con- 
flictele dintre dardani* şi bastarni”. Și împuterniciţii 
care fuseseră trimişi în Macedonia să cerceteze situația 
se înapoiaseră la Roma și aduseseră la cunoștință că în 
Dardania a izbucnit războiul. Totodată sosiseră împuter- 
niciţii şi din partea regelui Perseus, ca să se dezvinovă- 
țească; ei au arătat că bastarnii n-ar fi fost aţiţaţi de 
Perseus şi că acolo nu s-ar face nimic din îndemnul 
acestuia. Totuşi senatul roman nici nu l-a scutit pe Per- 
seus de vreo vină, nici nu l-a acuzat; l-a invitat numai 
să ţină seama şi să se străduiască din răsputeri încît 
să se poată vedea că respectă cu sfinţenie tratatul înche- 
iat de el cu romanii. 

Devarece dardanii vedeau că bastarnii nu numai că 
nu pleacă din ţinuturile lor, cum nădăjduiseră, ci că din 
zi în zi devin tot mai apăsători, bizuindu-se pe sprijinul 
vecinilor lor thraci şi pe ajutoarele scordiscilor!i%, con- 
vinşi că trebuie să dea dovadă în vreun fel că nu le 

lipseşte îndrăzneala, s-au adunat cu toţii, înarmaţi, în 
preajma oraşului din imediata vecinătate a taberei 
bastarnilor. Era vreme de iarnă; ei aleseseră acest ano- 
timp pentru că thracii şi scordiscii aveau să plece în 
ţinuturile lor. După ce s-a înfăptuit această acţiune, cînd 
dardanii au aflat că bastarnii au rămas singuri, şi-au 
împărţit forţele în două corpuri de oşti: au hotărît ca 
o parte dintre ei să meargă pe un drum drept şi să atace 
pe duşman făţiş, cealaltă parte, ocolind prin codrii ne- 
umblaţi, să-i atace pe bastarni din spate. Însă lupta 
dintre ei s-a dat înainte de a se putea înconjura tabăra 
bastarnilor; dardanii, biruiţi, sînt alungaţi în cetatea lor 
care se găsea cam la 20 000 de paşi de tabăra bastarni- 
lor. Învingătorii înconjură numaideciît cetatea dardani- 
lor, încredinţaţi că în ziua următoare dușmanii sau li 
se vor preda de frică, sau vor capitula prin forţa arme 
lor. Între timp, celălalt corp de trupe dardane, care 
fusese condus pe un drum ocolit, neştiind de înfrînge- 
rea alor săi, au cucerit fără sforţări tabăra bastarnilor 
lăsată fără pază. 


XX ...după ce i se așeza un jilț de fildeș, după 
obiceiul roman!?, împărțea dreptate poporului, ori re- 
zolva neînțelegerile cele mai neînsemnate. Era atît de 
nestatornic în toate privinţele, rătăcind pe toate drumu- 
rile vieţii, încît nici el, nici ceilalţi nu-şi dădeau bine 
seama ce fel de om este. 

Nu sta de vorbă cu prietenii; altora însă, pe care 
abia îi cunoscuse, le zîmbea cu prietenie; nu se arăta 
deopotrivă de darnic cu toată lumea; de unii își bătea 
joc; unora dintre demnitarii săi de la curte, care se 
socoteau cu mare vază, le dăruia fleacuri ca pentru co- 
pii, de pildă dulciuri, sau jucării; în schimb, pe alţii, 
care nu se aşteptau la nimic, îi îmbogăţea. De aceea, 
celor mai mulţi oameni le apărea ca un ins care nu ştie 
ce vrea; unii credeau că doar petrece, alții însă spuneau 
că, fără îndoială, şi-a pierdut minţile. Cu toate acestea, 
în două privinţe mari și demne de cinstire a arătat An- 
tiochus un suflet cu adevărat de rege: în darurile făcute 
oraşelor şi în cinstirea zeilor. Antiochus a făgăduit me- 

galopolitanilor din Arcadia că el le va înconjura orașul 
cu un zid; ca urmare, aceștia au căpătat cea mai mare 
parte din sumele de bani trebuincioase. Din imboldul 
său s-a construit un măreț teatru de marmură în Te- 
gea!%. Pentru Prytaneul!“ din Cyzicos'%, aşezămîntul ora- 
șului unde sînt hrăniţi pe cheltuiala statului cei cărora 
li s-a acordat această cinste, Antiochus a dăruit un ser- 
viciu de masă alcătuit din vase de aur. Rhodienilor le-a 
făcut daruri care, dacă nu erau lucruri de seamă, erau 
însă de tot felul, trebuincioase pentru nevoile lor. În ce 
priveşte dărnicia lui faţă de zei, poate fi mărturie chiar 
templul lui Jupiter Olimpicul de la Athena'%, singurul 
monument început pe pămînt demn de măreţia zeului. 
Și la Delos, Antiochus a împodobit orașul cu un mare 
număr de altare şi de statui de seamă. Şi în Antiochia 
a începui acest rege construcția unui măreț templu în- 
chinat lui Jupiter Capitolinus, care avea nu numai tava- 
nul de aur masiv, ci şi toţi pereţii îmbrăcaţi cu foiţe de 
aur; însă scurta sa domnie nu i-a îngăduit să-şi termine 
acest așezămînt început, precum nici alte multe făgă- 
duite în numeroase localităţi. Antiochus Epiphanes i-a 
întrecut pe toți regii dinaintea sa prin fastul spectacole- 
lor de tot felul — cele mai multe după obiceiul grec — 
prin mulțimea de artiști greci de la curtea sa. A dat şi 
jocuri de gladiatori după obiceiul roman, stîrnind la 
început mai degrabă groază decît plăceri în rîndurile 
unor oameni nedeprinşi cu asemenea privelişti; apoi, 
dîndu-le tot mai des, şi luptătorii mărginindu-se cînd 
numai la a răni pe adversar, cînd mergînd pînă la a-l 
omorî, întrecerile între gladiatori ajunseră în curînd 
spectacole plăcute ochilor tuturora care s-au familiarizat 
cu ele; de atunci, asemenea întreceri cu armele i-au 
pasionat pe foarte mulţi tineri. De aceea Antiochus, deși 
la început se obișnuise să cheme de la Roma gladiatori 
pregătiţi, oferindu-le mari sume de bani... 


XXI ... Scipio a obţinut jurisdicția între străini. 
Praetorului M. Atilius i-a căzut provincia Sardinia. El 
a primit ordin ca împreună cu noua legiune pe care o 
înrolaseră consulii, alcătuită din 5 000 de pedestrași și 
300 de călăreţi, să treacă în Corsica; în vreme ce acesta 

purta războiul acolo, lui Cornelius i s-a prelungit co- 
manda ca să ia în primire Sardinia. Lui Cn. Servilius, 
în Hispania Ulterior şi lui P. Furius Philus în Hispania 
Citerior, li s-au decretat 3 000 de pedestrași și 150 de 
călăreţi romani, precum şi 5 000 de ostaşi aliaţi şi cu 
300 de călăreţi; lui L. Claudius i s-a decretat Sicilia, fără 
completări de trupe. Consulii au primit porunca să mai 
recruteze în afară de aceste trupe alte două legiuni, 
fiecare cu efectivele cuvenite de pedestrași şi de călăreți, 
iar aliaţilor le-a poruncit să dea 10 000 de pedestrași şi 
600 de călăreți. Recrutările au fost cu atit mai grele 
pentru consuli, cu cît molima care năpădise asupra vite- 
lor în anul dinainte, trecuse acum asupra oamenilor; cei 
care erau molipsiţi arareori rezistau mai mult de şapte 
zile: cei care scăpau erau loviți de altă boală şi mai 
lungă, îndeosebi de frigurile quartane!*. Mai ales sclavii 
erau răpuşi; leșurile lor zăceau grămezi neîngropate, îm- 
prăştiate pe toate ulițele. Slujbașşii însărcinaţi cu 
îngropăciunile nu mai pridideau cu înmormîntările nici 
măcar ale oamenilor liberi!%. Leşurile intrau în putrezi- 
ciune fără să se mai atingă de ele nici cîinii, nici vul- 
turii. Se ştia prea .bine că nici în decursul acestui an, 
nici a celui trecut, cu tot prăpădul atît de cumplit al 
vitelor şi al oamenilor, nu s-a văzut vreun vultur unde- 
va. Şi preoţi au răposat din pricina molimei: pontificele 
Cn. Servilius Caepio, tatăl praetorului, şi Ti. Sempro- 
nius Longus fiul lui Tiberius, decemvirul sacrificiilor şi 
augurul P. Aelius Paetus şi Ti. Sempronius Gracchus şi 
C. Atellus Manmilius, șeful curionilori!, şi pontificele 
M. Sempronius Tuditanus. Preoţii au fost înlocuiţi: a fost 
desemnat C. Sulpicius Galba în locul lui Caepiot''... în 
locul lui Tuditanus. Și augurii au fost înlocuiţi: Grac- 
chus — cu T. Veturius Gracchus Sempronianus: în locul 
lui P. Aelius a fost numit Q. Aelius Paetus. C. Sempro- 
nius Longus e numit decemvirul sacrificiilor, iar curio- 
nul C. Scribonius, şeful curionilor. Deoarece molima 
nu-şi înceta prăpădul, senatul decretă ca decemvirii să 
consulte cărțile sibylline. Potrivit hotărîrii acestora, s-a 
fixat o zi de rugăciuni publice. Poporul a rostit urmă- 
toarea făgăduință solemnă, după formula rostită mai 
întîi de Q. Marcius Philippus: „Dacă boala și molima 

vor li alungate de pe pămintul roman, poporul va ţine 
vreme de două zile sărbătoare și va face rugăciuni pu- 
blice“. 

În ţinutul veient!! s-a născut un copil cu două capete, 
iar la Sinuessa! unul cu o singură mînă; şi la Auxi- 
mum!! s-a născut o copilă cu dinţi; deasupra templului 
lui Saturnus, din forul roman, a apărut curcubeul, deşi 
cerul era senin, iar trei sori au luminat pe cer în ace 
laşi timp. În aceeaşi noapte s-au văzut lunecînd pe cer 
la Lanuvium mai multe stele căzătoare, caeriţii!” dădeau 
ca sigur faptul că în orașul lor a apărut un șarpe cu 
creastă pe cap, avînd pe trup împrăștiate pete aurii; se 
afirma cu siguranţă că și în ţinutul campan ar fi vorbit 
un bou. 


XXII La nonele lui iunie s-au intors din Africa solii 
romani, care, după ce avuseseră o întrevedere cu Masi- 
nissa, fuseseră şi la Carthagina. În fapt, ei aveau infor- 
mații cu mult mai sigure despre ceea ce se petrecuse 
la Carthagina, de la regele Masinissa decît de la car- 
thaginezii înşişi. Aceştia au declarat totuşi că au venit 
soli de la regele Perseus şi că senatul carthaginez a dat 
ascultare soliei lor în sfatul ţinut noaptea în templul 
lui Aesculap; și Masinissa a afirmat că orașul Cartha- 
gina a trimis împuterniciţi în Macedonia, ceea ce cartha- 
ginezii n-au tăgăduit cu destulă energie. Senatul roman 
a hotărit să fie trimiși şi în Macedonia împuterniciţi; 
solia a fost alcătuită din trei senatori: C. Laelius, M. 
Valerius Messala, Sex. Digitus. 

În aceeași vreme, Perseus a pătruns în ţinutul dolo- 
pilor'!* cu oastea, și a silit întregul lor neam să intre 
sub stăpînirea şi legile sale, pentru că unii dintre do- 
lopi nu au mai vrut să i se supună și cereau să treacă 
arbitrajul pentru neînțelegerile dintre ei de la rege la 
romani. Perseus străbătu apoi munţii Oeta şi, sub pre- 
textul unor temeri religioase care-i frămîntau cugetul, 
cobori la Delphi ca să consulte oracolul. Pentru că re- 
gele macedonean a apărut pe neașteptate în centrul 
Greciei, veştile năvălirii lui au stîrnit mare spaimă 
nu numai în rîndurile orașelor megieşe, ...ci au ajuns 
şi în Asia, pînă la regele Eumenes. Nezăbovind mai mult 

de tiei zile la Delphi, regele macedonean s-a înapoiat 
in regatul său străbătînd Achaia Phtiotida și Thessalia, 
fără să pricinuiască vreun neajuns sau pagubă ţinutu- 
rilor prin care a mers. Totuşi el nu s-a mulțumit numai 
să atragă de partea sa bunăvoința acelor cetăţi, pe unde 
avea de gînd să treacă, ci a trimis fie împuterniciţi, fie 
scrisori cerîndu-le: „să uite de neînțelegerile pe care 
le-au avut cu tatăl său, căci ele n-au fost atît de dăună- 
toare, încît să nu poată şi să nu trebuiască să li se pună 
capăt prin dînsul. intr-adevăr, ei nu au nici un temei 
să fie porniţi împotriva sa, şi el este gata să încheie 
cu ei un tratat de prietenie statornică“. Perseus căuta 
o cale pentru a atrage de partea sa în primul rînd pe 
achei. 


XXIII Aces singur neam din toată Grecia, şi alături 
de ei cetatea athenienilor mersese atît de deparie cu 
ura împotriva macedonenilor, încît le interzise acestora 
să le treacă hotarele. Ca urmare, Macedonia ajunsese 
locul de refugiu al tuturor sclavilor care fugeau din 
Achaia, pentru că datorită acestei interziceri acheii nu 
se mai încumetau nici ei să intre în hotarele regatului 
macedonean. Cînd Perseus a băgat de seamă această 
situaţie, după ce i-a prins pe toţi sclavii acheilor, a tri- 
mis o scrisoare, ... însă și acheii trebuie să se gîndească 
de aci înainte să nu se mai întimple asemenea dezertări 
de sclavi. 

După ce s-a dat citire acestei scrisori de către stra- 
tegul Xenarchus, care căuta să intre personal în grațiile 
regelui, deoarece cei mai mulţi dintre cei de faţă erau 
de părere că scrisoarea li s-a adresat cu măsură şi bună- 
voinţă, şi aceştia erau mai ales cei care aveau să-şi re- 
capete, în pofida oricărei speranţe, înapoi sclavii pier- 
duţi. Callicrates, căpetenia taberei celor care erau în- 
credinţaţi că salvarea acheilor atîrnă de păstrarea ne- 
știrbită a tratatului încheiat cu romanii, grăi astfel: 
„Achei! Unora dintre voi li se pare că astăzi e vorba 
de un lucru mic şi fără însemnătate. Dimpotrivă, eu 
socot nu numai că se pune acum în discuţie cea mai 
importantă şi cea mai serioasă dintre toate chestiunile, 
ci că într-o oarecare măsură s-au și luat hotărtîri. Căci, 

noi le-am interzis regilor macedoneni şi macedonenilor 
înşişi să ne treacă hotarele şi știm că rămîne mai de- 
parte în ființă această hotărire; tot aici era prevăzut!” 
„„.să nu mai îngăduim la noi nici soli şi nici vreo şta- 
fetă de-a regilor macedoneni, din pricina cărora pot fi 
zdruncinate convingerile unora dintre voi; iată acum 
că îl ascultăm pe regele Perseus, ţinîndu-ne oarecum 
cuvîntări — deşi nu e de faţă în adunările noastre, — 
şi, dacă e pe placul zeilor ce spun, chiar îi aprobăm 
discursul lui. Deşi fiarele sălbatice se uită cu silă şi 
fug de cele mai multe ori de hrana pusă pentru mo- 
meala lor, totuși orbii de noi ne înfruptăm din mo- 
meala unei neînsemnate binefaceri; şi în nădejdea de 
a recăpăta sclavii — care au preţuri atît de mici — 
răbdăm în schimb să fim ademeniţi și să ni se năruie 
libertatea? Căci cine nu vede că regele caută o cale 
pentru alianţă cu el, ca să călcăm alianţa cu romanii, 
datorită căreia este neatinsă întreaga noastră situaţie? 
Numai dacă nu cumva cineva are îndoială că romanii 
vor avea să se războiască cu Perseus şi că războiul va 
izbucni acum, după moartea lui Filip; pentru că era 
aşteptat să se aprindă încă de cînd Filip era în viaţă, 
dar în urma morții acestuia, s-a amiînat, 

După cum știți, Filip a avut doi fii, pe Demetrius 
și pe Perseus. Demetrius fusese socotit cu mult mai pre- 
sus de celălalt prin sîngele nobil al mamei sale, prin vir- 
tuţile sale, prin talentul său, prin dragostea macedone- 
nilor. Dar pentru că în ochii tatălui său ura împotriva 
Romei era cea mai aleasă răsplată pentru tron, l-a ucis 
pe Demetrius, neaducîndu-i o altă învinuire decît prie- 
tenia sa faţă de romani. Ca urmare, Filip l-a făcut rege 
pe Perseus, despre care ştia că va moșşteni războiul con- 
tra poporului roman aproape înainte de a moşteni rega- 
tul. Ca atare, ce altceva a făcut acesta în urma morţii 
tatălui său decît a pregătit războiul? Mai întîi, pentru 
a băga spaima în toţi, i-a năpustit asupra dardanilor 
pe bastarni; dacă aceşti barbari ar fi fost în stare să-şi 
păstreze sălaşurile, grecii i-ar fi avut pe ei vecini mai 
supărători decit îi avea Asia pe galli. Cu toate că i s-a 
spulberat această nădejde, n-a renunțat totuşi la inten- 
ţia de a porni războiul; mai mult, dacă vrem să spunem 

pe faţă adevărul, Perseus chiar a inceput războiul. El 
a supus Dolopia cu armele, fără să ţină seamă că dolo- 
pii făcuseră apel la poporul roman ca mijlocitor în con- 
flictul dintre ei. A trecut apoi peste muntele Oeta şi, 
pentru ca să se vadă deodată tocmai aici în inima Gre- 
ciei, a coborit la Delphi. 

Ce rost credeţi voi că are acest drum neobișnuit la 
care a pornit Perseus? El a străbătut apoi Thessalia, 
fără vreun neajuns din partea nici unuia dintre aceia 
care îl urau; de aceea mă tem eu de această ispitire. 
Apoi a trimis o scrisoare către noi cu un fel de dar 
și ne cere să ne gîndim în ce chip să nu ne lipsim de 
acum înainte de acel dar — adică să înlăturăm hotări- 
rea prin care macedonenii sînt alungaţi din Peloponez — 
pentru ca în felul acesta din nou să-i vedem pe solii 
acestui rege şi să avem legături de ospeţie încheiate 
cu căpeteniile grecilor; ba, în curînd să vedem oastea 
macedonenilor și chiar pe Perseus însuși trecînd de la 
Delphi în Peloponez (căci, cît de mare este strimtoarea 
Corintului!) pentru ca, în sfîrșit, să ne unim cu mace- 
donenii care se înarmează împotriva romanilor. Eu so- 
cot că nu trebuie să se ia nici o hotărîre nouă, ci tre- 
buie să păstrăm totul neştirbit pînă cînd vom şti cu 
siguranță dacă teama noastră a fost îndreptăţită sau 
nu. Dacă pacea între macedoneni şi romani va rămîne 
neclintită, atunci şi noi vom încheia legături de priete- 
nie şi comerciale cu Perseus. Acuma însă, a ne gîndi 
la aceasta este în mod evident și primejdios și prea 
de timpuriu“ 


XXIV După acesta a vorbit Archo, fratele strategu- 
lui Xenarhus, în felul acesta: „Callicrates a ţinut o cu- 
vîntare cu un conținut împovărător şi pentru mine și 
pentru toţi cei care nu sîntem de aceeași părere cu el. 
Căci el, susținînd cauza alianţei cu romanii, şi declarind 
că este amenințală şi atacată, cînd de fapt nimeni nu o 
ameninţă și nu o atacă, a făcut ca acela care nu este 
de aceeaşi părere cu dinsul să pară că vorbeşte împo- 
triva romanilor; mai întîi de toate. ca şi cum el n-ar fi 
fost cu noi, ci, sau ar fi sosit din senatul poporului 
roman, sau ar fi luat parte la plănuirile în taină ale 

regilor; Callicrates ştie totul şi aduce la cunoştinţă ceca 
ce s-a petrecut într-ascuns. Prorocește chiar ce s-ar fi 
întîmplat, dacă ar fi trăit Filip, de ce Perseus este astfel 
moștenitorul tronului, de ce îi dau ascultare macedo- 
nenii, ce gîndesc romanii. 

Noi însă, care nu ştim nici de ce, nici în ce chip 
a pierit Demetrius, nici ce ar fi avut de gînd să facă 
Filip dacă ar fi trăit, trebuie să procedăm în așa fel 
ca hotăririle noastre să fie potrivite cu cele ce se petrec 
la lumina zilei. Șiim că Perseus, după ce și-a luat în 
primire tronul a fost recunoscut de romani ca rege; am 
auzit că au venit soli romani la rege şi că ei au fost 
primiţi cu curtenie de Perseus. Eu socot că, într-adevăr, 
toate aceste semne sînt dovezi de pace şi nu de război; 
nici romanii nu pot fi supăraţi dacă acum îi urmăm 
pe susţinătorii păcii, aşa cum i-am urmat pe dînşii cînd 
au purtat războiul. Nu văd deci pentru ce noi singuri 
dintre toţi să ducem un război neîmpăcat împotriva 
regatului macedonenilor? Oare stăm noi în calea lor 
datorită prea apropiatei vecinătăţi cu Macedonia însăşi? 
Oare sîntem cei mai slabi dintre toate populaţiile, în- 
tocmai ca dolopii pe care i-a supus el de curînd? Ba, 
tocmai dimpotrivă, prin bunăvoința zeilor, sîntem la 
adăpost de orice atac fie datorită forţelor noastre, fie 
datorită marii depărtări de Macedonia. Însă să admi- 
tem că am fi şi noi supuși, întocmai ca şi thessalienii 
şi aetolienii; noi, care am fost întotdeauna aliaţii şi prie- 
tenii romanilor, nu ne bucurăm în faţa lor de o încre- 
dere şi de o autoritate mai mare decît se bucură aeto- 
lienii, care cu puţin înainte le-au fost vrăjmași? Drep- 
tul pe care-l au aetolienii, pe care îl au thessalienii pe 
care îl au epiroţii, pe care îl are, în sfîrşit, întreaga 
Grecie de a întreține legături cu macedonenii, să-l avem 
şi noi. Atunci pentru ce se face numai față de noi aceas:- 
tă odioasă discriminare în ce priveşte dreptul omenesc? 
Să zicem că Filip a făcut vreo greșeală, aşa că noi eram 
îndreptăţiţi să luăm împotriva lui o astfel de hotărîre; 
el s-a înarmat şi s-a războit cu noi. Însă ce a făcut, ca 
să merite o astfel de hotărîre, Perseus, noul rege, care 
nu este vinovat de nici o nedreptate săvirşită și care a 
căutat, prin mărinimia lui, să stingă conflictele prici- 

nuite de tatăl său? Pentru ce, dintre toţi, numai noi 
singuri să fim duşmanii lui, cu toate că eu aş fi putut 
chiar spune că atît de mari au fost binefacerile regilor 
dinainte ai Macedoniei, încât s-ar fi cuvenit să uităm 
după moartea lui... neajunsurile suferite numai din 
pricina lui Filip, dacă vor fi fost cumva asemenea ne- 
ajunsuri. Atunci cînd flota romană staţiona la Cen:- 
chreae!*, cînd consulul se găsea cu oastea la Elatia'%, 
nu vă aduceţi aminie că noi am dezbătut în adunarea 
ligii, vreme de trei zile, chestiunea dacă trebuie să-l 
urmăm pe Filip sau pe romani și că n-a influențat cî- 
tuși de puţin asupra hotărîrilor noastre teama imediată 
de romani De bună seamă, a fost un motiv oarecare, 
de vreme ce deliberarea a fost atît de mult prelungită: 
era străvechea legătură de prietenie cu macedonenii și 
vechile şi marile binefaceri ale regilor lor față de noi. 
Să aibă şi acum tărie acele temeiuri, aşa încît dacă nu 
putem să le fim în mod deosebit prieteni macedoneni- 
lor, măcar să nu le fim vrăjmaşi în mod deosebit. De 
aceea, Callicrates, să nu ne prefacem și să nu vorbim 
despre o situaţie care nu există. Nimeni nu susţine aici 
să se consemneze în scris încheierea unei noi alianţe 
sau a unui nou tratat, de care să fim legaţi cu nesoco- 
tință, ci este vorba numai de legături reciproce în așa 
fel ca nici lor să nu le interzicem intrarea în hotarele 
noastre, nici noi să nu fim opriți să intrăm în regatul 
lor; oare a nu da putinţă sclavilor noştri să mai fugă 
undeva, pricinuiește vreun neajuns tratatului de alianţă 
cu romanii? De ce dintr-un lucru neînsemnat și clar 
facem o chestiune importantă, care să dea de bănuit? 
De ce ne stîrnim neîntemeiate îngrijorări? De ce facem 
să. fim priviţi cu bănuială și cu duşmănie de alţii, ca 
să avem prilej de a linguşi pe romani? Dacă va fi 
război, nici chiar Perseus nu se îndoiește că noi îi vom 
urma pe romani. Măcar în vreme de pace să renunţăm 
la ură, dacă nu putem s-o înăbuşim cu desăvîrşire!“. 
Tot acei care aprobaseră cele scrise în scrisoarea 
lui Perseus, aprobau și cuvîntarea lui Archo; însă frun- 
taşii ligii erau indignaţi de faptul că Perseus nu soco- 
tise demn de a încredința unei solii o asemenea însăr- 
cinare, vrind să rezolve totul prin cîteva vorbe scrise; 

aminară luarea unei hotăriri. În urmă, regele îşi tri- 
mise împuterniciții săi atunci cînd adunarea ligii se 
ținea la Megalopolis; însă aceia care se temeau să nu-i 
nemulțumească pe romani s-au străduit ca trimișii lui 
Perseus să nu fie primiţi la adunare. 


XXV în această vreme, furia aetolienilor s-a întors 
asupra lor înşişi, ucigîndu-se unii pe alţii, încît se pă- 
rea că avea să piară întregul lor neam. În cele din 
urmă, simțindu-se sleite, amîndouă taberele își trimi- 
seră împuterniciți la Roma şi acum începură să discute 
despre o împăcare între dînșii. Însă negocierile dintre 
ei au fost înlăturate printr-o mare nelegiuire care a 
reaprins vechile uri; li se făgăduise celor surghiuniți 
din Hypata"!, care făceau parte din partida lui Proxe- 
nus, că li se va îngădui întoarcerea în patrie, şi în 
această privinţă li s-au dat asigurări de către Eupolemus, 
arhontele cetăţii. Optzeci de oameni de seamă, în întim- 
pinarea cărora, la înapoierea lor în patrie, ieşise — între 
mulți alții — chiar Eupolemus, au fost primiţi cu salu- 
turi şi cu toate dovezile de dragoste și li s-a dat mîna 
dreaptă; dar după ce au intrat pe poarta cetăţii toţi au 
fost omoriîţi, cu toate că ei apelaseră la legămintele 
date și la zeii martori ai acestor jurăminte. Din această 
pricină, războiul a izbucnit din nou și mai cumplit. 
Senatul roman trimisese în Aetolia pe C. Valerius Lae- 
vinus, pe Appius Claudius Pulcher, pe C. Memmius, pe 
M. Popillius şi pe L. Canuleius. Reprezentanţii ambelor 
tabere îşi susțineau, la Delphi, în faţa acestora, cu mare 
îndîrjire, cauza. Mai ales Proxenus se arăta mai presus 
de adversarii săi atît prin temeinicia cauzei, cît și prin 
darul vorbirii; totuşi și acesta, după cîteva zile, a fost 
înlăturat prin otravă de soţia sa, Orthobula; fiind osîn- 
dită pentru această fărădelege, ea a plecat în surghiun. 

Aceeaşi furie începu să-i macine şi pe cretani. Sosirea 
legatului Q. Minucius, care fusese trimis cu 10 nave pen.- 
tru a potoli ciocnirile dintre ei, a dat oarecare nădejde 
de pace: de altfel, s-a obţinut un armistițiu de şase luni; 
apoi însă războiul a izbucnit iarăşi, mai îndirjit. 

Și Iycienii erau hărțuiți în acea vreme cu război de 
rhodieni. 

Dar eu nu mă străduiesc acum să istorisesc cu de- 
amănuntul războaiele dintre populaţiile străine, unde, 
şi cum s-a desfăşurat fiecare, pentru că, pentru mine, 
istoria poporului roman este o sarcină grea și chiar 
peste puterile mele. 


XXVI În Hispania celtiberii care, după ce tură 
ingenuncheaţi prin război, se supuseseră lui Ti. Grac- 
chus, rămăseseră liniştiți pe vremea cînd M. Titinius 
guverna această provincie. Celtiberii au ridicat din nou 
armele puţin înainte de sosirea lui Ap. Claudius şi răz- 
boiul a izbucnii acolo atacînd prin surprindere castrul 
roman. 

Era cam în revărsatul zorilor, cînd străjile de pe pa- 
rapete şi cei care erau în posturi la porţile castrului, 
văzind de deparie pe duşman venind, au strigat: la arme! 
Ap. Claudius, după ce dădu semnalul de luptă, își îm- 
bărbătă cu cîteva cuvinte ostașii, după care își scoase 
simultan trupele pe trei porţi ale castrului. Cît timp 
celtiberii li s-au împotrivit la porţi, lupta a rămas, pen- 
tru ambele tabere, nehotăriîtă, căci romanii nu puteau 
lua cu toţii parte la luptă din pricina locului prea strîmt. 
Îndată ce au izbutit însă să iasă dincolo de parapete, 
împingîndu-i înapoi pe vrăjmași și mergînd strîns unii 
după alţii, au fost în măsură să-şi desfășoare linia de 
bătaie şi să-şi lărgească frontul, ca să fie deopotrivă cu 
al duşmanului la aripi unde erau învăluiţi; în felul aces- 
ta romanii au pornit deodată așa încît celtiberii n-au 
mai fost în stare să susțină atacul lor. în mai puţin de 
două ore, duşmanii au fost daţi peste cap. Ca la 15 000 
de celtiberi au fost măcelăriți sau luaţi prizonieri. S-au 
capturat şi 32 de steaguri. Chiar în cursul aceleiași zile 
le-a fost cucerilă vrăjmașilor şi tabăra, punîndu-se ca: 
păt în felul acesta războiului, căci cei care au supra- 
vieţuit bătăliei s-au furişat în oraşele lor. De atunci, 
rămînînd liniștiți; s-au supus puterii romane. 


XXVII Censorii aleşi în acel an, Q. Fulvius Flaccus 
şi A. Postumius Albinus au întocmit lista senatorilor. 
Princeps senatus!? a fost ales marele pontifice M. Aemi- 
lius Lepidus. Censorii au scos din rîndurile senatorilor 

nouă membri; învinuiri! deosebite s-au adus lui M. 
Cornelius Maluginensis, care fusese praetor cu doi ani 
mai înainte în Hispania, praetorului L. Cornelius Sci- 
pio, care avusese jurisdicţia între cetăţeni și străini 
și lui L. Fulvius, care, după cum scrie Valerius Antias, 
era frate de sînge şi chiar comoștenitor al censorului. 

După rostirea solemnă a făgăduinţelor!” în Capito- 
liu, consulii au plecat în provinciile lor. Dintre ei doi, 
senatul a dat însărcinare lui M. Aemilius să înăbușe 
răscoala patavinilor!i* din Veneţia'%, despre care chiar 
solii lor aduseseră la cunoștință la Roma că certurile 
dintre facţiuni duseseră la izbucnirea unui război intern. 

Solii romani, care se duseseră în Aetolia pentru a 
înăbuşi mișcări asemănătoare izbucniie acolo, au dat de 
ştire la Roma că nici furia acestui neam nu poate fi 
potolită. Sosirea consulului a adus patavinilor salvarea; 
şi pentru că nu mai avea ce să facă în această provincie, 
consulul s-a înapoiat la Roma. 

Censorii s-au îngrijit să paveze cu piatră drumurile 
din Roma, să aștearnă prundiș pe șoselele dinafara ora- 
șului, s-au preocupat ei cei dintii să se construiască 
trotuare şi să se facă poduri în numeroase locuri; pen- 
tru înlesnirea aedililor și praetorilor s-au îngrijit să se 
construiască o scenă; tot ei puseră să se construiască 
boxele de circ, apoi ouăle de lemn în vederea numără- 
torii!” curselor de cai... şi semnele de delimitare... 
precum şi cuști de fier pentru fiare ...!%. 

Prin grija lor, după ce consulii au celebrat sărbă- 
torile latine pe muntele Alban...s-a pavat cu piatră 
panta Capitolină şi s-a construit porticul care duce de 
la templul lui Saturnus în Capitoliu şi la locul de adu. 
nare a senatorilor, și mai sus de acesta la Curie. Şi din- 
colo de poarta Trigemină!?, tot ei au pus să se paveze 
cu piatră piaţa, pe care au înconjurat-o cu pilaștri. Din 
grija lor s-a mai refăcut și porticul Aemilia!%, tot ei au 
construit treptele scării ce urcă de la Tibru în piaţă. 
Şi dincolo de aceeaşi poartă au pavat cu piatră drumul 
porticului de pe Aventin, precum și basilica”! de lînsă 
templul lui Venus. Ei s-au ocupat şi de ridicarea zidu- 
rilor oraşelor Calatia!? și Auximus. După ce au fost 
vîndute acele locuri care erau proprietatea statului, 

banii rezultați au fost cheltuiţi pentru construcţia pră- 
văliilor care înconjurau amîndouă forurile acestor oraşe. 
Unul dintre censori, și anume Fulvius Flaccus (căci 
Postumius declarase că el nu vrea să cheltuiască nimic 
din banii cetăţenilor fără porunca senatului şi a po- 
porului roman) a înălțat cu sumele alocate lor la Pisau- 
rum'* un templu în cinstea lui Jupiter, la Fundi!* și 
Potentia!'*5 s-a îngrijit să se aducă apă, la Pisaurum să 
paveze cu piatră şoseaua, iar la Sinuessa să se ridice 
clădiri în suburbiile oraşului ... În aceste orașe a pus 
de s-au făcut şi... canale şi a fost înconjurat forul 
cu portice şi prăvălii; tot dînsul a ridicat şi trei statui 
în cinstea lui lanus!”. Toate acestea au fost date în an- 
trepriză de către un singur censor, care a dobiîndit 
mare recunoștință din partea coloniştilor. Censura a 
ajuns renumită şi prin asprimea cu care censorul a ve- 
gheat la îndrepiarea moravurilor; cu acest prilej, mul- 
tor cavaleri li s-au luat caii. 


XXVIII Către sfîrşitul acestui an s-a decretat o zi 
de rugăciuni publice pentru faptele de arme încununate 
cu izbîndă în Hispania sub conducerea şi auspiciile pro- 
consulului Ap. Claudius; cu acest prilej s-au sacrificat 
20 de vite mari. S-a mai hotărît să se facă încă o zi de 
rugăciuni publice în templul zeiței Ceres, în cel al zeu- 
lui Liber şi al zeiţei Libera!*, atunci cînd s-a dat de 
ştire că în ţinutul sabin s-a întîmplat un groaznic cutre- 
mur de pămînt, care a pricinuit năruirea a numeroase 
aşezăminte. 

După ce Ap. Claudius s-a întors la Roma din Hispa- 
nia, senatul a dat un decret prin care i s-a încuviințat 
să intre în oraş sărbătorit cu ovaţii!”. 

Tocmai se apropiau alegerile consulare; cu acest pri- 
lei s-a dat o mare bătălie între concurenţi, datorită ma- 
relui număr al candidaţilor. Au fost declaraţi aleşi con- 
sulii L. Postumius Albinus și M. Popillius Laenus. Apoi 
fură aleşi praetorii Numesius Fabius Buteo, M. Matie- 
nus, C. Cicereius, M. Furius Crassipes, pentru a doua 
oară, A. Atilius Serrannus, pentru a doua oară, C. Clu- 
vius Saxula, pentru a doua oară. După încheierea ale- 
gerilor, Ap. Claudius Centho a fost sărbătorit cu ovafții 

pentru izbinda asupra celtiberilor; cu prilejul intrării 
sale în oraș, a adus în tezaurul statului 10 000 de libre 
de argint şi 5000 de libre de aur. Cn. Cornelius a fost 
învestit ca flamin al lui Jupiter. În același an s-a aşezat 
o tablă în templul zeiței Mater Matuta cu această inscrip- 
ție: „Legiunea şi oastea poporului roman, sub comanda 
şi auspiciile consulului Ti. Sempronius Gracchus, a su- 
pus Sardinia şi în această provincie au fost nimiciți sau 
capturați peste 80 000 de vrăjmași!'“. După ce şi-a slujit 
cu atîta succes republica, după ce au fost eliberaţi alia- 
ţii şi înapoiate republicii veniturile provenite din tribu- 
turi, a adus îndărăt în patrie oastea teafără şi nevătă- 
mată şi cît se poate de încărcată de prăzi luate de la 
vrăjmaşi. În două rînduri s-a întors triumfător în ora: 
şul Roma. Pentru aceste fapte a dat în dar lui Jupiter 
această tablă“. 

Pe ea era săpată harta insulei Sardinia şi erau pic: 
tate luptele purtate. 

În acel an s-au desfășurat și citeva neînsemnate lupte 
de gladiatori. Cea mai de seamă festivitate dintre toate 
a fost aceea organizată de T. Flaminius, dată în cinstea 
răposatului său tată, care a durat patru zile; s-a împăr- 
țit atunci carnea de la sacrificii şi s-au oferit ospeţe 
şi reprezentații scenice. Spectacolul de gladiatori a fost 
socotit măreț pentru acele timpuri, deoarece au luptat 
vreme de trei zile 74 de oameni ...!!. 


https://biblioteca-digitala.ro 


CARTEA XLII 


https://biblioteca-digitala.ro 


https://biblioteca-digitala.ro 


I După ce L. Postumius şi M. Popillius Laenas au 
făcut în senat propuneri mai întîi de toate în privința 
provinciilor şi a armatelor, ambilor consuli li s-a decre- 
tat Liguria: amîndoi să înroleze sub arme noi legiuni 
ca să ocupe provincia (li s-au atribuit cîte două de fie- 
care) şi cîte 10 000 de pedestrași, precum şi cîte 600 de 
călăreţi, aliați cu nume latin, iar pentru completarea 
efectivelor oastei din Spania, să recruteze 3 000 de pe- 
destraşi romani și 200 de călăreţi. Pe lîngă aceste forţe, 
consulii au primit poruncă să mai înroleze 1500 de 
pedestrași romani, şi 100 de călăreţi, cu care praetorul, 
căruia îi va cădea la sorţi Sardinia, trecînd în Corsica, 
să poarte războiul; în acest răstimp, A. Atilius, fostul 
praetor, să ia în primire Sardinia. Apoi praetorii au 
tras la sorţi provinciile: A. Atilius Serranus, pe cea ur- 
bană, C. Cluvius Saxula, pe cea între cetăţeni și străini, 
N. Fabius Buteo — Hispania Citerior, M. Matienus — 
Hispania Ulterior, M. Furius Crassipes — Sicilia, C. 
Cicereius — Sardinia. Înainte ca magistraţii să plece 
în provinciile lor, senatul a găsit cu cale ca L. Postu: 
mius, consulul, să se ducă în Campania pentru a deli- 
mita ager publicus de pămînturile particularilor; se ştia 
că particularii, tot întinzîndu-şi încetul cu încetul ho- 
tarele, ajunseseră să stăpînească uriașe domenii din pă: 
mâînturile statului. 

Consulul era supărat pe praenestini, deoarece aceş- 
tia, atunci cînd el se dusese la Praeneste!, pentru a să- 
vîrși sacrificiile în templul Fortunei ca simplu parti- 
cular, nu i-au acordat nici o cinstire, nici oficialităţile 
cetăţii, nici ceilalți particulari; acum, înainte de a pleca 
din Roma, a trimis o scrisoare lui Praeneste prin care 

cerea ca dregătorii cetăţii să-i iasă în întimpinare, să-i 
pregătească o locuinţă oficială unde să poposească şi 
caii să fie gata să-l ia atunci cînd va pleca de la ei. 
inainte de acest consul, nici unul nu fusese povară şi 
cheltuială pentru aliaţi, în nici o împrejurare, deoarece 
statul punea la dispoziţia magistraţilor, catiîri, corturi 
şi toate cele necesare pentru ca să nu poruncească alia- 
ților să le procure lucruri de acest fel. Magistraţii ro- 
mani întrețineau, de altfel, legături personale de ospi- 
talitate, pe care le păstrau și le cultivau cu bunăvoință 
şi politeţe; locuinţele lor erau deschise la Roma acelor 
oaspeţi, la care trăgeau şi ei de obicei. Împuterniciţii 
romani, cînd erau trimiși cu o însărcinare neașteptată 
undeva, porunceau oraşelor prin care trebuia să meargă 
să le pună la dispoziţie cîte un cal pentru fiecare; alte 
cheltuieli pentru magistraţii romani nu făceau aliaţii. 
Supărarea lui Postumius, oricît de îndreptăţită, nu tre- 
buia totuşi manifestată în timpul magistraturii sale, iar 
tăcerea prea mare a praenestinilor, rezultată fie din mo- 
destie, fie din teamă, a creat un drept pentru magistrați 
ca şi cum acest exemplu ar fi fost hotăritor; magistra- 
ţii romani au devenit din zi în zi mai abuzivi prin darea 
unor ordine tot mai împovărătoare?. 


II La începutul acestui an, împuterniciţii romani, 
care fuseseră trimiși în Aetolia și în Macedonia, au adus 
la cunoștință senatului roman următoarele: 

Ei n-au avut putinţa să se întîlnească cu Perseus, 
deoarece unii pretextau că Perseus era absent, alții — că 
era bolnav; bineînţeles, amîndouă ticluirile erau minci- 
noase. Cu toate acestea, ei au putut întrevedea lesne că 
în Macedonia se pregăteşte războiul și că nu peste multă 
vreme regele va începe ostilitățile, de asemenea, că în 
Aetolia din zi în zi sporea răzvrătirea și dînşii, cu toată 
autoritatea lor, n-au fost în stare să potolească pe capii 
răzmeriţii. 

Deoarece războiul cu macedonenii era în așteptare, 
s-a hotărit înainte de a fi pornit, să se facă cuvenitele 
ispăşiri pentru semnele arătate și să se ceară zeilor pace 
prin rugăciuni alcătuite potrivit rînduielilor din cărţile: 
Destinului:. La Lanuvium', lumea spunea că ar fi văzut 

pe cer apărind înfățișarea unei uriaşe flote; şi la Priver- 
num” din pămînt ar fi ieșit lînă neagră și în ţinutul 
veient, în localitatea Remens€, ar fi plouat cu pietre, tot 
ţinutul pomptin s-ar fi acoperit cu un nor des de lăcuste; 
în ţinutul gallic”, într-un loc unde se ara cu plugul, ar fi 
țîşnit deodată pești din brazdele trase. S-au cercetat 
cărțile Destinului pentru aceste semne. Decemvirii au 
statornicit căror zei şi ce jertfe să se aducă, și să se 
săvîrşească slujbe publice în vederea ispășirii, s-a mai ho- 
tărît să se facă și rugăciunea publică care fusese făgăduită 
anul trecut pentru sănătatea poporului, şi ca acea zi să 
fie socotită zi de sărbătoare; s-au adus deci sacrificii şi 
s-au săvîrşit rugăciuni publice aşa cum au prescris de- 
cemvirii. 


III În acelaşi an a fost luat acoperișul de pe templul 
Junonii Lacinia“; censorul Q. Fulvius Flaccus se străduia 
cu tot zelul să înalțe un templu în cinstea Fortunei 
Equestre — pe care îl făgăduise ca praetor în Hispania 
în vremea războiului cu celtiberii, aşa fel încît să nu 
existe la Roma vreun alt templu mai măreț şi mai fru- 
mos. Încredinţat că va fi mîndru împodobit, dacă-i va 
adăuga un acoperiş de marmură, ducîndu-se la Bruttium, 
a dezvelit jumătate din templul Junonei Lacinia: soco- 
tea că atita îi va fi îndeajuns pentru a acoperi ceea ce 
clădea. Au fost prepătite vase care să ia și să transporte 
de acolo materialul. 

Aliaţii, înspăimîntaţi de autoritatea censorului, n-au 
cutezat să se împotrivească acestui sacrilegiu. Cînd s-a 
întors censorul, ţiglele de marmură, descărcate de pe 
corăbii, au fost transportate la templul său. Cu toate că 
s-a păstrat tăcere asupra locului de unde erau aduse, 
totuși nu s-a putut tăinui multă vreme adevărul. De aceea 
s-au iscat frămîntări în senat; din toate părţile se cerea 
ca asupra acestui fapt consulii să refere. Censorul, che- 
mat în faţa senatului, a fost atacat, fiind de faţă, cu și 
mai multă înverșunare de toţi senatorii, de fiecare în 
parte şi de toţi laolaltă, spunîndu-i-se: „Nu s-a mulţumit 
numai să profaneze cel mai sfînt templu al acelei regiuni, 
pe care nu l-a pîngărit nici Pyrrhus, nici Hannibal, ci 
l-a şi dezvelit într-un chip josnic, şi aproape l-a năruit. 

Acestui lemplu i-a luat acoperişul; lipsit acum de aco- 
perămint stă dezgolit în bătaia ploilor, şi va puttrezi. 
Pentru aceasta este ales censor, el care trebuie să în- 
drepte moravurile? El, al cărui rost este de a cere men- 
ținerea în bună stare a acoperişurilor de la sfintele 
lăcașuri — însărcinare care i s-a încredinţat, potrivit 
străbunelor datini — colindă oraşele aliaţilor, ca să 
le dărîme templele şi să ia acoperișurile sfintelor lăca- 
şuri; şi isprava aceasta care ar putea fi socotită un fapt 
josnic, dacă s-ar săvirşi asupra locuinţelor particulare 
ale aliaţilor, censorul o face, dărimînd templele zeilor 
nemuritori, pentru ca în chipul acesta poporul roman să 
fie lovit de zei, fiindcă își clădeşte templele sale cu 
ruinele templelor altora şi asta o face așa, ca şi cum 
n-ar fi pretutindeni aceiași zei nemuritori, ci numai unii 
ar trebui adoraţi, împodobind templele lor cu trofeele 
altora“. Fiindcă se învedera, chiar înainte de a se face 
darea de seamă, care erau simţămintele senatului, după 
prezentarea acesteia, toți senatorii au hotărît, într-un 
glas, ca aceste ţigle să fie duse inapoi și puse la loc, 
precum şi să se facă sacrificii de ispăşire pentru Junona. 
În ce priveşte riînduielile religioase, toate s-au adus la 
îndeplinire cu cuvenită grijă. Cei însărcinaţi cu transpor- 
tul acestor materiale, au adus la cunoştinţă că ţiglele 
de marmură au fost lăsate în curtea templului, deoarece 
nici un meșter nu a fost în stare să le repună la loc. 


IV Dintre praetorii care se duseseră în provinciile 
lor, se stinge din viaţă N. Fabius Maximus, cînd mergea 
în Hispania Citerior. Ca urmare, după ce a fost adusă 
la Roma această veste, de către o solie de massilieni, 
senatul a dat un decret prin care P. Furius şi M. Servi- 
lius, în locul cărora venea el în Hispania, să tragă la 
sorţi care dintre ei doi să ia în primire Hispania Cite- 
rior, prelungindu-i-se comanda. Sorţii au fost prielnici, 
hotărind ca acelaşi P. Furius care primise înainte pro- 
vincia aceea să rămină la comanda ei. În acelaşi an, 
deoarece mari suprafeţe de pămînt din Liguria şi Gallia, 
care fuseseră cucerite prin război, rămăseseră pustii, 
s-a dat un senatus-consultui prin care acest pămînt să 
se împartă pe cap de locuitor”. Praetorul urban, A. Ati- 

lius, a numit in acest scop, potrivit acestui senatus- 
consultum, pe următorii 10 bărbaţi: pe M. Aemilius Le- 
pidus, C. Cassius, T. Aebutius Parrus, C. Tremellius, 
P. Cornelius Cethegus, Q şi L. Appuleius, M. Caecilius, 
C. Salonius, C. Munatius. Comisia a împărțit cîte 10 
iugăre de fiecare cetățean roman şi cîte trei iugăre aliaţi- 
lor cu nume latin. 

În aceeaşi vreme, în care se petreceau aceste eveni- 
mente, s-au înfățișat la Roma împutermiciţii trimişi de 
Aetolia, în legătură cu neînțelegerile şi răzmeriţele lor; 
au sosit şi solii thessalieni, ca să dea de veste ce se în- 
tîmplă în Macedonia”. 


V Perseus, tot frămîntînd în mintea sa războiul plă- 
nuit încă de cînd tatăl său era în viață, se străduia să 
atragă de partea sa nu numai toate neamurile Greciei, 
ci şi cetăţile ei, prin trimiterea de solii, făgăduindu-le 
servicii mult mai multe decît le făcea'; totuși, simţă- 
mintele unei mari părţi dintre oameni se îndreptau către 
el, înclinînd mai mult spre Perseus decît spre Eumenes, 
cu toate că acest din urmă rege îndatorase, prin serviciile 
şi prin sprijinul său, toate cetăţile şi pe cele mai multe 
căpetenii ale Greciei şi se purta în aşa fel în regatul 
său, încît oraşele care erau sub ascultarea sa nu voiau 
să-şi schimbe situaţia cu a nici uneia dintre cetăţile 
libere. Dimpotrivă, se zvonea că Perseus, după moartea 
tatălui său, și-a ucis cu propria sa mînă soţia, că tot 
el l-a răpus, pe ascuns, pe Apelles care îl slujise cîndva 
la înlăturarea din viaţă a fratelui său, Demetrias%; 
Apelles, în urma acestei fapte, fiind căutat de Filip spre 
a fi osîndit, plecase în surghiun; după moartea tatălui 
său, Perseus îl chemase din nou şi, după ce îi făcuse 
mari făgăduieli că-l va răsplăti pentru fapta lui atît de 
însemnată, l-a omorît în ascuns. În afară de acestea, 
avea un urît renume și din pricina a numeroase alte 
omoruri săvîrşite şi înăuntrul regatului său şi dincolo 
de hotare. Cu toate că Perseus nu se învedera prin vreun 
merit deosebit faţă de cetăţile Greciei, totuşi acestea îi 
arătau lui preferinţă şi nu lui Eumenes, deşi cel din 
urmă era atit de respectuos faţă de rudele“ şi semenii 
săi, atît de drept faţă d: concetăţenii săi, atît de darnic 


https://biblioteca-digitala.ro 


50 TITUS LIVIUS 


faţă de toată lumea. Cetățile grecești preferau pe Perseus 
fie că erau într-atît atrase de faima şi măreţia regilor 
Macedoniei, încît priveau cu dispreţ un regat de curînd 
format, fie că ele erau dornice de o schimbare a situa- 
ţiei politice sau voiau să nu rămînă singure în faţa 
puterii romane. Nu numai aetolienii erau prinși în tul- 
burări lăuntrice, din pricina prea marilor datorii con- 
tractate, ci şi thessalienii; şi se molipsiseră ca de o 
molimă! multe cetăţi, ajungînd acest rău şi în Perhae- 
bia. Cînd i s-a adus la cunoştinţă că şi thessalienii au 
ridicat armele, senatul roman l-a trimis ca împuternicit 
pe Ap. Claudius, pentru a-şi da seama, la fața locului, 
de situaţie şi pentru a potoli lucrurile. După ce le-a adus 
mustrări căpeteniilor ambelor tabere, după ce a ușurat 
datoriile, împovărate de dobiînzi nedrepte, cu încuviin- 
țarea, în mare parte, a creditorilor care împovăraseră 
pe datornici, a împărţit plata în 10 rate anuale, cu do- 
bînzi legale. Tot prin mijlocirea lui Appius s-au domolit 
lucrurile în acelaşi chip şi în Perrhaebia. 

La rîndul lui, Marcellus a luat cunoștință în acelaşi 
timp, la Delphi, de situația aetolienilor care își sus- 
țineau cauza cu aceeași înverșunare vrăjmaşă pe care o 
avuseseră în timpul războiului lor civil. Pentru că Mar- 
cellus a văzut amîndouă taberele ciocnindu-se cu aceeaşi 
nesocotinţă și îndrăzneală, n-a vrut nici să ușureze vina 
vreunei tabere, nici să îngreuieze pe cealaltă, ci el le-a 
cerut amîndurora în comun să înceteze războiul între 
dinsele şi, uitînd trecutul, să pună capăt dezbinărilor. 
Chezășia împăcării lor au fost ostaticii dați de amîndouă 
taberele. Corintus a fost ales locul unde să fie trimişi 
ostaticii. 


VI De la Delphi şi de la congresul aetolienilor, Mar- 
cellus a trecut în Peloponez unde el hotărise adunarea 
acheilor. 

Acolo, după ce a adus laude acestui neam, pentru 
că a respectat vechea hotărîire care interzicea intrarea 
regilor macedoneni în ţinutul acheilor, a arătat cît de 
înverşunată e ura romanilor împotriva lui Perseus. Şi 
pentru ca această ură să izbucnească mai devreme, regele 
Eumenes sosi la Roma cu un memoriu, în care el con- 

semnase cercetările întreprinse de dînsul în legătură 
cu preparativele de război ale lui Perseus. În aceeaşi 
vreme a fost trimisă o solie, alcătuită din cinci împuter- 
niciți romani, la Perseus ca să vadă ce se petrece în 
Macedonia. Acceaşi solie a primit poruncă să se ducă 
şi la Ptolemaeus în Alexandria, pentru a reînnoi prie- 
tenia. Aceşti soli romani erau: C. Valerius, C. Lutatius 
Cerco, G. Baebius Sulca, M. Cornelius Mammula, M. Cae- 
cilius Denter. Şi din partea regelui Antiochus au sosit 
la Roma, în aceeaşi vreme, soli a căror căpetenie, Apollo- 
nius, introdus în senat, l-a scuzati pe regele lor, că „din 
multe şi îndreptăţite temeiuri n-a plătit tributul la ziua 
fixată, ci mai tîrziu. El a adus întreaga sumă de bani, 
deci întîrzierea a fost singurul neajuns care trebuie să i 
se scuze regelui său. În afară de tribut, mai aduce ca 
dar nişte vase de aur în greutate de 500 de libre. 
Regele Antiochus cere ca alianţa și prietenia care a 
existat între tatăl său și poporul roman să fie reînnoite 
şi cu dînsul; poporul roman să-i ceară tot ce trebuie să 
se ceară unui aliat bun şi credincios, căci el nu va şovăi 
niciodată să-și îndeplinească îndatoririle. El n-a uitati de 
fel binefacerile cu care l-a copleșit senatul atunci cînd 
a fost la Roma, nici atenţia tineretului roman și mai ales 
faptul că toată lumea din toate straturile l-a privit nu 
ca pe un ostatic, ci ca pe un rege“. împuterniciţilor lui 
Antiochus senatul le-a dat un răspuns binevoitor şi prae- 
torul urban, A. Atilius, a primit poruncă să reînnoiască 
cu Antiochus alianţa care fusese cu tatăl lui. Quaestorii 
au luat în primire tributul, censorii, vasele de aur; li 
s-a dat însărcinarea ca să depună vasele de aur în 
templele în care găsesc ei de cuviință. Împuternicitul 
lui Antiochus a primit în dar 100000 de aşi! și i s-a 
acordat găzduire şi întreţinere pe socoteala statului, cîtă 
vreme va sta în Italia. 

Trimişii romani care fuseseră în Syria au adus la 
cunoștință că împuternicitul lui Antiochus se bucură de 
0 mare încredere la curtea acestuia și are sentimente 
de foarte mare prietenie faţă de poporul roman. 


VII În provincii acestea s-au petrecut în acel an. 
Praetorul C. Cicereius a dat o bătălie în Corsica, mă- 

surindu-se piept la piept cu duşmanul: 7 000 de corsicani 
au fost doboriîţi, și mai mult de 1700 de oameni luaţi 
prizonieri. Cu prilejul acestei bătălii, praetorul a făgă- 
duit un templu Junonei Moneta”. Deoarece corsicanii 
au cerut pace, romanii le-au acordat-o pretinzîndu-le 
200 000 de libre de ceară. După supunerea Corsicii, 
Cicereius a trecut în Sardinia. 

Cu ligurii, romanii s-au războit în ţinutul Statella- 
tum”, lîngă oraşul Carystus%. Acolo se strînsese o mare 
oaste de liguri. Mai întîi, puţin înainte de sosirea con- 
sulului, M. Popillius, ligurii stăteau la adăpostul ziduri- 
lor; apoi, cînd şi-au dat seama că romanii au de gînd 
să atace orașul, ieşind în faţa porţilor, s-au rînduit în 
linie de bătaie. Nici consulul n-a zăbovit să dea lupia, 
pentru că el, ameninţindu-i cu asediul, dorise tocmai 
acest lucru. Lupta a durat mai mult de trei ore, fără 
ca nădejdea izbînzii să încline de partea vreunuia. Cînd 
consulul a văzut că unităţile ligurilor nu sînt clintite din 
loc nicăieri, porunci cavalerilor să urce pe cai şi să por- 
nească din trei părţi deodată asupra vrăjmașului, stîrnind 
cea mai mare învălmășeală cu putinţă în rîndurile lui. O 
bună parte a cavaleriei sale a străpuns centrul frontului 
duşman şi a ajuns în spatele celor care dădeau lupta. 
De aceea a intrat groaza în rîndurile ligurilor şi ei au 
fugit împrăștiindu-se în toate părţile; foarte puţini şi-au 
căutat adăpost în orașul Carystus, deoarece cavaleria 
romană le închisese drumul, mai ales în partea aceea. 
În această bătălie, care a fost atît de crîncenă, au pierit 
numeroși liguri şi în timpul fugii au fost pretutindeni 
omorîţi. Analiştii au transmis știrea că acolo au fost 
măcelăriți 10000 de oameni; peste 700 luaţi prizonieri 
şi 82 de flamuri ostășești capturate. Însă şi biruinţa 
romanilor a fost sîngeroasă: ei au pierdut acolo mai 
mult de 3 000 de ostași, deoarece, nevrînd să dea înapoi 
nici un luptător din cele două tabere, au căzut și dintr-o 
parte şi dintr-alta toţi cei din primele rînduri. 


VIII După această bătălie, cînd ligurii, împrăștiați 
în timpul fugii, s-au adunat într-un singur loc şi cînd 
au văzut că au pierdut o parte cu mult mai mare de 
războinici decît au supravieţuit — şi nu erau toţi mai 

mult de 10 000 de oameni — s-au predat fără condiţii; 
totuşi nădăjduiseră că acum consulul nu va lua măsuri 
mai crîncene împotrivă-le decît comandanții romani de 
mai înainte. Însă acesta le-a luat tuturor armele, le-a 
distrus oraşul şi i-a vîndut atît pe ei, cît și bunurile lor; 
după aceasta a trimis o scrisoare senatului, descriind 
faptele sale de arme. După ce praetorul A. Atilius i-a 
dat citire în curie — căci Postumius, celălalt consul, 
plecase în Campania, fiind ocupat acolo cu cercetarea 
şi aflarea pămînturilor luate prin abuz — senatul a găsit 
de cuviinţă că purtarea lui Popillius a fost neomenoasă. 
„Statellaţii au fost singurul neam liguric care nu a 
ridicat armele împotriva romanilor; atunci cînd au fost 
asediați de romani, — şi romanii fuseseră aceia care 
porniseră războiul — ei s-au supus poporului roman, dar 
cu toate acestea, au fost loviţi'şi distruşi; acest fapt este 
o pildă de cruzime de ultimul grad; atîtea mii de fiinţe 
nevinovate care apelau la buna-credință a poporului 
roman, au fost vindute, dîndu-se cea mai urîtă pildă 
cu dînşii, pentru ca nimeni vreodată să nu mai îndrăz- 
nească să se predea romanilor; au fost apoi pretutindeni 
imprăştiați şi obligaţi să slujească ca robi aprigilor 
dușmani de mai înainte ai poporului roman, deși au 
Fost pașnici”. Datorită acestor fapte, senatul roman hotă- 
răște ca M. Popillius, consulul, să le dea libertate aces- 
tor liguri, înapoindu-le cumpărătorilor costul, apoi să 
se străduiască să ]i se înapoieze toate bunurile care vor 
putea fi recăpătate şi să li se redea armele — şi toate 
acestea să se facă în grabă...? consulul să nu pără- 
sească provincia, mai înainte de a [i statornicit în așe- 
zările lor pe ligurii care s-au supus. „O biruinţă e stră- 
lucită numai cînd e dobîndită învingîndu-ți duşmanul în 
luptă, nu năpustindu- te sălbatic asupra lui, cînd e do- 
borit la pămînt“. 


IX Aceeaşi încrîncenare sufletească pe care o do- 
vedise faţă de liguri, a arătat-o consulul și faţă de senat, 
nevroind să dea ascultare dispoziţiilor acestuia”. După 
ce şi-a trimis îndată legiunile în tabăra de iarnă din 
Pisae, miîniat pe senatori și pornit împotriva praetorului, 
s-a înapoiat la Roma. Convocînd numaidecît senatul în 

templul Bellonei, a rostit multe vorbe de ocară la 
adresa praetorului, spunînd: „În loc ca acesta să aducă 
senatului la cunoștință, cum s-ar fi cuvenit, faptele lui 
din acel război, pentru a se aduce cinstire zeilor nc- 
muritori, el a provocat un senatus-consultum împotriva 
sa şi în favoarea duşmanilor, prin care a trecut pe 
seama ligurilor biruinţa sa; ba, praetorul cere să le fic 
predat vrăjmașilor aproape şi el consulul! Prin urmare, 
lui i se hotărăște pedeapsa cu amendă. De aceea, el cere 
senatorilor să dispună înlăturarea acestui senatus-consul- 
fum dat împotriva sa şi să decreteze rugăciunile publice 
care s-ar fi cuvenit să fie făcute cînd dînsul era departe, 
potrivit scrisorii trimise în care arătă serviciile făcute 
statului, să le decreteze, măcar acum cînd dînsul este 
de faţă, în primul rînd, pentru cinstirea zeilor nemuri- 
tori şi, în sfîrşit, să i se acorde și lui o oarecare cinstire“. 
Cîţiva senatori i-au adus în faţă învinuiri nu mai puţin 
aspre ca acelea rostite cu prilejul cuvîntărilor pronunţate 
în lipsa lui. 

Văzind că nu a obținut nimic, Popillius s-a întors în 
provincia sa. 

Celălalt consul, Postumius, după ce a petrecuti toată 
vara în Campania cu recunoașterea pămînturilor din 
ager publicus, tără să-și fi văzut măcar provincia sa, 
s-a înapoiat la Roma în vederea alegerilor. El a declarat 
aleşi consuli pe C. Popillius Laenas și pe Aelius Liguris, 
apoi au fost aleşi praetorii C. Licinius Crassus, M. lunius 
Pennus, Sp. Lucretius, Sp. Cluvius, Cn. Sicinius și 
C. Memmius, acesta pentru a doua oară. 


X în acel an a avut loc un lustrun”. Atunci erau 
censori Q. Fulvius Flaccus, A. Postumius Albinus. Cel 
care l-a efectuat a fost Postumius. S-au numărat 269 015% 
cetățeni romani: o cifră ceva mai scăzută, datorită unui 
edict, pe care consulul L. Postumius îl dăduse anume în 
faţa adunării poporului, prin care se hotărise că toţi 
aliaţii de drept latin, potrivit edictului consulului 
C. Claudius, sînt obligaţi să se întoarcă în cetatea lor, 
astfel ca nici unul dintre ei să nu fie recenzat la Roma, 
ci în cetăţile lor de baştină. Censorii au lucrat în armo- 
nie, potrivit cu interesele republicii. Toţi senatorii care 

au fost şierşi din listele de membri şi toţi cavalerii cărora 
li s-au luat caii, au devenit aerarii” şi au fost scoşi din 
triburi şi nici unul dintre censori nu a susținut pe 
vreunul notat de altul pe lista de excludere. Censorul 
Fulvius a sfinţit, după șase ani — de cînd îl făgă- 
duise — templul Fortunei equestre, pe care-l făgăduise 
în calitate de proconsul, cînd luptase în Hispania cu 
oastea celtiberilor; toi dînsul a dat reprezentații tea- 
trale* vreme de patru zile, precum şi jocuri de circ 
vreme de o zi. 

în acel an s-a stins din viaţă L. Cornelius Lentulus, 
decemvir al sacrificiilor. El a fost înlocuit cu A. Postu- 
mius Albinus. Nişte nori uriaşi de lăcuste au fost aduși 
de vînt dinspre mare în Apulia, încît roiurile lor au 
acoperit ogoarele pe o mare întindere. Pentru a înlătura 
neajunsurile pricinuite semănăturilor, a fost trimis în 
Apulia învestit cu comandă, praetorul designat, C. Sici- 
nius, care a zăbovit destul de multă vreme acolo adu- 
nînd numeroase cete de oameni pentru a strînge lă- 
custele. 

La începutul anului următor, în care au fost consuli 
C. Popillius și P. Aelius, s-au continuat certurile rămase 
de anul trecut. Senatorii voiau să se facă o dare de 
seamă asupra ligurilor și să se reînnoiască senatus- 
consultum, dar consulul Aelius se împotrivea. Popillius 
însă stăruia şi faţă de colegul său şi față de senat, în 
sprijinul fratelui său, amenințînd că dacă senatorii vor 
hotări vreo măsură împotriva acestuia, el se va îm- 
potrivi. Într-adevăr, Popillius a izbutit să-l sperie pe 
colegul său; senatorii, porniţi deopotrivă împotriva ambi- 
lor consuli, stăruiau cu înverșunare asupra măsurilor 
luate la început. De aceea, măcar că se lua în discuţie 
distribuirea provinciilor şi amîndoi consulii cereau 
Macedonia, pentru că războiul ameninţa să izbucnească 
acolo, se decretă numai Liguria ambilor consuli. Senatul 
declară că nu le va decreta Macedonia dacă nu se va 
rezolva chestiunea în legătură cu M. Popillius. Cînd în 
urmă consulii au cerut să li se încuviințeze înrolarea de 
noi oști, sau completări de efective pentru cele vechi, 
senatul a refuzat şi pe unul şi pe celălalt. Au fost refu- 
zaţi şi praetorii care cereau completările de efective 

pentru Hispania: Marcus lunius pentru Hispania Citerior 
şi C. Sp. Lucretius, pentru cea Ulterior. C. Licinius 
Crassus a tras la sorţi jurisdicţia urbană, Cn. Sicinius, 
pe cea peregrină, C. Memnius — Sicilia, Sp. Cluvius — 
Sardinia. Din această pricină, consulii s-au mîniat pe 
senat, declarînd că vor pleca în provinciile lor după 
ce vor fixa ziua pentru celebrarea Feriilor latine la cea 
mai apropiată dată, şi că nu vor face nimic pentru 
republică în afară de ceea ce priveşte administrarea 
provinciilor. 


XI Valerius Antias scrie că pe vremea acestor consuli 
a venit la Roma Attalus%, fratele regelui Eumenes, ca 
împuternicit al acestuia, pentru a aduce la cunoştinţa 
senatului învinuirile lui contra lui Perseus și spre a 
demasca pregătirile lui de război. Mai mulţi analiști, 
şi anume dintre cei cărora le-ai putea da crezare“, rela- 
tează însă că însuși Eumenes a venit la Roma. 

Cînd Eumenes a sosit la Roma, a fost primit cu 
onoruri cît se poate de măreţe, aşa cum a crezut de 
cuviință poporul roman că merită nu numai datorită 
serviciilor aduse de el poporului roman, ci şi bine- 
facerilor pe care i le-a adus cu prisosinţă lui, Roma. 
Introdus în senat de praetor, Eumenes a spus următoa- 
rele: „,Temeiul venirii sale la Roma este — în afară 
de dorinţa de a vedea zeii și oamenii, prin binefacerea” 
cărora a ajuns el în această situaţie, mai presus de care 
riici nu îndrăznește să mai dorească ceva — și gîndul 
de a sfătui fățiș senatul să preîntîmpine încercările lui 
Perseus“. Începînd de la planurile lui Filip, a amintit 
de omorîrea lui Demetrius, fiul care se împotrivea răz- 
boiului cu romanii. A mai amintit apoi de faptul că 
a fost aţițat neamul bastarnilor să iasă din sălaşurile 
lor, pentru ca, sprijinindu-se pe ajutorul acestora, el să 
treacă în Italia. „Însă ursita a pus capăt zilelor lui Filip, 
tocmai cînd el își făcea asemenea planuri în mintea sa; 
el și-a lăsat moştenire regatul acelui fecior pe care îl 
simțise cel mai înverşunat vrăjmaş al romanilor. Ca 
urmare, Perseus nutreşte și plămădește planurile dezlăn.- 
țuirii acestui război lăsat lui moștenire de tatăl său, 
și încredinţat lui în acelaşi timp cu tronul. În afară de 

aceasta, Perseus se bucură de un tineret numeros, cres- 
cut în decursul unei îndelungate păci; resursele regatu- 
lui său sînt îmbelșugate, Perseus însuşi e în floarea 
vârstei, ceea ce îl face vinjos la trup și plin de vigoare; 
pe de altă parte, mintea îi este obişnuită cu o îndelun- 
pată deprindere şi tactică a războiului. Crescut din 
copilărie în cortul tatălui său, s-a obișnuit nu numai 
cu războaiele împotriva noroadelor megieşe, ci şi cu 
cele împotriva romanilor, deoarece a fost trimis de tatăl 
său în numeroase și felurite expediţii. De cînd şi-a luat 
în primire tronul, Perseus a izbutit să cîștige într-un 
chip uimitor un şir de izbînzi, pe care tatăl său, Filip, 
nu fusese în siare — deşi încercase toate căile cu 
putinţă — să le dobîndească nici prin forţa armelor, 
nici prin vicleşuguri. Perseus a alăturat acestor mijloace 
şi acea autoritate care se dobîndeşte în timp îndelungat 
şi prin merite multe şi mari. 


XII in adevăr, cetăţile Greciei şi Asiei se pleacă in 
faţa măreției sale. Totuși, el nu-și dă seama în ce constă 
meritele acestuia și pentru care mărinimie se arată 
acestui rege atita preţuire. Și nici nu poate afirma în 
mod cert dacă aceasta se datorește norocului sau dacă 
şi-a atras de partea sa simţămintele grecilor din pricina 
urii lor împotriva romanilor, fapt pe care n-ar îndrăzni 
el însuşi să-l mărturisească. Perseus se bucură de o 
uriaşă autoritate și între regii din vremea sa. El s-a 
căsătorit cu fiica lui Seleucus*, fără ca Perseus s-o fi 
peţit, ci, dimpotrivă, a fost el peţit; pe sora sa i-a dat-o în 
căsătorie lui Prusias“, în urma unei stăruitoare rugă- 
minţi; amîndouă nunțile s-au celebrat prin sosirea a 
numeroase solii cu felicitări și daruri, ca şi cum această 
nuntă s-ar fi desfăşurat sub auspiciile celor mai vestite 
popoare. Deşi neamul beoţienilor fusese cîștigat de Filip 
de partea lui, totuşi niciodată acesta n-a fost în stare 
să-l convingă să semneze un tratat de prietenie: în 
schimb, în vremea lui Perseus, tratatul beoţienilor cu 
acesta s-a săpat într-o inscripţie în trei localităţi: una 
la Theba, alta la Delos, în acel sfint şi foarte vestit 
templu de acolo, o a treia la Delphi. Cu prilejul congre- 
sului ligii achaice însă, lucrurile au ajuns atît de departe, 

încit dacă nu i-ar fi zădărnicit încercarea vreo citeva 
căpetenii care susțineau puterea romanilor, i s-ar fi dat 
lui Perseus drum liber în Achaia. În schimb, onorurile 
acordate lui de acheeni — deşi greu se poate spune că 
au existat servicii mai mari aduse de un altul fie statu- 
lui lor, fie particularilor, ca cele aduse de dînsul — 
parte au fosti lăsate în părăsire, fără să li se mai arate 
nici o cinstire, fiind privite cu nepăsare, parte au fost 
abolite cu vrăjmăşie. Cît priveşte pe aetolieni, cine nu 
ştie că în tulburările lor lăuntrice aceştia au apelat la 
sprijinul armat al lui Perseus, şi nu al romanilor? Bi- 
zuindu-se pe aceste alianţe şi tratate de prietenie, Perseus 
şi-a regăsit în propria sa ţară asemenea mijloace de 
luptă încît nu are nevoie de ajutoare dinafară; el are 
la dispoziţie 30000 de pedestrași şi 5000 de călăreţi. 
işi face depozite de provizii pentru o perioadă de 10 ani, 
încît este în măsură să renunţe de a recurge la cerealele 
poporului său, sau de a le prăda pe ale vrăjmașului, 
pentru aprovizionare. Are la îndemînă atîţia bani, încît a 
înrolat 10000 de ostaşi mercenari în afară de trupele 
macedonene şi și-a pregătit sume de bani pentru a plăti 
solde atîţia ani, în afară de veniturile anuale trase din 
minele sale?. Și-a adunat în depozitele sale armament 
chiar pentru trei oștiri tot atît de mari. Pentru cazul 
că i-ar lipsi tineretul macedonean, își va lua trupe din 
Thracia care sînt sub ascultarea lui, ca dintr-un rezervor 
care nu seacă niciodată“. 


XIII Restul cuviîntării a fost plin de slaturi: „Eu nu 
vă înfăţișez aici, senatori, fapte răspîndite de zvonuri 
nesigure şi crezute cu patimă, pentru că eu aş vrea ca 
aceste învinuiri aduse vrăjmașului să fie adevărate, ci 
vă aduc la cunoștință lucruri văzute și dovedite, ca şi 
cum aș fi fost trimis anume de voi ca iscoadă, ca să vă 
relatez despre ceea ce am văzut cu ochii mei. Şi nu mi-aş 
fi părăsit regatul meu, pe care voi l-aţi făcut mare și 
însemnat, și n-aș fi străbătut o atît de întinsă mare pen- 
tru a vă pierde încrederea în mine, aducîndu-vă știri 
neîntemeiate. Vedeam cetăţile cele mai cunoscute ale 
Asiei şi ale Greciei dezvăluindu-şi din zi în zi mai mult 
gîndurile: în curind, dacă li se va încuviința, vor merge 

atil de departe, încit nu vor mai avea putinţa să revină 
la căință. Vedeam că Perseus nu se mărgineşte la gra- 
niţele regatului Macedoniei, ci ocupă unele cetăţi prin 
forţa armelor, pe altele care nu puteau fi supuse prin 
silnicie, atrăgîndu-le prin favoruri şi bunăvoință. Mai 
vedeam cît de neegală era situaţia, deoarece, în vreme 
ce voi respectaţi cu sfinţenie pacea, Perseus pregătea 
războiul împotriva voastră. Mie mi se părea chiar că 
Perseus nu numai că pregăteşte războiul, ci aproape îl 
şi poartă. L-a alungat din regatul său pe Abrupolis*, alia- 
tul și prietenul vostru. L-a omorit pe Arthetaurus Illy- 
rul, şi el aliatul și prietenul vostru, deoarece Perseus a 
aflat că acesta v-a adus vouă la cunoștință în scris unele 
fapte. Regele macedonean a avut grijă apoi să fie înlătu- 
raţi Eversa şi Callicritus căpeteniile cetăţii Theba, pen- 
tru că vorbiseră prea pe faţă împotriva lui în adunarea 
beoţienilor, declarînd că vă vor aduce vouă la cunoş- 
tință ce se petrece acolo. Perseus a dat ajutor Bizanţu- 
lui, încălcînd tratatul, a declarat război Dolopiei. A 
pătruns în Thessalia și Doris” cu oastea, pentru a înăbuși 
tabăra nobililor, în timpul războiului lor civil, spriji- 
nind tabăra celor de rînd. A răsturnat şi învălmăşit în- 
treaga situaţie din Thessalia și Perrhaebia dîndu-se ]o- 
cuitorilor nădejdea scăderii datoriilor, pentru ca, avînd 
de partea sa pe datornici, să-i: distrugă pe fruntaşi. El 
a făcut toate acestea fiindcă vă vedea pe voi că staţi 
liniștiți şi îi răbdaţi orice, crezînd că voi aţi lăsat Gre- 
cia la bunul său plac și fiind sigur că nimeni nu i se va 
împotrivi înainte de a irece în Italia. Voi vă veţi da 
seama cîtă grijă trebuie să aveţi de siguranța și de 
cinstea voastră. Cît despre mine, am socotit că ar fi 
fost rușinos să fi pornit Perseus războiul, înainte ca eu, 
aliatul vostru, să vă previn să vă feriţi. îndeplinindu-mi 
datoria şi liberat oarecum de obligaţia de bună-credinţă 
faţă de voi, ce aş mai putea face altceva decît să mă rog 
de zei şi de zeițe ca voi să chibzuiţi la măsurile trebuin- 
cioase atît pentru republica voastră, cît şi pentru noi, 
aliaţii şi prietenii voștri, care depindem de voi?“. 


XIV Această cuvintare i-a zguduit pe senatori, însă 
deocamdată nimeni n-a putut ști altceva decît că regele 

Eumenes a fost în senatul roman: atit de secretă fusese 
şedinţa din curie. Abia în cele din urmă, după încheierea 
războiului, s-a răspîndit ştirea despre ce a vorbit regele, 
și ce i s-a răspuns. 

Apoi, după vreo cîteva zile, au fost primiţi în senat 
solii regelui Perseus*. Însă, pentru că toţi senatorii fu- 
seseră atraşi nu atît de cele auzite, cît mai ales de cele 
ce înţeleseseră de la regele Eumenes, nici apărarea şi 
nici rugămintea formulată de solii lui Perseus nu gă- 
siră nici un fel de răsunet în inimile lor. Ba i-a îndîrjit și 
mai mult vorbirea înfumurată a lui Harpalus, căpetenia 
soliei. Acesta spusese următoarele: „Regele său într-ade- 
văr vrea și se străduieşte să fie socotit de bună-credinţă 
cînd afirmă, dezvinovăţindu-se, că n-a spus şi n-a făcut 
nici un pas cu dușmănie. Însă dacă romanii îi caută 
cu tot dinadinsul pricină de război, el se va apăra cu 
bărbăţie. Zeul Marte e al tuturor și nimeni nu știe cum 
se sfîrșește un război“. 

Toate cetăţile Greciei şi ale Asiei erau îngrijorate de 
ceea ce au spus în senat solii lui Perseus, de cele ce a 
vorbit Eumenes; şi, pentru că erau încredințaţi că, prin 
sosirea acestuia la Roma, romanii vor pune ceva la cale, 
cele mai multe cetăţi îşi trimiseseră împuterniciţii la Ro- 
ma cu felurite pretexte. Între aceștia se afla la Roma şi so- 
lia rhodienilor, al cărei conducător era îndîrjit” şi gata să 
spună adevărul. El nu se îndoia de fel că Eumenes adu- 
sese învinuiri şi cetăţii sale o dată cu acuzarea adusă 
lui Perseus. De aceea el căută pe orice cale, prin mij- 
locirea patronilor şi a oaspeţilor“ lor să aibă o dis- 
cuţie cu regele Eumenes în Senat. Deoarece nu a obţinut 
aceasta, s-a năpustit asupra regelui, întrecînd măsura, în- 
vinuindu-l că a aţițat neamul lycienilor împotriva rho- 
dienilor, şi că pentru Asia e mai împovărătoare domnia 
lui decit fusese a lui Antiochus. Cuvîntarea acestuia a 
fost într-adevăr pe placul cetăților asiatice (căci şi 
acolo ajunsese Perseus să fie prețuit), în schimb senatul 
roman a privit-o cu ochi răi, iar tratativele acestuia 
au fost nerodnice, şi pentru statul său și pentru el. Însă 
urzeala lui împotriva lui Eumenes l-a făcut pe acest 
rege mai prețuit în faţa romanilor. Ca urmare, lui Eume- 

nes i s-a făcut parte de toate onorurile, oferindu-i-se în 
dar cele mai scumpe cadouri împreună cu un scaun 
curul şi un sceptru de fildeş. 


XV După ce soliile au plecat, Harpalus, intorcindu-se 
cu cea mai mare repeziciune în Macedonia, i-a dat de 
veste regelui Perseus că romanii nu se pregăteau încă 
de război, dar în schimb erau atît de învrăjbiţi împotriva 
lui, încît apărea clar că nu-l vor mai amîna multă vreme. 
La rîndul său, Perseus nu numai că şi el era încredin- 
țat că aşa va îi, ci îl şi vroia convins că este în culmea 
puterilor sale. Faţă de Eumenes era însă mai pornit ca 
impotriva oricui: pentru a începe războiul cu vărsarea 
sîngelui acestuia, il însărcinează cu omoriîrea lui Eume- 
nes pe Evander, Cretanul, căpetenia trupelor auxiliare, 
şi pe încă trei macedoneni obişnuiţi în a-i sluji lui la 
săvirşirea unor asemenea nelegiuiri; le dă în acest scop 
o scrisoare pentru a o înmîna unei femei cu care întreținea 
legături de ospeţie, numită Praxo, și care la Delphi era 
cea mai de seamă persoană prin trecerea şi bogăţiile 
sale. Se ştia precis că Eumenes va urca la Delphi“, pen- 
tru a aduce jertfe lui Apollo. Ucigaşii, luînd-o înainte 
cu Evander şi umblînd pretutindeni, nu căutau altceva 
pentru a-și duce la capăt cele urzite, decît un loc potri- 
vit. Cînd urci drumul către templul din Delphi, venind 
dinspre Cirrha?, înainte de a sosi în cartierul ticsit de 
locuinţe, se afla în stînga unui zid o potecă ridicată pu- 
țin mai sus de temelia lui; pe poteca aceea nu se putea 
trece decît om după om; partea dreaptă a acestui loc 
avea o adînciiură destul de mare, datorită alunecării pă- 
mâîntului. Ucigaşii s-au ascuns după acel zid şi au săpat 
niște trepte în pămînt, pentru a putea arunca, ca de pe 
un parapet, lănci asupra lui Eumenes cînd va trece pe 
acolo. Plecînd de pe ţărmul mării, regele mergea însoţit 
de o mare ceată de prieteni şi slujitori apoi treptat-trep- 
tat alaiul se subţia datorită îngustimii drumului. Cînd 
însă au ajuns în acel loc pe unde trebuia să se treacă 
unul cîte unul, cel care a păşit cel dintîi pe acea potecă 
a fost Pantaleon”?, o căpetenie a aetolienilor, cu care 
regele întreținea o convorbire. Atunci au răsărit repede 
uneltitorii, care au rostogolit asupra lui Eumenes doi 

bolovani uriași: unul l-a lovit pe rege în cap, iar celă- 
lalt, la umăr. Regele s-a prăvălit leşinat de pe potecă 
pe poviîrniş la vale şi o grindină de bolovani a fost arun- 
cată asupra celui căzut. Atunci ceilalți, chiar ceata de 
prieteni şi slujitori, cînd l-au văzut pe rege căzind, s-au 
împrăştiat. Singur Pantaleon a rămas locului cu stator- 
nicie neînfricată, pentru a-l ocroti pe rege. 


XVI Tilharii, cu toate că ar fi avut putinţa să-l omoa- 
re pe regele rănit, dacă ar fi făcut un scurt ocol al zidu- 
lui, totuşi, ca și cum şi-ar fi îndeplinit însărcinarea, 
s-au refugiat pe culmea Parnasului, cu atîta repeziciune, 
încît l-au ucis pe unul dintre complici — care nu i-a ur- 
mat cu uşurinţă pe povirnișuri și cotituri, și care le 
întîrzia fuga — pentru a nu rămîne vreo dovadă a nele- 
giuirii în caz că ar fi fost prins. Spre trupul regelui au 
alergat cu iuţeală mai întîi prietenii, apoi slujitorii şi 
sclavii care l-au ridicat de jos, sleit de vlagă din pricina 
rănii, şi în nesimţire. Totuşi după trupul cald, după bă- 
tăile inimii și răsuflare, care îi rămăsese încă, ei și-au 
dat seama că Eumenes trăieşte. Cu toate acestea nu era 
decît o slabă nădejde — ba chiar aproape nici una — 
că regele va supravieţui. Unii dintre slujitorii regelui, 
luindu-se pe urmele tîlharilor, după ce au ajuns pe cul- 
mea Parnasului, istoviţi zadarnic, s-au înapoiat fără să 
[i făcut nici o treabă. În felul acesta au pornit macedo- 
nenii la această fărădelege, pe care, stăpiniţi de frică, au 
părăsit-o cu nechibzuinţă, tot aşa cum au început-o cu 
nechibzuinţă, dar cu îndrăzneală. 

A doua zi prietenii săi l-au dus pe rege, revenit în 
simţire, la nava lui; de acolo, la Corint, iar de la Corint 
la Aegina, trecînd corăbiile peste culmea istmului. Acolo 
s-a păstrat atit de bine taina îngrijirii lui Eumenes, ne- 
încuviințindu-se să stea nimeni în preajma lui, încît a 
ajuns pînă în Asia vestea că regele s-a stins din viaţă. 
Însuşi Attalus i-a dat crezare cu mai multă ușurință decît 
s-ar fi cuvenit unui om legat prin sentimente frăţeşti; 
căci el a şi avut o convorbire în această privinţă şi cu 
soţia fratelui său şi cu comandantul cetăţii, așa fel de 
parcă ar fi fost moștenitorul neîndoielnic al tronului. 
Eumenes a aflat în urmă toate acestea, şi deși el hotă- 

rise să se prefacă mai departe că nu ştie, să ţină secret 
şi să rabde, totuşi la prima întîlnire cu fratele său nu 
s-a înfriînat să-l dojenească pentru graba de a-i fi cerut 
soţia în căsătorie. Şi la Roma a ajuns zvonul despre 
moartea lui Eumenes. 


XVII Cam în aceeaşi vreme s-a înapoiat la Roma din 
Grecia C. Valerius, care fusese trimis ca împuternicit la 
Perseus peritru a vedea la faţa locului starea acestei 
țări şi a iscodi planurile regelui Macedoniei. Valerius a 
adus la cunoştinţă că toate cercetările lor confirmă învi- 
nuirile aduse de Eumenes lui Perseus, totodată Valerius 
a adus cu sine şi pe Praxo de la Delphi — casa acesteia 
fusese gazdă tilharilor — precum şi pe L. Rammius“ din 
Brundisium, care destăinuise această urzeală. Acest Ram- 
mius era cetățean de seamă din Brundisium. Casa lui 
era întotdeauna gazda atît a tuturor comandanților 
romani, cît şi a soliilor de seamă ale neamurilor străine, 
mai ales a împuterniciților din partea regilor. Datorită 
acestui fapt, cunoştea pe Perseus, fără să-l fi văzut. 
Dînd apoi crezămînt scrisorilor lui Perseus, în nădejdea 
unei prietenii şi mai strînse și unei situaţii şi mai stră- 
lucite pentru dînsul, a plecat la rege și în scurtă vreme 
a început să fie socotit ca prieten şi viriît, mai mult decît 
vroia el, în convorbiri tainice. Făgăduindu-i nemaipome- 
nită răsplătire, regele a cerut de la el următoarele: „De- 
oarece toţi capii de oști şi toți împuterniciţii romani 
s-au obișnuit să apeleze la ospitalitatea lui, el să aibă 
grijă să-i otrăvească pe cei pe care regele însuși îi va in- 
dica în scrisori“. El ştie că procurarea otrăvii întîmpină 
foarte mari greutăţi şi e pîndită de primejdii: cînd se 
cumpără știu mai mulţi, în afară de acestea, rezultatul 
este nesigur, datorită faptului că otrăvurile cumpărate 
sau nu sînt destul de bine pregătite pentru a duce treaba 
la bun sfîrşit, sau nu sînt destul de sigure ca să nu lase 
urme. Otrava i-o va da însuși regele, și va fi de așa fel, 
încît să nu fie prins prin nici un fel de semne, nici cînd 
o va da cuiva, nici după ce a fost dată“. Rammius te- 
mâîndu-se să nu fie el însuși cea dintîi victimă şi să nu 
încerce pe propria sa piele efectul otrăvirii dacă va re- 
fuza propunerea lui Perseus, după ce i-a făgăduit că va 

îndeplini însărcinările, a plecat. N-a vrut să se intoarcă 
la Brundisium înainte de a se întilni cu trimisul roman 
C. Valerius, despre care se vorbea că se găsește în îm- 
prejurimile Chalcidei. După ce i-a adus acestuia la cu- 
noștință toată urzeala lui Perseus, la cererea lui Valerius, 
a mers la Roma. Introdus în senat, Rammius dezvălui 
tot ce se pusese la cale. 


XVIII Aceste dovezi s-au adăugat celor pe care Eume- 
nes le adusese la cunoștința senatorilor romani, pentru 
ca, pe temeiul lor, Perseus să fie mai devreme socotit 
dușman al poporului roman, fiindcă vedeau clar că nu 
pregăteşte un război legiuit şi nu are o atitudine re- 
gească, ci umblă cu tot felul de crime ascunse, folosind 
ucigaşi şi otrăvitori. 

Senatul a lăsai pe seama noilor consuli preparativele 
războiului cu Perseus. A hotărît ca, deocamdată, praeto- 
rul Cn. Sicinius, care avea jurisdicția între cetăţeni şi 
străini, să facă înrolarea oastei, aceste trupe conduse 
la Brundisium să treacă cît mai curînd în Apollonia 
din Epir, pentru a ocupa oraşele maritime în care con- 
sulul, căruia îi va cădea la sorţi provincia Macedonia, 
să poată acosta în siguranţă cu flota şi să poată debarca 
trupele fără vreun neajuns. 

Eumenes, reţinut cîtăva vreme la Aegina pentru în- 
grijirea rănilor lui grele şi primejdioase, îndată ce a fost 
în afara oricărui pericol, plecă la Pergamum, unde pre- 
găti cu cea mai mare străşnicie războiul, deoarece, în 
afară de vechea-i ură nutrită împotriva lui Perseus, îi da 
imbolduri şi mai aprige proaspăta nelegiuire a regelui 
macedonean împotriva sa. Au venit la Pergamum tri- 
mişii Romei care l-au felicitat că a scăpat de o atît de 
mare primejdie. 

După ce războiul cu Macedonia a fost-amînai pentru 
anul viitor, iar ceilalţi praetori au plecat în provinciile 
lor, M. lunius și Sp. Lucretius, cărora le căzuseră la 
sorți provinciile Hispaniei, tot plictisind senatul cu ce- 
reri după cereri, au reușit în cele din urmă să-l înduplece 
să le dea completări pentru armatele lor: 3 000 de pedes- 
traşi şi 150 de călăreţi pentru legiunile romane. Pentru 
oastea alcătuită din trupe aliate, au primit dispoziţii să 

poruncească aliaţilor să dea 5 000 de pedestraşi şi 300 
de călăreţi. Cu aceste forţe au plecat noii praetori în 
Hispania. 


XIX în același an, în urma cercetărilor întreprinse 
de consulul Postumius, o mare suprafaţă din pămîntu- 
rile Campaniei, pe care pretutindeni le luaseră în chip 
abuziv în stăpînire particularii, a fost recuperată intrînd 
în domeniul statului; tribunul plebei, M. Lucretius, a 
propus un proiect de lege prin care censorii erau însărci- 
naţi să arendeze aceste ogoare pentru a aduce venituri 
statului. Aceasta nu se mai făcuse de atîția ani după 
cucerirea cetăţii Capua, aşa încît lăcomia particularilor 
colinda în voie pe locurile lipsite de stăpîn. 

Senatul şedea în așteptare pentru că războiul, deși ne- 
declarat încă, era totuşi hotărît, voind să ştie care din- 
tre regi va rămîne mai departe credincios prieteniei ro- 
manilor şi care îl va urma pe Perseus; în acest timp au 
venit la Roma solii lui Ariarathes care au adus cu dînşii 
pe fiul acestuia, un copil. În cuvîntarea lor, aceştia au 
spus următoarele: „regele lor şi-a trimis feciorul ca să 
fie educat la Roma, ca să se deprindă cu moravurile 
romanilor şi cu oamenii. Ei roagă senatul să binevoiască 
nu numai a-l da sub supravegherea acelor cetățeni par- 
ticulari care aveau legături de prietenie cu tatăl lui, ci 
totodată să fie şi sub grija şi ocrotirea statului roman“, 
Această solie a regelui Ariarathes a fost primită cu plă- 
cere de senat care a hotărît ca praetorul Cn. Sicinius să-i 
pună la îndemînă o locuință pregătită anume, unde să 
poată locui regeşte fiul regelui şi însoțitorii lui. 

Şi trimișşii threcilor, ai maedilor... odomanțţilor şi 
astilor * care s-au înfățișat senatului pentru oarecari ne- 
înţelegeri, cerînd să fie primiţi în alianță şi prietenie 
au obţinut cele cerute, dindu-li-se în dar fiecăruia cîte 
o sumă de 2000 de aşi. Senatorii erau bucuroşi că 
aceste noroade au fost primite în alianță, deoarece Thra- 
cia era situată în spatele Macedoniei. Însă pentru ca 
senatul să-și dea seama și de situaţia din Asia şi din 
insule, a trimis ca împuterniciţi acolo pe Ti. Claudius 
Nero şi M. Decimius. Le-a dat dispoziții să se ducă în 
Creta și la Rhodos, pentru a reînnoi tratatul de prietenie 

și, totodată, pentru a iscodi dacă nu cumva erau ademe- 
nite simțămintele lor de regele Perseus. 


XX în cetatea Romei, încordată de aşteptarea nou- 
lui război, coloana rostrată ridicată în Capitoliu după 
primul război punic, în amintirea consulului M. Aemi- 
lius“, care avea coleg pe Ser. Fulvius, s-a năruit toată 
la pămînt, lovită de un trăsnet, în timpul unei vijelii 
care izbucnise noaptea. Această întîmplare, fiind socoti- 
tă un semn, a fost adusă la cunoștința senatului. Sena- 
torii au poruncit să fie trecută chestiunea la haruspici şi 
ca decemvirii să cerceteze cărţile sibylline. Decemvirii 
au adus la cunoştinţă că trebuie să se oficieze ceremo- 
niile lustrului*, rugăciuni publice şi slujbe de ispășire, 
să se aducă jertfe de vite mari atît în Capitoliu la Roma, 
cât şi în Campania, la promontoriul Minervei*. Să se ce- 
lebreze cît mai curînd cu putinţă în timp de 10 zile ser- 
bările în cinstea lui Jupiter Optimus Maximus. 

Toate acestea au fost duse la îndeplinire cu grijă. 
Haruspicii au răspuns că acea minune va fi spre binele 
republicii, că hotarele ei se vor lărgi și că ea prevestește 
pieirea trădătorilor, deoarece aceste ciocniri de nave, 
pe care le-a năruit la pămînt vijelia, au fost trofee luate 
de la vrăjmași. S-au mai adăugat și alte noi semne care 
au tulburat sufletele oamenilor. S-a dat de veste din 
Saturnia“ că a plouat în oraş cu sînge vreme de trei zile; 
la Calatia s-a născut un măgar cu trei picioare; tot acolo 
au fost răpuse de un singur trăsnet un taur şi cinci vaci; 
la Auximus a plouat cu pămînt. Şi pentru aceste semne 
s-au săvîrșit slujbe divine și s-a ţinut sărbătoare şi ru- 
găciune publică vreme de o zi. 


XXI Consulii nu plecaseră pînă la acea vreme în pro- 
vinciile lor, pentru că pe de o parte au refuzat să pună 
în discuţie situaţia lui M. Popillius, iar pe de alta, sena- 
tul se îndărătnicise să nu mai dea nici un alt decret 
pînă la rezolvarea acestei chestiuni. Popillius a ajuns 
şi mai urît de senatori din pricina unui raport în care 
a scris că el dînd din nou o luptă, în calitate de procon- 
sul, cu ligurii statellați a nimicit 6000 de oameni din 
rîndurile lor. Din pricina acestui război nelegiuit, şi cele- 

lalte populaţii ligurice au ridicat armele. Atunci într-ade- 
văr au fost mustraţi în senat, nu numai Popillius în lip- 
să, — care declarase acest război împotriva dreptului 
omenesc şi divin şi împinsese la revoltă noroadele paci- 
ficate, — ci şi consulii, pentru că nu plecau în provin- 
ciile lor. îmbărbătaţi de aprobarea senatorilor, iribunii 
plebei, M. Marcius Sermo şi Q. Marcius Scylla, au decla- 
rat că ei îi vor pune la amendă pe consuli, dacă nu vor 
pleca în provinciile lor; și apoi au dat citire proiectului 
de lege pe care avuseseră de gînd să-l propună în legă- 
tură cu ligurii care se predaseră. 

S-a votat proiectul de lege prin care se hotăra: „Dacă 
cineva din rîndul statellaţilor care s-a predat nu va fi pus 
în libertate pînă la calendele lui august, senatul, obli- 
gat prin prestare de jurămînt, va numi o comisie însăr- 
cinată să cerceteze şi să ia măsuri împotriva aceluia 
care din rea-credință a făcut ca cineva să ajungă în 
robie“. Cu încuviințarea senatului, a intrat apoi în vi- 
goare această lege. 

Pină să plece consulii în provinciile lor, senatul a 
acordat audienţă, în templul Bellonei, lui C. Cicereius, 
praetorul anului trecut. După ce acesta a înşiruit fap- 
tele sale de arme pe care le-a săvîrşit în Corsica și după 
ce zadarnic a cerut să-i fie sărbătorit triumful, a fost 
purtat în triumf pe muntele Alban'!, după un obicei 
statornicit de mult pentru cazul cînd senatul nu dădea 
aprobare pentru triumf. Plebea a votat cu mare majo- 
ritate propunerea lui Marcius în privința ligurilor şi a 
poruncit executarea ei. Potrivit acestui plebiscit, prae- 
torul C. Licinius a pus întrebarea senatului pe cine vrea 
să-l însărcineze cu aceste cercetări. Senatul a dispus ca 
praetorul însuși să facă anchetele. 


XXII Atunci, în sfîrşit, consulii au plecat în provin- 
ciile lor şi au luat în primire oastea de la M. Popillius. 
Cu toate acestea, nu cuteza să se întoarcă la Roma ca 
să-şi pledeze cauza în faţa unui senat potrivnic, în faţa 
unui popor atit de îndîrjit împotriva lui, şi înaintea unui 
praetor care consultase senatul în legătură cu ancheta 
hotăriîtă împotriva lui. Din pricina acestei amînări a lui 
Popillius, tribunii plebei au făcut să se voteze un al 


https://biblioteca-digitala.ro 


68 TITUS LIVIUS 


doilea proiect de lege care hotăra ca C. Licinius să 
dispună şi să-l judece pe Popillius în lipsă, dacă nu va 
intra în Roma pînă la idele lui noiembrie. Fiindcă 
această hotărîre l-a tras ca un lanţ la Roma, Popillius a 
venit în senat stăpînit de o ură nestăvilită. În vreme 
ce acolo era hărțuit cu ocări de numeroşi senatori, s-a 
dat un senatus-consultum prin care „acelor liguri care, 
după consulatul lui Q. Fulvius și L. Manlius, nu se mai 
arătaseră ca dușmani, praetorii C. Licinius şi Cn. Licinius 
sînt însărcinaţi să le redea libertatea, iar consulul C. Po- 
pillius să le împartă pămînturi dincolo de Padus. Multor 
mii de oameni |i s-a redat libertatea în urma acestui se-. 
natus-consultum şi, după ce au fost trecuţi dincolo de 
Padus, li s-au împărțit pămînturi. 

M. Popillius s-a apărat, în faţa lui C. Licinius, în două 
rînduri, potrivit legii Marcia?. A treia oară, acest prae- 
tor în semn de preţuire pentru consulul“ care lipsea şi 
înduplecat de rugăminţile familiei lui Popillius, a dis- 
pus ca acuzatul să se înfățişeze la judecată la idele lui 
martie în ziua în care noii magistrați aveau să intre în 
funcţiune şi cînd, prin urmare, el, devenind simplu parti- 
cular, nu va mai fi judecător. În felul acesta, legea în 
legătură cu ligurii a fost ocolită printr-o asemenea ti- 
cluire înșelătoare. 


XXIII În acea vreme se găseau la Roma și solii car- 
thaginezi și Gulussa, fiul lui Masinissa. S-a încins o mare 
sfadă între aceştia în senat“: carthaginezii se plîngeau 
că, în afară de pămîntul pentru care fuseseră trimiși 
soli de Roma în Africa, pentru a cerceta la fața locului, 
Masinissa le-a ocupat în ultimii doi ani, prin forța arme- 
lor, mai mult de 70 de oraşe şi fortificaţii din ţinutu- 
rile carthagineze. I-a fost ușor să facă aceasta lui, pen- 
tru care nu există nimic sfînt. Carthaginezii au fost obli- 
gaţi, prin tratatul încheiat, să tacă, pentru că ei sînt 
opriţi să iasă cu arma în mînă dincolo de hotarele lor. 
Cu toate că ei știu că vor fi nevoiţi să poarte războiul 
în propria lor țară dacă vor căuta să-i alunge de acolo 
pe numizi, totuşi, în această privinţă, sînt reținuți de un 
articol neîndoielnic al tratatului prin care li se inter- 
zice categoric să poarte război cu aliaţii poporului ro- 

man. Însă carthaginezii nu mai pot să îndure trufia, 
cruzimea şi lăcomia lui Masinissa. Carthaginezii și-au 
trimis împuterniciţii lor ca să roage senatul roman să 
le încuviinţeze măcar unul dintre aceste trei puncte: 
„Sau să se discute de la egal la egal între regele aliat 
şi poporul carthaginez*, care sînt drepturile fiecăruia, 
sau să îngăduie carthaginezilor să se apere cu armele 
într-un război legitim şi îndreptăţit împotriva unui act 
nedrept, sau în cel mai rău caz, dacă în faţa romanilor 
are mai mare preţ trecerea cuiva decît adevărul, să sta- 
tornicească odată ce vor să-i dăruiască lui Masinissa 
dintr-un ţinut străin. De bună seamă, romanii le vor 
dărui numizilor cu măsură și carthaginezii vor şti ce au 
dat acestora, altfel Masinissa nu va avea nici o îngră- 
dire, necunoscînd decît bunul său plac. Dacă carthagi- 
nezii nu vor obţine nici un punct din toate acestea și 
dacă au săvîrşit vreo greşeală în urma păcii încheiate. 
de ei cu P. Scipio, mai degrabă să ia măsuri romanii îm- 
potriva lor. Carthaginezii preferă mai curînd o robie 
la adăpost de neajunsuri sub stăpînirea romanilor, decît 
o libertate ameninţată mereu de samavolniciile lui Ma: 
sinissa. Carthaginezii sînt mai mulţumiţi să piară de 
odată, decît să-și ducă viața după toanele celui mai în- 
verşunat călău al lor“. îndată după rostirea acestor cu: 
vinte solii se prosternară în lacrimi și aşa aşternuţi la 
pămînt au trezit în sufletul senatorilor romani tot atîta 
milă, cît şi indignare împotriva regelui“. 


XXIV Apoi s-a găsit cu cale ca Gulussa să fie întrebat 
ce răspuns dă acestor învinuiri, sau, dacă preferă, să 
arate scopul pentru care a venit la Roma. Gulussa răs- 
punse: „Pentru dînsul nu e ușor să vorbească despre 
aceste chestiuni în privinţa cărora n-a primit nici un fel 
de însărcinare din partea tatălui său, şi nici pentru 
tatăl său n-ar fi fost uşor să-i dea lui vreo însărcinare, 
cîtă vreme carthaginezii n-au dat nici un semn nici de- 
spre ce aveau de gînd să discute, nici că se vor duce 
la Roma. Carthaginezii au ţinut într-ascuns o adunare 
cu fruntașii în templul lui Aesculap vreme de cîteva 
nopţi, de unde nu s-a aflat altceva decit că se vor trimite 
soli cu însărcinări secrete la Roma. Acesta a fost temeiul 

pentru care tatăl său l-a trimis pe dinsul la Roma, ca să 
roage senatul să nu acorde vreun crezămînt învinuirilor 
aduse de vrăjmaşii lor comuni, care nu-l urăsc pe Masi- 
nissa dintr-o altă pricină decît pentru credinţa lui ne- 
strămutată faţă de poporul roman“. După ce au dat 
ascultare ambelor solii, senatul roman, chibzuind în pri- 
vinţa cererilor carthaginezilor, a dispus să li se dea 
acest răspuns: „Senatul găsește cu cale ca Gulussa să 
plece numaideciît în Numidia și să aducă la cunoștința 
tatălui său să-şi trimită cît mai curînd soli cu care să 
discute faptul de care se pling carthaginezii, să dea de 
ştire şi carthaginezilor să vie la întrevedere. Romanii au 
făcut şi pînă acum şi vor face şi de aici înainte cu pri- 
sosinţă tot ce pot să facă pentru demnitatea lui Masi- 
nissa; dar nu acordă favoare vreunuia în dauna dreptului 
altuia. Romanii vor ca pămîntul să fie stăpînit de acela 
căruia îi aparţine și n-au de gînd să statornicească noi 
hotare, ci să fie păstrate cele vechi; ei le-au lăsat cartha- 
ginezilor biruiţi atît oraşul, cît şi pămînturile, nu pentru 
a le fi smuls, pe nedrept, în vreme de pace ceea ce nu 
le-a fost luat în vreme de război, pe drept“. în felul 
acesta şi regele numid și carthaginezii au fost lăsaţi să 
plece. Potrivit obiceiului ]i s-au dat şi unora şi altora 
daruri, îndeplinindu-se cu curtenie îndatoririle ospeţiei. 


XXV Cam în aceeași vreme s-au înapoiat la Roma 
solii romani Cn. Servilius Caepio, Ap. Claudius Centho, 
T. Annius Luscus, trimiși în Macedonia ca să ceară sa- 
tisfacţie lui Perseus şi să-i aducă la cunoștință că poporul 
roman renunţă la prietenia acestui rege. Senatul roman, 
care era de la sine pornit împotriva lui Perseus, s-a în- 
verşunat și mai tare cînd i s-a adus la cunoștință, pe 
rînd, ce au văzut şi ce au auzit în Macedonia trimişii 
romani: Ei au văzut că în toate orașele Macedoniei se 
pregătește războiul cu cea mai mare străşnicie. După ce 
au ajuns la rege, multe zile s-au scurs fără să li se dea 
putinţa să aibă cu el vreo întrevedere: în cele din urmă, 
pierzînd nădejdea de a avea cu Perseus o convorbire, 
au plecat; abia atunci au fost rechemaţi din drum şi 
introduşi la el. Pe scurt, cuprinsul convorbirii lor a 
fost tratatul încheiat de romani cu Filip şi care a fost 

reînnoit chiar cu Perseus însuși după moariea tatălui 
lui. În acest tratat e cuprinsă în chip răspicat interzi- 
cerea de a duce armele dincolo de hotarele sale, pre- 
cum și interdicţia de a ataca pe aliaţii poporului roman. 
Apoi s-au înşiruit pe rînd cele ce auziseră senatorii de 
curînd de la Eumenes care a adus la cunoștința senatu- 
lui roman tot adevărul pe care l-a aflat. în afară de 
toate acestea, s-a arătat cum el, regele, a ţinut sfat într- 
ascuns la Samothracia cu delegaţii cetăților Asiei. Pentru 
aceste acţiuni vrăjmaşe, senatul roman hotărăşte că e 
drept să ceară regelui Macedoniei satisfacţie şi să li se 
înapoieze poporului roman și aliaților lui bunurile pe 
care el a pus stăpînire călcînd condiţiile tratatului. 

La acestea, regele, la început aprins de ură, a vorbit 
fără cruţare, mereu învinuindu-i pe romani de lăcomie 
şi trufie, spunînd că și în regatul său vin, unii după alţii 
trimișii romani, ca să-l iscodească ce spune și ce face, 
pentru că romanii socotesc că e drept să se spună și 
să se facă numai ceea ce încuviințează și poruncesc ei. 
în cele din urmă, după ce-a vociferat mult şi îndelung, 
le-a cerut să se întoarcă la el în ziua următoare, decla- 
rîndu-le că el vrea să le dea răspunsul în scris. După 
aceasta li s-au înmînat cele scrise de Perseus. Pe dînsul 
nu-l priveşte cîtuşi de puţin tratatul încheiat de tatăl 
său cu romanii. Cu toate acestea, el a îngăduit să fie 
reînnoit nu pentru că îl încuviințează, ci pentru că, 
intrînd în noua stăpînire a regatului, trebuia să îngăduie 
toate. Dacă romanii vor să încheie un nou tratat de 
alianță cu dînsul, trebuie să se învoiască mai întîi îm- 
preună asupra condiţiilor. Dacă ei sînt convinși că tre- 
buie să se trateze de la egal la egal, şi dînsul va vedea 
ce trebuie să facă, şi crede că şi romanii se vor consulta 
asupra intereselor lor de stat. 

Apoi el s-a îndepărtat brusc și au început să fie scoşi 
toți din palat. Atunci ei i-au declarat că poporul roman 
a renunțat la alianţa și prietenia lui. La auzul acestor 
cuvinte, Perseus s-a oprit locului, aprins de mînie, şi, 
cu glas răspicat, le-a adus la cunoştinţă că în răstimp de 
trei zile să iasă din hotarele regatului său. Ca urmare, 
ei au plecat. Şi nu li s-a arătat nici la plecare, nici cît 
au rămas, vreo dovadă de ospeţie, sau de bunăvoință. 

Apoi li s-a dat ascultare solilor thessalieni și aeto- 
lieni. Pentru a se şti, cît mai repede, de care comandanţi 
se va folosi republica, senatul a hotărît să trimită scri- 
sori consulilor, ca unul dintre ei, care poate pleca din 
provincia sa, să vină la Roma în vederea alegerii magis- 
traţilor. 


XXVI in acel an, consulii n-au săvîrşit nici o faptă 
de seamă pentru stat, care să fie vrednică de ţinut minte. 
S-a găsit cu cale că este în interesul republicii să înă- 
buşe şi să potolească pe ligurii ajunşi la deznădejde. 

În vreme ce se aştepta izbucnirea războiului cu Ma: 
cedonia, solii isseilor” au arătat că şi Gentius, regele 
illyrilor, are o purtare ce dă de bănuit; în același timp, 
s-au jeluit că acest rege le-a pustiit ținutul lor. Totodată 
au adus la cunoştinţă că „macedonenii şi regele illyrilor 
sînt însufleţiţi de aceleaşi simțăminte; în comun ei se 
consfătuiesc referitor la pregătirea războiului cu ro- 
manii; şi la Roma se află iscoade dintre illyri, trimiși 
în chip de soli, din îndemnul lui Perseus, pentru a şti 
ce se petrece“. Illyrii au fost chemaţi în senat. Aceştia 
au declarat că dînşii au fost trimişi de regele lor pentru 
a se dezvinovăţi de acuzaţiile pe care isseii le-ar aduce 
cumva regelui lor. Atunci illyrii au fost întrebaţi de 
senatori pentru ce nu s-au înfățişat magistratului pentru 
ca, potrivit rînduielilor romane, să primească găzduire 
şi toate cele cuvenite unor oaspeţi, pentru a se ști, în 
sfîrşit, că au sosit acolo solii illyri, şi pentru care teme- 
iuri au sosit. Deoarece aceștia şovăiau în răspunsul lor, 
li s-au poruncit să părăsească curia. S-a găsit cu cale să 
nu li se dea un răspuns ca unor împuterniciți, pentru 
că nu ceruseră senatului roman să li se încuviinţeze a 
fi ascultată solia. Totodată s-a hotărît să se trimită rege- 
lui illyrilor soli romani ca să-i aducă la cunoștință plîn- 
gerile aliaților; senatul roman socotește că nu e drept 
ce face Gentius, de vreme ce el nu se înfrînează de a 
pricinui neajunsuri aliaţilor romanilor. Cu această solie 
au fost trimişi A. Terentius Varro, C. Plaetorius şi C. 
Cicereius. 

S-au înapoiat la Roma solii romani care fuseseră tri- 
mişi în Asia la regii aliaţi şi care au adus la cunoştinţă 

următoarele: „Ei l-au întîlnit pe Eumenes în Aegina, pe 
Antiochus în Syria, pe Piolemaeus la Alexandria. Tutu- 
ror acestor regi li s-au cerut ajutoare de către Perseus 
prin trimiterea de solii, însă ei au rămas neclintiţi în 
credinţă faţă de romani şi au făgăduit că vor îndeplini 
tot ce le va porunci poporul roman. S-au dus apoi şi la 
cetăţile aliate; toate sînt destul de credincioase; numai 
pe rhodieni i-au găsit șovăielnici şi înrîuriţi de planurile 
lui Perseus“. S-au înfățișat şi solii rhodienilor pentru 
a se dezvinovăţi împotriva acuzațiilor despre care ştiau 
că s-au răspîndit în legătură cu cetatea lor; însă sena- 
tul a găsit de cuviinţă să nu le acorde audienţă, decît 
numai după ce vor intra în magistratură noii consuli“. 


XXVII Senatul a hotărît să nu se mai tărăgăneze 
cu pregătirile de război. Praetorului C. Licinius i se dădu 
însărcinarea să refacă, în şaritierele navale ale Romei, 
dintre vasele vechi cu cîte cinci rînduri de viîsle, pe ace- 
lea care puteau fi întrebuințate, să pregătească şi să 
echipeze 50 de nave. Dacă însă nu se va putea completa 
acest număr de nave, să-i scrie colegului său, C. Mem- 
mius, în Sicilia ca să repare şi să echipeze navele pe 
care le are acolo, astfel ca să poată fi trimise cît mai 
curînd cu putință la Brundisium. Praetorul Licinius a 
primit dispoziţia să înroleze trupe navale de aliaţi din 
categoria liberţilor, cetățeni romani, pentru 25 de co- 
răbii iar praetorul Cn. Sicinius să ordone aliaţilor să 
pună la îndemînă un număr egal de oameni tot pentru 
25 de vase; acelaşi praetor să ceară aliaţilor de drept 
latin 8 000 de pedestrași și 400 de călăreţi. Este desem- 
nat A. Atilius Serranus, care fusese praetor în anul pre- 
cedent, să ia în primire aceste trupe la Brundisium şi să 
le trimită în Macedonia. Pentru ca praetorul Cn. 
Sicinius să aibă oastea gata de a trece marea, praetorul 
C. Licinius îi scrise consulului C. Popillius, din ordinul 
senatului, să dea dispoziţie ca legiunea a doua, — alcă- 
tuită mai cu seamă din veterani care slujiseră în oastea 
din Liguria, 4000 de pedestrași şi 200 de călăreţi din 
aliaţii de drept latin — să se prezinte la Brundisium 
la idele lui februarie; Cn. Sicinius a primit poruncă să 
ia în primire cu această flotă şi această oaste provin: 

cia Macedonia, pînă îi va veni urmașul, prelungindu-i-se 
comanda pe un an. Toate aceste măsuri au fost aduse 
la îndeplinire cu zel, aşa cum a hotărît senatul. Au fost 
lansate pe apă, din şantierele navale, 38 de quinquereme. 
L. Porcius Licinius a primit însărcinarea să le comande 
pînă la Brundisium; au fost trimise din Sicilia 12 nave. 
Pentru a cumpăra grîne pentru armată şi flotă au fost 
trimişi în Apulia şi Calabria trei delegaţi: Sex. Digitius, 
T. Iuventius, M. Caecilius. Praetorul Cn. Sicinius, ple- 
cînd din cetatea romană în ţinută de campanie, s-a dus 
la Brundisium, unde erau toate pregătite. 


XĂVIII Către sfîrșitul anului, consulul C. Popillius 
s-a înapoiat la Roma, ceva mai tîrziu decît hotărise se- 
natul, căruia i s-a părut că este în interesul statului să 
țină cît mai neîntîrziat alegerile pentru desemnarea ma: 
gistraţilor romani, deoarece ameninţă să izbucnească un 
război atît de mare. De aceea, consulul Popillius n-a fost 
ascultat cu bunăvoință cînd el a vorbit în templul Bello- 
nei despre faptele sale de arme săvirșite în Liguria, 
mereu era întrerupt de senatori cu strigăte şi întrebări: 
„pentru ce n-a redat libertatea ligurilor asupriți de tică- 
loşia fratelui său?“ 

Alegerile consulare au fost ţinute în ziua în care 
fuseseră fixate, adică cu 12 zile înainte de calendele lui 
martie. Au fost declaraţi aleși consulii P. Licinius Cras- 
sus și C. Cassius Longinus. A doua zi s-au desemnat prae- 
torii: C. Sulpicius Galba, L. Furius Philus, L. Canuleius 
Dives, C. Lucretius Gallus, C. Caninius Rebilus, L. Vil- 
lius Annalis. Acestor praetori li s-au decretat următoa- 
rele provincii: două jurisdicții la Roma, Hispania, Sici- 
lia și Sardinia. Un singur praetor nu a tras la sorţi, 
pentru a rămîne la dispoziţia senatului. Senatul a po- 
runcit consulilor designaţi să aducă jertfe de vite mari, 
după rînduială, în ziua în care vor intra în magistratură 
şi să se roage zeilor ca războiul pe care poporul roman 
plănuieşte să-l poarte, să fie încununat de izbîndă. În 
aceeași zi, senatul a dai un decret prin care s-a hotărît 
ca C. Popillius, consulul, să făgăduiască serbări vreme 
de 10 zile în cinstea lui Jupiter Optimus Maximus, şi să 
se aducă prinosuri în jurul tuturor sanctuarelor, dacă 

republica va rămîne în aceeași situaţie vreme de 10 ani. 
Consulul a făgăduit în Capitoliu, așa cum hotărîse se- 
natul, să celebreze jocurile şi să dea prinosuri în va- 
loarea sumei de bani decretată de senatori, într-o șe- 
dinţă în care erau de față nu mai puţini de 150 de mem- 
bri. Această făgăduinţă a fost făcută în faţa marelui pon- 
tifice Lepidus, care a dictat formula. 

în acel an s-au stins din viaţă preoţii publici: L. 
Aemilius Papus, decemvirul sacrificiilor, precum şi ponti- 
ficele Q. Fulvius Flaccus, care fusese cu un an înainte 
censor. Acesta a pierit de o moarte urîtă. 1 s-a adus la 
cunoștință că dintre cei doi feciori ai săi, care atunci 
slujeau sub drapel în Illyricum, unul s-a stins din viaţă, 
iar celălalt a fost lovit de boală grea şi primejdioasă. 
Flaccus şi-a simţit sufletul copleșit de jale și de teamă; 
dimineața, cînd sclavii au intrat în iatacul lui, l-au gă- 
sit spînzurat cu laţul. Umbla vorba că, după îndeplinirea 
censurei sale, nu mai era întreg la minte: îndeobşte 
lumea vorbea că Flaccus și-a pierdut minţile datorită 
mîniei Junonei Lacinia, pentru că i-a fost jefuit tem- 
plul. Aemilius a fost înlocuit de decemvirul M. Valerius 
Messala. în locul lui Fulvius a fosi ales pontifice Cn. 
Domitius Ahenobarbus, preot foarte tînăr. 


XXIX în vremea consulilor P. Licinius și C. Cassius, 
nu numai cetatea Roma și teritoriul Italiei, ci şi toţi re- 
gii şi toate cetățile — și cele care erau în Europa și cele 
care erau în Asia — își aţintiseră privirile către războ- 
iul romanilor cu macedonenii”. Pe Eumenes îl înver- 
şuna împotriva lui Perseus nu numai vechea lui ură, ci 
şi o mînie proaspătă, deoarece, în urma nelegiuirii pusă 
la cale de regele macedonean, fusese cît pe-aci să fie 
sacrificat ca o victimă la Delphi. Prusias, regele Bithy- 
niei, hotărîse să se stăpînească de a ridica armele, şi să 
aştepte rezultatul războiului, căci romanii puteau să 
socotească că nu e drept ca el să lupte împotriva frate- 
lui soţiei sale; iar dacă Perseus va fi biruitor în acest 
război, el se va folosi de mijlocirea sorei sale. Ariarathes, 
regele Cappadociei, în afară de faptul că făgăduise în 
numele său propriu ajutoare romanilor, de cînd se le- 
gase prin rudenie cu Eumenes îi împărtăşise toate pla- 

nurile păcii şi războiului. Antiochus pîndea, într-adevăr, 
să pună mîna pe tronul Egiptului privind cu dispreţ 
atît pe nevirstnicul rege, cît şi pe nepăsătorii lui tutori; 
apoi, ridicînd pretenţii de a pune stăpînire pe Coele 
Syria“, era convins că va avea pricină de război, pe 
care-l va purta fără să fie împiedicat de nimeni, deoa- 
rece romanii erau ocupați în războiul cu Macedonia. Cu 
toate acestea, pentru acest război el făgăduise senatului 
roman întregul său sprijin atît prin împuterniciţii săi, 
cît şi el personal, trimișilor romani. Ptolemaeus pe 
atunci depindea de alţii, din pricina vîrstei sale fra- 
gede; însă tutorii săi pregăteau și războiul împotriva 
lui Antiochus, ca să redobîndească Coele Syria, şi roma- 
nilor le făgăduiau totul pentru războiul cu Macedonia. 
Masinissa, pe de o parte, îi sprijinea pe romani cu ce- 
reale, pe de altă parte, se pregătea să trimită pentru 
război trupe auxiliare cu elefanţi și pe fiul său, Misa- 
penes. Masinissa însă îşi făcuse planurile pentru orice 
fel de situaţie: în cazul cînd biruinţa va fi de partea 
romanilor, situaţia sa va rămîne neschimbată şi nu va 
trebui să facă nici un alt fel de mișcare, căci romanii 
nu-i vor îngădui să-i atace pe carthaginezi, dar dacă vor 
fi înfrînte forțele romanilor, care îi ocroteau atunci pe 
carthaginezi, întreaga Africă va fi a lui. 

Gentius, regele illyrilor, avusese o asemenea purtare, 
încît a fost privit cu bănuială de romani, măcar că nu 
se hotărîse ce tabără să sprijine, şi părea că se va ală- 
tura uneia sau alteia mai mult după toane decît cu 
chibzuinţă. 

Thracul Cotys, regele odrysilor“!, era pe faţă de par- 
tea taberei macedonene. 


XXX În vreme ce aceasta era starea de spirit a re- 
gilor în privința războiului, la neamurile și popoarele 
libere, norodul de rînd era aplecat către tabăra celor 
mai răi, ca de obicei“?, susținîndu-i pe Perseus şi pe 
macedoneni. În ce priveşte fruntașii acestor noroade, 
ai fi putut observa că erau stăpîniţi de felurite simță- 
minte. Unii dintre ei se rostiseră cu atîta dîrzenie pen- 
tru romani, încît datorită necumpătatei lor atitudini, 
ei dăunau influenţei romane. Vreo cîteva dintre aceste 


https://biblioteca-digitala.ro 


DE LA FUNDAREA ROMEI. CARTEA XLII 17 


căpetenii fuseseră cucerite de spiritul de dreptate al pu- 
terii romane; cei mai mulţi însă, erau încredinţaţi că 
vor deveni atotputernici în cetăţile lor, dacă se vor 
strădui să aducă servicii romanilor. O altă categorie era 
de partea regelui Macedoniei, pe care îl lingușeau, de- 
oarece, fiind copleşiţi de datorii şi pierzîndu-şi nădejdea 
că îşi vor mai putea păstra situaţia lor dacă va dăinui 
aceeași stare de lucruri, erau împinși spre o totală răs- 
turnare a situaţiei; pe unii îi ademenea firea lor vîntu- 
ratică, deoarece simpatia populară mergea mai ales către 
Perseus. 

A treia tabără, alcătuită din cei mai vrednici și cei 
mai înţelepţi oameni, vroia să stea mai degrabă sub 
ascultarea romanilor decît sub stăpînirea regelui Per- 
seus, în cazul că li s-ar fi dat putinţa să-și aleagă stăpi- 
nul preferat. Dacă situaţia s-ar prezenta în așa fel, încît 
să hotărască liberi de soarta lor, aceştia n-ar fi vrut ca 
vreuna dintre cele două tabere să devină mai puternică 
prin năruirea celeilalte, ci pacea să rămînă statornicită 
prin echilibrul de forţe între ambele părți. Ca urmare, 
ei socoteau că amîndouă taberele se vor strădui la în- 
făptuirea celor mai bune condiţii de viață pentru cetă- 
ţile lor, deoarece întotdeauna una va căuta să ocroteas- 
că pe cea mai slabă împotriva asupririi ei de către 
cealaltă. Stăpîniţi de aceste simţăminte, priveau în tă- 
cere, de la adăpost, la certurile celor care sprijineau o 
tabără sau pe cealaltă. 

Consulii, în ziua în care au intrat în funcţiune, după 
ce potrivit unui senatus-consultum, au adus jertfe de 
vite mai mari în jurul tuturor sanctuarelor unde avea 
loc de obicei /ectisternium în cea mai mare parte a 
anului, încredinţaţi că rugăciunile lor au fost primite 
de zeii nemuritori, au adus la cunoștința senatului că 
au făcut sacrificii potrivit rînduielilor şi că au rostit 
rugăciuni pentru război. Haruspicii au dat următorul 
răspuns: „Dacă romanii au de gînd să pornească la o 
nouă acţiune, aceasta trebuie zorită: semnele anunță 
biruinţă, triumf, întinderea hotarelor“. Pentru ca poporul 
roman să aibă noroc și să izbindească*, senatul a dat 
poruncă consulilor să întrunească, în cea dintii zi, po- 
porul în comiţiile centuriate, ca să arate că Perseus, fiul 


https://biblioteca-digitala.ro 


78 TITUS LIVIUS 


lui Filip, regele Macedoniei, a ridicat armele împotriva 
poporului roman, în pofida tratatului de alianţă înche- 
iat de tatăl său, Filip, și reînnoit și cu el după moartea 
tatălui său, că a pustiit ţarinile, a ocupat orașe, a plănuit 
să pornească război împotriva poporului roman și și-a 
pregătit arme, ostaşi şi flotă în acest scop, astfel încît, 
în cazul că poporul roman nu va primi satisfacția cuve- 
nită pentru aceste fapte de la Perseus, să-i declare răz- 
boi. Această propunere a fost adusă în fața adunării 
poporului. 


XXXI După aceea s-a dat următorul senatus-consul- 
tum: consulii să se înţeleagă între ei asupra provinciilor 
Italia și Macedonia sau să le tragă la sorți. Cui îi va 
cădea Macedonia, să urmărească cu război pe regele 
Perseus şi pe cei care vor fi de partea taberei lui, dacă 
nu vor da satisfacţie poporului roman. 

Senatul a hotărît să se recruteze patru legiuni noi, 
cîte două pentru fiecare consul. Pentru provincia Ma- 
cedonia s-a acordat un privilegiu, deoarece, în vreme ce 
pentru legiunile celuilalt consul s-au dat cîte 5200 de 
pedestrași de fiecare legiune, potrivit vechii întocmiri, 
pentru oastea din Macedonia s-a dat poruncă să se re- 
cruteze cîte 6000 de pedestraşi, numărul călăreților a 
rămas însă același: 300 de călăreţi de fiecare legiune. 
Consulului din Macedonia i s-a mărit numărul de trupe 
şi în ce priveşte efectivele castei aliate: ca să treacă în 
Macedonia 16 000 de pedestrași și 800 de călăreţi, în 
afară de cei 600 de călăreţi pe care îi adusese Cn. Sici- 
nius. Pentru Italia s-a găsit de cuviință că sînt înde- 
ajuns, din rîndurile aliaților, 12 000 de pedestrași și 600 
de călăreţi. S-a mai dat şi acest avantaj pentru consulul 
care va trage la sorți Macedonia: de a înrola centurioni 
şi vechi ostaşi pînă la vîrsta de 50 de ani, pe care îi 
va voi el. În privinţa tribunilor militari s-a introdus 
în acel an o dispoziţie nemaiîntilnită pînă atunci, dato- 
rită războiului cu macedonenii, şi pe care, potrivit unui 
senatus-consultum, consulii au propus-o adunării po- 
porului, şi anume ca în acel an tribunii militari să nu 
mai fie aleşi prin voturi, ci să fie desemnati după libera 
chibzuinţă și alegere a consulilor şi praetorilor. Comanda 

între praetori s-a împărțit în felul acesta: s-a hotărît 
ca praetorul desemnat să se ducă unde va hotări sena- 
tul, să plece la Brundisium, la flotă, să treacă în re- 
vistă trupele navale aliate, trimiţind la vatră pe cei pe 
care îi va găsi nevolnici, şi să-şi aleagă completare din- 
tre liberţi. Să se străduiască însă ca două treimi din 
oaste să fie alcătuită din cetăţeni romani și a treia din 
aliaţi. Apoi s-a dat sarcină praetorilor care își trăseseră 
la sorţi Sardinia și Sicilia să transporte din aceste pro- 
vincii proviziile pentru flotă şi pentru legiuni; de ase- 
menea, să ordone un al doilea impozit de cereale sicu- 
lilor şi sarzilor şi aceste griîne să fie duse la oastea din 
Macedonia. C. Caninius Rebillus a tras la sorţi Sicilia, 
L. Furius Philus — Sardinia, L. Canuleius Divess — 
Spania, C. Sulpicius Galba — jurisdicţia urbană, L, 
Villius Annalis pe cea dintre străini; lui C. Lucretius 
Gallus i-a căzut la sorţi să meargă acolo unde va hotări 
senatul. 


XXXII între consuli a fost mai degrabă o discuţie 
însoţită de ironii decît o dezbatere serioasă în legătură 
cu tragerea la sorți a provinciilor. Cassius spunea că 
„el va dori să ia Macedonia fără să se mai tragă la sorţi 
şi că nu e în măsură colegul său să tragă la sorţi ală- 
turi de el fără să calce un legămînt pentru că atunci 
cînd era praetor, ca să nu se ducă în provincie, depu- 
sese în adunarea poporului un jurămînt prin care se 
lega ca el, într-un anumit loc și în anumite zile fixate, 
are de făcut sacrificii, afirmînd că dacă el va lipsi, nu 
vor putea fi săvîrşite, potrivit rînduielilor. Însă aceste 
sacrificii nu pot fi îndeplinite în lipsa lui, potrivit rîn- 
duielilor, nici acum cînd el este consul, cum nu puteau 
fi îndeplinite nici atunci cînd era praetor; afară doar 
de cazul în care senatul socotește, poate, că trebuie să 
se țină seama mai degrabă de ce vrea P. Licinius în 
calitate de consul, decît de ceea ce a jurat acesta ca 
praetor. El va rămîne, în orice caz, la dispoziţia sena- 
tului“. 

Senatorii, după ce au chibzuit, au poruncit consuli- 
lor să tragă la sorţi, socotind că ar fi o samavolnicie 
din partea lor să refuze de a se încredința provincia 

aceluia căruia poporul roman nu i-a refuzat consulatul. 
Lui P. Licinius i-a căzut la sorţi Macedonia, lui C. Cas- 
sius, Italia. 

Apoi, s-au tras la sorţi legiunile; s-a hotărît ca prima 
şi a treia legiune să fie trecute în Macedonia, a doua 
şi a patra să rămînă în Italia. Consulii şi-au înrolat de 
astă dată trupele cu o grijă mult mai mare decît în alte 
împrejurări. Licinius a înrolat şi pe vechii ostași și pe 
centurioni; și mulţi dintre ei s-au înrolat ca voluntari, 
deoarece îi vedeau îmbogăţiţi pe cei care slujiseră sub 
arme în primul război cu Macedonia, sau împotriva lui 
Antiochus, în Asia. Dar, pe cînd tribunii militari înscriau 
pe centurioni fără deosebire, 23 de centurioni, care avu- 
seseră gradul de primipili — dintre cei chemaţi — au 
făcut apel la tribunii plebei. Doi din colegiul acestora, 
M. Fulvius Nobilior și M. Claudius Marcellus, au trecut 
consulilor rezolvarea. „Trebuie să cunoască situaţia 
aceia care au primit însărcinarea înrolării sub arme și 
care au primit însărcinarea să poarte războiul“. Ceilalţi 
tribuni ai plebei spuneau însă „că ei vor lua cunoştinţă 
de situaţia celor care au apelat la ei şi dacă li se face 
nedreptate, vor veni în sprijinul acestor cetăţeni“. 


XX XIII Cazul acestora se dezbătea în faţa băncilor“ 
tribunilor plebei. Acolo au venit M. Popillius, fost con- 
sul, ca apărător. La cererea consulului ca să se discute 
cazul în adunare, poporul a fost convocat la adunare. 
M. Popillius, care fusese cu doi ani înainte consul, a ros- 
tit următoarea cuvîntare în apărarea acestor centurioni: 
„Aceşti ostaşi şi-au terminat la timp stagiul militar; ei 
au trupurile istovite atît din pricina vîrstei înaintate, 
cît și a sforțărilor neîntrerupte. Cu toate acestea, ei nu 
refuză să slujească republica; ei cer numai să nu li se 
dea grade inferioare faţă de acelea pe care le-au avut 
cînd și-au făcut serviciul militar“. 

Consulul P. Licinius a dat poruncă să se dea citire 
următorului senatus-consultum: mai întîi, aceluia prin 
care senatul dispusese să se declare război lui Perseus, 
apoi aceluia prin care se hotărise să se înroleze cît mai 
mulți dintre vechii centurioni în vederea acestui război 
şi să nu fie scutiţi de serviciul ostășesc decît aceia care 

sînt mai virsinici de 50 de ani. Consulul a făcut apoi 
rugămintea „să țină seama că este vorba de un nou 
război, că acesta se desfăşoară în imediata vecinătate 
a Italiei împotriva unui rege foarte puternic, și să nu-i 
împiedice pe tribunii militari“ să facă înrolările, şi nici 
pe consul să nu-l oprească a împărţi gradele potrivit cu 
interesele republicii. Dacă cumva se iveşte vreo îndoială 
în această chestiune, să lase rezolvarea pe seama sena- 
tului“. 


XX XIV După ce consulul a spus ceea ce a avut de 
spus, Sp. Ligustinus, unul din rîndul celor care făcuseră 
apel la tribunii plebei a cerut consulului şi tribunilor 
să-i îngăduie să adreseze cîteva vorbe poporului. Cu 
încuviințarea tuturor, se spune că Ligustinus a grăit 
următoarele: „Cetăţeni, eu, Sp. Ligustinus, sînt de baş- 
tină din tribul Crustumina, din regiunea Sabină. Tata 
mi-a lăsat moştenire un jugăr de pămînt şi o sărmană 
cocioabă în care m-am născut și am fost crescut; şi azi 
locuiesc acolo“. Cînd am ajuns la vîrsta căsătoriei, tata 
mi-a hărăzit ca nevastă pe fiica fratelui său. Aceasta 
nu mi-a adus cu dînsa nimic altceva decît libertatea, 
neprihănirea ei şi, împreună cu aceste însușiri, şi ză- 
mislirea de numeroşi prunci, îndeajuns chiar pentru o 
casă de om avut. Avem șase fii și două fiice, amîndouă 
căsătorite. Patru feciori au îmbrăcat toga virilă”, doi 
copii sînt încă în toga praetextă. Am devenit ostaș sub 
consulatul lui P. Sulpicius și C. Aurelius. Am fost soldat 
de rînd în oastea care fusese transportată în Macedonia 
şi, vreme de doi ani, am luptat împotriva regelui Filip. 
în al treilea an, T. Quinctius Flamininus mi-a dat ca 
răsplată pentru vitejie comanda celei de-a zecea cen- 
tarii de hastaţi”. După înfrîngerea lui Filip și a mace- 
donenilor, după ce am fost transportaţi în Italia și am 
fost lăsaţi la vatră, îndată m-am oferit ca voluntar la 
oaste, şi am plecat cu consulul M. Porcius în Hispania. 
Cei care au cunoscut din lunga lor militărie pe M. 
Porcius și pe alţi comandanţi știu că nimeni, dintre toți 
comandanții supremi care sînt în viață, nu a fost mai 
straşnic judecător şi martor al vitejiei fiecăruia. Cato, 
în calitatea sa de comandant suprem, m-a socotit vred- 

nic de a-mi da gradul de prim centurion al celei dintîi 
centurii de hastați. 

Am luat parte pentru a treia oară ca voluntar în 
acea oaste care a fost trimisă să lupte împotriva aeto- 
lienilor şi a regelui Antiochus. M. Acilius mi-a dat pra- 
dul de primul princeps al vrimei centurii. După alun- 
garea regelui Antiochus şi după supunerea aetolienilor, 
am fost aduşi înapoi în Italia, unde am mai sluţit încă 
de două ori în legiuni, cu serviciul de un an. După 
aceasta am luptat în două camvanii în Hispania, o dată 
sub comanda lui Q. Fulvius Flaccus, a doua oară sub 
a praetorului Ti. Sempronius Gracchus. Am fost adus 
de Flaccus din provincie împreună cu ceilalți ostasi aleși 
pentru viteiia lor, pentru a-i fi sărbătorit triumful. Che- 
mat apoi de Ti. Gracchus, m-am dus în provincie. În 
răstimp de cîtiva ani am avut de patru ori gradul de 
primipil; am fost decorat de comandanții mei de 34 de 
ori pentru dovezi de viteiie. Am primit sase coroane 
civice. Am slujit în armată vreme de 22 de ani și sînt 
mai vîrstnic de 50 de ani. Dar, P. Licinius, chiar dacă 
nu mi-aş fi încheiat stasiul ostășesc și vîrsta mea nu 
mi-ar da drept de scutire, totuşi, fiindcă pot să ofer 
patru ostași în locul meu, aș fi fost îndreptățit să fiu 
lăsat la vatră. Iată ce am vrut să ştiţi în privința mea. 
în măsura în care cei care au primit însărcinarea să 
înroleze ostași mă vor socoti vrednic de a fi ostaş, nu 
voi avea niciodată de gînd să şovăiesc a mă înrola. Tri- 
bunii militari au puterea de-a mă încadra cu gradul cu 
care mă socotesc ei vrednic să-l port”!. îmi voi da silința 
ca nimeni să nu mă întreacă la oaste în vitejie; că am 
făcut totdeauna aşa martori sînt comandanții mei, pre- 
cum şi tovarășii de arme cu care am slujit laolaltă. E 
drept deci ca şi voi, tovarășii mei de arme, deși aveţi 
dreptul dea face apel la tribunii plebei, totuşi, fiindcă 
în tinereţea voastră niciodată nu v-aţi împotrivit auto- 
rității statului şi senatului, să rămîneţi și acum supuși 
autorităţii senatului şi a consulilor şi să socotiți că toate 


locurile în care aveţi de apărat statul sînt locuri de 
cinste“. 

XXXV După ce centurionul Ligustinus a sfîrşit de 
vorbit, consulul l-a copleșit cu laude şi l-a luat cu dîn- 
sul din adunarea poporului, ducîndu-l în senat. Şi acolo, 
cu încuviințarea senatului, i s-au adus mulțumiri, iar 
pentru dovezile lui de vitejie tribunii militari i-au dat 
gradul de centurion primipil în cea dintii legiune. Cei: 
lalţi centurioni au renunţat să mai facă apel la tribu: 
nii plebei și au răspuns cu supunere înrolării. 

Pentru ca magistraţii să plece mai devreme în pro- 
vinciile lor, Feriile latine s-au celebrat la calendele lui 
iunie. După terminarea acestei ceremonii, praetorul C. 
Lucretius, după ce a trimis flotei tot ce avea nevoie, a 
plecat la Brundisium. În afară de acele oșştiri pe care 
le pregăteau consulii, senatul a dat însărcinare praeto- 
rului C. Sulpicius Galba să recruteze patru legiuni ur- 
bane? cu numărul reglementar de trupe de pedestrași 
şi de călăreţi, şi să aleagă din rîndurile senatorilor patru 
tribuni militari care să le fie comandanţi, să ordone 
aliaţilor 'cu nume latin să dea 15 000 de pedestrași și 
1200 de călăreţi. Această oaste să fie gata să meargă 
acolo unde va hotărî senatul. 

I s-au adăugat şi consulului P. Licinius, la cererea 
sa, ca trupe auxiliare încadrate în oastea alcătuită din 
cetățeni romani şi aliaţi, 2000 de liguri, precum şi 
arcași cretani, — nu se ştie însă ce număr le-au trimis 
cretanii cînd li s-a cerut. I s-au dat de asemenea și că- 
lăreţi numizi și elefanţi. În acest scop au fost trimişi 
ca soli la Masinissa şi la carthaginezi, L. Postumius 
Albinus, Q. Terentius Culleo, C. Aburius. S-a găsit cu 
cale să se trimită de asemenea şi în Creta trei soli, și 


anume: A. Postumius Albinus, C. Decimius, A. Licinius 
Nerva. 


XXXVI în aceeaşi vreme s-au înfățișat la Roma soli 
veniți din partea regelui Perseus. Senatul a găsit de 
cuviinţă ca aceştia să nu fie introdușşi în oraș”, deoarece 
şi senatul decretase război regelui lor și macedonenilor, 
şi poporul încuviințase această declaraţie. Introduşi în 
fața senatorilor adunaţi în templul Bellonei, solii lui 
Perseus au vorbit în felul acesta: „Regele Perseus se 
miră pentru ce au fost transportate în Macedonia arma- 

tele romane. Dacă va putea obţine din partea senatului 
ca armatele să fie rechemate în patrie, regele va da sa- 
tisfacţie aliaţilor, după aprecierea senatului, pentru ne- 
dreptăţile de care se pling cumva că le-au fost prici- 
nuite“. Sp. Carvilius, pe care Cn. Sicinius îl trimisese 
din Grecia tocmai pentru aceasta, era de faţă în senat. 
După ce acesta îl învinui pe Perseus că a cucerit cu ar- 
mele Perrhaebia și că în Thessalia a ocupat cîteva oraşe, 
şi după ce dezvălui acţiunile pe care le săvîrşea sau le 
pregătea regele lor, trimişii lui Perseus au primit po- 
runcă să răspundă la aceste învinuiri. Deoarece aceștia 
șovăiau spunînd că nu li s-a dat o altă însărcinare pe 
lîngă aceasta, au primit ordin să aducă la cunoştinţa 
regelui „că P. Licinius, consulul, va fi în scurtă vreme 
cu oastea sa în Macedonia; la el să-și trimită solii dacă 
Perseus are intenţia să dea satisfacţie. În afară de 
aceasta, nu are rost să trimită solii la Roma; nici unuia 
dintre ei nu-i va fi îngăduit să meargă prin Italia“. După 
ce solii au fost lăsaţi să plece, consulului P. Licinius i 
s-a dat însărcinarea să le dea ordin ca în răstimp de 
11 zile să părăsească Italia, şi totodată să trimită pe 
Sp. Carvilius să-i supravegheze pînă se îmbarcă pe vase. 
Acestea s-au petrecut la Roma, cînd consulii nu erau 
încă plecaţi în provinciile lor. 

Cn. Sicinius, care înainte de a ieşi din funcţiune, fu- 
sese trimis la Brundisium cu comandă asupra flotei şi 
oastei, trecînd în Epir cu 5000 de pedestrași și 300 de 
călăreţi, îşi avea castrul la Nymphaeum” în ţinutul apol- 
loniat. De acolo trimise pe tribunii militari cu 2 000 de 
ostași, pentru a ocupa fortărețele dassareţilor” şi ale 
illyrilor, fiindcă ei înşişi cereau ajutor, ca să fie la 
adăpost de atacurile macedonenilor, vecini cu ei. 


XXăXVII După cîteva zile, Q. Marcius, A. Atilius, P. 
şi Ser. Cornelius Lentulus și L. Decimius, trimiși ca soli 
în Grecia, au adus cu dînşii 1 000 de pedestraşi la Cor- 
cyra; acolo au împărţit între dînșii şi regiunile unde 
trebuiau să plece, şi trupele. Decimius a fost trimis la 
Gentius, regele illyrilor, şi i s-a poruncit să observe că, 
dacă el are vreo înclinare către prietenia cu poporul 
roman, să-l atragă pentru a face alianţă în război. Cei 

doi Lentuli au fost trimişi în Kephalenia, ca să treacă 
în Peloponez, şi de acolo să înconjure, îndreptîndu-se 
spre apus, țărmul mării, înainte de venirea iernii. Mar- 
cius şi Atilius au primit însărcinarea să facă înconjurul 
Epirului, Aetoliei şi Euboeii; apoi să bage de seamă cum 
stă situaţia în Beoţia şi Euboea, după aceasta să treacă 
în Peloponez; hotărîră să se întîlnească acolo cu cei 
doi Lentuli. Înainte de a pleca din Corcyra le-a fost 
adusă o scrisoare din partea lui Perseus, în care el în- 
treba care este motivul pentru care romanii au trecut 
în Grecia, şi au ocupat oraşele? Ei însă au găsit de cu- 
viinţă să nu-i dea nici un răspuns în scris lui Perseus. 
În schimb, ştafeta care adusese scrisoarea regelui mace- 
donean a primit poruncă să-i spună lui Perseus că roma- 
nii au procedat aşa pentru a asigura apărarea orașelor. 
Cei doi Lentuli mergeau în toate orașele Peloponezului 
şi îndemnau toate cetăţile, fără a face deosebire între 
ele, că, aşa cum i-au sprijinit cu avînt şi cu credinţă 
pe romani mai întîi în războiul cu Filip, apoi în cel cu 
Antiochus, la fel să-i ajute şi în războiul împotriva lui 
Perseus. Ei stîrneau freamăt în adunări, acheii erau 
indignaţi că ei, care de la început îi sprijiniseră pe ro- 
mani în războiul cu Macedonia, sînt puşi pe aceeași 
treaptă cu messenienii şi elaeii care în războiul cu Filip 
fuseseră potrivnici făţiși, care ridicaseră armele împo- 
triva poporului roman, susținîndu-l pe Antiochus, care 
acum, deşi de curînd primiţi în liga acheeană, se plin- 
geau că au fost lăsaţi pradă acheilor învingători, ca preţ 
al biruinţei. 


XXXVIII Marcius şi Atilius, cînd au ajuns la Gita- 
nae*, oraș în Epir, aşezat la 10 000 de pași de mare, con- 
vocînd adunarea epiroţilor, au fost ascultați de toţi cu 
mare încuviințare: au fost trimiși 400 de tineri dintre 
aceştia la Crestae”, pentru a asigura cetăţile eliberate 
de sub jugul macedonenilor. Apoi, înaintînd în Aetolia 
și zăbovind acolo cîteva zile pentru a-l înlocui cu altul 
pe arhontele stins din viaţă, după ce a fost ales Lyciscus, 
despre care se aflase îndeajuns de bine că sprijină 
republica romană, cei doi au trecut în Thessalia. Acolo 
au sosit solii Acarnaniei și beoţienii surghiuniţi. Acarna- 


https://biblioteca-digitala.ro 


86 TITUS LIVIUS 


nienii au primit poruncă să le aducă la cunoștință ur- 
mătoarele: „Lor li se oferă acum prilejul de a îndrepta 
neajunsurile aduse romanilor, mai întîi în războiul îm- 
potriva lui Filip şi apoi în cel contra lui Antiochus, cînd 
fuseseră înșelaţi de făgăduielile făcute de aceşti doi regi. 
Dacă făcînd rău au avut parte de iertarea romanilor, 
cu atît mai mult se vor bucura de mărinimia lor, bine- 
meritînd-o prin serviciile lor“. Cît despre beoțeni, 
aceștia au fost mustraţi pentru că au încheiat alianță 
cu Perseus. Deoarece aceștia aruncau vina asupra lui 
Ismenias, căpetenia celeilalte facţiuni, și spuneau că 
unele cetăţi au fost duse pe acest drum, măcar că nu 
erau de acord, Marcius le răspunse: „În curînd, acest 
lucru va apărea limpede, pentru că romanii vor da pu- 
tinţă fiecărei cetăţi să aibă grijă de propria-i soartă“. 
Thessalienii au avut adunarea la Larissa: acolo li s-a 
dat și lor prilejul să-și exprime mulțumirile lor roma- 
nilor pentru recăpătarea libertăţii cu sprijinul acestora. 
La rîndu-le şi împuterniciţii romani le-au mulțumit aces- 
tora pentru că au fost sprijiniți din răsputeri de nea- 
mul thessalienilor, mai întîi în războiul împotriva lui 
Filip, apoi în cel contra lui Antiochus. Amintind de ser- 
viciile reciproce, sufletele mulţimii au fost într-atît de 


"înflăcărate încît s-au hotărît să acorde romanilor orice 
Vor voi. 


După această adunare, s-au înfățișat trimișii regelui 
Perseus, bizuindu-se mai ales pe legăturile de ospeţie 
particulare pe care le avusese tatăl său cu Marcius*. În- 
cepînd să amintească aceste legături, trimişii macedo- 
neni au cerut să-i dea putinţa regelui lor să vină la o 
întrevedere. Marcius le răspunse că: „de multe ori l-a 
auzit vorbind pe tatăl său că a avut legături de prietenie 
şi ospeţie cu Filip, şi că el și-a amintit foarie bine de 
acele legături, cînd a luat asupra-și însărcinarea acestei 
solii. Dacă starea sănătăţii sale îi va îngădui, dînsul nu 
va pregeta să meargă la această întrevedere, de aceea, 
cît mai curînd cu putință, va trimite oameni care să-i 
dea de veste regelui că se vor întîlni la rîul Peneus în 


locul unde se află vad de trecere de la Homolium” la 
DiumY“. 

XXXIX Atunci Perseus s-a retras din Dium în inte- 
riorul regatului său, simțind o uşoară adiere de nădejde, 
datorită celor spuse de Marcius că din prietenie pentru 
dînsul a luat asupra lui solia. 


După cîteva zile amîndoi au sosit la locul hotărît. 
Suita regelui a fost numeroasă, fiind întovărășit de o 
mulțime de prieteni şi de slujitori. Şi împuterniciţii ro- 
mani s-au prezentat însoţiţi de un alai la fel de nume- 
ros, fiind întovărăşiţi de mulți cetăţeni din Larissa şi 
de soliile cetăților care se adunaseră aici şi care vroiau 
să dea de veste acasă lucruri sigure, auzite chiar de ei. 
Veniseră însă şi din pricină că erau stăpîniţi de curiozi- 
tatea sădită în firea muritorilor, de a vedea întîlnindu-se 
un rege cu faimă cu trimișşii poporului care era în frun- 
tea tuturor noroadelor pămîntului. După ce s-au oprit 
faţă în faţă, fiind despărțiți numai de rîu, s-a zăbovit 
puţin discutîndu-se care dintre reprezentanţii celor două 
tabere să treacă rîul. Din partea regelui se pretindea 
că, potrivit măreției regeşti, i se cuvine mai mare res- 
pect lui Perseus, în schimb trimișii romani socoteau că 
precumpănește însemnătatea numelui poporului roman, 
mai ales cînd Perseus fusese cel care ceruse întrevede- 
rea. Marcius însă a curmat întîrzierea printr-o glumă 
spunînd: „Cel mai tînăr se cuvine să vină la cel mai bă- 
trîn, şi la rîndul său, fiul, să se înfățişeze înaintea tatălui 
(deoarece Marcius avea porecla de Filippus)". Cu aceas- 
tă glumă Marcius l-a convins ușor pe rege. Apoi însă 
s-a iscat o altă discuţie: cu cît de mulţi însoțitori să 
treacă riul? Regele era de părere că se cuvine să treacă 
cu toţi însoțitorii săi; solii romani însă îl invitau să 
vină ori întovărășit de trei persoane, ori, dacă vrea să 
treacă rîul cu un alai atît de numeros, să dea zălog os- 
tatici, pentru a nu se recurge la vreo înșelăciune în 
timpul întrevederii. Perseus a dat ostatici pe Hippias 
şi Pantauchus, cei dintîi dintre prietenii săi, pe care-i 
trimisese şi ca soli. De altfel, romanii nu doriseră să 
li se dea ostatici atît ca chezășie a încrederii în Perseus, 
cît pentru ca aliații romanilor să-și dea seama că re- 
gele nu se întîlnește pe picior de egalitate cu solii ro- 
mani. Salutul între dinşii nu a fost ca între vrăjmași, 

ci plin de bunăvoință ca între oaspeţi. După ce s-au 
adus jilțuri, s-au așezat. 


XL După ce s-a păstrat cîteva clipe tăcere, Marcius 
luă cuvîntul: „Eu socot că tu aștepți ca noi să-ţi dăm 
răspuns la scrisoarea ta pe care ai trimis-o la Corceyra 
şi în care ne întrebi de ce noi, trimișii Romei, am venit 
aici însoţiţi de trupe, și pentru ce trimitem garnizoane 
în fiecare oraș. La întrebarea asta a ta, mă tem atît 
să nu-ți dau răspunsul, ca să nu-ţi pară prea trufaş, cît 
şi să-ţi spun adevărul, ca să nu ţi se pară prea aspru 
cînd îl vei auzi. Însă cel care încalcă un tratat de alian- 
ță trebuie ori mustrat prin cuvinte, ori lăsat pe seama 
armelor. Aşa cum aş dori ca însărcinarea de a duce 
războiul împotriva ta s-o aibă alţii şi nu eu, la fel nu 
mă voi feri ca să fiu aspru în cuvinte faţă de un oaspete, 
oricine ar fi el; voi fi întocmai ca medicii care, ca să-şi 
scape bolnavii, le dau leacuri amare. 

De cînd ai cîştigat tronul, senatul roman e de părere 
că tu ai făcut un singur lucru pe care se cuvenea să-l 
faci: ai trimis soli la Roma pentru a reînnoi alianța. 
Mai bine însă nu ai fi reînnoit acest tratat? decît să-l 
fi încălcat după ce l-ai reînnoit. L-ai alungat de pe tro- 
nul regatului său pe Abrupolis, aliatul şi prietenul po- 
porului roman. Tot tu ai primit pe ucigaşii lui Arthe- 
taurus, niște asasini care omoriseră pe cel mai credin- 
cios rege față de romani, aşa încît este clar că te-ai 
bucurat de omoriîrea acestuia, ca să nu spun mai multe. 
Te-ai dus, în disprețul tratatului, cu oastea pînă la 
Delphi, străbătînd Thessalia și ţinutul Mali?. Tot în 
disprețul tratatului, ai trimis ajutoare Bizanțului. Cu 
aliații noştri, beoţienii, ai încheiat o alianţă secretă pe 
bază de jurămiînt, deşi fuseseşi oprit să faci aceasta. 
Everca și Callicritus au fost găsiţi morţi după ce au 
venit la noi, şi eu mă mărginesc numai la a pune între- 
barea cine i-a ucis, ca să nu aduc cuiva învinuiri. Pe 
seama cui să punem războiul civil din Aetolia și omo- 
rirea fruntaşilor acestei cetăţi, decît numai pe a unel- 
telor tale trimise acolo? Tu însuţi ai fost acela care ai 
pustiit Dolopia. Cînd Eumenes se înapoia de la Roma 
în regatul său, era aproape să fie căsăpit, ca o victimă 

jerifită la Delphi în faţa altarului, într-o localitate sacră, 
și mie mi-e silă să-l numesc pe făptaş. Oaspetele tău din 
Brundisium a dezvăluit toate fărădelegile urzite într-as- 
cuns de tine; ştiu precis şi că ţi s-a scris despre toate 
din Roma, şi că trimişii tăi ţi le-au adus la cunoştinţă. 
Tu ai fi putut evita într-un singur fel să nu-ţi aduc 
toate aceste învinuiri, nepunînd întrebarea pentru care 
temei au trecut oştile noastre în Macedonia, sau pentru 
ce trimitem garnizoane în orașele aliaţilor. Dacă aş fi 
tăcut la întrebarea ta, ţi-aș fi părut mai trufaş decît 
spunîndu-ţi adevărul. De bună seamă, în amintirea legă- 
turii de ospeţie întreţinute de părinţii noștri, eu sînt 
binevoitor faţă de cele ce-mi vei spune şi doresc să-mi 
pui la îndemiînă argumente pentru a-ți apăra cauza în 
faţa senatului roman“. 


XLI La acestea, regele“ a răspuns astfel: „În faţa 
unor judecători drepţi, cauza mea ar părea dreaptă. 
însă în cazul meu, aceiaşi oameni sînt şi acuzatori şi 
judecători. Dar învinuirile care mi s-au adus, parte 
dintre ele nu ştiu dacă nu trebuie să spun că îmi fac 
cinste și, desigur, pot să le mărturisesc fără să roșesc; 
parte dintre ele sînt simple vorbe şi este destul să le 
tăgăduiesc tot prin vorbe. Căci dacă eu aș apărea astăzi 
ca un acuzat, dacă aş fi judecat după legile voastre, 
mi s-ar aduce învinuirile după mărturiile unui denun- 
țător din Brundisium sau după ale lui Eumenes; cum 
pot să pară astfel de acuzaţii mai degrabă că sînt ade- 
vărate decît că sînt calomnii? Negreşit, Eumenes n-a 
avut vreun alt vrăjmaș decît pe mine, măcar că el şi-a 
atras asupra-și ura atîtor cetăţi şi atîtor oameni. Adică, 
eu n-am putut găsi altă unealtă mai de ispravă pentru 
însărcinarea de a săvirși crima decit pe Rammius, pe 
care nu-l văzusem niciodată mai înainte, şi nici nu aveam 
de gînd să-l văd după aceea? Iată că trebuie să dau 
socoteală și de thebanii, despre care se ştie că au pierit 
datorită unui naufragiu, şi de uciderea lui Arthetaurus. 
Cu toate acestea, nu mi se aduce o altă învinuire decît 
că ucigașii lui s-au exilat în regatul meu. Eu nu am de 
gînd să resping această acuzaţie, deşi este nedreaptă, în 
caz că şi voi recunoaşteţi că tuturor celor care şi-au 

găsit adăpost în Italia, sau la Roma, surghiuniţi din țara 
lor, voi le-aţi fost sfătuitori pentru crimele din pricina 
cărora au fost ei condamnaţi. Dacă veţi respinge această 
învinuire, atît voi, cît şi toate celelalte neamuri, și eu 
voi fi între ceilalți, nu între acuzaţi. De altfel, pe Her- 
cule, la ce slujește cuiva dreptul de azil, dacă pentru 
un surghiunit nu se va găsi nicăieri un adăpost? Eu 
totuși, îndată ce în urma sfatului vostru am aflat că 
aceştia se află pe pămîntul Macedoniei, după ce au fost 
căutaţi şi găsiţi, le-am dat poruncă să plece din regatul 
meu și pentru totdeauna le-am interzis să se așeze în 
ținuturile mele. Şi tocmai aceste fapte mi s-au imputat 
mie, întocmai ca unui acuzat obligat să se apere. 

Acum voi discuta, ca un rege, şi chestiunile în legă- 
tură cu tratatul pe care l-am încheiat cu voi. Căci dacă 
în acest tratat stă scris că nu am drepiul să mă apăr 
pe mine și regatul meu, în cazul cînd cineva ar porni 
cu război, trebuie să mărturisesc că a fost încălcat tra- 
tatul, deoarece am fost nevoit să mă apăr cu armele 
împotriva lui Abrupolis, aliatul poporului roman. Dar 
dacă, potrivit tratatului, mi-a fost îngăduit să mă apăr, 
şi dacă, după dreptul ginţilor, se înţelege că violența 
trebuie să fie respinsă prin violență, la urma urmei ce 
s-ar fi cuvenit să fac eu, cînd Abrupolis mi-a pustiit 
ţinuturile regatului meu pînă la Amphipolis și mi-a luat 
prin silnicie numeroși oameni liberi, un mare număr 
de sclavi, multe mii de vite? Era să stau liniştit şi să 
rabd pînă ar fi ajuns înarmat la Pella chiar și în pala- 
tul meu? Da, în adevăr, i-am răspuns prin război, însă 
îndreptăţit. Dar poate — spuneţi voi — nu s-ar fi cu- 
venit ca el să fie înfrînt şi nici să îndure neajunsurile 
care se întîmplă celui învins! Fiindcă aş fi putut să 
pătimesc eu astfel de neajunsuri ca unul care am fost 
atacat de el cu armele; cum poate să se jeluie de cele 
întîmplate tocmai el, care a fost pricina războiului? 

În ceea ce priveşte faptul că i-am constrîns la su- 
punere pe dolopi prin forța armelor, eu n-am de gînd, 
romani, să mă apăr folosind același argument, deoarece 
chiar dacă ei nu ar fi meritat, eu am făcut uz de dreptul 
meu, pentru că prin hotărîrea voastră dolopii au fost 
atribuiţi tatălui meu, să facă parte din regatul meu, să 

fie sub ascultarea mea. Ca atare, dacă ar trebui să dau 
socoteală, aceasta nu trebuie s-o fac nici în faţa voas- 
tră, nici a aliaţilor, ci a acelora care socotesc că nici 
sclavilor nu trebuie să li se dea porunci aspre şi ne- 
drepte; numai acestora pot să le par că m-am năpustit 
asupra dolopilor mai mult decît eram îndreptăţit, pentru 
că pe Euphanor, guvernatorul pus de mine peste ei, mi 
l-au ucis, așa fel încît moartea pentru el a fost cel mai 
ușor chin dintre cele pe care le-a îndurat. 


XLII După ce am înaintat de acolo, ca să vizitez 
Larissa, Antronae şi Pteleon“, care se află în vecinătate 
„.. aproape de Delphi, ca să-mi îndeplinesc făgăduielile. 
date cu mult înainte, am coborit la Delphi pentru a 
aduce sacrificii. La aceasta, pentru a se exagera vina 
mea, s-a adăugat faptul că acolo eu m-am dus împre- 
ună cu oastea, de bună seamă, ca să ocup oraşele, — 
fapt de care mă pling că îl faceţi voi acum — şi să aşez 
garnizoane în cetăţui! Chemaţi la adunare cetăţile Gre- 
ciei pe unde mi-am făcut eu drumul: dacă măcar un 
singur ins se va plinge că a suferit vreo silnicie din par- 
tea vreunui ostaș de-al meu, nu voi da înapoi să apar în 
fața judecății tuturor, ca unul care, prelăcîndu-mă că. 
aduc sacrificii, am urmărit altă ţintă. Am trimis aeto- 
lienilor şi bizantinilor garnizoane și cu beoţienii am în- 
cheiat prietenie. Aceste fapte ale mele — oricum ar fi 
ele — nu numai că v-au fost semnalate prin soli, dar 
chiar au dovedit senatului roman, în dese rînduri, în- 
dreptăţirea lor, unde aveam cîţiva judecători nu atît 
de drepţi ca tine, Q. Marcius, prietenul şi oaspetele ta- 
tălui meu. Însă Eumenes nu venise încă la Roma, unde 
să răstoarne totul prin tot soiul de calomnii ca să fiu 
privit cu ochi dușmănoși, şi să încerce a vă convinge 
că Grecia nu poate avea libertate şi nici să se bucure 
de binefacerile voastre, cîtă vreme regatul Macedoniei 
stă în picioare. Se va întoarce acum roata: în curînd 
va veni unul care să susțină că degeaba a fost îndepăr- 
tat Antiochus dincolo de culmile munţilor Taurus; Eu- 
menes este o povară cu mult mai grea pentru Asia decît 
a fost Antiochus; aliaților voștri nu le va tihni liniștea, 
cîtă vreme va exista casa regală a Pergamului, care ame- 

ninţă tocmai ca o fortăreață așezată deasupra capului 
cetăţile învecinate. Eu ştiu, Q. Marcius şi A. Atilius, că 
atît învinuirile aduse de voi, cît și temeiurile invocate 
de mine, sînt așa cum sînt şi urechile și simțămintele 
celor ce ascultă; nu are însemnătate să arăt ce am 
făcut, sau ce scop am urmărit eu, cît în ce chip primiţi 
voi ceea ce am făcut eu. Sînt conștient că n-am săvirșit 
nici o greşeală cu bună ştiinţă; şi dacă am făcut ceva, 
greşind din lipsă de prevedere, pot fi îndreptat prin 
mustrări. Negreşit, n-am făcut nimic care să nu poată 
fi îndreptat, n-am săvîrşit nici o acţiune pentru care 
voi să socotiți că trebuie să mă urmăriţi cu armele şi 
cu războiul; sau cumva s-a răspîndit fără temei între 
neamuri faima firii voastre iertătoare şi renumele se- 
riozităţii voastre, dacă din asemenea pricini, care sînt 
vrednice doar de a fi luate în seamă ca plingeri și pre- 
tenţii, voi luaţi armele și declaraţi război regilor aliaţi“. 


XLIII Marcius, aprobînd temeiurile invocate de Per- 
seus în cuvintarea sa, a sfătuit pe rege să-şi trimită soli 
la Roma, deoarece era de părere că Perseus trebuie să 
recurgă la toate mijloacele pînă la cel din urmă şi să 
nu lase de o parte nici o nădejde. Au chibzuit apoi în 
ce chip vor putea face trimişii lui drumul pînă la Roma, 
la adăpost de orice primejdie. Deoarece, în acest scop, 
se părea că e nevoie să ceară un armistițiu şi măcar 
că însuși Marcius îl dorea și nu căutase altceva nici el, 
acesta l-a încuviinţat totuşi cu mare anevoinţă şi ca o 
mare favoare pentru regele care o ceruse. Căci roma- 
nii, deocamdată, nu-şi încheiaseră preparativele de răz- 
boi și nu aveau nici oastea pregătită, nici comandantul 
numit, în vreme ce Perseus, dacă nădejdea deşartă de 
pace nu i-ar fi orbit planurile, avînd totul pregătit și 
rînduit, era în măsură să dezlănţuie războiul într-un mo- 
ment pe cît de prielnic pentru sine, pe atît de nepriel- 
nic pentru romani. 

De la această întrevedere, bizuindu-se pe armistițiul 
încheiat, trimișii romani s-au dus în Beoţia. Acolo înce- 
puseră să fie mişcări, unele populaţii deslipindu-se de 
liga beoţiană, din ziua în care li s-a adus la cunoştinţă 
răspunsul trimişilor romani, care spuneau că vor ţine 

seama de noroadele care n-au vrut să se unească prin 
tratat de alianţă cu regele Macedoniei. Cei dintii au 
ieşit în întîmpinare, chiar în cale, trimișşilor romani, 
soli din partea cetății Chaeronea, apoi din partea cetăţii 
Theba, declarîndu-le că dînșii nu au luat parte la adu- 
narea unde se hotărise încheierea alianţei cu regele. Pe 
aceştia, trimişii romani, fără să le dea deocamdată nici 
un răspuns, i-au poftit să-i urmeze la Chalcis. La Theba 
izbucnise un mare conflict iscat dintr-o altă neînțelegere. 
Cu prilejul alegerilor beotarhilor, tabăra care căzuse la 
alegeri, socotindu-se nedreptăţită, ridicînd mulțimile, a 
dat un decret prin care a adus la cunoștință thebanilor 
să nu-i primească în oraşele lor pe beotarhi. Toţi exilaţii 
s-au adunat la Thespiae”, unde au fost primiţi fără pre- 
get; de acolo, schimbîndu-se simțămintele, rechemaţi la 
Theba, dau, la rîndu-le, un decret prin care 12 persoane 
erau pedepsite cu surghiunul, deoarece, ca simpli par- 
ticulari, se întruniseră şi ținuseră adunare. Atunci, noul 
arhonte (numele lui era Ismenias, un bărbat de seamă 
şi cu mare vază) îi osîndeşte printr-un decret la pe- 
deapsa cu moartea pe cei care nu erau de faţă. Aceștia 
fugiseră în Chalcis. De-acolo s-au dus la romani la 
Larissa, unde le-au adus la cunoștință temeiul pentru 
care Ismenias a intrat în alianţă cu Perseus. Din cioc- 
nirile acestea a izbucnit conflictul. Totuși delegaţii am- 
belor tabere s-au înfățișat romanilor — şi exilaţii, și 
acuzatorii lui Ismenias, şi chiar Ismenias însuşi. 


XLIV După ce au ajuns la Chalcis, fruntașii altor 
cetăți s-au alăturat alianţei cu romanii, renunţînd fie: 
care, printr-o hotărire specială, la alianța cu Perseus, 
ceea ce era cît se poate de mult pe placul romanilor. 
Ismenias era de părere că se cuvine ca întreg neamul 
beoţian să-și încredințeze soarta în mîinile romanilor: 
de aici, iscîndu-se încăierare, dacă Ismenias nu şi-ar fi 
căutat refugiul la tribuna trimişilor romani, n-ar fi lipsit 
mult să fie ucis de exilați şi de susținătorii lor. 

Erau mari tulburări şi la Theba, care este capitala 
Beoţiei. Unii vroiau să atragă cetatea de partea regelui, 
alții de partea romanilor. Numeroase cete de locuitori 
din Coronea și din Haliartus* se adunaseră acolo pentru 

a susține hotărîrea referitor la alianța cu regele mace- 
donean. Însă stăruinţele depuse de fruntașii lor, care 
le-au zugrăvit dezastrele suferite de Filip și Antiochus 
şi le-au arătat cât de mari sînt forțele și mijloacele 
puterii romane, au convins poporul să ia o nouă hotă- 
rîre prin care să se anuleze alianța cu regele Macedo- 
niei; mai mult, mulțimea a trimis pe aceleași persoane, 
din îndemnul cărora se încheiase alianţa cu Perseus, 
să dea satisfacţie trimișilor romani la Chalcis şi să 
încredinţeze soarta cetăţii lor în mîinile acestora. Mar- 
cius și Atilius i-au ascultat bucuroși pe thebani şi i-au 
sfătuit şi pe aceștia și pe fruntașii altor cetăţi să tri- 
mită fiecare, în numele său, solii la Roma, pentru a 
reînnoi alianţa. Înainte de orice, trimișii romani au po- 
runcit ca exilaţii să se înapoieze și, printr-un decret, 
au condamnat pe autorii alianţei cu regele macedonean. 
Ca urmare, după împrăștierea adunării beoţiene, — 
ceea ce trimişii romani doriseră foarte mult, — aceștia 
au plecat în Peloponez, după ce chemaseră pe Ser. Cor- 
nelius la Chalcis. La Argos trimişii romani au fost pri- 
miţi la o adunare a acheilor; acolo ei nu au cerut 
altceva neamului acheilor decît să dea 1000 de os- 
taşi. Această garnizoană a fost trimisă la Chalcis pen- 
tru a-i asigura apărarea, în vreme ce oastea romană 
trecea în Grecia. Marcius şi Atilius, după ce au încheiat 
însărcinările care trebuiau aduse la îndeplinire în Gre- 
cia, s-au înapoiat la Roma, la începutul iernii. 


XLV Cam în aceeași vreme a fost trimisă în Asia şi 
în insulele din jur o altă solie romană“; era alcătuită 
din trei soli, şi anume Ti. Claudius, Sp. Postumius şi 
M. Iunius. Acestia, cutreierînd toate cetăţile. îi îndem- 
nau pe aliaţi să ia parte alături de romani la războiul 
împotriva lui Perseus, şi cu cît o cetate era mai puter- 
nică, cu atît trimișii romani depuneau mai mare stă- 
ruinţă, deoarece cetăţile mai mici aveau să se orienteze 
după autoritatea celor mai mari. Rhodienii erau soco- 
tiți de romani că au cea mai precumpănitoare greutate 
în toate privinţele, deoarece aceștia erau în măsură nu 
numai să fie favorabili războiului, ci chiar să-l spriiine 
cu forţele lor proprii. Rhodienii au echipat din imboldul 

lui Hegesilochus un număr de 40 de vase. Cînd acesta 
se găsea la cîrma cetăţii, în cea mai înaltă demnitate — 
în care calitate se numește pryianis*, după multe lămu- 
riri îi convinsese pe rhodieni, ca, renunţînd la nădejdea 
adeseori dovedită deşartă de a-i sprijini pe regi, să 
păstreze alianța cu romanii, singura trainică atunci pe 
întregul pămînt, fie datorită forţelor de care dispun, fie 
datorită bunei lor credinţe: „Amenință să izbucnească 
războiul cu Perseus, spuneau ei. Romanii vor năzui să 
aibă aceleaşi forţe navale pe care ei le-au văzut de curînd 
cu prilejul războiului împotriva lui Antiochus, pe care 
le-au văzut mai înainte în războiul cu Filip. Dacă rho- 
dienii nu vor începe să-şi repare vasele, dacă nu vor 
începe echiparea flotei lor cu trupe navale aliate, vor 
fi cuprinși de frigurile repeziciunii cu care vor fi ne- 
voiţi a-și pregăti flota, cînd va trebui să o trimită. Cu 
atît mai mult trebuie să se străduiască acum, cu cît 
trebuie să spulbere, bizuindu-se pe starea lucrurilor, în- 
vinuirile aduse de Eumenes“. 

în urma acestor imbolduri, rhodienii au arătat tri- 
mișilor romani, în momentul sosirii acestora, flota lor 
alcătuită din 40 de vase pregătite și echipate, ca să iasă 
în vileag că ei n-au așteptat îndemnul lor. Această solie 
romană a avut o precumpănitoare înrîurire asupra ce- 
tăților din Asia, ca să le atragă în alianța romanilor. 

Decimius singur s-a înapoiat la Roma fără vreun re- 
zultat, fiind chiar privit cu bănuială că s-a lăsat cum- 
părat de banii regilor illyri. 


XLVI Perseus, plecînd de la întîlnirea cu romanii, 
după ce s-a înapoiat în Macedonia, a trimis soli la 
Roma pentru a negocia asupra condiţiilor păcii în- 
cepute cu prilejul întrevederii cu Marcius. Şi pentru By- 
zantium şi Rhodos a dat scrisori solilor. Scrisorile aveau 
același cuprins către toţi, declarînd că „el a avut o în- 
trevedere cu solii romanilor; că, în urma celor auzite 
şi a răspunsului dat de el romanilor, aşa fel s-au des- 
fășurat lucrurile încît, în discuţiile susținute, el a apărut 
că are dreptate“. La Rhodos, trimișii lui Perseus au 
adăugat următoarele: „Ei sînt încredinţaţi că va fi pace, 
căci din imboldul lui Marcius şi al lui Atilius regele a 

trimis împuterniciţi la Roma. Dacă totuşi romanii, în 
disprețul tratatului, vor stărui să facă război, le revine 
rhodienilor misiunea să se străduiască din răsputeri, bi- 
zuindu-se pe toată influenţa lor, să readucă pacea. Dacă, 
cu toate stăruinţele lor, nu vor dobindi nimic, trebuie 
să facă totul ca să nu se ajungă la situaţia ca dreptul 
şi puterea de a dispune de orice să se afle în miinile 
unui singur popor. Pe de o parte, acest lucru este în 
interesul celorlalte cetăţi, iar pe de alta, chiar al rho- 
dienilor, care le întrece pe celelalte toate prin însem- 
nătate şi prin resurse; toate vor fi supuse și vor cădea 
în robie dacă nu va fi nimeni în afară de romani, către 
care să se îndrepte privirile. Deşi scrisorile şi cuvintele 
trimișilor lui Perseus au fost ascultate cu bunăvoință, 
totuşi rhodienii au rămas nestrămutaţi în credinţă: ta- 
băra celor mai înţelepţi din această cetate începuse să 
aibă o înrîurire mai hotărîtoare. 1 s-a dat răspuns re- 
gelui Macedoniei, conform cu hotărîrea luată, că rho- 
dienii doresc pace, dar, dacă va fi război, regele să 
nu nădăjduiască sau să ceară ceva rhodienilor care ar 
putea să-i rupă de romani, şi să-i dezlipească de o veche 
prietenie dobiîndită în urma atîtor multe şi mari ser- 
vicii aduse şi în timp de război şi de pace. La întoar- 
cerea lor de la Rhodos, trimișii lui Perseus s-au dus şi 
la cetăţile din Beoţia, şi anume la Theba, la Coronea și 
la Haliartus, despre care se credea că au fost împinse cu 
de-a sila să părăsească alianţa cu regele Perseus şi să se 
alipească romanilor. Thebanii nu s-au clintit cîtuși de 
puţin, cu toate că osîndirea fruntașilor cetăţii lor şi 
restabilirea exilaţilor în drepturile lor îi făcuseră să fie 
supăraţi puţin pe romani. Locuitorii din Coronea şi din 
Haliartus, datorită plecăciunii lor înnăscute faţă de rege, 
şi-au trimis soli în Macedonia ca să-i ceară o garnizoană, 
pentru a se putea apăra împotriva tiraniei nestăvilite a 
thebanilor. Regele macedonean le-a răspuns că el nu 
le poate trimite o garnizoană din pricina armistiţiului 
încheiat cu romanii; totuşi îi îndeamnă să se răzbune 
împotriva silniciilor îndurate de pe urma thebanilor 
prin orice mijloace cu putinţă, însă să nu le ofere ro- 
manilor pretexte de a lua măsuri împotriva lor. 


https://biblioteca-digitala.ro 


DE LA FUNDAREA ROMEI. CARTEA XLII 97 


XLVII Marcius şi Atilius, sosind la Roma, au adus 
la cunoștință în Capitoliu rezultatul soliei lor, în așa 
fel încît nu se făleau de altceva mai mult ca de faptul 
că l-au înşelat pe regele Perseus prin armistițiul acordat 
şi dîndu-i nădejdea că romanii vor rămîne pașnici, pen- 
tru că acest rege era astfel pregătit de război — cîtă 
vreme romanii nu erau de fel —, încît, dacă se pornea 
războiul, el ar fi putut ocupa toate poziţiile prielnice, 
înainte ca oştile romane să treacă în Grecia. Răgazul 
acordat însă regelui Macedoniei prin armistițiu le va 
egala forţele; regele nu va fi cu nimic mai pregătit, în 
schimb, romanii vor dezlănţui războiul după ce vor fi 
mai bine puşi la punct cu toate mijloacele de luptă. 
Datorită măiestriei lor politice, au putut dizolva şi adu- 
narea cetăților Beoţiei, ca să nu se poată alipi în nici 
un chip alianţei cu macedonenii. O bună parte a sena- 
tului a încuviinţat aceste înfăptuiri ca fiind realizate 
cu o mare înţelepciune. Senatorii mai bătrîni, precum 
şi cei care îşi mai aduceau aminte de străvechile obice- 
iuri, spuneau că dînşii nu recunosc în această solie mă- 
iestria politică a romanilor. Străbunii lor n-au purtat 
războaie întinzînd capcane şi dînd bătălii în toiul nopţii, 
şi nici nu s-au prefăcut că o iau la fugă ca apoi să se 
întoarcă pe neașteptate asupra vrăjmașului neprevăză- 
tor, şi niciodată nu s-au mîndrit mai degrabă cu vicle- 
şugurile întrebuințate, decît cu adevărata vitejie. Stră- 
moșii lor obişnuiau mai întîi să declare războiul, adu- 
cînd aceasta la cunoştinţa dușmanului, și apoi să-l poar- 
te; uneori se arăta chiar locul unde aveau să se dea lup- 
tele. Din aceeaşi bună-credinţă l-au denunțat regelui 
Pyrrhus pe medicul lui, aducîndu-i la cunoștință că 
acesta uneltește împotriva vieţii lui: trădătorul copiilor 
regelui”! a fost predat în lanţuri faliscilor, datorită ace- 
leiași bune-credințe. Acestea au fost mijloacele între- 
buinţate de romani, neavînd nimic de-a face cu viclenia 
carthaginezilor şi nici cu iscusinţa diplomatică a greci- 
lor, la care era o mai mare glorie să-l înşele pe vrăjmaș 
decît să-l biruie prin forța armelor. Uneori, în timpul 
de faţă, spuneau aceia, se foloseşte mai mult șiretlicul 
decît vitejia; însă biruința hotărîtoare asupra unui duş- 
man este numai aceea prin care îl determini să mărtu- 

risească că a fost înfrînt, în luptă piept la piept şi în- 
tr-un război în regulă, nu prin meşteşuguri iscusite şi 
din întîmplare. Acestea le susțineau bătrînii senatori 
care nu se împăcau de fel cu noile metode de luptă. Cu 
toate acestea a învins părerea acelei părți a senatului 
care se preocupa mai mult de ceea ce este folositor de- 
cît de ceea ce este cinstit, astfel încît cea dintii solie 
a lui Marcius a căpătat încuviințarea şi s-a hotărît ca 
tot Marcius să fie trimis din nou în Grecia, punîndu-i-se 
la îndemînă quinquereme ...?, dîndu-i ordin să proce- 
deze şi în celelalte privințe cum va găsi de cuviinţă că 
e mai bine în interesul republicii. Senatul l-a trimis și 
pe A. Atilius ca să ocupe Larissa din Thessalia, temîn- 
du-se ca nu cumva, dacă se va scurge răstimpul armisti- 
țiului, Perseus să pună stăpînire pe capitala Thessaliei, 
prin trimiterea unei garnizoane macedonene acolo. Ati- 
lius a primit dispoziţie să ia în primire de la Cn. Sicinius 
2 000 de pedestrași, pentru a aduce la îndeplinire această 
sarcină. 

I s-au dat şi lui P. Lentulus, care se întorsese din 
Achaia, 300 de ostaşi de neam italic, pentru ca, acţio- 
nînd din Theba, să-şi dea silința ca Beoţia să fie men- 
ținută sub ascultarea romanilor. 


XLVIII După luarea acestor măsuri din vreme, cu 
toate că fuseseră întocmite planurile în vederea războiu- 
lui, totuşi senatul a găsit cu cale să dea ascultare trimi- 
şilor lui Perseus”. Aceștia au adus la cunoștința senatu- 
lui roman cam aceleași lucruri care fuseseră rostite de 
rege la întrevedere. Astfel ei l-au apărat pe Perseus de 
învinuirea că a întins curse lui Eumenes, cu cea mai mi- 
nuțioasă grijă, şi totuşi cu foarte puţin succes (căci ne- 
legiuirea era prea cunoscută). Restul vorbirii lor a fost o 
rugăminte. Numai că erau ascultati de senatori, care nu 
puteau fi nici înrîuriţi, nici înduplecaţi. S-a adus la cu- 
noștinţa acestor trimiși ca numaidecît să iasă din incinta 
zidurilor Romei şi să părăsească teritoriul Italiei într-un 
răstimp de 30 de zile. 

Apoi s-a dat de ştire consulului P. Licinius, căruia 
îi căzuse la sorţi provincia Macedonia, să poruncească 
trupelor sale să se adune în ziua pe care o va fixa. Prae- 

torul C. Lucretius, care primise comanda flotei, a plecat 
din Roma, în fruntea a 40 de vase quinquereme, căci 
s-a găsit cu cale ca, din navele reparate, unele să fie 
reținute în preajma cetăţii romane pentru alte nevoi. 
Praetorul l-a trimis înainte pe fratele său, M. Lucretius, 
cu o quinqueremă; acesta a primit ordin să iasă la 
Kephalenia” în întîmpinarea flotei, după ce va lua în 
primire navele de la aliaţi, potrivit tratatului de alianţă. 

De la Rhegium a luat în primire o triremă, de la 
Locri%, două, de la Thurini” — patru vase şi, navigînd de-a 
lungul țărmului Italiei şi ocolind capul cel mai înaintat 
în mare al Calabriei, a trecut pe Marea Ionică la Dyrra- 
chium. Acolo a mai găsit 10 vase, chiar de la cetatea 
Dyrrachium, 12 vase de ale issaeilor, precum şi 54 de 
lotci trimise de regele Gentius; prefăcîndu-se că el crede 
că aceste nave au fost pregătite pentru a fi folosite de 
romani, după ce le-a luat pe toate, ajunse după trei zile 
în apele Corcyrei şi de acolo trecu numaideciît în Ke- 
phalenia. Practorul C. Lucretius, plecînd din Neapolis”, 
după ce a străbătut strîmtoarea, a ajuns după cinci zile 
în apele Kephaleniei. Acolo flota s-a oprit aşteptînd să 
fie trecute trupele de uscat, și totodată să sosească din 
urmă şi vasele de transport din convoiul său, risipite 
pe mare. 


XLIX Cam în aceleaşi zile, consulul P. Licinius, după 
rostirea făgăduinţelor solemne în Capitoliu, a plecat din 
cetatea Romei îmbrăcat în ţinută de campanie. Într-ade.- 
văr, întotdeauna acest moment se desfăşoară cu o deo- 
sebită măreție și fast; în chipul acesta însă consulul 
atrage asupra sa privirile şi simțămintele tuturor cetă- 
țenilor, care-l însoțesc cînd pleacă împotriva unui vrăj- 
maş puternic şi cunoscut fie prin vitejia lui, fie prin 
mijloacele de care dispune. Căci pe cetățeni îi atrage 
nu numai grija față de îndatorirea pe care o are co- 
mandantul lor, ci şi curiozitatea de a-l privi, ca la un 
spectacol, pe cel în a cărui putere şi judecată au încre- 
dinţat cele mai de seamă interese ale statului pentru 
a le apăra. În acele clipe i se perindă fiecăruia în cuget 
întrebările: care vor fi şansele războiului, cît de nesi- 
gură poate fi soarta războiului şi cum își va arăta faţa 

Marie, zeul comun al războiului. Îşi aduc aminte de 
înfrîngeri şi succese, îşi amintesc ce dezastre s-au întîm- 
plat în dese rînduri datorită nepriceperii şi nesocotinţei 
comandanților şi ce izbinzi au cîştigat, dimpotrivă, co- 
mandanţii viteji înzestrați cu spirit prevăzător. Care 
dintre muritori poate să-și dea seama dinainte cărei 
categorii de comandanţi aparţine și ce noroc are consulul 
pe care senatul îl trimite să poarte războiul? Oare au 
să-l vadă sărbătorit şi purtat în triumf, urcînd cu oastea 
biruitoare treptele Capitoliului, pentru a se închina în 
faţa aceloraşi zei de la care pleacă acum? Sau, dim- 
potrivă, înfrîngerea lui va fi prilej de bucurie pentru 
vrăjmaşi? Într-adevăr, la faima regelui Perseus, îm- 
potriva căruia se pornea, se adăuga și faptul că neamul 
macedonenilor era vestit în războaie și că tatăl său, 
Filip, cîştigase un mare renume chiar în războiul cu 
romanii, după atîtea fapte de arme săvîrșite; apoi chiar 
numele lui Perseus n-a încetat o clipă de a fi ridicat în 
slăvi, din ziua în care a primit domnia, în așteptarea 
războiului care avea să izbucnească. Cu aceste gînduri, 
cetățenii romani aparţinînd tuturor stărilor l-au întovă- 
rășit pe consul la plecarea lui. O dată cu el au fost 
trimişi doi tribuni militari, C. Claudius și Q. Mucius, 
şi trei tineri de seamă: P. Lentulus, şi cei doi Manli 
Acidini, unul era fiul lui M. Manlius, celălalt al lui 
L. Manlius. Consulul plecă, însoţit de aceștia, la Brun- 
disium, unde era oastea romană şi de acolo, trecînd 
marea cu toate trupele, și-a așezat tabăra lingă Nym- 
phaeum în ţinutul Apolloniei. 


L La citeva zile după ce trimişii săi, înapoindu-se 
de la Roma, i-au spulberat toate nădejdile de pace, 
Perseus a ținut un sfat. Acolo au avut loc discuții câtva 
timp din pricina părerilor deosebite: unii susțineau că 
ori trebuie să se plătească romanilor un tribut dacă le 
va fi impus, ori să le cedeze o parte din teritoriul Mace- 
doniei, dacă li se va da o astfel de pedeapsă; în sfirșit, 
erau de părere că se cuvine să îndure orice osîndă pen- 
tru a se menţine pacea; că regele nu trebuie deci să 
riște ca la o aruncătură de zar, nici persoana sa, nici 
regatul; „Dacă va rămîne stăpîn sigur şi necontestat pe 

tron, vremea și împrejurările îi pot aduce numeroase 
foloase, prin care să poată nu numai să-și redobîn- 
dească ceea ce a pierdut, dar chiar să insufle teamă, la 
rîndul său, celor de care se teme acuma“. 

însă o parte cu mult mai mare dintre ei era pentru 
o atitudine mai semeaţă. „Oricît de puţin le-am ceda, — 
declarau aceștia, — va trebui în curînd să cedăm o dată 
cu aceasta şi regatul. Căci romanii nu au nevoie de bani 
sau de pămînt, ci ei ştiu că atît faptele oameneşti, cît 
mai ales marile regate şi imperii sînt amenințate de 
numeroase întîmplări. Romanii au frînat puterea car- 
thaginezilor şi pe grumajii lor l-au pus pe regele Numi- 
diei, vecinul lor atît de puternic; Antiochus și vlăstarul 
său au fost alungaţi pînă dincolo de culmile Munţilor 
Taurus. Macedonia este singurul regat așezat în vecină- 
tatea Italiei, şi care, la cea dintii slăbire a poporului 
roman, pare a fi în stare să redea regilor străvechea lor 
valoare. Cîtă vreme toate sînt neclintite, Perseus tre- 
buie să se gîndească bine, dacă nu cumva, dînd rînd pe 
rînd, cite ceva, are să se vadă la urmă despuiat de bunuri 
şi alungat din regatul său, cerşind romanilor Samo- 
thracia*, sau vreo altă insulă unde să îmbătrînească 
supraviețuind regatului său ca un simplu particular în 
sărăcie și disprețuit de toată lumea; sau dacă nu este 
preferabil să-şi apere cu arma în mînă situaţia și demni- 
tatea sa, chiar îndurînd orice vitregie a războiului, cum 
se cuvine pentru un bărbat viteaz, sau, dacă va fi 
biruitor, să scape întregul pămînt de stăpînirea romană. 
Nu va stirni o admiraţie mai mare faptul că romanii 
sînt alungaţi din Grecia, decît faptul că Hannibal a fost 
izgonit din Italia? Pe Hercules, nu va ajunge în situaţia 
să se vadă nevoit a ceda străinilor un tron bine consoli- 
dat. cel care a izbutit să-l apere cu mare strășnicie 
împotriva fratelui său, cînd acesta năzuia să i-l ocupe 
pe nedrept! În sfîrşit, cînd se discută despre război și 
despre pace, este necesar ca toţi oamenii să fie convinşi 
că nu e nimic mai ruşinos ca faptul de a-ţi fi cedat 
regatul fără luptă şi că nu e ceva mai glorios ca faptul 
de a încerca orice soartă pentru demnitate şi măreție“. 

LI Această consfătuire s-a ţinut la Pella, în vechiul 
palat al regilor Macedoniei. „Prin urmare, cu ajutorul 
zeilor — spuse regele — să purtăm războiul cu romanii, 
pentru că astfel găsiţi voi cu cale“. După ce a trimis 
scrisori tuturor praefecţilor, şi-a concentrat toate trupele 
la Citium? — un oraş din Macedonia. Apoi a jertfit cu 
o dărnicie regească 100 de victime în cinstea Minervei — 
căreia macedonenii îi spun Alcidemon — şi a plecat la 
Citium însoţit de o ceată de curteni şi slujitori. Acolo 
se adunaseră toate trupele de macedoneni, precum şi 
cele auxiliare. Perseus şi-a aşezat tabăra în faţa orașului, 
rînduindu-și toţi războinicii în cîmp. În total, avea acolo 
43 000 de ostaşi; cam o jumătate dintre aceștia alcătuiau 
falanga. Comanda falangei o avea Hippias din Beroaea!%. 
Apoi Perseus alese 2 000 din întregul număr de ostași 
înzestrați cu caetra — pe cei mai puternici și în floarea 
vîrstei — din care alcătui o legiune numită de macedo- 
neni agema!!. Comandanții acesteia erau Leonnatus şi 
Thrasippus  Eulyestas. Comandantul celorlalți ostași 
caetraţi — cam vreo 3 000 de oameni — era Artephilus 
din Edessa!?. Peonii!%, locuitori din Paroria și Parastry- 
monia!* (nişte regiuni situate în vecinătatea Thraciei), 
precum și agrianii'%, amestecați chiar cu locuitori threci, 
au constituit şi ei un corp cam de 3000 de oameni. Cel 
care îi înarmase şi îi adunase era Didas, paeonul care 
îl ucisese pe tînărul Demetrius. Perseus mai avea și 
2 000 de războinici galli, care aveau în fruntea lor pe 
Asclepiodotus din Heraclea, din neamul sintilori%. Cei 
3 000 de threci liberi își aveau căpetenia lor. Mai avea 
şi un număr aproape egal de cretani, care-şi urmau pe 
comandanții lor, Susus Phalasarneus și Syllus Cnossius. 
Şi Leonidas Lacedemonianul comanda un corp de 500 
de ostaşi din Grecia, strînşi de la diferite neamuri. Se 
spunea că Leonidas era de viţă regească: fusese osîndit 
cu exilul într-o numeroasă adunare a acheilor pentru că 
fusese prins cu o scrisoare către Perseus. Pe aetolieni 
şi beoțţieni, care nu erau mai mult de 500 de oameni cu 
toţii, îi comanda Lyco din Achaia. Toate aceste trupe 
auxiliare, formate din oameni de la atîtea popoare și de 
la atîtea neamuri, întruneau un efectiv de 12000 de 
războinici. Cavaleria — 3 000 de călăreți — și-o strînsese 

din întreaga Macedonie. Venise acolo şi Cotys, fiul lui 
Seuthes, regele neamului odryzilor, cu 1 200 de călăreţi 
aleşi şi cu un număr aproape egal de pedestrași. În 
total, Perseus avea 39 000 de pedestrași şi 4000 de călă- 
reţi. Se știa bine că, în afară de oastea cu care a trecut 
Alexandru cel Mare în Asia!Y, niciodată nu a avut vre- 
unul dintre regii Macedoniei atîtea trupe. 


LII Se scurgea al 26-lea an de cînd se încheiase pacea 
dintre romani şi Filip'%, la cererea acestuia. În tot acest 
răstimp Macedonia nu mai fusese tulburată de războaie 
şi avea la îndemînă destule vlăstare tinere, a căror 
majoritate erau la virsta de a purta armele și care erau 
deprinşi cu viața ostășească datorită ușoarelor ciocniri 
cu thracii, vecinii lor, cu care prilej mai mult făceau 
exerciţii de luptă decît se oboseau. Apoi și faptul că 
războiul cu romanii a fost plănuit multă vreme mai 
întîi de Filip şi apoi de Perseus, făcuse ca toate să fie 
pregătite și puse la cale. 

Perseus a pus armata să facă nu manevre propriu- 
zise, ci unele mișcări, ca să nu li se pară ostașilor că 
au stat atîta vreme sub arme degeaba. Şi aşa înarmaţi 
cum erau, regele i-a chemat pe toţi la adunare. El însuşi 
luă loc pe tribună, avînd în jurul său pe cei doi feciori 
ai săi!”, dintre care cel mai virstnic, Filip, frate bun al 
lui Perseus, însă adoptat ca fiu. Cel mai mic, purtînd 
numele de Alexandru, era fiul său de sînge. Perseus 
își îmbărbătă ostaşii la război: le aminti nedreptatea 
îndurată de tatăl său, Filip, şi de el din partea romani- 
lor. „Tatăl său a fost silit să ridice din nou armele îm- 
potriva romanilor din pricina tuturor înjosirilor, însă 
în toiul pregătirilor de război, ursita i-a curmat zilele; 
romanii atunci au trimis la el soli, dar totodată şi 
soldaţi ca să ocupe oraşele Greciei. Prin ticluirea unor 
întrevederi înşelătoare — chipurile, pentru a încheia 
pace — au făcut să se scurgă iarna, pentru a avea răgaz 
în vederea pregătirii războiului. Acum sosește şi consulul 
cu două legiuni romane, fiecare avînd cîte 6 000 de pe- 
destraşi şi cîte 300 de călăreţi şi un număr aproape egal 
de aliaţi pedestrași şi călăreţi. Dacă li se vor alătura 
romanilor și ajutoarele trimise de Eumenes și de Masi- 

nissa, aceste trupe nu vor fi mai multe de 7000 de 
pedestraşi şi 2 000 de călăreţi. Aflînd din cîte trupe e 
alcătuită oastea dușmanului, ostașii săi să-şi arunce pri- 
virile asupra armatei lor ca să-şi dea seama cît de mare 
e numărul lor, din ce fel de oameni e alcătuită şi cu cât 
sînt mai presus ei, deprinşi din copilărie cu meșteșugul 
armelor, întăriţi şi căliţi în urma atîtor războaie, faţă 
de armata duşmanilor, formată din recruți înrolați în 
grabă pentru acest război. Trupele auxiliare ale romani- 
lor sînt formate din Iydieni, frygieni şi numizi, în schimb 
ale sale sînt alcătuite din thraci şi galli, cele mai viteze 
neamuri. Armele ostașului roman sînt acelea pe care 
fiecare şi le-a pregătit din sărăcia lui!, pe cînd macedo- 
neanul le-a căpătat pe ale sale din arsenalele făurite 
prin grija şi cheltuiala tatălui său atîţia ani. Pentru 
duşman proviziile vor fi pe de o parte transportate de 
departe, pe de alta, vor fi expuse tuturor primejdiilor 
maritime; în schimb, el a strîns de 10 ani și bani și 
grîne, fără să mai ţină seama de veniturile aduse de 
mine. Macedonenii au din belșug și cu prisosinţă strinse 
toate mijloacele, pregătite cu bunăvoința zeilor și cu 
grija regelui. Ostaşii trebuie numai să fie însuflețiţi de 
avîntul pe care l-au avut strămoșii lor, care, după ce au 
supus întreaga Europă, trecînd în Asia, și-au deschis 
drum cu armele pe tot globul pămîntesc în ţinuturi 
necunoscute pînă atunci nici măcar din auzite. N-au 
încetat de a-i birui pe toţi, pînă cînd, îngrădiţi de Marea 
Roșie, n-au mai avut pe cine să învingă. Însă acum, pe 
Hercule, nu mai e vorba de cele mai îndepărtate ţărmuri 
ale Indiei, ci de faptul că ursita a hotărît să se dea lupta 
pentru stăpînirea Macedoniei însăși. Cînd romanii au 
purtat război cu tatăl său, Filip, i-au dat acestui conflict 
titulatura pompoasă de «război dus de ei pentru elibera- 
rea Greciei». Acum romanii caută făţiş să-i ia în robie 
pe macedoneni, ca să nu mai existe nici un rege în veci- 
nătatea puterii romane și nici un neam vestit prin 
războaie să nu mai aibă arme. Asta înseamnă a preda 
armele în mîinile unor stăpîni trufași şi totodată pe 
regele şi regatul lor, dacă vor să renunţe la război şi să 
împlinească ceea ce li s-a cerut“, 

LIII Pe de o parte, în tot timpul cuvintării, Perseus 
a fost întrerupt de strigăte de aprobare din pariea în- 
tregii mulțimi îndeajuns de numeroase, pe de altă parte 
însă au izbucnit altfel de strigăte — de indignare şi de 
ameninţare — unii cerîndu-i regelui să aibă curaj, așa 
încît Perseus şi-a încheiat discursul, poruncindu-le să fie 
gata de drum, căci umblă vorba că romanii s-au pus 
în mișcare pornind de la Nymphaeum. După ridicarea 
adunării, Perseus s-a ocupat cu ascultarea soliilor trimise 
de cetăţile din Macedonia. Aceştia veniseră însă să-i fă- 
găduiască sume de bani, fiecare cetate după mijloacele 
sale, precum și provizii pentru război. Tuturor regele 
le-a adus mulţumiri, însă nu le-a primit ofertele, spu- 
nîndu-le că îi sînt îndeajuns depozitele pe care le-a 
pregătit din vreme. Le-a poruncit să-i pună la îndemînă 
numai căruţe pentru a transporta mașinile de război și 
marea cantitate de arme de aruncat, precum și alte 
unelte de război. Pornind de acolo cu întreaga-i oaste, 
se îndreptă către Eordaea!'", aşezîndu-şi tabăra lîngă lacul 
ce purta numele de Begorites!'%; a doua zi Perseus înaintă 
pînă la fluviul Haliacmon!” din regiunea Elimea!'!“. Apoi, 
după ce trecu printr-o trecătoare din munții cu numele 
Cambuni!!*, cobori într-un ținut (locuitorii îi spun Tripo- 
lis') unde se află Azorus!"”, Pythium!* și Doliche!”. 
Aceste trei oraşe l-au întîrziat cîtva timp pe Perseus, 
pentru că dăduseră ostatici Larissei, totuși, în fața 
primejdiei, de teamă, i s-au supus. Perseus s-a purtat 
față de ele cu bunăvoință, încredințat că şi perhaebii 
vor proceda la fel!%. Locuitorii acestui oraş n-au pregetat 
de loc și i s-au supus, îndată ce el a sosit acolo. Perseus 
s-a văzut apoi nevoit să atace oraşul Cyretiae!!, însă în 
prima zi a fost respins de mulțimea războinicilor care 
au alergai către porţile cetăţii; în ziua următoare, ata- 
cîndu-l din nou cu toate trupele sale, toţi locuitorii i 
s-au supus înainte de lăsatul amurgului. 


LIV Mylae!?, oraşul aşezat în vecinătate, era atit de 
întărit, încît nădejdea că orașul ar fi de necucerit i-a 
făcut pe locuitori cam îngîmfaţi, de aceea nu s-au 
mulțumit numai să-i închidă lui Perseus porţile, ci l-au 
împroșcat cu tot felul de batjocuri şi ocări, şi pe el, și 

pe macedoneni. Acest fapt i-a înverșunat şi mai mult 
pe atacatori, iar ei, pierzind orice nădejde de iertare, 
s-au înflăcărat, pentru a se apăra şi mai diîrz. Și astfel, 
vreme de trei zile, cu o mare încrîncenare și dintr-o 
parte şi dintr-alta, a fost asediat şi apărat orașul. Mace- 
donenii, datorită numărului lor mare, erau în măsură să 
dea atac după atac, fără greutate; în schimb, pe locui- 
torii care îşi apărau orașul zi și noapte, nu numai rănile, 
ci şi veghile şi sforțările neîntrerupte îi sleiau de vlagă. 
În a patra zi, în vreme ce se ridicau din toate părțile 
scările alăturîndu-se de ziduri și poarta cetăţii era asal- 
tată cu o mare strășşnicie, locuitorii oraşului, respin- 
gînd pe dușmani de la ziduri, se năpustiră către poartă, 
ca s-o apere şi porniră într-un neașteptat iureș asupra 
vrăjmaşilor. Însă, deoarece acest atac era mai degrabă 
dezlănţuirea unei nesăbuite mînii decît o încredere ade. 
vărată în forţele lor, fiind şi puţini şi istoviţi, respinși 
de mulțimea macedonenilor cu forţele întregi, au întors 
spatele, şi duşmanul a pătruns, de-a valma cu fugarii, 
pe poarta deschisă. în felul acesta oraşul a fost cucerit 
şi prădat. Locuitorii liberi care au supravieţuit măcelu- 
lui au fost vînduţi. După ce oraşul a fost incendiat și 
dărîmat în mare parte, Perseus plecînd, a mutat tabăra 
la Phalanna!%, de acolo a ajuns a doua zi la Cyrton'*. 
Însă cînd a aflat că acolo a intrat cu o garnizoană 
T. Minucius Rufus şi Rippias, arhontele thessalienilor, 
Perseus, trecînd pe lingă oraș fără măcar să încerce 
asediul, a pus stăpînire pe Elatia!'% şi Gonnus!* ai căror 
locuitori, înspăimîntați de sosirea lui neașteptată, au 
capitulat. Amîndouă orașele, şi îndeosebi Gonnus, sînt 
aşezate în trecătoarea care duce către Tempe!”. Regele 
macedonean a lăsat acolo o puternică garnizoană pentru 
apărare, alcătuită din pedestrași şi călăreţi; pe lingă 
aceasta a întărit locul prin trei rînduri de şanţuri și 
un vallum. Apoi, înaintînd spre Sycurium, hotărî să 
aştepte acolo sosirea duşmanilor; totodată Perseus po- 
runci să se facă rost de provizii din regiunea din jur 
aparţinînd vrăjmaşului, căci localitatea Sycurium!% se 
află la poalele muntelui Ossa, care în partea dinspre 
miazăzi domină cîmpiile Thessaliei, iar în spate are 
Macedonia și Magnesia!”. La aceste avantaje se mai 

adaugă şi clima cît se poate de sănătoasă şi belşugul de 
ape provenite din toate părțile din izvoare care nu 
seacă niciodată. 


LV Consulul roman, îndreptindu-se în cursul aceleiaşi 
zile cu oştile către Thessalia'%, la început a avut la 
îndemînă drum bun prin Epir; apoi, după ce a trecut 
dincolo în Athamania, unde pămîntul este arid și aproape 
neumblat, abia a putut să ajungă la Gomphi!!, înaintînd 
încet, din cauza nemaipomenitelor greutăţi întîmpinate. 
Dacă Perseus l-ar fi înfruntat pe consul — cînd comanda 
o oaste de recruți, cu oamenii şi caii istoviţi de sfor- 
țări — atacîndu-l în linie de bătaie într-un loc şi într-un 
moment prielnic sieşi, nici măcar romanii nu tăgă- 
duiesc că ei ar fi suferit o mare înfriîngere!?. După ce 
romanii au ajuns la Gomphi, fără să se încaiere cu 
vrăjmașul, la bucuria că s-au văzut scăpaţi dintr-un 
defileu atît de primejdios, s-a adăugat disprețul faţă de 
un duşman care nu şi-a dat seama de situaţia lui avan- 
tajoasă. După ce a adus sacrificii, potrivit cu rînduielile, 
şi după ce a distribuit merinde ostașilor, consulul a 
poposit acolo cîteva zile pentru odihna oamenilor şi a 
vitelor de povară; cînd a aflat că macedonenii colindă 
răzleţiți prin Thessalia şi pustiesc ţarinele aliaţilor, şi-a 
condus numaidecît trupele întremate la Larissa. De 
acolo, găsindu-se la o depărtare cam de 3000 de paşi 
de dușman, şi-a aşezat castrul mai sus de rîul Peneus, 
lingă Tripolis, căruia i se mai spune şi Scaea!”. În acelaşi 
timp a sosit şi Eumenes cu flota sa la Chalcis; era 
împreună cu fraţii săi Attalus şi Athenaeus şi lăsase la 
Pergamum, pentru a asigura apărarea regatului, pe un 
alt irate al său, Philaeterus. De la Chalcis, Eumenes a 
venit la consul împreună cu Attalus și cu 4000 de pe- 
destraşi şi 1000 de călăreţi. La Chalcis lăsase 2 000 de 
pedestrași, pe care îi comanda Athenaeus, Acolo la 
Gomphi s-au adunat şi celelalte trupe auxiliare ale roma- 
nilor venite din partea tuturor populațiilor Greciei, 
dintre care cele mai multe au fost date uitării de 
către istorici (atît de neînsemnate erau). Apollonia a 
trimis 300 de călăreţi și 100 de pedestrași. Toată cavale- 
ria care venise din partea întregului neam al aetolienilor 


https://biblioteca-digitala.ro 


108 TITUS LIVIUS 


alcătuia un singur escadron. De la thessalieni, de la 
care nădăjduiau să vină întreaga cavalerie, nu se aflau 
în tabăra romană mai multi de 300 de călăreţi. Acheii 
au trimis din rîndurile tineretului cam 1 500 de ostași, 
cei mai mulţi înzestrați cu arme cretane. 


LVI Cam în acea vreme, praetorul C. Lucretius, care 
comanda flota de la Kephalenia, după ce i-a dat dis- 
poziţii fratelui său, M. Lucretius, să se îndrepte cu flota 
spre Chalcis, ocolind promontoriul Maleum!*, s-a îm- 
barcat și el pe o triremă și a navigat spre golful Corint, 
pentru a-şi asigura, înaintea dușmanului, situația din 
Beoţia; însă, din pricina sănătăţii sale șubrede, navigația 
a fost încetinită. M. Lucretius, sosind la Chalcis, cînd a 
aflat că P. Lentulus împresoară Haliartus, îi trimise 
vorbă, potrivit dispoziţiei primite de la praetor, să 
plece de acolo. Acesta, care pornise acţiune împreună 
cu tineretul beoţian, aflat de partea romanilor, s-a 
depărtat de la ziduri. Ridicarea acestui asediu a făcut 
loc unei alte împresurări, căci de îndată M. Lucretius 
a înconjurat din nou Haliartus cu oastea sa alcătuită din 
trupe navale, însumînd 10 000 de ostași, împreună cu 
2 000 de soldaţi ai regelui Eumenes, puşi sub comanda 
lui Athenaeus. Tocmai cînd se pregăteau de atac a sosit 
și praetorul de la Creusa!%. Cam în aceeași vreme s-au 
adunat și navele aliaţilor la Chalcis: erau două 
quinquereme carthagineze, două trireme trimise de He- 
raclea din Pont, patru, de Chalcedon şi tot atitea, de 
Samos, precum şi cinci nave quadrireme rhodiene. Prae- 
torul, observînd că nu sînt nicăieri semne că va avea loc 
vreo bătălie navală, le trimise înapoi aliaţilor. La Chalcis 
veni și Q. Marcius cu flota sa, cucerind Alope'* și luînd 
cv, asalt Larissa — care mai poartă numele de Cremaste. 

Aceasta era în Beoţia starea lucrurilor; în acest timp 
Perseus își avea tabăra — aşa cum s-a spus mai sus — 
lîngă Sycurium; după ce a cărat cerealele de pretutindeni 
de pe ogoarele din jur, regele își trimise trupele ca să 
pustiască ţinutul Pherae!”, încredinţat că va putea să-i 
surprindă pe romani, îndepărtîndu-se prea mult de ta- 
băra lor, pentru a da ajutor orașelor aliate. Însă cînd 
a băgat de seamă că romanii nici nu s-au clintit din 

loc cu toată zarva sa, a împărţit prada, în afară de 
oamenii capturați, ostașilor spre a se înfrupta din ea, 
căci în cea mai mare parte erau vite de tot felul. 


LVII Cam în aceeași vreme și consulul roman și 
regele Perseus au ţinut sfat cu ai lor de unde să por- 
nească operaţiile. Avintul soldaţilor regelui sporise de 
cînd duşmanul i-a lăsat să pustiască ţinutul orașului 
Pherae: de aceea socoteau că trebuie să pornească de 
acolo la atacul taberei romanilor, ca să nu le mai dea 
răgaz. La rîndu-le, romanii erau de părere că întîrzierea 
lor face impresie urîtă în ochii aliaţilor lor, care erau 
cît se poate de nemulţumiţi că romanii n-au sărit în 
ajutorul locuitorilor din Pherae. în vreme ce chibzuiau 
ce trebuie să facă — la sfat erau de faţă şi Eumenes şi: 
Attalus — vine o ştafetă în goană care dă de știre că 
se apropie vrăjmașul cu o mare oaste. După ridicarea 
sfatului, se dă numaidecît semnalul ostașilor să ia ar- 
mele. Între timp se hotărăște să iasă 100 de călăreţi și 
un număr egal de pedestrași arcași, din rîndul trupe- 
lor auxiliare ale regelui Eumenes. Cînd Perseus a ajuns 
la ceva mai mult de 1 000 de pași de castrul roman, cam 
la ora a patra din zi'*, a poruncit unităţilor sale de 
pedestrași să se oprească. El a pornit înainte cu cavale- 
ria şi cu trupele cu armament ușor; o dată cu dînsul 
au înaintat şi Cotys și comandanții celorlalte trupe aliate. 
Ei nu se aflau la o distanță mai mare de 500 de paşi 
de castrul roman, cînd cavaleria vrăjmașului a apărut 
în faţa ochilor lor; erau două escadroane de călăreţi, 
alcătuite în mare parte din galli — în fruntea lor era 
Cassignatus — precum şi o trupă cu armament uşor, 
alcătuită din aproape 150 de missieni sau cretani. Regele 
Perseus s-a oprit locului neștiind cît de mari sînt efec- 
iivele vrăjmașilor. Apoi trimise şi el din oastea sa două 
pilcuri!* de călăreţi threci şi două de macedoneni, îm- 
preună cu cîte două cohorte de cretani şi de threci!%. 
Deoarece duşmanii erau deopotrivă numericeşte şi nu le 
veneau ajutoare noi nici unora, nici altora, lupta s-a 
încheiat fără izbinda cuiva. Cam vreo 30 de oameni ai 
regelui Eumenes au fost doboriţi acolo; între aceștia a 

căzut şi căpetenia gallilor, Cassignatus. Chiar atunci, 
Perseus îşi aduse înapoi trupele lui Sycurium. 

În ziua următoare, regele macedonean reapăru din 
nou la aceeași oră şi în acelaşi loc, în spatele trupelor 
venind sacalele cu apă, căci ei străbătuseră un drum 
de 12 000 de paşi, tot drumul fără apă şi plini de praf. 
Era limpede că dacă s-ar fi încăierat cu dușmanii la 
prima întilnire, aveau să lupte istoviţi de sete. Pentru 
că romanii au stat liniștiți aducîndu-și chiar posturile 
între parapetele castrului, trupele regelui macedonean 
s-au întors şi ele în tabăra lor. Treaba aceasta au făcut-o 
vreme de cîteva zile, nădăjduind că se va ajunge la 
situaţia ca ariergarda macedoneană să fie atacată în 
timpul retragerii de avangarda romană. Dacă s-ar fi 
iscat în acest fel încăierarea, după ce i-ar fi ademenit pe 
romani să se depărteze de castrul lor, uşor le-ar fi dat 
peste cap frontul în orice loc s-ar fi aflat, pentru că 
macedonenii erau mai puternici în ceea ce priveşte 
cavaleria şi trupele cu armament ușor. 


LVIII Văzind că nu-i izbuteşte planul, regele Perseus 
își apropie încă mai mult de dușman tabăra pe care 
o întărise, între adversari fiind acum o distanţă de 
5 000 de pași; de acolo, la revărsatul zorilor, după ce 
s-a rinduit pedestrimea în linie de bătaie în acelaşi loc 
obişnuit, pornește cavaleria și trupele de armament ușor 
către tabăra vrăjmaşilor. Norii de pulbere stirniți, mai 
deşi şi mai apropiaţi ca de obicei, au făcut să se dea 
alarma în tabăra romană. La început mai că nu le venea 
romanilor să dea crezare celui care vestea că se apropie 
vrăjmașul, deoarece zile în şir acesta nu apăruse nici: 
odată înainte de ora a patra din zi, iar atunci soarele 
abia răsărise. Însă orice îndoială s-a spulberat, cînd 
soldaţii de la porţi au alergat în număr mare dînd, prin 
strigăte, alarma. S-a iscat o nemaipomenită zarvă. Tri- 
bunii militari, comandanții trupelor aliate și centurionii 
se reped către praetoriu, fiecare ostaș aleargă la cortul 
său. Perseus îşi rînduise trupele sale în linie de bătaie 
la mai puţin de 500 de pași de parapetele castrului ro- 
man, în jurul unei măguri ce se chema Callinicus. Aripa 
stingă o comanda regele Cotys cu toate trupele din ce- 

tatea sa: unităţile sale de armament ușor se deosebeau 
între şirurile de călăreţi unde fuseseră încadrate. La 
aripa dreaptă se găsea cavaleria macedoneană; rîndurile 
escadroanelor ei erau amestecate cu trupe de cretani. 
Trupele cu armament ușor le comanda Medon Beroeaeus, 
iar cele de cavalerie, precum și celelalte trupe cretane 
îl aveau în frunte pe Meno din Antigona. În vecinătatea 
aripilor se afla cavaleria regelui, precum şi trupele auxi- 
liare alese ale feluritelor neamuri; acestea aveau în 
fruntea lor pe Patrocles din Antigona și pe Didas, gu- 
vernatorul Paeoniei. Regele se afla la centrul Frontului. 
Era înconjurat de escadroanele sacre de călăreţi şi de 
trupa care la macedoneni se cheamă agema. În faţa sa 
i-a rînduit pe prăştiaşi și pe arcași; amîndouă cetele aveau 
cîte 400 de oameni. în fruntea lor, Perseus îl pusese pe 
Ion din Thessalonic şi pe Arthemon din Dolopia. În 
felul acesta își întocmise Perseus frontul său. 

După ce consulul şi-a rînduit pedestrimea în linie de 
bătaie în interiorul taberei şi a scos din tabără el însuşi 
toată cavaleria și trupele cu armament ușor, a alcătuit 
frontul în faţa valului de întărituri ale castrului. Aripa 
dreaptă a fost dată s-o comande C. Licinius Crassus, 
fratele consulului, care avea toată cavaleria italică ames- 
tecată cu veliţi“!. La aripa stîngă se găsea M. Valerius 
Laevinus, care comanda cavaleria aliaţilor dată de popu- 
laţiile greceşti, precum şi trupele de armament ușor ale 
aceluiaşi neam. Centrul liniei de bătaie îl. ţinea Q. Mucius 
cu călăreţi aleși denumiți „extraordinari“. Înaintea stea- 
gurilor acestora fuseseră așezați 200 de călăreţi palli, 
precum şi 300 de cyrtii!? din rîndurile trupelor auxiliare 
ale lui Eumenes. În faţa aripii stîngi romane, la o mică 
distanţă de ea, fuseseră rînduiți 400 de călăreți thessa- 
lieni. Regele Eumenes și Attalus, cu toate forţele lor, se 
găseau postați în spatele liniei de bătaie!* între arier- 
garda și parapetele castrului. 


LIX Fronturile de luptă ale celor două armate, fiind 
rînduite cam în felul acesta și avînd un număr aproape 
egal de călăreţi şi de trupe cu armament ușor, se aruncă 
unele asupra altora, bătălia începînd de la prăștiașşii şi 
arcașii care mergeau înainte. Cei dintii dintre toţi au 

dezlănţuit atacul thracii, întocmai ca nişte fiare săl- 
batice ţinute multă vreme închise în cuști, năpustindu-se 
cu strigăte nemaipomenite asupra cavaleriei de la aripa 
dreaptă formată din soldaţi italici, aşa fel încît, deşi 
aceştia erau căliți în războaie şi din fire neînfricaţi, au 
fost puși totuşi în neorînduială ... cu săbiile pedestrașii 
lui Perseu căutau să sfarme lăncile... cînd tăiau pi- 
cioarele cailor, cînd spintecau burţile cailor. Perseus, nă- 
vălind asupra centrului frontului, îi dă peste cap din 
primul atac pe greci. În vreme ce dușmanul îi urmărea 
aprig din spate pe grecii puși pe fugă, acestora le-a 
fost de mare ajutor cavaleria thessaliană care fusese 
aşezată în rîndurile rezervelor şi care era despărțită de 
aripa stîngă printr-un mic interval; aceasta, care pînă 
acum doar asistase la luptă, cînd băgă de seamă că 
situaţia este primejdioasă pentru romani, a intrat în 
acțiune. Thessalienii, retrăgîndu-se pas cu pas, cu șirurile 
în ordine, s-au unit cu trupele auxiliare ale lui Eumenes 
şi, împreună cu acesta, au putut primi şi ocroti în rîn- 
durile lor pe aliaţii împrăștiați în fugă; fiindcă dușmanii 
îi urmăreau în rînduri mai puţin dese, încumetîndu-se 
chiar să înainteze, au adunat numeroșii fugari întîlniţi 
în cale. Nici trupele regelui macedonean, împrăștiate 
pretutindeni cu prilejul urmăririi dușmanului, nu se 
încumetau să se măsoare cu o trupă care mergea în or- 
dine şi cu pas ferm. Lui Perseus, care învinsese în 
bătălia dintre cele două cavalerii şi care spunea că: 
dacă se vor mai depune puţine sforțări, se va pune capăt 
războiului, îi soseşte ca ajutor falanga macedoneană, pe 
care au adus-o, din vropriu imbold, cu mare repeziciune, 
Hippias şi Leonnatus, ca să ia şi ei parte la îndrăzneţele 
acţiuni începute, după ce aflaseră de izbîndirea cavale- 
“riei lor. În timp ce Perseus șovăia între nădejdea și 
teama de a încerca o operaţie atît de însemnată, cretanul 
Evander, pe care regele îl întrebuinţase ca unealtă pen- 
tru uciderea lui Eumenes la Delphi, văzînd că trupele 
falangei înaintează cu steagurile întinse, alergă la rege 
şi îi atrase luarea aminte ca nu cumva, înfumurîndu-se 
datorită acestei izbînzi, să rişte, ca la o aruncătură de 
zar, întreaga sa situatie, vornind la voia întîmnlării. Dacă 
se va mulțumi cu izbînda dobîndită în cursul acelei zile 

şi va sta liniştit, sau se va bucura de condiţiile unei 
păci onorabile, sau, dacă va voi mai degrabă să continue 
războiul, va atrage de partea sa foarte mulţi aliaţi, care 
vor urmări să dobindească situaţii deosebite. Către acest 
plan era mai aplecat și sufletul regelui. De aceea, după 
ce i-a adus laude lui Evander, porunci să aducă înapoi 
steagurile, să se înapoieze în tabără toate trupele de 
pedestrași și să sune cu trimbiţa retragerea cavaleriei. 


LX În acea zi, din partea romanilor au căzut 200 de 
călăreţi şi nu mai puţin de 2 000 de pedestrași. Au fost 
luaţi prizonieri cam 600!*. În schimb, din rîndurile oastei 
regelui au fost omorîţi 20 de călăreţi şi 40 de pedestrași. 
După ce învingătorii s-au întors în tabără, toţi erau 
voioşi şi îndeosebi thracii ieșeau în evidenţă fiind cu- 
prinşi de o veselie neobişnuită; aceştia s-au înapoiat 
cîntind în tabără, avînd înfipte în virfurile sulițelor lor 
capete de vrăjmași. Romanii erau apăsaţi nu numai de 
tristețe din pricina înfrîngerii lor, ci chiar fuseseră cu- 
prinşi de teama ca nu cumva dușmanul să le atace nu- 
maidecit castrul. Eumenes îl povăţui pe consul să stră- 
mute tabăra dincolo de riul Peneus, pentru a se sluji 
de acesta ca de o întăritură, pînă cînd ostașii se vor re- 
culege. Consulul însă era tulburat de gîndul că, dacă ar 
recurge la această măsură, ar însemna să mărturisească 
că îi e frică; totuşi s-a lăsat înduplecat de temeinicia 
acestei măsuri, şi trecîndu-și în tăcerea nopții trupele 
dincolo de rîul Peneus, întări castrul pe malul de dincolo. 

A doua zi, regele, înaintînd cu intenţia de a-i provoca 
din nou, cînd a observat că dincolo de rîu romanii şi-au 
instalat tabăra în loc sigur, îşi recunoscu greșeala că 
în ajun el nu a urmărit cu stăruință pe dușmanii pe 
care îi învinsese, ba încă se gîndea el, a făcut o greşeală 
cu mult mai mare că i-a lăsat pe romani în pace în 
timpul nopţii; căci fără să-și urnească din loc alte forţe, 
dacă și-ar fi năpustit asupra dușmanului numai unitățile 
cu armament ușor ar fi putut să nimicească o mare 
parte din trupele vrăjmașilor în timpul trecerii rîului, 
cînd ei se aflau în panică. 

într-adevăr, romanii, stînd la adăpostul întăriturilor 
castrului lor, şi-au risipit deocamdată teama; ceea ce-i 

îndurera mai mult ca orice era ruşinea îndurată faţă de 
faima lor. Şi de aceea, în sfatul ținut la consul, fiecare 
arunca vina de la sine pe aetolieni: „de la aceștia a por- 
nit fuga şi a început panica. Cuprinse de frică, s-au luat 
după aetolieni!** și celelalte populaţii greceşti aliate“. 
Cinci fruntași ai aetolienilor, care se spunea că au fost 
văzuţi întorcînd spatele cei dintii, au fost trimişi la 
Roma. În schimb, thessalienii au fost lăudaţi în faţa 
adunării și comandanții lor au fost chiar decorați pentru 
vitejie. 

LXI Se aduceau în faţa regelui trofeele luate de la 
duşmanii ucişi. Dintre acestea, Perseus împărțea ostași- 
lor săi daruri, dăruind unora arme deosebite, altora cai, 
altora prizonieri; erau acolo peste 1 500 de scuturi, mai 
mult de 1000 de platoșe și pieptare de zale; numărul 
coifurilor, al spadelor și al armelor de aruncat, de tot 
soiul, era cu mult mai mare. Aceste capturi, — ele 
însele erau destul de însemnate, — au fost exagerate 
şi mai mult de rege, cu prilejul cuvîntării sale rostite în 
fața ostaşilor chemaţi la adunare: „Aveţi tot dreptul 
să priviţi cu încredere rezultatul acestui război. Voi aţi 
pus pe goană cele mai bune trupe ale dușmanilor, cava- 
leria romană cu care ei se făleau că sînt nebiruiţi. Căci 
cavalerii la romani sînt fruntaşii tinerimii, din rîndurile 
ei se aleg senatori; din sînul ei sînt aleși consuli care 
intră în rîndurile senatului, din sînul cavalerilor se aleg 
comandanții supremi; trofeele luate de la aceștia vi le-am 
împărţit vouă puţin mai înainte. Dar nici asupra pe- 
destrimii legiunilor n-aţi obţinut o biruință mai puţin 
însemnată; aceasta a izbutit să vă scape prin fugă în 
timp de noapte, umplînd pretutindeni acest riu în care 
înotau ca nişte naufragiaţi, căutînd în spaima lor să 
scape. Numai că pentru noi va fi mai lesne să trecem 
rîul Peneus, pentru a-i urmări pe duşmanii înfrînţi, decît 
a fost pentru ei, care erau cuprinşi de panică; trecîndu-l, 
numaidecit le vom cuceri tabăra pe care am fi pus mîna 
astăzi, dacă duşmanii n-ar fi fugit. Sau dacă romanii 
vor veni să dea luptă în regulă, aștepiaţi-vă ca şi pe- 
destrimea lor să sfîrşească în acelaşi chip lupta, ca şi 
cavaleria lor“. Cei care cîştigaseră lesne victoria, purtînd 
pe umeri trofeele vrăjmaşilor ucişi, au auzit vorbindu-se 

de isprăvile lor, și din ceea ce fusese o întîmplare își 
făceau o speranţă de viitor. Şi pedestraşii, înflăcărîndu-se 
de gloria dobîndită de alţii doreau, — mai cu seamă 
cei care făceau parte din falanga macedoneană, — și 
pentru ei prilejul de a-și sluji regele cu aceeaşi vitejie, şi 
de a cîştiga o glorie aidoma asupra vrăjmașului. 

După dizolvarea adunării, Perseus, pornind a doua 
zi, şi-a aşezat tabăra lîngă Mopselus: aceasta este o 
măgură situată înainte de Tempe, între Larissa şi 
Gonnus. 


LXII Romanii, fără a se îndepărta de malul rîului 
Peneus, şi-au strămutat castrul pe poziţii şi mai ferite 
de primejdii. Acolo a sosit numidul Misagenes cu 1000 
de călăreţi, cu un număr egal de pedestrași şi, pe lîngă 
aceste trupe, cu 22 de elefanţi. În zilele acelea, cu pri- 
lejul sfatului de război întrunit de rege în legătură cu 
mersul întregii situaţii, după ce s-a risipit trufia pro- 
vocată de izbîndă, unii dintre prietenii săi au îndrăznit 
să-i dea sfatul de a profita mai bine de succes, ca să 
dobîndească o pace în condiţii onorabile!%, decît, ademe 
nit de deșarte nădejdi să se lase dus într-o situaţie din 
care să nu mai poată ieși: „Acel om este cu adevărat 
înţelept şi pe merit fericit care ştie să fie cumpătat cînd 
are succese şi care nu se încrede prea mult în norocul 
din clipa prezentă“. De aceea îl sfătuiau să trimită îm- 
puterniciţi la consul, ca să reînnoiască tratatul de alianţă 
în aceleaşi condiţii cu care tatăl său, Filip, a dobîndit 
pacea din partea învingătorului T. Quinctius. „Războiul 
nu va putea fi sfîrşit într-un chip mai strălucit decît 
acum, în urma acestei memorabile bătălii; nici nu poate 
nutri o mai temeinică nădejde de a avea o pace trainică 
decît în urma acestei înfrîngeri, după care romanii, 
cuprinși de groază, vor fi mai înclinați ca oricînd s-o 
încheie. Dar dacă totuși chiar acum romanii, din pricina 
îndărătniciei lor înnăscute, vor dispreţui oferta, zeii și 
oamenii vor fi martorii şi ai cumpătării lui Perseus şi 
ai încăpăţinatei trufii romane“. Sufletul regelui nici- 
odată nu fugise de asemenea sfaturi. De aceea, această 
părere a fost încuviinţată de către cei mai mulţi, şi solii 
lui Perseus au fost trimiși la consul; au fost ascultați 

într-un sfat numeros: ei au cerut pace, făgăduind că 
Perseus va da romanilor tributul pe care s-a învoit să-l 
plătească Filip; că va părăsi orașele, ţinuturile şi locurile 
pe care le cedase Filip. Acestea au fost cuvintele spuse 
de solii lui Perseus. După retragerea acestora, în consfă- 
tuirea care a avut loc, dirzenia romanilor a învins. Pe 
atunci aşa era obiceiul ca în răstrişte acest popor să 
aibă înfățișarea unui învingător, iar în toiul izbînzilor 
să-și înfrîneze sentimentele'”. De aceea s-a găsit de 
cuviinţă să i se dea următorul răspuns lui Perseus: „Se 
va încheia pace numai dacă regele va lăsa pe seama 
senatului roman dreptul de a hotărî asupra întregii 
situaţii: atît asupra persoanei sale, cît şi asupra în- 
tregii Macedonii“. 

După ce solii macedoneni au adus la cunoștință rege- 
lui rezultatul însărcinării lor, cei care nu cunoşteau firea 
romanilor au rămas uimiţi de încăpăţinarea lor. Cet 
mai mulți l-au oprit pe rege să mai pomenească vreo 
vorbă despre pace, spunînd: „Curînd de tot, învinșii 
singuri vor cere ceea ce acum, cînd li se oferă, resping 
cu dispreţ. În sinea sa, Perseus se temea de această trufie 
a romanilor, căci, gîndea el, aceștia se bizuie pe în- 
crederea în puterile lor. Regele, mărind suma de bani 
oferită pentru cazul că ar putea să cumpere pacea cu 
bani, nu a încetat să ispitească pe consul. Pentru că 
nu izbuti să-l clintească din hotărîrea care îi fusese 
adusă la cunoștință în primul răspuns, spulberîndu-i-se 
nădejdea păcii, Perseus se înapoie la Sycurium, de unde 
plecase, hotărît să încerce din nou rezolvarea situaţiei 
prin război. 


LĂXIII Faima luptei dintre cele două cavalerii, răspîn- 
dită în Grecia, a dat pe faţă simţămintele oamenilor. Nu 
numai cei care erau de partea taberei macedonene, ci 
chiar foarte multe persoane care erau îndatorate faţă 
de romani prin uriaşele servicii primite, şi chiar unii 
care pătimiseră de pe urma tiraniei şi silniciilor lui 
Perseus, au primit cu bucurie această veste, nu pentru 
alt temei decît din pornirea rea pe care o are mulțimea 
şi la reprezentațiile de circ!t de a fi favorabilă celui 
mai nevrednic şi mai slab. 

În aceeaşi vreme, praetorul Lucretius asedia Haliartus 
din Beoţia cu foarte mare diîrzenie, dar cu toate că 
împresuraţii nu primiseră ajutoare, în afară de tinere- 
tul din Coronea, care intrase între ziduri la începutul 
asediului și nu mai nădăjduiau în ajutorul nimănui, 
totuşi rezistau mai mult cu bărbăţia lor sufletească 
decit bizuindu-se pe puterile lor. Deseori făceau şi 
ieşiri, năvălind asupra lucrărilor de întărire făcute de 
asediatori, și ori de cîte ori romanii alăturau de zid 
un berbec, ei îl prăvăleau la pămînt cu ajutorul unor 
bolovani uriaşi sau cu ajutorul unei greutăţi de plumb 
lăsate asupra lui; cînd asediaţii nu izbuteau să ferească 
zidul de lovitură, la repezeală ridicau un zid nou în 
locul zidului năruit de berbec, grămădind acolo bolovani 
luaţi chiar din ruine. Deoarece împresurarea lîncezea 
prea mult din pricina lucrărilor, praetorul porunci să 
se împartă scările pe manipule pentru a asalta zidurile 
în cerc şi din toate părţile; el era încredințat că nu- 
mărul său de ostași îi va fi îndeajuns pentru reuşita 
operaţiilor, cu atît mai mult cu cît partea unde nişte 
smiîrcuri înconjurau orașul nu intra în planul de atac, 
căci oraşul nici nu putea fi cucerit pe acolo. Dinspre 
partea în care se prăvăliseră două turnuri și zidul dintre 
ele, el însuși pune în mișcare 2 000 de oameni aleși pen- 
tru ca, în aceeași vreme în care el se va strădui să 
treacă peste dărîmături iar locuitorii orașului se vor 
năpusti asupra sa acolo, restul trupelor romane să poată 
cuceri cu ajutorul scărilor, în vreo parte oarecare, zidu- 
rile lipsite de apărători. Împresuraţii se pregătesc cu 
tot atita strășnicie să zădărnicească acest atac; căci 
aruncînd peste golul pricinuit de zidul dărîmat vrafuri 
de crengi uscate, purtind în mîini torţe, amenințau să 
dea foc acestor tufării, pentru ca, despărțiți de dușmani 
printr-o stavilă de flăcări, să aibă răgaz să ridice un nou 
zid în interior. Numai că o întîmplare i-a împiedicat 
să-şi ducă pînă la capăt ceea ce începuseră să facă. 
Căci o ploaie atît de mare căzu pe neașteptate, încît 
nici nu s-au putut aprinde repede tufişurile şi, dacă 
cumva se aprindeau, numaidecît se stingeau. De aceea 
romanii au reușit să-şi deschidă trecere, străbătînd peste 
crengile fumegînde şi, în vreme ce împresuraţii își con: 

centrau sforțările pentru apărarea unui singur punct, 
zidurile asaltate sînt cucerite din mai multe părţi cu 
ajutorul scărilor. În toiul celei dintii învălmăşeli provo- 
cate în orașul cucerit, au fost măcelăriți pretutindeni 
bătrîni şi nevirstnici, pe care întîmplarea i-a scos în 
calea romanilor; cei înarmaţi s-au refugiat în cetăţuie, 
iar a doua zi s-au predat pentru că nu le mai rămăsese 
nici o nădejde, şi au fost vînduţi la mezat. Acolo au fost 
ca la 2500 de oameni. Podoabele orașului, statuile şi 
tablourile pictate şi tot ce a fost pradă de preţ, au fost 
îmbarcate pe nave. Oraşul a fost dărîmat din temelie. 
De acolo oastea a fost condusă la Theba!?. Pentru 
că această cetate s-a supus fără luptă, orașul a fost 
predat exilaţilor şi celor care erau de partea romanilor. 
Praetorul a vîndut la mezat familiile din partida adversă, 
precum şi pe cei care sprijiniseră pe regele Perseus și 
pe macedoneni. După ce au fost îndeplinite acestea în 
Beoţia, praetorul s-a înapoiat la flota sa, la mare. 


LXIV În vreme ce se petreceau aceste evenimente în 
Beoţia, Perseus a rămas cîteva zile în tabăra sa de la 
Sycurium!*. Cînd a aflat că romanii transportă cerealele 
secerate în grabă de pe ogoarele dimprejur și că, apoi, 
fiecare ostaş taie cu coasa spicele în fața cortului său, 
ca să macine grîu mai curat, şi că s-au făcut mari gră- 
mezi de paie prin toată tabăra, socotind că este potrivit 
să provoace un incendiu, porunci să se pregătească făclii 
şi aşchii de brad cu răşină, precum și torţe unse cu păcură 
şi legate cu cîlți; şi astfel a plecat la miezul nopţii, ca 
să-i înșele, atacîndu-i pe romani în revărsatul zorilor. 
Degeaba însă. Cele dintii posturi au fost zdrobite; şi 
panica acestora a trezit şi pe ceilalți. Numaideciît s-a 
dat semnalul să se pună mîna pe arme; în același timp 
ostaşii au fost rînduiți pe parapete, la porţi. Pierzînd 
nădejdea de a ataca tabăra, Perseus întoarse numaidecît 
linia sa de bătaie şi porunci ca mai întîi să meargă 
carele cu poveri în fruntea coloanei, iar pedestrimea să 
urmeze după ele. El s-a oprit la urmă cu cavaleria şi 
trupele cu armament ușor, pentru. a alcătui ariergarda, 
convins că dușmanul îl va urmări — de altfel aşa cum 
s-a și întîmplat — ca să pună stăpînire pe ariergardă. 

A avut loc o scurtă ciocnire între trupele sale cu arma- 
ment uşor, mai ales cu avangarda romană. Călăreţii și 
pedestraşii romani s-au înapoiat în tabără fără să fie 
puşi în neorînduială de dușmani. 

După ce au strîns recoltele din împrejurimi, romanii 
îşi mutară tabăra la Crannon“!, unde cerealele erau 
neatinse. Acolo, în vreme ce ședeau în tabără fără grijă, 
atît datorită distanţei dintre Crannon şi Sycurium, cît 
şi din pricina greutăţii drumului care fusese lipsit de 
apă, deodată, la ivirea zorilor, s-a produs mare zarvă 
cind a fost văzută, pe costişele înalte din faţă, cavaleria 
regelui împreună cu trupele cu armament uşor. Trupele 
regelui plecaseră din Sycurium în ajun, pe la amiază; 
coloana de pedestraşi rămăsese dimineaţa într-o cîmpie 
din vecinătate. Perseus s-a oprit cîtăva vreme pe coline, 
încredințat că-i va putea ademeni pe romani să încingă 
o luptă cu cavaleria sa. Cum aceștia nu se clinteau din 
loc, Perseus își trimise un cavaler ca să transmită pe- 
destrimii ordinul său de a se întoarce la Sycurium. În- 
dată îi urmă şi el. Cavalerii romani, urmărindu-i la mic 
interval, pentru a putea năvăli asupra unităților răzleţite 
şi risipite, cînd i-au văzut că merg în coloane compacte, 
păstrîndu-şi locul înapoia steagurilor şi menţinînd rîn- 
durile, se înapoiară și ei în tabără. 


LXV Regele, obosit de drumul acesta atît de lung, 
îşi instală tabăra lîngă Mopselus. La rîndul lor, romanii, 
după ce au strîns recoltele de la Crannon, trecură în 
ţinutul Phalanna. Acolo, regele — care aflase de la un 
dezertor că romanii seceră cerealele, colindînd pretu: 
tindeni ogoarele, fără să fie însoţiţi de vreo pază în- 
armată — pornind cu 1000 de călăreţi şi cu 2000 de 
thraci și de cretani, după ce a mers în coloană cu cea 
mai mare repeziciune cu putință, i-a atacat pe neaştep- 
tate pe romani. Au fost capturate, împreună cu vitele de 
povară, aproape 1000 de căruțe încărcate cu grîne și 
au fost luaţi prizonieri vreo 600 de oameni. Perseus le 
dădu la 300 de cretani însărcinarea să păzească prada 
şi să o ducă în tabără. Regele macedonean, chemîndu-și 
înapoi cavaleria şi pe ceilalți pedestrași ocupați cu ma- 
sacrarea fugarilor, porni către postul roman cel mai 

apropiat, încredințat că va fi în stare să-l nimicească 
fără mare luptă. Acest post îl comanda tribunul militar 
L. Pompeius, care se retrase cu ostaşii înspăimiîntaţi de 
sosirea neașteptată a regelui pe o măgură învecinată, 
avînd intenţia să se apere, bizuindu-se pe tăria poziţiilor, 
deoarece nu era deopotrivă ca număr și forță cu mace- 
donenii. După ce şi-a strîns ostașii în cerc, pentru a se 
putea apăra împotriva săgeților şi lăncilor aruncate, prin 
îndesirea scuturilor unul lîngă altul, Perseus, înconju- 
rînd măgura cu trupe, porunci ca unele unităţi să în- 
cerce urcuşul prin toate părțile, pentru a se angaja lupta 
piept la piept cu romanii, în vreme ce alte unităţi să 
arunce de departe o grindină de săgeți şi lănci. Romanii 
erau cuprinși de o foarte mare teamă, căci ei, luptind 
strînşi unul lîngă altul, nu puteau respinge atacul celor 
care încercau să se suie pe măgură, şi dacă și-ar fi stricat 
şirurile începînd să înainteze, rămîneau descoperiţi în 
faţa lăncilor și săgeţilor. Romanii erau răniți mai cu 
seamă de cestrosphendoni!?: această armă nouă a fost 
inventată în cursul acestui război. Ea era un fier ascuţit, 
lung de două palme, înfipt într-o coadă de lance de o 
jumătate de cot şi avînd grosimea unui deget. Acestei 
arme îi fuseseră alăturate trei aripioare scurte, întocmai 
ca la săgeți; prașştia avea două curele la mijlocul ei, 
nefiind însă deopotrivă de lungi. Cînd prăștiașul învir- 
tea cu mare efort greutatea, săgeata pornea din praștie 
țîşnind întocmai ca un proiectil. 

După ce o parte dintre ostaşi au fost răniţi cu ase- 
menea arme şi cu altele de tot felul, iar soldaţii, fiind 
istoviţi, cu greu mai puteau ţine în mînă armele, regele 
stărui să i se predea, dîndu-și cuvîntul că nu le va face 
nimic, ba între timp, chiar el le oferi și răsplată. Cu 
toate acestea, nici unui roman nu i-a slăbit convingerea 
că nu trebuie să se predea, ci, dimpotrivă, tocmai cînd 
nu mai aveau nici o nădejde de scăpare, şi erau hotă-: 
rîți să moară, le-a fulgerat în ochi o nouă speranţă. Unii 
dintre ostașii trimişi după nutreţ, izbutind să scape, 
dăduseră de veste consulului în tabără că detașamentul 
lor este înconjurat de macedoneni. Consulul, îngrijorat 
de primejdiile care îi ameninţă pe atîţia concetăţeni ai 
săi — căci erau vreo 800 de oameni, şi toţi romani — 

iese din tabără cu cavaleria și trupele cu armament 
uşor — i se alăturaseră şi noi ajutoare, și pedestrimea, 
şi călăreţii numizi, și elefanții. El dă ordin tribunilor 
militari să-l urmeze cu legiunile şi cu steagurile. El însuși 
inaintează către măgură, după ce-şi alătură veliţii, pen- 
tru a întări trupele auxiliare cu armament uşor. Eume- 
nes, Attalus și Messagenes, regele numizilor, acopereau 
flancurile consulului. 


LXVI Cînd cei împresuraţi, care ajunseseră la cea 
din urmă treaptă a deznădejdii, au văzut sub ochii lor 
cele dintii steaguri ale. tovarăşilor lor de luptă, au sim- 
țit că prind din nou curaj. În primul rînd, Perseus nu 
urmărise altceva decît să se mulțumească cu o izbîndă 
întîmplătoare, capturînd şi ucigînd cîțiva ostaşi însărci- 
naţi cu procurarea nutreţului, și nu să-și piardă vremea 
cu asediul unei garnizoane. În al doilea rînd, după 
această încercare, deoarece știa că nu are cu el forţe 
puternice, voia să plece, pe cît posibil, cu forţele intacte. 
Totuşi, îmbărbătat de cea dintii izbîndă a sa, aşteptă sosi- 
rea dușmanilor şi trimise repede să cheme falanga. Pentru 
că acest lucru a fost făcut şi în pripă şi mai tîrziu decît 
cereau împrejurările, macedonenii, care se aflau în ne- 
orînduială, din pricina repeziciunii marşului, aveau să 
întîlnească trupele romane pregătite și rînduite în linie 
de bătaie. Consulul, sosind mai înainte, a angajat pe dată 
lupta. La început, macedonenii rezistară, apoi însă, pen- 
tru că în nici o privinţă nu erau deopotrivă cu romanii, 
după ce au pierdut 300 de pedestrași şi 24 de fruntaşi 
din rîndurile corpului de călăreţi zis sacru — între care 
a căzut şi comandantul acestei unităţi, Antimachus — 
încercară să se retragă. Însă marșul lor a fost aproape 
mai învălmășit decît însăşi lupta. Falanga, chemată în 
pripă de o ştafetă, în vreme ce înainta de zor, se întîlni 
tocmai în trecătoare cu convoiul de prizonieri şi cu 
căruțele încărcate cu provizii. S-a iscat acolo, de am- 
bele părţi, o cumplită învălmășeală, deoarece nici unul 
nu aștepta să se scurgă coloana, iar ostașii regelui, în- 
armaţi, rostogoleau carele cu poveri în prăpastie — 
pentru că altfel nu era cu putinţă să-şi croiască drum —, 
şi vitele de povară, lovite, se năpusteau speriate asupra 

puhoiului de oameni. Soldaţii din falangă abia s-au vă- 
zut scăpaţi de dezordinea provocată de prizonieri, cînd 
au întîlnit în cale coloana regelui şi cavaleria macedo- 
neană înspăimîntată. Atunci, strigătele acelora care îi 
îndemnau să se întoarcă împotriva romanilor au produs 
o neorînduială aproape asemănătoare unui dezastru ... 
astfel că, dacă romanii s-ar fi încumetat să intre în tre- 
cătoare şi i-ar fi urmărit pe o distanță mai mare pe 
macedoneni, le-ar fi putut pricinui o mare înfrîngere. 
însă consulul, retrăgîndu-și detaşamentul de pe măgură, 
mulțumindu-se cu această modestă izbîndă, a readus 
trupele în tabără. 

Unii analişti susțin că acolo s-a dat o mare bătălie 
şi că 8000 de vrăjmaşi au fost doboriţi, că în rîndurile 
acestora au căzut și capii de oști ai regelui Perseus, 
Sopater şi Antipater, că s-au capturat vreo 2 800 de pri- 
zonieri în viaţă, precum şi 27 de steaguri ostăşești; că 
a fost o victorie sîngeroasă: din oastea consulului au 
căzut peste 4 300 de ostaşi şi s-au pierdut cinci flamuri 
de la aripa stîngă. 


LXVII Această zi le-a redat, pe de o parte, romanilor, 
încrederea, pe de alta, l-a înspăimîntat pe Perseus, aşa 
încît el n-a zăbovit la Mopelus decit vreo cîteva zile, 
avînd mai mult grijă să-şi îngroape ostaşii căzuţi, şi 
după ce a lăsat o garnizoană destul de puternică la 
Gonnus, s-a retras cu dastea în Macedonia. El l-a lăsat 
la Phila'* pe Timotheus — unul dintre ofiţerii regelui — 
cu o mică trupă să ispitească pe magnețţi. 

După ce a ajuns la Pella, Perseus și-a trimis oastea 
în tabăra de iarnă, iar el a plecat împreună cu Cotys la 
Thessalonic. Acolo i se aduse vestea că regele thracilor, 
Autlesbis, precum și Corragus, unul dintre generalii lui 
Eumenes, au năvălit în teritoriile lui Cotys și au cucerit 
regiunea cu numele Marene!*. De aceea, socotind că tre- 
buie să-l lase pe Cotys să plece pentru a-și apăra ţinu- 
turile sale, la plecare îl copleşi cu daruri: îi dădu 200 de 
talanți şi solda pe 6 luni pentru cavaleria sa, deși la 
început hotărîse să-i plătească pe un an. Cînd consulul 
află că Perseus a plecat, înaintă pînă la Gonnus, plă- 
nuind să cucerească acest oraş. Așezat chiar la intrarea 

trecătorii Tempe, Gonnus oferea cele mai sigure ză- 
voare Macedoniei şi era un loc foarte potrivit pentru 
macedoneni pe unde se putea cobori în Thessalia. Dar, 
deoarece oraşul era de necucerit, atît datorită poziţiilor 
sale, cîi şi puternicei garnizoane de acolo, consulul re- 
nunţă la planul său. De acolo consulul se duse în Perr- 
haebia pe drumuri ocolite şi, după ce cuceri din primul 
atac Maloea:* și o prădă, recuceri Tripolis şi supuse în- 
tregul ţinut al Perrhaebiei, apoi se înapoie la Larissa. 
Trimiţind de acolo în patria lor pe Eumenes şi pe Atta- 
lus, i-a împărţit în taberele de iarnă pe Messagenes împre- 
ună cu numizii lui prin oraşele învecinate ale Thessa- 
liei; el şi-a distribuit o parte de oaste prin toată Thes- 
salia, ca toţi ostașii să aibă tabere de iarnă bune şi să 
asigure paza oraşelor. Pe Q. Mucius l-a trimis cu 200 
de ostaşi ca să scape Ambracia. A trimis la casele lor 
toate trupele aliaţilor din cetăţile greceşti în afară de 
achei; plecînd cu o parte din oaste în Achaia Phtiotisi*, 
consulul a dărimat din temelie orașul Pteleus, părăsit de 
locuitorii lui fugiţi de acolo şi a primit supunerea An- 
tronei, în urma cererii locuitorilor acestui oraş. Apoi 
consulul a dus armata la Larissa. Oraşul era pustiu, 
căci tot norodul își căutase adăpost în fortăreață; con- 
sulul purcese la atacul fortăreței. Dintre toţi, cei dintii 
plecaseră — de teamă — macedonenii, care constituiau 
garnizoana regelui. Orășenii, văzindu-se părăsiţi de aceş- 
tia, veniră numaidecît să se supună romanilor. 

Apoi consulul stătu la îndoială dacă trebuie să atace 
mai întîi orașul Demetrias!”, sau să vadă cum se pre- 
zintă situaţia în Beoţia. Thebanii, hărțuiți mereu de lo- 
cuitorii din Coronea, îi chemau pe romani în Beoţia. 
În urma rugăminţii acestora, consulul şi-a condus oas- 
tea în Beoţia, pentru că această regiune era mai priel- 
nică decît Magnesia pentru taberele de iarnă. 

I În aceeaşi vară! în care s-au petrecut acestea în 
Thessalia? ... legatul trimis de consul în Illyricum a 
atacat două cetăţi bogate; prin forţa armelor, a silit ora- 
şul Ceremia? să se supună și a înapoiat locuitorilor toate 
bunurile lor pentru a-i atrage, prin faima blindeţiit, pe 
locuitorii orașului întărit Carnus?. Deoarece el n-a putut 
nici să convingă pe aceştia să se predea, nici să cuce- 
rească orașul prin împresurare, pentru ca ostașilor ro- 
mani să nu le fi fost irosită fără răsplată vlaga cu pri- 
lejul celor două asedii, a dat voie ostaşilor să jefuiască 
orașul pe care îl lăsase înainte neatins. 

Celălalt consul, C. Cassiusf, n-a făcut nici o ispravă 
vrednică de amintit în Gallia, pe care o trăsese la sorți 
şi a încercat, fără succes, să pătrundă cu legiunile sale 
în Macedonia prin Illyricum. Senatul roman a aflat de 
acest drum făcut de consul din gura solilor Aquileii: 
aceştia se jeluiau că colonia lor, nouă, slabă şi nu îndea- 
juns de întărită, se găsește printre neamurile dușmă- 
noase ale istrilor și illyrilor şi de aceea cereau senatului 
să îngrijească în ce chip să-şi întărească colonia. Senatul 
întrebîndu-i dacă vor să i se dea această însărcinare 
consulului C. Cassius, ei au răspuns că acesta, după ce 
a fixat locul de adunare al trupelor sale la Aquileia, a 
plecat prin Illyricum în Macedonia. La început această 
știre a părut de necrezut. Îndeobşte, toată lumea era 
încredințată că el se dusese să se războiască cu carnii! 
sau cu istriif. Atunci solii Aquileii au declarat că nu ştiu 
nimic mai mult, și nici nu îndrăznesc să afirme altceva 
decît că el a dat hrană pentru 30 de zile” ostașilor săi, 
şi că a căutat şi a luat cu sine călăuze care cunoșteau 
drumurile din Italia în Macedonia. 

într-adevăr, senatul roman s-a indignat pentru această 
îndrăzneală atît de mare a consulului de a-şi fi părăsit 
provincia sa, pentru a se duce într-alta străină, de a-și 
conduce oastea pe un drum nou și primejdios, prin mij- 
locul unor neamuri străine, şi de a le lăsa deschisă 

calea către Italia, atitor neamuri. Cu o mare majoritate, 
senatul votează un decret prin care hotărăşte ca praeto- 
rul C. Sulpicius să numească din rîndurile senatorilor 
trei împuterniciţi care să plece din Roma chiar în cursul 
acelei zile, să ajungă, cît mai repede cu putinţă la con- 
sulul Cassius, oriunde s-ar afla și să-i dea de ştire să 
nu pornească război împotriva nici unui neam, decît 
numai contra aceluia împotriva căruia va porunci sena- 
tul. Ca soli au plecat: M. Cornelius Cethegus, M. Fulvius, 
P. Marcius Rex. Aceste temeri în privinţa consulului și 
ale armatei sale au făcut să se amîne deocamdată grija 
de întărire a Aquileii. 


II Apoi au fost introduși în senat solii cîtorva popoa- 
re din amîndouă Hispaniile”. Aceștia s-au plîns senatu- 
lui împotriva lăcomiei și purtării tiranice a magistrati- 
lor romani; îngenunchind în faţa senatorilor, ei au cerut 
să nu-i lase pe ei, care sînt aliaţii romanilor, să fie 
jefuiţi şi asupriţi mai crîncen ca vrăjmaşii. Deoarece ei 
se plingeau şi de alte împilări și era limpede că au fost 
storşi de sume de bani, s-a dat însărcinare praetorului 
L. Canuleius, care trăsese la sorți Hispania, să-și aleagă 
din rîndurile ordinului senatorial cinci anchetatori care 
să-i cerceteze pe fiecare dintre magistraţii romani de la 
care hispanii au de cerut înapoi bani, şi să le încuviin- 
țeze acestor hispani de a-și alege patroni!!! pe oricine 
vor. După ce solii hispani au fost chemaţi în curie, s-a 
dat citire hotăririi senatului cerîndu-le să desemneze pe 
patronii lor; ei au numit patru senatori: pe M. Porcius 
- Cato, pe P. Cornelius Scipio, fiul lui Gneus, pe L. Aemi: 
lius Paullus, fiul lui Lucius şi pe C. Sulpicius Gallus. 
Anchetatorii l-au chemat mai întîi pe M. Titinius, care 
fusese praetor în Hispania Citerior, pe vremea consuli- 
lor A. Manlius și M. lunius. După ce acuzatul a apărut 
în fața anchetei în două rînduri, a treia oară a fost 
scos de sub orice învinuire. S-a iscat însă neînțelegere 
între solii trimişi în cele două provincii ale Hispaniei: 
populaţiile din Hispania Citerior şi-au luat patroni pe 
M. Cato! şi pe Scipio”; cele din Hispania Ulterior pe 
L. Paulus şi pe Gallus Sulpicius. în faţa anchetatorilor! 
a fost adus de către populaţiile Hispaniei Citerior P. Fu- 

rius Philus: cei din Hispania Ulterior au citat pe M. Ma- 
tienus. Cel dintii fusese praetor pe vremea consulilor 
Sp. Postumius şi Q. Mucius cu trei ani mai înainte, cel 
de-al doilea, pe timpul consulatului lui L. Postumius și 
M. Popillius, cu doi ani mai înainte. Ambilor acuzaţi li 
s-au adus cele mai grele învinuiri, și procesul a fost ami- 
nat pentru informare suplimentară”. Cînd trebuia să se 
reia procesul, cei doi învinuiți s-au exilat; Furius s-a 
dus în surghiun la Praeneste, iar Matienus, la Tibur!f. 
Se răspîndiseră zvonurile că înşişi patronii au interzis 
hispanilor să mai aducă învinuiri celor nobili și puter- 
nici. Bănuielile au crescut şi mai mult datorită faptului 
că praetorul Canuleius a hotărît să înroleze oaste, lă- 
sîind deoparte ancheta, apoi a plecat pe neaşteptate în 
provincie, ca să nu fie tirîţi în judecată de mspani şi de 
alţii. în felul acesta s-au învăluit în uitare toate cele 
petrecute: hispanii totuși au obţinut din partea senatu- 
lui un decret ca pe viitor magistratul roman trimis din 
Hispania să nu mai aibă dreptul de a fixa preţul cereale- 
lor şi să nu-i mai silească pe hispani să vindă a două- 
zecea parte din cereale cu preţul cu care vrea el”; apoi 
să nu li se impună în orașele lor anumiţi slujbaşi însăr- 
cinaţi cu strîngerea banilor. 


III La Roma s-a mai înfățișat o nouă delegaţie din 
Hispania avind cu totul altă însărcinare: ea venea în 
numele a peste 4 000 de oameni care spuneau că nu sînt 
născuţi dintr-o căsătorie legală! — a soldaţilor romani 
cu femei hispane — şi cereau să li se dea un oraş unde 
să locuiască. Senatul a dat următorul decret: „Aceștia 
să-și declare în faţa lui L. Canuleius, numele lor și al 
acelora pe care, eventual, i-ar fi eliberat, şi să fie îndru- 
maţi către Carteia”, lîngă ocean. Locuitorilor din Carteia, 
care vor să rămînă la vetrele lor, li se dă putinţa să 
facă parte din rîndurile coloniștilor, împărțindu-li-se pă- 
mînturi. Acea colonie va fi latină şi se va chema Colonia 
liberţilor“?. 

În aceeaşi vreme, din Africa au venit la Roma atît 
Gulussa, fiul regelui Masinissa, ca împuternicit din par- 
tea tatălui său, cît și solii din partea carthaginezilor. 
Mai întîi a fost introdus în senat Gulussa. El a arătat 

care a fost ajutorul trimis de tatăl său pentru războiul 
cu macedonenii; și dacă romanii vor să mai ordone ceva, 
Masinissa a făgăduit că va fi gata să le dea ca recu- 
noştinţă pentru binefacerile poporului roman şi i-a sfă- 
tuit pe senatori să se ferească de înşelăciunea carthagi- 
nezilor: „aceştia au plănuit să pregătească o mare flotă, 
în aparenţă pentru sprijinul romanilor şi împotriva ma- 
cedonenilor; cînd însă flota va fi pregătită şi echipată, 
carthaginezii înșiși vor avea posibilitatea să-și aleagă 
dușmanii sau aliaţii ...“2, 


IV Cînd aceștia au intrat în tabăra hispană, arătînd 
capetele?, au stîmnit atîta panică, încît, dacă oastea ro- 
mană ar fi înaintat numaidecît pînă acolo, le-ar fi putut 
cuceri tabăra. Cu acest prilej hispanii s-au pornit pe o 
fugă năpraznică; unii erau însă de părere să se trimită 
soli la romani ca să le ceară pace. Mai multe cetăţi, cînd 
au auzit această veste, s-au supus romanilor. Ele căutau 
să se dezvinovăţească aruncînd vina pe sminteala celor 
doi hispani care s-au dus ei singuri la locul de osîndă; 
după ce praetorul îi iertă, plecă de îndată către alte 
oraşe și pentru că toate îi îndeplineau poruncile, stră- 
bătu cu oastea, netulburat de nimeni, întregul ţinut paci- 
ficat acum, deşi puţin mai înainte ardea într-o uriaşă 
răzvrătire. Datorită acestei blîndeţi, praetorul, izbutind 
să supună fără vărsare de sînge, pe cel mai sălbatic neam 
al hispanilor, a ajuns să fie cu atît mai prețuit de plebei 
şi de senatori, cu cît în Grecia atît consulul Licinius, cât 
şi praetorul Lucretius desfășuraseră un război prea sîn- 
geros şi au arătat o prea mare lăcomie. Tribunii plebei, 
în schimb, îl atacau mereu în adunări pe Lucretius, care 
nu era de faţă; era scuzat însă de prieteni care declarau că 
el este reținut de interesele republicii. Însă atît de pu- 
țin se ştia din cele ce se petreceau atunci chiar în veci: 
nătatea Romei, încît acesta se găsea în acea vreme chiar 
la proprietatea sa din Antium”? și, cu banii luaţi din 
vînzarea prăzilor, îşi trăsese apă din rîul Loracina? pînă 
la Antium. Se spune că această lucrare l-a costat 130 000 
de aşi; tot el a împodobit templul lui Aesculap cu ta- 
blourile luate ca pradă”. 

Solii din Abdera% au abătut ura îndreptată împotriva 
ticăloşiei lui Lucretius asupra lui Hortensius, urmașul 
său, atunci cînd s-au jeluit senatului roman. cu ochii 
scăldaţi în lacrimi, că „oraşul lor a fost cucerit şi jefuit 
de Hortensius. Motivul pierzaniei orașului lor a fost, spu- 
neau ei, faptul că, poruncindu-li-se să dea 100 000 de di- 
nari şi 50 000 de baniţe de grîu, au cerut răgaz ca să-și 
trimită împuterniciţii în această privinţă la consulul Hos- 
tilius și la Roma. Însă abia au ajuns la consul că au 
şi auzit că orașul lor a fost cucerit, că fruntașilor lor 
li s-a tăiat capul cu securea, că ceilalți au fost vînduţi 
la mezat“. Senatul s-a indignat de această faptă a lui 
Lucretius. De aceea a decretat pentru locuitorii din Ab- 
dera aceleași măsuri pe care le luase în privinţa locuito- 
rilor din Coronea” cu un an mai înainte. La fel ordonase 
ca acestea să fie aduse la cunoştinţă în faţa adunării 
poporului de către praetorul Q. Maenius. Totodată au 
fost trimişi şi doi soli, C. Sempronius Blaesus și Sex. 
Iulius Caesar, pentru a le reda locuitorilor din Abdera 
libertatea. Aceloraşi soli li s-a dat însărcinarea să-i aducă 
la cunoștință și consulului Hostilius și praetorului Hor- 
tensius că senatul roman e de părere că aceştia au dus 
un război nedrept împotriva abderiţilor şi că e drept 
să fie căutaţi toţi care se găsesc acum în robie și să li se 
redea libertatea. 


V în aceeași vreme, s-au adresat pliîngeri senatului 
roman împotriva lui C. Cassius, consulul din anul pre- 
cedent, care atunci era tribun militar în Macedonia, sub 
comanda lui C. Hostilius. 

Au venit solii lui Cincibilus, regele gallilor. Fratele 
acestuia a rosti o cuvîntare în senat, în care s-a plins 
că C. Cassius a pustiit ogoarele populațiilor alpine, alia- 
ţii lor, şi de acolo a dus în robie mai multe mii de 
oameni. 

Cam în aceeași vreme au venit și solii carnilor şi 
istrilor și iapizilor, care au declarat următoarele: 
„Mai întîi, Cassius ne-a cerut să-i dăm călăuze, care să-i 
arate drumul cînd își va conduce oastea în Macedonia. 
Apoi a plecat de acolo liniștit, ca şi cum trebuia să poarte 
războiul cu alții; după aceea s-a întors de la mijlocul 

drumului și a străbătut în lung şi în lat, cu vrăjmășie, 
tinuturile noastre; pretutindeni s-au făcut măceluri, ja- 
furi şi incendii. Pînă acum noi n-am fost în măsură să 
ştim din ce pricină s-a purtat consulul cu noi întocmai 
ca faţă de nişte vrăjmași“. 

Și regelui gallilor, care nu era de faţă, şi acestor 
populaţii li s-au răspuns următoarele: „Senatul roman 
nici n-a ştiut că are să li se întîmple neajunsurile de 
care se pling ei şi nici nu le aprobă, dacă s-au făcut. Însă 
este împotriva legilor romane să fie osîndit în lipsă un 
fost consul, fără să se dezvinovăţească, atîta vreme cît 
el lipsește în interesul republicii. După ce C. Cassius se 
va înapoia din Macedonia, atunci, dacă ei vor să aducă 
învinuirile în faţa lui, după ce senatul va cunoaşte si- 
tuaţia, îşi va da silinţa ca să le dea satisfacţie“. Senatul 
a găsit cu cale nu numai să le dea acest răspuns, ci să 
trimită şi cîte doi soli regelui gallilor, dincolo de Alpi, 
şi trei, la populațiile din jur, ca să le aducă la cunoș- 
tinţă hotărîrea senatului. De asemenea, să se dea acestor 
soli în dar cîte 2 000 de ași; în chip deosebit pentru cei 
doi fraţi ai regelui, două salbe făurite din cîte 5 libre de 
aur, nişte vase de aur şi altele de argint în greutate de 
25 de libre, şi doi cai împodobiţi cu phalere”, împreună 
cu slujitorii lor, precum și arme de cavalerie şi man- 
tale, iar însoţitorilor lor, liberi şi sclavi, veşminte. Acestea 
au fost darurile trimise; li s-a mai dat dreptul, la cere- 
rea lor, să-și cumpere cîte 10 cai, și li s-a încuviințat 
să și-i scoată din Italia”. 

Solii romani care au fost trimişi împreună cu gallii 
dincolo de Alpi au fost C. Laelius, M. Aemilius Lepidus: 
cei trimiși la celelalte populaţii au fost C. Sicinius, P. 
Cornelius Blasic și T. Memmius. 


VI La Roma s-au înfățișat în același timp soliile din 
numeroase cetăţi din Grecia şi Asia. Cei dintii care au 
fost introduși în senat au fost athenienii. Ei au arătat 
că „au trimis consulului P. Licinius și praetorului C. Lu: 
cretius atitea vase și atîția ostaşi câţi au avut. De aceste 
ajutoare ei nu s-au folosit, în schimb le-au poruncit să 
dea 100 000 de baniţe de griu. Şi cu toate că ei lucrează 
un pămînt sterp şi înșiși plugarii își întrețin viața din 

grine cumpărate de peste hotare, totuşi, ca să nu lip- 
sească de la datorie, ei şi-au îndeplinit obligaţiile; tot- 
odată sînt gata să îndeplinească tot ce li se mai porun- 
ceşte“. Solii din Milet! ... au amintit că ei n-au dat ni- 
mic pînă acum, și au făgăduit că sînt gata a aduce la 
îndeplinire ceea ce ar vrea senatul roman să ordone. 

Cei din Alabanda”? au atras luarea aminte că au 
construit la ei un templu închinat oraşului Roma” și au 
rînduit în cinstea acestei divinităţi sărbători anuale“; ei 
au adus şi o coroană de aur în greutate de 50 de libre, 
ca ofrandă, în cinstea lui Jupiter Optimus Maximus pe 
care s-o aşeze în templul lui de pe Capitoliu, precum și 
300 de scuturi equestre; acestea le vor preda cui va po- 
runci senatul. Cereau să-şi depună ofranda în Capitoliu, 
şi să le încuviințeze a aduce sacrificii. La fel cerură și 
cei din Lampsacum”, care au adus ca ofrandă o coroană 
de aur de 80 de libre, amintind că „ei s-au dezlipit de 
Perseus, după ce a sosit în Macedonia oastea romană, cu 
toate că fuseseră sub ascultarea lui Perseus, și înainte 
de acesta a lui Filip“. Pentru acest temei şi pentru faptul 
că au îndeplinit tot ce li s-a poruncit de către coman- 
danţii romani, ei cer un singur lucru: să fie primiţi în 
prietenia poporului roman*; iar dacă romanii vor face 
pace cu Perseus, cetatea lor să nu mai reintre sub stă- 
pinirea regelui“. 


Celorlalţi soli li s-a dat un răspuns îndatoritor. Prae- 
torul Q. Maenius a primit poruncă să-i treacă în numă- 
rul aliaţilor pe lampsacieni. S-au dat fiecărui sol în dar 
cîte 2 000 de aşi. Cei din Alabanda au primit invitația 
să ducă scuturile la consulul A. Hostilius în Macedo- 
nia”. 

Şi din Africa au sosit soli din partea carthaginezilor 
in acelaşi timp cu cei ai lui Masinissa*. Solii Carthagi- 
nei au adus la cunoştinţă că „au adus la țărmul mării 
un milion de baniţe de grîu, şi 500 000 de baniţe de orz, 
pe care le vor transporta acolo unde va găsi cu cale se- 
natul roman. Ei știu că asemenea daruri și îndatoriri sînt 
prea mici faţă de binefacerile aduse lor de poporul ro- 
man și faţă de bunăvoința acestuia; însă adeseori în 
alte împrejurări, cînd ambele popoare erau într-o mare 

propăşire, ei şi-au îndeplinit îndatoririle lor de aliaţi re- 
cunoscători și credincioși”. 

De asemenea și solii lui Masinissa au făgăduit aceeaşi 
cantitate de grîu, precum şi 1 2u0 de călăreţi și 12 ele- 
fanţi. Şi dacă mai este nevoie de ceva, senatul roman să 
ordone. Masinissa va îndeplini acestea cu sufletul plin 
de zel, ca şi acelea pe care le-a făgăduit din proprie ini- 
țiativă. Li s-au adus mulțumiri şi carthaginezilor și rege- 
lui. Totodată solii au fost rugaţi să ducă în Macedonia 
ceea ce au făgăduit consulului Hostilius. Fiecare sol a 
primit în dar cîte 2 000 de aşi. 


VII Solii cretanilor amintiră că ei au trimis în Ma- 
cedonia numărul de arcaşi care le-au fost poruncit de 
către consulul P. Licinius. Însă deoarece cînd au fost 
întrebaţi, n-au putut tăgădui că la Perseus slujeşte un 
număr mai mare de arcaşi decît la romani, li s-a dat 
acest răspuns de către senat: „Dacă cretanii sînt de 
bună-credinţă şi cred că trebuie să socotească prietenia 
poporului roman mai presus decît pe aceea a regelui 
Perseus, atunci şi senatul ron:an le va da răspunsul în- 
tocmai ca unor aliați de încredere. În vremea aceasta 
să aducă la cunoștința concetăţenilor că senatul roman 
hotărăște ca ei să-şi dea silinţa de a rechema în patrie 
cît mai neîntirziat pe toţi ostaşii pe care îi au în garni- 
zoanele lui Perseus“. 

După ce solii cretani au fost lăsaţi să plece cu acest 
răspuns, au fost chemaţi solii Chalcidei”; de la intrarea 
ei în senat această solie a impresionat pe toți; Micy- 
thion, căpetenia ei, a fost transportat pînă în sala sena- 
tului pe o lectică, deoarece era olog; solia acestora a fost 
socotită de îndată ca dovada celei mai împovărătoare 
nevoi a lor, de vreme ce nici el, și nici concetăţenii lui 
nu au văzut o scuză în boala de care suferea — nici nu 
i s-ar fi primit dacă o invoca — Micythion a declarat că 
nu i-a rămas în trupul său nimic teafăr în afară de 
limbă, pentru a-și tîngui nenorocirile patriei sale; el a 
înșiruit mai întîi serviciile aduse de cetatea sa coman- 
dantilor și oștilor romane, şi cele vechi, și cele noi din 
timpul războiului cu Perseus; apoi el a zugrăvit cît de 
tiran s-a purtat, cît de lacom și de sîngeros a fost mai 

întîi praetorul roman C. Lucretius faţă de compatrioţii 
săi, apoi ce neajunsuri îndură mai ales acum din par- 
tea lui L. Hortensius. Şi cu toate acestea dinşii socotesc 
că ar fi gata mai degrabă să îndure neajunsuri chiar 
mai cumplite decît pe cele care le pătimesc, decît să-şi 
calce buna-credinţă faţă de Roma. În ce priveşte pe Lu- 
cretius şi Hortensius, el ştie că ar fi fost mai la adăpost 
să le închidă porţile în faţă, decît să-i primească în ora- 
şul lor. Cei din Emathia“ şi Amphipolis!, din Maronea 
şi Aenust, care nu i-au primit, sînt teferi; la dînşii tem- 
plele au fost despuiate de toate podoabele. C. Lucretius 
şi-a cărat trofeele luate, prin sacrilegii, cu navele lui 
Antium, persoanele libere au fost tîrîte în robie, averile 
aliaţilor poporului roman au fost jefuite şi zilnic sînt 
prădaţi. Căci, după obiceiul lui C. Lucretius, şi Horten- 
sius își ţine trupele aliate de marinari adăpostite în ca: 
sele locuitorilor, vara ca şi iarna. Ca urmare, locuinţele 
lor mișună de marinari care trăiesc laolaltă cu soțiile și 
copiii lor şi nu-şi cîntăresc nici vorba, și nici fapta. 


VIII S-a hotărît ca Lucretius să fie chemat în senat, 
ca să audă el însuși învinuirile aduse și să se dezvinovă- 
ţească. Într-adevăr, cînd a fost de faţă, el a auzit cu 
mult mai multe acuzaţii decît îi fuseseră aduse în lipsă. 
S-au găsit pe deasupra ca acuzatori doi tribuni ai plebei, 
M. luventius Talna şi Cn. Aufidius, doi oameni serioşi 
şi cu mare vază. Aceştia l-au hărțuit fără cruţare nu nu- 
mai în senat, ci l-au tîrît și în fața adunării poporului, 
unde după ce l-au copleşit cu ocări, i-au fixat termenul 
de judecată. 

Din porunca senatului, praetorul Q. Maenius le-a dat 
acest răspuns chalcidienilor: „Ceea ce spun ei în pri- 
vința serviciilor pe care le-au adus poporului roman și 
înainte, şi în războiul acesta care se duce acum, senatul 
roman știe că sînt adevărate, şi că ei se pot bizui pe 
recunoştinţa romanilor. În ce priveşte neajunsurile de 
care se pling că li s-au făcut de către C. Lucretius şi 
care li se fac acum de L. Hortensius, praetori romani, 
cine poate crede că acestea s-au făcut și se fac cu în- 
cuviințarea senatului? Se ştie doar că poporul roman a 
declarat război lui Perseus — și mai înainte lui Filip, ta- 

tăl lui — pentru a elibera Grecia, iar nu ca aliaţii şi 
prietenii săi să îndure neajunsuri din partea magistra- 
ților romani. Senatul roman va trimite o scrisoare prae- 
torului L. Hortensius, în care îi va spune că nu-i în- 
cuviinţează asupririle de care se pling chalcidienii că 
le-a pricinuit; dacă cumva a prefăcut oameni liberi în 
sclavi, să-i caute cît mai curînd și să se străduiască să le 
redea libertatea. Senatul roman mai hotărăşte că nu se 
cuvine să se bucure de găzduire la locuitori nici un os- 
taş din rîndurile aliaţilor din marină, în afară de căpi- 
tanii de vase“. Aceste lucruri i s-au scris lui Hortensius 
din ordinul senatului. Li s-au trimis în dar solilor chal- 
cidieni cîte 2 000 de ași şi s-a pus la dispoziţia lui Micy- 
thion o trăsură, pe cheltuiala statului, ca să-l transporte 
comod pînă la Brundisium. 

În ziua fixată pentru judecata lui C. Lucretius, tri- 
bunii plebei l-au acuzat în fața poporului; cu acest pri- 
lej Lucretius a fost osîndit la plata unei amenzi de un 
milion de aşi“. în comiţiile care au avut loc toate cele 
35 de triburi romane“ l-au condamnat pe Lucretius. 


IX În Liguria nu s-a petrecut în acest an nici 
un fapt demn de a fi pomenit, căci nici duşmanii n-au 
mai ridicat armele, nici consulul nu a intrat cu legiunile 
sale pe teritoriul lor. După ce şi-a dat îndeajuns de bine 
seama că în cursul acestui an va fi pace în Liguria, a 
trimis la vatră pe ostașii a două legiuni romane numai 
după 60 de zile de cînd a sosit în această provincie. După 
ce şi-a condus de timpuriu oastea alcătuită din trupe 
aliate de drept latin în taberele de iarnă de la Luna și 
de la Pisae, el s-a dus cu cavaleria în mai multe orașe 
din provincia Gallia”. 

În afară de Macedonia nicăieri nu mai era vreun 
război; totuși romanilor le da de bănuit purtarea lui 
Gentius, regele illyrilor. De aceea senatul a hotărit să 
trimită opt vase înzestrate cu toate cele trebuincioase de 
la Brundisium la Issa“ legatului C. Furius care apăra 
această insulă cu două vase ale issaeilor. Au fost îmbar- 
caţi pe aceste vase 2000 de ostași, pe care praetorul 
O. Raecius le-a înrolat, potrivit unui decret senatorial, 
din ţinuturile Italiei situate în faţa ținutului illyric. Și 


https://biblioteca-digitala.ro 


DE LA FUNDAREA ROMEI. CARTEA XLIII 137 


consulul Hostilius a trimis pe Ap. Claudius cu 4000 de 
pedestraşi în Iliyricum”, pentru a asigura paza locuitori- 
lor vecini cu această provincie. Nemulțumit cu aceste 
unităţi pe care le adusese, mai înrolă şi alte trupe auxi- 
liare cerute de la aliaţi, înarmînd 8 000 de oameni de 
felurite neamuri şi, după ce a străbătut de la un cap la 
altul acel ţinut, s-a stabilit la Lychnidus*, în ţinutul 
dassareţilor. 


X Nu departe de acolo se afla orașul Uscana, al cărui 
teritoriu, de cele mai multe ori, aparținuse lui Perseus. 
Uscana” avea 10 000 de locuitori şi o mică garnizoană al- 
cătuită din cretani, pentru paza oraşului. De acolo ve- 
niră într-ascuns ștafete la Claudius ca să-i spună: „Dacă 
îşi va apropia şi mai mult trupele de Uscana, ei vor fi 
gata să-i predea oraşul. Și osteneala nu-i va fi degeaba. 
Nu numai el şi prietenii lui se vor încărca de prăzi, ci 
chiar şi ostaşii'. Lăcomia atrasă de pradă i-au orbit 
într-atit mintea, încît nu a oprit lîngă sine pe nici unul 
dintre cei care veniseră, nici n-a cerut ostatici pe care 
să-i aibă zălog pentru cazul că aveau să întreprindă 
vreo acţiune vicleană, nici nu şi-a trimis iscoade în re- 
cunoaștere, şi nici măcar nu a primit din partea lor 
cuvîntul de bună-credinţă. A plecat numai la ziua hotă- 
rită din Lychnidus şi şi-a întocmit castrul la 12 000 de 
paşi depărtare de oraşul pe care năzuia să pună mina. 
Pe la straja a patra”, Claudius îşi puse în mişcare tru- 
pele, lăsînd cam 1 000 de ostaşi cu paza taberei. Mergînd 
in neorînduială și într-o lungă coloană, răsfiraţi, ajun- 
seră doar pîlcuri, pîlcuri în preajma acestui oraș, de- 
oarece se rătăciseră în timpul nopţii. Nepăsarea lor a 
sporit şi mai mult cînd n-au văzut pe ziduri nici un os- 
taș înarmat. Dar cînd au ajuns la o aruncătură de suliță, 
dușmanii se năpustiră asupra romanilor pe două porţi în 
același timp; în afară de strigătele celor care ieșeau, se 
iscă şi o zarvă uriaşă la ziduri, pricinuită de femeile 
care urlau, însoţită de peste tot de zgomotul produs cu 
instrumente de aramă și o mulţime în neorînduială, o 
gloată amestecată cu sclavi striga în felurite graiuri. 
Această spaimă pricinuită în fel şi chip pretutindeni a 
făcut ca romanii să nu fie în stare să înfrunte cea dintii 

furtună a năvalei. De aceea au fost doboriţi mai mulţi 
romani în timpul fugii decît în luptă; abia 2000 de 
oameni au izbutit să scape împreună cu comandantul 
lor în tabără. Cu cît drumul pînă la tabără era mai lung, 
cu atît dușmanii au avut mai lesne putinţa să-i urmă- 
rească pe romanii istoviţi. Appius nici n-a mai întir- 
ziat în tabără, ca să şi-i adune pe ai săi, răsfiraţi în 
timpul fugii, măcar că ar fi dat posibilitate celor răspîn- 
diţi pe ogoare să se salveze, ci s-a întors cu rămăşiţele 
oastei sale la Lychnidus. 


XI La Roma s-a auzit şi de această înfrîngere şi de 
altele suferite de romani în Macedonia, din gura tri- 
bunului militar Sex. Digitius, care venise la Roma în 
vederea sacrificiilor. Din această pricină, senatorii, te- 
mîndu-se ca nu cumva să fie loviți de o dezonoare mai 
mare, au trimis ca soli în Macedonia, pe M. Fulvius 
Flaccus şi pe M. Caninius Rebilus, care să afle, la faţa 
locului, ce s-a petrecut şi să raporteze situația la Roma; 
au dat consulului A. Atilius dispoziţia de a fixa aduna: 
rea în vederea alegerii consulilor, în aşa fel încît comi- 
ţiile să se poată ţine în luna ianuarie şi să se înapoieze 
cît mai curînd cu putință la Roma. Între timp s-a dat 
praetorului M. Raecius însărcinarea să cheme la Roma 
printr-un edict, pe toţi senatorii din întreaga Italie, 
afară de cei care lipseau în interesul republicii. În ce pri- 
veşte pe cei care erau în Roma, nici unul să nu se de- 
părteze mai mult de 1000 de paşi de oraș. S-a făcut 
aşa cum a hotărît senatul. Comiţiile consulare s-au ținut 
cu cinci zile înainte de calendele lui februarie. Au fost 
aleși consuli Q. Marcius Philippus, pentru a două oară 
şi Cn. Servilius Caepio. După trei zile au fost aleși prae- 
torii C. Decimius, M. Claudius Marcellus, C. Sulpicius 
Gallus, C. Marcius Figulus, Ser. Cornelius Lentulus, P. 
Fonteius Capito. După desemnarea praetorilor, s-au de- 
cretat, în afară de cele două praeturi urbane, şi alte patru 
provincii: Hispania, Sardinia, Sicilia şi jurisdicţia asu- 
pra flotei. 

Solii romani s-au întors din Macedonia la sfirșitul 
lunii februarie. Aceştia au făcut o dare de seamă la 
Roma arătînd ce izbînzi a cîştigat în acea vară regele 

Perseus, cît a fost de mare teama care i-a cuprins pe 
aliații poporului roman, după ce atitea orașe au ajuns 
în stăpînirea regelui Macedoniei. Au arătat apoi că oas- 
tea consulului este descompletată, datorită concediilor 
date fără discernămînt, pentru a cîştiga bunăvoința osta- 
şilor săi; consulul aruncă vina acestui fapt asupra tri- 
bunilor militari; la rîndu-le, aceştia, dimpotrivă, îl 
învinovăţesc pe consul. Senatorii au aflat că aceştia mic- 
șorau ruşinea înfrîngerii suferite din pricina nesocotin- 
ței lui Claudius, susținînd că „acolo au fost pierduţi 
foarte puţini ostași de neam italic şi mare parte dintre 
aceştia au fost înrolați într-o recrutare făcută în grabă“. 
După ce consulii designaţi au intrat în magistratură, au 
primit ordin să prezinte darea de seamă în legătură cu 
situaţia din Macedonia; lor li s-au destinat ca provincii 
Italia și Macedonia. 

“Acest an a fost bisect:!. Calendele intercalate au fost 
fixate în a treia zi după sărbătorile Terminalia. În 
cursul acestui an s-au stins din viaţă preoţii: L. Flami- 
ninus,... doi pontifici L. Furius Philus şi C. Livius Sa- 
linator. În locul lui Furius a fost ales pontifice T. Man- 
lius Torquatus, în locul lui Livius, M. Servilius, 


XII La începutul anului următor, după ce noii con- 
suli Q. Marcius şi Cn. Servilius au făcut dările de seamă 
în legătură cu provinciile, s-a hotărît sau să se înţeleagă 
cît mai neîntîrziat, sau să tragă la sorţi Italia și Mace- 
donia. Înainte de a se vedea ce hotărăsc sorții, s-a găsit 
cu cale să se decreteze ce completări socotesc ei nece- 
sare pentru fiecare dintre cele două provincii, ca să nu 
lase ceva pe seama momentului. Pentru Macedonia s-au 
decretat 6000 de pedestrași romani și 6000 de ostaşi 
aliați de drept latin; 250 de călăreţi romani şi 300 de 
aliaţi; apoi vechii ostași să fie trimişi la vatră, astfel 
încît în fiecare legiune romană să nu fie efective mai 
mari de 6 000 de pedestrași și 300 de călăreţi. Pentru ce- 
lălalt consul nu s-a fixat un număr exact de cetăţeni 
romani pe care să-i înroleze în vederea completărilor. 
S-a precizat numai ca el să recruteze două legiuni, care 
să aibă cîte 5 200 de pedestraşi și cîte 300 de călăreţi. 
S-a decretat un număr mai mare de trupe latine decît 

colegului său: 10000 de pedestraşi și 600 de călăreţi; 
apoi a primit să înroleze în afară de acestea alte patru 
legiuni care să fie irimise unde va fi nevoie. Însă con- 
sulii n-avură drept să-și numească tribunii militari: i-a 
ales poporul. Aliaților de drept latin li s-a poruncit să 
dea 16 000 de pedestraşi şi 1 000 de călăreţi. S-a hotărit 
ca această armată să fie pregătită numai ca să intervină 
acolo unde împrejurările o vor cere. Cea mai mare grijă 
o pricinuia Macedonia. Pentru flotă s-a poruncit să se 
recruteze 1 000 de cetăţeni romani dintre liberți și 500 
dintre locuitorii Italiei. Tot atîtea efective să se înroleze 
din Sicilia; magistratului căruia îi va cădea la sorți acea 
provincie i s-a dat însărcinarea să aibă grijă să-i trans- 
porte în Macedonia, oriunde se va găsi flota. Pentru His- 
pania s-a decretat completarea efectivelor cu 3000 de 
pedestrași romani și 300 de călăreţi. S-a fixat și aici 
numărul de soldaţi pentru legături, cîte 5200 de pe- 
destraşi şi 300 de călăreţi. Praetorul căruia i-a că- 
zut la sorţi Hispania a primit dispoziția să poruncească 
şi aliaţilor să dea 4 000 de pedestrași şi 300 de călăreți. 


XIII Eu îmi dau bine seama că acum lumea nu mai 
crede în semnele zeilor și din aceeași nepăsare acestea 
nici nu se mai aduc la cunoștința poporului pe cale ofi- 
cială şi nici nu se mai consemnează în anale. Însă atunci 
cînd scriu istoria străvechilor vremuri, sufletul meu se 
înveșmîntează*, parcă, în vălul vechimii, încît mă simt 
stăpînit de un sentiment religios, porienind în analele 
mele asemenea lucruri; fac aceasta pentru că acei băr- 
baţi atît de înţelepţi au socotit că merită să fie anunţate 
în mod public. 

La Anagnia* s-a dat de veste că în acelaşi an s-au 
întîmplat două minuni: pe cer s-a văzut o torță lumi- 
noasă, iar o vacă hrănită pe cheltuiala statului a început 
să vorbească. Şi la Menturnae* în acele zile a fost văzut 
arzind cerul. La Reate* a plouat cu pietre. În cetățuia 
de la Cumae, statuia lui Apollo a vărsat lacrimi trei zile 
şi trei nopţi. În Roma doi paznici de templu au dat de 
veste, unul, că în templul Fortunei a fost văzut de mai 
mulţi inşi un şarpe cu creastă iar celălalt, că în tem- 
plul Fortunei Primigenia, care e pe o colină, s-au în- 

timplat două minuni felurite: un palmier a răsărit în 
piatră şi în timpul zilei a plouat cu sînge. Alte două 
semne de acest fel nu au fost luate în seamă: unul, 
pentru că s-a petrecut într-un loc aparținînd unui pariti- 
cular, — T. Marius Figulus; acesta a dat de veste că în 
casa sa, în impluvium* ar fi răsărit un palmier; iar de 
celălalt semn nu s-a ţinut seama fiindcă s-a întîmplat 
într-un loc care aparţinea unui străin, la Fregellae, în 
casa lui L. Atreius, unde o lance, pe care el o cumpărase 
pentru feciorul său care era ostaș, s-a aprins, zice-se, 
ziua, arzînd mai mult de două ore, fără ca focul să mis- 
tuie nimic din lance. 

Pentru semnele care interesau statul, decemvirii au 
consultat cărţile Sibylline. S-au hotărît zeii cărora con- 
sulii să sacrifice 40 de vite mari; de asemenea, să se 
facă rugăciuni publice, toți magistraţii să aducă jertfe 
de vite mari în jurul sfintelor lăcașuri, iar poporul să 
ia parte la aceste ceremonii, cu cununi pe cap”. 

Toate s-au adus la îndeplinire cum s-au orînduit de 
către decemviri. 


XIV Apoi au fost convocate comiţiile pentru alege- 
rile censorilor. Au candidat la censură fruntașii cetă- 
ţii: C. Valerius Laevinus, L. Postumius Albinus, P. Mu- 
cius Scaevola, M. lunius Brutus, C. Claudius Pulcher, 
Ti. Sempronius Gracchus. Poporul roman i-a ales censori 
pe cei doi din urmă. 

Deoarece din pricina războiului cu Macedonia era 
necesară o grijă mai mare decît altă dată pentru recru- 
tări, consulii aduceau învinuiri plebeilor în faţa sena- 
tului, spunînd că tineretul* nu vrea să răspundă chemă- 
rilor la oaste. Însă praetorii C. Sulpicius şi M. Claudius, 
combătindu-i pe consuli, au luat apărarea plebeilor: „În- 
rolările nu sînt o treabă grea pentru toţi consulii, ci 
numai pentru aceia care umblă după voturi, pentru că 
astfel de consuli nu înrolează ostaşi decît dacă aceștia 
voiesc; ca să ştie senatorii că într-adevăr așa stau lu- 
crurile —' dacă senatul va găsi de cuviință — să dea 
această însărcinare praetorilor, deşi aceştia se butură 
de o putere şi de o autoritate mai mică decît a consu- 
lilor“. S-a dat această însărcinare praetorilor, cu în- 

treaga încuviințare din partea senatorilor, dar nu fără 
mustrare din partea consulilor. Ca să vină în sprijinul 
praetorilor, censorii au dat un edict în adunarea po- 
porului, în urma căruia ei vor face o lege în legătură 
cu recensămîntul cetăţenilor prin care, în afară de le- 
gămîntul prestat de toţi cetăţenii, să fie obligaţi să mai 
depună şi următorul legămînt: „Tu, care ai mai puţin 
de 46 de ani, şi tu, care, conform decretului censorilor 
Q. Claudius și a lui Ti. Sempronius, ai mers la recrutare, 
vei veni ori de cîte ori vor avea loc înrolări în timpul 
magistraturii acestor censori, dacă nu vei fi fost cumva 
înrolat în oaste. De asemenea, deoarece umblau zvonu- 
rile că numeroși ostaşi din rîndurile legiunilor din Ma- 
cedonia lipsesc din unităţile lor, acordîndu-li-se liberări 
pe sub mînă”, de comandanţi care umblau după popu- 
laritate“, s-a emis un edict referitor la ostașii înrolați 
în timpul consulilor P. Aelius și C. Popillius şi după con- 
sulatul acestora, pentru ostașii recrutaţi pentru cam- 
pania din Macedonia, prin care se cerea că „dacă în- 
tîmplător vreunul dintre acești ostaşi se află în Italia, 
să se prezinte spre a depune un nou jurămînt şi apoi 
să se întoarcă la unităţile lor din Macedonia într-un 
răstimp de 30 de zile: cei care mai sînt sub oblăduirea 
tatălui sau bunicului lor trebuie să se înfăţișeze cen- 
sorilor unde să declare numele acestora. Censorii vor 
afla temeiurile pentru care au fost scutiţi de militărie, 
şi pe toţi acei tineri, care au fost scutiţi prin favoare 
de militărie, înainte de a-și fi încheiat stagiul legal, îi 
vor obliga să se înroleze din nou“. După ce acest edict 
al censorilor, precum şi dispoziția dată de censori au 
fost publicate prin pieţe şi locurile de întîlnire, la Roma 
s-a adunat o mulţime atît de mare de tineri, încît pen- 
tru oraş această gloată neobișnuită a constituit o greu- 
tate. 


XV în afară de recrutarea celor care trebuiau trimiși 
în vederea completărilor de efective, praetorul C. Sul- 
picius a recrutat patru legiuni şi într-un răstimp de 
11 zile s-au încheiat înrolările. 

Apoi consulii şi-au tras la sorți provinciile: căci prae- 
torii făcuseră această operație mai devreme, fiind ne- 

cesar să funcţioneze fără îniîrziere justiţia. Jurisdicţia 
urbană i-a căzut lui C. Sulpicius, cea peregrină lui C. 
Decimius; M. Claudius Marcellus a tras la sorţi Hispa- 
nia, Ser. Cornelius Lentulus — Sicilia, P. Fonteius Capito 
— Sardinia, C. Marcius Figulus — flota. În ceea ce pri- 
veşte consulii, lui Cn. Servilius i-a venit la sorţi Italia, 
lui Q. Marcius, Macedonia. Imediat după celebrarea Fe- 
riilor latine, Marcius a plecat. Cînd Caepio a pus sena- 
tului întrebarea care sînt cele două legiuni pe care tre- 
buie să le ia cu sine în Gallia, senatul a hotărît ca prae- 
torii C. Sulpicius şi M. Claudius să-i dea consulului, 
dintre legiunile pe care le înrolaseră, pe acelea pe care 
le găseau ei de cuviință. Suportind greu această înjo- 
sire — ca el, consulul, să fie lăsat la aprecierea praeto- 
rilor — după ridicarea sfatului senatului, stînd în pi- 
cioare în faţa tribunei praetorilori!, a cerut să i se pună 
la îndemînă cele două legiuni, potrivit hotărîrii sena- 
tului. Praetorii au lăsat consulului libera alegere. 

Apoi censorii au întocmit lista senatorilor. „Princeps 
senatus“ a fost ales pentru a treia oară de către cen: 
sori M. Aemilius Lepidus. Șapte membri dintre rîndu- 
rile senatorilor au fost daţi afară. Cu prilejul recensă- 
mîntului populaţiei, censorii au constatat cît de mulți 
ostaşi din armata din Macedonia lipseau de la unități și 
i-au constrîns să se reîntoarcă în provincie; cînd au 
aflat motivele scutirilor celor care încă nu-şi încheia- 
seră stagiul militar, i-au supus unui nou jurămînt pe 
aceia a căror scutire se dovedea neîndreptăţită. Aceştia 
declarau: „Potrivit propriei mele voințe și potrivit edic- 
tului censorilor C. Claudius și Ti. Sempronius, mă voi 
înapoia în provincia Macedonia şi aceasta o voi face 
fără gînd ascuns de înşelăciune“. 


XVI Cu prilejul recensămîntului cavaleriei, censorii 
s-au arătat cu mult mai severi, luînd măsuri mai aspre; 
multora le-au luat caii. Deoarece ordinul equestru s-a 
simţit jignit, din această pricină censorii şi-au atras și 
mai mult focul urii acestora datorită unui edict în care 
se hotărau următoarele: „Se interzice tuturor celor care, 
sub censorii Q. Fulvius şi A. Postumius, fuseseră aren- 
daşi ai veniturilor statului“, sau ai impozitelor publice, 

posibilitatea de a se prezenta la licitarea de noi aren- 
dări, sau de a se asocia şi a lua parte la asemenea între- 
prinderi“. Vechii arendaşi, cu toate repetatele pliîngeri 
adresate senatului împotriva censorilor, nefiind în stare 
să obţină din partea senatului îngrădirea puterii censo- 
rilor, l-a găsit în cele din urmă pe tribunul plebei, P. 
Rutilius, ca sprijinitor al cauzei lor; tribunul era pornit 
împotriva censorilor din pricina unei certe personale cu 
dînşii. Unui client al acestuia, un libert oarecare, cen- 
sorii îi dăduseră poruncă să dărîme un perete al locuin- 
ței sale zidite pe Via Sacra“, în faţa unor așezăminte 
publice, sub pretextul că fusese construit pe un teren 
aparținind statului. Libertul a făcut atunci apel la tri- 
bunii poporului. Însă deoarece în afară de Rutilius nici 
unul dintre ei nu s-a împotrivit, censorii au trimis slu- 
jitorii anume ca să-i pună poprire“ clientului şi l-au 
pedepsiti pe acesta în adunarea poporului la plata unei 
amenzi. De aici s-a iscat vrajbă: vechii arendași au re- 
curs la acest tribun; acesta pe dată, din iniţiativa lui, 
a unuia singur, propune o lege prin care toate aren- 
dările veniturilor statului sau ale impozitelor, făcute 
de către C. Claudius şi Ti. Sempronius, urmau să fie 
anulate; ca atare, trebuia să se procedeze din nou la 
arendarea acestora şi să aibă drept să ia parte ]a lici- 
taţii oricare cetățean, fără deosebire. Tribunul plebei 
a tixat ziua adunării poporului pentru votarea acestui 
proiect. Cînd a sosit ziua, censorii s-au dus în adunarea 
poporului pentru a-l combate. Cît timp a vorbit Grach- 
chus s-a păstrat tăcere: însă Claudius, deoarece s-a vă- 
zut întrerupt de zgomot, a poruncit — prin pristav — 
să se dea ascultare celor spuse de dînsul. Făcîndu-se 
liniște, tribunul plebei s-a plins că adunarea poporului 
a fost convocată de el şi că i-au fost uzurpate drepturile; 
ca urmare, a părăsit Capitoliul unde se ținea adunarea. 
În ziua următoare s-a stîrnit o nemaipomenită ceartă. 
Mai întii tribunul plebei declară confiscate” bunurile 
lui Ti. Gracchus, pentru că acesta — cu toate că tri- 
bunul se împotrivise — a pedepsit totuşi cu sechestru 
şi amendă pe un cetăţean, care făcuse apel la puterea 
tribuniciară și, prin aceasta, a încălcat drepturile de 
tribun. A fixat ziua de judecată a lui C. Claudius, deva: 

rece îi uzurpase drepturile sale într-o adunare convocată 
de el. Apoi a declarat că el acuză de înaltă trădare pe 
cei doi censori şi a cerut praetorului urban, C. Sulpi- 
cius, să fixeze ziua comiţiilor. Deoarece censorii nu au 
refuzat să vină cît mai curînd cu putinţă în faţa jude- 
căţii poporului, s-a fixat comiţiilor, ca termen pentru 
judecarea crimei de înaltă trădare, zilele a 8-a şi a 7-a 
inainte de calendele lui octombrie. Censorii de îndată au 
urcat scările în atriul templului Libertăţii“ şi, după ce 
au sigilat registrele statului, au închis arhiva”, au tri- 
mis acasă pe slujitorii publici şi au declarat că ei nu 
vor mai îndeplini nici o îndatorire publică pînă cînd 
adunarea poporului nu-şi va rosti sentinţa. Cel care s-a 
apărat mai întîi a fost Claudius și, deoarece opt dintre 
cele 12 centurii de cavaleri şi multe din prima clasă 
l-au condamnat pe censor, numaidecit fruntașii cetăţii, 
lepădînd inelele de aur în văzul poporului, şi-au schim- 
bat veşmintele”, pentru ca să se roage de plebei. Se 
spune că dirzenia lui Ti. Gracchus a avut cea mai mare 
înriurire asupra poporului, deoarece, în vreme ce plebea 
striga pretutindeni că Gracchus nu e ameninţat de pri- 
mejdie, acesta a jurat solemn că dacă colegul său va 
fi osîndit el îi va fi tovarăș de surghium, fără să-și mai 
aștepte judecata. Cu toate acestea, acuzatul Claudius 
a ajuns să piardă aproape orice nădejde, pentru că au 
lipsit numai voturile a opt centurii ca să fie condamnat. 
După achitarea lui Claudius, tribunul plebei a declârat 
că el renunţă la acuzarea sa împotriva lui Gracchus. 


XVII În acel an, în urma cererii făcute de solii locui- 
torilor din Aquileia ca să li se mărească numărul colo- 
niştilor”! s-au înscris potrivit unui senatus-consulturm, 
1 500 de familii în acest scop și au fost trimişi, pentru 
a-i conduce, triumvirii T. Annius Luscus, P. Decius Su- 
bulo, M. Cornelius Cethegus. 

În același an solii romani” care fuseseră trimiși în 
Grecia, şi anume C. Popillius și Cn. Octavius, au dat ci- 
tire unei hotăriîri a senatului mai întîi în Theba şi apoi 
au adus la cunoştinţă în toate orașele din Peloponez: 
„Nimeni să nu mai strîngă vreo contribuţie pe care s-o 
predea magistraţilor romani în scopul războiului, în 

afară de ceea ce va hotărî senatul“. Acest act a dat în- 
credere oraşelor Greciei că, pe viitor, ele vor fi scăpate 
de impozitele şi cheltuielile, care, cerute unele după al- 
tele, ajunseseră să-i sleiască. Cu prilejul ţinerii congre- 
sului Ligii Achaice în Argos, acești soli li s-a adresat 
delegaților cu toată bunăvoința, dîndu-li-se ascultare în 
aceeași măsură, și, după ce au insuflat o deosebită nă- 
dejde unei populaţii foarte credincioase poporului ro: 
man, au trecut în Aetolia. Acolo încă nu izbucniseră tul- 
burări, dar pretutindeni domnea o atmosferă de bănu- 
ială, învinuindu-se unii pe alții. Din această pricină, so- 
lii romani, după ce le cerură aetolienilor ostatici, nepu- 
tînd ajunge la un rezultat, plecară în Acarnania. Acar- 
nanienii îi primiră pe aceștia în adunarea lor care avu 
loc în Thyrium?. Dar și acolo erau certuri între diferi- 
tele tabere. Unii dintre fruntaşi cereau să fie aduse 
garnizoane romane în orașele lor, ca să zădărnicească 
nebunia celor care tîrau neamul lor de partea macedo- 
nenilor; altă parte însă se împotrivea să primească o 
asemenea rușine, care de obicei se impune unor cetăţi 
cucerite și vrăjmașilor, cîtă vreme ele sînt cetăţi paş- 
nice şi aliate. Asemenea temeiuri au fost socotite îndrep- 
tăţite. Solii romani s-au înapoiat la Larissa, la procon- 
sulul Hostilius — căci de acesta fuseseră trimiși. 


Consulul l-a reţinut la sine pe Octavius; iar pe Po- 
pillius l-a trimis în tabăra de iarnă de la Ambracia, 
împreună cu aproape 1000 de ostași. 


XVIII Perseus, la începutul iernii, nu se încumeta să 
iasă din hotarele Macedoniei, ca nu cumva romanii să 
năvălească asupra regatului său lipsit de trupe; în mij- 
locul iernii însă, atunci cînd nămeţii de zăpadă fac ca 
munţii să fie de netrecut dinspre Thessalia, socoti că 
a sosit prilejul să spulbere nădejdile şi curajul noroade- 
lor învecinate, ca să nu mai fie pîndit de vreo primejdie 
din partea lor, cînd el va porni războiul contra roma- 
nilor. 

În ceea ce priveşte Thracia, Cotys încheiase cu dîn- 
sul pace; în Epir, Cephalus" era, la fel, de partea sa, în 
urma ruperii neaşteptate a legăturilor cu romanii; iar 

pe dardani* îi îngenunchease el în urma proaspătului 
război. 

Dindu-şi seama că singura regiune a Macedoniei ame- 
nințată de duşmani este aceea dinspre Illyricum, și pen- 
tru că illyrii se mişcau, lăsînd liberă intrarea romanilor 
în ţinutul lor, Perseus se gîndi că, dacă va supune pe 
illyrii** din imediata vecinătate a Macedoniei, îl va putea 
atrage de partea sa şi pe Gentius, regele lor, care de 
multă vreme se arăta șovăielnic; de aceea, Perseus, ple- 
cînd în fruntea a 10 000 de pedestrași — dintre care o 
parte erau din falangă — și a 2000 de ostaşi — trupe 
de armament uşor, se duse la Stuberra”. Luînd de acolo 
provizii pentru mai multe zile şi poruncind să vină pe 
urmele sale şi aparaturile trebuincioase pentru împre- 
surarea oraşelor, după trei zile, Perseus își întocmi ta- 
băra la Uscana — acesta era orașul cel mai mare din 
ținutul Penestian. Totuși, înainte de a întrebuința forţa 
armelor, își trimise oameni care să sondeze atît simţă- 
mintele comandanților garnizoanei, cît şi pe ale locui- 
torilor oraşului. Acolo se găsea însă o garnizoană roma- 
nă împreună cu trupe alcătuite din tineret illyric. Dar 
fiindcă nu primi un răspuns împăciuitor, el porni la 
asaltul orașului, şi încercă să-l cucerească, împresurîn- 
du-l din toate părțile. Măcar că trupele macedonene ata- 
cau orașul fără întrerupere zi şi noapte, o parte dintre 
apărătorii oraşului alăturînd scările de ziduri, alții dînd 
foc porţilor înfruntau totuşi acea vijelie, deoarece nă- 
dăjduiau că macedonenii nu vor putea îndura mai multă 
vreme asprimea iernii, stînd în cîmp deschis, şi că nici 
romanii nu vor întîrzia, dindu-i răgaz lui Perseus ca 
să-i îngenuncheze. Dar cînd au văzut că se aduc vineele 
şi se ridică turnuri, atunci îndirjirea lor a fost frîntă; 
căci în afară de faptul că ei nu erau deopotrivă în forțe 
cu dușmanul, nu aveau nici măcar destule cantităţi de 
grîne sau de alte provizii, pentru că orașul fusese îm- 
presurat prin surprindere. Ca urmare, pentru că nu mai 
aveau nici o nădejde de a putea rezista, C. Carvilius, 
Spoletinus şi C. Afranius au fost trimişi din partea gar- 
nizoanei romane, ca să-i ceară lui Perseus mai întîi să 
îngăduie ca ostașii să plece cu armele asupra lor şi să-şi 
ia cu dînşii tot ce-i al lor; apoi dacă nu vor izbuti, să 

obţină cel puţin încredințarea că le va lăsa viaţa și Ii- 
bertatea. Regele a făgăduit cu mărinimie toate acestea, 
totuşi nu şi-a ţinut cuvîntul. Căci după ce le-a poruncit 
să iasă din cetate, ducînd cu sine toate ale lor, Perseus 
le-a luat mai întîi armele, apoi libertatea. După ieșirea 
lor din oraş, și cohorta de illyri — erau 500 de ostași — 
și locuitorii din Uscana s-au predat, şi ei şi orașul. 


XIX Perseus, după ce instală o garnizoană macedo- 
neană în Uscana, aduse toată mulţimea celor care se 
predaseră, aproape egală ca număr cu oastea, la Stu- 
berra. După ce romanii — erau în număr de 4000 — 
au fost împărţiţi, în afară de fruntași, în mai multe cete 
şi daţi sub pază cetăților şi după ce au fost vînduţi lo- 
cuitorii din Uscana și illyrii, el s-a înapoiat cu oastea 
sa în Penestia*, în scopul de a pune stăpînire pe orașul 
Oaeneum” care are o așezare deosebit de prielnică și 
un loc de trecere către populaţia labeaţilor* peste care 
domnea Gentius. Cînd trecea pe lîngă o fortăreață cu 
populaţie deasă, numită Draudacum!!, unul dintre oame- 
nii, cunoscători ai acelui ţinut, îi spuse regelui: „Cuce- 
rirea oraşului Oaeneum n-are nici o însemnătate dacă 
Perseus nu pune mîna pe Draudacum, căci această re- 
dută este situată într-o poziție mai prielnică în orice 
privință“. Înaintînd într-acolo cu oastea sa, toţi se su- 
puseră numaidecît regelui macedonean. Perseus a fost 
impresionat de supunerea acestora făcută mai repede 
decît nădăjduise; el a băgat de seamă ce groază insufla 
oastea sa pretutindeni şi a supus şi alte ll fortărețe la 
fel, folosindu-se de aceeaşi teroare. Numai faţă de cîteva 
dintre ele a fost nevoie să întrebuinţeze forţa, celelalte 
s-au supus de bunăvoie. Şi în aceste fortărețe a pus 
mîna pe 1 500 de ostași romani, care se aflaseră în dife- 
rite garnizoane. De mare folos a fost lui Perseus Car- 
vilius Spoletinus care, cu prilejul convorbirilor, spunea 
că regele macedonean nu a luat măsuri aspre împotriva 
lor. Apoi Perseus ajunse la Oaeneum, care nu putea fi 
cucerit fără un asediu în toată regula. Acest oraş era 
apărat de o mulțime, cu mult mai mare decît celelalte, 
de ostași tineri şi era întărit cu ziduri; pe lingă aceasta 
dintr-o parte era înconjurat de un rîu, numit Artatus, 

din altă parte, de un munte foarte înalt, şi greu de urcat: 
aceasta dădea locuitorilor oraşului nădejdea că vor pu- 
tea rezista. Perseus, după ce înconjurase orașul cu un 
val de lucrări, hotărî să ridice în partea mai ridicată 
a orașului un agger”, a cărui înălțime să întreacă zidu- 
rile cetăţii. În vreme ce dușmanii executau aceste lu- 
crări, localnicii făceau dese incursiuni prin care, pe de 
o parte, îşi apărau zidurile, pe de alta, împiedicau lucră- 
rile vrăjmaşilor; o mare parte dintre apărători au 
căzut, fiind nimiciţi în felurite împrejurări, iar cei care 
au supravieţuit nu au mai fost de nici un folos la luptă, 
atît din pricina sforţărilor depuse zi şi noapte, cît şi 
din pricina rănilor. În timp ce aggerul a fost alăturat 
de ziduri iar cohorta regelui — ai cărei soldaţi purtau 
denumirea de nicatores* a trecut peste ziduri cu aju- 
torul scărilor, a avut loc şi asaltul împotriva orașului 
din mai multe părţi. Toţi tinerii au fost uciși, soțiile 
şi copiii au fost luaţi în sclavie, celelalte prăzi au fost 
lăsate pe seama ostașilor. Perseus s-a înapoiat biruitor 
la Stuberra și a trimis ca soli, la Gentius, pe Pleuratus 
din Illyricum, care trăia în exil la dînsul, şi pe Adaeus, 
macedoneanul din Beroea*. El le-a dat acestora însăr- 
cinarea ca să arate lui Gentius isprăvile sale săvîrșite 
împotriva romanilor şi a dardanilor în cursul verii şi 
al iernii; să nu uite să-i vorbească şi de cele din urmă 
fapte de arme din expediţia sa pe care a desfășurat-o, 
în vremea iernii, în Illyricum, să-l îndemne pe Gentius 
să lege prietenie cu el şi cu macedonenii. 


XX După ce solii lui Perseus au trecut culmea mun- 
telui Scordus*, au mers prin niște locuri din Illyricum 
pustiite într-adins de macedoneni, pentru ca dardanii să 
nu poată trece ușor în Illyricum sau în Macedonia; în 
sfîrșit, după foarte multe greutăţi, ei au ajuns la 
ScodraY. Regele Gentius se găsea la Lissus%. Acolo au 
fost chemaţi solii, care, arătîndu-și însărcinările lor, au 
fost ascultați cu /bunăvoinţă. Ei au primit însă un răs- 
puns nelămurit din partea lui Gentius. „Lui nu-i lipseşte 
voința de a se lupta cu romanii, însă pentru a putea să 
facă ceea ce vrea, are nevoie mai ales de bani“. Solii i-au 
adus lui Perseus răspunsul la Stuberra, cînd el tocmai 

îi vindea pe prizonierii illyri. Numaideciît aceiași soli 
— cărora le-a mai fost alăturat și Glaucia, din corpul 
de gardă al lui Perseus — sînt trimiși înapoi, fără să 
aibă sarcina să vorbească ceva de bani, singurul mijloc 
prin care putea să fie determinat să participe la război 
un barbar lipsit de mijloace. 

De acolo Perseus a pustiit Ancyra”, după care se 
înapoie cu oastea la Penestae; după ce întări garnizoa- 
nele din Uscana și din toate fortărețele din jurul aces- 
tui oraş, pe care el le cucerise, se întoarse în Macedonia. 


XXI în fruntea provinciei Illyricum se găsea legatul 
roman L. Caelius; acesta nu s-a încumetat să facă vreo 
mișcare, atîta timp cît regele se găsea pe acele melea- 
guri; după plecarea lui Perseus însă, încercînd să recu- 
cerească Uscana — din ţinutul penestilor — din mîinile 
garnizoanei macedonene care era acolo, a fost respins 
şi, după ce a primit multe răni, s-a înapoiat cu trupele 
sale la Lychnidus. De acolo, după cîteva zile, îl trimise 
pe M. Trebellius Fregellanus cu trupe destul de puternice 
la Penestae, pentru a lua ostatici din partea orașelor 
care rămăseseră credincioase prieteniei romanilor. De 
acolo porunci să înainteze chiar pînă în ţinutul parthi- 
nilor” — căci şi aceștia se învoiseră să dea ostatici ro- 
manilor. Amîndouă aceste neamuri primiră fără împo- 
trivire cererile. Ostaticii penestilor au fost trimiși la 
Appollonia”, iar cei ai parthinilor la Dyrrachium”*? — pe 
atunci acest oraş era mai cunoscut de greci sub numele 
de Epidamnus. Ap. Claudius, dorind să-şi şteargă ruşi- 
nea suferită în Illyrium, se strădui să asalteze Phanota”, 
o fortăreață din Epir, şi în acest scop aduse cu sine, 
în afară de oastea romană, şi trupele auxiliare ale chao- 
nilor şi thesproţilor*” — ca la 6 000 de ostași. Însă Cle- 
vas, care fusese lăsat acolo de Perseus cu o puternică 
garnizoană, apărîndu-se cu strășnicie, i-a zădărnicit în- 
cercarea. 

La rîndu-i, Perseus, plecînd către Elymea, după ce 
şi-a trecut în revistă oastea în împrejurimile acestei lo- 
calităţi, se duse la Stratus”, unde era chemat de aeto- 
lieni. Pe atunci, Stratus era cel mai puternic oraş al 
Actoliei, fiind aşezat mai sus de golful Ambraciei, 

aproape de rîul Inachus. Perseus s-a dus acolo cu 10 000 
de pedestrași şi cu 300 de călăreţi; a luat cu dinsul trupe 
mai puţine din pricina drumurilor înguste şi a locurilor 
neprielnice. După ce a ajuns a treia zi lingă muntele 
Citius%* pe care, din pricina grosimii zăpezii, abia l-a 
trecut, anevoie şi-a găsit şi un loc pentru tabără. Plecă 
apoi de acolo din pricină că nu mai putea rămîne; mă- 
car că drumurile erau practicabile și vremea prielnică 
a suferit mari pagube, mai. ales în ce priveşte vitele de 
povară, aşa că a doua zi şi-a așezat tabăra lîngă tem- 
plul lui Jupiter, numit Nicaeus. Perseus, după ce par- 
cursese o bucată foarte mare de drum, a rămas lîngă 
rîul Arathus”, reținut acolo din pricina adîncimii rîului. 
După ce în vremea aceasta a construit un pod și a trecut 
trupele peste riu, după o zi de înaintare, i-a ieșit în 
întîmpinare Archidamus, căpetenia aetolienilor, prin 
mijlocirea căruia i-a fost predat oraşul Stratus. În acea 


zi însă, Perseus și-a aşezat tabăra la hotarele ținutului 
aetolian. 


XXII Apoi, în ziua a doua, a ajuns la Stratus; după 
ce şi-a așezat tabăra acolo, aproape de rîul Inachus, deşi 
Perseus se aştepta ca aetolienii să-i iasă înainte grămadă 
pe toate porţile orașului, ca să se declare sub ocrotirea 
sa, el găsi porţile închise, şi chiar în cursul aceleiași 
Nopți, în care venise el, aetolienii primiră garnizoana 
romană sub comanda legatului C. Popillius. Fruntașii 
cetăţii care îl chemaseră pe regele Macedoniei, siliți de 
autoritatea lui Archidamus, cînd era de față, după îri- 
timpinarea regelui și-au pierdut zelul şi au dat putinţa 
taberei potrivnice să-l cheme pe Popillius cu 1 000 de pe- 
destrași din Ambracia. În aceeaşi vreme și Dinarchus, 
comandantul cavaleriei neamului aetolian, a sosit cu 
600 de pedestrași şi 100 de călăreţi. Se ştia sigur că 
Dinarchus venise la Stratus cu intenţia de a trece de 
partea lui Perseus. Dar schimbîndu-și simțămintele o 
dată cu situaţia, el s-a unit cu romanii împotriva cărora 
venise. La rîndul său, nici Popillius nu s-a purtat ca un 
om care a scăpat de orice grijă, cum nu s-ar fi cuvenit 
să se poarte între nişte oameni cu firi atît de schimbă- 
toare, ci, dimpotrivă, puse numaideciît mîna pe cheia 

porţilor cetăţii şi stăpinire pe ziduri. Pe Dinarchus şi 
pe actolienii lui îi îndepărtă, trimiţindu-i împreună cu 
tineretul din Stratus în cetăţuie, chipurile, să o pă- 
zească. 

Perseus, aşezat pe nişte movile care se aflau înspre 
partea cea mai înaltă a oraşului, a încercat de acolo să 
intre în vorbă cu cei din Stratus. Cînd însă îi văzu 
îndărătnicindu-se, şi că în loc de răspuns îl ţineau la 
distanţă cu lăncile, îşi aşeză castrul la 5 000 de paşi de- 
parte de oraş, dincolo de rîul Petitarus. După ce a con- 
vocat acolo consiliul, Archidamus și dezertorii epiroţi 
voiau să-l reţie pe loc, dar căpeteniile oastei macedonene 
erau, dimpotrivă, de părere că nu trebuie să se lupte 
cu un anotimp potrivnic; nu au pregătit din vreme nici 
un fel de aprovizionare, şi cei care aveau să simtă lipsu- 
rile vor fi mai degrabă asediatorii decît împresurații, 
mai ales pentru că tabăra de iarnă a dușmanului nu 
era departe de acolo. Cuprins de spaimă, Perseus porni 
cu oastea în Aperantia*. Aperanţii l-au primit pe rege 
cu încuviințarea tuturor, datorită faimei şi autorităţii 
de care se bucura Archidamus în faţa acestui neam. Per- 
seus îl puse chiar pe acesta în fruntea garnizoanei de 
acolo, alcătuită din 800 de ostași. 


XXIII Regele s-a înapoiat în Macedonia, după ce 
pe drum atît vitele de povară, cît şi oamenii săi au 
suferit neajunsuri tot atît de mari ca şi la venire. Totuşi 
vestea sosirii lui Perseus la Stratus l-a silit pe Appius 
să renunţe la împresurarea orașului Phanota. Cleus, por- 
nind în urmărirea lui Appius în fruntea unei trupe de 
tineri ageri, îl ajunse la poalele unor munţi lipsiţi 
aproape de drumuri, îi dobori din coloana împovărată 
de bagaje cam 1000 de oameni şi-i luă prizonieri vreo 
200 de ostași. Appius, după ce scăpă din defileu, își 
așeză castrul pentru cîteva zile în cîmpul ce poartă 
numele de Meleona”. Între timp, Cleus, luîndu-l cu sine 
pe Philostratus, care...avea de partea lui neamul epi- 
rot, cobori în ţinutul Antigonieii%. Macedonenii au ple- 
cat după prădăciuni. Philostratus s-a aşezat cu o cohortă 
la pîndă într-o vale întunecoasă. Cînd locuitorii din An- 
tigonia s-au năpustit înarmaţi asupra prădalnicilor răz- 

leţiţi, urmărindu-i prea răsfiraţi pe macedonenii care 
fugeau, au căzut în mîna dușmanilor care se aflau aşe- 
zaţi în vale. Au fost omorîţi aproape 1 000 de antigonieni 
şi au fost luaţi prizonieri cam 100. După cîştigarea aces- 
tei izbînzi, ei înaintează pînă în preajma castrului lui 
Appius, pentru ca armata romană să nu poată pricinui 
vreun neajuns aliaților săi. Appius, pierzîndu-și zadar- 
nic vremea în aceste locuri, după ce trimise la vetrele 
lor trupele auxiliare de epiroţi şi de chaonieni, se îna- 
poie în Illyricum împreună cu ostașii italici, iar după 
ce trimise trupele să ierneze în taberele din oraşele aliate 
ale parthinilor, se întoarse şi el la Roma în vederea 
sacrificiilor. 

Perseus trimise la Cassandrea!!, pentru paza acestui 
oraş, 1 000 de pedestrași şi 200 de călăreţi din neamul 
penestilor, care fuseseră chemaţi de la Penestiae. 

Solii săi, trimişi la Gentius, s-au întors cu acelaşi 
rezultat. Cu toate acestea Perseus nu a încetat să-i tri- 
mită mereu alţi şi alți soli ca să-l ispitească, deoarece 
îşi dădea seama ce mare sprijin avea pentru el alianţa 
cu Gentius; dar nu l-a lăsat inima să facă nici o chel- 
tuială de bani în vederea acestei alianţe de foarte mare 
importanță pentru el din toate punctele de vedere. 

I La începutul primăverii cînd s-au petrecut aceste 
evenimente, consulul Q. Marcius Philippus, plecînd din 
Roma în fruntea a 5 000 de ostași ...! completările legiu- 
nilor pe care avea să le treacă cu dînsul în Macedonia, 
a ajuns la Brundisium. M. Popillius, fost consul, și alţi 
tineri, tribuni militari, deopotrivă cu el în ce priveşte 
originea nobilă, l-au însoţit pe consul la legiunile din 
Macedonia. În decursul acelorași zile, a sosit la Brun- 
disium şi praetorul C. Marcius Figulus căruia îi căzuse 
la sorţi flota. Plecînd amîndoi în acelaşi timp din Italia, 
au ancorat după o zi în portul Corcyra şi după trei zile 
au ajuns la Actium?, portul Acarnaniei. De acolo consulul, 
debarcînd lingă Ambracia, s-a îndreptat pe uscat spre 
Thessalia. Praetorul, după ce a trecut pe lingă Leucas;, 
intrînd în golful Corintic şi lăsînd vasele la Creusaf, a 
mers şi el pe uscat, străbătînd prin mijlocul Beoţiei, 
şi, după un drum pe care un om fără povară îl face 
într-o singură zi, a ajuns la Chalcis, unde se afla flota. 
În acea vreme, A. Hostilius își avea tabăra în Thessalia, 
în împrejurimile localităţii Palaepharsalus:. Acesta, deși 
m-a desfășurat nici o operațiune militară vrednică de 
amintit, şi-a disciplinat totuşi armata, care era după 
o perioadă de destrăbălare, în spirii deplin ostăşesc, 
iar aliaţii au fost respectaţi cu loialitate şi apăraţi îm- 
potriva oricărui fel de silnicie. Aflînd de sosirea înlo- 
cuitorului său, după ce a inspectat cu de-amănuntul ar- 
mele, ostaşii şi caii, a ieşit în întîmpinarea consulului 
cu oastea echipată. Şi cea dintii întîlnire dintre cei 
doi comandanţi, în ce priveşte operaţiile care urmau să 
aibă loc, s-a făcut potrivit demnităţii lor şi măreţului 
nume de roman. Căci proconsulul ... la armată... * După 

cîteva zile consulul a rostit în faţa adunării ostașilor 
o scurtă cuvintare; el a început amintind fărădelegea 
săvîrşită de Perseus împotriva fratelui lui şi de aceea 
pe care o urzise împotriva tatălui lui: „Cîștigindu-și tro- 
nul prin crimă — adăugă el — n-a încetat o clipă să 
folosească otrava şi pumnalul, l-a atacat în chip nele- 
giuit pe Eumenes cu ajutorul unor unelte plătite, a adus 
jigniri poporului roman şi, în disprețul tratatului de 
alianță, a prădat orașele aliaţilor; va înţelege el, o dată 
cu pierzania sa, cît sînt de urîte de zeii nemuritori toate 
aceste fărădelegi. Căci zeii ocrotesc dreptatea şi buna- 
credință prin care poporul roman a ajuns pe o culme 
atît de înaltă“. După aceasta, consulul a comparat for- 
țele poporului roman care a cuprins întregul glob pă- 
mîntesc cu forțele macedonene, precum şi oaste cu 
oaste. „Trupele lui Philippus și Antiochus au fosi mai 
mari şi totuşi poporul roman le-a înfrînt cu trupe mai 
puţin numeroase“. 


II După ce şi-a îmbărbătat printr-o asemenea cuvîn- 
tare ostașii, consulul a început să chibzuiască asupra 
planului general de desfăşurare a acestui război. Acolo 
a sosit de la Chalcis și praetorul C. Marcius, după ce 
își luase în primire comanda flotei. S-a hotărît să nu 
se mai piardă vremea zăbovind în Thessalia, ci să ridice 
numaidecît tabăra şi să pornească de acolo în Macedo- 
nia; la rîndul său, și praetorul să-şi dea silința ca, în 
aceeași vreme, să debarce pe țărmurile  vrăjmașilor. 
După ce-l lăsă pe praetor să plece, consulul porunci tru- 
pelor să-și ia cu ele merinde pentru o lună de zile şi, 
în ziua a zecea de cînd luase armata în primire, se puse 
în marș. Înaintînd vreme de o zi, după ce a chemat la 
dînsul călăuzele drumurilor, le-a poruncit să declare 
în adunare locul pe unde va călăuzi fiecare oastea; după 
îndepărtarea acestora din adunare, a cerut părerea 
celor din sfat care drum îl socotesc cel mai potrivit. Unii 
găseau cu cale că mai bun e drumul prin Pythoum”, alţii 
erau de părere să meargă prin munţii Cambuni, pe dru- 
mul pe care îi condusese anul trecut consulul Hostilius, 
alții, pe lîngă balta Ascurist. Fiindcă aveau să parcurgă 
împreună o bucată de drum, se amînă consfătuirea în 

această privință pînă cînd vor ajunge la locul unde se 
despart aceste drumuri şi unde îşi vor întocmi castrul. 
De acolo consulul îşi conduse oastea în Perrhaebia, aşe- 
zîndu-și tabăra între Azorus” şi Doliche!, pentru a chib- 
zui din nou care e ce] mai bun drum pe unde s-o apuce. 

Deşi, între timp, Perseus a aflat că duşmanul se 
apropie totuşi, neștiind pe care drum avea să se îndrepte, 
hotărî să ocupe cu trupe toate trecătorile. El trimise 
10 000 de soldaţi din trupele cu armament ușor sub 
comanda lui Asclepiodotus către culmea munţilor Cam- 
buni — cărora macedonenii le mai spun Volustana. 
Hippias a primit porunca să menţină defileul cu o gar- 
nizoană alcătuită din 12000 de macedoneni, lîngă for- 
tăreața care era mai sus de mlaștina Ascuris — locul 
acela se numea Lapathusi!. Regele, cu restul trupelor, 
îşi instală tabăra mai întîi în împrejurimile localităţii 
Dium; apoi, pentru că i se păru că a încremenit pe loc 
din lipsa unui plan de acţiune, porni cu cavaleria uşoară 
de-a lungul țărmului, cînd spre Heracleum?, cînd spre 
Phila, de unde se înapoie cu aceeaşi repeziciune la Dium. 


III Între timp, consulul se hotărt să pornească prin 
trecătoarea aceea, în care am spus că se află tabăra re- 
gelui lingă Ottolobus ...* 

Totuși, el găsi de cuviinţă să trimită 4000 de ostași, 
pentru a ocupa mai înainte locurile prielnice pentru po- 
ziţii. În fruntea acestor trupe a pus pe M. Claudius și 
pe Q. Marcius, fiul consulului pe care îl urmau îndea- 
proape toate celelalte trupe. însă drumul era atît de 
povirnit, de anevoios şi de stîncos, încît trupele uşoare 
trimise înainte, după ce au parcurs cu anevoinţă abia 
15 000 de pași vreme de două zile, şi-au întocmit castrul 
şi s-au odihnit. Poziţiile pe care le-au ocupat se cheamă 
Dierum!*: de acolo, în ziua următoare, înaintînd 7 000 
de pași, după ce au pus stăpînire pe o măgură nu de- 
parte de tabăra dușmanului, au trimis o ștafetă la con- 
sul ca să-i dea de ştire că „au ajuns la duşmani, că 
şi-au întocmit castrul într-un loc sigur și avantajos în 
toate privinţele, şi să vină deci pe urmele sale, cu cea 
mai mare repeziciune cu putință“. Tocmai cînd consu- 
lul era îngrijorat din pricina drumului anevoios, pe care 

pornise, precum și din pricina sorții acelor trupe, pu: 
ţine la număr, pe care le trimisese înainte, prin mijlocul 
posturilor dușmane, îi ieşi în cale ştafeta, lingă mlaș- 
tina Ascuris; 'ca urmare, consulul a căpătat încredere 
în sine şi, pornind la drum, după ce și-a unit trupele 
cu cele trimise mai înainte, își întări castrul pe măgura 
care fusese ocupată, pe povirnișul ce i se păru cel mai 
prielnic prin natura locului. De pe o înălțime atît de 
mare nu numai tabăra dușmanilor, care se găsea la o 
depărtare ceva mai mult de 1 000 de pași, ci și întreaga 
regiune pînă la Dium și Phila, precum şi însuşi ţărmul 
mării erau în cîmpul vederii oastei romane. Acest fapt 
înflăcăra sufletele ostașilor, pentru că vedeau întregul 
teatru de război şi toate trupele regelui, precum şi pă- 
mâîntul vrăjmaşului — toate atît de aproape de ei. Deși 
ostaşii, însufleţiţi, îndemnau pe consul să-i ducă numai- 
decît spre tabăra vrăjmașului, consulul le-a dat o zi 
pentru odihnă pentru că erau obosiţi de drumul anevo- 
ios parcurs; a treia zi însă, lăsînd o parte din trupe 
cu paza castrului, porni cu oastea spre vrăjmaș. 


IV Hippias fusese trimis de curînd de rege ca să 
păzească trecătoarea. Cînd acesta a observat castrul ro- 
man pe măgură, după ce i-a îmbărbătat pe ai săi în 
vederea luptei, a ieşit în calea armatei consulului”. Ro- 
manii ieșiseră la luptă ușor echipați; vrăjmaşii aveau 
un armament uşor, foarte potrivit pentru luptele de 
hărțuială. Așadar, încleştîndu-se numaidecit, au aruncat 
unii asupra altora armele. Numeroase răni au fost pri- 
cinuite și primite de ostaşii din ambele tabere din pri- 
cina îndrăzneţului atac; au căzut și vreo cîţiva morţi 
şi dintr-o parte şi dintr-alta. A doua zi, adversarii, fiind 
şi mai înverşunaţi, s-ar fi încăierat cu trupe și mai multe 
şi cu o îndrijire și mai mare... dacă ar fi avut destul 
loc pentru a se desfăşura. Creasta culmii se termina 
cu un virf ascuţit, astfel încît abia s-a putut rîndui or- 
dinea de bătaie cu cîte trei ostaşi pe un rînd, așa că, 
în vreme ce lupta o duceau puţini, restul mulţimii osta- 
şilor, mai ales cei înzestrați cu armament greu, ședeau 
şi priveau la încăierare. În schimb, trupele de armament 
ușor se strecurau lesne pe povîrnişurile culmii muntoase, 

căutind să se bată cu unităţile de armament uşor al 
duşmanului, atacîndu-l dintr-o latură, sau încăierîndu-se 
cu el în locuri prielnice și neprielnice. După ce, în cursul 
acelei zile, au căzut mai mult răniţi decit morţi, lupta 
n-a fost curmată decit de căderea nopţii. 

În ziua a treia comandantul roman trebuia să ia o 
hotăriîre, căci nici nu putea să rămînă pe creasta mun- 
ţilor lipsiţi de orice, şi nici să se retragă fără a se face 
de rușine, ba chiar ar fi fost pîndiţi de primejdii dacă 
dușmanul s-ar fi luat pe urmele sale, de pe poziţii mai 
înalte, în timpul retragerii. Nu rămînea altă soluţie de- 
cît de a îndrepta, printr-o îndrăzneală îndîrjită, ceea 
ce se începuse cu curaj; în astfel de împrejurări, îndrăz- 
neala, prin rezultatul ei, dovedește spirit de prevedere. 
Se ajunsese chiar pină acolo, încît, dacă consulul ar fi 
avut un dușman asemănător vechilor regi ai macedo- 
nenilor, ar îi putut suferi o grea înfrîngere; însă Per: 
seus, deși colinda cu călăreţii săi țărmurile mării pînă 
la Dium și auzea de la o depărtare de aproape 12 000 
de paşi strigătele şi zarva celor ce luptau, nici n-a mărit 
numărul ostașilor, prin trimiterea de forţe proaspete în 
locul celor istovite, nici nu a luat parte la o luptă, fapt 
care era de foarte mare importanţă; în schimb, coman- 
dantul roman, mai virstnic de 60 de ani şi foarte greoi 
la trup, îşi îndeplinea neobosit toate îndatoririle ostă- 
şeşti. El a stăruit să-şi ducă pînă la capăt acţiunea în- 
treprinsă cu îndrăzneală; lăsîndu-l pe Popillius cu apă- 
rarea culmii munţilor, trecînd pe locuri nebătătorite, 
după ce a trimis înainte oameni care să-i amenajeze 
drumul, porunci lui Attalus şi Misagenes ca, împreună 
cu forţele auxiliare ale ambelor neamuri, să asigure pro- 
tecţia trupelor care îi deschideau drumul. Consulul în- 
cheie coloana cu legiunile, avînd înaintea sa cavaleria 
şi carele cu poveri. 


V Truda celor care coborau și prăvălirea în prăpastie 
a vitelor de povară şi a bagajelor nu se pot zugrăvi. 
Căci după ce înaintaseră abia 4000 de pași, nu doreau 
nimic mai mult decît să se întoarcă, dacă vor putea, 
acolo de unde veniseră. Elefanții pricinuiau coloanelor 
pornite în marş o învălmășeală aproape întocmai ca 

dușmanii. Cind aceste animale ajungeau pe locuri ne- 
umblate, după ce-i trînteau jos pe cornaci, stîrneau o 
neasemuită spaimă prin răgetele lor, speriind mai ales 
caii, pînă cînd s-a recurs la o măsură iscusită pentru 
a-i trece pe acolo. Pe povirnișul muntelui, după ce au 
trecut vîrful, înfigeau în pămînt tot înspre vale, cîte 
două grinzi lungi şi puternice, la o distanță puţin mai 
mare decît grosimea unui elefant. De-a curmezişul aces- 
tora se aşezau nişte grinzi ...15 lungi de 30 de picioare, 
care se acopereau cu pămînt, astfel că făceau un fel de 
punte; la un mic interval mai la vale se construia încă 
o punte; de acolo se mai făcea o a treia şi aşa mai 
departe mai multe în şir, pe unde stîncile erau abrupte. 
Elefantul pășea pe punte pe un teren solid, dar înainte 
de a ajunge la capătul punţii se tăiau grinzile și puntea 
care, alunecînd la vale, silea animalul să alunece ușor 
pînă la puntea următoare. Unii elefanţi alunecau spri- 
jinindu-se pe picioare, alții stînd pe partea dindărăt; 
cînd ajungeau la podeaua unei alte punți, animalele 
înaintau, pînă cînd o nouă căzătură asemănătoare le îm- 
pingea în vale. Romanii au înaintat în acea zi ceva mai 
mult de 7 000 de pași; cea mai mică parte a drumului 
acesta au făcut-o pe picioare; de cele mai multe ori 
însă se rostogoleau o dată cu armele și cu celelalte po- 
veri ale lor, păşeau mai departe îndurînd tot felul de 
necazuri cu căzăturile, așa fel încît nici măcar coman- 
dantul roman, de la care pornise ideea coborîrii munte- 
lui în acest chip, nu tăgădui că toată armata romană 
ar fi putut fi nimicită numai de un piîlc mic de duș- 
mani. Noaptea au ajuns într-un loc neted nu prea mare 
ca întindere; nici n-au avut cum să-şi rotească ochii de 
jur împrejur, spre a vedea cît era de duşmănos acest 
loc, înconjurat din toate părţile de înălțimi; în cele din 
urmă, au găsit, tocmai cînd îşi pierduseră nădejdea, un 
loc stabil unde să poată poposi. A trebuit să aştepte 
şi în ziua următoare în acea vale atît de scobită pe 
Popillius împreună cu trupele rămase cu el. Și chiar: 
aceste trupe, fără să fi luptat undeva cu dușmanul, au 
suferit din pricina vitregiei locurilor. A treia zi, după 
ce şi-au unit forțele, oştile romane au mers prin trecă- 
toarea pe care locuitorii o numesc Callipeuce”. În a 

patra zi au izbutit să coboare în cîmpie, tot prin locuri 
fără drumuri, fiind deprinşi acum cu un astfel de teren 
şi fiind însufleţiţi de nădejdi tot mai mari, deoarece 
duşmanul nu se ivea nicăieri, iar ei se apropiau de mare; 
şi-au instalat tabăra între Heracleum şi Libethrum'. Cea 
mai mare parte din infanterie ocupase niște măguri ... 
Tot acolo au înconjurat cu un zid partea din cîmpie 
unde avea să stea cavaleria. 


VI Se spune că regelui Perseus i s-a adus la cunoş- 
tință, cînd făcea baie, că se apropie vrăjmașii. La această 
veste, după ce a sărit înspăimîntat strigind că a fost 
biruit fără luptă, a luat-o repede la fugă; apoi cuprins 
de panică a început să dea sfaturi și ordine, unele după 
altele, dovedind prin aceasta cît era de înspăimâîntat; 
chemă de la comanda garnizoanelor pe doi dintre prie- 
tenii săi, pe unul îl trimise la Pella, cu banii care erau 
depozitaţi la Phacus” ...% îi recheamă din garnizoane 
şi lasă toate trecerile libere pentru desfășurarea răz- 
boiului. Perseus, după ce cără repede toate statuile de 
aur”! de la Dium, ca să nu cadă pradă în mîinile duş: 
manului, sili populaţia de acolo să plece la Pydna?. în 
chipul acesta, acţiunea consulului care ar fi putut fi so- 
cotită o nesăbuință — pentru că el înaintase pînă acolo 
de unde nu se putea întoarce decît dacă l-ar fi lăsat 
liber dușmanul — s-a dovedit a nu fi fost o îndrăzneală 
nechibzuită. Într-adevăr, romanii aveau numai două tre- 
cători prin care puteau ieși de acolo: o trecătoare prin 
valea Tempe către Thessalia, iar cea de-a doua, către 
Macedonia, trecînd pe lîngă Dium, însă pe amîndouă 
erau stăpîne garnizoanele regelui macedonean. Dacă 
Perseus ar fi fost un comandant întreprinzător și ar 
fi rezistat 10 zile groazei că se apropie duşmanul, ro- 
manii nu s-ar fi putut retrage în Thessalia prin valea 
Tempe şi n-ar fi avut nici drumurile deschise pentru 
a-şi transporta proviziile. De altfel, defileul Tempe e 
greu de străbătut chiar cînd nu e ameninţat de război; 
căci în afară de faptul că drumul este îngust pe o lun- 
gime de 5 000 de pași, abia putînd fi străbătut de o vită 
cu povara pe ea%, stîncile de pe amîndouă părțile dru- 
mului sînt atît de poviîrnite, încît nu te poţi uita la ele 

fără să te apuce ameţeala și fără să te simţi uluit în 
acelaşi timp. Pe deasupra, mai fac să crească groaza şi 
zgomotul, și adîncimea riului Peneus care curge prin 
mijlocul văii. Acest loc primejdios prin însăși natura 
lui fusese ocupat de patru garnizoane ale regelui, la 
oarecare depărtare una de alta; cea dintîi garnizoană 
era la Gonnus, chiar la gurile trecătorii; cea de-a doua 
se afla la Condylon*, cantonată într-o fortăreață de ne: 
cucerit; cea de-a treia — în împrejurimile localităţii 
Lapathus, ce se mai cheamă și Characa; a patra garni: 
zoană era așezată chiar pe drumul ce trece prin mijlo- 
cul unei văi foarte înguste, care poate fi lesne apărată 
numai de 10 oameni înarmaţi. Prin valea Tempe drumul 
era deci închis pentru aducerea proviziilor și, totodată, 
nu dădea putinţa de întoarcere, de aceea romanii tre- 
buiau s-o ia înapoi şi să urce din nou munţii din care 
coboriseră. Dar ceea ce romanii izbutiseră să facă pe 
furiș, înșelînd pe dușmani, nu mai puteau săvîrși acum 
făţiş, cînd vrăjmaşii ocupaseră virfurile cele mai înalte 
ale munţilor. Şi apoi, după ce constatară cît de anevoios 
era acest drum, îşi pierdură orice nădejde. După pasul 
lor, făcut cu atîta îndrăzneală, nu le mai rămînea decît 
să pătrundă în Macedonia pe la Dium, prin mijlocul 
poziţiilor dușmanilor. Însă această operațiune ar fi fost 
o întreprindere fără seamăn de grea dacă zeii n-ar fi 
luat minţile regelui. Căci, măcar că poalele muntelui 
Olympos lasă să se întindă un spaţiu ceva mai mult de 
1000 de paşi pînă la mare, din acest loc o jumătate îl 
ocupă gura rîului Baphyrus, revărsat pînă departe, o 
altă parte din cîmpie e ocupată de templul lui Jupiter 
și de o fortăreață, iar ceea ce mai rămîne este atît de 
îngust, încît putea să fie închis cu un șanț nu prea mare 
şi cu un val. Apoi se găseau la îndemînă atîtea stînci 
și material lemnos în codrii din jur, încît le puteau pune 
în faţă chiar un zid şi puteau ridica turnuri. Însă Per- 
seus, orbit de această panică neașteptată, nu şi-a dat 
seama de nici unul dintre aceste avantaje, ci și-a căutat 
refugiul la Pydna, după ce şi-a ridicat de pretutindeni 
garnizoanele, lăsînd totul deschis în calea dușmanului. 

VII Consulul, băgind de seamă că poate avea cel 
mai mare sprijin şi nădejde în nerozia şi în laşitatea 
vrăjmașului, după ce trimise o ştafetă în Larissa la Sp. 
Lucretius%, ca să ocupe fortărețele din împrejurimile 
văii Tempe, părăsite de vrăjmaşi, trimise înainte pe 
Popillius, pentru a face recunoaşterile în jurul localităţii 
Dium. Cînd văzu că totul e deschis în toate părţile, 
după două zile de marş ajunse la Dium; el porunci să 
se măsoare locul pentru așezarea castrului chiar la 
poalele templului lui Jupiter, ca să nu se profaneze ni- 
mic în acel loc sacru. Intrînd în oraş, care pe cît era 
de puţin întins pe atît era de împodobit cu tot soiul 
de așezăminte publice şi de statui şi înzestrat în chip 
deosebit cu fortificaţii, cu greu s-ar fi puiut crede că 
nu se ascunde vreo capcană, în atîtea bogății lăsate fără 
motiv pe loc. Zăbovi locului vreme de o zi pentru a 
cerceta totul în jur, apoi, îndată, își ridică tabăra. Fiind 
pe deplin convins că va găsi în Pieria mari cantităţi de 
provizii, în acea zi a înaintat pînă la rîul cu numele de 
Mitys%. A doua zi, mergînd mai departe, a primit supu- 
nerea oraşului Agassa” pe care înşişi locuitorii orașului 
i l-au predat. Pentru ca să atragă și simțămintele celor- 
lalţi macedoneni, mulţumindu-se numai cu ostatici, con- 
sulul le-a făgăduit că le lasă oraşul fără să le impună 
o garnizoană şi că vor trăi nesupăraţi bucurîndu-se de 
legile lor. Înaintînd de acolo drum de o zi, și-a așezat 
castrul lingă riul Ascordus%, dar cu cît se depărta mai 
mult de Thessalia, cu atîi mai mult simţea lipsa de 
toate cele trebuincioase şi se văzu nevoit să se întoarcă 
la Dium, fiind toţi încredinţaţi de cîte ar fi trebuit să 
îndure dacă le-ar fi fost închis drumul dinspre Thessa- 
lia, de care era primejdios să se depărteze. Perseus, 
strîngîndu-și într-un singur loc toate trupele şi toţi co- 
mandanțţii, a certat pe comandanții garnizoanelor, și în 
primul rînd pe Asclepiodotus şi pe Hippias, spunîndu-le 
că ei au predat romanilor cheile Macedoniei: numai că, 
pe bună dreptate, nimeni nu era mai vinovat de această 
greşeală decît el. Cînd consulul văzu în larg venind 
flota, îi încolți nădejdea că navele vin cu provizii (căci 
într-adevăr era o foarte mare scumpete și lipsă de ce- 
reale); însă cînd flota a intrat în port, a aflat că vasele 

de transport au fost lăsate la Magnesia. Neştiind ce tre- 
buie să mai facă — căci, chiar dacă nu avea de luptat 
cu dușmanii, fapt care i-ar fi agravat situaţia, el era 
nevoit să înfrunte tot felul de greutăți — tocmai la vre- 
me i-a sosit o scrisoare din partea lui Sp. Lucretius prin 
care îi da de ştire că a pus stăpînire pe fortărețele care 
se găseau mai sus de valea Tempe și în împrejurimile 
oraşului Phila, şi că a găsit acolo mari cantităţi de grîne 
şi de tot felul de provizii trebuincioase. 


VIII Consulul, tare bucuros de aceste veşti, duse 
armata de la Dium la Phila, atît pentru a întări garni- 
zoana lui Lucretius, cît şi pentru a împărţi soldaţilor 
grîul, al cărui transport întîrzia prea mult. Această ple- 
care a consulului n-a fost tălmăcită prielnic: căci unii 
spuneau că s-a retras din faţa vrăjmașului de frică, de- 
oarece dacă ar fi rămas în Pieria, ar fi trebuit să dea 
lupta cu Perseus; alţii însă spuneau că el nu-şi dă seama 
ce lucruri noi poate aduce din zi în zi soarta războiului, 
şi că, deşi i se oferă toate şansele, el scapă din mînă 
un prilej care nu va mai putea fi regăsit în curînd. În 
adevăr, îndată ce consulul a părăsit orașul Dium, Per- 
seus s-a trezit din amorţire; aşa că abia atunci şi-a dat 
seama că trebuie să dobîndească ceea ce pierduse mai 
înainte, datorită vinii lui. Căci aflind de plecarea consu- 
lului, înapoindu-se la Dium, el refăcu ceea ce fusese pus- 
tiit şi distrus de romani; ridică din nou crenelurile zi- 
durilor dărîmate; întări zidurile pretutindeni, îşi așeză 
tabăra cu 5 000 de pași depărtare de oraş, dincoace de 
malul rîului Elpeus%, pentru ca să se folosească de 
acest rîu — foarte greu de trecut — ca de o stavilă. Rîul 
acesta își avea obîrșia într-o vale a muntelui Olympos; 
vara era scăzut; iarna însă tot acest rîu umflat de ploi, 
trecînd peste stînci, făcea la suprafaţă vîrtejuri uriaşe, 
iar la fund, rostogolind în mare pămîntul, făcea foarte 
adînci bulboane; scobind adinc mijlocul albiei forma 
maluri prăpăstioase de o parte şi de alta. Perseus, în- 
credințat că dușmanului îi este închis drumul către 
dînsul de acest rîu, avea de gînd să tărăgănească războ- 
iul tot restul verii. În acest răstimp, consulul” îl trimite 
pe Popillius cu 2 000 de ostaşi înarmaţi de la Phila la 

Heracleum. Acesti oraș se află la o depărtare cam de 
5 000 de paşi de Phila, fiind situat pe o rîpă stincoasă 
care domina rîul, la mijlocul distanţei dintre Dium şi 
Tempe. 


IX Popillius, înainte de a-şi apropia trupele de zidu- 
rile orașului, trimise soli la magistraţii și fruntașii ora- 
şului ca să-i sfătuiască mai degrabă să pună la încercare 
credinţa şi bunătatea romanilor, decît forțele lor. A- 
ceste poveţe n-au avut nici un fel de înriurire asupra 
lor, deoarece zăreau focurile din tabăra regelui Perseus, 
aşezată lîngă rîul Elpeus. Atunci s-a început asediul și 
pe uscat şi pe mare — flota romană se afla în apropiere 
de țărm — atît cu armele, cît şi cu lucrări și maşini 
de război. Nişte tineri romani, folosind la război expe- 
rienţele pe care le văzuseră în circ, au pus stăpînire pe 
partea cea mai puţin înaltă a zidului. Era obiceiul ca, 
atunci cînd în circ încă nu se revărsaseră fiarele sălba- 
tice aduse din toate părţile lumii, privitorii să fie atrași 
prin alte feluri de reprezentații, căci spectacolul prin 
care cursele de care şi cele ale călăreţilor care săreau 
de pe un cal pe altul“ abia dacă dura un ceas. Între 
altele, erau aduşi pe arenă vreo 60 de tineri înarmați, 
uneori mai mulţi, cînd jocurile de circ erau mai pom- 
poase. Aducerea acestor tineri pe arenă avea rostul fie 
de a simula manevrele unei oştiri în mers, fie de a pre- 
zenta spectatorilor iscusința unor exerciţii mai presus 
de cele ostăşești, concurenţii întrecîndu-se cu armele 
între ei întocmai ca la luptele de gladiatori. După dife- 
rite mişcări executate cu iuțeală, tinerii alcătuiau un 
front pătrat, capetele lor fiind acoperite cu scuturile 
aşezate strîns unul lîngă altul, prima linie stînd în pi- 
cioare, cea de-a doua stînd puţin aplecată, a treia linie 
şi mai mult aplecată şi, în sfîrşit, ultima linie — în genun- 
chi; în [elul acesta, tinerii războinici alcătuiau broasca 
țestoasă” care se sfirşea în unghi, întocmai ca acoperi- 
şul caselor. Atunci doi războinici alergau în goană vreo 
50 de paşi şi, ameninţindu-se unul pe altul, după ce 
izbuteau să ajungă din partea de jos a broaştei țestoase 
în vîrful ei, peste scuturile îndesite, cînd apărau, ca şi 
cum s-ar fi luptat pe marginile broaştei țestoase, cînd se 


https://biblioteca-digitala.ro 


60 TITUS LIVIUS 


încăierau în centrul ei, sărind pe ea de parcă s-ar fi aflat 
pe pămînt. 

Asediatorii au alăturat de partea cea mai joasă a 
zidurilor o broască ţestoasă cît se poate de asemănă- 
toare cu aceasta. După ce ostașii înarmaţi, stind de- 
asupra scuturilor, s-au apropiat de ziduri, erau deopo- 
trivă în înălţime cu apărătorii zidurilor; în chipul acesta 
ostaşii a două manipule au trecut zidul în oraş, după 
ce i-au aruncat jos de pe parapete pe apărători. Singura 
deosebire a fost aceea că ostaşii primei linii şi ai flan- 
cului, în loc să-şi ţină scuturile deasupra capetelor lor, 
ca să nu aibă trupurile descoperite, le ţineau întinse 
după obiceiul celor ce luptau. în felul acesta, lăncile 
aruncate de pe ziduri nu-i răneau pe cei care mergeau 
sub scuturi, iar atunci cînd cădeau ca o grindină asupra 
broaştei țestoase, lăncile acestea alunecau la vale pînă 
jos, fără să pricinuiască nimănui nici un rău. Consulul, 
după ce a fost cucerit Heracleum, își aşeză castrul lîngă 
acest oraş, ca și cum ar fi plănuit să înainteze spre 
Dium şi, după alungarea regelui, chiar în Pieria. Însă 
pregătindu-și tabăra de iarnă, porunci să se repare dru- 
murile în vederea transportării proviziilor ce aveau 
să vină din Thessalia, să aleagă locuri potrivite pentru 
hambare şi să construiască din loc în loc sălașuri unde 
să se poată adăposti cei care transportau proviziile. 


X Perseus, revenindu-şi în cele din urmă din spaima 
care îl înlemnise, ar fi fost mai bucuros ca poruncile 
să nu fi fost aduse la îndeplinire fiindcă el ordonase, 
în toiul panicii, să se ridice tezaurul regal de la Pella, 
să fie aruncat în mare, şi să se dea foc șantierelor na- 
vale de la Thessalonic. Andronicus, care fusese trimis 
la Thessalonic, tărăgănise lucrurile, lăsîndu-i răgaz re- 
gelui să se căiască de hotăririle sale pripite, ceea ce 
s-a şi întîmplat. Nicias, mai puţin prevăzător, aruncase 
în mare banii de la Pella pe care îi găsise la Phacus. 
Spre norocul său, greşeala lui n-a fost fără leac, pen: 
tru că scafandrii au scos la suprafaţă aproape totul din 
apă. Numai că rușinea regelui pentru frica ce-l cuprin- 
sese a fost atît de mare, încît a dat porunca să fie ucişi 
într-ascuns toţi scafandrii; apoi și Andronicus și NIi- 

cias, pentru a nu rămine în viață nici un martor al 
unui ordin atii de nebunesc. 

În acest răstimp, C. Marcius, plecînd cu flota de la 
Heracleum la Thessalonic, după ce şi-a debarcat os- 
tașii pe țărm în mai multe locuri, a pustiit ţinutul pe 
o mare întindere şi a izgonit între zidurile oraşului lor 
pe cei care ieşiseră dinăuntru înspăimîntaţi, dînd cîteva 
ciocniri încununate de izbîndă. El stiîrnise mare groază 
în locuitorii orașului, măcar că asediaţii, înşiruind ma- 
şini de tot soiul, loveau cu bolovani aruncaţi cu mașini 
nu numai pe cei care se apropiau cu nesocotinţă, răzle- 
țiţi, de ziduri, ci chiar şi pe cei care se găseau pe nave. 
Ca urmare, după ce şi-a chemat înapoi ostaşii, îmbar- 
cîndu-i pe vase, Marcius renunţă la împresurarea ora- 
șului și se îndreptă către Aenia”. Acest oraș se găsea 
la o depărtare de 15 000 de paşi de Thessalonic, și era 
așezat într-o regiune roditoare, în fața Pydnei. După ce 
pustiiseră ţinutul Aeniei, navigînd de-a lungul țărmului 
mării, romanii au ajuns la Antigonea; acolo, debarcînd 
pe uscat, mai întîi au jefuit pretutindeni ogoarele, adu- 
cîndu-și la nave uriaşe prăzi. Însă macedonenii s-au nă- 
pustit de-a valma cu cavaleria şi cu pedestrimea asupra 
celor care umblau răzleţiţi, încît, urmărindu-i pînă la 
mare pe fugari, au doborît vreo 500 de oameni şi au 
capturat nu mai puţini la număr. Deoarece romanii erau 
împiedicaţi să se retragă în siguranță pe vase, văzîndu-se 
ajunși în nevoie, deznădejdea de a găsi vreo scăpare 
sau simţul de demnitate i-a însufleţit. Pe țărm s-au 
dezlănțuit din nou lupte; dădeau ajutor şi cei care se 
aflau pe nave. Acolo au fost omoriîţi cam 200 de mace- 
doneni și un număr egal luaţi prizonieri. Flota romană, 
plecînd de la Antigonea în ţinutul Pallene, a debarcat 
acolo trupele pentru prădăciuni. Acest ţinut se găsea 
în vecinătatea Cassandreii, fiind regiunea cea mai rodi- 
toare de pe întregul litoral, pe lingă care navigaseră 
romanii. Acolo i-a ieşit în întîmpinare regele Eumenes, 
care plecase din Elaea cu 20 de vase cu punți”. Şi regele 
Prusias îi trimisese lui Marcius 5 vase cu punți. 


XI Sporindu-şi forţele cu aceste ajutoare, i-a crescut 
curajul praetorului într-atît, încît se încumetă să atace 

Cassandrea. Acest oraş fusese întemeiat de regele Cassan- 
der chiar la gurile trecătorii care face legătura între 
ținutul Pallenei și restul Macedoniei. Dintr-o parte e 
apărat de Golful Toronaic, dintr-alta de Golful Macedo- 
nic. Căci limba de uscati pe care e aşezată Cassandrea 
şi care formează un intrînd în mare se prelungeşte tot 
atît cît şi vestitul munte Athos, şi în direcția Magnesiei 
are două capuri neegale, dintre care cel mai mare poartă 
numele de Posideum*, cel mai mic de Canastraeum“. 
Romanii au purces la asaltarea orașului din părți di- 
ferite: praetorul roman face întărituri pînă la Clitae”, 
așezînd abatize* pentru a închide drumul ce duce de 
la Golful Macedonic”* la cel Toronaic“; în cealaltă parte 
se află o strîmtoare“!: acolo ataca Eumenes. Romanii 
depuneau foarte mari sforțări ca să umple șanțul care 
fusese săpat de curînd din porunca lui Perseus. Deoarece 
nu se vedeau nicăieri grămezile de pămînt, care fusese 
săpat și scos, cînd praetorul a pus întrebarea ce s-a 
făcut cu acest pămînt i s-au arătat nişte bolți. Aceste 
bolți n-au fost construite de aceeaşi grosime cu care 
s-a clădit zidul cel vechi, ci au fost zidite numai dintr-un 
rînd de cărămizi. De aceea praetorul luă hotărîrea să-şi 
croiască drum în oraș, prin străpungerea peretelui aces- 
tor bolți. El credea că poate să-i înşele pe locuitori, 
atacînd zidurile oraşului şi folosind scările într-o anume 
parte a cetății ca să stîrnească zarvă şi să abată atenția 
apărătorilor în acea parte. În garnizoana Cassandreii se 
găseau, în afară de tineretul acestui oraș, care nu era 
de disprețuit, 800 de agriani și 2 000 de illyri din Penss- 
tae, trimişi mai apoi de Pleuratus: amîndouă aceste 
neamuri erau războinice. În vreme ce aceştia apărau 
zidurile, deoarece romanii se străduiau cu cea mai mare 
străşnicie să-l treacă, într-o clipă, străpungînd pereţii 
bolților, li s-a deschis calea în oraş; dacă romanii ar fi 
avut asupră-le armele, ar fi cucerit numaidecît orașul. 
După ce s-a adus la cunoştinţă ostașilor romani că 
această lucrare a fost terminată, ei scot deodată stri- 
păte, însuflețiți de bucuria că vor năvăli în oraş unii 
printr-o parte, alţii prin alta. 

XII La început duşmanii au fost cuprinși de uimire, 
neștiind ce pot să însemne aceste strigăte neaşteptaie. 
După ce comandanții garnizoanei, Pytho şi Philippus, au 
aflat că oraşul e acum deschis în calea atacatorilor, în- 
credinţaţi că spărtura va fi de folos celui care o va 
ocupa, au făcut o ieșire bruscă și au şi năvălit pe ne- 
aşteptate cu o ceată puternică de agriani și de illyri, 
fugărindu-i şi urmărindu-i pînă la şanţ pe romanii care, 
învălmășiţi şi neorînduiţi pe unităţi, se duceau unii 
într-un loc, alţii erau chemaţi într-alt loc, ca să intre în 
oraş, i-au prăvălii în şanţ şi i-au nimicit. Cam 600 de 
romani au fost doboriţi acolo și răniţi aproape toţi cei 
care fuseseră prinși între zid şi șanț. în felul acesta, 
praetorul, învins de propria lui încercare, a renunţat, 
devenind mai greoi la întreprinderea altor operaţiuni. 
Nici lui Eumenes nu-i mergea mai bine atacul pe care 
îl dezlănţuia şi dinspre mare, şi dinspre uscat. De aceea, 
amîndoi au găsit cu cale, după ce au întărit posturile — 
ca să nu se poată introduce trupe de sprijin din Mace- 
donia — să cucerească orașul prin lucrări de împresurare, 
deoarece, atacîndu-l fățiş, nu izbutiseră să-l cucerească. 

Pe cînd făceau aceste pregătiri, 10 ambarcaţii ale 
regelui Perseus au fost trimise din Thessalonic împreună 
cu trupe auxiliare alese din rîndurile gallilor; fiindcă au 
văzut flota dușmanilor ancorată, gallii, într-o noapte 
întunecoasă, au intrat în oraș înșiruiți pe un singur 
rînd şi mergînd cît mai aproape cu putinţă de țărm. 
Ştirea intrării de noi ajutoare în Cassandrea i-a silit 
şi pe romani şi pe regele Eumenes să renunțe la împresu- 
rare. Ocolind promontoriul, ei au acostat cu flota la 
Torone. Încercînd să atace şi acest oraş, cînd au băgat 
de seamă că și Torone? e apărat de o puternică garni- 
zoană, nereuşindu-le încercarea, s-au îndreptat către 
Demetrias. La apropierea de acest oraş însă cînd au 
văzut pe ziduri mișunînd apărători înarmaţi, navigară 
ocolind Demetrias și acostară cu flota lîngă Iolcos*, pen- 
tru ca, abia după ce vor prăda acest ţinut, să atace și 
Demetrias*“. 


XIII în acest timp şi consulul, ca să nu lîncezească 
prea mult în teritoriul vrăjmașului, îl trimite pe M. Po- 

pillius cu 5 000 de ostași ca să atace orașul Meliboea“. 
Această localitate e așezată la poalele muntelui Ossa%, 
în partea îndreptată către Thessalia, şi are o poziţie 
prielnică dominind orașul Demetrias. La sosirea vrăjma- 
şilor, locuitorii au fost mai întîi cuprinși de panică. Re- 
culegîndu-se însă după această spaimă neașteptată, 
alergară toţi înarmaţi din toate părţile către porţi și 
ziduri pe unde bănuiau că vor veni atacatorii. Pe dată 
romanilor le-a pierit nădejdea că Meliboea ar putea fi 
cucerită la cel dintîi asalt. De aceea începură să pregă- 
tească asediul, apucîndu-se să facă lucrările de împre- 
surare. Dar după ce Perseus a aflat că Meliboea este îm- 
presurată de oastea consulului, şi că totodată flota lui 
Staţionează la Iolchos ca de acolo să atace apoi De- 
metrias, îl trimise pe Euphranor, unul dintre coman- 
danţii lui de oştire, în fruntea a 2000 de oameni, la 
Meliboea. îi porunci acestuia ca, dacă va reuşi să 
alunge pe romani de la Meliboea, să intre pe un drum 
ferit în Demetrias înainte ca romanii să-și fi pus oastea 
lor în marş de la Iolchos către acest oraş. Cînd s-au 
ivit deodată pe înălțimi trupele lui Euphranor, asedia- 
torii orașului Meliboea părăsiră la repezeală lucrările 
de împresurare şi le dădură foc, fiind cuprinși de o 
mare panică. În felul acesta, romanii s-au îndepărtat de 
Meliboea. Euphranor, izbutind să despresoare unul dintre 
cele două oraşe, se duse numaideciît cu trupele sale la 
Demetrias. Noaptea...“ nu numai zidurile, ci să-și fe- 
rească de prădăciuni și. ogoarele; de aceea, năvălind 
asupra prădalnicilor răzleţiţi, le-au pricinuit dușmanilor 
numeroase răni. Totuşi praetorul și regele Eumenes au 
făcut un ocol în jurul zidurilor orașului și i-au examinat 
aşezarea, pentru cazul în care va fi cumva cu putință 
să încerce a-l ataca din vreo parte, fie prin asediu, fie 
la asalt. Se zvonea însă că Eumenes a întreprins o 
acţiune în vederea încheierii unui tratat de prietenie 
între Eumenes şi Perseus, prin mijlocirea lui Cydas 
Cretanul și Antimachus care era în fruntea orașului 
Demetrias. E sigur că asediatorii s-au îndepărtat de 
Demetrias. Eumenes porneşte cu flota spre consul, feli- 
citîndu-l că a reuşii să intre cu succes în Macedonia și 
că se duce în regatul său la Pergamum. 

Praetorul Marcius Figulus, după ce şi-a trimis o parte 
din flotă la Sciathus*, în tabăra de iarnă, s-a îndreptat 
cu restul vaselor către Oreum” din Euboea: era convins 
că acest oraș este cel mai potrivit pentru a se trimite 
de acolo provizii armatelor romane care operau în 
Macedonia şi Thessalia. . 


În privința regelui Eumenes, analiştii dau versiuni 
cît se poate de diferite. Dacă ai da crezare lui Valerius 
Antias, acesta scrie: „Eumenes nu l-a ajutat pe praetor 
cu flota, deşi acesta, în dese rînduri, a făcut apel prin 
scrisori la sprijinul lui; apoi Eumenes a plecat în Asia, 
fără să i se aducă nici o mulţumire din partea consulu- 
lui, fiind supărat pe acesta că nu i-a îngăduit să canto- 
neze în același castru; și nici n-a putut să obţină din 
partea lui încuviințarea de a-i lăsa cavaleria gallică pe 
care o adusese cu dînsul. În schimb, Attalus, fratele său, 
a rămas pe lîngă consul și i-a dat cu prisosință sprijin 
în acel război, dovedind o credință sinceră, deopotrivă 


sa 


de neclintită“. 


XIV În vreme ce se purta războiul în Macedonia, au 
sosit la Roma soli din partea regelui gallilor transalpini 
— se spune că se numea Ballanos, însă nu se ştie din ce 
neam își trăgea obîrșia — cu promisiunea că vor da 
ajutoare romanilor pentru războiul lor cu macedonenii. 
Senatul le-a adus mulțumiri, trimiţindu-le daruri: o 
salbă de aur în greutate de 2 libre, nişte cupe de aur 
de 4 libre, un cal împodobit cu phalerae și arme de 
cavalerie. 

După galli s-au înfățișat în Curie solii Pamphiliei, care 
au adus o coroană de aur făcută din 26 000 de filipici* 
şi au cerut să depună această ofrandă în altarul lui 
Jupiter Optimus Maximus și să li se încuviințeze să 
aducă jertfe în Capitoliu; li s-a îngăduit şi li s-a răspuns 
cu bunăvoință acestor soli care voiau să reînnoiască 
tratatul de prietenie cu. romanii, şi li s-a trimis în dar 
cîte 200 de aşi de fiecare. 

Apoi s-a dat ascultare solilor, mai întîi celor trimişi 
de regele Prusias şi puţin mai în urmă solilor rhodieni- 
lor care, deşi au venit să vorbească în aceeași privinţă, 

s-au adresat romanilor cu totul diferit. Amîndouă soliile 
au vorbii despre încheierea păcii cu Perseus. Prin decla- 
raţia sa, Prusias adresă senatului roman mai degrabă 
o rugăminte decît o cerere: „El a rămas neclintit de 
partea romanilor și va rămîne alături de ei cît timp va 
dăinui războiul. Dar, deoarece s-au înfățișat la dînsul 
soli din partea regelui Perseus, pentru a se pune capăt 
războiului cu romanii, el le-a făgăduit că va mijloci 
pentru regele macedonean pacea în faţa senatului ro- 
man, căruia îi cere, dacă poate, să se înduplece şi să 
curme ura dintre aceste două popoare, iar lui să i se 
acorde meritul de a fi contribuit la redobîndirea păcii“. 
În felul acesta s-au adresat solii regelui Prusias. 
Rhodienii, amintind cu înfumurare de serviciile aduse 
de ei poporului roman, revendicîndu-și pentru ei aproape 
cea mai mare parte a biruinţei câştigate asupra regelui 
Antiochus, au adăugat: „Ei au început să lege prietenie 
cu regele Perseus pe vremea cînd era pace între romani 
şi macedoneni; au renunţat însă la aceste legături fără 
voia lor, fără să aibă nici un temei îndreptăţit îm- 
potriva lui Perseus, deoarece așa au găsit cu cale ro- 
manii: să-i atragă şi pe rhodieni în alianța războiului. 
Dar de trei ani incheiaţi ei îndură numeroase neajunsuri 
în acest război; li s-au tăiat legăturile pe mare, insula 
Rhodos e sărăcită, dacă nu este ajutată ... de transpor- 
turi maritime. Pentru că nu mai pot să îndure aceste 
neajunsuri, au trimis alţi soli la Perseus în Macedonia, 
ca să-i aducă la cunoştinţă că rhodienii doresc ca el să 
încheie pace cu romanii; au mai trimis o solie la Roma 
să comunice acelaşi lucru. Prin mijlocirea acestor soli 
vor putea să-și dea seama de cine atîrnă sfîrșitul războiu- 
lui şi ce atitudine trebuie să ia faţă de aceia care se 
împotrivesc păcii“. Sînt sigur că nici acum nu se va 
putea într-adevăr citi ori auzi fără indignare asemenea 
propuneri. De aceea îşi poate oricine da seama ce stare 
sufletească au avut senatorii cînd le-au ascultat. 


XV Claudius"! a scris că senatul roman nu i-a învred- 
nicit pe rhodieni cu nici un răspuns. S-a dat citire numai 
unui senatus-consultum prin care poporul roman porun- 
cea să fie lăsate libere populaţiile carienilor și Iycieni- 

lor“, şi să se trimită de îndată scrisori ambelor neamuri 
ca să ia cunoştinţă de această hotărire. Cînd a aflat 
de aceasta, căpetenia soliei care vorbise cu atîta trufie 
puţin mai înainte în curie s-a prăbușit în nesimţire. 
Alţi analişti” transmit că li s-a răspuns acestor soli că 
„poporul roman a aflat chiar de la începutul acestui 
război, din dovezi întemeiate, că rhodienii au avut întru- 
niri tainice cu regele Perseus împotriva statului roman; 
şi chiar dacă ar exista vreo îndoială, din cuvintele soli- 
lor rhodieni rostite puţin mai înainte a rezultat sigu- 
ranţa; de cele mai multe ori reaua-credinţă se dă singură 
pe faţă, chiar dacă la început este mai prevăzătoare“. 
Acum rhodienii vorbesc întregului glob pămîntesc în 
calitate de arbitri, hotărînd soarta războiului şi a păcii! 
Romanii vor ridica armele şi le vor depune la semnul 
de încuviinţare al rhodienilor! Romanii nu-i vor lua pe 
zei ca martori ai tratatelor de alianţă, ci, desigur, pe 
rhodieni! Şi asta pînă cînd? Dacă romanii nu le vor 
da ascultare rhodienilor și nu-şi vor scoate armatele 
lor din Macedonia rhodienii au să vadă ce trebuie să 
facă? Ce au de gînd să facă rhodienii ei înșiși ştiu. De 
bună seamă, poporul roman va şti după înfriîngerea lui 
Perseus, ceea ce ei nădăjduiesc că se va întîmpla cît 
de curînd, să arate recunoştinţa cuvenită faţă de fiecare 
cetate, pentru serviciile aduse în cursul războiului“. Cu 
toate acestea s-a dat fiecăruia dintre acești soli în dar 
cîte 2 000 de ași; însă aceștia nu i-au primit”. 


XVI După aceasta s-a dat citire scrisorii trimise de 
consulul Q. Marcius în care acesta arăta în ce chip a 
trecut el în Macedonia, după ce a străbătut trecătoarea: 
„datorită prevederii lui, oastea romană are şi de acolo, 
şi din alte locuri, aprovizionarea asigurată pentru la 
iarnă; el a luat de la epiroţi 20 000 de baniţe de grîu şi 
10 000 de baniţe de orz, cu condiţia de a se înmîna, la 
Roma, banii necesari pentru aceste grine solilor lor. 
Trebuie să se trimită din Roma îmbrăcăminte pentru 
ostaşi; mai are nevoie de vreo 200 de cai, mai ales 
numizi, pentru că el nu are nici o posibilitate de a 
procura în acele locuri“. S-a dat un senatus-consultum 
prin care să se aducă la îndeplinire toate cele cerute 

de consul în scrisoarea sa. Praetorul C. Sulpicius s-a 
îngrijit să transporte în Macedonia, potrivit cererii con- 
sulului, 6 000 de togi, 30 000 de cămăşi, 200 de cai, s-au 
plătit şi solilor Epirului sumele de bani pentru grinele 
cumpărate şi a introdus în senat pe Onesimus, fiul lui 
Pyiho, un nobil macedonean. Acesta întotdeauna sus- 
ținuse în faţa regelui pacea și îl sfătuise ca, așa cum 
tatăl lui, Filip, își păstrase pînă în cea din urmă zi a 
vieţii sale obiceiul de a citi de la un cap la altul de 
două ori pe zi iratatul încheiat cu romanii, să-i urmeze 
pilda, dacă nu întotdeauna, măcar deseori. Cînd a văzut 
că nu-l poate împiedica de la război, la început a căutat 
să se sustragă, din tot felul de pricini, să nu mai ia 
parte la hotăririle pe care nu le încuviinţa; în cele din 
urmă, cînd a băgat de seamă că e privit cu ochi bănui- 
tori și, între timp, chiar învinuit de trădare, a fugit la 
romani; acolo i-a fost de mare folos consulului. După 
ce a amintit în senat toate acestea, senatul a poruncit 
ca Onesimus să fie înscris pe lista aliaţilor, să i se dea 
locuinţă şi cele necesare pentru întreținere, să i se dea 
200 de iugăre de pămînt din regiunea Tarentului, care 
era ager publicus al poporului roman și să i se cumpere 
o casă la Tarenium. 1 s-a dat însărcinare praetorului 
C. Decimus să aducă la îndeplinire toate acestea. 

La idele lui decembrie, censorii au făcut recensămiîn- 
tul populaţiei cu mai mare severitate ca înainte. Multor 
cetăţeni din ordinul equestru li s-au luat caii, între care 
şi lui P. Rutilius, care, ca tribun al plebei, acuzase cu 
violență pe censori; acesta a fost scos şi din tribul său, 
devenind aerarius. Potrivit unui senatus-consultum, 
quaestorii au primit însărcinarea să aloce censorilor 
jumătate din veniturile din acel an ale statului pentru 
lucrări de interes obştesc: Ti. Sempronius, cu sumele 
de bani care i s-au alocat, s-a îngrijit să cumpere casa 
lui P. Scipio Africanus, din spatele vechilor prăvălii 
lingă statuia lui Vortumnus, și măcelăriile și prăvăliile 
alăturate și să construiască o basilică care în urmă a 
căpătat numele de basilica Sempronia. 


XVII Anul era pe sfirşite; deoarece grija de căpe- 
tenie era războiul cu macedonenii, toţi cetăţenii se în- 

trebau, în discuţii, pe cine să aleagă consuli, pentru a 
pune o dată capăt acestui război; de aceea s-a dat un 
senatus-consultum, prin care se hotăra ca Cn. Servilius 
să vină la Roma pentru a ţine alegerile cît mai curînd 
cu putință”. Praetorul Sulpicius a trimis acest senatus- 
consultum consulului și a dat citire, după cîteva zile, 
scrisorii primite din partea acestuia, prin care îi aducea 
la cunoştinţă că va veni la Roma pe ziua de...“ Con- 
sulul s-a grăbit, şi de aceea comiţiile s-au încheiat în 
ziua în care fuseseră fixate. Au fost aleși consuli L. Aemi- 
lius Paulus, pentru a doua oară, după 14 ani, de cînd 
fusese pentru prima oară consul, precum şi C. Licinius 
Crassus. În ziua următoare au fost aleşi praetorii 
Cn. Baebius Tamphilus, L. Anicius Gallus, Cn. Octavius, 
P. Fonteius Balbus, M. Aebutius Helva, C. Papirius Carbo. 
Grija impusă de războiul cu Macedonia le dădea im- 
bolduri să aducă totul la îndeplinire cît mai devreme. 
De aceea s-a hotărit ca, imediat, consulii designaţi să-și 
tragă la sorţi provinciile*, pentru a se şti căruia dintre 
cei doi consuli îi cade Macedonia și cărui praetor — 
flota; aceasta pentru a chibzui şi a pregăti cele ce sînt 
de trebuinţă pentru război şi pentru a consulta senatul 
dacă va fi cumva nevoie de consultare în vreo privință. 
„Mai întîi de toate, senatul găseşte de cuviință ca ma- 
gistraţii să celebreze sărbătorile latine îndată ce vor 
intra în funcţiune şi îndată ce practica religioasă va 
îngădui; ca să nu mai fie ţinut pe loc nici o clipă 
consulul care trebuie să se ducă în Macedonia“. În urma 
acestor decrete, s-au atribuit consulilor Italia și Mace- 
donia, iar praetorilor, în afară de cele două jurisdicții 
din oraș, li s-au dat flota, Hispania, Sicilia şi Sardinia, ca 
provincii. Dintre consuli, lui Aemilius i-a revenit Mace- 
donia, lui Licinius — Italia. Praetorul Cn. Baebius a tras 
la sorţi jurisdicţia urbană, L. Anicius pe cea peregrină 
şi orice însărcinare de a se duce unde va hotărî senatul, 
Cn. Octavius — flota, P. Fonteius — Hispania, M. Aebu- 
tius — Sicilia, C. Papirius — Sardinia. 


XVIII Numaidecit a apărut clar pentru toată lumea 


că L. Aemilius nu va desfăşura acest război, tărăgă- 
nîndu-l; în afară de faptul că el era cu totul altfel de 

bărbat”... Aemilius, frămintindu-se zi şi noapte, se 
ocupa în chip precumpănitor numai de măsurile care 
erau în legătură cu acel război. Mai întîi de toate. el a 
cerut senatului roman să trimită delegaţi în Macedonia, 
pentru a inspecta oastea și flota şi a raporta ce au găsit 
la faţa locului şi de ce trupe navale sau terestre mai 
e nevoie; în afară de acestea, li s-a ordonat să cerceteze, 
pe cît le stă în putință, cît de mari sînt forțele regelui, 
precum şi care sînt poziţiile noastre şi ale dușmanului; 
de asemenea, dacă trupele romane sînt stăpîne încă pe 
trecătorile Macedoniei, dacă au străbătut toate trecă- 
torile și au ajuns, în sfîrșit, în locuri de șes; care dintre 
aliați ne-au rămas credincioşi și care par îndoielnici 
şi şovăielnici în credinţă, datorită schimbării pricinuite 
de evenimente, și care par duşmani neîmpăcaţi; ce canti- 
tăți de provizii fuseseră depozitate din vreme şi de 
unde erau transportate proviziile fie pe cale terestră, 
fie pe mare; apoi ce operaţiuni s-au desfășurat în acea 
vară pe uscat şi pe mare. 

Cunoscîndu-se toate acestea bine, este încredințat că 
va putea chibzui şi alcătui un plan precis pentru viitor. 
Senatul i-a dat consulului Cn. Servilius însărcinarea să 
trimită ca delegaţi în Macedonia pe aceia pe care găsește 
de cuviință să-i desemneze L. Aemilius Paulus. După 
două zile au plecat delegaţii Cn. Domitius Ahenobarbus, 
A. Licinius Nerva, L. Baebius. 


Pînă la sfîrșitul anului s-a dat de veste că a plouat 
cu pietre în două rînduri, o dată pe teritoriul Romei, 
altă dată pe cel al veienţilor. Cu acest prilej s-au oficiat 
in două rînduri ceremoniile de ispășire vreme de nouă 
zile. 


În acel an s-au stins din viață preoţii P. Quinctilus 
Varus, flaminul zeului Marte, precum şi decemvirul 
M. Claudius Marcellus, în locul căruia a fost ales Cn. Oc- 
tavius. Analiştii au consemnat ca o dovadă a creşterii 
fastului și măreției romane faptul că, cu prilejul desfă- 
şurării serbărilor numite ludi circenses*, organizate de 
aedilii curuli P. Cornelius Scipio Nasica şi P. Lentulus, 
au apărut pe arenă 63 de pantere și 40 de urşi și 
elefanţi“. 


https://biblioteca-digitala.ro 


DE LA FUNDAREA ROMEI. CARTEA XLIV 179 


XIX Pe vremea consulilor L. Aemilius Paulus și 
C, Licinius, la începutul anului următor la idele lui 
martie, deşi senatorii aşteptaseră cu încordare să vadă 
ce propuneri face consulul Paulus, mai cu seamă în 
legătură cu Macedonia, care îi căzuse lui la sorţi ca 
provincie, acesta a declarat că n-are ce propunere să 
facă, deoarece delegaţii romani trimişi nu s-au întors 
încă. De altfel, ei tocmai au sosit la Brundisium, după 
ce au fost de două ori abătuţi din drumul lor de furtună 
la Dyrrachium. El va face un raport senatului îndată ce 
va afla ce trebuie să ştie înainte de a porni la acţiune; 
acest lucru se va întîmpla în răstimpul a foarte puţine 
zile. Și pentru ca să nu-i întîrzie nimic plecarea sa, el 
a hotărît ca sărbătorile latine să fie celebrate în ajunul 
idelor lui aprilie. După săvîrşirea sacrificiilor, el va 
părăsi Roma împreună cu Cn. Octavius, îndată ce sena- 
tul va hotărî să plece. Colegul său, C. Licinius, se va 
îngriji ca, în lipsa sa, să se pregătească și să se trimită 
tot ce va fi necesar pentru acest război. Între timp se 
poate da ascultare soliilor neamurilor de dincolo de 
hotare€. 

Cei dintii care au fost chemaţi în senat au fost solii 
alexandrini veniţi din partea regelui Ptolemaeus şi a 
Cleopatrei. Aceştia apărură îmbrăcaţi în veșminte de 
doliu, cu părul și barba mare, avînd în mînă ramuri 
de măslin. Cum au intrat în Curie, s-au prostemat la 
pămint; cuvîntarea lor a fost şi mai jalnică decit în- 
făţişarea lor. Antiochus, regele Syriei, care fusese osta- 
tic la Roma, sub motivul, chipurile, cinstit, că vrea să-l 
readucă pe tron pe cel mai mare dintre Ptolemei”, a 
purtat război cu fratele mai tînăr al acestuia, care stă- 
pînea atunci Alexandria, şi, după ce a izbîndit într-o 
luptă navală, la Pelusium“, făcînd la repezeală un pod 
peste Nil, a trecut fluviul cu oastea, ameninţind să îm- 
presoare acum Alexandria. Se părea că nu va dura multă 
vreme pînă va pune stăpînire pe un regat foarte puter- 
nic. Solii jeluindu-se în felul acesta, rugau senatul ro- 
man de a da ajutor regatului lor şi regilor prieteni ai 
puterii romane. „Atît de mari au fost binefacerile po- 
porului roman față de Antiochus, atît de mare este 
autoritatea lui în fața regilor și popoarelor, încît dacă 

va trimite soli să-i aducă la cunoștință lui Antiochus 
că senatul nu-i încuviințează să poarte război împotriva 
regilor aliaţi, acesta se va retrage numaidecît de la 
zidurile Alexandriei, și-și va duce oastea cu dinsul în 
Syria. Dacă romanii vor întirzia să ia această măsură, 
în scurtă vreme Ptolemaeus și Cleopatra, alungaţi din 
regatul lor, vor veni la Roma, unde priveliștea lor va fi 
o ruşine pentru romani, pentru că nu le-au dat ajutor 
cînd au ajuns la cea mai grea strîmtorare a vieţii“. 
Senatorii au fost mișcaţi de rugăminţile alexandrinilor, 
de aceea numaideciît au trimis ca soli pe C. Popillius 
Laenas, C. Decimus şi C. Hostilius ca să pună capăt 
războiului dintre regi. Aceştia au primit porunca să se 
ducă mai întîi la Antiochus și apoi la Ptolemaeus, şi 
să le aducă la cunoștință și unuia şi altuia că, dacă nu 
vor înceta războiul, poporul roman nu-l va socoti în 
rîndul prietenilor şi nici al aliaţilor pe cel care nu se va 
supune. 


XX În răstimpul a trei zile, după ce solii romani 
plecaseră din Roma împreună cu solii din Alexandria, au 
sosit, în ultima zi a sărbătorilor Quinquatre$, trimişii 
romani din Macedonia, aşteptaţi cu atîta încordare, încît, 
dacă nu ar fi fost seară, consulii ar fi convocat numai- 
decît senatul. A doua zi senatul a ţinut şedinţa și s-a 
dat ascultare trimişilor. Aceștia aduc la cunoștință ur- 
mătoarele: „Oastea romană a fost condusă în Macedonia, 
prin defileuri de netrecut, cu mai mari primejdii decît 
foloase. Deși oastea romană a înaintat pînă în Pieria, 
totuşi acolo regele e stăpîn; cele două tabere potrivnice 
sînt atît de apropiate una de alta, încît nu sînt despărțite 
decît de fluviul Elpeus, aflat la mijloc; nici regele 
Perseus nu caută prilej de a se măsura cu romanii, nici 
ai noştri nu sîni destul de tari pentru a-l sili să se lupte 
cu ei. S-a mai întîmplat să vină, împotriva așteptărilor, 
şi o iarnă aspră în toiul operaţiunilor; ostașii stau 
inactivi; nu au hrană decît cel mult pentru șase...“% 
Se spune că oastea macedoneană are 30000 de război- 
nici. Dacă Ap. Claudius ar avea cu dînsul o armată destul 
de puternică, în împrejurimile oraşului Lychnidus, re- 
gele ar putea fi prins în luptă din două părți deodată; 

acum însă, şi Appius și trupele care sînt cu el sînt ame- 
ninţate de cea mai mare primejdie, dacă nu se trimite 
repede acolo o oaste în toată regula, sau dacă nu sînt 
scoşi de acolo. Din castru trimișii romani s-au dus la 
flotă; au auziti că o parte din trupele navale ale aliaţi- 
lor au fost răpuse de o molimă; o altă parte, mai ales 
cei care sînt din Sicilia, au plecat la vetrele lor, și 
vasele sint lipsite de echipaje; cei care au mai rămas în 
flotă nu au primit nici soldă şi nici îmbrăcăminte. Eume- 
nes şi flota lui au venit şi au plecat fără nici un temei 
de parcă vasele lui au fost mînate de vînt. Se pare că nu 
se poate conta îndeajuns pe simţămintele acestui rege“. 
Însă în măsura în care veştile în privinţa lui Eumenes 
erau îndoielnice, în aceeaşi măsură arătau lămurit ne- 
strămutata credinţă a lui Atialus. 


XXI Îndată după ascultarea solilor, L. Aemilius a 
declarat că aduce în dezbatere situaţia războiului. Sena- 
tul a decretat ca poporul şi consulii să desemneze pentru 
opt legiuni un număr egal de tribuni militari; însă a 
hotărît să nu fie aleşi în acest an decît cei care au 
îndeplinit o funcţiune. Apoi L. Aemilius să-şi aleagă 
din rîndurile acestor tribuni militari pe aceia pe care 
îi vrea pentru comanda celor două legiuni din Macedo- 
nia; după celebrarea sărbătorilor latine, consulul Aemi- 
lius, împreună cu practorul Cn. Octavius, căruia îi căzuse 
la sorţi flota, să plece în provincie. 

Acestor comandanţi le-a mai fost alăturat un al 
treilea, praetorul L. Anicius care avea jurisdicţia între 
străini. Senatul a găsit cu cale ca acesta să-l înlocuiască 
pe Ap. Claudius, în provincia Illyricum, în împrejurimile 
localităţii Lychnidus. Grija înrolării ostaşilor i-a revenit 
consulului C. Licinius; acesta a primit poruncă să recru: 
teze 7 000 de cetățeni romani şi 200 de călăreţi, să ceară 
de la aliaţii de neam latin 7 000 de pedestrași şi 400 de 
călăreţi şi să trimită dispoziţie scrisă lui Cn. Servilius, 
care primise provincia Gallia, să înroleze 600 de călăreţi. 
Consulul a primit ordinul să trimită aceste trupe cit 
mai neiîntîrziat colegului său în Macedonia. 

„în această provincie nu există mai mult de două 
legiuni; acestea să fie întregite, așa fel ca fiecare dintre 

ele să aibă cîte 6000 de pedestrași şi cite 300 de călă- 
reţi; ceea ce mai prisosește din rindurile călăreţilor şi 
ale pedestraşilor să fie trimiși în diferite garnizoane; 
aceia dintre ei care nu mai sînt capabili să mai slujească 
să fie trimiși la vatră“. 

În afară de aceste trupe s-a mai poruncii şi aliaţilor 
să dea 10000 de pedestrași şi 800 de călăreţi. 

Aceste forțe au fost alăturate trupelor lui Anicius, 
în afară de cele două legiuni pentru care a primit 
poruncă să le ducă în Macedonia, fiecare avea cîte 
5 200 de pedestrași și cîte 300 de călăreţi. Şi pentru 
flotă s-au înrolat 5000 de ostași din rîndurile trupelor 
navale aliate. Consulul Licinius a primit dispoziţia să 
ia în primire provincia sa împreună cu două legiuni. 
Acestor forţe să mai alăture 10 000 de pedestrași și 600 
de călăreţi de la aliaţi. 


XXII După ce s-au dat aceste decrete, consulul 
L. Aemilius s-a dus din curie în adunarea poporului, 
unde a rostit următoarea cuvîntare”: 

„Cred, cetăţeni, că am băgat de seamă faptul că 
urările voastre de bine au fost mai calde atunci cînd 
am primit prin tragere la sorți Macedonia, decît atunci 
cînd am fost ales consul, sau decit în ziua în care am 
intrat în această magistratură, şi nu pentru alt temei 
decît pentru că voi credeţi că prin mine se va putea 
pune capăt, într-un chip demn de măreţia poporului ro- 
man, războiului din Macedonia, care se tărăgănează de 
multă vreme. Nădăjduiesc că aceiaşi zei care au fost 
prielnici la alegerea mea mă vor ajuta și la desfăşura- 
rea războiului. În parte, eu pot face această prevestire 
şi pot avea această speranţă. Îndrăznesc însă să afirm 
cu toată siguranța acest lucru că mă voi strădui din 
toate puterile mele ca voi să nu fi nutrit zadarnic 
aceste nădejdi în privința mea. Toate măsurile necesare 
pentru acest război le-a hotărît senatul; și pentru că a 
găsit de cuviință să plec numaidecit, şi nici eu nu voi 
zăbovi, colegul meu, C. Licinius, un bărbat de seamă, 
le va aduce la îndeplinire cu un zel la fel de mare, ca 
și cum el însuși ar fi însărcinat să poarte acest război. 
Numai ceea ce voi scrie senatului și vouă...%, să nu 

alimeniaţi credulitatea voastră cu zvonurile care se vor 
dovedi neîntemeiate. Căci, într-adevăr, acum după cîte 
am băgat eu de seamă mai ales cu prilejul acestui 
război, nimeni nu disprețuiește în așa măsură zvonurile, 
încît să nu-şi simtă curajul slăbit din pricina lor. În 
toate micile voastre adunări și chiar la ospeţe — dacă 
e pe placul zeilor — sînt unii care ştiu să conducă 
oştile în Macedonia, care ştiu unde trebuie să se rîn- 
duiască tabăra, ce poziţie trebuie să ocupăm cu unită- 
ţile, cînd şi prin care defileu să intrăm în Macedonia, 
unde trebuie să așezăm depozitele cu provizii, de unde 
să le transportăm, pe uscat, de unde, pe cale maritimă, 
cînd trebuie să ne batem cu duşmanul, cînd e mai bine 
să încetăm operaţiunile militare. Nu numai că ei hotărăsc 
ceea ce trebuie îndeplinit, dar chiar îi aduc acuzaţii 
consulului, fixîndu-i parcă şi ziua de judecată pentru 
că a procedat altfel decît au fost ei de părere. Aceasta 
e o mare piedică pentru comandanții care duc un război. 
Căci nu toţi pot avea faţă de zvonuri aceeași tărie şi 
dirzenie ca Fabius; acesta a preferat să i se micşoreze 
puterea din pricina deşertăciunii poporului, decît să 
acţioneze în defavoarea statului pentru a-și păstra repu- 
tația. Eu nu sînt acela care crede că comandanții de 
oşti n-au nevoie de sfaturi; ba chiar sînt încredințat că 
acela care face totul numai după părerea lui, fără să 
întrebe pe nimeni, e mai degrabă înfumurat decît în- 
țelept. Prin urmare, de ce este vorba? Comandanții 
trebuie să fie sfătuiți mai întîi de oamenii înzestrați cu 
spirit de prevedere și cu precădere de cei pricepuţi în 
arta militară şi cu experienţă; în al doilea rînd, de cei 
care iau parte la desfăşurarea operaţiunilor, care văd 
cu ochii lor ţara, vrăjmașul, prilejurile favorabile, care 
împărtăşesc primejdia, întocmai ca cei care se află 
împreună pe aceeași corabie. De aceea, dacă există 
cineva care e încredinţat că-mi poate da vreo povaţă 
în interesul republicii, în acest război pe care am să-l 
port, să nu-şi pregete sprijinul său pentru republică 
şi să vină cu mine în Macedonia; eu însumi îi voi pune 
la îndemînă orice mijloc spre a-l ajuta: vas, cal, cort, 
hrană. Dar dacă şovăie să facă aceasta și preferă tihna 
oraşului în locul trudei ostășești, să nu ţină cîrma el de 

pe uscat. Orașul Roma îi oferă destule subiecte peniru 
a întreţine convorbiri; să-și înfrîneze limbuţia; să ştie 
că noi ne vom mulțumi numai cu părerile date în sfa- 
turile ţinute în castru“. 

După risipirea adunării poporului, după sărbătorile 
latine, care fuseseră fixate în ajunul calendelor lui apri- 
lie şi după săvîrşirea sacrificiilor pe muntele Albanus“, 
potrivit rînduielilor, au plecat numaidecit de acolo spre 
Macedonia şi consulul Aemilius Paulus şi praetorul 
Cn. Octavius. A rămas în amintirea oamenilor faptul că 
nicicînd n-a fost mai sărbătorit un consul ca Paulus 
atunci cind a fost însoţit de un alai atît de numeros 
de cetăţeni, mai mare ca de obicei; toată lumea pro- 
rocea, nutrind nădejdi aproape sigure, că se apropie 
sfîrşitul războiului cu Macedonia și că Paulus se va 
întoarce cît de curînd într-un triumf fără seamăn. 


XXIII în vreme ce se petreceau acestea în Italia, 
Perseus nu se hotăra încă să şi-l alăture pe Gentius, 
regele illyrilor, fiindcă, pentru a isprăvi tratativele în- 
cepute, trebuia să-i plătească o sumă de bani; cînd însă 
a prins de veste că romanii au intrat în trecători şi că 
se apropie ceasul hotărîtor al războiului, convins că nu 
trebuie să mai tărăgăneze lucrurile, după ce s-a învoit 
să-i dea lui Gentius 300 de talanţi de argint prin solul 
său Hippias, cu condiţia să-și dea unul altuia ostatici, 
îl trimise pe Pantauchus, unul dintre prietenii săi cei 
mai de credinţă, ca să ducă la bun sfîrşit această în-- 
voială”. Pantauchus a ieșit în întîmpinarea regelui illyri- 
lor la Meteon”, din ţinutul Labeatidei?; acolo a primit 
şi jurămîntul de credinţă, şi ostaticii din partea regelui 
Gentius. La rîndul său, acesta l-a trimis pe solul său, 
cu numele de Olympius, ca să-i ceară lui Perseus de- 
punerea aceluiaşi legămînt, precum şi ostatici. Împreună 
cu Olympius au fost trimişi, din imboldul lui Pan- 
tauchus, peniru a lua în primire banii, și împuterniciții 
macedonenilor, Parmenio şi Morcus, ca să se ducă 
împreună la Rhodos; aceştia au primit porunca să plece 
acolo numai după ce vor primi jurămiîntul, ostaticii şi 
banii: „Ducîndu-se aceşti soli în numele a doi regi, vor 
putea aţîța pe rhodieni să ridice armele împotriva ro- 

manilor; alăturindu-șşi cetatea rhodienilor, singura aproa- 
pe care se bucură de gloria izbînzilor în războiul pe 
mare, romanilor nu le va mai rămîne nici o nădejde de 
biruinţă nici pe mare, nici pe uscat“. 

Perseus, plecînd din tabăra de lingă riul Elpeus, cu 
toată cavaleria, ieși la Dium în calea illyrilor care ve- 
neau. Acolo, înconjurat de cavaleria sa, s-au adus la 
îndeplinire toate cele convenite; regele Perseus voia să 
lie de faţă cavaleria sa la încheierea tratatului de 
alianță cu Gentius, încredinţat că acest act va contribui 
mult la sporirea curajului lor. De aceea, în văzul tu- 
turor, s-au dat și s-au primit ostaticii; de acolo Perseus 
îi trimise pe solii lui Gentius la Pella, unde era tezaurul 
regesc, ca să ia în primire banii și de acolo trimişii săi 
au primit porunca să se îmbarce pe vase la Thessalonic 
şi să se ducă la Rhodos împreună cu solii illyri. Acolo 
era Metrodorus, care venise de curînd din Rhodos; din 
îndemnul lui Dino şi Polyaratus, căpeteniile cetăţii, 
Metrodorus declară că rhodienii sînt gata de război; 
acestuia i s-a dat conducerea soliei alcătuite din re- 
prezentanţii lui Gentius şi oamenii săi. 


XXIV în aceeaşi vreme au fost trimişi soli şi la 
Eumenes şi la Antiochus cu însărcinări comune, sugerate 
de situaţia de fapt: prin însăşi firea lucrurilor, este ne- 
împăcată vrăjmăşia dintr-o cetate liberă şi un rege. 
Poporul roman atacă rînd pe rînd pe fiecare rege, şi 
ceea ce e mai înjositor pentru ei este faptul că regii 
luptă unii împotriva altora, cu propriile lor mijloace. 
Cu sprijinul lui Attalus, l-au distrus pe tatăl său. Cu 
ajutorul lui Eumenes, şi într-o oarecare măsură și al lui 
Filip, tatăl său, romanii l-au învins pe Antiochus; de 
astă dată s-au înarmat împotriva lui și Eumenes şi 
Prusias. Dacă regatul Macedoniei va fi desfiinţat, e 
foarte aproape Asia, pe care în parte romanii au și pus 
mîna sub pretextul eliberării cetăților; urmează la rînd 
Syria. 

Iată că de pe acum Prusias este socotit mai presus 
în cinstire ca Eumenes și Antiochus; însă el, deși birui- 
tor, este îndepărtat de rodul izbînzilor sale, Egiptul. 
Giîndind la aceste lucruri el îi invită pe fiecare dintre 

ei „să chibzuiască asupra situaţiei și sau să-i împingă pe 
romani să încheie pace cu el sau, dacă aceştia se în- 
căpăţținează într-un război nedrept, să-i socotească duş- 
manii comuni ai tuturor regilor“. 

Însărcinările date solilor săi către Antiochus erau 
lămurite, scopul aparent însă al soliei trimise la Eume- 
nes era de a răscumpăra prizonierii; însă acest pretext 
ascundea tratative mai secrete, fapt care îl făcea să fie 
urît și suspectat de romani (care îl copleșeau) pe Eume- 
nes cu învinuiri toi mai grele... Căci era socotit trădă- 
tor şi aproape duşman în vreme ce aceşti doi regi se 
întreceau între ei să se prindă în mreje unul pe altul 
prin înșelăciune şi lăcomie. 

Unul dintre intimii lui Eumenes era un cretan numit 
Cydas. Acesta avusese la Amphipolis, chiar sub zidurile 
oraşului, o convorbire cu un oarecare Chimarus, unul 
dintre compatrioţii săi, care era în slujba lui Perseus 
şi apoi altele lingă Demetrias, o dată cu un oarecare 
Menecrates, a doua oară cu Antimachus, capi de oşti 
de-ai regelui. Şi Herophon, care a fost trimis atunci, 
mai îndeplinise mai înainte două solii la acelaşi Eume- 
nes. Aceste întrevederi tainice, precum şi aceste solii 
aveau, într-adevăr, un groaznic renume; dar nu se ştie 
ce s-a făcut, sau ce anume s-au înţeles regii între ei. 
Faptele însă așa s-au petrecut. 


XXV Eumenes nici nu l-a sprijinit pe Perseus, pentru 
a dobiîndi victorie, nici n-a avut de gînd să pornească 
război împotriva lui. Pricina era nu numai ura care îi 
învrăjbise unul împotriva altuia pe părinţii lor, cît 
pizmuirea unuia față de celălalt. Această rivalitate 
dintre regi făcea ca Eumenes să nu-l privească cu sufletul 
liniștit pe Perseus dobîndind bogății atît de mari și o 
glorie atît de strălucită cîtă l-ar fi așteptat dacă romanii 
aveau să fie biruiţi. Căci Eumenes își dădea seama că 
Perseus, chiar de la începutul războiului, a nutrit nă- 
dejdea păcii pe orice cale, și tot mai mult pe zi ce trece, 
cu cît se apropia primejdia, nu se frămînta şi nici nu 
cugeta la altceva în afară de pace. La rindul lor, și 
romanii, atît comandanții lor, cît și senatul, nu priveau 
cu ochi răi curmarea unui război atît de anevoios și atit 


https://biblioteca-digitala.ro 


DE LA FUNDAREA ROMEI. CARTEA XLIV 187 


de supărător, deoarece se tărăgănise mai mult decît 
nădăjduiseră ei. Cercetînd starea de spirit din amîndouă 
taberele, Eumenes era încredințat că pacea va putea fi 
încheiată de la sine, datorită faptului că cel mai puternic 
era obosit şi cel mai slab se temea de cel mai puternic; 
de aceea a preferat să-și vîndă mai degrabă serviciile 
sale, decît să-şi dobîndească recunoştinţă. Căci pentru 
a nu-i sprijini pe romani în acest război nici pe uscat, 
nici pe mare şi totodată pentru a mijloci pacea cu ro- 
manii, îi cerea lui Perseus plată. Ca să nu ia parte la 
război, prețul era 1000 de talanţi, ca să mijlocească 
pacea — 1500 de talanţi. Pentru amîndouă cazurile 
Eumenes declară că el e gata nu numai să-și dea cuvîn- 
tul de bună-credinţă, ci să dea şi ostatici. Perseus, cu- 
prins de teamă, era cît se poate de aplecat să înceapă 
tratativele în această privinţă, de aceea trată cu Eume- 
nes primirea de ostatici fără întîrziere şi se înţelese cu 
el ca, la rîndu-i, după ce-i va primi, să-i trimită în Creta. 
Cînd însă a fost vorba de a da vreo sumă de bani, 
atunci începu să șovăie; de altfel socotea că un asemenea 
tîrg este și rușinos și murdar pentru niște regi cu un 
renume atît de strălucit, şi pentru cel ce dă şi, încă și 
mai mult, pentru cel care primește. În nădejdea că va 
încheia pacea cu romanii, el spunea că nu se da înapoi 
de la această cheltuială, însă că avea de gînd să dea banii 
numai după încheierea păcii; în acest răstimp va depune 
suma de bani în templul din Samothracia. Deoarece 
această insulă era sub ascultarea sa, pentru Eumenes 
era tot una dacă banii stau în Samothracia sau la Pella. 
Era vorba deci de a aduce deocamdată o parte din 
această sumă. În felul acesta zadarnic au căutat să se 
prindă în mreje unul pe celălalt; pînă la urmă, amîndoi 
s-au ales cu dezonoarea”, 


XXVI Această înţelegere a pierdut-o Perseus, din 
pricina zgârceniei sale, fiindcă el putea să obţină cu o 
sumă foarte mică, prin mijlocirea lui Eumenes, pacea 
pe care ar fi trebuit s-o răscumpere chiar cu o parte din 
regatul său şi, dacă avea să fie tras pe sfoară de acest 
rege, putea să dea pe faţă pe dușmanul încărcat de plată 
şi să facă pe romani, pe bună dreptate, duşmanii lui 

Eumenes. Însă zgircenia lui a zădărnicil și mai înainte 
alianţa pregătită cu regele Gentius şi acum l-a lipsit de 
puternicul sprijin oferit de gallii care se revărsaseră 
prin Illyricum. Au venit 10000 de călăreţi galli și tot 
atiția pedestrași, care egalau prin iuțeală caii; aceştia, 
ori de cîte ori se prăbușeau în timpul luptei călăreţii, 
luau caii găsiţi fără stăpîni. Gallii se învoiseră să pri- 
mească 10 monede de aur de fiecare călăreț, 5 monede 
de fiecare pedestraș, iar căpetenia lor, 1 000 de monede 
de aur. Perseus, ieșind în întîmpinarea acestor forţe 
gallice cu jumătate din trupele sale, scoase din tabără 
de la Elpeus, începu să dea dispoziţii prin sate şi orașe 
să se pregătească și să le pună la îndemînă provizii de 
grîu și vin, şi să aducă turme de vite. În ce-l priveşte 
pe diînsul, el ia cu sine cai, phalere și mantale, pentru 
a le dărui căpeteniilor lor, precum și ceva aur pe care 
să-l împartă cîtorva, fiind încredinţat că mulțimea va 
putea fi amăgită cu nădejdi. Ajungînd aproape de orașul 
Almana”, îşi întocmi tabăra pe malul rîului Axius. Oastea 
gallilor poposise în ţinutul maedilor$, în împrejurimile 
localităţii Desudaba”, așteptîndu-şi plata cuvenită. Acolo 
Perseus îl trimite pe Antigonus, unul dintre curtenii săi, 
care să poftească mulțimea gallilor să înainteze pînă la 
Bylazora” — o localitate în Paeonia — iar căpeteniile 
lor să vină la dînsul în mare număr. Gallii se găseau la 
75 000 de pași de rîul Axius și de tabăra regelui. Cînd 
Antigonus le-a adus la cunoștință gallilor însărcinarea 
sa, şi a adăugat că, prin purtarea de grijă a regelni 
Perseus, pe tot parcursul drumului, vor găsi din belșusa 
mari cantități de provizii pregătite pentru toată mulți- 
mea lor, spunîndu-le cu ce daruri îi va primi regele pe 
căpetenii la sosirea lor, dîndu-le straie, argint şi cai, 
gallii au răspuns că vor lua cunoștință de toate aceste 
făgăduieli numai la faţa locului. Ei îl întrebară apoi pe 
Antigonus, în ce priveşte învoiala încheiată, ce a adus 
deocamdată: „Oare a adus cu dînsul suma necesară 
de aur pentru a fi împărțită fiecărui călăreț şi fiecărui 
pedestraş?“. Deoarece Antigonus nu a dat nici un 
răspuns la această întrebare, regele lor, Clondicus, i-a 
replicat: „Du-te şi dă atunci de veste regelui tău, că, 
dacă pallii nu vor primi aurul şi ostaticii nu se vor 

clinti nicăieri cu un pas din acest loc“. Cînd fură aduse 
acestea la cunoștința regelui macedonean, convocîndu-şi 
sfatul, deoarece îşi dădea seama ce aveau să-l îndemne 
toți, Perseus, care își păzea mai degrabă banii decît 
regatul, stărui să le vorbească alor săi despre firea în- 
şelătoare şi despre sălbăticia gallilor. „El a dovedit încă 
cu prilejul dezastrelor dinainte că e primejdios pentru 
poporul său să primească în Macedonia puhoaie atît de 
mari de galli, deoarece e mai rău pentru macedoneni 
să-i aibă pe galli aliaţi, decît pe romani duşmani. Sînt 
îndeajuns 5 000 de călăreţi de care să se poată folosi la 
război şi de a căror mulțime macedonenii să nu se 


sa 


teamă . 


XXVII Pentru toţi cei din sfat apărea limpede că 
regele lor era îngrijorat de banii ce trebuia să-i dea unei 
mulţimi atît de mari de galli, și de nimic altceva; dar 
pentru că nici unul nu cuteza să-l sfătuiască în vreun 
fel, cînd era întrebat, Antigonus este din nou trimis 
înapoi la galli, ca să le anunţe că regele macedonean 
are nevoie de ajutorul a numai 5000 de călăreţi; cea- 
laltă mulţime e de prisos. Cînd barbarii au auzit una 
ca asta, s-a iscat un freamăt în rîndurile lor, arătîndu-şi 
indignarea că au fost chemaţi degeaba de la sălașurile 
lor. Clondicus din nou îl întrebă pe trimisul regelui 
dacă poate să-i numere banii chiar pentru cei 5 000 de 
călăreţi, pentru care se învoieşte acum. Deoarece Clon- 
dicus observă că şi față de această propunere Antigonus 
umblă cu vorbe cu două înţelesuri, fără ca mincinosul 
împuternicit al lui Perseus să pătimească vreun neajuns 
din partea lor (ceea ce nici chiar Antigonus nu nădăj- 
duise că se va putea întîmpla) gallii s-au întors către 
Istru, jefuind ţinuturile Thraciei, care era în vecinătatea 
drumului lor. Dacă trupele acestor galli ar fi trecut prin 
defileul Perhaebiei, în Thessalia, ca potrivnici ai romani- 
lor, regele stînd doar liniștit lîngă Elpeus, ar fi putut 
să golească nu numai țarinele de roade, pentru ca ro- 
manii să nu mai aștepte provizii de acolo, ci ar fi putut 
pune stăpînire chiar pe oraşe, deoarece Perseus i-ar fi 
oprit pe romani la rîul Elpeus, ca să nu le poată da vreun 

ajutor oraşelor aliate. Înşiși romanii ar fi trebuit să se 
gîndească la situaţia lor, deoarece n-ar mai fi putut 
nici să rămînă pe teritoriul vrăjmașului după pierderea 
Thessaliei, de unde îşi trăgea hrana oastea romană, și 
nici n-ar mai fi putut face un pas mai departe, cînd aveau 
în faţa lor tabăra macedonenilor*... A scăzut, nu cu 
puţin, avîntul macedonenilor, care se aninaseră de acea 
nădejde. Datorită aceleiași zgîircenii şi l-a înstrăinat și 
pe regele Gentius. Căci, după ce numărase 300 de talanţi 
trimişilor lui Gentius, la Pella, le-a încuviinţat lor să 
pună pecetea pe sacii cu aceşti bani; din această sumă 
a trimis 10 talanţi lui Pantauchus, căruia i-a poruncit 
să o dea în dar regelui; celor care duceau restul de bani 
puşi în saci pecetluiţi cu sigiliul regelui illyrilor, le-a 
dai ordin să meargă în etape scurte; apoi după ce vor 
sosi la hotarele Macedoniei să se oprească acolo, şi să 
aştepte poruncile sale. Gentius, măcar că a luat în pri: 
mire această parte neînsemnată de bani, deoarece pri- 
mea mereu imbolduri din partea lui Pantauchus ca să-i 
atace pe romani, pornind asupră-le cu vrăjmăşie, îi puse 
sub pază pe trimişii romani, M. Perpernna şi L. Petilius, 
care întîmplător tocmai atunci sosiseră. Auzind de 
această măsură, Perseus, convins că Gentius nu mai 
are încotro și este nevoit să intre în război cu romanii, 
a trimis ştafete pentru a-i chema înapoi pe cei care 
transportau banii, ca şi cum nu i-ar fi fost teamă de 
altceva, decît ca nu cumva să cadă în mîinile romanilor 
o pradă cît mai mare, luată de la dînsul, după ce va 
fi învins”. În aceeaşi vreme Herophon se înapoie de la 
curtea lui Eumenes, fără să ştie ce s-a pus acolo la cale 
într-ascuns. Înşiși macedonenii au răspîndit ştirea că 
acolo au tratat despre răscumpărarea prizonierilor, și 
însuşi Eumenes, pentru a evita orice bănuială, i-a adus 
la cunoştinţă consulului acest fapt. 


XXVIII După ce Herophon s-a întors de la Eumenes, 
lui Perseus i s-a spulberat orice nădejde de pace; de 
aceea a trimis la Tenedos pe Antenor și pe Callippus, 
comandanții flotei, cu 40 de ambarcaţii ușoare — la 
acest număr a mai adăugat încă 5 lotci — pentru ca, 
împrăștiindu-se de acolo prin toate insulele Cyclade, să 

asigure protecţia vaselor care transportau cereale pen- 
uru Macedonia. Vasele, pornind de la Cassandrea, după 
ce au trecut mai întii în porturile care sînt în golful de 
la poalele muntelui Athos, şi de acolo la Tenedos, navi- 
gind pe o mare liniştită, au dat de vasele fără punți ale 
rhodienilor, sub comanda lui Eudamus, care staționau 
în port şi, fără să le pricinuiască vreun neajuns, le-au 
lăsat să plece, adresîndu-se rhodienilor cu curtenie“. 
Apoi, aflind că în cealaltă latură a insulei, 50 de nave 
de transport de-ale lor au tost blocate de navele rosirate 
ale lui Eumenes, care staţionau la gurile portului și 
aveau comandant pe Damius, înconjurindu-le repede, 
după ce au alungat vasele dușmanului, virînd groaza în 
ele, trimit navele de transport în Macedonia, dîndu-le, 
pentru escortarea lor, 10 ambarcaţii, care, după ce vor 
duce convoiul în siguranţă, să se înapoieze la Tenedos. 
După nouă zile s-au întors la flota care staţiona lîngă 
Sigeumi!. De acolo trec spre Subota — o insulă situată 
intre Elaea și Chios. Din întîmplare, a doua zi după 
ce flota a acostat la Subota”, 35 de nave care poartă 
numele de hippagoge*, plecînd de la Elaea, avînd pe 
bord călăreţi galli şi cai, se îndreptau către capul Pha- 
nae“, ca să poată trece de acolo în Macedonia; aceste 
trupe erau trimise de Eumenes lui Attalus. După ce 
i s-a dat semnalul dintr-un post de pîndă că aceste vase 
navighează în larg, Antenor, plecînd din Subota, a ieşit 
în întîmpinarea acestei flote între capul Erythrae“ şi 
Chios, unde marea e foarte îngustă. Comandanţilor puși 
de Eumenes nu le venea să creadă că în acea mare 
poate naviga o flotă macedoneană; de aceea erau con- 
vinşi că sînt fie vase romane, fie Attalus însuși, fie că 
unele din trupele sale trimise la vatră din castrul ro- 
man de către Attalus se îndreaptă către Pergamum. 
insă cînd navele s-au apropiat, văzînd înfăţişarea lor, 
aceştia n-au mai stat la îndoială că sînt ale dușmanului 
şi abia atunci, după iuțirea vislitului şi direcţia prorelor 
îndreptate către ei, şi-au dat seama că aceia care se 
apropie de ei sînt duşmani; atunci s-a stîrnit panică, 
pentru că nu mai era nici o nădejde de scăpare, da- 
torită felului navelor greu de manevrat şi faptului că 
gallii cu greu suportă călătoria pe mare, chiar cînd 


https://biblioteca-digitala.ro 


192 TITUS LIVIUS 


aceasta e liniştită. O parte dintre gallii care erau mai 
aproape de țărm au ajuns în Erythraea înot; altă parte, 
întinzînd pînzele, au debarcat din vase la Chios, și după 
ce și-au părăsit caii, s-au îndreptat într-o fugă dezordo- 
nată către oraș. Însă după ce vasele dușmane i-au de- 
barcat pe războinici în puncte mai prielnice acostării 
şi mai aproape de oraş, macedonenii, ajungîndu-i din 
urmă, îi măcelăresc pe unii dintre gallii care fugeau pe 
drum, pe alţii — prinzîndu-i în afara porţilor. Căci locui- 
torii din Chios puseseră zăvoarele la porţi, deoarece nu-și 
dădeau seama cine sînt cei care fug, şi cine, cei care îi 
urmăresc. Cam 800 de galli au fost doboriîţi şi 200 prinşi. 
O parte dintre cai au fost înghiţiţi de valuri, după ce 
vasele lor au naufragiat, altor cai macedonenii le-au 
tăiat vinele pe țărm. Antenor a poruncit ca 20 de cai, 
de o frumuseţe fără seamăn, împreună cu prizonierii, 
să fie transportaţi la Thessalonic, îmbarcîndu-i pe ace- 
leași 10 ambarcaţii, pe care le trimisese înainte, ca să 
se înapoieze cît mai neîntîrziat la flotă: el îi va aştepta 
la Phanae. Vreo trei zile flota a staționat în apele oraşu- 
lui. De acolo au pornit către Phanae şi, după ce s-au 
întors şi cele 10 ambarcaţii mai repede decît nădăjduiau, 
au străbătut Marea Egee, trecînd la Delos. 


XXIX În vreme ce se petreceau acestea, trimişii ro- 
mani C. Popillius, C. Decimius și C. Hostilius, plecînd 
din Chalcis, după ce au ajuns cu trei quinquereme la 
Delos, au găsit acolo cele 40 de vase ale macedonenilor, 
precum şi 5 quinquereme ale regelui Eumenes. Sfinţe- 
nia templului şi a insulei proteguia toată lumea îm- 
potriva oricărei profanări. De aceea romanii amestecați 
de-a valma și cu macedonenii şi cu aliaţii navali ai lui 
Eumenes ... forfoteau de colo pînă colo, în templu, 
deoarece sfinţenia locului oferea armistițiul. Antenor, 
un comandant al lui Perseus, cînd i se dă semnalul din 
posturile de pîndă că în larg se semnalează trecerea 
cîtorva vase de transport, luîndu-se pe urmele acestora 
cu o parte a ambarcațţiilor sale, — altele primiseră în- 
sărcinarea să pîndească în apele Cycladelor, — în afara 
navelor de transport care se îndreptau spre Macedonia, 
pe toate sau le-a scufundat sau le-a prădat încărcătura. 

Popillius sau vasele lui Eumenes veneau pe cît le sta 
în putinţă în ajutorul unora dintre aceste vase. Însă 
macedonenii izbuteau să-i înșele şi să se strecoare, de 
cele mai multe ori în timpul nopţii, cu două sau trei 
ambarcaţii ușoare. 

Cam în aceeași vreme au sosit la Rhodos irimișii 
macedonenilor şi illyrilor, a căror vază a crescut și mai 
mult, nu numai datorită faptului că ambarcaţiile mace- 
donene forfoteau pretutindeni printre Cyclade și Marea 
Egee, ci şi datorită alianţei încheiate între regii Perseus 
şi Gentius, precum şi zvonului că gallii sosesc cu un 
mare număr de pedestrași şi de călăreţi. Aceste fapte au 
făcut să le crească curajul lui Dino și lui Polyaratus 
care făceau parte din rîndurile partizanilor lui Perseus; 
de aceea ei au dat regilor acest răspuns nu numai plin 
de bunăvoință, ci au declarat fățiș că „rhodienii vor pune 
capăt războiului cu autoritatea de care se bucură ei; de 
aceea, la rîndul lor, şi regii să aibă cuvenitele simță- 
minte pentru a putea primi pacea“. 


XXX Tocmai începuse să se împrimăvăreze cînd au 
sosit în provincia Macedonia noii comandanţi romani: 
consulul Aemilius în Macedonia, Octavius la flotă în 
oraşul Oreum, Anicius în Illyricum, unde urma să des- 
fășoare războiul împotriva lui Gentius. 

Acest rege avea ca tată pe Pleuratus, regele illyrilor, 
și ca mamă pe Eurydica. Avea şi doi fraţi, pe Plator, 
născut din aceiaşi părinţi, şi pe Caravantius, născut din 
aceeași mamă. Deoarece Caravantius era privit cu mai 
puţină bănuială din pricina originii obscure a tatălui 
său, Gentius îl ucise pe Plator și totodată pe doi prie- 
teni devotați ai acestuia, Ettritus și Epicadus, nişte 
oameni vrednici, pentru ca să nu se simtă de nimeni 
stingherit în domnie. Umblau zvonurile că Gentius şi-a 
ucis fratele din pricină că acesta voia să se căsăto- 
rească cu Etuta, fiica lui Monunus, căpetenia dardani- 
lor, ca şi cum Plator ar fi ţintit prin această căsătorie 
să se sprijine pe alianța dardanilor în folosul său. De 
altfel, şi faptul că numaidecît după fratricid, Gentius s-a 
însurat cu această fecioară, face ca bănuiala să pară 
foarte aproape de adevăr. După ce s-a văzut scăpat din 

partea fratelui său de teamă, Gentius a început să-şi 
asuprească compatrioţii; purtarea tiranică, sădită în 
firea sa, era sporită și de neînfrînarea la băutură. 

De aceea, Gentius, așa cum s-a spus mai sus, aţițat 
de Perseus ca să ridice armele împotriva romanilor, şi-a 
concentrat toate forţele sale la Lissus: acolo erau adu- 
naţi 15 000 de războinici. Apoi după ce a trimis pe fra- 
tele său împreună cu 1000 de pedestrași și 500 de 
călăreţi, împotriva neamului caviilor, pentru a-l supune 
fie prin puterea armelor, fie virînd groaza în ei, el s-a 
dus înspre Bassania“, un oraș aşezat la 5000 de paşi 
depărtare de Lissus. Bassaniţii erau aliaţii romanilor: 
de aceea Gentius i-a ispitit mai întîi prin ștafetele sale 
trimise la ei; bassaniţii au vrut să îndure mai degrabă 
împresurarea decît să se predea. Orașul Durnium din 
ţinutul caviilor" l-a primit pe Caravantius cu bunăvoință 
la sosirea lui acolo; în schimb, Caravandis*, celălalt 
oraş al caviilor, i-a închis porţile. Și pe cînd Caravantius 
le pustia țarinele în lung și-n lat, vreo cîţiva ostași de-ai 
lui, răzleţiţi, au fost omoriţi de gloata ţăranilor adunaţi 
în pripă. 

La rîndu-i, Ap. Claudius,după ce și-a alăturat la tru- 
pele pe care le avea şi ajutoarele venite și de la bullini* 
şi de la appoloniaţi, și de la dyrrachieni, părăsind tabe- 
rele de iarnă, își întocmise castrul în apropierea rîului 
Genusus“. Auzind de tratatul încheiat între Perseus şi 
Gentius, şi indignat de jignirile aduse trimişilor romani, 
el plănui să dea lupta cu Gentius fără nici o şovăială. 

În acea vreme praetorul Anicius, cînd a aflat la 
Apollonia de cele ce se petreceau în Illyricum, după ce-a 
trimis mai înainte o scrisoare lui Appius, prin care îl 
vestea să-l aştepte la Genusus, după trei zile a venit şi 
dînsul în castru; pe lîngă trupele pe care le avea, după 
ce şi-a mai alăturat 2 000 de pedestrași şi 200 de călă- 
reţi din rîndurile tineretului parthinilor”!, — pedestrimea 
avea în fruntea ei pe Epicadus, călărimea, pe Algalsus — 
se pregătea să plece cu aceste forţe în Illyricum, mai 
cu seamă în scopul de a-i despresura pe bassaniţi. Opera- 
țiunile sale au fost însă ţinute pe loc de ştirile că flota 
macedoneană devastează coastele mării. Erau 80 de nave 
care fuseseră trimise de către Gentius, din îndemnul lui 


https://biblioteca-digitala.ro 


DE LA FUNDAREA ROMEI. CARTEA XLIV 195 


Pantauchus, pentru a pustii ţinuturile orașelor Dyrra- 
chium şi Apollonia. Atunci flota .. ? s-au predat. 


XXXI in urma acestui fapt şi oraşele acelei regiuni 
au făcut acelaşi lucru; la înclinarea lor către romani 
a înrîurit atît atitudinea iertătoare, cît și spiritul de 
dreptate al praetorului faţă de toată lumea. De acolo 
Anicius a pornit către Scodra, care fusese capul războiu- 
lui, nu numai pentru că regele Gentius ocupase pentru 
sine acea cetate socotind-o ca pe o fortăreață a întregu- 
lui său regat, ci şi pentru că era cea mai întărită dintre 
toate cetăţile labeaţilor, în care puteai pătrunde cu 
mare anevoinţă. Scodra era înconjurată de două rîuri, 
unul — Clausa, care curge pe lîngă partea dinspre 
răsărit a orașului, şi celălalt — Barbanna care curgea 
pe lingă partea dinspre apus a orașului, avind obiîrşia 
în lacul Labeatid. Aceste două ape își împreună cursu- 
rile în fluviul Oriundus*? care, izvorînd din muntele 
Scordus, se varsă în Marea Adriatică, după ce-și spo- 
reşte apele cu multe alte rîuri. Muntele Scordus e cel 
mai înalt virf din toată regiunea aceea; la poalele lui, 
înspre răsărit, se întinde Dardania, spre miazăzi — 
Macedonia, iar spre apus — Illyricum. 


Deşi orașul Scodra era întărit prin poziţiile sale 
naturale şi întregul neam al illyrilor, precum şi însuși 
regele lor apărau Soodra, totuși praetorul roman, în- 
credințat că norocul va sta mai departe de partea sa 
în tot cursul acestor operaţiuni, aşa cum l-a ajutat să 
izbîndească şi la început, şi că va profita de groaza 
neașteptată a dușmanilor, s-a apropiat pînă la ziduri 
cu oastea-i rînduită în linie de bătaie. Într-adevăr, dacă 
illyrii ar fi apărat orașul Scodra, închizîndu-și porţile 
şi rînduind pe ziduri şi pe turnurile de la porţi luptători, 
i-ar fi alungat pe romani de la ziduri, zădărnicindu-le 
din faşă acţiunea; dar ei, ieşind pe porţi, au dezlănţuit 
bătălia desfășurîndu-şi forţele pe un șes; deși au luptat 
cu o bărbăţie foarte mare, nu au fost totuşi în stare 
să reziste. Fiind respinşi și, în fuga lor, grămădiţi de-a 
valma — după ce le-au căzut mai mult de 200 de oameni 
în timpul încăierării chiar la porţile cetăţii — au fost 

atît de înspăimîntaţi, încît numaidecît Gentius și-a tri- 
mis ca soli la praetor pe Teuticus şi Bellus, prin mij- 
locirea cărora să ceară armistițiul, ca să poată chibzui 
asupra întregii sale situaţii. Acordîndu-i un armistițiu 
de trei zile în acest scop, în vreme ce castrul roman se 
păsea la o depărtare cam de 500 de paşi de orașul 
Scodra, Gentius se îmbarcă pe un vas și, navigînd pe 
rîul Barbanna, intră în lacul Labeatis, ca şi cum ar 
fi căutat un loc secret, pentru a chibzui cu ai săi în 
sfat; însă după cum s-au lămurit bine lucrurile, Gentius 
se bizuise pe o neîntemeiată nădejde că-i va sosi în 
ajutor Caravantius, fratele său, cu mai multe mii de 
războinici strînşi din regiunea în care fusese trimis în 
acest scop. Spulberindu-i-se această nădejde, adusă de 
zvonuri, după trei zile porni din nou cu aceeași navă 
către Scodra urmînd cursul rîului Barbanna. După ce 
şi-a trimis înainte ştafetele la praetor pentru a-i da în- 
cuviințarea de a i se înfățișa și după ce acesta i-a dat 
permisiunea, Gentius a. venit în castrul roman. Regele 
illyrilor își începu cuvîntarea învinuindu-se că a fost un 
neghiob; iar în cele din urmă îi adresă praetorului rugă- 
minți şi, podidindu-l lacrimile, îi căzu în genunchi și se 
predă puterii sale. Mai întîi Anicius i-a cerut să-şi păs- 
treze cumpătul, și -invitîndu-l chiar să ia cina cu dînsul, 
Gentius s-a ospătat în acea zi împreună cu praetorul, 
care i-a arătat toată cinstirea și apoi s-a întors la ai săi 
în oraş; apoi l-a încredinţat tribunului militar, C. Cas- 
sius, ca să-l păzească. Gentius a ajuns în această situa- 
ţie nefericită pentru 10 talanţi, sumă care se plătea unui 


gladiator”, şi pe care o primise el, rege, de la un alt 
rege. 


XXXII Anicius, după ce a ocupat Scodra, cea dintii 
grijă a lui a fost să fie căutaţi şi aduși la el trimișii 
romani Petillius și Perpernna, care au primit înapoi toate 
demnităţile cu care fuseseră cinstiţi. Pe Perpernna îl 
trimise imediat să ridice pe prietenii şi rudele lui Gen- 
tius. Acesta purcese spre Meteon, un oraş al neamului 
labeaţilor, şi de acolo luă şi aduse la Scodra, în castrul 
roman, pe Etleva, soţia lui Gentius, împreună cu cei doi 

feciori ai săi, Scerdilaedus și Pleuratus, precum şi pe 
Caravantius, fratele regelui. 

Anicius, după ce a pus capăt războiului cu illyrii, în 
timp de 30 de zile, a trimis la Roma pe Perpernna cu 
vestea biruinţei, iar după cîteva zile şi pe regele Gentius 
împreună cu tatăl, soţia, copiii şi fratele şi cu alte căpe- 
tenii ale illyrilor. Acesta a fost singurul război, despre 
care s-a auzit la Roma că s-a sfîrşit înainte de a se fi 
știut că a fost început. 

În vreme ce se petreceau aceste evenimente în Illyri- 
cum, Perseus a fost cuprins de o mare groază, atît din 
pricina sosirii lui Aemilius, noul consul, de care aflase 
că vine în Macedonia cu aprige ameninţări, cât şi din 
pricina praetorului Octavius. Nu mai puţină spaimă îi 
pricinuiau flota romană și primejdiile ce-i amenințau 
țărmul mării. Eumenes şi Athenagoras apărau Thessalo- 
nicul cu o mică garnizoană de 2000 de luptători în- 
zestraţi cu caetra. Perseus trimise acolo și pe comandan- 
tul Androcles, care primi poruncă să-şi ridice de îndată 
tabăra în apropierea şantierelor navale*. Trimise la 
Aenea şi 1 000 de călăreţi în frunte cu Creon din Antigo- 
nea, pentru a apăra coasta mării, cu însărcinarea ca, 
în orice parte a țărmului va auzi că vrăjmașii au acostat 
cu navele, să sară numaidecît în ajutorul ţăranilor. Apoi 
au mai fost trimiși 5 000 de macedoneni pentru garni- 
zoanele din Pythoum şi din Petra, pe care le comandau 
Histiaeus și Theogenes și Midon. După plecarea aces- 
tora, Perseus a pornit la întărirea malului rîului Elpeus, 
deoarece cînd acesta era scăzut putea să fie trecut prin 
vad. Ca să folosească întreaga mulțime pentru această 
lucrare, Perseus a silit femeile din oraşele învecinate 
să-i aducă în tabără hrană pentru cei ce lucrau; ostașii 
lui au primit poruncă... din belșug... din pădurile 
apropiate . . .* 


XXXIII ...în cele din urmă a poruncit fintînari- 
lor... să se adune și să-l urmeze pînă la mare, care era 
la o depărtare mai mică de 300 de pași, şi să sape pe 
țărm din loc în loc găuri la mici distanţe”. El spera că 
acești munţi atît de înalți trebuie să aibă în sînul lor 
straturi ascunse de apă, cu atît mai mult cu cît deasupra 

nu se vedea șerpuind nici un rîu, şi că anumite vine 
de apă se amestecau cu undele mării. Abia s-a scrijelit 
pătura de nisip de deasupra că s-au și văzut ţişnind 
firişoare de apă, la început subțiri şi tulburi; apoi apa 
a început să se reverse limpede și imbelşugată, ca un 
dar al zeilor. Această întîmplare a făcut să crească şi 
mai mult în ochii ostașilor săi renumele și încrederea 
în autoritatea comandantului lor. Poruncind apoi ostaşi- 
lor să-și pregătească armele gata de luptă, Paulus se 
duse însoţit de tribunii militari şi cu centurionii prime- 
lor unităţi, pentru a privi locurile de trecere şi a-și da 
seama pe unde e mai ușor scoborișul pentru ostaşi şi 
pe unde este cel mai lesnicios urcuș către malul de 
dincolo al rîului. După ce a cercetat cu de-amănuntul şi 
pe acestea... s-a îngrijit mai întîi ca toate dispoziţiile 
date de dinsul să fie executate în ordine în timpul 
mersului, fără zarvă, la semnalul şi porunca comandan- 
tului lor; atunci cînd se dă tuturor un ordin, se în- 
tîmplă să nu-l audă toţi și primind o poruncă nesigură, 
unii fac de la ei mai mult decît li s-a poruncit, alţii 
mai puţin; apoi se ivesc strigăte felurite în toate părțile, 
şi de aceea cei care iau cunoştinţă de ceea ce se pregă- 
teşte sînt mai întîi dușmanii și apoi ei înşişi. De aceea 
el hotărăşte ca tribunul militar să transmită ordinul 
său în taină centurionului primipil al legiunii. Acesta 
la rîndul său, să aducă la cunoștință pe rînd fiecărui 
centurion ce trebuie să se execute. Numai în felul acesta 
trebuie transmis ordinul, fie de la primele unităţi pînă 
la ariergardă, fie de la urma coloanelor pînă la cele 
dintîi unităţi. De asemenea, el a interzis ostașilor de 
strajă să poarte cu dînşii scuturile în post, aceasta fiind 
o nouă instrucţiune, căci straja nu pleacă la luptă ca 
să facă uz de arme, ci ca să fie de veghe, pentru a se 
retrage la repezeală îndată ce va simţi sosirea vrăjmași- 
lor ca să trezească și pe ceilalți tovarăşi ai săi spre a 
lua armele. Înainte, ostașii şedeau în picioare cu coiful 
pe cap, ţinînd scutul înaintea lor, dar cînd se simțeau 
obosiţi se sprijineau pe sulițe şi, aplecîndu-şi capul pe 
marginea scutului, dormitau, ceea ce făcea ca duşmanul 
să-i poată zări de departe după sclipirea armelor, în 
schimb ei să nu poată vedea nimic în fața lor. 

Consulul a introdus schimbări și în rîndurile posturi- 
lor de pază; înainte toți ostașii din pedestrime şedeau 
cu armele asupra lor, toată ziua, iar călăreţii țineau caii 
cu frinele în gură. Deoarece în zilele de vară pe arșiţa 
continuă a soarelui soldaţii și cai se simțeau istoviţi 
de atîta căldură şi lincezeală, de multe ori dușmanul, 
atacind cu forțe proaspete, putea cu un pumn de oameni 
să dea peste cap trupe mai numeroase. De aceea el 
dispuse ca de aci înainte străjile de dimineaţă să dureze 
pînă la amiază și după-masă să intre alţii în strajă. În 
felul acesta un dușman chiar cu forțe proaspete nu va 
avea putinţa niciodată să atace ostași obosiţi. 


XXXIV După ce consulul a adus la cunoştinţa ostaşi- 
lor strînși la adunare că el hotărăşte să se execute ordi- 
nele sale în chipul acesta, a mai adăugat următoarele 
cuvinte asemănătoare celor rostite în faţa adunării po- 
porului: „Într-o armată numai comandantul suprem 
trebuie să prevadă şi să chibzuiască ce operaţiuni trebuie 
să se desfăşoare, fie el singur, fie împreună cu acele 
căpetenii din oştire, pe care le-a chemat la sfat. Cei 
care n-au fost chemaţi, nu se cade să-și trîimbiţeze nici 
fățiș sfaturile lor, nici într-ascuns. Ostașul trebuie să 
aibă aceste preocupări: să fie înzestrat cu un trup cît 
mai zdravăn şi cît mai agil, să aibă armele gata şi hrana 
pregătită, pentru a primi ordinul de plecare. În ce pri- 
veşte celelalte, ostașul trebuie să știe că grijă de el au 
atit zeii nemuritori, cît şi comandantul său. Într-o oştire 
în care gloata ostașilor chibzuieşte asupra conducerii 
războiului și comandantul se lasă împins la acţiuni de 
toanele mulţimii, acolo nu-i nimic sănătos. În ce priveşte 
îndatoririle sale de comandant suprem, el va avea grijă 
să dea ostașilor prilejul de a izbîndi asupra dușmanului; 
ostaşii nu trebuie să se întrebe ce se va întîmpla; în- 
dată ce li s-a dat semnalul de luptă, să-și facă cu zel 
datoria“. 

După aceste îndrumări a ridicat adunarea. Chiar şi 
ostașii bătrîni au mărturisit că au învăţat pentru prima 
oară în ziua aceea, întocmai ca recruţii, ce trebuie să 
facă un adevărat ostaş. Acești soldaţi romani au dovedit 
nu numai prin vorbe că au fost de acord cu cele spuse 

de consul, ci foarte curind şi prin fapte. În tot castrul 
roman n-ai fi mai putut vedea din acea clipă nici un 
ostaş stînd degeaba; unii își ascuţeau gladiile, alţii își 
ştergeau coifurile și apărătoarele feţei, alţii scuturile ... . 
şi platoşele, alţii își potriveau armele, ca să fie după 
trupul lor, și, înarmîndu-se cu ele, căutau să-și dove- 
dească agerimea trupului; unii îşi ascuţeau suliţele, alţii 
își mînuiau săbiile, încercîndu-le ascuţișul; în sfîrşit, ori- 
cine putea să-şi dea lesne seama, privindu-i, că atunci cînd 
li se va oferi prilejul de a se măsura în luptă cu dușma- 
nul, vor sfîrşi războiul fie prin cîștigarea unei strălucite 
biruinţe, fie printr-o moarte vrednică de ţinut minte. 

La rîndul său, şi Perseus, văzu că, o dată cu sosirea 
consulului roman și cu începutul primăverii, în tabăra 
dușmanului totul era numai freamăt şi mișcare, ca în 
vederea unui nou război, că romanii şi-au strămutat 
castrul de la Phila și l-au așezat pe malul celălalt al 
rîului, iar pe comandantul roman cînd alergînd în sus 
şi în jos şi pretutindeni pentru a-și inspecta lucrările, 
neîndoielnic, în scopul trecerii . . 


XXXV ... Această veste le-a mărit romanilor avîntul, 
în schimb a stîrnit o cumplită panică în rîndurile mace- 
donenilor şi regelui lor. Mai întîi Perseus a încercat să 
înăbuşe pe ascuns ştirea, trimiţînd ștafete în calea lui 
Pantauchus ca să-l oprească să se apropie de tabăra 
macedoneană; dar cîţiva băieţandri fuseseră văzuţi de 
rudele lor; aceştia fuseseră daţi în Illyricum, ca ostatici 
regelui Gentius. De altfel, cu cît se caută să se ascundă 
ceva cu mai. multă grijă, cu atît mai ușor tainele sînt 
dezvăluite de către slujitorii regilor, datorită flecă- 
relii lor. 

Cam în aceeași vreme au venit în tabăra romană 
trimişii rhodienilor cu aceleași însărcinări de pace care 
stîrniseră la Roma cea mai adîncă mînie în rîndurile 
senatorilor. in sfatul comandanților ținut în tabără, 
aceştia au fost ascultați cu o foarte mare indignare. 
De aceea, în vreme ce unii... alţii erau de părere să-i 
alunge pe rhodieni, fără să-i învrednicească cu vreun 
răspuns, consulul declară că le va răspunde peste 15 zile. 
Între timp, ca să se învedereze ce preţ se poate pune pe 

vaza rhodienilor care și-au asumat rolul de pacificatori, 
consulul a început să se consfătuiască cu ai săi asupra 
planului desfăşurării războiului. Unii dintre comandanţi, 
și mai ales cei mai tineri, erau de părere să se por- 
nească la atac, forţindu-se întăriturile potrivnicului de 
pe malul rîului Elpeus: macedonenii nu vor fi în stare 
nici de astă dată să se împotrivească legiunilor romane 
pornite la atac, în ordine strînsă; şi anul trecut au fost 
alungaţi din atitea redute cu mult mai înalte şi mai 
întărite, pe care le ocupaseră cu garnizoane puternice. 
Alţii găseau cu cale că Octavius trebuie să se îndrepte cu 
flota sa către Thessalonic și, prin pustiirea țărmului ma- 
ritim, să împrăştie trupele regelui, ca el să fie silit să 
golească de apărători trecerea rîului Elpeus, văzîndu-se 
ameninţat de alt război ivit în spatele său și preocupat 
să-şi apere ţinuturile din mijlocul regatului. Însă Paulus 
găsi de cuviinţă că malul dușmanului este de necucerit, 
datorită atît poziţiilor naturale, cât şi lucrărilor de forti- 
ficaţie; apoi, în afară de faptul că fuseseră înșiruite 
pretutindeni maşini de război, el auzise că dușmanii sînt 
cît se poate de iscusiţi în aruncarea de săgeți și, desigur, 
în ce priveşte ţinta. 

Comandantul se gîndea cu totul în altă parte. După 
ridicarea sfatului, el chemă la dînsul în taină doi ne- 
guţători din Perhaebia, numiţi Coenus și Menophilus, a 
căror credinţă și iscusință o dovedise, şi-i întrebă ce fel 
sînt locurile de trecere care duc către Perhaebia. De- 
oarece aceștia i-au răspuns că aceste drumuri nu sînt 
greu de străbătut, însă sînt ocupate de garnizoanele 
regelui, i-a încolţit nădejdea de a putea alunga de acolo 
garnizoanele macedonene dacă le va ataca pe neaştep- 
tate noaptea cu un detașament puternic de romani: 
„Căci lăncile şi săgețile şi celelalte arme de aruncat 
sînt nefolositoare în întuneric, unde nu se poate vedea 
departe care e ţinta; în schimb, folosindu-se de sabie într-o 
mulțime învălmășită şi dînd o luptă de aproape, ostaşul 
roman va ieși învingător“. Hotărît să se folosească de cei 
doi neguțători în chip de călăuze, chemîndu-l la dînsul 
pe Octavius, după ce i-a expus pe de-a-ntregul planul, 
i-a dat poruncă să se îndrepte cu flota către Heracleum 
şi să îmbarce pe nave 1000 de oameni care să aibă 

asupra lor hrana pregătită pentru 10 zile. Totodată, a 
trimis la Heracleum pe P. Scipio Nasica și pe fiul său 
Q. Fabius Maximus cu 5 000 de oameni aleși pentru ca, 
prefăcîndu-se că îi îmbarcă pe vase, să pustiască ţărmul 
maritim al Macedoniei interioare, aşa cum se discutase 
în sfatul comandanților romani. În taină însă, s-au dat 
instrucţiuni că vor găsi hrana pregătită pe vasele flotei, 
ca să nu fie întîrziaţi de nimic în acțiunea lor. Apoi 
călăuzele au primit ordin din partea lui ca să împartă 
calea așa fel, încît să poată ataca Pythoum a treia zi, 
pe la veghea a patra. Consulul însuşi începu lupta cu 
posturile înaintate ale dușmanului, în zorii zilei, în 
mijlocul albiei rîului, pentru a-i abate atenţia regelui 
de la observarea celorlalte mișcări din jur. Amîndouă 
taberele s-au ciocnit cu trupele lor cu armament ușor; 
de altfel, nici nu se putea da o luptă mai mare într-o 
albie de rîu atît de neprielnică cu ostași înzestrați cu 
armament greu. Fiecare mal avea un poviîrniș ce co- 
bora cam 300 de paşi pînă în mijlocul vadului, unde 
vîrtejul rîului împingea la vale apa mai mult sau mai 
puţin adîncă; aici albia avea o lăţime ceva mai mare 
de 1 000 de paşi. Acolo la mijloc s-a dat lupta, în vreme 
ce priveau din ambele tabere de pe parapetul valului 
de întărituri într-o parte regele, în cealaltă consulul 
roman cu legiunile sale. De la distanţă, trupele auxiliare 
de arcași ale lui Perseus erau mai dibace în luptă dar 
cînd acestea au ajuns să se măsoare piept la piept, 
luptătorii romani erau mai stabili pe loc şi mai siguri 
pe sine prin siguranţa atacului, fie că erau înarmaţi cu 
parma, fie cu scutul liguric*”. Cam pe la amiază, consu- 
lul a poruncit să se sune retragerea alor săi; în felul 
acesta lupta s-a întrerupt în cursul acelei zile, fiind nu 
mic numărul celor doboriîţi de partea ambelor tabere. 
A doua zi, la răsăritul soarelui, deoarece în sufletul lor 
toţi luptătorii erau încrîncenaţi din pricina luptei din 
ajun, adversarii s-au încleștat cu o înverșunare şi mai 
aprigă. Însă romanii erau răniţi nu atît de cei cu care 
se încăierau la luptă piept la piept, ci cu mult mai mult 
de acea mulţime care fusese rînduită în turnuri, cu tot 
felul de arme de aruncat şi mai cu seamă cu bolovani. 
Cînd romanii au izbutit să se apropie mai mult de malul 

dușmanului, lăncile aruncate cu maşinile de război ajun- 
geau chiar pină la cele din urmă şiruri ale lor. După 
ce au căzut foarte mulți oameni în ziua aceea, consulul 
a retras pe ai săi puțin mai tirziu. A treia zi, el s-a 
stăpinit să mai dea vreo luptă și s-a retras către pariea 
cea mai de jos a castrului său, ca şi cum ar fi urmărit 
să încerce trecerea rîului printr-unul din cele două braţe 
ale lui care se înclina către mare. Perseus, ceea ce avea 
în privirea lui .. % 


XXXVI ...trecuse solstițiul de vară; se apropia vre- 
mea de amiază. Oastea romană a făcut drumul învăluită 
în nori de colb şi pe arşiţa soarelui; oboseala şi setea 
erau simţite, mai ales că era la amiază. S-au apropiat 
atunci ... apărea în curînd. Consulul a hotărît să nu-și 
arunce trupele sale ajunse în starea aceasta împotriva 
unui dușman cu forţele proaspete şi tefere!“!. însă osta: 
şii arătau în orice împrejurare o înflăcărare atît de apri- 
gă de a lupta, încît consulul avu nevoie nu de o mai 
mică iscusință pentru a înfrîna zelul ostaşilor săi de: 
cît pentru a înșela pe vrăjmaş. Încă nu fuseseră toți 
ostaşii săi rînduiţi în linie de bătaie, cînd el îndemnă 
pe tribunii militari să dea zor şi să-şi întocmească fron- 
tul; el însuși trecea pretutindeni pe la unităţi; înflăcăra 
avîntul ostaşilor, îmbărbătîndu-i pentru luptă. Atunci 
ostăşimea începu mai întîi cu veselie să ceară lupta. 
Dar în urmă cu cît creștea arşiţa, cu atît chipul ostaşi- 
lor arăta mai puţină vioiciune şi glasurile lor slăbeau 
tot mai mult; unii stăteau, rezemîndu-se pe scuturi şi 
sprijinindu-se de sulițe. Atunci consulul ordonă cu glas 
puternic centurionilor din primele unităţi să măsoare 
locul pentru tabără și să-și rînduiască într-un loc pove- 
rile. Cînd ostașii au aflat această poruncă, unii şi-au 
arătat pe faţă bucuria că nu i-a împins să lupte istoviţi 
de truda drumului, pe o arşiţă atît de mare. în jurul 
comandantului suprem se aflau legaţii şi comandanții 
trupelor aliate, între care şi Attalus; toţi îl aprobau, 
pentru că erau încredințaţi că va dezlănţui atacul — 
căci consulul nu le dezvăluise nici măcar acestora pla- 
nul întîrzierii atacului. De astă dată însă, cu prilejul 
schimbării neaşteptate a hotăririi, în vreme ce ceilalți 

păstrau tăcere, dintre toți singur Nasica a cutezat să-l 
sfătuiască pe consul „să nu scape din miini, ferindu-se 
să dea lupta, pe dușmanul care şi-a bătut joc de coman- 
danţii din trecut. E] se teme că dacă vrăjmaşul va pleca 
la noapie, romanii vor fi nevoiţi să se ia pe urmele lui cu 
mari primejdii şi sforțări, pînă în străfundurile Mace- 
doniei și că le va trece vara, ca și comandanților de mai 
înainte, colindîind pe toate potecile și prin trecătorile 
munţilor Macedoniei. El îl îndemnă din adîncul inimii 
să-l atace pe vrăjmaş cîtă vreme îl are în faţa ochilor 
în cîmp deschis și să nu piardă din mînă prilejul de a-l 
birui“. Consulul, fără să se supere pe acest tînăr atît 
de strălucit pentru povaţa lui spusă pe faţă, îi răspunse: 
„Şi eu am avut gîndurile pe care le ai tu acum, Nasica, 
şi ceea ce am eu acum în mintea mea şi tu vei avea cînd- 
va. Eu am învăţat în numeroase împrejurări, cu prilejul 
războaielor, cînd trebuie să pornesc la luptă şi cînd să 
mă înfrînez de a o da. Nu am timp să-ţi arăt acum, 
cînd oastea stă rînduită în linie de bătaie, pentru care 
temeiuri e mai bine să stăm liniştiţi astăzi. Să mă în- 
trebi cu un alt prilej asupra acestor motive. Acum te 
vei mulțumi să asculți de autoritatea unui vechi co- 
mandant“. 

Tînărul a tăcut. „Neîndoielnic — își spunea în sinea 
sa — consulul își dă seama că sînt oarecare piedici în 
calea luptei, care scapă ochilor săi“. 


XXĂVII Cînd Paulus a observat castrul măsurat și 
bagajele așezate într-un loc anumit, îi scoase mai întîi 
pe „triarii“!? din cele din urmă rînduri ale liniei de bă- 
taie, apoi pe principes, în vreme ce hastaţii stăteau în 
prima linie atenţi ca nu cumva dușmanii să facă vreo 
mişcare; în sfîrșit, îi retrase treptat şi pe hastaţi, uni- 
tate după unitate, începînd de la aripa dreaptă. În 
felul acesta, pedestrimea fu scoasă din front fără învăl- 
mășeală, în vreme ce cavaleria romană şi trupele cu 
armament ușor se rînduiau înaintea liniei de bătaie, în 
faţa dușmanului; călăreţii n-au fost însă chemaţi din 
posturi înainte de terminarea parapetului și șanțului 
din faţa taberei. De asemenea, Perseus, cu toate că fu- 
sese pregătit să dea, fără șovăire, lupta în acea zi, mul- 

ţumit că întirzierea luptei se datora dușmanului, şi-a 
readus și el trupele în tabără. 

După încheierea lucrărilor de întărire a castrului, 
C. Sulpicius Gallus, tribunul militar al legiunii a doua, 
care fusese praetor anul trecut, după ce a chemat, cu 
încuviințarea consulului, ostaşii la adunare, i-a prevenit 
pe soldaţi că în noaptea următoare, de la ora a doua 
pînă la a patra, va fi eclipsă de lună; nici un ostaș să 
nu tălmăcească aceasta ca un semn de piază-rea. Acest 
fapt poate fi cunoscut şi anunţat, pentru că se petrece 
la timp precis şi în ordine firească. De aceea să nu ră- 
mînă uimiţi că luna cînd e plină, cînd scade, luminînd 
numai cu un corn subţire, deoarece și soarele și luna 
răsar şi apun cu regularitate. De aceea nu trebuie să 
socotească drept minune faptul că lumina lunii se întu- 
necă, atunci cînd ea se ascunde în umbra pămîntului!?. 

În noaptea dinaintea ajunului nonelor lunii septem- 
brie!%, deoarece la ora anunţată într-adevăr a fost eclipsă 
de lună, ostașii romani îl priveau pe Gallus ca pe o 
ființă înzestrată cu o înțelepciune aproape divină; dim- 
potrivă, macedonenii erau zguduiți ca de un semn rău 
care prevesteşte pieirea regatului şi pierzania întregului 
lor neam. Nici prorocii lor nu tălmăceau altfel faptul. 
S-au iscat strigăte și urlete în tabăra macedoneană, pînă 
cînd luna a revenit la strălucirea sa. 

A doua zi, atita înflăcărare cuprinsese ambele oștiri 
pentru dezlănțuirea atacului, încît unii dintre ai lor adu- 
ceau învinuiri şi regelui și consulului, că au părăsit 
cîmpul de bătaie fără luptă; regele s-ar fi putut lesne 
apăra nu numai pentru că duşmanul a fost cel dintii 
care şi-a retras trupele în castru, refuzînd fățiș să dea 
lupta, ci şi fiindcă îşi aşezase armata într-o poziţie unde 
falanga nu avea putință să se desfășoare, căci se știe 
cît de nefolositoare este o falangă atunci cînd locul este 
cît de puţin neprielnic. Consulului i se aducea imputarea 
că, în ajun, pe lîngă faptul că a scăpat din mînă prile- 
jul de a se bate cu dușmanul şi că i-a dat putinţa acestuia 
să se retragă, în timpul nopţii, dacă ar fi vrut, dar că şi 
acum pierde vremea, sub pretextul că vrea să săvir- 
şească sacrificiile, cu toate că ar fi trebuit să dea sem- 
nalul în revărsatul zorilor ca să iasă trupele în linie 

de bătaie pentru luptă. În sfîrşit, către ora a treia, după 
aducerea jertfelor, potrivit rînduielilor, Paulus a con- 
vocai adunarea și, cu acest prilej, deşi era vremea de 
intrat în acţiune, consulul păru unora că tărăgănează lu- 
crurile, consfătuindu-se fără rost... Totuși consulul a 
rostit următoarea cuvintare: 


XXXVIII „Dintre toţi cei care au fost ieri de părere 
să dăm lupia, numai distinsul tînăr P. Nasica mi-a dez- 
văluit gîndurile sale; însă tot el a tăcut pe urmă, așa 
încît se putea vedea că a trecut de partea părerii mele. 
Altor cîtorva însă li s-a părut că e mai bine să-l critice 
în spate pe comandantul lor, în loc să-l sfătuiască fă- 
ţiş. Şi ţie, P. Nasica, și tuturor celor care au avut ace- 
leași gînduri ca şi tine, fără să și le fi dat în vileag, 
nu-mi va fi greu să vă lămuresc temeiul amînării luptei. 
Departe de mine gîndul de a mă căi că pe ziua de ieri 
am rămas liniștit, deoarece sînt convins că prin această 
hotărîre am salvat armata romană. Ca nimeni dintre voi 
să nu creadă că am această convingere fără vreun temei, 
să recunoască acum, împreună cu mine, dacă găsește de 
cuviinţă, cît de prielnice au fost pentru dușman ieri îm: 
prejurările, și cît de potrivnice nouă. Sînt încredinţat, 
în primul rînd, că ieri, privind liniile de bătaie desfăşu: 
rate, aţi băgat de seamă, ceea ce, de altfel, oricare din- 
tre voi aţi știut de mai înainte, cu cît erau mai presus 
de noi numericeşte adversarii. Din acest număr mic de 
ostaşi a patra parte fusese lăsată de mine pentru paza 
poverilor. Şi doar ştiţi că pentru paza poverilor nu-i 
lăsăm pe cei mai nevrednici dintre ostași. Să presupu- 
nem însă că am fi fost toţi; oare credeţi că este de mică 
însemnătate faptul că noi avem să ieşim în linie de bă- 
taie din acest castru în care am rămas azi-noapte, azi, 
sau cel mult mîine, dacă, cu ajutorul zeilor, vom găsi ast- 
fel de cuviință? Nu este nici o deosebire dacă dai ordin 
să se înarmeze pe-ndelete, în cortul său un ostaş refăcut, 
cu forţele întregi, pe care nu l-a istovit nici oboseala 
drumului din ziua aceea, nici munca şi pe care îl scoţi 
în linie de bătaie, în plinătatea puterilor sale, vînjos 
trupeşte şi sufletește, sau dacă, dimpotrivă, arunci în 
arşiţa soarelui de amiază în calea unui dușman proaspăt, 


https://biblioteca-digitala.ro 


DE LA FUNDAREA ROMEI. CARTEA XLIV 207 


odihnit, care îşi aduce în bătălie forţe care nu s-au con: 
sumat mai înainte în nici o împrejurare, pe un ostaş 
vlăguit de un drum lung, sleit de puteri din pricina pove- 
rilor, ud de sudoare, cu gitlejul aprins de sete, cu faţa 
şi ochii plini de colb? Oare, cu buna-credinţă a zeilor, 
nu-l va birui chiar şi un soldat greoi și nedibaci la răz- 
boi pe cel mai viteaz bărbat ajuns într-o asemenea stare? 
Ce se întîmpla dacă noi ne porneam la atac atunci cînd 
eram nevoiţi să ne rînduim la repezeală în linie de bă- 
taie, în neorînduială, asupra unui vrăjmaș care îşi în- 
tocmise frontul în cea mai desăvirşită tihnă, se pregă- 
tise şi şedea rînduit în unitatea sa? 


XXXIX Dar, pe Hercules, dacă am avut linia de bă- 
taie neorînduită, și învălmășită, cel puţin să fi avut tabă- 
ra întărită, provizii de apă, drumul asigurat pînă la apă 
prin posturi fixate şi recunoașteri făcute pretutindeni în 
împrejurimi. Cine nu ştie, dimpotrivă, că ai noştri nu 
aveau din toate acestea decît cîmpul gol pe care să dea 
lupta? Strămoșii voştri socoteau că un castru fortificat 
este aidoma unui port la mare, în care o oştire se poate 
mișca în orice împrejurare, de unde poate să iasă la 
luptă şi unde să se poată retrage din luptă atunci cînd 
e zguduită de furtună. De aceea, străbunii noştri, după 
ce își înconjurau castrul cu fortificaţii, îl întăreau şi 
cu o pază puternică, deoarece oastea care era alungată 
din tabăra sa era socotită învinsă chiar dacă ar fi izbîn- 
dit în lupta dată pe cîmpul de bătaie. O tabără este locul 
de primire a armatei biruitoare, de refugiu, pentru cea 
învinsă. Cit de multe au fost oștile care, fiindcă n-au 
avut noroc să izbîndească în luptă, alungate pînă în 
taberele lor, cînd li s-a ivit un moment prielnic, l-au 
atacat şi l-au alungat pe dușmanul care mai înainte fu- 
sese victorios? Castrul, acest sălaș vremelnic, este a 
doua patrie a ostașului, parapetele castrului sînt ca zidu- 
rile cetăţii, cortul său reprezintă casa şi penaţii!5 săi. 
Dacă ne-am fi măsurat cu dușmanul ca nişte pribegi 
fără sălaş, unde ne-am fi adăpostit chiar dacă am fi ră- 
mas biruitori? 

Acestor greutăţi şi stavile la luptă se opun următoa- 
rele: dacă dușmanul s-ar fi retras în timpul nopții care 

a trecut, oare nu ar fi trebuit să ne secătuim de vlagă, 
urmărindu-l din nou pînă în fundul Macedoniei? Eu 
însă sînt convins că dacă duşmanul ar fi fost hotărît să 
plece, nici nu ne-ar fi aşteptat pe noi aici, şi nici nu şi-ar 
fi scos în linie de bătaie trupele. Căci i-ar fi fost mult 
mai uşor să plece de aici cînd noi ne găseam departe 
de el, față de acum cînd stăm în grumajii lui! De altfel, 
el n-ar fi în stare să ne înşele, nici dacă ar pleca pe lu- 
mina zilei, nici noaptea. Căci ce-ar fi mai de dorit din par- 
tea noastră decît ca noi să-i atacăm pe vrăjmași din 
spate atunci cînd ei pleacă cu coloanele dezlînate pe 
cimpuri deschise, decit să-i atacăm atunci cînd au ta- 
băra adăpostită şi asigurată de malul foarte înalt al 
rîului, și care, pe deasupra, a fost înconjurată de un 
val de parapete şi de turnuri dese? Acestea au fost teme- 
iurile pentru care am amînat dezlănţuirea lupiei de pe 
ziua de ieri pentru astăzi. Într-adevăr, şi mie îmi place 
să mă bat şi tocmai de aceea am descoperit o nouă cale 
de atac, printr-o trecătoare de unde am izgonit posturile 
dușmane, deoarece drumul către vrăjmaş mi-era stăvilit 
de riul Elpeus; eu nu voi înceta să-l urmăresc pe Per- 
seus pînă nu voi pune capăt războiului“. 


XL După rostirea acestei cuvîntări, toți au păstrat tă- 
cere, deoarece o parte din rîndurile lor se alăturase pă- 
rerii consulului, iar altă parte se temea să nu-l supere 
cîtuși de puţin, aducîndu-i învinuiri pentru o hotărire 
asupra căreia nu se mai putea reveni, o dată ce trecuse 
momentul. Însă în cursul acelei zile, nici consulul, nici 
regele nu voiau să dea lupta: regele n-avea de gînd să 
atace, pentru că trupele romane nu mai erau obosite 
ca în ajun din pricina drumului şi nici nu mai erau 
atît de grăbite cu rînduirea lor în linie de bătaie, pe 
care de-abia avuseseră vreme să o pună în ordine; con- 
sulul nu intenţiona să dezlănţuie atacul, deoarece nu 
fuseseră cărate în noul castru nici lemne, nici nutreţ; în 
acest scop ieșise din tabără o mare parte dintre ostașii 
romani, pentru a face rost în regiunea învecinată. 

În pofida voinţei comandanților supremi, ursita însă, 
care are o putere mai mare ca a minţilor omeneşti, i-a 
silit să înceapă lupta. Un rîu nu tocmai mare se afla mai 

aproape de tabăra vrăjmașilor; de acolo se aprovizio- 
nau cu apă şi macedonenii și romanii, instalindu-şi pos- 
turi de pază pe amîndouă malurile, pentru ca aprovizio- 
narea să se facă în siguranţă. Din partea romanilor 
erau de față două cohorte, una marrucină și alta pae- 
lignă, precum şi două escadroane de călăreți samniţi, 
care aveau în fruntea lor pe legatul M. Sergius Silus!%* 
in faţa castrului mai era un detașament de siguranţă 
sub comanda legatului C. Cluvius, alcătuit din trei co- 
horte, una din Firmum!”, a doua din ţinutul Vestini- 
lor!%, o a treia din Cremona, precum şi două escadroane 
de călăreţi, unul din Placentia, altul din Aesernia!*. în 
timp ce era liniște la rîu, nici unul neprovocîndu-l pe 
celălalt, cam pe la ora a noua din zi, un cal de povară, 
scăpînd din mîinile celor însărcinaţi cu grija lui, a fugit 
către celălalt mal. Cu toate că trei ostaşi romani îl ur- 
măreau intrînd pînă la genunchi în apa riului, doi threci 
căutau să tragă calul din mijlocul rîului, către malul 
lori... romanii, după ce l-au omorît pe unul dintre 
threci, punînd mîna pe cal, s-au retras la detaşamentul 
lor. Pe malul celălalt al rîului se găsea o trupă alcătuită 
din 800 de thraci; la început îndurînd greu ca un com- 
patriot de-al lor să fie răpus chiar sub ochii lor, vreo 
cîţiva au trecut rîul, pentru a-i urmări pe ucigași; apoi 
au trecut mai mulţi şi în cele din urmă toţi... Şi cu de- 
taşamentul de pază ...!!, 


XLI ... conduce lupta. Îi impresiona pe ostaşi măre- 
ţia puterii sale de comandant, gloria acestui bărbat și 
înainte de orice virsta lui, deoarece, deşi era trecut de 
60 de ani, aceasta nu-l împiedica totuşi să ia parte în 
chip precumpănitor la sforţări şi la primejdii laolaltă 
cu cei tineri. 

Intervalul care era între trupele caetrate şi cele 
două falange l-a umplut legiunea romană și aceasta a 
rupt frontul dușman. Caetraţii erau în spate, avînd în 
[aţă trupele macedonene care se chemau chalcaspides!?. 
Fostul consul, L. Albinus, a primit ordin să conducă 
legiunea a doua împotriva falangei leucaspide!", care al- 
cătuia centrul frontului macedonean. La aripa dreaptă 
de lingă rîu, unde se începuse bătălia, au fost aduşi ele- 

fanţii, precum şi corpul de cavalerie al aliaţilor. Din 
partea aceasta s-a produs mai întîi fuga macedonenilor; 
căci, după cum cele mai multe mijloace născocite de 
mintea omenească au putere în teorie şi cad, fără vreun 
rezultat mulțumitor, atunci cînd e vorba de dus la în- 
deplinire o acţiune și cînd trebuie să se arate cum să se 
îndeplinească, nu numai prin cuvinte, la fel atunci şi cu 
elefanții: ...ai miacedonenilor nu au fost de nici un 
folos. După atacul elefanților au urmat trupele aliate 
de drept latin care au dat peste cap aripa stîngă. Legiu- 
nea a doua, introdusă în centru, a împrăștiat falanga. 
Aceasta a fost cauza cea mai evidentă a victoriei: se în- 
treprinseseră pretutindeni numeroase lupte, care mai în- 
tîi pricinuiseră doar învălmășeală în rîndurile falangei 
ce incepea să şovăie, şi pe care apoi au împrăştiat-o. 
Falanga macedoneană reprezintă o forță de neînvins 
cîtă vreme are rîndurile compacte şi alcătuieşte un front 
neîntrerupt prin suiiţele întinse înainte. Însă dacă este 
atacată pe porţiuni și soldaţii sînt siliți să se întoarcă în 
altă parte cu sulițele lor țepene, din pricina marii lun- 
gimi şi a greutăţii acestora, stîrnesc învălmășeală. Dacă 
însă se ivește vreo dezordine în flancul sau în spatele 
falangei, atunci aceasta se prăbușește ca o ruină. Așa 
s-a întîmplat atunci: macedonenii erau nevoiți să în- 
frunte pe atacatorii romani care porniseră pilcuri, 
pîlcuri, asupra lor, rupîndu-le frontul în mai multe 
părţi şi strecurîndu-și unităţile lor pe oriunde se ivea 
vreun gol în falangă. Dacă romanii ar fi atacat falanga 
rînduită cu întreaga lor linie de bătaie, tot frontul ro- 
man s-ar fi trezit în fața unei păduri de sulițe și n-ar 
fi fost în stare să înfrunte un front compact și omogen, 
aşa cum s-a întîmplat, la începutul luptei, cu paelignii 
care au atacat fără prevedere trupele macedonene înzes- 
trate cu scutul caetrat. i 


XLII De altfel, pretutindeni pedestrimea dușmană era 
măcelărită, nescăpînd decît cei care fugeau din luptă 
aruncînd armele; cavaleria însă a izbutit să se retragă 
din toiul bătăliei aproape în întregime. Cel dintîi care 
a luat-o la fugă a fost însuşi regele Perseus; de la 
Pydna el se îndreptă însoţit de escadroanele sacre spre 

Pella; Cotys şi cavaleria odrysilor îl urmară îndeaproa- 
pe. Şi celelalte escadroane de cavalerie plecară de acolo 
cu unităţile lor, deoarece linia de bătaie a pedestrimii, 
așezată la mijloc, era măcelărită de învingători, care ui- 
taseră să mai urmărească pe călăreţi. Multă vreme fa- 
langa a fost zdrobită din faţă, din laturi şi din spate. 
În cele din urmă, cei care scăpaseră din mîinile duşma- 
nilor fugind fără arme către mare, unii intrînd chiar 
în apă, întindeau mîinile către mateloţii care erau pe 
vase, rugîndu-se fierbinte să le cruţe viaţa. Şi deoarece 
văzură că din toate navele alergau către ei bărci, încre- 
dinţaţi că vin mai degrabă să-i salveze decît să-i ucidă, 
au înaintat o distanţă mai mare în apă, unii chiar înotînd. 
însă, pentru că începură să fie măcelăriți fără milă de 
cei din bărci, cei care erau în stare să se înapoieze înot 
spre uscat dădură peste altă urgie şi mai cumplită: ele- 
fanţii, mînaţi de cornacii lor către ţărmul mării, îi stâl- 
ceau şi-i zdrobeau pe cei ce ieşeau din apă. 

Istoricii au fost toţi de acord că niciodată n-au fost 
uciși atît de mulţi macedoneni într-o singură luptă. Au 
fost măcelăriți acolo ca la 20000 de dușmani; vreo 
6 000, cei care fugiseră din linia de bătaie la Pydna, au 
căzut vii în mîinile romanilor. Din rîndul celor ce rătă- 
ceau răzleţiți au fost capturați 5 000 de oameni. Din rîndu- 
rile învingătorilor n-au căzut mai mult de 100, cei mai 
mulţi dintre ei fiind paeligni; au fost însă răniţi cu 
mult mai mulţi. Dar dacă lupta ar fi început mai de- 
vreme, aşa încît învingătorii să aibă mai mult timp din 
zi pentru a urmări pe lumină pe adversar, toate forţele 
lui ar fi fost distruse; de astă dată însă, noaptea stînd să 
cadă i-a proteguit și pe fugari şi i-a făcut şi pe romani 
să pregete la urmărirea prin locuri necunoscute. 


XLIII Perseus a fugii spre codrul Pieriei, mergînd 
pe șoseaua armatei, însoţit de garda regală și de o nume: 
roasă coloană de cavalerie!!?. Îndată ce au sosit în acest 
codru unde se încrucişau mai multe poteci, pentru că 
se apropia noaptea, a luat-o pe o cale piezișă însoţit 
de o mică ceată de slujitori foarte credincioşi. Călăreţii 
lăsaţi fără comandant s-au strecurat fiecare în cetăţile 
lor, foarte puţini la număr au ajuns la Pella mai repede 

ca Perseus însuși, pentru că merseseră pe un drum 
drept şi uşor de străbătut. Regele a pătimit pînă pe la 
miezul nopţii mari neajunsuri din pricina groazei şi a 
greutăților de tot felul ale drumului. În palatul său, 
Perseus l-a găsit pe Eulaeus şi pe Euctus, care fuseseră 
lăsaţi guvernatori în Pella și pe pajii regeşti; însă nu i 
s-a înfățișat nici unul dintre curtenii care scăpaseră din 
bătălie prin vreo întîmplare oarecare şi ajunseră acolo, 
cu toate că fuseseră de multe ori chemaţi de el. Pe rege, 
în fuga lui, îl însoţiseră numai trei persoane: Evander 
Cretanul, Neo Beoţianul şi Archidamus Aetolianul. Dar 
pentru că se temea ca nu cumva cei care refuzaseră să 
vină la el să se încumete a săviîrşi împotriva-i în curînd 
ceva mai de seamă, pe la straja a patra din noapte, Per- 
seus a fugit împreună cu cei trei. L-au urmat pe Perseus 
vreo 500 de cretani; el s-a îndreptat către Amphipolis, 
însă ieșind în timpul nopţii din Pella, s-a zorit să treacă 
rîul Axius înainte de revărsatul zorilor, încredințat că 
romanii vor înceta să-l mai urmărească din pricina greu- 
tății trecerii. 


XLIV Consulul, după ce s-a întors biruitor în cas- 
tru, nu se putea bucura din toată inima de izbîndă, fiind- 
că se frămiînta de îngrijorare pentru soarta fiului său 
mai mic. Acesta era P. Scipio, supranumit şi el mai tîr- 
ziu, după distrugerea Carthaginei, Africanus, fiul de 
sînge al consulului Paulus, nepotul prin adoptare al lui 
Scipio Africanus. Acest tînăr, atunci în vîrstă numai de 
17 ani — acesta era pricina pentru care Paulus era în- 
grijorat — în vreme ce îi urmărea răzlețit de tovarășii 
săi de arme pe dușmani, se îndepărtase în altă parte, luat 
şi el de puhoiul oamenilor. Dar după ce mai tîrziu s-a 
înapoiat, atunci, în sfîrşit, văzîndu-şi feciorul întors tea- 
făr, Paulus a simţit bucuria unei biruințe atît de stră- 
lucite. 

După ce vestea bătăliei ajunse şi la Amphipolis şi în 
vreme ce femeile alergau către templul Dianei, care se 
mai chema şi Tauropolos", ca s-o roage pe zeiţă să le 
ocrotească, Diodorus, care se afla în fruntea cetăţii, te- 
mîndu-se ca nu cumva thracii, în număr de 2 000 lăsaţi 
în garnizoane de Perseus pentru.paza orașului, să prade 

oraşul în toiul învălmășelii, se prefăcu că primeşte în 
mijlocul pieţei o scrisoare, tot de el ticluită, pe care o 
înmînase unei ștafete din rîndurile slujitorilor săi. 
Această scrisoare cuprindea următoarele: „Flota romană 
a acostat la Emathia; tot ţinutul din jur suferă neajun- 
suri; comandanții din Emathia sînt rugaţi să trimită 
trupe împotriva prădalnicilor“. După ce a dat citire 
celor scrise, Diodorus îi îndeamnă pe thraci să se ducă 
să apere țărmurile Emathiei; vor nimici numeroși duș- 
mani și se vor înfrupta din mari prăzi, deoarece romanii 
cutreieră răsfiraţi pretutindeni prin sate și ogoare. Tot- 
odată Diodorus micșorează însemnătatea biruinţei roma- 
nilor: „Dacă izbînda romanilor ar fi adevărată, de mult 
ar fi sosit unul după altul şi în Amphipolis fugari proas- 
peţi“. În chipul acesta, Amphipolis s-a văzut scăpată de 
thraci, căci îndată ce a aflat că aceştia au trecut peste 
fluviul Strymon, el a şi închis porţile. 


XLV A treia zi după luptă, Perseus a sosit la Amphi- 
polis; de acolo şi-a trimis soli de pace la Paulus. Între 
timp, atît Hippias, cît şi Milo și Pantauchus, fruntași 
între prietenii regelui, plecînd din Beroea, unde fugi- 
seră după bătălie, s-au predat romanilor; şi alți mace- 
doneni, cuprinşi de teamă, se pregăteau să facă la fel. 

Consulul, după ce a trimis cu raportul la Roma pe 
Q. Fabius-fiul, pe L. Lentulus și pe A. Metellus, în chip 
de crainici ai biruinţei, a lăsat pe seama pedestrașilor 
prăzile de la oastea dușmană răpusă, iar cavaleriei i-a 
lăsat slobodă prădarea ținutului înconjurător, cu condi- 
ţia să nu lipsească mai mult de două nopţi din tabără. 

Paulus înaintă apoi de acolo mai aproape de mare, 
pînă la Pydna. Mai întîi i s-au predat orașele Beroea, 
apoi Thessalonicul și Pella şi, după ele, în răstimp de 
două zile, aproape întreaga Macedonie. Locuitorii din 
Pydna, orașul cel mai apropiat, nu-şi trimiseseră încă 
soli; căci în acest oraş era un amestec de tot felul de 
neamuri şi gloată de ostași care, după bătălie, își găsi- 
seră refugiul la un loc; aceştia se împotriveau ţinerii 
unei adunări pentru a se lua o hotărîre; porţile Pydnei 
fuseseră nu numai zăvorite, ci chiar zidite. Au fost tri- 
miși Medon şi Pantauchus pînă sub zidurile cetăţii pen- 

tru a avea o întrevedere cu Solon, care comanda garni- 
zoana; prin mijlocirea acestuia este scoasă afară din 
Pydna toată mulţimea ostașilor. Orașul s-a predat şi a 
fost dat ostașilor să-l jefuiască. 

Perseus, după ce a încercat să capete sprijinul bisal- 
ţilorii*, la care trimisese zadarnic soli, a apărut în adu- 
narea poporului din Amphipolis, avîndu-l alături de sine 
pe fiul său Filip, pentru a îmbărbăta sufletele, fie ale 
amphipolitanilor, fie ale călăreţilor şi pedestraşilor care 
l-au însoţit, sau pe care fuga îi adusese tot acolo. Însă, 
pentru că ori de cîte ori deschidea gura îl podideau 
lacrimile neputînd să rostească o vorbă, îl însărcină pe 
cretanul Evander să spună mulțimii ceea ce ar fi vroit el 
însuşi să-i comunice, şi cobori de pe tribună. Numai că 
gloatele, care lăcrămau privind chipul regelui şi tînguirile 
lui atît de jalnice măcar că și ele însele se jeluiau, nu dă- 
dură nici o însemnătate vorbelor lui Evander. Ba unii 
s-au încumetat să strige din mijlocul adunării: „Ia plecaţi 
de aici, ca să nu pierim din pricina voastră şi noi puţinii 
care am mai rămas în viaţă!“ Vorbele semeţe ale acestora 
i-au închis gura lui Evander. Regele s-a retras. în locuinţa 
sa şi, după ce au fost transportaţi banii, aurul şi argintul 
în bărcile care staționau pe fluviul Strymon, a coborit şi 
el la fluviu. Thracii, necutezînd să-şi pună viaţa în pri- 
mejdie printr-o călătorie cu vasele, au plecat pe furiș 
la vetrele lor, ca și cealaltă mulţime de ostaşi. Cretanii 
l-au urmat pe Perseus, ademeniţi de nădejdea banilor, 
şi pentru că în timpul împărţirii mai mult au fost în- 
dîrjiți decît mulțumiți, Perseus i-a lăsat să prade 50 de 
talanţi puşi pe malul fluviului. După acest jaf, deoarece 
s-au îmbarcat de-a valma pe vase, o barcă încărcată cu 
oameni s-a scufundat la gura fluviului. În acea zi, creta- 
nii ajunseră la Galepsusi” şi a doua zi la Samothracia, 
ținta călătoriei lor. Se spune că acolo au transportat pe 
vase ca la 2 000 de talanțţi. 


XLVI Paulus, după ce a trimis guvernatori în toate 
cetăţile care i s-au supus, pentru ca să pună pe locuitorii 
cetăților învinse la adăpost de orice neajunsuri acum 
cînd se instaurase pacea, reţinînd la sine pe mijlocitorii 
regelui Perseus şi neștiind de fuga acestuia, l-a trimis 

la Amphipolis pe P. Nasica cu un pile neînsemnat de 
călăreţi şi de pedestraşi mai întîi pentru a devasta ţinu- 
tul Sinthice!* şi a zădărnici orice încercare de acţiune 
din partea regelui. Între timp, Cn. Octavius cucerește 
şi pustieşte oraşul Meliboea. La Aeginium!”, unde fusese 
trimis Cn. Anicius pentru a-l lua cu asalt, romanii au 
pierdut 200 de oameni, datorită unei ieșiri făcute de 
locuitorii oraşului, care încă nu aflaseră că se pusese 
capăt războiului. Consulul, plecînd din Pydna, ajunse cu 
întreaga sa oaste a doua zi la Pella, unde, după ce și-a 
așezat castrul la 1 000 de pași, a poposit cîteva zile, pri- 
vind din toate părţile aşezarea orașului. El îşi dădu 
seama că nu fără temei regii Macedoniei şi-au ales, ca 
reşedinţă, Pella. Orașul e situat pe o măgură îndreptată 
spre sud-vest; o înconjură niște mlaștini, de netrecut 
din pricina adîncimii nici în vreme de vară, nici de 
iarnă, şi care sînt alimentate de scurgerea unor lacuri .. . 
Cetăţuia Phacus din mijlocul bălții, care se află în veci- 
nătatea oraşului, se ridică întocmai ca o insulă clădită 
cu o muncă uriaşă pe un dig; digul e destul de trainic 
pentru a susţine și zidul și pentru a nu suferi nici un 
neajuns din pricina umezelii produse de bălțile înconju- 
rătoare. De departe fortăreaţa pare legată cu orașul 
printr-un zid, însă e despărțită de oraş printr-un canal, 
pe care se găsește un pod, astfel încît, atunci cînd e 
atacată dinafară, asaltatorii să nu aibă nici o putinţă 
de intrare înăuntru, iar dacă regele lar fi închis pe ci- 
neva acolo, să nu poată scăpa decît pe acest pod a cărui 
pază e foarte ușoară. În fortăreață se găsea şi tezaurul 
regelui. Totuși, acolo nu s-au găsit atunci decît 300 de 
talanțţi, cei care îi fuseseră trimişi regelui Gentius și au 
fost apoi reţinuţi. Cîteva zile consulul, făcînd popas la 
Pella, a ascultat numeroase solii, care veniseră mai ales 
din Thessalia, pentru a-l felicita. Cînd i s-a adus vestea 
că Perseus trecuse în Samothracia, consulul, plecînd 
din Pella, ajunse după patru zile la Amphipolis. Mulțimea 
care ieşise în întîmpinarea lui Paulus constituia, pentru 
oricine, o dovadă că amphipolitanii nu păreau de fel 
văduviţi de un rege bun şi drept...!%, 

I Deşi crainicii biruinței!, Q. Fabius, L. Lentulus și 
Q. Metellus, au venit la Roma în cea mai mare grabă 
cu putință, totuși faima acestei biruințe luîndu-le-o 
înainte, ei au găsit toată lumea tresăltînd de bucurie. 
În ziua a patra? după bătălia cu regele Perseus, pe cînd 
în circ aveau loc serbări, deodată o şoaptă a străbătut 
toate rîndurile spectatorilor: „S-a dat lupta în Macedo- 
nia și Perseus a fost total zdrobit“. Apoi freamătul a 
sporit. în cele din urmă au răsunat aclamații și aplauze, 
ca şi cînd biruinţa ar fi fost adusă la cunoștință în mod 
cert. Se minunau demnitarii şi se întrebau unde este 
crainicul acestei neaşteptate bucurii. Pentru că deocam- 
dată acesta nu apăruse, bucuria s-a risipit, ca lipsită 
de temei sigur. În sufletul lor, oamenii aveau totuşi o 
presimţire de bucurie. Cînd zvonul a fost confirmat, o 
dată cu sosirea adevăraţilor vestitori, Fabius, Lentulus 
şi Metellus, romanii se bucurau pe de o parte de victoria 
însăşi, pe de alta, de faptul că presimţirea lor se adeve- 
rise întocmai. 

Bucuria mulțimii din circ mai este tîlcuită şi în alt 
chip, nu mai puţin vrednic de crezare. Anume, înaintea 
zilei a cincisprezecea a calendelor lui octombrie”, în a 
doua zi a serbărilor romane, cînd consulul C. Licinius 
voia să se urce în car pentru a da semnalul de plecare 
quadrigelor“, o ştafetă, care spunea că vine din Mace- 
donia, i-a predat — se zice — nişte tăblițe de scris înfă- 
şurate în frunze de laur. Consulul, după ce a dat semna- 
lul de plecare quadrigelor, s-a urcat iarăşi în car şi, în 
timp ce se întorcea la locul său, arăta poporului tăblițele 
cu frunzele de laur. Văzîndu-le, mulțimea a uitat deo- 

dată de spectacol şi s-a îngrămădit în mijlocul circu- 
lui:. 

Consulul a convocat pe loc senatul, a dat citire me- 
sajului și, cu încuviințarea senatorilor, a anunţai de la 
tribună că L. Aemilius, colegul său de consulat, a dat 
bătălia hotăritoare cu regele Perseus; că armata macedo- 
neană a fost zdrobită și pusă pe fugă; regele, cu puţini 
însoțitori, a fugit; şi că toate orașele Macedoniei au că- 
zut sub stăpînirea poporului roman. 

Aceste cuvinte au stirnit uriașe strigăte de bucurie 
'şi aplauze. O mare parte de spectatori au părăsit locul 
serbărilor, plecînd să ducă ştirea îmbucurătoare acasă, 
la soțiile și copiii lor. Era în a treisprezecea zi de cînd 
se dăduse bătălia din Macedonia. 


II A doua zi, senatul ţinînd sfatul în curie, a hotărît 
rugăciuni publice de mulţumire şi a dat acest senatus-con- 
sultum: „consulul să lase la vatră ostașii care fuseseră în- 
rolaţi, depunînd jurămînt colectiv?, cu excepţia marina- 
rilor şi a echipajelor navelor; să se facă propuneri în 
privința trimiterii la vatră a ostaşilor şi trupelor de 
aliaţi navali după ce vor sosi trimișii consulului, L. Ae- 
milius, care trimiseseră înainte o ştafetă. Înainte de ziua 
a șasea a calendelor lui octombrie?, cam pe la ora a 
doua din zi, trimișii și-au făcut intrarea în oraş, atră- 
gînd după ei o imensă mulţime, care le ieșea în întîmpi- 
nare şi li se alătura pe unde treceau. Ei au înaintat 
pînă în for, în apropiere de curia senatului unde, din 
întîmplare, senatorii se aflau întruniţi la sfat; consulul 
a introdus pe trimişi în curie. Aceștia au fost reţinuţi 
pînă cînd au adus la cunoștință cît de mare a fost numă- 
rul pedestrașilor şi călăreţilor regelui, cîte mii dintre 
aceştia au fost omoriîţi, câţi luaţi prizonieri, cît de neîn- 
semnate au fost pierderile proprii faţă de dezastrul atît 
de cumplit pricinuit în rîndurile vrăjmașilor, precum și 
cît de înfricoşat a fugit regele; apoi, au mai spus că se 
crede că Perseus se va îndrepta spre Samothracia, că 
flota romană este gata să-l urmărească şi că nu poate 
să scape nici pe uscat, nici pe mare. 

Ceva mai tîrziu, trimișii au fost aduşi în faţa adună- 
rii poporului, unde au făcut aceeaşi dare de seamă. Cînd 

consulul a dispus ca toate lăcașurile sfinte să stea des- 
chise, bucuria a izbucnit din nou; fiecare cetăţean pleca 
de la adunare ca să mulțumească zeilor; în tot orașul, 
templele zeilor nemuritori erau pline de o uriașă mul- 
țime, nu numai de bărbaţi, ci şi de femei. Senatul 
convocat din nou în curie, a decretat să se facă rugă- 
ciuni de mulţumire în toate lăcaşurile sacre timp de 
cinci zile, şi să se facă sacrificii de vite mari, pentru 
strălucita izbîndă a consulului L. Aemilius. S-a hotărit 
ca navele care se aflau pe Tibru, pregătite şi înarmate, 
să fie trimise în Macedonia la caz de nevoie, să fie duse 
şi aşezate în șantierele navale; ca trupele aliate de 
marină să-și primească soldele pe timp de un an și să fie 
lăsate la vatră împreună cu toţi ostaşii care depuseseră 
jurămîntul militar în numele consulului. Potrivit decre- 
tului senatorial, s-a hotărît să fie trimiși la vatră toţi 
ostașii care se aflau la Corcyra, la Brundisium, pe ţăr- 
murile Mării de Sus, și în ţinutul Larinatum?. În toate 
aceste locuri fuseseră distribuite trupe ca, în caz de ne- 
voie, C. Licinius să meargă cu ele în sprijinul colegului 
său. În fața poporului convocat în adunare s-a anunţat 
că se vor face rugăciuni publice timp de cinci zile, în- 
cepînd cu ziua a cincea dinaintea idelor lui octombrie!. 


III Venind din Illyricum!! doi soli, C. Licinius Nerva 
şi P. Decius, au dat de știre că armata illyrilor a fost 
nimicită, că regele Gentius a fost prins şi că Illyricum 
se află, de asemenea, în stăpînirea poporului roman. 

Pentru aceste fapte, săvîrşite sub comanda şi auspi- 
ciile praetorului L. Anicius, senatul a decretat trei zile 
de rugăciuni publice. Iarăşi au fost fixate sărbătorile 
latine” printr-un edict consular, pentru ziua a patra și 
a treia înainte de idele lui noiembrie şi pentru ziua din 
ajunul acelorași ide. 

Unii istorici au scris că solii rhodieni, care se aflau 
la Roma şi care nu fuseseră încă concediaţi, au fost che- 
maţi în senat după anunţarea biruinţei, spre a-i face de 
ris pentru prosteasca lor îngimfare. În senat, conducă- 
torul lor, Agepolis, a vorbit astfel: „Ei au fost trimişi 
ca soli din partea rhodienilor pentru a mijloci pacea 
între romani și Perseus, căci dacă acest război, pe de o 

parte, a fost greu şi nefolositor pentru întreaga Grecie, 
pe de alta, el a fost costisitor şi dăunător chiar pentru 
romani. Norocul poporului roman a fost că, terminîn- 
du-se astfel războiul, s-a dat romanilor prilejul de a se 
putea felicita pentru strălucita biruință câştigată“! 
Astfel au vorbit rhodienii. Răspunsul senatului a fost 
următorul: „Rhodienii au trimis această solie nu pentru 
a purta grijă intereselor Greciei, nici pentru a cruța 
cheltuielile poporului roman, ci pentru a-l sprijini pe 
Perseus; căci, dacă într-adevăr grijile lor erau cele 
pe care le simulau, trebuia să-şi trimită solii pe vre- 
mea cînd Perseus, intrînd cu armata sa în Thessalia, 
ținea asediate unele oraşe greceşti de doi ani, şi asupra 
altora exercita teroare, prin amenințarea cu armele. 
Atunci însă rhodienii nu pomeneau nimic despre pace. 
Abia după ce au aflat că romanii au străbătut munţii şi 
au trecut în Macedonia și că Perseus este prins în cap- 
cană, atunci rhodienii şi-au trimis solia lor, fără vreun 
alt scop decît pentru a-l scăpa pe Perseus dintr-o pri- 
mejdie iminentă“. Cu acest răspuns, solii rhodieni au 
fost lăsaţi să plece acasă. 


IV În aceleaşi zile, şi M. Marcellus*, întorcîndu-se 
din provincia Hispania, unde ocupase Marcolica, un oraş 
vestit!!, a adus tezaurului roman aur în greutate de 10 
libre, precum și argint în valoare de 10 milioane de 
sesterţi. 

în vreme ce consulul Paulus Aemilius își avea ta- 
băra — după cum am spus mai sus! — în apropiere de 
Sirae'*, în ţinutul odomanţilor, a primit o scrisoare 
adusă de trei oameni!” de rînd de la regele Perseus... 
Se spune că nici Paulus nu şi-a putut reţine lacrimile, 
gîndindu-se la nestatornicia soartei omeneşti, deoarece 
cel care, cu puţin timp înainte, nemulţumit să stăpi- 
nească numai Macedonia, îi atacase pe dardani și pe il- 
Iyri şi ceruse ajutoare de la bastarni”, acum acela, după 
pierderea armatei sale, alungat din regatul său, aruncat 
într-o insulă neînsemnată, prosternat la pămînt, își 
caută ocrotirea într-un templu inviolabil, iar nu în pro- 
priile sale puteri. Consulul însă şi-a alungat toată mila 
cînd a citit cuvintele „Regele Perseus îl salută pe consu- 

lul Paulus“, văzind că îngimfarea l-a împins pe rege 
să nu-și dea seama de situaţia sa. Şi, deşi restul scrisorii 
cuprindea văicăreli pe un ton cu totul nedemn de un 
rege, totuşi trimişii au fost lăsaţi să plece fără nici un 
răspuns şi fără vreo scrisoare. Perseus şi-a dat seama 
ce titlu trebuie să uite un învins. El a mai trimis pe 
urmă încă o scrisoare, din care lipsea titlul. Întocmai 
ca un particular a cerut şi a obţinut de la comandantul 
roman să trimită la el pe cineva cu care să poată discuta 
despre situaţia şi condiţiile soartei sale. Au fost trimiși 
la Perseus trei împuterniciţi, P. Lentulus, A. Postumius 
Albinus și A. Antonius. Nu s-a ajuns însă la nici un rezul- 
tat, pentru că Perseus ţinea morţiş la titlul de rege, iar 
Paulus stăruia ca el să lase atît persoana sa, cît și tot ce îi 
aparţine, la libera hotărîre şi la clemența poporului 
roman”. 


V în vreme ce se petreceau aceste evenimente, flota 
de sub comanda lui Cn. Octavius a tras la țărmul insulei 
Samothracia. Acesta, profitind de acel moment de spai- 
mă, căuta fie prin ameninţări, fie prin făgăduinţe, să-l 
determine pe Perseus să se predea. În această acţiune 
el a fost ajutat de o împrejurare întîmplătoare sau într- 
adins provocată: L. Atilius, un tinăr de mare vază, bă- 
gînd de seamă că poporul din Samothracia s-a întrunit 
în adunare, a cerut dregătorilor acestora să-i îngăduie 
să adreseze cîteva cuvinte poporului. Încuviințindu-i-se, 
el a vorbit astfel: „Gazde? ale noastre din Samothra- 
cia! Este adevărată sau mincinoasă ştirea pe care am 
aflat-o că această insulă este închinată zeilor, şi că între- 
gul ei ţinut este sacru şi inviolabil?“ Deoarece toată adu- 
narea s-a arătat de acord în ce privește sfinţenia insulei, 
fapt crezut de toată lumea, „atunci — a continuat el — 
de ce a pîngărit-o un ucigaș mînjit cu sîngele regelui 
Eumenes2? lar cînd toate rînduielile din lume îndepăr- 
tează de la cele sfinte pe cei ale căror mîini sînt necurate, 
voi veţi îngădui ca sanctuarele voastre să fie prihănite de 
trupul pătat de sînge al unui tilhar?“. Se cunoştea doar 
bine în toate oraşele Greciei încercarea nelegiuită a lui 
Evander, care era cît pe aci să izbutească, de a-l ucide 
pe regele Eumenes la Delphi. Aşadar, afară de faptul că 

samothracii își dădeau seama că toată insula și templul 
erau în puterea romanilor, socotind că învinuirea adusă 
de Atilius nu este fără temei, trimit la Perseus pe Theon- 
das — care la ei deținea cea mai înaltă dregătorie, şi 
pe care ei înşişi îl numesc rege — ca să-i aducă la cu- 
noștinţă că „cretanul Evander este învinuit de omuci- 
dere; că la ei, după obiceiul strămoşesc, cei acuzaţi de 
a fi intrat cu miîini spurcate în incinta templului lor 
sfint sînt dați pe mîna unui tribunal. Dacă Evander e 
sigur că e acuzat fără vină de o crimă care se pedepseşte 
cu moartea, să vină să se apere în faţa tribunalului. Dacă 
însă nu îndrăznește să se supună judecății, atunci să 
scutească templul de pîngărire şi să-și vadă singur de 
siguranţa sa“. 

Perseus îl chemă atunci la o parte pe Evander şi îi 
dădu sfatul să nu riște nicidecum judecata, căci cauza 
îi este defavorabilă, iar înrîurirea personală a regelui 
nu-i va fi de nici un folos. Evident, Perseus se temea ca 
nu cumva, fiind condamnat, Evander să-l dea de gol pe 
el însuşi ca autor al cumplitei fărădelegi. „Nu ţi-a mai 
rămas altă cale decît să mori cu bărbăţie“, îl îndemnă 
Perseus pe Evander; pe faţă, acesta nu dădu înapoi și 
măcar că îi spuse regelui că el preferă mai degrabă să 
moară de otravă decit de sabie, pe ascuns se pregătea 
de fugă. După ce acest fapt a fost adus la cunoștința re- 
gelui, acesta, temîndu-se că va atrage miînia samothraci- 
lor asupra propriei sale persoane, pentru a-l fi sustras 
pe vinovat de la pedeapsă, a poruncit omorirea lui Evan- 
der. Îndată după săvîrşirea nesăbuitei crime, Perseus și-a 
dat seama că aceasta însemna recunoaşterea propriei 
sale vinovăţii pentru rănirea lui Eumenes la Delphi și, 
în același timp, pentru uciderea lui Evander în Samo- 
thracia, astfel că el a murdărit cu sînge omenesc două 
dintre cele mai sfinte sanctuare din lume. De aceea, Per- 
seus înlătură pe cea de-a doua dintre crime, mituindu-l 
pe Theondas, ca să declare poporului că Evander și-a 
făcut singur seama. 


VI De altfel, o faptă atît de groaznică faţă de singurul 


prieten care îi mai rămăsese? şi care fusese folosit de 
el în atîtea împrejurări, dar pe care l-a trădat fiindcă 

nu-i trădase el, i-a înstrăinat sufletește pe toţi. Unul după 
altul, cei din jurul său trecură de partea romanilor. 
Rămas aproape singur, Perseus s-a văzut nevoit să ia 
hotărîrea de a fugi. Atunci îl cheamă pe cretanul Oroan- 
des, care cunoştea țărmurile Thraciei, — căci făcuse 
comerţ în acele părți — și îi ceru să-l ducă cu barca lui 
la Cotys%. Portul Demetrias este situat într-un promon- 
toriu al insulei Samothracia; acolo se afla barca lui 
Oroandes. Către apusul soarelui au fost adunate acolo 
toate cele trebuincioase, au fost aduși şi bani, cîţi se 
puteau transporta pe ascuns. La miezul nopţii, regele 
însuși, însoţit de trei tovarăşi de fugă, ieşi pe o ușă 
din dos din odaia unde locuia, trecu în grădina de ală- 
turi, iar de acolo, sărind cu greutate peste un zid, ajunse 
la mare. Oroandes însă care așteptase doar pînă să se 
încarce banii, cum se făcu întuneric, îşi dezlegase barca 
şi plecase în larg spre Creta. Perseus, negăsind nici o 
navă în port, rătăci câtva timp pe țărm; în cele din urmă 
însă, temîndu-se de lumina zilei care se apropia și ne- 
maiîndrăznind să se întoarcă la gazda sa, se ascunse 
intr-un ungher întunecos într-una din laturile templului. 

La macedoneni, fiii fruntașilor aleşi pentru a-l sluji 
pe rege, se numeau „copiii regelui“. Ceata acestora, în- 
soţindu-l pe rege în fugă, nu la părăsit, pînă cînd un 
crainic trimis de Cn. Octavius a anunţat: „Copiii rege- 
lui”, precum și ceilalți macedoneni care se află în Samo- 
thracia, dacă trec de partea romanilor, vor rămîne ne- 
vătămaţi şi liberi şi îşi vor păstra toate bunurile pe 
care le au asupra lor sau pe care le-au lăsat în Mace- 
donia“. La auzul acestor cuvinte, ei au trecut cu toţii 
la romani, declarîndu-şi numele, pe rînd, tribunului mi- 
litar C. Postumius. lon din Thessalonic a predat lui 
Octavius şi pe micile vlăstare ale regelui, cu excepţia 
fiului său mai mare, lăsat cu regele. Atunci Perseus s-a 
predat lui Octavius împreună cu acest fiu al său, învi- 
nuind soarta şi pe zeii în al căror templu se afla că 
nu dau nici un sprijin celui care le adresează rugămin- 
țile. Regele a primit porunca să se îmbarce pe nava co- 
mandantului roman; tot acolo au fost aduși şi banii care 
îi mai rămăseseră. Flota romană s-a înapoiat de îndată 
la Amphipolis%. De acolo, Octavius l-a trimis pe rege 

în tabără, la consul, după ce mai înainte îl încunoştin- 
ţase pe acesta printr-o scrisoare ca să ştie că Perseus se 
găsește în puterea lui și că va fi condus acolo. 


VII Socotind prinderea regelui ca pe o a doua bi- 
ruință — cum de altfel şi era — la primirea acestei 
știri, consulul a oferit un sacrificiu și a convocat sfatul; 
după ce a dat citire scrisorii praetorului, a trimis pe 
Q. Aelius Tubero în calea regelui, iar celorlalți le-a po- 
runcit să rămînă în praetorium în număr mare. 

Nu s-a mai întîmplat vreodată să se îngrămădească 
atîta mulţime la un spectacol. Pe vremea părinților aces- 
tora, fusese adus în tabăra romanilor, ca prizonier, re- 
gele 'Syphax? . Lăsînd însă la o parte faptul că nici faima 
neamului acestuia nu era de comparat cu a lui Perseus, 
capturarea lui fusese doar un episod de însemnătate se- 
cundară din vremea războiului cu Carthagina, cum a 
fost şi prinderea lui Gentius, tot un episod accesoriu 
în vremea războiului cu Macedonia. Perseus era însă ca- 
pul războiului. El era vestit nu numai prin tatăl și 
bunicul său .. % cu care se înrudea prin sînge şi neam; 
faima acestora atrăgea privirile asupra lui, dar Filip şi 
Alexandru cel Mare care făcuseră din Macedonia o pu- 
tere stăpînitoare peste lumea întreagă îi măreau stră- 
lucirea. 

Perseus, îmbrăcat în haine de doliu, a intrat în ta- 
băra romană împreună cu fiul său, fără vreun alt înso- 
țitor, care, împărtășind nenorocirea lui, să fi sporit com- 
pătimirea faţă de el. Din toate părţile s-a adunat atita 
lume la privelişte, încît nici nu putea înainta, şi de aceea 
consulul a trimis lictorii să-i deschidă drum spre prae- 
toriu. Cînd regele a intrat, consulul s-a ridicat în picioa- 
re, dar celorlalţi le-a ordonat să șadă şi, ieşind puţin în 
faţă, a întins regelui mîna dreaptă; la ridicat cînd a voit 
să se prosterneze la picioarele sale, nelăsîndu-l să-i îm- 
brățișeze genunchii, ci, după ce l-a introdus în cortul 
au l-a poftit să ia loc în faţa comandanților convocați 
acolo. 


VIII Cea dintîi întrebare pusă lui Perseus a fost: „Ce 
nemulțumiri l-a împins să pornească război contra po- 

porului roman cu atita înverșunare, care avea să-l aducă 
în această situaţie grea atît pe el, cît şi pe regatul său?“ 
Fiindcă toată lumea aştepta răspunsul, iar Perseus plin- 
gea într-una și tăcea mereu cu privirea aţintită în pă- 
mâînt, consulul i-a pus din nou întrebarea: „Dacă ai fi 
primit domnia fiind tînăr, într-adevăr, nu m-aș fi mirat 
să nu fi ştiut cîtă putere are poporul roman, fie ca prie- 
ten, fie ca duşman. Acum însă, tu, care ai luat parte la 
războiul pe care tatăl tău l-a purtat împotriva noastră, 
şi îţi amintești de felul conștiincios în care am respectat 
noi tratatul de pace, ce gînd te-a împins să vrei mai de- 
grabă războiul și nu pacea cu oameni a căror putere în 
război şi a căror cinste în timp de pace le-ai cunoscut?“. 


Deoarece Perseus n-a dat nici un răspuns nici la 
întrebare, nici la acuzare, consulul a continuat: „Totuși, 
oricum s-a întîmplat — fie dintr-o greșeală omenească, 
fie din întîmplare, fie de nevoie, fii curajos! Firea ier- 
tătoare a poporului roman, cunoscută din întîmplările 
multor regi şi multor popoare, îţi oferă nu numai nă- 
dejdea, ci aproape siguranța izbăvirii“. Acestea le-a 
rostit Paulus lui Perseus în limba greacă apoi a grăit 
militarilor săi în latină: „Aveţi în faţa voastră o izbi- 
toare pildă cît de schimbătoare sînt faptele omenești. 
Vă spun aceasta mai ales vouă, celor tineri. De aceea, 
în situaţii fericite nu se cuvine să fim trufași și înver- 
şunați față de nimeni, ori să ne încredem în norocul 
clipei de faţă, căci nu ştim ce aduce seara”. Adevărat 
bărbat va Îi numai acela care nu-şi va pierde cumpătul 
în culmea succesului, dar pe care nici restriştea nu-l 
va înfrînge“. 

întrevederea luînd sfîrşit, paza regelui este încre: 
dinţată lui Q. Aelius. În acea zi, regele a fost poftit la 
consul și i s-a dat toată cinstirea cuvenită care i se 
putea da într-o asemenea situaţie. 


IX Oastea romană a fost trimisă apoi în tabăra de 
iarnă. Cea mai mare parte din trupe au fost încartiruite 
la Amphipolis, iar restul în oraşele apropiate. 

Asifel s-a pus capăt, după patru ani de lupte neîn- 
cetate, războiului între romani şi Perseus şi totodată 

s-a pus capăt” unui regat care dobindise glorie în cea 
mai mare parte din Europa şi în toată Asia. 

Perseus era al douăzecilea rege macedonean după 
primul, numit Caranus. El a primit domnia cînd la Roma 
erau consuli Q. Fulvius și L. Manlius. Senatul i-a dat 
titlul de rege! sub consulatul lui M. Iunius şi A. Manlius 
A domnit unsprezece ani. 

Pînă la Filip?, fiul lui Amyntas, macedonenii erau 
puţin cunoscuţi. Mai tîrziu, datorită lui Filip, stăpînirea 
lor a început să se întindă — fără însă de a trece din: 
colo de marginile Europei — cuprinzînd Grecia întreagă, 
o parte din Thracia și din Illyricum. S-a revărsat apoi 
asupra Asiei şi, în cei treisprezece ani cît a domnit 
Alexandru cel Mare*, acesta a adus sub dominaţia sa 
mai întîi toate teritoriile care alcătuiseră imperiul per: 
san întins pe un spaţiu aproape fără măsură de mare. 
Alexandru a străbătut Arabia şi India, locurile unde 
Marea Roşie mărginește capătul lumii“. Pe vremea a: 
ceea regatul şi faima macedonenilor erau cele mai de 
seamă din lume. Apoi, după moartea regelui Alexandru, 
imperiul său a fost împărțit în multe regate, pe măsură 
ce urmaşii săi se încăierau între dînşii pentru a răpi 
fiecare pentru el moștenirea, sfîşiindu-se în lupte pînă 
ce, din culmea norocului, a ajuns, în 150 de ani, la 
ruină totală. 


X După ce zvonul despre biruinţa romanilor a ajuns 
în Asia, Antenor, care staţiona cu o flotă de nave ușoare 
la Phanae, a trecut de acolo la Cassandrea*. C. Popil: 
lius, care se afla la Delos pentru proteguirea vaselor 
romane îndreptate spre Macedonia, aflînd că în Mace 
donia războiul s-a terminat şi că vasele uşoare ale duș- 
manilor au fost retrase de la baza lor, a dat şi el dru: 
mul... către patrie navelor attice* şi a pornit să navi:- 
gheze spre Egipt, pentru a îndeplini însărcinarea care 
i se încredințase de a întîlni pe Antiochus înainte de 
sosirea acestuia sub zidurile Alexandriei”. Pe cînd tre: 
cea de-a lungul coastelor Asiei şi după ce a sosit la 
Loryma*, un port situat la o depărtare puţin mai mare 
de 20 000 de paşi de Rhodos şi aşezat în faţa orașului 
însuşi, îi ies în întîmpinare căpeteniile rhodienilor” — 

căci faima biruinţei ajunsese pînă la aceștia — şi-l 
roagă să vină la Rhodos. „Pentru renumele şi binele sta: 
tului lor este nevoie — spuneau ei — ca împuterniciţii 
romani să cunoască personal cum s-a purtat şi cum 
se poartă în prezent Rhodosul, apoi să aducă la cunoș: 
tință la Roma cele văzute de ei înșiși şi nu aflate din 
felurite zvonuri“. După un refuz îndelungat, delegaţia 
romană s-a lăsat înduplecată să primească a face un 
scurt popas pentru salvarea unui oraş aliat. După ce 
au sosit acolo, rhodienii au izbutit, tot prin rugămințţi, 
să-i aducă chiar la o adunare a poporului. Însă sosirea 
delegaților mai mult a sporit teama rhodienilor în loc 
s-o micşoreze, căci Popillius le-a expus toată activitatea 
lor vrăjmașă faţă de romani, vădită în vorbe sau fapte 
în timpul acestui război, dusă de către fiecare în parte 
şi de toţi laolaltă. Cuvintele acestuia — aspru din fire — 
căpătau o strășnicie şi mai mare prin trăsăturile fio- 
roase ale feţei sale și prin glasul său acuzator. 

Astfel încît după asprimea unui singur senator — care 
nu avea nici un temei de nemulțumire personală faţă 
de cetate — rhodienii au înţeles că întregul senat roman 
este pornit împotriva lor. 

Cuviîntarea rostită de C. Decimius a fost mai cum- 
pănită, arătînd că „în cele mai multe imputări amintite 
de Popillius vina o poartă nu poporul“, ci un număr 
restrîns de aţițători. Avînd limbi care vorbesc după 
cum sînt plătite, rhodienii au votat hotărîri pline de 
linguşire la adresa lui Perseus şi au trimis solii de care 
totdeauna se vor rușina mai puțin decît se vor căi. 
Dacă starea de spirit a poporului rhodian va fi sănă:- 
toasă, toate aceste greșeli se vor abate asupra cape- 
telor adevăraţilor vinovaţi“. 

Cuvintele lui Decimius au fost ascultate cu încuviin- 
area tuturor, nu atît pentru că el ușura vinovăția mul- 
țimii, ci pentru că îndreptase acuzarea spre adevărații 
vinovaţi. Astfel, cuvîntările de răspuns ale fruntașilor, 
care încercau în fel şi chip să spulbere învinuirile aduse 
de Popillius, nu au fost primite cu atîta plăcere ca dis- 
cursurile acelor care erau de acord cu Decimius asupra 
faptului că autorii morali trebuie să-şi ispășească gre- 
şeala. S-a decretat deci de îndată că „acei care vor fi 

găsiţi vinovaţi de a fi conlucrat prin vorbe sau fapte 
cu Perseus, luptînd împotriva intereselor Romei, să fie 
condamnaţi la moarte“. Unii dintre aceştia au fugit în- 
dată din oraș, în timp ce soseau solii romani, alții şi-au 
făcut singuri seama. 

Delegații romani neîntîrziind mai mult de cinci zile 
au plecat la Alexandrea. Plecarea lor nu a slăbit însă 
asprimea cu care erau urmăriţi cei care cădeau sub pre- 
vederile decretului adoptat în prezența delegaților ro- 
mani; atît blîndeţea lui Decimius, cît şi asprimea lui 
Popillius ...4! au avut ca urmare chiar înăsprirea apli- 
cării decretului. 


XI În timp ce se petreceau acestea, Antiochus, în- 
cercînd zadarnic să cucerească? zidurile Alexandreii, 
plecase și, stăpîn pe restul Egiptului, lăsînd în orașul 
Memphis” pe cel mai în vîrstă dintre Ptolemaei, pre- 
făcîndu-se că se străduieşte să-i înjghebeze un regat, 
însă cu gîndul că apoi să-l atace îndată ce va fi cîștigat 
biruinţa, şi-a dus armata sa în Siria. Ptolemaeus avea 
cunoştinţă de planurile lui Antiochus; ştiind că fratele 
mai mic“ este îngrozit de împresurarea suferită avea 
convingerea că poate fi primit în Alexandrea cu ajuto- 
rul surorii sale“ şi cu consimţămîntul prietenilor fra- 
telui său; de aceea n-a încetat să o roage mai întîi pe 
sora sa, apoi pe fraţii săi și, în sfîrşit, pe prietenii aces- 
tora, pînă ce a dobîndit împăcarea cu ei. Ptolemaeus 
îl făcuse pe Antiochus să fie privit de toți aceştia cu 
ochi bănuitori pentru că lăsase o garnizoană puternică 
la Pelusium, deși îi lăsase lui restul Egiptului. Era evi- 
dent că în felul acesta Antiochus ţinea în miîini cheile 
Egiptului, încît putea să-și aducă acolo din nou armata, 
oricînd voia; Piolemaeus le arată că războiul dintre 
fraţi va avea ca rezultat faptul că învingătorul obosit 
şi el de lupte, nu va putea nicidecum face faţă lui An- 
tiochus. Aceste observaţii înțelepte au fost primite cu 
o mare încuviinţare de fratele mai mic și de acei care 
se aflau cu acesta. Sora lor le-a fost de mare ajutor, 
nu numai dîndu-le sfaturi, ci şi făcîndu-le rugăminţi. Re- 
stabilindu-se înţelegerea între toţi, fratele cel mai mare 
este primit în Alexandrea, fără vreo împotrivire nici 

chiar din partea populaţiei, care avusese de pătimit în 
timpul războiului prin lipsa aprovizionărilor, deoarece 
nu se mai putea transporta nimic din interiorul Egiptu- 
lui, atît în timpul asediului, cît şi după ce Antiochus 
s-a îndepărtat de la zidurile Alexandreii. Pe Antiochus 
trebuia să-l bucure această situație dacă ar fi venit — 
cum spunea el — cu armata în Egipt pentru a-l readuce 
pe tron pe Ptolemaeus. Era însă un simplu pretext, pe 
care-l întrebuinţase faţă de toate cetăţile Asiei și Greciei 
în răspunsurile pe care le dădea solilor primiţi şi în 
scrisorile pe care le trimitea cetăților. Împăcarea fraţi- 
lor l-a supărat atît de mult, încît se pregătea acum de 
război împotriva amîndorura cu o înverșunare şi duş- 
mănie mult mai mare decit în trecut contra unuia singur. 
El a şi trimis de îndată o flotă la Cypru, iar cînd s-a 
împrimăvărat a pornit el însuşi cu armata spre Egipt, 
oprindu-se la Coele—Syria. În apropiere de Rhino- 
colura“, trimișii lui Ptolemaeus au întîlnit pe Antiochus: 
aceștia i-au adus mulţumiri pentru restaurarea regelui 
lor pe tronul părintesc și i-au cerut să-și menţină spriji- 
nul şi să spună ce are de gînd să facă, ca nu cumva 
devenind din aliat duşman, să recurgă la forţa armelor. 
Antiochus le-a răspuns că „nu va rechema nici flota 
şi nici armata decît cu condiţia ca Ptolemaeus să-i 
cedeze Cyprul în întregime, precum şi ţinutul care se 
găsește în jurul gurii Nilului, numit Pelusium. Antiochus 
a şi fixat un termen pînă cînd va trebui să primească 
răspunsul cu privire la aceste condiţii. 


XII Scurgîndu-se cea din urmă zi din armistițiul 
acordat ... Antiochus a dat ordin comandanților”? ... să 
intre prin gurile Nilului și să meargă în Pelusium ..., și 
el însuşi pătrunzînd în Egipt prin pustiul Arabiei... a 
fost primit de locuitorii oraşului Memphis și de ceilalți 
egipteni, în parte de bunăvoie, în parte de teamă; apoi 
a coborit în marş moderat spre Alexandrea. 

Trecînd fluviul Nil la Eleusin“, într-un punct situat 
la 4000 de paşi de Alexandrea, i-au ieşit în cale solii 
romani. Antiochus i-a salutat şi a întins mîna lui Po- 
pillius, care i-a predat tăbliţele cuprinzînd decretul sena- 
tului şi, înainte de toate, l-a pofitit să-l citească. Antiochus 

a citit de la un capăt la altul tăblițele şi a spus că va 
studia împreună cu prietenii săi ce trebuie să facă, dar 
Popillius, potrivit cu firea lui de om aspru, a trasat cu 
varga pe care o avea în mînă un cerc împrejurul regelui 
şi i-a spus: „Înainte de a ieși din acest cerc să dai 
răspunsul pe care să-l duc senatului“. Uimit de acest 
ordin atît de răspicat, Antiochus a şovăit puţin, apoi 
a grăit: „Voi îndeplini hotărîrea senatului“. Abia atunci, 
în sfîrșit, Popillius a întins mîna regelui ca unui aliat 
şi prieten. Antiochus părăsi Egiptul la termenul fixat, 
iar delegaţii romani plecară pe mare la Cypru, după 
restabilirea de curînd a bunei înţelegeri între fraţi, în- 
tărită de autoritatea sa. De la Cypru, solii senatului 
trimiseră acasă flota lui Antiochus, care într-o bătălie 
biruise pînă atunci navele egiptene. 

Această solie a lui Popillius a rămas vestită în toate 
țările, căci fără îndoială ea a smuls Egiptul din miinile 
lui Antiochus, care pusese stăpînire pe el, şi a înapoiat 
regatul părintesc dinastiei Ptolemaeilor. 

Dintre cei doi consuli ai acestui an, unul s-a distins 
în timpul consulatului său printr-o strălucită biruinţă, 
iar celălalt a rămas obscur, deoarece i-a lipsit prilejul 
pentru fapte de seamă”. Acesta din urmă după ce a 
fixat legiunilor data pentru adunare, a intrat în locul 
sacru“ fără a fi luat auspiciile. Augurii, cînd li s-a adus 
acest fapt la cunoștință, au declarat că convocarea s-a 
făcut prin călcarea rînduielilor. Plecat în Gallia, el şi-a 
stabilit tabăra lîngă Campi Macri, la poalele munţilor 
Sicimina și Papinus”. Apoi şi-a instalat tabăra de iarnă 
în aceleași locuri, împreună cu aliaţii de drept latin. 

Legiunile romane, deoarece convocarea lor se făcuse 
în mod neregulat, rămăseseră la Roma. Praetorii, cu 
excepţia lui C. Papirius Carbo, căruia îi căzuse la sorți 
Sardinia, au plecat în provinciile lor. Senatorii au ho- 
tărît ca Papirius Carbo să rămînă la Roma pentru a 
împărți dreptatea — căci el avea şi această însărci- 
nare — în procesele dintre cetățenii romani și străini. 


XIII Şi Popillius și delegaţia care fusese trimisă la 


Antiochus s-au întors la Roma. Popillius a adus la 
cunoştinţă că neînțelegerile dintre regi au fost înlătu- 


https://biblioteca-digitala.ro 


DE LA FUNDAREA ROMEI. CARTEA XLV 233 


RA 


rate, iar armata lui Antiochus a fost retrasă din Egipt în 
Syria. S-au înfățişat apoi înşiși trimişii regilor?. Împuter- 
niciţii lui Antiochus au declarat că pentru regele Syriei 
pacea pe care a hotăriît-o senatul e socotită mai presus 
de orice biruinţă şi că s-a supus poruncilor delegaților 
romani întocmai ca unor ordine date de zei. Apoi tri- 
mișii i-au felicitat pe romani pentru biruinţă, la care 
regele ar fi venii într-ajutor — spuneau ei — cu toate 
forţele sale, dacă i s-ar fi ordonat aceasta. 


Delegații lui Ptolemaeus au adus mulțumiri în nu: 
mele regelui şi al Cleopatrei, declarînd că aceștia da- 
torează senatului şi poporului roman mai mult decît 
părinţilor lor, mai mult chiar decît zeilor nemuritori, 
căci cu ajutorul senatului și poporului roman au fost 
eliberaţi de un asediu foarte nenorocit și li s-a înapoiat 
regatul părintesc aproape pierdut. Senatul a răspuns: 
„Antiochus a procedat drept şi corect supunîndu-se tri- 
mişilor romani. Acest lucru este plăcut senatului şi 
poporului roman“. Regilor Egiptului, lui Ptolemaeus și 
Cleopatrei, li s-a dat răspunsul că: „Senatul se bucură 
foarte mult pentru binele şi folosul care li s-a adus. 
Senatul se va strădui ca ei să vadă întotdeauna cel 
mai mare sprijin al domniei lor în ocrotirea poporu- 
lui roman“. Praetorul C. Papirius a primit însărcinare 
să trimită darurile, care se oferă în asemenea împreju- 
rări, trimișilor străini, 

Pe urmă, a fost predată o scrisoare din Macedonia, 
care a îndoit bucuria biruinței: se spunea că regele 
Perseus se află în mîinile consulului. 

După ce delegaţiile străine au fost concediate, s-a 
trecut la discutarea nemulțumirii dintre locuitorii oraşu- 
lui Pisae şi cei din orașul Luna. Delegații pisani se 
plingeau că coloniştii romani din Luna îi alungă de pe 
ogoarele lor, iar cei din Luna susțineau că pămîntul 
despre care e vorba li s-a atribuit lor de către triumviri”. 
Senatul a trimis o comisie de cinci senatori pentru a 
cerceta pricina și a statornici hotarele. Din comisie 
făceau parte: Q. Fabius Buteo, P. Cornelius Blasio, 


T. Sempronius Musca, L. Naevius Balbus şi C. Appuleius 
Saturninus. 

A venit o solie comună și din partea lui Eumenes și 
a fraţilor săi, Attalus şi Athenaeus pentru a transmite 
felicitări de izbindă. 

Pe Masgaba, fiul regelui Masinissa, debarcat la 
Puteoli, l-a întîmpinat quaestorul L. Manlius, avînd cu 
el bani pentru a-l conduce la Roma pe cheltuiala statu- 
lui. Îndată ce a sosit, senatul i-a acordat audienţă. 
Acest tînăr a vorbit atît de frumos, încît lucrurile care 
erau prin ele înșile plăcute el le făcea încă şi mai plăcute 
prin vorbele sale. El a amintit câţi pedestrași, câţi călă- 
reţi, cîţi elefanţi, cît grîu a trimis tatăl său în Macedonia 
în cei patru ani ai războiului: „Dar — spunea el — două 
fapte îl fac să roşească: mai întîi, senatul, prin împuter: 
niciţii săi, în loc să dea poruncă a făcut rugăminţi; al 
doilea, că i s-a trimis bani pentru grîu. Masinissa n-a 
uitat că poporul roman a fost acela care i-a dat regatul 
şi încă i l-a mărit. Mulţumit numai cu folosinţa regatu- 
lui său, el știe că dreptul de proprietate rămîne al celor 
ce i l-au dăruit. Este drept deci ca ei să nu-l roage 
şi să nu cumpere pe bani din roadele pămîntului pe care 
lau dăruit. Lui Masinissa îi este și îi va fi de ajuns 
ceea ce va rămîne pe deasupra de la poporul roman“. 
Plecat cu însărcinarea să aducă la cunoștință aceasta, 
l-au ajuns din urmă călăreți trimiși de tatăl său care 
să-l anunţe că Macedonia a fost biruită şi să-i comunice 
să felicite senatul, arătînd că tatăl său se bucură atît 
de mult, încît vrea să vină la Roma să ofere un sacri- 
ficiu şi să aducă mulţumiri lui Jupiter Optimus Maxi: 
mus în Capitoliu, și, dacă aceasta este pe placul senatu- 
lui, să facă rugămintea a-i încuviinţa călătoria. 


XIV Micului fiu de rege i s-a răspuns astfel: „Tatăl 
tău Masinissa să procedeze după cum i se cuvine unui 
bărbat recunoscător și bun, pentru a preţui şi cinsti o 
faptă frumoasă la care fusese îndreptăţit. Poporul roman 
în războiul punic* a fost ajutat prin sprijinul lui puter- 
nic şi credincios, şi el şi-a cîştigat regatul cu sprijinul 
poporului roman. După aceea, în trei războaie, purtate 
rînd pe rînd cu trei regi, Masinissa s-a achitat de toate 
îndatoririle. Nu este de mirare că acest rege se bucură, 
într-adevăr, de biruința poporului roman, căci el și-a 

legat întreaga soartă, și pe a sa, şi pe a regatului său, 
de soarta Romei. Să mulțumească deci zeilor acasă la 
el pentru victoria poporului. roman. La Roma va face 
acest lucru fiul său în locul lui. Sînt îndeajuns felici- 
tările prezentate în numele său propriu şi al tatălui său. 
Senatul este de părere că părăsirea regatului şi plecarea 
lui Masinissa din Africa, pe lîngă că e nefolositoare 
sieși, nu este nici în interesul poporului roman“. 

Masgaba mai cerea şi înlocuirea lui Hanno, fiul lui 
Hamilcar, ca ostatic... Quaestorul a primit însărcina: 
rea, printr-un senatus-consultum, să cumpere fiului de 
rege daruri în valoare de 1000 de libre de argint, să-l 
însoţească pînă la Puteoli, să suporte toate cheltuielile 
şederii sale în Italia, precum și să închirieze două vase 
pentru călătoria de înapoiere a lui şi a suitei sale în 
Africa. Toţi însoțitorii săi, liberi sau sclavi, au primit în 
dar veșminte. 

Nu mult după aceea a sosit o scrisoare de la Misage- 
nes, al doilea fiu al lui Masinissa, în care se spunea 
că „după înfrîngerea lui Perseus, L. Paulus l-a trimis 
în Africa împreună cu călăreţii săi. În cursul călătoriei, 
flota sa a fost împrăştiată de furtună în Marea Adriatică, 
iar el a ajuns cu trei vase la țărm, la Brundisium, unde 
se află bolnav“. Acestuia, prin quaestorul L. Stertinius, 
i-au fost trimise la Brundisium aceleași daruri care au 
fost date la Roma fratelui său. Quaestorul a primit în- 
sărcinarea să se îngrijească să pună la dispoziţie o 
locuință pentru găzduire . , 5 


XV Îi repartizaseră pe fiii de liberţi în cele patru tri- 
buri urbane, în afară de cei care aveau un fiu mai mare 
de cinci ani, dispunîndu-se ca aceştia să rămînă în tribul 
unde fuseseră recenzați în ultimul recensămînt; de ase- 
menea liberților care aveau una sau mai multe proprie- 
tăţi la ţară în valoare mai mare de 30 000 de sesterţi ... 
li s-a menţinut dreptul de a fi recenzați... Deoarece 
aceste măsuri fuseseră respectate pînă atunci, Claudius 
susținea că „un censor nu poate lipsi de dreptul de 
alegător fără hotărîrea adunării poporului nici măcar 
pe un singur om, necum o întreagă categorie socială. 
Căci dacă l-ar putea scoate pe cineva din tribul său — 

de fapt aceasta înseamă a-l obliga să-şi schimbe tribul — 
de aici ar rezulta şi posibilitatea de a-l îndepărta din 
toate cele 35 de triburi, cu alte cuvinte de a-i răpi drep- 
tul de cetăţenie şi libertate, prin urmare ar însemna 
nu fixarea tribului din care trebuie să facă parte cineva, 
ci excluderea lui totală de la recensămînt“%. Acestea au 
constituit subiectul discuţiilor dintre censori. În cele din 
urmă, ei au căzut de acord ca în Arrium Libertatis să 
se tragă la sorţi unul din cele patru triburi urbane, în 
care să intre toţi foştii sclavi. A ieșit la sorţi tribul 
Esquilin. Ti. Gracchus a declarat că este de acord ca 
toţi foștii sclavi să fie recenzați în cadrul acestui trib. 
înţelegerea dintre censori le-a făcut mare cinste în senat. 
S-au adus mulțumiri atît lui Sempronius pentru stă- 
ruința lui în înfăptuirea unui plan bun, cît și lui 
Claudius, pentru că nu a împiedicat aducerea lui la 
îndeplinire. Aceşti censori au dat afară din rîndurile 
senatorilor și au silit să-și vîndă calul” un număr mai 
mare de oameni decît înaintaşii lor. Pe cei excluși, 
censorii i-au scos din triburile lor, reducîndu-i la situa- 
ţia de aerarii. Nici unul dintre cei înfieraţi de către unul 
din censori nu a găsit sprijin la celălalt. Censorii, potri- 
vit obiceiului, au cerut prelungirea dregătoriei lor pe 
timp de un an şi șase luni, ca să se poată îngriji de 
încheierea lucrărilor publice în curs de executare şi pen- 
tru a supraveghea lucrările date de ei în antrepriză, dar 
tribunul plebei Cn. Tremellius, nemulţumit că nu a fost 
ales senator, s-a opus prelungirii. 

în același an, C. Cicerius a sfinţit, pe muntele Alban* 
un templu zeiţei Moneta5, la cinci ani după ce făgăduise 
acesteia că-l va înălța. 

în același an, a fost consacrat ca preot al lui Marte 
L. Postumius Albinus. 


XVI La propunerea consulilor Q. Aelius şi M. lunius 
în legătură cu împărțirea provinciilor, senatorii au ho- 
tărît ca Hispania, care în timpul războiului cu Macedonia 
fusese o singură provincie, să fie împărțită din nou în 
două, ca Macedonia și Illyricum, să rămînă mai departe 
sub conducerea aceloraşi, a lui L. Paulus și L. Anicius, 
ajutaţi de priceperea legaţilor“, pînă cînd ei vor face 

rinduială în situaţia tulbure creată acolo de război şi 
vor reorganiza aceste provincii altfel decît fuseseră, 
sub forma de regat. Consulilor le-au fost decretate Pisae 
şi Gallia, cu cîte două legiuni“... pedestrași și 400 de 
călăreţi“. Praetorilor le-au ieșit la sorţi: praetura ur- 


bană — lui Q. Cassius; jurisdicţia asupra străinilor — 
lui M. Iuventius Thalna“; Sicilia — lui Ti. Claudius 
Nero; lui Cn. Fulvius — Hispania Citerior; Hispania 


Ulterior — lui C. Licinius Nerva. Lui A. Manlius Torqua- 
tus îi revenise Sardinia, dar el nu a putut pleca în 
provincia sa, fiind reţinut printr-un senatus-consultum, 
ca să cerceteze cîteva crime capitale. 

Apoi senatul a fost consultat în privinţa unor semne 
aduse la cunoştinţă. Se spunea că la Velia“ trăsnetul 
lovise templul zeilor penaţi, iar în orașul MinerviumS, 
două porţi şi o parte din zid. La Anagnia“ plouase cu 
pămînt. La Lanuvium a fost văzută o torță pe cer. 
Cetăţeanul roman M. Valerius anunţă că pe ogorul aren- 
dat de el la Calatia din vatra sa a curs sînge vreme de 
trei zile şi două nopţi. Mai cu seamă această din urmă 
minune i-a împins pe decemvirii însărcinați de senat 
să consulte cărţile sibylline; ei au hotărît să se facă 
rugăciuni publice timp de o zi şi au sacrificat în for 
50 de capre. Şi pentru alte semne s-au făcut rugăciuni 
încă o zi la toate templele şi au fost jertfite vite mari, 
iar orașul a fost purificat”. Pe urmă, senatul, pentru a 
da zeilor nemuritori cinstirea cuvenită, a decretat: 
„Deoarece potrivnicii au fost biruiţi, regii Perseus și 
Gentius capturați și, în acelaşi timp, regatele lor, Mace- 
donia şi Illyricum au intrat sub stăpînirea poporului 
roman, se însărcinează praetorii Q. Cassius și M. Iuven- 
tus să aibă grijă ca la toate templele să se depună tot 
atîtea daruri ca și în timpul consulatului lui Ap. Clau- 
in Şi M. Sempronius pentru înfrîngerea regelui Antio- 
chus“. 


XVII Senatul a desemnat apoi împuterniciţi, cu ale 
căror sfaturi comandanții L. Paulus şi L. Anicius să rîn- 
.duiască administrația în Macedonia și Illyricum. 

Au fost numiţi 10 împuterniciţi pentru Macedonia și 
cinci pentru Illyricum. În Macedonia au fost trimiși 

întîi: A. Postumius Luscus şi C. Claudius, amindoi foşti 
censori, Q. Fabius Labeo%... C. Licinius Crassus, fost 
coleg de consulat al lui Paulus, apoi, prin prelungirea 
funcțiunii sale, comandant în Gallia. În afară de acești 
foşi consuli, senatul a numit şi pe Cn. Domitius Aheno- 
barbus, Ser. Cornelius Sulla, L. lunius, T. Numisius 
Tarquiniensis și pe A. Terentius Varro. Pentru Illyricum 
au fost numiţi: fostul consul P. Aelius Ligus, C. Cicereius 
şi Cn. Baebius Tamphilus — cel din urmă fusese praetor 
în anul precedent, iar Cicereius cu mai mulți ani îna- 
inte — precum şi P. Terentius Tuscivicanus* şi P. Mani- 
lius. Apoi senatorii i-au invitat pe consuli să-şi ia în 
primire cît mai curînd posturile de comandă în provincii, 
fie prin învoială între ei, fie prin tragere la sorţi, deoa- 
rece unul dintre ei trebuie să ia locul lui C. Licinius 
în Gallia, căci acesta fusese numit legat. Ei au preferat 
tragerea la sorţi. Lui M. lunius i-a revenit Pisae. El 
avusese însărcinarea ca, înainte de a pleca în provincie, 
să introducă în senat delegaţiile sosite la Roma din 
toate părţile pentru a prezenta felicitări. Lui Q. Aelius 
i-a căzut la sorţi Gallia. Dar, deşi împuterniciţii erau 
astfel de bărbaţi încît înţelepciunea lor îndreptăţea nă- 
dejdea că comandanții nu vor lua nici o măsură ne- 
demnă de firea iertătoare şi măreţia poporului roman, 
totuşi în senat au fost fixate, în linii generale, directi- 
vele” pe care împuterniciţii aveau să le ducă de la Roma 
comandanților. 


XVIII Acestea prevedeau ca „înainte de toate mace- 
donenii și illyrii să fie liberi, pentru ca astfel toate 
neamurile să vadă limpede că armele poporului roman 
nu aduc robie oamenilor liberi, ci, dimpotrivă, libertate 
celor înrobiţi, iar neamurile libere să fie încredințate 
că sub ocrotirea poporului roman libertatea le va fi 
asisurată de-a pururi; apoi neamurile, care în timpul de 
faţă se bucură de un regim cu regi mai blînzi şi mai 
drepți din consideraţie faţă de poporul roman, să știe 
că dacă regii lor vor purta vreodată război împotriva 
poporului roman, acesta se va sfirşi printr-o biruinţă 
romană, care aduce libertate popoarelor. Se dispunea 
apoi desființarea dajdiilor pe minerit în Macedonia, care 

reprezentau sume uriașe, precum şi arenzile pentru pă- 
minturile statului, căci acestea nu puteau fi încasate 
fără publicani”, iar unde se ivește publicanul acolo ori 
dispare orice legalitate, ori se desfiinţează orice libertate 
pentru aliaţi. Nici chiar macedonenii nu pot percepe 
arenzile, căci acolo unde prada se află la îndemîna 
administratorilor, acolo vor fi mereu pricini de tulburări 
şi vrajbe. Nu au admis ca poporul întreg să ia parte la 
adunare ... pentru a se înlătura putinţa ca vreun ne- 
cinstit linguşitor al mulţimii să tirască vreodată liber- 
tatea dată pentru a o folosi cu cumpătare sănătoasă, 
într-o anarhie bolnăvicioasă; s-a hotărît ca Macedonia 
să fie împărțită în patru regiuni şi fiecare regiune să aibă 
sfatul ei”. S-a mai prevăzut ca macedonenii să plătească 
poporului roman numai jumătate din tributul pe care-l 
plăteau regilor“. 

Dispoziţii asemănătoare au fost date și în privința 
Illyriei. Rezolvarea celorlalte probleme a fost lăsată pe 
seama comandanților supremi şi a împuterniciţilor sena- 
tului, care prin activitatea lor pe teren vor putea lua 
măsuri mai potrivite. 


XIX Printre numeroși trimişi ai regilor, neamurilor 
şi popoarelor, privirile şi atenţia tuturor au fost atrase 
de Attalus?, fratele regelui Eumenes. Căci el a fost 
primit de tovarăşii săi de arme din acest război cu 
aceeaşi dragoste pe care i-ar fi arătat-o regelui Eumenes 
însuşi. Două temeiuri, cinstite în aparenţă, l-au adus la 
Roma: unul, ca să prezinte felicitări pentru biruinţa la 
care a luat parte și el personal; al doilea, ca să se 
plingă de năvălirile gallilor, din partea cărora fratele 
său a suferit o înfrîngere, încît fusese în primejdie să-şi 
piardă tronul. El mai avea şi o tainică nădejde de a 
primi de la senat o cinstire şi o răsplată pe care cu greu 
le putea dobîndi fără să aducă o atingere lealităţii față 
de fratele său. Printre romani se găseau și răi sfătuitori 
care aţițau lăcomia lui Attalus, trezind diferite nădejdi 
în sufletul lui. Iată ce-i spuneau aceștia: „În privința lui 
Attalus şi Eumenes, la Roma se crede că cel dintii este 
un prieten sigur al romanilor, pe cînd celălalt nu este 
un aliat credincios nici al romanilor, nici al lui Perseus. 

Astfel că nu era greu de văzut ce ar putea obţine mai 
degrabă Attalus de la senat: ori avantaje pentru el 
însuşi, ori luarea de măsuri împotriva fratelui său, atit 
de mult înclină senatorii să acorde unuia totul şi să 
refuze celuilalt totul“. 

După cum au arătat mai tirziu evenimentele, Attalus 
făcea parte dintre acei oameni care doresc tot ce le 
făgăduiește nădejdea, dar prevenirea unui prieten sincer 
a pus un fel de frîu dorințelor lui. Între cei din jurul 
său se afla și un medic, Stratius, trimis dinadins de 
Eumenes, bănuitor, ca să iscodească activitatea frate- 
lui său la Roma și să-i fie un sfetnic credincios dacă l-ar 
vedea că se depărtează de la buna-credinţă. Plecîndu-şi 
urechile la sfaturile sfetnicilor săi, sufletul lui Attalus 
era prins în mreje cînd Stratius a găsit prilejul prielnic 
de a îndrepta o situaţie aproape pierdută, spunîndu-i: 
„Alţii şi-au crescut domnia pe alte căi, dar acest regat 
nou al fraţilor, lipsit de temelii străvechi solide, se 
păstrează numai prin buna înţelegere între frați. Unul 
singur poartă titlul, și semnul distinctiv pe cap, coroana 
de rege, dar în realitate domnesc toţi fraţii. Pe Attalus, 
fiind al doilea în etate, cine nu-l consideră rege? Aceasta, 
nu numai fiindcă oricine vede nemăsuratele sale bogății 
ce posedă, ci şi fiindcă în curînd el va moșteni fără 
îndoială domnia de la Eumenes, bolnăvicios, bătrîn şi 
fără copii legitimi — căci el nu recunoscuse încă pe 
copilul care a domnit după el. La ce-i slujește să între- 
buinţeze forţa, cînd același rezultat va veni în curînd 
de la sine? Apoi, atacurile gallilor au adus o nouă urgie 
regatului. Acestora, chiar şi prin unirea şi buna învoire 
a regilor, cu greu li se poate împotrivi. Dacă însă 
războiul dinafara hotarelor ar mai fi însoţit şi de o 
răscoală internă, atunci nu ar mai fi chip de a rezista. 
Attalus nu ar dobîndi altceva decît ca fratele său să nu 
moară domnind, spulberîndu-şi însă singur sieși nă- 
dejdea de a domni el însuşi în curînd. Dacă salvarea 
domniei fratelui său şi uzurparea ei ar fi două lucruri 
la fel de glorioase, este mai prețioasă totuşi slava de 
a-i salva, din iubire frățească, domnia. Detronarea ar 
fi o fărădelege de toţi urîtă, aproape un paricid. Atunci 
ce mai șovăieşte Attalus ca să ia o adevărată hotărire? 


https://biblioteca-digitala.ro 


DE LA FUNDAREA ROMEI. CARTEA XLV 241 

Vrea el oare să ceară numai o parte din domnie fratelui 
său sau vrea s-o uzurpe în întregime? Dacă vrea numai 
o parte, atunci amîndoi vor fi slabi, cu puterile îm- 
părţite și ameninţaţi de tot felul de încălcări și jigniri. 
Dacă îi va lua întreaga domnie, va porunci el ca fratele 
său mai mare să rămînă un simplu particular sau îl 
va trimite în surghiun, cînd e atît de bătrîn şi de slăbit 
trupeşte,... sau va porunci să moară? Sfîrșitul lui 
Perseus îi oferă o pildă izbitoare, ca să nu mai vorbim 
de sfîrşitul, cunoscut din tragedii, al fraţilor nelegiuiţi”. 
Diadema pe care a răpit-o fratelui său, ucigîndu-l, 
Perseus a depus-o, prosternîndu-se la picioarele duşma.- 
nului învingător, în templul din Samothracia, ca și cînd 
zeii prezenţi acolo i-ar fi dat această osîndă pentru 
fărădelegea sa. Cei care acum îl îndeamnă la fărădelege, 
nu ca prieteni ai lui, ci ca dușmani ai lui Eumenes, îi 
vor lăuda pietatea și statornicia dacă va arăta fratelui 
său pînă la urmă bună-credinţă“. 


XX Aceste cuvinte au stîrnit un adînc răsunet în 
sufletul lui Attalus. De aceea, fiind introdus în senat, 
el a prezentat felicitările pentru biruinţă și a arătat 
modest atît meritele sale proprii, cît şi pe cele ale 
fratelui său în acel război, „dacă acestea pot fi numite 
într-adevăr merite“; a vorbit și despre recentele răscoale 
de mari proporţii ale gallilor. A cerut ca senatul roman 
să trimită la ei împuterniciţi care, prin autoritatea lor, 
să hotărască pe galli să renunţe la arme. 

După îndeplinirea, în folosul regatului, a însărcinării 
sale, Atialus a cerut pentru sine oraşele Aenus şi Maro- 
nea. Astfel, după ce a spulberat nădejdea celor ce crezu- 
seră că va cere împărțirea regatului, aducîndu-i în- 
vinuiri fratelui său, s-a retras din senat. Arareori s-a 
întîmplat ca vreun rege sau vreo persoană particulară 
să fie ascultată de senat cu atîta bunăvoință şi cu un 
interes atît de unanim. El a fost copleșit cu tot felul 
de onoruri și daruri, atît la Roma, cît şi în drum spre 
patrie. 

Între multele solii venite din Asia și din Grecia, 
atenția Romei a fost atrasă în cea mai mare măsură de 
trimișii rhodienilor*. La început ei purtaseră haine albe, 

după cum se cuvine celor care aduc felicitări; de bună 
seamă, dacă s-ar fi arătat în veşminte cernite, puteau 
da aparența că sînt în doliu, pentru că ar plinge ne- 
norocirea lui Perseus. La întrebarea consulului M. Iu- 
nius, dacă soliei rhodiene, care aştepta, stînd în picioare, 
în Comitium să i se ofere adăpost, întreţinere şi audienţă, 
senatorii au hotărît că faţă de aceștia nu trebuie arătat 
nici un fel de ospitalitate; consulul, ieșind din senat, a 
declarat rhodienilor care spuneau că au venit ca să-i 
aducă felicitări pentru biruinţă şi să dezvinovăţească 
cetatea de acuzaţiile ce i se aduceau, precum și să ceară 
să fie admiși în audienţă în senat: „Romanii obișnuiesc 
să ofere cu bunăvoință atît ospitalitatea, cît şi audiența 
în senat aliaţilor şi prietenilor lor, dar în acest război 
rhodienii n-au meritat să fie socotiți prieteni şi aliaţi”. 
Auzind aceste cuvinte, rhodienii s-au aruncat la pămînt 
cu toţii, rugînd pe consul și pe toţi care erau de față 
să nu creadă îndreptăţite noile și mincinoasele învinuiri 
ce li se aduc în prezent, socotindu-le mai însemnate decît 
meritele lor vechi, pentru care stau mărturie ei înşişi. 
Apoi s-au îmbrăcat numaidecit în doliu și umblau din 
casă în casă pe la fruntașii romanilor cu rugăminți și 
tînguiri, cerîndu-le să cunoască faptele adevărate înainte 
de a-i condamna. 


XXI M.luventius Thalna, praetorul însărcinat cu ju- 
decarea neînțelegerilor dintre cetăţenii romani şi străini, 
căuta să aprindă ura în popor împotriva rhodienilor şi 
făcuse propunerea să se declare război rhodienilor și 
să se aleagă dintre magistraţii în funcţiune comandan- 
tul flotei în vederea războiului, nădăjduind că acela 
va fi el însuşi. Acest proiect a întîmpinat însă împotrivi- 
rea tribunilor plebei M. Antonius şi M. Pomponius; iar 
praetorul a creat un precedent nou şi un exemplu dău- 
nător pentru că, fără să consulte senatul şi fără a-i în- 
ştiinţa pe consuli, după propria sa părere, a unuia sin- 
gur, a pus poporului întrebarea: „Vrea şi poruncește 
poporul roman să se declare război rhodienilor?“ — pe 
cînd în trecut senatul era întrebat mai întîi și numai 
după aceea poporul. Propunerea era adusă în faţa po- 
porului cu încuviințarea senatului. Şi tribunii plebei au 

nesocotit tradiţia, formulînd împotrivirea lor, înainte de 
a se fi dai cetăţenilor putinţa de a susține sau a com: 
bate propunerea. Căci de foarte multe ori s-a întîmplat 
ca aceia care la început nu cunoșteau lipsurile proiectu- 
lui să le afle din discursurile celor care erau contra 
şi să-şi schimbe pe urmă părerea, iar cei veniţi cu 
gîndul de a vota împotriva propunerii o aprobau acum, 
convinşi de temeiurile aduse de susţinătorii ei. Era pe 
vremea aceea o adevărată întrecere între praetori şi 
tribunii plebei de a proceda fără rost în toate... tri- 
bunii plebei imitau graba praetorului”... intervenind 
înainte de vreme. Ei invocau pretextul ca pînă la în- 
ioarcerea comandantului suprem . . . 


XXII „Dacă noi, rhodienii, am greşit sau nu, aceasta 
este îndoielnic pînă în prezent, dar îndurăm pedepsele 
şi întreaga dezonoare. Altă dată, cînd am venit la Roma 
după înfrîngerea carthaginezilor, a lui Filip şi a lui 
Antiochus, ca să vă felicităm, părinți conscriși, eram 
conduși în senat din locuinţă oficială, din senat, în 
Capitoliu, ca să ducem ofrande zeilor voştri ...; acum 
însă venim dintr-un han murdar, unde cu greutate am 
fost primiţi cu plată, nevoiţi să rămînem la marginea 
oraşului; aproape ca nişte dușmani, venim în senatul 
roman îmbrăcaţi în aceste haine de doliu, noi, rhodienii, 
cărora de curînd le-aţi dăruit provinciile Lycia şi Caria?, 
răsplată şi cinste nemăsurată. Aflăm că aţi dispus ca şi 
macedonenii și illyrii să fie liberi, deși, înainte de a se 
război cu voi, fuseseră robi. Noi nu pizmuim pe nimeni 
pentru norocul lui, ci, dimpotrivă, recunoaștem firea 
iertătoare a poporului roman. Dar pe noi, rhodienii, care 
în acest război n-am făcut nimic decît că am stat liniştiţi, 
aveţi de pînd să ne consideraţi dușmani și nu aliaţi? 
Desigur, voi sînteţi aceiași romani, care vă mîndriţi că 
războaiele voastre sînt fericite pentru că sînt îndreptă- 
țite, şi vă mîndriţi nu de sfîrșitul lor victorios, ci pentru 
că aţi apărat o cauză dreaptă. Carthaginezii au devenit 
duşmanii voştri, fiindcă au atacat Messana în Sicilia, iar 
Filip, fiindcă a asediat Athena, fiindcă a amenințat să 
înrobească Grecia şi fiindcă l-a ajutat pe Hannibal cu 
bani şi trupe. Însuşi Antiochus, chemat de aetolieni, 

dușmanii voştri, a trecut cu flota lui din Asia în Grecia. 
După ocuparea oraşelor Demetrias şi Chalcis şi a strîm- 
torii Thermopylaelor, el a încercat să vă doboare pe voi 
din stăpînirea puterii voastre. Cauza războiului vostru 
cu Perseus a fost că el a împresurat pe un aliat al 
vostru, a omorît mai mulţi regi şi cîrmuitori de neamuri 
şi popoare. Dar care va fi pricina nenorocirii noastre, 
dacă avem să fim hărăziţi de voi pierzării? Încă nu 
despart cauza cetăţii noastre de cauza concetăţenilor 
noştri Polyaratus și Dinon şi a altor rhodieni, pe care 
i-am adus cu noi să vi-i predăm. Dacă noi, toţi rhodienii, 
am fi la fel de vinovaţi, atunci care ar fi fărădelegea 
noastră în acest război? Pentru că am fost de partea lui 
Perseus şi, după cum în războiul pe care Antiochus şi 
Filip l-au purtat împotriva noastră am fost pentru voi 
și împotriva regilor, tot astfel acum am fost pentru 
rege și conţra voastră. Întrebaţi-i pe C. Livius şi pe 
L. Aemilius Regillus, care au comandat flotele voastre 
în Asia, cum obișnuim noi să-i sprijinim pe aliaţii 
noştri şi cît de straşnic ducem un război. În trecut, 
navele voastre nu au dat nici o bătălie fără participarea 
noastră. Flota noastră a luptat singură, o dată la Samos, 
a doua oară în Pamphylia împotriva unui comandant 
ca Hannibal. Această izbîndă este și mai glorioasă pen- 
tru noi, căci la Samos am pierdut o mare parte a vase- 
lor noastre într-o bătălie nenorocoasă, pierzînd totodată 
şi floarea tineretului nostru. Nici chiar marele prăpăd 
suferit nu ne-a înspăimîntat, ci am îndrăznit din nou 
să ieșim în calea flotei regești care venea din Syria. 
Aceste fapte nu de aceea le-am amintit ca să ne mîndrim 
cu ele, situația noastră nici nu ne îngăduie acum aceasta, 
ci numai ca să arăt cum obișnuiesc rhodienii să-și 
sprijine aliaţii. 


XXIII După înfriîngerea lui Filip şi a lui Antiochus, 
am primit cele mai mari recompense de la voi. Dacă 
norocul lui Perseus ar fi fost la fel cum este al vostru 
acum, mulţumită milostivirii zeilor şi propriei voastre 
vitejii, şi ne-am fi dus la regele biruitor în Macedonia, 
ce i-am fi spus, la urma urmei? Că l-am ajutat cu bani 
și cu grîu? Cu trupe auxiliare terestre sau cu forţe 

navale? Ce fortificații am deţinut noi? Unde am luptat 
noi? Sub conducerea comandanților lui, sau singuri? 
Dacă ne-ar întreba în ce loc s-a alăturat un ostaș al 
nostru, o navă a noastră la forţele lui Perseus, ce am 
putea răspunde? Poate ne-am apăra cauza în faţa în- 
vingătorului, după cum pledăm acum în faţa voastră. 
Căci, trimiţind delegaţi la ambele părți pentru a le 
îndemna la pace, am ajuns să nu avem recunoştinţă 
din partea nimănui, ba din partea unuia sîntem chiar 
acuzaţi şi primejduiţi. Cu toaie acestea, Perseus pe bună 
dreptate ne-ar aduce învinuiri — ceea ce voi, părinţi 
conscrişi, nu puteţi face — că noi, la începutul războiu- 
lui am trimis soli la voi, ca să vă făgăduim cele ce sînt 
necesare războiului; că vom sta la dispoziţie în toate 
privinţele, cu trupele noastre navale, cu arme, și cu 
tineretul nostru ca și în războaiele dinainte. Dacă nu 
v-am dat aceste ajutoare, aceasta s-a întîmplat din pri- 
cina voastră, căci din felurite motive aţi refuzat ajutorul 
nostru. Așadar, noi nu am săvirşit nici un act de vrăj- 
măşie faţă de voi, n-am lipsit nici de la îndatoririle 
noastre de aliaţi, ci tocmai de voi am fost împiedicaţi 
să le îndeplinim. Atunci cum? — veţi zice voi — în 
cetatea voastră, rhodieni, nu s-a făcut şi nu s-a spus 
nimic contra voinţei noastre, pentru ca poporul roman 
să se supere pe bună dreptate? Nu mă gîndesc să apăr 
ceea ce s-a întîmplat în fapt (nu sînt atît de nesăbuit), 
ci voi despărţi interesele statului de vina particularilor. 
Nu există vreo cetate unde să nu fie uneori şi cetățeni 
ticăloși, și totdeauna o mulţime nepricepută. Am auzit 
că şi la voi au existat demagogi care, lingușind mulţi- 
mea, căutau să profite, că o dată poporul de la voi 
s-a rupt în două şi că v-a scăpat din mîini cîrmuirea sta- 
tului. Dacă acest lucru s-a putut întîmpla la voi, într-un 
stat cu moravuri atît de statornicite, atunci se poate 
mira cineva că şi la noi au fost cîţiva care, căutînd să 
intre în grațiile regelui Perseus, au condus pe căi rele 
norodul nostru prin sfaturile lor? Tot ce au putut însă 
dobîndi ei a fost că nu ne-am împlinit datoria. 

Nu voi trece peste faptul care constituie cea mai 
grea învinuire împotriva cetăţii noastre în acest război, 
anume că am trimis delegaţi în același timp la voi și 

la Perseus, pentru a mijloci pacea; sminteala trimisului 
nostru — cum am allat-o pe urmă — a dat o formă 
prostească demersului nostru nefericit. Se ştie că el a 
vorbii pe un ton asemănător cu cel folosit de solul 
roman C. Popillius, pe care laţi trimis la Antiochus şi 
la Ptolemacus ca să-i invite să renunţe la război. Totuşi, 
limbajul tolosit de trimisul nostru — fie că trebuie 
numit trufie, fie prostie — a fost la fel întrebuințat 
atît faţă de voi, cît şi în prezenţa lui Perseus. Firea 
cetăților seamănă cu cea a fiecărui om. Și unele neamuri 
sînt supărăcioase, altele îndrăzneţe, unele fricoase, altele 
sînt aplecate spre băutură, spre patimile dragostei. Se 
spune că athenienii sînt iuți şi îndrăzneţi peste puterile 
lor, iar spartanii înceţi, păşesc anevoie la îndeplinirea 
chiar a acţiunilor în care se încred. Nu pot tăgădui că 
şi toată Asia fiind mai prejos în talente, vorba oameni- 
lor noștri este întrucîtva mai îngîmtată, fiindcă ni se 
pare că sîntem mai presus de cetăţile vecine, nu atît 
din pricina forțelor noastre, cît din cauza cinstirii şi 
aprecierilor voastre. Solia aceea a noastră a primit 
destulă pedeapsă chiar atunci cînd aţi concediat-o cu 
un răspuns atît de trist. Dacă atunci răspunsul vostru 
nu ne-a adus destulă rușine, acum negreşit situaţia dele- 
gaţiei noastre atît de jalnică și umilă, este o ispăşire 
mai mare decit a meritat trufașa solie de atunci. Oamenii 
supărăcioşi urăsc trufia — mai ales cea care se mani- 
festă în cuvinte; cei înţelepţi rîd de ea, mai cu seamă 
dacă e arătată de către un om mai de jos faţă de unul 
mai de sus, dar nimeni n-a socotit-o demnă de pedeapsa 
cu moartea. Într-adevăr, singura primejdie era ca nu 
cumva rhodienii să-i dispreţuiască pe romani. Unii aduc 
jigniri chiar zeilor, rostindu-le vorbe prea urîte, dar n-am 
auzit ca pentru aceasta să-l lovească trăsnetul pe vre- 
unul. 


XXIV Atunci ce ne mai rămîne să ispăşim, dacă 
n-am săvirşit nici un act de vrăjmăşie, iar cuvintele 
trufaşe ale trimisului nostru, desigur supărătoare pentru 
urechi, nu au meritat totuși să aducă pierzania cetăţii 
noastre? Aflu, părinţi conscriși, că în discuţiile voastre 
unii dintre voi ne fac un proces de intenţii: că am fi 

dorit binele regelui şi că am fi preferat ca el să în- 
vingă. Prin urmare, unii dintre voi cred că trebuie să 
fim pedepsiţi prin război. Alţii sînt de părere că noi 
într-adevăr am avut aceste intenţii, dar totuşi pentru 
acestea nu trebuie să fim pedepsiţi prin război. Însă nici 
tradiţiile, nici legile vreunui stat nu prevăd pedepsirea 
cu moartea a unui om care a intenţionat să piardă pe 
un dușman de-al său, dar care n-a făcut de fapt nimic 
în acest scop. Noi sîntem recunoscători celor care ne 
iartă de pedeapsă, măcar că ne socotesc totuşi vinovaţi. 
Noi ne facem singuri următoarea lege: dacă am voit cu 
toţii ceea ce ni se impută, atunci nu mai deosebim inten- 
țiile de fapte; să fim cu toţii pedepsiţi. Dacă unii dintre 
fruntașii noştri au fost de partea voastră, iar alţii de 
pariea regelui, nu cer ca, datorită nouă, celor care am 
fost de partea voastră, să rămînă nevătămaţi sprijinitorii 
regelui. Un singur lucru vă cer fierbinte, să nu pierim 
noi din pricina lor. Nu sînteți voi mai porniţi împotriva 
lor decît este însăşi cetatea noastră. De fapt, cei mai 
mulţi dintre ei, fiindcă știau aceasta, ori au fugit, ori 
şi-au făcut singuri seama. Alţii, condamnaţi de noi, vor 
fi predaţi în puterea voastră, părinţi conscrişi. Ceilalţi 
rhodieni, deși nu avem merite pentru a primi recuno- 
ştinţă în acest război din partea voastră, nu merităm nici 
pedeapsă. Fie ca toate faptele noastre bune de mai 
înainte, adunate la un loc, să precumpănească lipsa 
noastră de acum în îndeplinirea datoriei. În anii aceştia 
voi aţi purtat războaie cu trei regi. Să nu precumpă- 
nească în defavoarea noastră mai mult faptul că într-un 
singur război am lipsit de la datorie, decît că în alte 
două războaie am luptat alături de voi. Socotiţi pe Filip, 
pe Antiochus şi pe Perseus, ca trei buletine de vot ale 
voastre: două sînt pentru achitare, unul este, în cel mai 
grav caz, îndoielnic. Dar dacă ne-ar judeca aceşti trei 
regi, noi am fi condamnați. 

Să judecaţi însă voi înșivă, senatori, dacă trebuie 
să mai existe pe lume Rhodosul sau să fie distrus din 
temelii. Căci voi, senatori, chibzuiţi acum asupra unui 
nou război pe care puteţi să-l porniţi, dar nu puteţi să-l 
purtaţi, pentru că nici un rhodian nu va lua armele 
împotriva voastră. Dacă veţi stărui în mînie, vă vom 

cere numai un răgaz, ca să ducem acasă vestea despre 
jalnica noastră solie. Toţi cetăţenii liberi, toţi câţi au 
mai rămas din bărbaţii rhodieni, toate femeile, cu toată 
averea noastră, ne vom îmbarca și, părăsind pe zeii 
caselor noastre şi pe cei ai cetăţii, vom veni la Roma 
şi vom îngrămădi tot aurul și argintul, şi orice aparţine 
statului și orice este al particularilor, în locul de adu- 
nare a poporului sau la intrarea senatului, iar trupurile 
noastre, ale soțiilor noastre şi ale copiilor noștri le vom 
pune la dispoziţia voastră, urmînd să îndurăm aici orice 
va trebui să îndurăm; oraşul nostru să fie prădat, să fie 
ars departe de privirile noastre. Romanii pot să judece 
că rhodienii sînt dușmanii lor... Există însă şi o jude- 
cată a noastră proprie despre noi, care declară că nici- 
odată nu ne vom socoti dușmanii voştri și nu vom săvirşi 
nici o faptă vrăjmașă faţă de voi, orice vom îndura“. 


XXV După o asemenea cuvîntare, toţi s-au proster- 
nat din nou, agitînd, în semn de rugă, ramurile de 
măslin; în cele din urmă, rhodienii au fost poftiți să 
se ridice şi au ieşit din senat. Atunci au început să fie 
cerute părerile senatorilor. Cei mai supăraţi pe rhodieni 
erau senatorii care, în calitate de consuli, praetori sau 
legaţi, luaseră parte la războiul din Macedonia. Cauza 
rhodienilor a fost însă sprijinită cu multă străşnicie de 
M. Porcius Cato”, care, deși era de o fire aspră, în acel 
prilej el s-a purtat ca un senator blind şi blajin. Nu 
voi face aici un rezumat al discursului său. Acesta există, 
scris de el însuși, în cartea a cincea a lucrării sale in- 
titulată Originile. 

Rhodienii au primit un asemenea răspuns încît nu 
se putea ști dacă sînt socotiți duşmani sau rămîn aliaţi. 
Delegaţia lor era condusă de Philocrates şi Astymedes. 
S-a hotărît ca o parte din soli, sub conducerea lui Philo- 
crates, să plece la Rhodos, pentru a aduce la cunoștință 
răspunsul senatului, iar cealaltă parte să rămînă la 
Roma cu Astymedes, ca să afle ce se va hotărî în con- 
tinuare, şi pe urmă să încunoştinţeze pe concetăţenii 
lor. Deocamdată, rhodienii au primit porunca să-şi re- 
tragă, într-o anumită zi fixată, pe prefecţii lor din Lycia 
şi Caria. Acestea s-au anunţat la Rhodos. Ştirile, în sine: 

destul de triste, au stîmnit totuşi bucurie la Rhodos, 
deoarece rhodienii s-au văzut scăpați de teama unei 
urgii mai mari: războiul. De aceea rhodienii au hotărît 
pe dată făurirea unei coroane de aur în valoare de 20 000 
de monede de aur şi trimiterea acesteia la Roma prin 
Theaetetus, comandantul flotei, în fruntea unci solii. 
Ei voiau să ceară alianţa cu romanii fără a-l împuternici 
însă pe Theaetetus printr-un decret sau printr-un docu- 
ment scris, căci în cazul unei neizbînzi cu privire la 
alianţă, în lipsa documentelor, umilirea era mai mică. 
Comandantul flotei avea dreptul să trateze alianţa, fără 
a se folosi de vreun document oficial. Timp de mulţi 
ani, rhodienii avuseseră legături de prietenie cu romanii, 
fără să existe un tratat scris; ei nu avuseseră alt temei 
pentru a nu încheia alianţă scrisă decît acela de a nu 
spulbera, pe de o parte, nădejdea regilor că vor primi 
ajutor de la ei în caz de nevoie, iar pe de alta, ca rho- 
dienii înşişi să nu piardă foloasele pe care le aveau de 
pe urma mărinimiei regilor, cînd acelora le mergea bine. 
Acum credeau că în tot cazul trebuie să dobindească 
alianţa cu romanii, nu pentru a le mări siguranța faţă 
de alte popoare — căci nu se temeau de nimeni afară 
de romani — ci ca să fie astfel priviţi cu mai puţină 
bănuială de romanii înșiși. 

Cam pe vremea aceea şi caunienii“ s-au rupt de rho- 
dieni, şi mylasienii'! au ocupat oraşele euromenilor. Dar 
rhodienii nu erau atît de descurajaţi, încît să nu-și dea 
seama că, dacă romanii le vor lua Lycia şi Caria, cele- 
lalte ţinuturi de sub stăpînirea lor, ori se vor elibera 
singure prin despărţire, ori vor fi ocupate de vecini; 
atunci Rhodosul, redus la teritoriul său propriu de insulă 
mică şi neroditoare, nu va putea hrăni populaţia unui 
oraș atît de mare. Au trimis deci repede tineretul lor, 
care a silit la supunere pe caunieni, cu toate că aceştia 
primiseră ajutor de la cibyraţi?. într-o luptă dată în 
apropiere de Orthosia* ei i-au biruit și pe mylasieni și 
pe alabandeni care, după ce ocupaseră ţinutul euromeni- 
lor“, îi atacaseră pe rhodieni cu forţele lor reunite. 


XXVI în timp ce se petreceau aceste evenimente, 
unele în Macedonia şi altele la Roma, L. Anicius, luîndu-l 

prizonier pe regele Gentius, după cum am spus mai 
sus, a instalat o garnizoană în Illyricum, sub comanda 
lui Cabinius, la Scodra, unde fusese reşedinţa regelui, 
iar oraşele importante Rhizon* și Olcinium* le-a pus sub 
comanda lui C. Licinius. După ce a încredinţat acestora 
comanda în Illyricum, a plecat cu restul armatei sale 
în Epir. Acolo, primul oraş care i s-a predat a fost 
Phanota. L-a întîmpinat toată populaţia acestui oraș, 
purtînd legături albe la cap, în semn de supunere. După 
ce şi aici a lăsat o garnizoană, a trecut în Molossida”, 
a preluat toate orașele acesteia, afară de Passarons, 
Tecmon%, Phylace” și Horreum*!. A condus mai întîi ar- 
mata la Passaron. Căpeteniile acestei cetăți erau An- 
tinous şi Theodotus, însemnați şi prin devotamentul lor 
față de Perseus şi prin ura lor împotriva romani- 
lor. Ei au fost aţițătorii revoltei întregului lor neam 
contra romanilor. Aceștia, conștienți de vinovăția lor per- 
sonală, neavînd nici o nădejde de iertare, au închis porţile 
cetăţii, ca să piară în prăpădul obştesc al patriei lor. Ei 
îndemnau populaţia să prefere mai degrabă moartea 
decît sclavia. Nu îndrăznea nimeni să-şi deschidă gura 
împotriva acestor oameni cu atît de mare putere. În 
cele din urmă, un alt Theodotus, tînăr nobil şi el, după 
ce teama de romani a întrecut teama de propriile căpe- 
tenii, a spus: „Ce sminteală v-a cuprins de alăturaţi 
cetatea noastră la pedeapsa celor doi oameni? Eu am 
auzit adesea despre oameni care s-au oferit să moară 
pentru patria lor, dar aceștia sînt cei dintîi care cred că 
este drept ca patria lor să piară pentru ei. De ce nu des- 
chidem porţile şi nu primim stăpînirea căreia i s-a supus 
lumea întreagă?“. Mulțimea ascultind de îndemnul lui 
Theodotus, cele două căpetenii s-au aruncat asupra primu- 
lui post al dușmanilor şi acolo, expunîndu-se singuri ră- 
nilor, au fost omoriîţi. Orașul s-a predat romanilor. 
Din pricina unei îndărătnicii asemănătoare unei alte 
căpetenii, Cephalos, au fost închise și porţile orașului 
Tecmon, dar concetățenii săi l-au omorit. Oraşul s-a 
predat. Tot fără asediu au capitulat și Phylace şi 
Horreum. Epirul a fost pacificat, trupele romane au 
fost adăpostite pe vremea iernii în oraşele potrivite 
acestui scop, iar Anicius s-a înapoiat în Illyricum, unde-l 

aşteptau cei cinci îimputerniciţi sosiți de la Roma și, con- 
vocînd la Scodra pe fruntașii din întreaga provincie, a 
ţinut o adunare. Acolo, de la tribună, potrivit hotăriîrii 
sfatului său, el a dat proclamația: „Senatul şi poporul 
roman au decretat ca illyrii să fie liberi. Garnizoanele 
din toate oraşele, cetăţile şi fortărețele vor fi retrase. 
Locuitorii din Issa* şi taulanţii”, dassareţii, piruştii", 
locuitorii din Rhizon și din Olcinium, pentru că au 
trecut de partea romanilor părăsindu-l pe Gentius cînd 
încă era puternic, vor fi nu numai liberi, ci li se acordă 
și scutirea de orice tribut. Această scutire se acordă şi 
daorsilor*, fiindcă l-au părăsit pe Caravantius, trecînd 
cu armele de partea romanilor. Celor din Scodra, dassa- 
reţilor, selepitanilor* şi celorlalţi illyri li se impune să 
plătească jumătate din dajdiile pe care le plăteau re- 
gelui“. 

Apoi Anicius a împărţit Illyricum în trei ţinuturi: 
primul, cel despre care s-a vorbit mai sus, al doilea 
cuprinzînd pe toţi labeaţii, al treilea pe agravoniţi”, 
rhizoniţi, olciniați şi pe locuitorii învecinaţi cu aceștia. 
După publicarea acestei împărțiri administrative în Illy- 
ricum, el s-a întors în Epir, la Passaron, unde și-a insta- 
lat tabăra de iarnă. 


XXVII Cînd aveau loc aceste evenimente în Illyricum, 
Paulus trimite încă înainte de sosirea celor 10 legaţi, pe 
fiul său Q. Maximus, înapoiat de la Roma, să prade 
Aeginium şi Agassae*. Pe aceasta din urmă, pentru că 
după ce mai întîi locuitorii ei îi predaseră consulului 
Marcius oraşul, cerînd singuri alianţa cu romanii, au 
trecut apoi din nou de partea lui Perseus. Aeginienii 
aveau o nouă vină: neavînd încredere în ştirea despre 
biruința romanilor, ei se purtaseră cu vrăjmășie faţă 
de unii ostași romani intraţi în orașul lor. Paulus a 
trimis pe L. Postumius şi în oraşul Aenus”, pentru a-l 
prăda, deoarece locuitorii lui se luptaseră contra roma- 
nilor cu o îndirjire mai mare decît cetăţile vecine. 

Se apropia toamna. Consulul a hotărît ca la începu- 
tul acestui anotimp să facă o călătorie în Grecia şi să 
viziteze monumentele pe care le admirăm mai mult 
datorită faimei lor despre care auzim vorbindu-se, decît 

datorită faptului că le cunoaștem cu ochii noştri proprii. 
La comanda taberei l-a numit pe C. Sulpicius Gallus. 
Apoi, cu o suită redusă, însoţit de fiul său, Scipio, şi 
de Athenaeus, fratele regelui Eumenes, s-a îndreptat prin 
Thessalia la Delphi unde se afla vestitul oracol!%. Oferind 
acolo un sacrificiu lui Apollo, învingătorul a destinat 
pentru propriile sale statui coloanele din pridvorul 
templului, pe care aveau să fie aşezate statuile regelui 
Perseus. S-a dus şi la Lebadia!! la templul lui Jupiter 
Trophonius!?. Cînd a văzut acolo intrarea peșterii pe 
unde coboară cei care îi consultă prin oracol pe zei, 
a oferit un sacrificiu lui Jupiter și Hercynnei, care au 
temple acolo. Cobori apoi la Chalcis pentru a se bu- 
cura de priveliștea strîmtorii Euripus, unde un pod leagă 
insula atît de mare, Euboea, de continent. Din Chalcis 
trecu în Aulida!*, aşezată la 3 mile depărtare de un port 
renumit şi pentru că a adăpostit odinioară cele 1000 
de vase ale flotei lui Agamemnon şi prin templul Dianei, 
unde acel faimos rege al regilor a cerut ajutorul zeiţei 
ca să poată naviga spre Troia, oferind jertfă la altar 
pe fiica sa. De acolo călătoria a continuat în Attica, la 
Oropusi%, unde localnicii cinstesc ca zeu pe un profet 
antic şi unde se află un templu străvechi, cu o privelişte 
plăcută datorită izvoarelor şi pîraielor din împrejurimi. 
Apoi s-a dus la Athena, care, pe lîngă străvechiul ei 
renume, cuprinde numeroase monumente demne de vă- 
zut: Acropolea, porturile, zidurile care unesc Pireul!% 
cu oraşul, șantierele navale, monumentele marilor co- 
mandanţi, statui de tot felul de zei şi de oameni, în- 
semnate atît prin materialul din care sînt făcute, cît 
şi prin arta cu care sînt executate. 


XXVIII După un sacrificiu oferit de el în oraş 
Minervei, zeița ocrotitoare a cetăţii, Paulus, plecînd la 
Corint, a sosit în ziua următoare. Orașul era atunci 
nespus de frumos; încă nu fusese distrus. Au fost pen- 
tru Paulus o minunată privelişte atît cetățuia!* con- 
struită în mijlocul orașului, pe o uriașă înălțime, din 
care ţiîșneau mai multe izvoare, cît şi Istmul, care este 
o fîşie de pămînt îngustă ce desparte două mări, una 
la răsărit, cealaltă la apus. De acolo a plecat la Sicyon 

şi la Argos, orașe cu faimă, apoi la Epidaurus, mai puţin 
bogat, dar vestit prin cunoscutul templu al lui Aescula- 
pius, așezat la 5 mile de oraş. Acest templu odinioară 
era bogat prin darurile pe care le aduceau bolnavii ca 
răsplată oferită zeului pentru vindecarea lor. Acum însă 
el este bogat numai prin urmele darurilor dispărute. 

De acolo Paulus a plecat la Lacedemona, vestită nu 
prin măreţia monumentelor sale de artă, ci prin disci- 
plina şi legile ei. De acolo, trecînd prin Megalopolis, a 
urcat la Olympia!'”. Văzînd acolo pe lîngă alte lucruri 
demne de admirat statuia lui Jupiter, a fost aşa de 
emoţionat de parcă zeul ar fi fost de față. De aceea, ca 
şi cînd avea să facă sacrificii în Capitoliu, a poruncit 
să se pregătească unul mai îmbelşugat ca de obicei. 
în felul acesta consulul a străbătut de la un cap la 
altul Grecia, fără să cerceteze ce sentimente a avut 
fiecare în particular sau în public, în timpul războiului 
cu Perseus, ca să nu-i neliniştească pe aliaţi insuflindu-le 
teamă. 

În timp ce se înapoia la Demetrias, îi ieşi în întîmpi- 
nare un grup numeros de aetolieni îmbrăcaţi în haine 
de doliu. Oprindu-se și întrebîndu-i ce s-a întîmplat, 
aetolienii îi aduseră la cunoştinţă că Lyciscus şi Tisippus, 
după ce senatul lor a fost înconjurat de ostași romani, 
trimiși de Baebius, comandantul garnizoanei, au ucis 
550 de fruntaşi aetolieni și pe alţii i-au surghiunit şi 
au pus stăpînire ei pe bunurile celor omoriţi şi pe ale 
celor surghiuniţi. Consulul le ordonă să meargă la 
Amphipolis; el însuși îl întîlni pe Octavius la Demetrias; 
cînd află că cei 10 împuterniciţi romani au şi străbătut 
marea, Paulus lăsă la o parte toate şi pleacă la ei, în 
Apollonia. În drum îi ieşi înainte Perseus, care înaintase 
de la Amphipolis — cale de o zi departe de Apollonia — 
fiindcă fusese prea puţin păzit. Acestuia Aemilius Pau: 
lus i-a vorbit cu bunăvoință, dar se spune că, după 
sosirea sa în tabăra de la Amphipolis l-a mustrat cu 
asprime pe C. Sulpicius: întîi, fiindcă a încuviinţat lui 
Perseus să cutreiere în voie atît de departe de el prin 
provincie, apoi, fiindcă a mers pînă într-atît cu îngă- 
duința faţă de ostaşi, încît i-a lăsat să descopere de 
ţigle zidurile cetăţii, ca să-și acopere cu ele adăposturile 

lor de iarnă. El a ordonat ca ţiglele să fie puse la locul 
lor, iar acoperişurile să fie refăcute cum fuseseră înainte. 
Pe Perseus și pe fiul mai mare al acestuia, Filip, Paulus 
i-a dat în paza lui A. Postumius. Pe fiica lui Perseus, 
împreună cu fiul cel mai mic, aduși din Samothracia 
la Amphipolis, i-a tratat cu multă curtenie și cît se poate 
de îndatoritor. 


XXIX Cînd a sosit ziua în care, potrivit ordinului 
său, trebuia să se adune la Amphipolis cîte 10 fruntași 
din toate cetăţile şi să aducă toate registrele, oriunde 
s-ar fi găsit acestea, precum şi banii regelui, consulul 
a luat loc pe tribună însoţit de cei 10 împuterniciţi ro- 
mani, iar împrejur se revărsa o întreagă mulțime de 
macedoneni. Deși erau obișnuiți cu fastul regal, înfăţi- 
şarea acestei tribune, o noutate pentru ei, îi înfricoșa. 
Apoi, lictorul care dădea la o parte mulţimea, crainicul, 
personalul ajutător, toate erau neobișnuite pentru vede- 
rea şi auzul lor. Acestea puteau stîrni teamă chiar şi în 
rîndurile aliaţilor, necum în nişte dușmani înfrînţi. 

După ce s-a făcut linişte, prin mijlocirea crainicu- 
lui, Paulus a arătat în limba latină dispoziţiile senatului 
şi pe ale sale proprii, pe care a găsit de cuviinţă să le 
dea cu încuviințarea consiliului. Praetorul Cn. Octavius — 
căci şi el era de faţă — a tălmăcit în limba greacă cuvin- 
tele lui. 

„inainte de toate el hotărăște următoarele: macedo- 
nenii vor fi liberi, își vor păstra orașele și aceleaşi pă- 
mâînturi, se vor folosi de legile proprii, numind dregă- 
tori anual]. Vor plăti poporului roman jumătate din tri- 
butul pe care-l plăteau în trecut regilor. 

Macedonia este împărţită în patru regiuni. 

Prima va cuprinde ţinutul situat între fluviile Stry- 
mon şi rîul Nessusi*, la care se adăugau în spre răsărit, 
satele, fortărețele şi oraşele pe care le stăpînise Perseus, 
în afară de oraşele Aenus, Maronea și Abdera, iar în 
spre apus de Sirymon, Bisaltica întreagă, împreună cu 
Heraclea numită Heraclea Sintice. 

A doua regiune va cuprinde ţinutul mărginit de flu- 
viul Strymon spre răsărit, în afară de Heraclea Sintice 
şi Bisaltica, iar la apus este mărginită de riul Axius, 

la aceasta adăugindu-se partea răsăriteană a Paeoniei, 
învecinată cu rîul Axius. 

A treia regiune va fi alcătuită din ţinutul dintre riul 
Axius la răsărit şi rîul Peneus la apus. La nord va fi 
mărginită de muntele Bora!'”. Acestui ţinut i se adaugă 
acea parte a Paeoniei, care se întinde la apus pe lîngă 
riul Axius. Din aceeaşi regiune vor face parte Edessa 
şi Beroea. 

A patra regiune va fi cea de dincolo de muntele 
Bora, mărginită dintr-o parte de Illyricum, din cealaltă 
de Epir. Paulus a fixat capitalele unde se vor ţine sfa- 
turile fiecărei regiuni. Pentru cea dintii, Amphipolis; 
pentru a doua, Thessalonica; pentru a treia, Pella; pen- 
tru a patra, Pelagonia!'. În aceste orașe a poruncit el 
să se convoace adunările fiecărei regiuni, acolo se vor 
aduce banii pentru dăjdii, acolo vor avea loc adunări 
pentru alegerea magistraţilor“. În continuare, el a decla- 
rat: „Nu se îngăduie căsătorii şi nici vînzări-cumpărări 
de pămînturi, sau clădiri în afara hotarelor fiecărei 
regiuni. Exploatarea minelor de aur şi argint nu este 
îngăduită, dar se permite extragerea fierului şi a ara- 
mei“. El a arătat că exploatatorii acestor mine vor plăti 
jumătate din impozitele pe care le plăteau regelui. A 
interzis şi importul sării. Dardanilor, care cereau să 
li se înapoieze Paeonia, pe temeiul că fusese o proprie- 
tate a lor şi că este învecinată cu ţinutul lor, le-a decla- 
rat: „Romanii acordă libertatea tuturor celor care au 
fost sub stăpînirea lui Perseus“. Totuşi, dacă n-au 
obţinut Paeonia, le-a acordat dreptul de a cumpăra sare 
de la macedoneni. Regiunii a treia i-a poruncit să 
transporte sare la Stobi!!!, în Paeonia, și a fixat preţul. 
A interzis locuitorilor tăierea de arbori pentru construi- 
rea navelor, sau ca ei să încuviințeze altora tăierea în 
acest scop. Regiunilor învecinate cu barbarii — de fapt, 
în afară de regiunea a treia, toate erau vecine cu ei — 
le-a permis să ţină trupe înarmate pe hotarele înde- 
părtate. 


XXX Proclamarea acestor dispoziţii în cea dintii 


zi de adunare a stîrnit impresii felurite. Libertatea ce 
li s-a acordat peste aşteptările lor, precum și reducerea 

tributului anual i-au însufleţit mult. În schimb, oprirea 
practicării comerţului în afara graniţelor regiunilor li 
se părea întocmai dezmembrării unui trup omenesc..., 
fiecare mădular fiind lipsit de ajutorul celuilalt. Mace- 
donenii înșiși nu cunoșteau bine cît de mare era Macedo- 
nia și uşor de împărțit, astfel încît fiecare regiune avea 
tot ce-i este trebuincios. 

Prima regiune era locuită de bisalţi, bărbaţi foarte 
curajoşi; ei trăiau dincolo de rîul Nessus! şi în împreju- 
rimile fluviului Strymon; ţinutul era bogat în cereale și 
metale, iar Amphipolis avea avantajul că închidea din- 
spre răsărit intrările în Macedonia. 

A doua regiune avea Thessalonica şi Cassandrea, 
oraşe foarte vestite, și pe deasupra Pallene, cu un pă- 
miînt roditor şi bogat în bucate. Porturile sale maritime 
de la Torone!!: şi de la muntele Athos, ca, de pildă, Aenea 
şi Acanthus!!*, erau foarte potrivite, unele situate spre 
Thessalia şi spre insula Eubeea, altele spre Hellespont, 
în poziţii favorabile la mare. 

A treia regiune avea ca orașe însemnate Edessa, 
Beroea și Pella. Ea cuprinde neamul războinic al vettri- 
lori, precum şi foarte mulți locuitori galli“S și illyri, 
agricultori harnici. 

A patra regiune era locuită de eordaei, lyncestaei şi 
pelagoni, la care se adăugau Atintania!”, Tymphaea!* şi 
Elimiotis!”. Toată această regiune avea climă rece, aspră 
și era greu de cultivat; şi caracterul locuitorilor lor era 
asemănător pămîntului; învecinarea cu barbarii îi făcea 
şi mai sălbatici, fie din pricina războiului cu ei, fie că 
datorită legăturilor dintre ei în timp de pace, împrumută 
obiceiuri de la aceia. 

Consulul a împărţit deci Macedonia în părți se- 


paratel? ,.. 


XXXI După stabilirea formei de administrare a 
Macedoniei şi după ce le-a arătat că el le va da și legi 
au fost citați apoi aetolienii. În cursul acestei cercetări 
s-a căutat mai mult să se stabilească cine anume a fost 
de partea romanilor și cine de partea regelui Perseus, 
decît ce nedreptăţi au pricinuit unii sau au suferit alţii. 
Ucigașii au fost achitaţi, surghiunirile încuviințate, la 

fel şi omorirea celor ucişi. Singur A. Baebius a fost con- 
damnat, deoarece a dat ostaşi romani pentru a ajuta la 
săvîrşirea nelegiuirilor. Acest sfîrşit pe care l-a avut 
cercetarea situaţiei aetolienilor a trezit o nesuferită în- 
pîmfare la toate acele neamuri și popoare ale Greciei 
care fuseseră de partea romanilor și a pus fără doar şi 
poate la bunul plac al acestora pe toţi cei bănuiţi cîtuşi 
de puţin de a-l fi sprijinit pe rege. În cetăţi erau trei 
tagme de fruntași: două le formau aceia care sau lin- 
guşeau puterea romană, sau căutau prietenia cu regii. 
Aceștia își strîngeau bogății prin apăsarea concetăţeni- 
lor. La mijloc, între ei, se aflau adversarii ambelor 
tagme: aceştia apărau libertatea și legalitatea!?!; dar cu 
cît erau mai iubiţi de concetăţenii lor, cu atît aveau mai 
puţină trecere în afara cetăţii lor. Mîndri de izbînzile 
romanilor, partizanii acestora deţineau atunci singuri 
funcţiile de conducere și erau singurii însărcinaţi cu 
soliile. Aceștia, revenind în mare număr din cetăţile 
Peloponezului, Beoţiei şi din alte părţi ale Greciei, repe- 
tau mereu celor 10 împuterniciţi romani că de partea 
lui Perseus au fost nu numai cei care din deşertăciune 
se lăudau pe faţă că erau prietenii şi oaspeţii lui, ci 
cu mult mai mult alții care îl sprijineau într-ascuns 
şi care își desfășurau activitatea luptînd împotriva ro- 
manilor în adunări sub pretext că apără libertatea. Popu- 
laţiile, spuneau acuzatorii, nu vor rămîne credincioase 
romanilor decît dacă vor fi zdrobite aceste tabere şi 
se va susţine și întări autoritatea acelora care în afară 
de stăpînirea romană nu recunosc pe nimeni. Semna- 
laţi pe nume de către acești denunțători, mai mulţi 
fruntași din Aetolia, Acarnania, Epir și Beoţia au primit 
poruncă de la comandant să-l urmeze la Roma pentru 
a se dezvinovăţi. Dintre cei 10 împuterniciţi romani, doi, 
C. Claudius și Cn. Domitius, au plecat în Achaia, ca în 
persoană să-i citeze printr-un edict pe cei semnalaţi. 
Această măsură s-a luat din două motive: întîi, din so- 
cotința că acheenii erau mai încrezuţi în forţele lor 
și mai puţin înclinați spre supunere. Existau temeri 
pentru sinceritatea lui Callicrates şi a celorlalţi acuza- 
tori şi denunţători. Al doilea motiv de a-i cita personal 
a fost că, pe cînd în arhiva regelui s-au găsit scrisori 

compromițătoare de la fruntaşii altor neamuri, în 
schimb învinuirile asupra acheenilor nu se întemeiau 
pe nici un document scris, căci din partea lor nu s-au 
găsit scrisori. 

După concedierea aetolienilor, au fost citați acarna- 
nienii. Faţă de ei n-a intervenit nici o schimbare, afară 
de faptul că Leucada a fost scoasă din liga acarnaniană. 
Cercetîndu-se apoi mai pe larg cine a sprijinit, în 
public sau în particular, tabăra regelui, cercetările au 
fost lărgite și asupra Asiei. Labeo a fost trimis în insula 
Lesbos, pentru a distruge oraşul Antissa!? şi a-i stră- 
muta pe antissieni la Methymna!'?, ca pedeapsă pentru 
că adăpostiseră în cortul lor și dăduseră ajutor lui 
Antenor, un comandant regesc, pe cînd acesta naviga cu 
vase ușoare în jurul Lesbosului. 

Doi fruntași de seamă, aetolianul Andronicus, fiu al 
lui Andronicus, pentru că a urmat pe tatăl său și a 
luptat alături de el împotriva poporului roman, și the- 
banul Neo, pentru faptul că din îndemnul lui au în- 
cheiat alianţa cu Perseus, au fost executaţi prin tăierea 
capului cu securea. 


XXXII După o întrerupere pricinuită de cercetările 
privitoare la alte neamuri, a fost convocată din nou 
adunarea macedonenilor. În fața acesteia s-a făcut ur- 
mătoarea declaraţie: „În ceea ce privește guvernarea 
Macedoniei, se vor alege senatori, numiţi synedri. Aceş- 
tia vor alcătui un sfat, care va cîrmui republica“. Apoi 
au fost citate numele acelor fruntaşi macedoneni care, 
împreună cu copiii lor trecuţi de vîrsta de 15 ani, vor 
merge în Italia înainte de plecarea împuterniciţilor. 
Această hotărîre părea crudă la prima vedere, dar în 
curînd masa macedonenilor s-a convins că ea a fost 
luată în interesul libertăţii lor. De fapt, lista cuprindea 
numai pe prietenii şi curtenii regelui, pe comandanții 
de armate, de flote sau de garnizoane, obişnuiţi să-l 
slujească pe rege cu umilinţă, iar celorlalți să le co- 
mande cu îngîmfare. Alţii erau mari bogătași, alţii, cu 
averi mai mici, dar deopotrivă cu ceilalți în privința 
cheltuielilor. Cu toţii erau îmbrăcaţi ca regele şi duceau 
un trai regesc. Nici unul nu se putea obişnui cu felul 

de viaţă al unui cetățean simplu sau să suporte legile 
şi libertatea. Deci, toţi cei care lau slujit pe rege, în 
orice posturi, chiar şi în solii, au primit poruncă să 
părăsească Macedonia şi să plece în Italia, iar cei care 
nu executau ordinul se expuneau pedepsei cu moartea. 

Consulul a dat Macedoniei legi cu atîta grijă, încît 
se părea că se ocupă nu de nişte duşmani învinşi, ci de 
aliaţi cu merite deosebite. Faptul că aceste legi au rămas 
în vigoare timp îndelungat dovedeşte valoarea lor, căci 
aplicarea îndelungată constituie singura verificare a 
legilor. 

De la preocupări serioase, consulul a trecut apoi la 
serbări pregătite cu mult timp înainte, trimiţind crai- 
nici în cetăţile din Asia și la regi. Le-a vestit şi el 
personal fruntaşilor cetăților în timpul călătoriei sale 
prin Grecia. Serbările au fost desfăşurate cu mare 
pompă la Amphipolis. S-au adunat acolo o mulțime de 
artişti de tot felul din lumea întreagă, comedieni, atleți, 
precum şi cai care învinseseră la curse şi veniseră solii 
aducînd victime pentru jertfe; s-au organizat toate cele 
obişnuite la marile serbări!* din Grecia, pentru a face 
plăcere zeilor și oamenilor. Astfel, s-a întîmplat ca la 
aceste serbări să se admire nu numai măreția specta- 
colelor, ci și bunul gusi în organizarea lor; în privința 
aceasta, romanii erau încă neiscusiți pe vremea aceea. 
Au fost date şi ospeţe în cinstea soliilor, cu același 
fast, cu aceeaşi grijă. În această privinţă se cita o vorbă 
a consulului: „Cine ştie să biruie într-un război, este în 
hui să pregătească şi un ospăț, să organizeze şi ser- 

ări“, 


XX XIII După ce serbările de toate felurile au luat 
sfîrşit, şi scuturile de aramă au fost încărcate în nave, 
iar celelalte arme de toate soiurile au fost adunate 
într-o grămadă uriaşă, consulul a invocat pe zeul Marte, 
pe Minerva, pe Mater Lua!% și pe ceilalţi zei, cărora 
dreptul omenesc şi cel divin cer să li se închine trofeele 
de război'%; comandantul în persoană, ţinînd în mînă 
o făclie aprinsă, le-a dat foc. După aceea, tribunii legiuni- 
lor care şedeau de jur împrejurul său au aruncat fiecare 
cu cite o torţă. 

E vrednic de aminiit faptul că în acea uriașă re- 
vărsare de oameni, veniţi din toate ţările Europei şi 
Asiei, unii dintre ei pentru a prezenta felicitări, alţii 
pentru a lua parte la spectacole, în ceea ce privește 
bucatele — și aceasta într-un loc unde se aflau de faţă 
atîtea oştiri, atitea flote — era totuși un belşug fără 
seamăn şi o ieftinătate uimitoare, încît comandantul 
roman a oferit în dar foarte multe produse de acest fel 
nu numai particularilor, ci și cetăţenilor şi neamurilor, 
şi nu numai pentru trebuinţele lor imediate, ci ca să 
ducă şi acasă la ei. 

Mulțimea care a venit a văzut nu numai reprezen- 
taţiile teatrale, nu numai luptele atleţilor sau cursele 
de cai, ci a avut parte de un spectacol mult mai im- 
punător, căci a fost expusă toată prada capturată de la 
macedoneni: statui, tablouri, veșminte scumpe, vase de 
aur şi de argint, obiecte de bronz și de fildeș, găsite 
în palatul regal şi lucrate cu nesfirșită măiestrie. Acestea 
nu erau numai simple podoabe pentru privire, ca acelea 
de care era ticsit palatul regal din Alexandrea, ci slujeau 
pentru folosință zilnică. 

Toate acestea au fost încărcate într-o navă şi trimise 
la Roma sub conducerea lui Cn. Octavius. 

Paulus, după ce a lăsat, curtenitor, pe soli să plece, 
a trecut fluviul Strymon şi și-a aşezat tabăra la depăr- 
tare de 1000 de paşi de Amphipolis. Plecînd de acolo, 
după cinci zile a sosit la Pella. Trecînd pe lingă oraş, 
a făcut un popas de două zile într-un loc numit Peştera!?. 
Pe P. Nasica și pe fiul său, Q. Maximus, i-a trimis cu 
o parte din trupe să pustiască ţinuturile acelor illyri 
care-l ajutaseră pe Perseus în război, poruncind ca ei 
să-l întîmpine apoi la Oricum!%. El însuși, îndreptîndu-se 
spre Epir, a sosit la Passaron după 15 zile de marş. 


XXXIV Nu departe de acolo se afla tabăra lui Ani- 
cius. Acestuia — ca să nu se mire de ceea ce avea să 
se întîmple — consulul i-a trimis o scrisoare în care-i 
scria că: „Senatul a dat armatei prăzile din acele cetăţi 
ale Epirului care trecuseră de partea lui Perseus“. Apoi 
a trimis centurioni în fiecare oraș, cu însărcinarea să 
declare că au venit să retragă garnizoanele, ca epiroţii 

să fie liberi la fel ca macedonenii; a chemat cîte 10 
fruntaşi din fiecare cetate, cărora le-a poruncit să aducă 
tot aurul şi argintul la vistierie şi a trimis cohorte în 
toate cetăţile. Trupele au plecat mai devreme spre ce- 
tăţile situate mai departe şi mai tîrziu la cele mai apro- 
piate, ca în felul acesta toate să sosească la destinaţie 
în aceeași zi. Tribunii și centurionii aveau instrucțiuni 
de ce trebuiau să facă. Dimineaţa, tot aurul şi argintul 
era adunat. Pe la ora a patra!'%, ostașii au primit semna- 
lul să prade oraşele. Prăzile au fost atît de mari, încît 
fiecărui călăreț i s-au împărţit cîte 400 de dinari iar 
fiecărui pedestraş cîte 200. Numărul celor care au fost 
luaţi sclavi s-a ridicat la 150000 de capete. Pe urmă, 
zidurile oraşelor prădate au fost dărîmate. Aceste orașe 
prădate au fost în număr de circa 70. Toată prada a fost 
vîndută, iar banii rezultați din vînzare au fost împărţiţi 
soldaţilor. 

Paulus a coborit la mare, la Oricum. Zadarnic credea 
el că ostaşii sînt mulţumiţi, pentru că dorinţele lor nici- 
decum nu erau satisfăcute. Ostaşii erau indignaţi că nu 
primesc parte şi din prada capturată de la rege ca şi 
cum n-ar fi luptat în Macedonia. 

Găsind la Oricum trupele pe care le trimisese acolo 
sub comanda lui Scipio Nasica și a fiului său, Maximus, 
Paulus a îmbarcat armata şi a trecut în Italia. 

După cîteva zile, Anicius a convocat adunarea epiro- 
ţilor şi a carnanienilor. A ordonat să fie însoţit în Italia 
de toţi fruntașii a căror activitate urma să fie cercetată 
de senat. El a aşteptat sosirea vaselor de care se folosise 
armata macedoneană, apoi a trecut și el în Italia. 

În timp ce s-au petrecut aceste evenimente în Macedo- 
nia şi în Epir, au sosit în Asia împuterniciţii romani 
trimişi împreună cu Attalus pentru a pune capăt războiu- 
lui dintre-galli și regele Eumenes. Pentru timpul iernii 
fiind încheiat un armistițiu, gallii plecaseră la vetrele 
lor şi regele se dusese în tabăra de iarnă din Pergamum, 
unde a fost lovit de o boală grea. Începutul primăverii 
i-a îndemnat pe galli să pornească din ţinuturile lor şi 
cînd Eumenes îşi concentra trupele la Sardes, ei şi sosi- 
seră la Synnada!%. Acolo aveau să ducă romanii trata: 
tive cu Solovettius, căpetenia gallilor... şi Attalus i-a 

vor înţelege că nu totul atîrnă de comandanţi, ci unele 
lucruri sînt şi în mîinile ostaşilor“. 

Întărîtaţi de aceste cuvinte, în ziua următoare ostașii 
au venit în număr atît de mare, încît au umplut Capi- 
toliul, așa că afară de ei nimeni nu şi-a putut face drum 
la urne. Fiindcă primele triburi chemate la vot au votat 
împotriva proiectului, bărbaţii de vază ai Romei au 
alergat în Capitoliu, strigînd: „Este o faptă nedemnă 
a-l lipsi de triumf pe L. Paulus, care a cîştigat biruinţa 
într-un război atît de mare și de a-i expune pe coman- 
danţi îndrăznelii şi lăcomiei soldaţilor. Chiar şi în pre- 
zent adeseori se greşeşte prea mult din pricina ambiţiei 
de a fi popular prin faptul că li se face pe plac. Ce se 
va întîmpla dacă ostașii vor ajunge stăpînii comandan- 
ților?“. Fiecare îl copleşea pe Galba cu mustrări. În 
cele din urmă, după potolirea acestei frămîntări, M. Ser- 
vilius, fost consul și comandant al cavaleriei, a cerut 
tribunilor repunerea în discuţie a proiectului şi îngă- 
duința de a se adresa poporului. Retrăgîndu-se pentru 
chibzuinţă, tribunii plebei, învinşi de autoritatea sena- 
torilor, au hotărît reînceperea dezbaterilor şi au decla- 
rat că vor chema la vot aceleași triburi, îndată după 
ce M. Servilius și alţi cetățeni își vor spune cuvîntul. 


XXXĂVII Atunci Servilius a vorbit astfel: „Quiriţi! 
Dacă nici un alt fapt nu ar arăta cît de mare coman- 
dant a fost L. Aemilius, ar fi îndeajuns numai acela 
că în oștirea sa nu s-a iscat nici o răzvrătire, deși avea 
sub comanda sa ostași atît de ușşuratici, porniţi spre 
răzvrătire, şi în tabăra sa un dușman atît de vestit!!, 
atît de îndrăzneţ, atît de dibaci în aţiţarea ostaşilor. 
Aceeași asprime de comandant, pe care aceştia o urăsc 
acum, atunci i-a înfrînat. În chipul acesta, ţinuţi în frîu 
de vechea disciplină, ei nici nu au spus vorbe de răzvră- 
tire, nici nu s-au răzvrătit. Dar dacă Servius Galba a 
ținut să facă dovada forţei sale în arta vorbirii şi să 
lase un document oratoric, învinuindu-l pe L. Paulus, 
el trebuia să renunțe de a se împotrivi triumfului, 
dacă nu pentru altceva, cel puțin pentru motivul că 
senatul roman l-a găsit îndreptăţit. Galba să-l învinuiască 
şi să-l dea pe seama justiţiei în ziua următoare, după 

triumf, cînd îl va vedea ca pe un simplu particular, sau 
puţin mai tirziu, cînd el însuşi va fi obţinut dregătorii, 
atunci să-l citeze în faţa poporului şi să-l acuze pe duş- 
manul său. Astfel Paulus va obţine triumful ca o răsplată 
pentru meritele sale în conducerea strălucită a războiu- 
lui, dar şi osîndă, dacă a săvirșit vreo faptă nedemnă 
de noua şi de vechea sa slavă. Dar, negreşit, Galba voia 
să-i reducă meritele lui Paulus fiindcă nu-i putea imputa 
nici o vină, nici o josnicie. Ieri a cerut o zi întreagă 
pentru a-l acuza pe Paulus. A pierdut patru ore, cît mai 
rămăseseră din zi, cu cuvîntarea sa. A existat oare vreo- 
dată un acuzat atît de vinovat, încit greșelile întregii 
sale vieţi să nu poată fi înşiruite în atitea ore? Dar, a 
formulat el vreo imputare pe care ar urma s-o nege 
Paulus, dacă s-ar găsi în faţa judecății? Să ne închipuim 
două adunări: una a ostașilor care au fost în Macedonia, 
iar cealaltă, neînriîurită şi cu o judecată mai sănătoasă, 
nepărtinitoare şi fără ură, adică a întregului popor ro- 
man. Să ne închipuim că Paulus ar fi acuzat în faţa 
adunării cetățenilor Romei. Ce ai vorbi tu atunci, Galba, 
în faţa quiriţilor? Ar fi cu neputinţă să spui: «Ai porun- 
cit ca posturile să fie păzite cu prea mare severitate şi 
atenţie. Rondurile le-ai făcut cu prea multă asprime şi 
grijă. Ai obligat pe soldaţi la munci mai mult ca înainte, 
fiindcă comandantul mergea în persoană să controleze 
executarea ordinelor. În aceeași zi ai făcut și marșul 
şi din marș ai intrat în luptă. Nu ţi-ai îngăduit 
să te odihnești nici măcar după biruinţă, ci îndată ai 
pornit în urmărirea dușmanului. Împărţirea prăzii putea 
să te facă bogat; dar ai păstrat banii regelui pentru a 
fi purtaţi în alaiul tău triumfal, şi pentru a-i depune 
în tezaurul statului». Astfel de cuvinte ar putea stîrni 
răsunet în sufletele ostaşilor care cred că îndrăzneala 
şi lăcomia lor au fost prea puţin mulțumite. În schimb, 
asupra poporului roman nu vor avea nici o înrîurire. 
Dacă Galba nu se mai gîndeşte la vechile pilde auzite 
de la părinţii săi, despre înfrîngerile suferite din pricina 
firii îngăduitoare a comandanților şi despre biruinţele 
cîștipate datorită asprimii lor, desigur își aminteşte ce 
deosebire mare a fost, de curînd, în războiul punic, între 
M. Minucius, comandantul cavaleriei, și dictatorul Q. Fa- 

bius Maximus!'?. Așadar, aceste fapte trebuiau să fie 
cunoscute de acuzator... şi atunci apărarea lui Paulus 
ar fi fost de prisos. 

Să trecem acum la cealaltă adunare. Nu vă voi numi 
quiriţi, ci ostaşi, căci poate acest nume vă va face să 
roşiți şi să vă ruşinaţi pentru faptul de a ultragia pe 
comandantul vostru. 


XXXVIII Eu însumi simt o altă stare sufletească 
atunci cînd îmi închipui că vorbesc în faţa armatei, 
decît adineauri, cînd cuvîntarea mea era adresată plebei 
din oraş. Dar ce spuneţi voi, ostași? Există cineva la 
Roma — afară de Perseus — care să nu vrea să se 
sărbătorească un triumf asupra macedonenilor? Şi nu-l 
sfîşiaţi în bucăţi pe acela, cu aceleaşi mîini cu care i-aţi 
învins pe macedoneni? Desigur, unul care acum încearcă 
să vă împiedice de a intra triumfători în oraş, v-ar fi 
împiedicat să biruiţi, dacă ar fi putut. Vă înşelaţi, 
ostași, dacă vă închipuiţi că triumful înseamnă numai 
gloria comandantului şi în acelaşi timp nu și slava 
voastră şi a întregului popor roman! Gloria triumfului 
nu aparţine numai lui Paulus singur. Mulţi chiar care 
n-au dobîndit triumful din partea senatului, au triumfat 
pe muntele Albanus. Nimeni nu-i poate răpi lui Paulus 
cinstea de a fi dus la bun sfîrşit războiul cu Macedonia, 
la fel cum nu i-o poate răpi lui C. Lutatius pentru în- 
cheierea încununată de izbîndă a primului război punic, 
lui P. Cornelius, pentru cel de-al doilea... nici celor 
care au triumfat mai tîrziu! Triumful nu va face din 
Paulus un comandant mai strălucit sau mai slab. Aici 
este vorba mai mult despre faima atît a ostaşilor, cît 
şi a întregului popor roman. Mai întîi să nu daţi dovadă 
de pizmă şi nerecunoștință față de un cetățean foarte 
strălucit imitînd în această privință pe athenieni, care, 
din invidie, îi persecută pe conducătorii lor!. Destul de 
gravă greşeală au săvirşit strămoșii voștri faţă de 
Camillus!*, pe care l-au înjosit, însă înainte ca el să fi 
recucerit oraşul de la galli. Destul de mult a suferit 
Africanus de curînd din partea voastră. Să roşim de 
faptul că P. Africanus, învingătorul Africii, a căutat 
domiciliu și locuinţă la Liternum!* și că mormîntul lui 

se poate vedea la Liternum! L. Paulus, care este deo- 
potrivă în slavă cu cei amintiţi, nu trebuie să pătimească 
aceeași nedreptate! Înainte de toate, să ne ferim de o 
astfel de înjosire care este respingătoare dacă se iveşte 
la alte neamuri, dăunătoare dacă se săvirşeşte la noi. 
Căci cine ar mai vrea să fie asemenea unui Scipio Afri- 
canus, sau unui Paulus, într-un stat nerecunoscător și 
dușmănos față de cei mai buni cetățeni ai săi? Dacă 
însă nu este vorba despre nici un fel de înjosire, ci nu- 
mai despre slavă, atunci s-ar putea oare sărbători un 
triumf fără ca acesta să însemne în acelaşi timp gloria 
obştească a numelui de roman? Atitea triumturi asupra 
gallilor, hispanilor, carthaginezilor se socotesc ca fiind 
numai ale comandanților, sau ale poporului roman? 
După cum nu vorbim despre triumfuri numai asupra 
lui Pyrrhus sau Hannibal, ci despre triumfuri asupra 
epiroţilor, a carthaginezilor [şi macedonenilor], tot ast- 
fel nu au triumfat numai M. Curius sau P. Cornelius, 
ci romanii. În adevăr, biruința este o cauză proprie a 
ostaşilor; ei înşişi poartă cununi de laur, sînt împodobiţi 
cu decoraţiile primite şi fiecare dintre ei va detila prin 
oraș în marș triumfal, cîntînd imnul triumfal, slăvindu-se 
pe ei înșiși şi pe comandantul lor. Dacă unii ostaşi nu 
sînt chemaţi din provincie la triumf, ei murmură, și 
totuși chiar în lipsă ei simt că iau parte la triumf, pen- 
tru că biruința a fost cîştigată cu braţele lor. Acum, 
ostași, dacă v-ar întreba cineva: în ce scop aţi fost aduși 
în Italia în loc de a fi trimiși la vetrele voastre îndată 
după biruinţă? Pentru ce aţi venit în mare număr la 
Roma, în unităţi întregi? Pentru ce zăboviţi aici în loc 
să plecaţi fiecare la casele voastre? Ce altceva aţi răs- 
punde decit că vreţi să fiți văzuţi în alaiul triumfal? 
Desigur, voi, care aţi biruit, vreţi să fiți priviți ca 
biruitori. 


XXXIX De curînd am sărbătorit triumful asupra lui 
Filip, tatăl celui adus aici, și asupra lui Antiochus. 
Amîndoi erau pe tron cînd a avut loc triumful pentru 
înfrîngerea lor. În schimb, nu vom triumfa asupra lui 
Perseus, luat prizonier, escortat la Roma împreună cu 
copiii săi? Dacă L. Paulus, ca simplu particular în mul- 

țimea cetăţenilor, i-ar privi dintr-un loc mai de rînd pe 
cei doi triumfători îmbrăcaţi în veșminte de purpură 
şi aurite, urcînd în carul triumfal spre Capitoliu, şi i-ar 
întreba: «L. Anicius şi Cn. Octavius, socotiți voi oare 
că sînteţi mai demni de triumf decît mine?». Desigur 
că ei i-ar ceda carul lor şi, rușinîndu-se singuri, i-ar 
preda insignele lor. Apoi, quiriţi, voiţi ca în faţa caru- 
lui să fie condus mai degrabă Geniius, în locul lui 
Perseus, triumfîndu-se asupra unui dușman de însemnă- 
tate secundară, decît să sărbătorim un triumf pentru 
succesul întregului război? Legiunile din Illyricum şi 
aliaţii navali vor intra în oraş purtînd pe cap coroane 
de laur. În schimb, ostașii legiunilor macedonice, cărora 
li se interzice triumful, vor fi simpli spectatori la trium- 
ful altora? Şi ce se va întîmpla cu prada atît de bogată, 
cu trofeele atît de numeroase ale biruinţei? Unde vor 
fi vârite multele mii de arme smulse dușmanilor? Vor 
fi trimise înapoi în Macedonia? Unde se vor aşeza sta- 
tuile de aur, de marmură, de fildeș, picturile, scoarţele 
preţioase, atîtea vase de argint cizelate, atîta aur, atîta 
bănet regesc? Sau vor fi poate transportate noaptea, pe 
ascuns, în tezaur, ca niște lucruri furate. Cum? Unde 
va fi arătat poporului învingător cel mai măreț specta- 
col, foarte vestitul și foarte bogatul rege, acum pri- 
zonier? 

Cei mai mulţi ne amintim cîtă lume s-a adunat să-l 
vadă pe regele Syphax, luat prizonier în războiul punic, 
deşi el nu avea decît o însemnătate mică, iar regele 
captiv Perseus şi cei doi fii ai regelui, Filip şi Alexandru, 
care amintesc nume vestite, vor fi sustraşi privirilor 
cetățenilor? Pe L. Paulus însuși, fost consul de două ori, 
cuceritorul Greciei, doresc să-l vadă ochii tuturor in- 
trînd în oraş în carul său triumfal. L-am ales consul ca 
să ducă la bun sfîrşit un război care spre marea noastră 
ruşine tărăgănea de patru ani. Prin tragere la sorţi el 
a primit comanda în Macedonia. La plecare, presimţirile 
noastre i-au hărăzit biruinţa şi triumful. Acum, cînd de 
fapt a cistigat biruința, îi vom refuza triumful? I-am 
înşela astfel nu numai pe el, ci chiar pe zei în cinstirea 
care li se cuvine. Căci datorăm triumful nu numai 
oamenilor, ci şi zeilor. Strămoşii voştri începeau și 


https://biblioteca-digitala.ro 


DE LA FUNDAREA ROMEI. CARTEA XLV 269 


sfîrşeau toate faptele lor mari prin cinstirea zeilor. 
Cînd un consul sau un praetor pleacă în provincie in- 
veșmîntat în mantia de comandant și însoţit de lictori, 
pentru a conduce o armată, el face făgăduinţe în Capi- 
toliu pentru biruinţă, iar după ce a câștigat-o, se în- 
toarce, triumfător, tot în Capitoliu la aceiaşi zei de la 
care ceruse biruinţă și le oferă ofrandele pe care ei 
le-au meritat. Animalele de jertfă, care sînt mînate în 
fruntea alaiului triumfal, constituie o parte însemnată 
a triumfului; acestea arată că comandantul care se 
înapoiază mulţumeşte zeilor pentru faptul că a servit 
bine interesele statului. Toate acele vite de jertfă pe 
care Paulus Aemilius le-a adus în triumful său le veţi 
jertfi în alt loc şi cu mîna altuia? 

Cum adică? La îndemnul lui Ser. Galba aveţi de gînd 
să tulburaţi acel ospăț pe care senatul îl oferă, pentru 
plăcerea oamenilor şi cinstirea zeilor și care nu se 
desfăşoară într-un loc profan — particular sau public — 
ci în Capitoliu? ... Se vor închide porţile în faţa alaiului 
triumfal al lui Paulus? Regele Macedoniei, Perseus, îm- 
preună cu fiii săi, cu mulțimea de prizonieri şi trofeele 
luate de la macedoneni, vor rămîne în circul lui Flami- 
nius!*? De la porţile oraşului L. Paulus se va duce acasă 
ca un simplu particular, ca şi cum ar reveni de la 
țară? 

Și tu, centurion, tu, ostaş, decorat de comandantul 
vostru Paulus ... ascultă mai bine hotărîrea senatului 
decît poveştile pe care le îndrugă Ser. Galba. Ascultă 
mai bine ce spun eu acum, decît ceea ce a spus el. El 
n-a învățat nimic decît să vorbească, şi anume să cleve- 
tească cu răutate. Eu de 23 de ori m-am luptat cu duş- 
manul, fiind provocat. Am despuiat de arme pe toţi cei 
cu care m-am luptat. Trupul meu este acoperit cu cica- 
trice care-mi fac cinste şi pe toate le-am primit în faţă“. 

Se spune că atunci el şi-a dezvelit trupul și a vorbit 
despre războaiele în care a primit fiecare rană. În vre- 
me ce le arăta pe acestea, întimplător a descoperit şi 
acele părți care trebuiau să rămînă acoperite, şi o um- 
flătură inguinală a stîrnit rîsul unora din apropiere. „Și 
pe aceasta, de care rideţi, o am din pricină că am călă- 
Tit zile şi nopţi întregi, şi nu mi-e ruşine şi nu mă căiesc 

de ea mai tare decît de cicatricele mele, căci niciodată nu 
m-au împiedicat să-mi fac cu cinste datoria de cetăţean, 
în timp de pace sau război. Ca osiaş veteran, am arătat 
deseori ostașilor tineri acest trup sfirtecat de sabie. Să-şi 
dezgolească și Galba trupul său neted și neatins. Che- 
maţi, vă rog, tribuni ai plebei, triburile la vot. Eu mă 


voi duce între voi, ostași“! ... 


XL Valerius Antias spune că întreaga cantitate de 
aur și argint dusă în triumf valora 120 de milioane de 
sesterţi'*?. Fără îndoială însă, după numărul carelor de 
transport și după greutatea aurului şi argintului, menţio- 
nate în general de el însuși, reiese o sumă cu mult mai 
mare. Se spune că regele a cheltuit o sumă egală cu aceasta 
fie în cursul războiului, fie prăpădită cu prilejul fugii sale 
la Samothracia. Mai uimitor decît acest lucru este fap- 
tul că într-un răstimp de numai 30 de ani de la războiul 
dintre Filip și romani a putut fi îngrămădită o sumă 
atit de impunătoare, în parte prin exploatarea minelor, 
în parte din alte venituri. Aşadar, Filip începuse un răz- 
boi cu romanii fiind lipsit de bani, iar Perseus, dim- 
potrivă, foarte bogat. 

În urmă mergea Paulus, în carul său, avînd o înfăţi- 
şare plină de demnitate naturală, dar pe care o mai spo- 
rea și vîrsta sa înaintată. După carul triumfal, între alți 
oameni de seamă erau cei doi fii ai săi, Q. Maximus şi 
P. Scipio!?. Apoi urmau călăreţii pe escadroane şi co- 
horte de pedestrași rînduite pe unităţi. 

Fiecărui pedestraș i s-au împărţit cîte 100 de dinari, 
centurionilor de două ori mai mult, călăreţilor de trei 
ori. Se crede că Aemilius Paulus ar fi dat de două ori 
mai mult pedestrașilor, și proporţional mai mult celor. 
lalți, dacă ei nu s-ar fi împotrivit triumfului său sau 
dacă la anunţarea răsplătirii ei ar fi aclamat. 

în acele zile, Perseus care fusese legat în lanțuri și 
dus prin oraş în faţa carului comandantului învingător 
n-a fost numai el singura pildă a nenorocirilor care pot 
lovi pe un om, ci a fost şi Paulus însuși, învingătorul lui 
Perseus, măcar că strălucea de aur şi purpură: căci doi 
dintre fiii săi fuseseră daţi în adopţiune, iar ceilalţi doi 
tuseseră reţinuţi în familia sa, ca să-i fie moștenitori ai 


https://biblioteca-digitala.ro 


DE LA FUNDAREA ROMEI. CARTEA XLV 271 


= 


numelui, ai averii şi ai familiei sale; însă cel mai tînăr 
dintre aceştia din urmă, în vîrstă de vreo 12 ani, a mu- 
rit cu cinci zile înainte de triumf, cel mai mare, de 14 ani, 
la trei zile după triumf. Aceşti copii trebuiau să meargă, 
dorindu-și triumfuri asemănătoare, în carul tatălui lor 
îmbrăcaţi în toga praetexta. 

După cîteva zile, tribunul plebei, M. Antonius, a con- 
vocat adunarea poporului în faţa căreia — aşa cum obiş- 
nuiau comandanții supremi întorși din războaie — Pau- 
lus Aemilius, după ce a prezentat o dare de seamă de- 
spre activitatea sa, a rostit aceste cuvinte vrednice de 
ținut minte și demne de un conducător roman: 


XLI „„Quiriţi, deşi cred că nu vă sînt necunoscute 
chipul fericit în care am condus treburile statului, pre- 
cum şi cele două trăsnete care au lovit familia mea în 
aceste zile, pentru că aţi avut priveliștea triumfului meu 
şi acea a înmormîntării fiilor mei, vă rog totuşi să-mi 
îngăduiţi ca în cîteva cuvinte și cu simțămintele ce se 
cade să le am acum, să pun faţă în faţă soarta mea per: 
sonală și fericirea obştească. Plecînd din Italia, flota 
mea a părăsit portul Brundisium după răsăritul soarelui. 
Pe la orele nouă din zi am intrat cu toate navele în por- 
tul Corcyra. Cu cinci zile mai tîrziu am oferit un sacri- 
ficiu zeului Apollo la Delphi, pentru mine, pentru arma: 
tele și navele voastre. De la Delphi am sosit în ziua a 
cincea în tabără, unde, după ce am luat oastea în pri- 
mire, am îndreptat multe lucruri care constituiau o mare 
piedică în calea biruinței noastre; dar fiindcă tabăra 
vrăjmașă era de necucerit și nu-l puteam sili pe rege să 
primească bătălia, am plecat de acolo, am trecut prin- 
tre posturile de pază ale acelei trecători, am ieşit la 
Petra și, silindu-l pe rege să dea lupta, l-am învins în 
bătălie. Macedonia am adus-o sub stăpînirea poporului 
roman. Războiul, pe care vreme de patru ani înaintea 
mea patru consuli!“ l-au purtat astfel, încît fiecare preda 
urmaşului său o situaţie mai împovărătoare, eu l-am sfir- 
şit în 15 zile. A urmat apoi, ca rezultat, un întreg şir de 
izbînzi. S-au predat toate cetăţile Macedoniei. Am cap- 
turat comorile regelui. Acesta, trădat oarecum de zeii 
înşişi, a fost capturat în templul din Samothracia îm- 

preună cu copiii săi. Atunci norocul meu mi s-a părut 
prea mare şi din această pricină am început să-l privesc 
bănuitor. Am început să nu mai cred în el și să mă tem 
de primejdiile călătoriei pe mare; trebuia să transport 
în Italia atîţia bani ai regelui și armata biruitoare. După 
ce toate vasele au sosit cu bine în Italia, nu mai aveam 
ce să cer altceva zeilor. Doream numai ca roata noro- 
cului, care de obicei îşi schimbă direcţia pornind de la 
culme la vale, să lovească mai degrabă familia mea decît 
republica. De aceea cred că fericirea statului a fost sta- 
tornicită prin groaznica năpăstuire a familiei mele, căci 
triumful meu, ca un joc al sorții omenești, a avut loc 
la mijloc între înmormiîntările fiilor mei. Eu şi Perseus 
sîntem acum pilde izbitoare ale sorții omenești. El, care 
a trăit să-şi vadă fiii în faţa sa prizonieri, şi el însuși dus 
prizonier, îi are totuși în viaţă. Eu, care am triumfat 
asupra lui, de la înmormîntarea unui fiu al meu am venit 
cu carul... triumfal în Capitoliu, iar din Capitoliu m-am 
dus la celălalt fiu al meu, care-şi dădea sufletul. Dintr-o 
casă atît de plină de copii nu mi-a rămas nici unul care 
să poarte numele lui L. Aemilius Paulus. Căci pe doi, ca 
şi cînd aș fi avut prea mulţi urmași, i-am dat în adop- 
țiune. Ei aparţin acum gintei Corneliilor şi Fabiilor. În 
casa mea, în afară de mine, nu mai este nimeni Paulus. 
De acest prăpăd al familiei mele mă mîngiie totuși feri- 
cirea voastră a tuturor şi propășirea statului“. 


XLII Aceste cuvinte, spuse cu atîta tărie sufletească, 
i-au zguduit pe ascultători mai mult decît dacă ar fi po- 
vestit plîngînd cu jale pierderea copiilor săi. 

Cn. Octavius și-a sărbătorit triumful naval asupra re- 
gelui Perseus la calendele lui decembrie!!. Acest triumf 
a fost fără prizonieri, fără trofee. Octavius a dat marina- 
rilor cîte 75 de dinari, cîrmacilor care fuseseră pe nave 
dublu, căpitanilor de vase de patru ori pe atît. Apoi s-a 
întrunit senatul şi a hotărît ca regele Perseus şi fiul său 
Alexandru! să fie conduși de Q. Cassius la Alba, spre 
a fi păziți acolo; însoțitorii, banii, argintul şi obiectele 
de trebuință pe care le avea!*... Bithys, fiul lui Cotys, 
regele thracilor, împreună cu ceilalţi ostatici, au fost 
trimişi în pază la Carseoli. S-a hotărît ca ceilalți prizo- 

nieri care fuseseră duşi în marșul triumfal să fie virîţi 
în temniţă. 

La cîteva zile după aceasta au sosit soli din partea 
regelui Cotys al Thraciei, aducînd bani şi alţi ostatici, 
pentru a-l răscumpăra pe fiul regelui. Fiind introduşi 
în senat, ei pretindeau că Cotys nu de bunăvoie l-a aju- 
taţ pe Perseus, ci că fusese silit să dea ostatici. Ei rugau 
să li se încuviinţeze răscumpărarea ostaticilor cu preţul 
pe care-l va stabili senatul. Cu aprobarea senatului, i s-a 
răspuns: „Poporul roman n-a uitat prietenia cu regele 
Cotys, cu strămoşii săi şi cu neamul thracilor. Dar fap- 
tul că au fost daţi ostatici lui Perseus constituie o vină, 
nu o îndreptăţire a vinii, deoarece aceasta s-a întîmplat 
într-o vreme cînd neamul thracilor nu avea nici un mo- 
tiv de teamă din partea lui Perseus, care era liniștit, şi 
încă și mai puţin avea cînd îl preocupa pe rege răz- 
boiul cu romanii. De altfel, deşi Cotys a vrut să intre 
mai degrabă în grațiile lui Perseus în loc să încheie 
prietenie cu poporul roman, senatul roman va lua în 
considerare mai mult demnitatea lui proprie decît ceea 
ce merită Cotys, şi îi va înapoia pe fiul său împreună cu 
ostaticii. Binefacerile poporului roman sînt gratuite, E] 
preferă recunoştinţa celor ce le primesc în loc să le 
ceară un preț pentru ele“. 

Pentru a-i conduce pe ostatici în Thracia, au fost nu- 
miţi trei împuterniciţi: T. Quinctius Flamininus, C. Lici- 
nius Nerva și M. Caninius Rebilus, iar delegaţii thraci 
au primit fiecare în dar cîte 2 000 de ași. Bithys, chemat 
la Carseoli!*, a fost trimis la tatăl său, împreună cu îm- 
puterniciţii, 

Vasele regale, de o mărime nemaivăzută înainte, cap- 
turate de la macedoneni, au fost scoase pe uscat, în 
cîmpul lui Marte. 


XLIII Cînd triumful asupra macedonenilor era încă 
proaspăt în amintirea romanilor şi aproape încă în faţa 
ochilor lor, L. Anicius și-a sărbătorit şi el, în ziua Quiri- 
nalelor, triumful asupra regelui Gentius şi illyrilor. 
Triumful lui Anicius era aidoma celui precedent, dar era 
de proporţii mai reduse. În comparaţie cu Aemilius, co- 
mandantul însuși era mai mic în nobleţe şi rang, întoc- 

mai ca un praetor faţă de un consul. Gentius nu putea 
fi comparat cu Perseus, nici illyrii cu macedonenii, nici 
prăzile şi banii capturați de la unul cu cele capturate de 
la celălalt. Nu erau de pus faţă în faţă nici recompensele 
primite de ostaşi. Cît de strălucitor fusese proaspătul 
triumf al lui Aemilius, totuşi nici al lui Anicius pentru 
cei care l-au privit nu era de disprețuit. În câteva zile 
el îngenunchease în lupte terestre și navale neamul aprig 
al illyrilor, sprijinit de natura terenului şi fortificaţii. 
Luase prizonier pe rege și toţi vlăstarii familiei regale. 
Adusese în triumf multe steaguri şi alte trofee, precum 
şi mobilierul din palatul regelui, 27 livre de aur, 19 livre 
de argint, 13 000 de dinari și 120000 de monede de ar- 
gint illyrice. Înaintea carului său triumfal erau duși re- 
gele Gentius, cu soţia și copiii săi, Caravantius, fratele 
regelui şi cîțiva nobili illyri. Din pradă, Anicius a dat 
soldaţilor cîte 45 de dinari, centurionilor o sumă îndoită, 
călăreţilor întreită, aliaţilor latini aceleaşi sume ca și 
cetăţenilor romani, marinarilor sume egale cu cele pri- 
mite de trupele terestre. 

Ostaşii manifestau mai multă bucurie la acest triumf 
și comandantul însuşi a fost cîntat prin mai multe cîn- 
tece triumfale!*. Valerius Antias relatează că din vînza- 
rea prăzii capturate a rezultat suma de 20 de milioane 
de sesterţi, afară de aurul şi argintul depus în tezaurul 
statului. Dat fiind că aceste cifre mi se par că nu cores- 
pund adevărului, în lipsa unor date autentice, am citat 
pe autorul lor. 

Pe baza unui decret al senatului, regele Gentius cu 
copiii, soţia şi fratele său au fost duşi în pază la Spole- 
tium!$, Ceilalţi prizonieri au fost aruncaţi în temniţă la 
Roma. Deoarece însă spoletanii au refuzat să primească 
în paza lor pe Gentius cu familia lui, aceștia au fost 
duşi la Iguviumi!“. Din prada adusă din Illyricum mai 
făceau parte 220 de nave uşoare, capturate de la regele 
Gentius. Pe acestea, potrivit unui decret al senatului, 
Q. Cassius le-a distribuit corcyreenilor, apolloniaţilor şi 
dyrrachienilor. 


XLIV în acel an consulii s-au mărginit la pustiirea 
ținutului ligurilor, fără ca vreodată aceşti dușmani să 

fi scos la luptă o armată regulată şi fără ca să se în- 
tîmple ceva vrednic de a fi amintit; de aceea consulii 
s-au întors la Roma, pentru a lua parte la alegerea noilor 
dregători. 

În prima zi a comiţiilor au fost aleși consuli M. Clau- 
dius Marcellus şi C. Sulpicius Gallus. Apoi, în ziua urmă- 
toare, praetorii L. Iulius, L. Apuleius Saturninus, A. Lici- 
nius Nerva, P. Rutilius Calvus, P. Quinctilius Varus și 
M. Fonteius. Acestora li s-au decretat ca provincii cele 
două praeturi urbane, cele două Hispanii, Sicilia şi Sar- 
dinia. În anul acesta a fost intercalată o lună. Prima zi 
din luna intercalată a fost fixată după sărbătoarea Ter- 
minaliilor!*. 

în acel an s-a stins din viață augurul C. Claudius. În 
locul lui augurii au ales pe T. Quinctius Flamininus. A 
murit şi flaminul quirinal Q. Fabius Pictor. 

În același an, regele Prusias a venit la Roma cu fiul 
său, Nicomedes. Intrînd în oraş cu o suită numeroasă, 
de la porţile oraşului s-a dus în for, unde se afla locul 
de judecată al praetorului Q. Cassius. În faţa lumii din 
toate părţile adunate, regele a declarat că: „El a venit să 
cinstească pe zeii care locuiesc oraşul Roma şi să fe- 
licite senatul şi poporul roman pentru biruința asupra 
regilor Perseus şi Gentius, deoarece romanii şi-au mărit 
puterea prin supunerea macedonenilor și illyrilor“. 

Praetorul i-a comunicat că îi oferă o audienţă în se- 
nat pentru aceeaşi zi, dacă voieşte; dar Prusias a cerut să 
i se acorde două zile de răgaz pentru a vizita templele, 
oraşul, pe gazdele şi pe prietenii săi. I s-a dat ca însoţi: 
tor quaestorul L. Cornelius Scipio, care fusese trimis şi 
în întîmpinarea lui la Capua. | s-a pus la dispoziţie o 
locuință pentru a-l găzdui bine pe rege şi suita sa. În a 
treia zi, Prusias s-a prezentat senatului; a adus felicitări 
pentru biruinţă; a amintit meritele sale în acel război, a 
cerut să-i fie îngăduit să jertfească la Roma în Capitoliu 
10 vite mari, pentru a-şi îndeplini astfel făgăduinţa fă- 
cută zeilor, şi la Praeneste să poată jertfi o vită mare 
zeiţei Fortuna. Acestea au fost făgăduite de el pentru 
victoria poporului roman. A cerut de asemenea reîn: 
noirea alianţei cu el şi să i se dea ţinutul luat de la re- 
gele Antiochus, ţinut pe care-l deţineau gallii, fără ca să 

le fi fost atribuit de către poporul roman. Apoi a încre- 
dinţat senatului pe fiul său, Nicomedes. Prusias se bucura 
de sprijinul tuturor foștilor comandanţi în Macedonia. 
De aceea, toate cererile lui au fost îndeplinite. În pri- 
vința ținutului i s-a răspuns: „Vor fi trimişi delegaţi 
pentru a cerceta situaţia la faţa locului. Dacă acel ţinut 
într-adevăr aparţine poporului roman și încă nu a fost 
atribuit nimănui, Prusias va fi socotit cel mai vrednic 
pentru a-l primi. Dacă însă în trecut el nu aparținuse lui 
Antiochus, atunci este limpede că n-a putut trece nici 
în stăpînirea poporului roman. Dacă însă ţinutul a fost 
dat gallilor, Prusias să scuze poporul roman că nu vrea 
să-i acorde un lucru nedreptăţind pe alţii. De altfel, nici 
nu ar putea face plăcere cuiva să ştie că un dar poate 
fi luat înapoi de donator. Încredinţarea lui Nicomedes, 
fiul său, a fost primită. Cazul lui Ptolemaeus, regele 
Egiptului, este mărturie cîtă grijă are poporul roman de 
fiii regilor prieteni“. 

Prusias a fost lăsat să plece cu acest răspuns. S-a 
hotărît să i se dăruiască ...!* sesterţi şi vase de argint 
în greutate de 50 de livre. Nicomedes a primit cadouri 
în aceeaşi valoare ca şi Masgaba, fiul regelui Masinissa. 
S-a hotărît de asemenea ca jertfele şi celelalte pregătiri 
trebuincioase sacrificiului la Roma și la Praeneste să-i 
fie puse regelui la îndemînă cu cheltuiala statului ro- 
man, la fel cum se proceda în cazul demnitarilor romani; 
apoi, din flota care se afla la Brundisium să i se pună 
la dispoziţie 20 de nave de război, de care să se folo- 
sească. Pînă cînd va ajunge la navele care i-au fost dă- 
ruite, L. Cornelius Scipio a primit însărcinarea să-l în- 
soţească peste tot pe rege, să achite cheltuielile acestuia 
şi ale suitei sale, pînă se va îmbarca. Se spune că regele 
a fost nespus de bucuros de bunăvoința poporului roman 
arătată faţă de el, a refuzat achitarea cheltuielilor sale 
de întreţinere, dar a lăsat ca fiul său să primească daru- 
rile oferite de poporul roman. 

Acestea ne sînt povestite despre Prusias de către is- 
toricii noştri. Polybios ni-l arată pe acest rege ca ne- 
demn de măreţia numelui de rege. El obişnuia să-i în- 
tîimpine pe legaţii romani purtînd pe capul său ras o 
pălărie ieftină de pîslă, spunînd că este un sclav eliberat 

al poporului roman şi de aceea poartă îmbrăcămintea 
caracteristică a liberţilor. Şi la Roma, cînd a venit în 
curie s-a aplecat şi a sărutat pragul senatului, pe sena- 
tori i-a numit „zeii săi ocrotitori“ şi a rostit o cuvîntare 
nu atît de linguşitoare pentru ascultători, cît de înjosi- 
toare pentru el însuși. După o şedere la Roma nu mai 
lungă de 30 de zile, Prusias a plecat în regatul său. Şi 
războiul purtat în Asia... 

Regele Eumenes care, în timpul războiului macedo- 
nean, a acţionat ca parte neutră a venit la Roma. Ca să 
nu pară că este socotit vrăjmaș, dacă ar fi alungat din 
Roma, ori să pară că este absolvit de orice învinuire, 
dacă i s-ar îngădui să intre în Roma, s-a votat o lege 
generală prin care se interzicea oricărui rege accesul 
în cetatea romană. 

Consulul Claudius Marcellus i-a supus pe gallii alpini, 
iar consulul C. Sulpicius Gallus — pe liguri. Solii rege- 
lui Prusias s-au plîns senatului roman împotriva lui Eu- 
menes că le pustieşte ţinuturile şi au declarat că acesta 
a conspirat împreună cu Antiochus împotriva poporului 
roman. S-a încheiat un tratat de alianţă cu rhodienii la 
cererea acestora. Censorii au încheiat recensămîntul; au 
fost numărați 327 022 de cetăţeni. Princeps senatus a 
fost ales M. Aemilius Lepidus. Ptolemaeus, regele Egip- 
tului, alungat de fratele său mai mic din regat, a fost 
restabilit pe tron datorită intervenţiei solilor romani tri- 
mişi de el. După moartea lui Ariarathes, regele Cappa- 
dociei, regatul a fost luat în primire de fiul său Aria- 
rathes care a reînnoit tratatul de prietenie cu poporul ro- 
man prin soli. În afară de aceste evenimente, această 
carte mai cuprinde operaţiile militare desfăşurate, unele 
cu izbînzi, altele cu înfrîngeri, împotriva ligurilor, corsi- 
lor şi lusitanilor, precum și tulburările din Syria, ivite 
după moartea lui Antiochus care-l lăsase urmaș pe fiul 
său, Antiochus, copil încă. Demetrius, fiul lui Seleucus, 


https://biblioteca-digitala.ro 


282 EPITOME 


care fusese ostatic la Roma, fiindcă romanii nu voiau 
să-l lase să plece, a fugit din Roma şi a omorit în taină 
pe acest copil, Antiochus, împreună cu tutorele său Ly- 
sias, şi s-a urcat el pe tron. 

L. Aemilius Paulus, învingătorul lui Perseus, a murit. 
Lipsa lui de preocupare pentru avere personală a fost 
atît de mare, încît, deși el adusese bogății nemăsurate 
din Spania şi Macedonia, abia s-a strîns de pe urma 
vînzării bunurilor sale o sumă care să acopere zestrea 
soţiei sale!. Mlaștina pomptină a fost secată de consulul 
Cornelius Cethegus, căruia îi căzuse la sorți această pro- 
vincie şi a fost transformată în teren arabil. 


EPITOMA CĂRȚII XLVU 


Praetorul Cn. Tremellius a fost condamnat la amendă 
pentru că îl insultase foarte grav pe marele pontifice 
L. Aemilius Lepidus și puterea religiei a fost mai tare 
decît a magistraţilor. S-a votat legea asupra intrigilor 
electorale. Censorii au încheiat recensămîntul. Au ieșit 
la numărătoare 338 316 cetăţeni. Princeps senatus a fost 
ales a șasea oară Aemilius Lepidus. S-a încheiat o în- 
voială între fraţii Ptolemaei care nu se înțelegeau între 
ei: unul să domnească peste Egipt, iar celălalt peste Cy- 
renae. Ariarathes, regele Cappadociei, alungat din rega- 
tul său prin forţă și datorită uneltirilor lui Demetrius, 
regele Syriei, a fost restabilit pe tron de senatul roman. 
Senatul roman a trimis soli care să arbitreze în litigiul 
dintre Masinissa și carthaginezi pentru un teritoriu. Con- 
sulul C. Marcius a luptat cu dalmaţii mai întîi cu puţin 
succes, dar în urmă a obţinut o mare izbiîndă asupra 
lor. Cauza războiului cu aceştia a fost faptul că ei pustii- 
seră teritoriul illyrilor, aliaţii poporului roman. Consulul 
Cornelius Nasica a supus acest neam al dalmaţilor. Con- 
sulul Q. Opinius a supus pe ligurii transalpini; ei de- 
vastau oraşele Antipolis şi Nicaea, care aparțineau masil- 
lienilor. În afară de acestea, cartea mai cuprinde faptele 
de război ale mai multor comandanţi, puţin prospere 

în Hispania. În anul 598 de la întemeierea Romei?, con- 
sulii au intrat în funcţiune, la calendele lui ianuarie. 
Cauza mutării comiţiilor a fost faptul că hispanii erau 
în plină revoltă. Solii romani trimişi ca să arbitreze în 
litigiul dintre Masinissa şi carthaginezi au adus la cu- 
noștinţă la Roma că au găsit la Carthagina mari canti- 
tăţi de material de construcţie pentru nave. Provinciile 
au acuzat pe cîţiva praetori de lăcomie; aceştia au fost 
condamnaţi. 


EPITOMA CĂRȚII XLVIII 


Censorii au încheiat recensămîntul. S-au numărat 
324 000 de cetăţeni. În această carte sînt relatate cauzele 
celui de-al treilea război punic. Fiindcă se vorbea că o 
uriaşă oaste de numizi se găseşte pe teritoriul cartha- 
ginezilor, avînd în frunte pe Arcobarzanes, nepotul lui 
Syphax, M. Porcius Cato a sfătuit senatul să declare răz- 
boi carthaginezilor, pentru că aceștia aveau pe teritoriul 
lor o armată, în aparență împotriva lui Masinissa, în 
realitate însă, împotriva romanilor. P. Cornelius Nasica 
fiind de părere contrară, senatul a găsit cu cale să se 
trimită soli la Carthagina şi să cerceteze ce se petrecea. 
Aceştia, după ce au adus mustrări senatului carthagi- 
nez, pentru că, în disprețul tratatului cu romanii, aveau 
şi oaste, și material de construcţie pentru vase, au vrut 
să facă pace între carthaginezi și Masinissa, acesta ce- 
dîndu-le teritoriul care era în litigiu. Însă Gisgo, fiul lui 
Hamilcar, un ins pus pe răzvrătire şi care era atunci 
magistrat, măcar că senatul carthaginez declarase că 
se va supune hotărtrii solilor, el a aţiţat în așa fel spi- 
ritele la război împotriva romanilor, prin îndemnuri, 
încît solii romani au fost nevoiţi să fupă ca să nu li se 
pricinuiască neajunsuri. Aducîndu-se, la cunoștință acest 
fapt la Roma, s-a stîrnit şi mai mare înverşunare în rîn- 
durile senatului, și aşa destul de înverşunat împotriva 
punilor. M. Porcius Cato i-a făcut o înmormiîntare foarte 
săracă — după puterile sale — fiului său stins din viaţă 

ca praetor, pentru că era om sărac. Andriscus, pentru că 
minţea cu o nemăsurată nerușinare că el este fiul lui 
Perseus, care cîndva a fost regele Macedoniei, a fost iri- 
mis la Roma. M. Aemilius Lepidus, care fusese ales de 
censori a şasea oară princeps senatus, înainte de a muri, 
a sfătuit pe fiii săi să-l înmormînteze pe un pat mortuar 
simplu, fără linţoliu de in şi fără purpură. Să nu chel- 
tuiască pentru celelalte funeralii o sumă mai mare decît 
1 milion de aşi; de obicei funeraliile bărbaţilor de sea- 
mă romani strălucesc prin chipurile strămoşilor lor, nu 
prin cheltuieli. S-a făcut o anchetă în legătură cu unele 
cazuri de otrăvire. Publicia și Licinia, femei de neam 
mare, care erau acuzate că şi-au omorît bărbaţii, foști 
consuli, după ce dăduseră chezăşie în faţa praetorului, 
cercetîndu-se cazul, au fost omorîte în urma hotăriîrii 
date de consiliul de familie. Gulussa, fiul lui Masinissa, 
a adus la cunoştinţă că la Carthagina se fac înrolări de 
trupe, se pregăteşte o flotă, şi că neîndoielnic se pune la 
cale războiul. Deşi Cato sfătuia să li se declare război, 
pentru că P. Cornelius Nasica a declarat că nu trebuie 
să se facă nimic la voia întîmplării, s-a găsit cu cale 
să se trimită 10 soli romani care să cerceteze situaţia. 
Consulii L. Licinius Lucullus şi A. Postumius Albinus, 
pentru că făceau înrolări cu rigurozitate şi nu încuviin- 
țau nici o scutire de militărie, au fost vîrîţi în temniță 
de tribunii plebei, deoarece aceştia nu putuseră obţine 
scutire pentru prietenii lor. 

Fiindcă războiul din Hispania, purtat cu insuccese 
în cîteva rînduri, stîmise nemulțumiri atît de mari printre 
cetăţenii romani, încît nu se mai găseau persoane care 
să îndeplinească funcțiunea de tribuni militari, sau să 
vrea să meargă la armată ca legaţi militari, P. Cornelius 
Aemilianus a ieșit în faţa adunării, declarînd că el va 
primi orice însărcinare militară care îi va fi încredin- 
țată. Pilda lui Aemilianus i-a însufleţit pe toţi cetățenii 
să răspundă de îndată chemării la arme. Consulul Lucul: 
lus, care venise la comandă în locul lui Claudius Mar 
cellus, căruia i se părea că toate populațiile Celtiberiei 
se domoliseră, a supus pe vaccaei şi pe cantabri şi alte 
neamuri din Hispania, necunoscute pînă atunci. Acolo 
P. Cornelius Scipio Africanus Aemilianus, fiul lui L. Cor: 

nelius Paulus, nepotul lui Africanus, însă prin adopţie, 
pe cînd era tribun militar, l-a doboriît pe un barbar care-l 
provocase şi cu prilejul asaltării oraşului Intercatia a 
intruntat o primejdie şi mai mare decit aceea: căci el a 
sărit cel dintîi peste zidul orașului. Praetorul Ser. Sulpi- 
cius Galba a luptat fără succes împotriva lusitanilor. 
Solii romani se înapoiază la Roma din Africa însoţiţi de 
trimişii Carthaginei şi de Gulussa, fiul lui Masinissa. 
Pentru că au adus la cunoștință că ei au văzut la Cartha- 
gina şi o armată și o flotă, senatul roman hotări să 
se delibereze în această privinţă. Deşi Cato și alţi frun- 
taşi ai senatului dădeau sfatul să se transporte numaide- 
cît oastea în Africa, pentru că P. Cornelius Nasica spu- 
nea că lui nu i se pare îndreptăţit temeiul războiului, 
senatul a hotărît să renunţe la război dacă carthaginezii 
vor arde flota şi vor trimite oastea la vatră. Dacă nu vor 
face așa, consulii din anul următor să pună din nou în 
discuţie chestiunea războiului punic, 


în vreme ce se construia un teatru dat în antrepriză 
de censori, în urma unui senatus-consultum, din iniţia- 
tiva lui P. Cornelius Nasica, acest teatru a fost dărimat! 
ca un lucru nefolositor şi dăunător moravurilor poporu- 
lui, şi cîtăva vreme poporul a privit reprezentațiile stînd 
în picioare. 

Carthaginezii, după ce, împotriva tratatului, au de- 
clarat război lui Masinissa, au fost învinși de acesta, 
care avea 92 de ani şi nu obişnuia să mănînce, cînd lua 
masa, nimic altceva decît pîine. Pe lingă aceasta, ei au 
meritat şi războiul declarat de romani. 


EPITOMA CĂRŢII XLIX 


Al treilea război punic a început în anul 602 de la 
fundarea Romei şi s-a încheiat după cinci ani de cînd 
a fost pornit. A fost o vie dispută, prin feluritele păreri ex- 
primate, între M. Porcius Cato şi Scipio Nasica; cel din- 
tîi era socotit cel mai înțelept din cetate, cel de-al doilea 
era apreciat ca cel mai de ispravă chiar de către senat, 

Cato era pentru război şi era de părere să fie înlăturată 
din cale și distrusă Carthagina; Nasica era de părere 
contrară. Totuşi senatul roman a hotărît să declare răz: 
boi carihaginezilor, pentru că aceştia, în disprețul tra- 
tatului, îşi refăcuseră flota, pentru că scoseseră armata 
dincolo de hotarele lor, pentru că ridicaseră armele îm- 
potriva lui Masinissa, aliatul și prietenul poporului ro- 
man, și pentru că nu-l primiseră în oraş pe fiul acestuia, 
Gulussa, care se găsea împreună cu solii romani. Pînă 
să se îmbarce trupele pe vase, au venit la Roma soli 
de la locuitorii din Utica care s-au declarat pe ei şi toate 
ale lor sub ocrotirea Romei. Această solie, privită ca o 
prevestire de bine, a fost plăcută senatorilor romani, în 
schimb i-a înverșunat pe carthaginezi. 

S-au dat jocuri la Tarentum în cinstea zeului tată Dis, 
potrivit îndrumărilor din cărţile sibylline. Aceste ser- 
bări s-au desfășurat la fel ca acelea celebrate cu 100 de 
ani mai înainte, în timpul primului război punic, în anul 
502 de la întemeierea Romei. Treizeci de trimişi ai car- 
thaginezilor s-au înfățișat la Roma pentru a preda Car- 
thagina. S-a impus părerea lui Cato de a rămîne în pi- 
cioare decretarea războiului, iar consulii să plece cît 
mai neîntîrziat la luptă. După ce aceștia au trecut în 
Africa, au luat în primire cei 300 de ostatici câţi se ordo- 
nase Carthaginei să dea, precum și armele şi toate ma- 
şinile de război, dacă cumva erau atunci la Carthagina; 
şi pentru că, potrivit dispoziţiilor senatului, împuterni- 
ciții romani au cerut carthaginezilor să-și mute orașul 
într-un alt loc, la o depărtare de 10 000 de paşi de mare, 
nu mai puţin revolta împotriva acestei stări de lucruri 
i-a împins pe carthaginezi să ridice din nou armele. Car- 
thagina a început să fie împresurată și atacată de consu- 
lii L. Marcius şi M. Manlius. În timpul atacului, doi tri- 
buni militari au trecut cu cohortele lor zidurile orașu- 
lui, prin partea care era slab apărată; trupele acestora, 
rău măcelărite de locuitorii orașului, au fost salvate da- 
torită intervenţiei lui Scipio... Orfitianus, datorită şi 
sprijinului dat de vreo cîţiva călăreţi. Acesta a eliberat 
şi fortăreața romană care fusese atacată de puni în 
timpul nopţii; pe deasupra şi despresurarea şi salvarea ta- 
berei, pe care carthaginezii o atacaseră ieșind cu toate tru- 

pele din oraş, i-au adus lui Scipio o glorie deosebită. În 
afară de aceasta, cînd unul dintre consuli — celălalt 
consul se dusese la Roma în vederea alegerilor —, pără- 
sind atacul zadarnic al Carthaginei, îşi conducea oastea 
împotriva lui Hasdrubal care ocupase, cu un corp de 
trupe, un defileu greu de cucerit, Scipio l-a povăţuit pe 
consul să nu atace duşmanul într-un loc atît de nepriel- 
nic. Însă, înduplecat de părerile mai multor comandanţi 
romani care-l pizmuiau pe Scipio atît pentru spiritul lui 
de prevedere, cît şi pentru vitejia lui, a intrat și el în 
trecătoare. Dar cînd armata romană a fost bătută şi 
pusă pe fugă, aşa cum prevăzuse, şi două cohorte erau 
împresurate de vrăjmași, Scipio, înapoindu-se cu cîteva 
pîlcuri de călăreţi în trecătoare, a liberat din împresu- 
rare cohortele şi le-a adus fără pierderi înapoi în tabără. 
însuşi Cato, un om oricînd gata să biciuiască pe ori- 
cine, a lăudat în senat vitejia lui Scipio, spunînd urmă- 
toarele: „Comandanții care sînt trimişi în Africa rătă- 
cesc ca niște umbre; singur Scipio este destoinic“. 
Poporul roman i-a arătat lui Scipio dragostea sa într-o 
aşa mare măsură, încît la alegeri cele mai multe triburi 
romane l-au votat pe el consul, deşi nu era îngăduită 
alegerea unei persoane care nu avea vîrsta legală. Cînd 
tribunul plebei, L. Scribonius, a făcut propunerea ca 
lusitanilor, care se predaseră şi se puseseră sub ocro- 
tirea poporului roman şi pe care Ser. Galba îi vinduse în 
Gallia, să li se redea libertatea, M. Porcius Cato a susținut 
această propunere cu foarte mare dirzenie. Ne-a rămas 
cuvîntarea lui Cato care se găseşte în analele sale. Lui 
Q. Fulvius Nobilior, atacat de mai multe ori de acesta 
în senat, Cato i-a răspuns apărînd pe Galba. Însuși 
Galba, pentru că îşi dădea seama că va fi osîndit, îm- 
brățişîndu-şi pe cei doi fii ai săi îmbrăcaţi în toga prae- 
texta şi pe fiul lui Sulpicius Gallus al cărui tutore era, 
cînd a vorbit a stîrnit atîta milă în rîndurile senatori- 
lor, încît propunerea tribunului plebei a căzut. Au 
rămas trei cuvîntări ale lui Galba: două rostite împo- 
triva tribunului plebei, Libo, și a propunerii acestuia 
în legătură cu lusitanii; alta — împotriva lui Cornelius 
Cethegus, în care declara că acesta i-a măcelărit pe 
lusitanii care aveau tabăra lingă a sa, pentru că desco- 

perise că lusitanii, în aparenţă pentru pace, după ce 
sacrificaseră un cal şi un călăreț, după ritualul lor, inten- 
ționaseră să-i atace oastea sa. 

Un oarecare Andriscus, un ins de cea mai josnică 
obîrşie, dîndu-se drept fiul regelui Perseus și numin- 
du-se Philippus, după schimbarea numelui, a izbutit să 
scape într-ascuns din oraşul Roma, unde îl trimisese 
Demetrius, regele Syriei, chiar din pricina acestei min- 
ciuni; adunîndu-se în jurul său numeroși oameni la 
auzul acestei mincinoase legende, de parcă ar fi fost 
adevărată, şi strîngîndu-şi o oaste, el a ocupat întreaga 
Macedonie, fie cu vrerea locuitorilor, fie prin forţa 
armelor. Iată cum a plăsmuit Andriscus legenda: fiul 
unei curtezane şi al regelui Perseus, Andriscus a fost 
dat unui oarecare cretan spre a fi crescut pentru ca, 
în cazul în care Perseus va purta un război cu romanii, 
să rămînă un vlăstar de viță regească. Andriscus a fost 
crescut la Adramyitum pînă la vîrsta de 12 ani, neștiind 
nimic în legătură cu obiîrșia sa şi crezîndu-l tată pe 
cel care-l creştea. Acesta, căzînd apoi bolnav, cînd era 
aproape de sfîrșitul vieţii, i-a destăinuit lui Andriscus 
obîrșia şi a încredinţat aceleia care trecea drept mama 
lui adevărată o scrisoare dată şi semnată cu pecetea 
regelui Perseus, pe care să i-o înmîneze lui Andriscus 
cînd va ajunge la vîrsta adolescenţei. A mai adăugat că 
ultima sa rugăminte este să păstreze lucrul acesta în 
secret pînă la vremea aceea. Ajuns la adolescenţă, i s-a 
înmînat lui Andriscus scrisoarea în care se spunea că 
tatăl său i-a lăsat două tezaure. Știind acum că nu 
aceasta este mama lui adevărată, dar neștiind care îi 
este adevărata origine, i-a fost destăinuită şi a fost con- 
jurat să părăsească acele locuri înainte de a ajunge 
ştirea la urechea lui Eumenes, vrăjmașul lui Perseus, 
spre a nu fi omorit. Înspăimîntat de acestea, Andriscus 
s-a dus în Syria nădăjduind în acelaşi timp că va găsi 
un sprijin în Demetrius şi acolo a îndrăznit să dea mai 
întîi în vileag cine este. 

EPITOMA CĂRȚII L 


Thessalia a fost apărată, prin mijlocirea solilor ro- 
mani, de trupele auxiliare ale acheilor pentru că falsul 
Filip voia să o invadeze cu trupele sale și să o ocupe. 
Prusias, regele Bithyniei, stăpînit de cele mai josnice 
vicii din cîte există, a fost omorît de fiul său, Nico- 
medes, cu sprijinul lui Attalus, regele Pergamului; el 
mai avea un al doilea fiu despre care se spune că în 
locul şirului de dinți de sus avea, de la naştere, un 
singur os neîntrerupt. După ce romanii au trimis trei 
împuterniciţi spre a face pace între Nicomedes şi Pru- 
sias, deoarece unul dintre acești romani avea numeroase 
semne de răni împrăştiate pe toată ţeasta capului, cel 
de-al doilea era bolnav de picioare, iar cel de-al treilea 
era socotit slab la minte, Cato a spus că acea solie ro- 
mană n-are nici cap, nici picioare, nici inimă. Peste 
Syria domnea în acea vreme un rege care era egal ca 
origine cu regele macedonean şi asemănător cu Prusias 
la moleşeală şi nesocotință; pentru că acesta își du- 
cea vremea în petreceri şi dezmăţ, domnea în fapt 
Amommius. Acesta a făcut să piară toţi prietenii rege- 
lui, precum și regina Laodice şi Antigonus, fiul lui 
Demetrius. 

Masinissa, regele Numidiei, s-a stins din viață mai 
vîrstnic de 90 de ani. El a fost un bărbat de seamă. 
Între alte dovezi de tinerească putere pe care le-a dat 
pînă în cele din urmă zile ale vieţii sale, Masinissa a 
fost atît de viguros chiar la bătrîneţe, încît la vîrsta de 
86 de ani a avut un fiu. Masinissa ceruse ca Publius 
Scipio Aemilianus să fie luat ca arbitru la împărţirea 
regatului între cei trei fii ai săi cei mai mari: Micipsa, 
Gulussa şi Mastabalis, care îşi însuşise chiar cultura 
greacă; măcar că tatăl lor le lăsase în comun regatul, 
Scipio a divizat administraţia regatului în părți. Și 
Phameas Himilco, comandantul cavaleriei carthagineze, 
un straşnic bărbat, la ajutorul căruia recurgeau în mod 
precumpănitor punii, a fost convins tot de Scipio să 
treacă împreună cu toată cavaleria sa de partea roma- 
nilor. Dintre cei trei soli romani care fuseseră trimişi 

la Masinissa, M. Claudius Marcellus a fost acoperit de 
talazurile mării cînd a izbucnit o furtună. Carthagine- 
zii l-au ucis în senat pe Hasdrubal, nepotul lui Masi- 
nissa, pe care-l aveau atunci conducător, fiind bănuit de 
trădare. Bănuiala a izvorit din faptul că el era înrudit 
cu Gulussa care îi sprijinea pe romani. P. Scipio Aemi- 
lianus, pe cînd candida la aedilitate, a fost ales de 
popor consul. Deoarece nu-i era îngăduit să devină 
consul, neavînd vîrsta legală, a fost scutit de îndeplini- 
rea condiţiilor legii şi a fost ales consul prin voturile 
plebei care l-a susținut cu multă înflăcărare, cu toate 
că senatorii i se împotriviseră o bucată de vreme. M. 
Manlius a cucerit cîteva oraşe situate în jurul Cartha- 
ginei. Falsul Filip, după ce a nimicit pe praetorul P. 
Juventius împreună cu armata lui, a fost biruit în 
Macedonia şi luat prizonier de către Q. Caecilius, și 
în felul acesta, Macedonia a fost redobîndită de romani. 


EPITOMA CĂRȚII LI 


Carthagina, care era aidoma unui cerc ce se întin- 
dea pe un teren de 23000 de pași, a fost împresurată 
cu uriașe sforţări şi apoi treptat-treptat cucerită, mai 
întîi de locotenentul Mancinus și apoi de consulul Sci- 
pio căruia i se acordase provincia Africa fără să o tragă 
la sorţi. Carthaginezii, după ce și-au făcut un nou port, 
pentru că cel vechi fusese distrus de Scipio, şi după 
ce și-au pregătit într-ascuns și într-un timp foarte scurt 
o mare flotă, s-au luptat fără succes cu romanii. Scipio 
a distrus şi tabăra comandantului lor, Hasdrubal, aşe- 
zată într-un loc greu de cucerit, lîngă orașul Nepheris, 
împreună cu oastea de acolo. Scipio a cucerit, în sfîrşit, 
oraşul Carthagina, în al 700-lea an de cînd fusese înte- 
meiat. Cea mai mare parte din trofeele carthagineze au 
fost înapoiate sicilienilor cărora le fuseseră răpite. În 
cele din urmă clipe ale căderii Carthaginei, după ce 
Hasdrubal se predase lui Scipio, soția lui, care cu cîteva 
zile mai înainte nu putuse obţine încuviințarea din par- 

tea soţului său de a-și găsi refugiul la învingător, s-a 
aruncat din cetăţuie împreună cu cei doi fii ai săi, în 
mijlocul flăcărilor orașului incendiat. Scipio, după pilda 
tatălui său, Aemilius Paulus, care îi învinsese pe mace- 
doneni, a dat serbări, la care a aruncat pradă fiarelor 
pe fugari şi dezertori. Cauzele războiului achaic sînt 
acestea: solii romani, trimiși la cetăţile care fuseseră 
sub stăpînirea lui Filip, ca să le rupă din liga achaică, 
la Corint au fost alungaţi de achei. 


EPITOMA CĂRȚII LII 


Q. Caecilius Metellus a început la Thermopylae răz- 
boiul cu acheii care aveau în sprijinul lor pe beoţieni 
şi chalcidieni. După înfrîngerea lor, comandantul aces- 
tora, Critolaus, s-a sinucis biînd otravă. În locul acestuia, 
acheii au ales comandant pe Diaeus, cel care a aţiţat 
cel dintîi tulburările în Achaia, dar a fost învins lîngă 
Isthmos de consulul L. Mummius. Acesta, după ce a 
primit în supunere întreaga Achaie, a distrus Corintul, 
potrivit unui senatus-consultum, deoarece acolo solii 
romani fuseseră victimele unor violențe. Au fost dis- 
truse şi Theba şi Chalcis, care îi sprijiniseră pe achei. 
în schimb, L. Mummius s-a arătat un om cu o nease- 
muită cumpătare: în casa sa n-a intrat nimic din bo- 
găţiile și podoabele pe care Corintul, atit de bogat, le-a 
avut. Triumful lui Q. Caecilius Metellus a fost sărbătorit 
pentru înfrîngerea lui Andriscus. P. Cornelius [Africa- 
nus] Scipio Aemilianus a fost sărbătorit pentru victo- 
riile sale asupra Carthaginei şi asupra lui Hasdrubal. 

Viriatus, ajuns din cioban vinător și din vînător 
tilhar, și la urmă chiar comandant al unei oștiri în 
toată regula, a ocupat întreaga Lusitanie. El l-a luat 
prizonier pe praetorul M. Vetilius, biruindu-i oastea; după 
aceasta nici praetorul C. Plautius n-a dus războiul îm- 
potriva acestuia cu mai mult succes. Vrăjmașul a pri- 
cinuit atunci romanilor atîta groază, încît a fost nevoie 
să se trimită împotriva lui și un comandant de rang 
consular și o armată consulară. 

În afară de aceste evenimente, cartea mai descrie 
tulburările din Syria şi războaiele purtate între regi. 
După omorirea regelui Demetrius, în Syria domnea Ale- 
xander, un necunoscut de origine nesigură. Dispreţuin- 
du-i laşitatea şi viclenia. Demetrius, fiul lui Demetrius, 
care fusese îndepărtat la Cnidos cîndva de tatăl său 
pentru a-l pune la adăpost de întimplările nesigure ale 
războiului, l-a omorît în război pe acesta. Demetrius era 
sprijinit în această acţiune de Ptolemaeus, regele Egip- 
tului, pe a cărui fiică, Cleopatra, o luase de soţie. Pto- 
lemaeus, rănit grav la cap, şi-a dat sfîrșitul în timpul 
îngrijirii, pe cînd medicii se străduiau să-i facă operaţie. 
în locul lui a urmat fratele său mai mic, Ptolemaeus, 
care domnea peste Cyrenae. Demetrius, din pricina cru- 
zimii pe care o arăta față de ai săi, punîndu-i la cazne, 
a fost învins prir război de un oarecare Diodotus, unul 
dintre supuşii săi; acesta îl sprijinea la tron pe fiul lui 
Alexander, în vîrstă numai de doi ani. Demetrius și-a 
căutat refugiul în Seleucia. L. Mummius a fost sărbă- 
torit pentru triumful asupra acheilor; cu prilejul trium- 
fului său, el a adus statui de bronz şi de marmură, pre- 
cum şi tablouri pictate. 


EPITOMA CĂRȚII LIMI 


Consulul Ap. Claudius i-a supus pe salassi, un neam 
de pe Alpi. Un al doilea fals Filip a fost nimicit cu 
oastea sa în Macedonia de quaestorul L. Tremellius. Pro- 
consulul Q. Caecilius Metellus i-a nimicit pe celtiberi 
şi o mare parte din Lusitania a fost luată în stăpînire 
de proconsulul Q. Fabius, după cucerirea cîtorva oraşe. 
Senatorul C. Acilius a scris istoria romanilor în limba 
greacă. 

Consulul Q. Pompeius a supus în Hispania pe ter- 
mestini; din pricina slăbiciunii lui, el a încheiat cu aceș- 
tia şi cu numantinii pace. Censorii au încheiat recensă- 
mâîntul. Au ieșit la numărătoare 327442 de cetăţeni. 
După ce solii Macedoniei au venit la Roma să se plingă 
împotriva praetorului D. lunius Silanus, fiindcă jefuise 
provincia primind bani, şi pentru că senatul roman voia 
să cunoască temeiul plîngerii lor, Titus Manlius Torqua- 
tus, tatăl lui Silanus, a cerut și a obţinut să i se încre- 
dinţeze lui ancheta. Cînd acesta a aflat acasă că pliînge- 
rea e întemeiată, şi-a osîndit fiul, şi l-a dezmoștenit. 
Torquatus n-a luat parte nici măcar la înmormîntarea 
fiului său, care își curmase zilele punîndu-și ştreangul 
de git, ci a rămas mai departe în casa sa, dînd putinţa, 
după datină, să fie consultat de cei care voiau. Procon- 
sulul Q. Fabius, după lupte încununate de izbîndă în 
Hispania, s-a înjosit încheind pace cu Viriathus în con- 
diții egale. Viriathus a fost ucis de trădători, din îndem- 
nul lui Servilius Caepio. El a fost plîns nespus de mult 
de ostașii săi şi înmormîntat ca un om vestit. Bărbat 
şi comandant de seamă, el a fost în numeroase rînduri 
superior romanilor, în cei 14 ani cît a dus lupte cu ei. 


EPITOMA CĂRŢII LV 


Pe cînd consulii P. Cornelius Nasica — căruia tribu- 
nul plebei, Curiatius, îi pusese în bătaie de joc porecla 
de Serapion! — şi D. lunius Brutus făceau recrutările, s-a 
petrecut în văzul recruților un fapt care a rămas ca o 
foarte luminoasă pildă. C. Matienus fusese învinuit în 
faţa tribunilor plebei că în Hispania a părăsit armata; 
fiind osîndit, el a fost spînzurat sub furcă, bătut multă 
vreme cu vergile, şi apoi vîndut cu un sesterţ. Tribunii 
plebei au poruncit să fie virîţi în temniţă consulii pentru 
că n-au putut obține de la consuli scutirea a 10 ostaşi 
de militărie. Consulul Iunius Brutus a dăruit ogoare 

şi un oraş, care s-a numit Valentia, acelor ostași care 
slujiseră ca soldaţi sub Viriathus. M. Popillius a fost 
bătut şi pus pe fugă cu oastea sa de către numantini, 
cărora senatul hotărîse să le anuleze pacea încheiată. 
În vreme ce consulul Hostilius Mancinus săvîrşea sacri- 
ficiul, au zburat puii din colivie. Apoi cînd el se urca 
pe o navă, ca să plece în Hispania, s-a făcut auzit un 
glas: „Oprește-te, Mancinus!“ La urmă s-a adeverit cît 
de neprielnice au fost aceste auspicii. Căci, fiind biruit 
de numantini şi ocupîndu-i-se tabăra, deoarece nu mai 
avea nici o nădejde să-și salveze oastea, Mancinus a 
făcut cu numantinii o pace rușinoasă, pe care însă se- 
natul n-a încuviinţat-o. 40 000 de romani fuseseră biruiţi 
de 4 000 de numantini. D. lunius a supus Lusitania pînă 
la Ocean, cucerind orașele și, deoarece ostaşii săi nu 
voiau să treacă rîul Oblivio;, el însuși a smuls drapelul 
de la stegar și în chipul acesta i-a convins să treacă din- 
colo. Regele Syriei, fiul lui Alexander, în vîrstă numai 
de 10 ani, a fost ucis prin înşelăciune de către tutorele 
său, Diodotus, care purta cognomenul de Tryphon. Acesta 
a mituit pe medici şi aceştia au minţit poporul că regele 
lor s-a sfîrșit din pricina unei pietre la rinichi; în rea- 
litate, în timp ce ei îi făceau operaţia, l-au omorit. 


EPITOMA CĂRŢII LVI 


Ulterior D. lunius Brutus a dat în Hispania cu gal- 
laecii o luptă încununată de izbîndă. Proconsulul N. 
Aemilius Lepidus a dat o luptă cu vaccaeii cu un rezul- 
tat diferit, suferind un dezastru aidoma aceluia provo- 
cat de numantini. Mancinus, autorul dezastrului, a fost 
predat numantinilor, pentru a dezlega poporul roman 
de obligaţiile luate în tratatul încheiat; numantinii nu 
l-au primit. Censorii au încheiat recensămîntul; s-au nu- 
mărat 317 933 de cetățeni. Consulul Fulvius Flaccus i-a 
supus în Illyria pe vardei. Praetorul M. Cosconius a lup- 
tat cu succes în Thracia cu scordişcii. Deoarece războiul 
numantin era privit ca o ruşine publică, pentru că dura 

de atita vreme din pricina nepriceperii comandanților, 
senatul şi poporul roman i-au acordat consulatul, în- 
tr-un glas, lui Scipio Africanus; deşi acestuia nu-i era 
îngăduit să candideze la această magistratură, din pri- 
cina legii care interzicea să devină a doua oară consul, 
Scipio Africanus a fost scutit de îndeplinirea condiţiilor, 
la tel ca la primul consulat. 


Fiindcă războiul sclavilor, care izbucnise în Sicilia, 
nu putuse fi înăbuşit de praetori, a fost încredințat con- 
sulului Fulvius. Începutul acestui război l-a făcut sclavul 
Eunus, de neam syrian; acesta a adunat o ceată de sclavi 
de la ţară, a spart temniţele și a alcătuit o armată în 
toată regula. Şi Cleon, un alt sclav, a strîns în jurul său 
ca la 70 000 de sclavi; unindu-și aceste trupe, ei au luptat 
multă vreme împotriva armatei romane. 


EPITOMA CĂRȚII LVII 


Scipio Africanus a asediat Numantia şi a reintrodus 
disciplina cea mai aspră în rîndurile ostaşilor, corupți 
de dezmăţ și trindăvie. El a suprimat orice lucru care 
pricinuia desfătare. A alungat din castru 2 000 de femei 
uşoare. l-a ţinut zilnic pe ostaşi în sforțări și îi silea 
să poarte în spate hrană pentru 30 de zile și cîte 7 pari 
pentru parapetele taberei. Unui ostaș care mergea greu 
din pricina poverii, îi spunea: „Cînd vei şti să te aperi 
cu sabia, vei înceta să mai duci în spate parapetul“. 
Altuia, cînd ducea scutul cu puţină îndeminare, îi spu- 
nea să ducă unul mai mare și că nu-l va mai purta 
atunci cînd se va folosi mai bine de scut decit de sabie. 
Pe ostașul pe care-l prindea ieșind din unitatea lui, 
dacă era roman, îl bătea cu mlădiţe de viţă de vie, iar 
dacă era străin, cu vergile. El a vîndut toate vitele, pen- 
tru ca ostașii să se deprindă cu poverile. A luptat de 
multe ori cu succes împotriva ieşirilor duşmanilor din 
încercuire. Cind vaccaeii au fost asediați, după ce aceş- 
tia şi-au măcelărit copiii şi soțiile, s-au ucis şi ei înşişi. 
Scipio a primit daruri strălucite din partea lui Antio- 

chus, regele Syriei. Cu toate că era obiceiul ca ceilalți 
comandanţi să tăinuiască darurile regilor, Scipio a spus 
că el le va primi în faţa tribunei şi a poruncit quaesto- 
rului să le consemneze în registrele statului: „Din aces- 
tea voi face daruri bărbaţilor viteji“. După ce a închis 
prin asediu din toate părțile Numantia, deoarece vedea 
că împresuraţii erau sleiți de foame, Scipio a interzis 
să fie uciși vrăjmaşii care ieşiseră să-și facă rost de 
nutreţ, spunînd: „cu cît vor fi mai mulţi locuitori în 
Numantia, cu atît vor consuma mai repede proviziile 
pe care le au“. 


EPITOMA CĂRȚII LVIII 


Tribunul plebei, Ti. Sempronius Gracchus, a propus 
o lege agrară, cu toată împotrivirea senatului şi a ordi- 
nului equestru, prin care se interzicea oricui să posede 
mai mult de 500 de jugăre de pămînt din ager publicus. 
El a ajuns atît de îndîrjit, încît a făcut să se desfiin- 
țeze — printr-o lege — puterea colegului său, M. Oc- 
tavius, care sprijinea tabăra potrivnică, şi să fie numiţi 
triumviri și fratele său, C. Gracchus, şi socrul său, Ap. 
Claudius, însărcinaţi cu. împărţirea pămîntului. El a 
mai făcut să se voteze şi o altă lege agrară ale cărei 
dispoziţii să fie şi mai lărgite în ce priveşte ager publicus, 
ca aceiași triumviri să hotărască dacă un teren sau altul 
face parte din domeniile statului sau e proprietate par- 
ticulară. Apoi, pentru că era tot mai puţin pămînt care 
să poată fi împărțit, așa încît plebea să fie mulțumită, 
— fiindcă îi aţițase lăcomia de a spera mai mult decit 
era cu putință — declară că el va propune o lege pentru 
a împărți sumele de bani ale regelui Attalus tuturor 
celor care, potrivit legii Sempronia, aveau să primească 
loturi de pămînt; căci Attalus, regele Pergamului — fiul 
lui Eumenes, — lăsase ca moştenitor poporul roman. 
Senatul s-a simţit tare înjosit, și în primul rînd fostul 
consul, T. Annius, care, fiindcă vorbise împotriva lui 
Gracchus în senat, a fost dus în faţa poporului şi de- 

nunţat plebei; acesta însă din nou a vorbit împotriva 
lui Gracchus în faţa rostrelor. Deoarece Gracchus voia 
să fie ales iarăşi tribun al plebei, din îndemnul lui P. 
Cornelius Nasica, a fost lovit mai întîi cu resturi de 
scaune, apoi omorît în Capitoliu de optimaţi; după ce 
a stat neîngropat între leşurile altor oameni care fuse- 
seră uciși în timpul aceleiaşi răzmeriţe, a fost aruncat 
în fluviul Tibru. Cartea mai cuprinde, în afară de aces- 
tea, istorisirea luptelor duse în Sicilia cu rezultate felu- 
rite, împotriva sclavilor fugiţi. 


EPITOMA CĂRŢII LIX 


Numantinii, constrînşi de foame, predîndu-se ei în- 
şişi, unii după alţii, s-au omorît. Scipio Africanus a dis- 
trus orașul cucerit şi a sărbătorit triumful pentru aceas- 
tă victorie în al 14lea an de la distrugerea Carthaginei. 


Consulul P. Rupilius s-a războit în Sicilia cu sclavii 
fugiţi. Aristonicus, fiul regelui Eumenes, a ocupat Asia 
măcar că trebuia să fie liberă, fiind lăsată prin testamen- 
tul regelui Attalus poporului roman. Consulul P. Licinius 
Crassus, deşi era în acelaşi timp şi pontifex maximus, 
ceea ce niciodată nu se întîmplase mai înainte, plecînd 
în afara Italiei, a fost învins în luptă şi ucis. Consulul 
M. Perperna i-a primit supunerea lui Aristonicus, după 
ce l-a biruit. Q. Pompeius și Q. Metellus, aleși atunci 
pentru prima oară censori, amîndoi din rîndul plebeilor, 
au încheiat recensămîntul. Au fost numărați 318 823 de 
cetăţeni, în afară de copii, copile şi văduve. Censorul 
Q. Metellus a hotărît ca toţi bărbaţii să fie obligați să-si 
ia soţii, pentru a face copii. Ne-a rămas cuvintarea lui, 
căreia Augustus Caesar, atunci cînd a fost vorba de 
căsătoriile dintre categoriile sociale, i-a dat citire în 
senat ca şi cum ar fi fost scrise pentru aceste vremuri. 
Tribunul plebei, C. Atinius Labeo, a poruncii să fie 
aruncat de pe stîncăs censorul Q. Metellus, pentru că 
fusese trecut cu vederea atunci cînd acesta a făcut lista 
senatului. Însă ceilalţi tribuni ai plebei au sărit în aju- 

torul censorului, ca să nu se întîmple acest fapt. Cînd 
tribunul plebei, Carbo, a făcut propunerea să fie ales 
același tribun al plebei, ori de cîte ori vrea, P. Africanus 
s-a împotrivit propunerii, rostind o cuvîntare foarte în- 
flăcărată în care a spus că el socoteşte că Ti. Gracchus 
a fost omorît pe bună dreptate. C. Gracchus, dimpotrivă, 
a susținut propunerea lui Carbo, însă părerea lui Scipio 
a precumpănit. 

Această carte mai istoriseşte şi războaiele purtate 
între Antiochus, regele Syriei, și Phraates, regele parți- 
lor, ca şi evenimentele tot atît de neliniștite din Egipt. 
Ptiolemaeus, cu porecla Evergetes, urît de-ai săi din pri- 
cina cruzimii sale nemăsurate, după ce poporul i-a dat 
foc palatului său, a fugit într-ascuns în Cypru; şi pentru 
că poporul i-a dat tronul surorii lui, Cleopatra, pe care 
Ptolemaeus o alungase, căsătorindu-se cu fiica acesteia, 
fecioară încă, şi care fusese victima silniciei sale, înver- 
şunîndu-se împotriva fiului său pe care l-a avut cu 
Cleopatra, l-a ucis în Cypru şi i-a trimis mamei capul, 
mîinile şi picioarele pruncului. 

Au fost stîrnite tulburări de către triumvirii Fulvius 
Flaccus, C. Gracchus și C. Papirius Carbo, desemnaţi în 
vederea împărțirii de pămînturi. Pentru că P. Scipio 
Africanus se împotrivea acestora, după ce el s-a îna- 
poiat în ajun acasă, sănătos și teafăr, a fost găsit mort 
în patul său. S-a bănuit că soţia sa, Sempronia, i-ar fi 
dat să bea otravă, mai cu seamă pentru temeiul că era 
sora Gracchilor cu care Africanus era în vrajbă. Cu 
toate acestea nu s-a întreprins nici o anchetă în privința 
morţii lui Scipio. După stingerea din viaţă a lui Scipio, 
tulburările pricinuite de triumviri au luat proporţii şi 
mai mari. Consulul C. Sempronius a suferit la început 
o înfrîngere în lupta împotriva lapizilor; pe urmă însă 
înfringerea suferită de acesta a fost ştearsă printr-o 
victorie cîştigată datorită vitejiei lui D. lunius Brutus, 
cel care supusese Lusitania. 

EPITOMA CĂRŢII LX 


Consulul L. Aurelius a supus pe sarzii care se răz- 
vrătiseră. M. Fulvius Flaccus a supus prin război mai 
întîi pe ligurii de dincolo de Alpi, atunci cînd a fost 
trimis în sprijinul massilienilor împotriva gallilor salluvi 
care pustiau ţinutul massilienilor. Praetorul L. Opimius 
a primit supunerea fregellanilor care se rupseseră de 
romani şi a distrus Fregellae. Se spune că în Africa a 
izbucnit o molimă, datorită mai întîi unui nor uriaş de 
lăcuste, apoi din pricina mormanelor de insecte omorite. 
Censorii au încheiat recensămîntul. S-au numărat 
394 726 de cetăţeni. Tribunul plebei, C. Gracchus, fratele 
lui Tiberius, mai bun vorbitor ca acesta, a făcut să se 
voteze cîteva legi primejdioase între care o lex frumen- 
taria prin care se acorda plebeilor grîu cu 5 ași şi !/;; 
o a doua lege, legea agrară pe care o propusese şi 
fratele său; o a treia, prin care se urmărea atragerea 
ordinului equestru, care atunci era de comun acord 
cu senatul; legea prevedea ca 600 de membri ai ordinu- 
lui equestru să fie aleşi în rîndurile senatului, ca cei 
600 de cavaleri să fie alăturaţi celor 300 de senatori, 
pentru că în acele vremuri erau numai 300 de senatori: 
cu alte cuvinte, ordinul equestru să dispună în senat de 
un număr de forțe de două ori mai mare. Şi, prelun- 
gindu-i-se pentru anul următor tribunatul, Caius Grac- 
chus, în urma votării legilor agrare, a făcut să fie în- 
fiinţate mai multe colonii în Italia şi una pe pămîntul 
Carthaginei distruse; el însuşi a înființat această colonie 
în calitate de triumvir ales. 


Cartea mai cuprinde istorisirea faptelor săvirşite de 
Quintus Metellus împotriva balearilor; acestora grecii 
le spun gymnesi, pentru că vara şi-o petrec umblînd 
goi. Balearii îşi au acest nume fie de la arma lor de 
aruncat, fie de la Balius, tovarășul lui Hercules, lăsat 


acolo atunci pe vremea cînd Hercules pornise pe mare 
cu nava către Geryon. 


Cartea mai cuprinde şi povestirea tulburărilor din 
Syria, unde Cleopatra l-a ucis pe bărbatul său, Demetrius, 

şi pe fiul său, Seleucus, fiind indignată împotriva aces- 
tuia din urmă pentru că, după ce tatăl lui fusese omo- 
rît, el luase coroana fără porunca ei. 


EPITOMA CĂRȚII LXI 


Proconsulul C. Sextius, după ce a învins neamul 
salluviilor, a întemeiat colonia Aquae Sextiae, numită 
astfel din pricina numeroaselor izvoare de ape calde 
şi reci, şi după numele acestuia. Proconsulul Cn. Domi- 
tius a luptat cu succes împotriva allobrogilor lîngă ora- 
şul Vindalium. Cauza acestui război a fost faptul că 
aceştia l-au primit la ei pe Tutomotulus, regele saluvii- 
lor, care fugise, și l-au sprijinit prin toate mijloacele 
şi, că au pustiit ogoarele haeduilor, aliații poporului 
roman. C. Gracchus, la expirarea tribunatului său care 
pricinuise atîtea tulburări, după ce a ocupat Aventinul 
cu o mulțime de oameni înarmaţi, a fost omorît de con- 
sulul L. Opimius, după ce acesta chemase poporul la 
arme printr-un senatus-consultum. Împreună cu el a 
căzut și Fulvius Flaccus, fost consul, complicele lui la 
aceeaşi sminteală. Consulul Q. Fabius Maximus, nepo- 
tul lui Paulus, a luptat cu succes împotriva allobrogilor 
și a lui Bituitus, regele arvernilor. Din oastea lui Bitui- 
tus au fost măcelăriți 120 000 de oameni. Bituitus după 
ce s-a dus la Roma peniru a da satisfacţie senatului, 
a fost dat să fie păzit la Alba, deoarece, dacă ar fi fost 
trimis înapoi în Gallia, de bună seamă, ar fi primejduit 
pacea. S-a dat şi un decret ca fiul acestuia, Congonne- 
tiacus, să fie prins și trimis la Roma. S-a primit supu- 
nerea allobrogilor. L. Opimius, acuzat în faţa adunării 
poporului de către tribunul plebei, Q. Decius, că ar fi 
aruncat în temniţă cetăţeni nevinovaţi, a fost iertat. 

EPITOMA CĂRȚII LXU 


Consulul Q. Marcius i-a supus pe calea armelor pe 
stoeni, un neam de pe Alpi. Micipsa, regele Numidiei, 
murind, a lăsat regatul său la trei fii: Adherbal, Hiemp- 
sal şi Iugurtha, fiul fratelui său, pe care el îl adoptase. 
L. Caecilius Metellus i-a supus pe dalmaţi. lugurtha a 
pornit război împotriva fratelui său Hiempsal pe care, 
după ce l-a biruit, l-a ucis. El a alungat din regat şi pe 
Adherbal. Acesta însă a fost restabilit pe tron de se- 
natul roman. Censorii L. Caecilius Metellus şi Cn. Domi- 
tius Ahenobarbus au eliminat din senat 32 de membri. 


Cartea mai cuprinde în afară de acestea şi istorisirea 
tulburărilor din Syria şi schimbările de regi. 


EPITOMA CĂRȚII LXIU 


Consulul Porcius Cato a suferit o înfrîngere în lupta 
împotriva scordiscilor. Censorii au încheiat recensă- 
mîntul. Au fost numărați 394 336 de cetăţeni. Fecioarele 
vestale Aemilia, Licinia și Marcia au fost condamnate 
pentru incest. Cartea descrie și cum a fost săvirşit acest 
incest, cum a fost descoperit şi ce măsuri de pedepsire 
s-au luat. 

Cimbrii”, un neam nomad, au intrat în Illyricum pen- 
tru a-l pustii. Consulul Papirius Carbo cu armata lui 
a fost bătut de cimbri. Consulul Livius Drusus a luptat 
cu succes în Thracia împotriva scordiscilor, un neam 
care își trage obiîrșia de la galli. 


EPITOMA CĂRȚII LXIV 


Adherbal, urmărit cu război de lugurtha, împresurat 
în oraşul Cirta, a fost ucis de acesta, în disprețul aver- 
tismentului dat de senat şi din această pricină romanii 

i-au declarat război lui Iugurtha. Consulul Calpurnius 
Bestia, primind ordin să poarte acest război, a încheiat 
pace cu lugurtha fără încuviințarea senatului şi poporu- 
lui roman. lugurtha a venit la Roma, chemat în numele 
credinţei datorate poporului roman, pentru a-i da în 
vileag pe sfătuitorii planurilor sale; se spune că el a 
corupt cu bani pe mulţi dintre senatori şi pentru că el 
îl omorise la Roma pe un rege oarecare, numit Massiva, 
care plănuia să-i ocupe tronul lui. Urît atît de mult de 
poporul roman, lugurtha, cînd i s-a poruncit să se 
apere pentru crima de omor, deoarece era amenințat 
de primejdie, a fugit într-ascuns din Roma şi, părăsind 
orașul, se spune că a rostit următoarele cuvinte: „O, 
oraş de vinzare, care în curînd va pieri dacă se va găsi 
un cumpărător!“ Legatul A. Postumius, înfrînt în bătă- 
lia dată cu lugurtha, a încheiat cu acesta o pace ruşi- 
noasă, pe care însă senatul. roman a hotărît să n-o res- 
pecte. 


EPITOMA CĂRȚII LXV 


Consulul Q. Caecilius Metellus l-a biruit în două bă- 
tălii pe lugurtha și a pustiit întreaga Numidie. Consu- 
lul M. lunis Silanus a fost înfrînt în lupta dată cu cim- 
brii. Senatul roman a refuzat să primească pe trimişii 
cimbrilor care cereau loc de aşezare şi ogoare, unde să 
se stabilească. Proconsulul M. Minucius a luptat cu suc- 
ces împotriva thracilor. Consulul L. Cassius a fost ucis 
în ţinutul nitiobrogilor împreună cu oastea sa de galli 
tigurini din districtul helveţilor, care ieşiseră din ceta- 
tea lor. Ostașii care supravieţuiseră acestui dezastru au 
încheiat o învoială cu dușmanii ca să fie lăsaţi să plece 
liberi, după ce au dat ostatici și jumătate din toate 
lucrurile. 

EPITOMA CĂRȚII LXVI 


Iugurtha, alungat de C. Marius din Numidia, a obţi- 
nut sprijinul lui Bocchus, regele maurilor. După ce tru- 
pele lui Bocchus au fost nimicite într-o bătălie, deoa- 
rece Bocchus n-a vrut să mai poarte multă vreme acel 
război, început cu insucces, lugurtha l-a predat legat 
lui Marius. În această campanie s-a distins în mod deo- 
sebit L. Cornelius Sylla, quaestorul lui C. Marius. 


EPITOMA CĂRŢII LXVII 


M. Aurelius Scaurus, locţiitorul consulului, a fost 
luat prizonier de cimbri după ce oastea sa i-a fost în- 
frîntă. Şi, fiind chemat la sfatul cimbrilor, deoarece el 
căuta să-i înspăimînte ca să nu mai treacă Alpii spre 
a merge în Italia, şi, pentru că declarase că romanii nu 
pot fi biruiţi, a fost ucis de Boiorix, un tînăr plin de 
îngîmfare. Consulul C. Manlius și proconsulul Q. Ser- 
vilius Caepio au fost biruiţi în luptă şi alungaţi din amîn- 
două taberele. Au fost măcelăriți 80000 de soldaţi şi 
40 000 de slujitori... lîngă Arausio. După condamnarea 
lui Caepio, din pricina nechibzuinţei căruia au suferit 
acest dezastru, au fost confiscate — în folosul statului — 
bunurile acestuia, cel dintîi caz după cel al regelui Tar- 
quinius. Şi lui Caepio i s-a luat comanda. După ce a fost 
dus înaintea carului de triumf al lui Marius împreună 
cu cei doi fii ai săi, lugurtha a fost omorît în temniţă. 
Marius a intrat în senat în haina triumfală, ceea ce ni- 
meni înaintea lui n-o mai făcuse și din pricina groazei 
provocate de războiul cu cimbrii, i-a fost prelungit lui 
Marius consulatul pe mai mulţi ani. Ales consul a doua 
şi a treia oară, în absenţă, Marius a dobîndit şi al pa- 
trulea consulat pe care îl dorea în ascuns. Cn. Domitius 
a fost ales pontifex maximus prin voturile poporului 
Cimbrii, după ce au pustiit toate ţinuturile dintre Rhon 

și Pyrinei, au trecut printr-un defileu în Hispania şi, 
după ce au devastat şi acolo numeroase ţinuturi, au 
fost puşi pe fugă de celtiberi şi, înapoindu-se în Gallia, 
s-au unit cu teutonii în ţinutul vellocassilor. 


EPITOMA CĂRȚII LXVIII 


Praetorul M. Antonius i-a urmărit în Cilicia pe til- 
harii de mare (pirați). Consulul C. Marius a apărat 
tabăra care fusese asediată cu toată străşnicia de teutoni 
şi ambroni. Apoi, în două bătălii date în împrejurimile 
localităţii Aquae Sextiae, i-a nimicit pe acești dușmani. 
Se spune că acolo au fost măcelăriți 200 000 de vrăj- 
mași, iar 90 000 luaţi prizonieri. Marius a fost ales, în 
lipsă, consul a cincea oară; el a amînat celebrarea trium- 
fului său pînă cînd îi va învinge şi pe cimbri. Cimbrii, 
după ce lau alungat înapoi de la Alpi şi l-au pus pe 
fugă pe proconsulul Q. Catulus, care ocupa trecătorile 
Alpilor şi la fluviul Athesis... își așezase o fortăreață 
pe o măgură înaltă, cimbrii l-au urmărit pe proconsul 
şi armata lui şi după ce au trecut în Italia ei au fost 
înfrînţi într-o luptă de armatele aceluiaşi Catulus, unite 
cu ale lui C. Marius. Se spune că au fost nimiciţi în 
această bătălie 140000 de dușmani și luaţi prizonieri 
60 000. Marius, primit cu unanimitate de cetăţeni, s-a 
mulţumit cu sărbătorirea unui singur triumf, în loc 
de două cite i se ofereau. Fruntaşii cetăţii, care-l urîseră 
pe Marius o bună bucată de vreme, socotindu-l un homo 
novus care se ridicase la atît de mari demnități, mărtu- 
riseau că republica a fost salvată de el. Publicius Malleo- 
lus, pentru că și-a ucis mama, a fost cusut mai întîi în- 
tr-un sac şi apoi aruncat în mare. Cartea mai istoriseşte 
că scuturile sacre ale lui Marte s-au mișcat din loc făcînd 
zgomot, înainte de a se încheia războiul cu cimbrii. În 
atară de aceasta se povestesc războaiele care au avut 
loc între regii Syriei. 

L. Appuleius Saturninus?, ales prin forţă tribun al 
plebei, şi cu sprijinul lui C. Marius — şi după ce fusese 
ucis de către ostași rivalul său, A. Nonius — a îndepli- 
nit funcţia de tribun plebeu săvîrșind nu mai puţine 
violențe ca pe vremea candidaturii sale. Şi după ce a 
impus cu forţa legea lui agrară, i-a fixat lui Metellus 
Numidicus ziua procesului, pentru că acesta n-a vrut să 
jure că va respecta legea. Cu toate că Metellus era apă- 
rat de cetăţeni vrednici, ca să nu dea naştere la încă- 
ierări, a plecat de bunăvoie în surghiun la Rhodos, și 
acolo el a stat retras făcînd lectură şi întreţinînd con- 
vorbiri cu oamenii de seamă. Celui plecat, C. Marius, 
autorul tulburărilor, care cumpărase al şaselea consulat 
împărțind bani prin triburi, i-a interzis apa şi focul. 
Acelaşi Appuleius Saturninus, tribun al plebei, l-a omo- 
rît pe C. Memmius, care candida la consulat, fiindcă se 
temea că este adversar al planurilor sale. Senatul era 
revoltat de această situaţie. Trecuse de partea senatului 
însuși Marius, un om cu o fire schimbătoare şi care îşi 
da totdeauna planul după împrejurări. Saturninus îm- 
preună cu praetorul Glaucia şi cu alţi complici ale ace- 
leiaşi sminteli au fost omoriîţi cu prilejul unei încăie- 
rări. Q. Caecilius Metellus, rechemat din surghiun, s-a 
înapoiat la Roma, arătîndu-i-se din partea tuturor cetă- 
țţenilor cele mai puternice dovezi de dragoste. Procon- 
sulul M. Aquilius a pus capăt războiului pornit de sclavi 
în Sicilia. 


" EPITOMA CĂRŢII LXX 


Cînd M. Aquilius a fost dat în judecată pentru învi- 
nuirea de însușire de bani publici, a refuzat să ceară 
judecători”. M. Antonius, care-l apăra pe Aquilius, a 
sfîşiat tunica de pe pieptul acestuia, ca să arate cicatri- 
cele care-i aduceau glorie şi, neexistînd nici o îndoială, 
a fost absolvit. Cicero e singurul autor care relatează 
acest fapt. Proconsulul, T. Didius, a luptat cu succes 

împotriva celtiberilor. Ptolemaeus, regele din Cyrenae, 
care avea porecla de Apion, murind, a lăsat moştenitor 
poporul roman şi senatul a poruncit să fie libere toate 
cetățile regatului lui. Ariobarzanes a fost restabilit pe 
tronul regatului Cappadociei de către L. Cornelius Sylla. 
Solii parţilor trimişi de regele Arsaces au venit la Sylla 
ca să ceară prietenia poporului roman. P. Rutilius, un 
bărbat de o curăţenie fără seamăn, pentru că apărase 
Asia, în calitate de legat al proconsulului Q. Mucius de 
samavolniciile publicanilor, fiind urît de ordinul eques- 
tru care îi judecau procesul, a fost condamnat de însu- 
şire de bani publici și trimis în surghiun. Praetorul C. 
Sentius a luptat fără succes împotriva thracilor. Senatul, 
pentru că nu voia să mai îndure abuzurile ordinului 
equestru în exercitarea puterilor judiciare, s-a străduit 
din răsputeri să-și treacă pe seama sa puterea juridică; 
tribunul plebei, M. Livius Drusus!", a sprijinit această 
năzuinţă a senatului. Drusus, ca să dobîndească noi pu- 
teri, a aţițat plebea dîndu-i speranța primejdioasă că 
va fi darnic cu ea. Pe lingă aceasta, cartea mai cuprinde 
războaiele din Syria şi dintre regii Syriei. 


EPITOMA CĂRȚII LXXI 


Tribunul plebei, M. Livius Drusus, ca să sprijine cu 
puteri mai mari cauza senatului însuşită de el, a făcut 
apel la aliaţi şi la populaţiile italice dîndu-le nădejdea 
că vor obţine cetățenia romană. Cu sprijinul acestora, 
după ce au fost votate prin forţă? legile agrare și cele 
în legătură cu aprovizionarea cu cereale, a propus și 
legea juridică, prin care puterea judecătorească să fie 
împărțită în măsură egală între senat şi ordinul equestru. 
Însă pentru că el n-a fost în stare după aceea să-şi țină 
făgăduinţa de a acorda dreptul de cetățenie aliaţilor, 
populaţiile italice, miîniate, au început să propage ideea 
de a părăsi pe romani. Cartea mai descrie întrunirile 
acestor populaţii, conjuraţiile și cuvîntările rostite în 
adunările fruntașilor. Din aceste cauze, Livius Drusus 

a început să fie urit chiar și de către senatul roman, 
ca și cum de la el ar fi pornit războiul aliaţilor. Drusus 
a fost ucis în casa sa; nu se ştie de cine. 


EPITOMA CĂRŢII LXXII 


S-au rupt de romani următoarele populaţii italice: 
picentinii, vestinii, marsii, paelignii, marrucinii, samni- 
ţii, lucanii. Picentinii au fost cei care au început războ- 
iul. Proconsulul Q. Servilius a fost doborit în oraşul 
Asculum împreună cu toţi cetăţenii romani care se gă- 
seau în acest oraş. Poporul roman s-a îmbrăcat în haine 
de doliu. Servius Galba, fiind prins de lucani, a scăpat 
din captivitate datorită strădaniilor unei femei la care 
locuia. Coloniile Aesernia şi Alba au fost împresurate 
de italici. Cartea mai istorisește despre ajutoarele tri- 
mise poporului roman din partea populațiilor cu nume 
latin şi a neamurilor de dincolo de hotare, precum și 
despre operaţiile militare alternative şi despre orașele 
care au fost cucerite. 


EPITOMA CĂRŢII LXXIII 


Consulul L. Iulius Caesar a suferit o înfrîngere în 
lupta cu samniţii. Colonia Nola a căzut în mîinile sam- 
niților împreună cu praetorul L. Postumius care a fost 
omorit de aceştia. Mai multe populaţii au trecut de 
partea vrăjmașilor. Pentru că consulul, P. Rutilius, lup- 
tase cu prea puţin succes împotriva marsilor şi căzuse 
în această luptă, locotenentul lui, C. Marius, a dat 
luptă regulată cu vrăjmaşii și i-a învins. Ser. Sulpicius 
i-a înfrînt într-o bătălie pe paeligni. Q. Scaepio, locote- 
nentul lui Rutilius, fiind împresurat de duşmani, după 
ce a dat o luptă încununată de izbîndă şi, pentru că 
datorită acestei biruinţe fusese pus pe aceeaşi treaptă 
în ce priveşte comanda cu C. Marius, a ajuns să aibă 

o nesocotită cutezanţă încît, căzînd într-o capcană, a 
fost doborit, iar armata lui bătută. Consulul L. Iulius 
Caesar a izbîndit în lupta cu samniţii. Datorită acestei 
biruinţe, la Roma poporul a dezbrăcat îmbrăcămintea 
de doliu. Şi, pentru ca norocul în acest război să nu 
fie numai de partea romanilor, colonia Aesernia, îm- 
preună cu M. Marcellus, au căzut în mîinile samniţilor. 
însă C. Marius i-a înfrînt în bătălie pe marsi, fiind ucis 
Herius Asinius, căpetenia marrucinilor. C. Caecilius i-a 
biruit pe salluvii care se răsculaseră în Gallia trans- 
alpină. 


EPITOMA CĂRŢII LXXIV 


Cn. Pompeius i-a bătut în luptă pe piceniini... a 
împresurat. Datorită acestei biruinţe, la Roma magis- 
traţii au luat toga praetexta!” şi alte însemne ale magis- 
traturilor lor. C. Marius s-a bătut cu marsii într-o luptă 
cu rezultat îndoielnic. Atunci au început să fie înrolați 
pentru întiia oară liberţii. Locotenentul A. Plotius i-a 
învins în bătălie pe umbri, praetorul L. Porcius pe 
etrusci, fiindcă amîndouă populaţiile se rupseseră de 
romani. Nicomedes a fost restabilit pe tronul Bithyniei, 
iar Ariobarzanes, pe cel al Cappadociei. Consulul Cn. 
Pompeius i-a biruit pe marsi pe cîmpul de bătaie. Cînd 
cetatea romană era apăsată de datorii, praetorul A. 
Sempronius Asselio a fost ucis în for, de către cămă- 
tari, pentru că el da dreptate în procese datornicilor. În 
afară de acestea, cartea mai descrie incursiunile şi de- 
vastările thracilor în Macedonia. 


EPITOMA CĂRȚII LXXV 


Legatul A. Postumius care comanda flota, fiind acu- 
zat de trădare, a fost ucis de ostașii săi. Legatul L. Cor- 
nelius Sylla i-a biruit în bătălie pe samniţi şi le-a cuce- 
rit şi două tabere. Cn. Pompeius a primit supunerea 
vestinilor. Consulul L. Porcius, după lupte încununate 

de izbînzi, după ce i-a bătut în cîteva rînduri pe marsi, 
a căzut în luptă, pe cînd le cucerea tabăra acestora. Acest 
fapt a făcut să treacă biruinţa cîștigată în acea bătălie, 
de partea vrăjmașşilor. Cosconius şi Lucceus i-au învins 
pe cîmpul de bătaie pe samniţi, l-au ucis pe Marius 
Egnatius, cel mai de seamă comandant al vrăjmașilor, 
și au primit supunerea mai multor oraşe. L. Sylla a 
pacificat pe hirpini, a pus pe goană pe samniţi în mai 
multe bătălii şi a primit supunerea cîtorva populaţii și, 
după ce s-a distins în mari fapte de arme, cum se întîm- 
plă rareori cuiva înainte de a fi consul, Sylla a plecat 
la Roma ca să candideze la consulat, 


EPITOMA CĂRȚII LXXVI 


Legatul A. Gabinius, după izbînzile cîștigate împo- 
triva lucanilor şi după ce a cucerit mai multe orașe, 
a căzut cu prilejul împresurării taberei duşmanilor. Lo- 
cotenentul Sulpicius i-a bătut pe marrucini și a primit 
supunerea întregii regiuni de acolo. Proconsulul Cn. 
Pompeius a primit supunerea vestinilor și paelignilor. 
Și marsii încinși în cîteva bătălii de legaţii L. Murena 
şi Caecilius Spinna, au început să ceară pacea. Asculum 
a fost cucerit de C. Pompeius, iar italicii au fost bătuţi 
de locotenentul M. Aemilius. Silo Pompaedius, coman- 
dantul marsilor, autorul acestui război, a căzut în luptă. 
Ariobarzanes a fost alungat de pe tronul Cappadociei, 
iar Nicomedes de pe tronul Bithyniei, de către Mithri- 
dates, regele Pontului. În afară de aceste evenimente 
se mai istorisesc și năvălirile thracilor în Macedonia şi 
pustiirile făcute de aceștia. 


EPITOMA CĂRȚII LXXVII 


Tribunul plebei, P. Sulpicius, a propus din îndemnul 
lui C. Marius, legi primejdioase ca: „cei surghiuniţi să 
fie rechemaţi, iar noii cetăţeni, precum și liberţii să fie 

împărţiţi în cele 35 de triburi“, de asemenea „Caius 
Marius să fie numit comandant în războiul împotriva 
lui Mithridates, regele Pontului“. Împotriva consulilor, 
Q. Pompeius şi L. Sylla, care se opuneau, Sulpicius să- 
vîrşeşte silnicii, fiind ucis Q. Pompeius, fiul consulului 
Q. Pompeius, ginerele lui Sylla. Consulul L. Sylla a 
intrat cu oastea în orașul Roma, s-a luptat cu tabăra 
lui Sulpicius și a lui Marius chiar în cetatea romană, 
și i-a alungat de aici pe aceștia. Din rîndurile taberei 
lui Marius au fost judecaţi ca dușmani, de senat, 12 
persoane, între care C. Marius, tatăl şi fiul. P. Sulpicius, 
pe cînd şedea ascuns într-o casă oarecare, fiind denun- 
țai de un sclav al său, a fost luat de acolo și ucis. Ca 
răsplată făgăduită pentru denunţ, sclavul a fost elibe- 
rat, însă pentru crima trădării stăpînului său, el a fost 
aruncat de pe stîncă. C. Marius-fiul a trecut în Africa. 
C. Marius-tatăl, pe cînd ședea ascuns în mlaștinile de 
la Minturnae a fost scos de acolo de locuitorii orașului. 
Deoarece sclavul, de neam gall, trimis acolo ca să-l ucidă 
pe Marius, s-a înspăimîntat de măreţia acestui bărbat 
şi a dat înapoi de la săvirșirea acestei fapte, Marius a 
fost îmbarcat oficial pe un vas şi transportat în Africa. 
L. Sylla a restabilit ordinea în statul roman; după aceea 
a înființat noi colonii. Consulul Q. Pompeius, plecînd 
să ia oastea în primire de la proconsulul Cn. Pompeius, 
a fost ucis din îndemnul acestuia. Mithridates, regele 
Pontului, după ce a ocupat Bithynia şi Cappadocia şi 
a alungat de acolo pe legatul M. Aquillius, a intrat cu 
o armată uriașă în Phrygia, provincia poporului roman. 


EPITOMA CĂRŢII LXXVIII 


Mithridates a ocupat Asia: el i-a pus în lanţuri pe 
proconsulul Q. Oppius, ca şi pe legatul M. Aquillius. Din 
porunca lui Mithridates au fost uciși într-o singură zi 
toți cetăţenii romani câţi erau în Asia. El a atacat ora- 
şul Rhodos, singurul care rămăsese credincios față de 
romani, dar, fiind biruit în cîteva lupte navale, s-a 

retras. Archelaus, praefectul acestui rege, a venit în Gre- 
cia cu oastea şi a ocupat Athena. în afară de aceste 
evenimente, cartea mai istoriseşie frica stîrnită în rîn- 
durile oraşelor și insulelor, şi cum unele cetăţi au trecut 
de partea lui Mithridates, iar altele de partea poporului 
roman. 


EPITOMA CĂRŢII LXXIX 


L. Cornelius Cinna! a impus votarea unor legi pri- 
mejdioase, prin forţă şi cu ajutorul armelor. El însă 
a fost alungat împreună cu alţi șase tribuni ai plebei 
de colegul său Cn. Octavius, anulîndu-i-se comanda. Însă 
Cinna pune mîna pe oastea lui Ap. Claudius prin corup- 
ție şi declară război oraşului Roma, chemîndu-i pe C. 
Marius şi pe ceilalți exilați din Africa. În acest război, 
doi fraţi, unul din oastea lui Pompeius, iar celălalt din 
cea a lui Cinna, s-au măsurat în luptă fără să știe unul 
de altul. în vreme ce învingătorul îl despuia pe cel ucis, 
şi-a recunoscut fratele şi, vărsînd şiroaie de lacrimi, i-a ri- 
dicat un rug, după care s-a străpuns și el deasupra rugu- 
lui fratelui său, și a fost mistuit de același foc. Deşi 
acţiunea lui Cinna ar fi putut fi înăbușită de la început, 
totuşi înşelăciunea lui Cn. Pompeius care a sprijinit 
amîndouă taberele, a făcut să crească puterea lui Cinna. 
Pompeius n-a venit în sprijinul taberei optimaţilor de- 
cît atunci cînd aceştia ajunseseră într-o situaţie des- 
perată. Şovăiala lui însă a dat răgaz lui Cinna şi lui 
Marius să se întărească, adunînd patru oștiri, dintre 
care două au fost date lui Q. Sertorius şi lui Carbo, care 
au înconjurat oraşul Roma. Marius a cucerit colonia 
Ostia, jefuind-o cu sălbăticie. 


EPITOMA CĂRȚII LXXX 


Senatul a acordat cetăţenia populațiilor italice. Sam- 
Niţii, singurii care mai țineau armele în mînă, s-au unit 
cu Cinna şi cu Marius. Locotenentul Plautius a fost 

omorît de aceștia împreună cu oastea sa. Cinna şi Ma- 
rius, împreună cu Carbo şi Sertorius, au ocupat Jani- 
culum. Dar fiind alungaţi de consulul Octavius, s-au 
retras. Marius a pustiit coloniile Antium, Aricia şi La- 
nuvium. Deoarece optimaţii nu mai aveau nici o nădejde 
de a rezista, din pricina nepăsării și perfidiei, atît a 
comandanților, cât şi a ostaşilor care, fiind mituiţi, ori 
nu mai voiau să lupte, ori treceau de partea potrivni- 
cului, Cinna și Marius au fost primiţi în oraş. Aceştia 
au pustiit Roma întocmai ca pe un oraș cucerit, săvîr- 
șind crime şi jafuri. Ei l-au ucis pe consulul Cn. Octa- 
vius și au omorît pe toţi nobilii din tabăra adversă, în- 
tre care şi pe M. Antonius, un bărbat înzestrat cu darul 
elocvenţei, şi pe C. şi L. Caesar, ale căror capete au fost 
aşezate pe rostire. Crassus-fiul a fost ucis de călăreţi 
la Fimbria. Crassus-tatăl s-a străpuns cu sabia, ca să nu 
îndure ceva nedemn de vitejia sa. Şi, fără să mai con- 
voace comiţiile, Sylla şi Marius s-au proclamat consuli 
pentru anul următor. În aceeași zi în care intrase în 
magistratură, Marius a poruncit să fie aruncat de pe 
stîncă senatorul Sex. Licinius; după ce a săvirşit nume- 
roase crime, s-a stins din viață la idele lui ianuarie. 
Acest bărbat, dacă i se pun în cumpănă însușirile urîte 
cu cele frumoase, n-ar fi uşor de spus dacă el a fost 
mai bun în vreme de război sau mai primejdios în vre- 
me de pace; într-o asemenea măsură a slujit în războaie 
republica, şi la fel i-a pricinuit în calitate de cetăţean 
prăbuşirea, mai întîi prin tot felul de viclenii, apoi ca 
un dușman prin arme. 


EPITOMA CĂRŢII LXXXI 


L. Sylla asediind Athena, pe care o ocupase Arche- 
laus, praefectul lui Mithridates ... şi după mari sfor- 
țări, a cucerit-o. El a înapoiat oraşului și cetăţenilor li- 
bertatea pe care o avuseseră. Magnesia, singura cetate 
din Asia care rămăsese credincioasă romanilor, a fost 

apărată cu cea mai mare vitejie împotriva lui Mithri- 
dates. În afară de aceste evenimente cartea mai cuprinde 
incursiunile thracilor în Macedonia. 


EPITOMA CĂRȚII LXXXII 


Sylla a biruit în bătălie trupele regelui Mithridates 
care, după ce au ocupat Macedonia, a venit în Thessalia, 
şi a măcelărit 100000 de dușmani, cucerindu-le chiar 
tabăra. Apoi reaprinzîndu-se războiul, Sylla a bătut din 
nou oastea regelui şi a distrus-o. Archelaus s-a predat 
cu flota regească lui Sylla. Consulul L. Valerius Flaccus, 
colegul lui Cinna, trimis ca să-l înlocuiască pe Sylla, 
era urit de ostașii săi, din pricina lăcomiei şi a fost ucis 
de A. C. Fimbria, locotenentul său, un om gata la orice 
îndrăzneală; comanda armatei a trecut la Fimbria. În 
afară de aceste evenimente, cartea mai istorisește des- 
pre orașele pe care Mithridates le-a cucerit în Asia și 
despre cruzimea cu care a fost jefuită provincia, precum 
şi despre incursiunile thracilor în Macedonia. 


EPITOMA CĂRȚII LXXXIII 


C. Flavius Fimbria a cucerit în Asia oraşul Perga- 
mum, după ce a bătut în luptă pe cîţiva praefecţi ai lui 
Mithridates; împresurîndu-l pe rege, puţin a lipsit să 
nu pună mina pe el. Tot el a cucerit şi distrus orașul 
Illium, care se pronunţase de partea lui Sylla, și a cu: 
prins o mare parte din Asia. Sylla i-a bătut pe thraci 
în mai multe lupte. Atunci cînd L. Cinna şi Cn. Papirius 
Carbo, aleși consuli cu de la sine putere pe o durată 
de doi ani, pregăteau războiul împotriva lui Sylla, prin- 
ceps senatus L. Valerius Flaccus a rostit o cuvîntare 
în senat; acesta, împreună cu aceia care doreau o înțe- 
legere, s-a străduit să fie trimişi împuterniciţii la Sylla 
în vederea păcii. Cinna a fost ucis de ostașii săi pe care 

îi silea să se îmbarce pe vase, ca să pornească războiul 
împotriva lui Sylla. Carbo a îndeplinit consulatul sin- 
gur. Sylla, după ce a trecut în Asia, a făcut pace cu 
Mithridates cu condiţia ca acesta să părăsească provin- 
ciile: Asia, Bithynia, Cappadocia. Fimbria, părăsit de 
ostaşii săi care trecuseră de partea lui Sylla, cerîndu-i 
unui sclav al său să-i ridice viaţa şi oferindu-i grumazul, 
a fost omorit. 


EPITOMA CĂRŢII LXXXIV 


Sylla a răspuns împuterniciţilor trimişi de senat că 
el se va supune autorităţii senatului dacă vor fi lăsaţi 
să se înapoieze în patrie cetăţenii care, fiind alungaţi 
de Cinna, se refugiaseră la el. Deoarece senatul a găsit 
de cuviință că această condiţie este îndreptăţită, Carbo 
și tabăra acestuia, cărora li se părea că e mai folositor 
războiul, au făcut totul ca înţelegerea să nu se încheie. 
Același Carbo, deoarece voia să pretindă ostatici tuturor 
oraşelor şi coloniilor Italiei, ca să se asigure de credința 
lor împotriva lui Sylla, a fost împiedicat să ia această 
măsură, datorită hotăriîrii întregului senat. Noilor cetă- 
ţeni li s-a acordat dreptul de vot printr-un senatus-con- 
sultum. Q. Metaellus Pius, care urmase tabăra optima- 
ților, fiindcă uneltea războiul în Africa, a fost alungat 
de praetorul C. Fabius. Datorită influenței taberei lui 
Carbo şi a lui Marius, s-a dat un senatus-consultum prin 
care toate armatele romane de pretutindeni să fie tri- 
mise la vatră. Liberţii au fost distribuiţi în cele 35 de 
triburi. În afară de acestea, cartea mai descrie pregătirile 
de război puse la cale împotriva lui Sylla. 


EPITOMA CĂRŢII LXXXV 


Sylla a trecut cu oastea în Italia şi, după ce şi-a tri- 
mis împuterniciţi care să trateze pacea, pentru că aceş- 
tia au suferit violenţe din partea consulului C. Norbanus, 

Sylla l-a învins în luptă. Şi pentru că Sylla intenţiona 
să atace şi tabăra celuilalt consul, L. Scipio, — cu care 
se străduise pe toate căile să încheie pacea, dar nu pu- 
tuse — toată armata consulului, aţîțată prin mijlocirea 
ostaşilor trimişi de Sylla, a trecut cu steagurile de par- 
tea acestuia. Lui Scipio, deși putea fi ucis, i s-a dat 
drumul. Cn. Pompeius, fiul acelui Cnaeus care cucerise 
Asculum, deși particular, a înrolat o oaste de voluntari 
şi s-a prezentat la Sylla cu trei legiuni. La acesta se 
aduna toată nobilimea, care, părăsind oraşul, a venit 
în tabăra lui. În afară de aceste evenimente, cartea mai 
istorisește expedițiile desfășurate în toată Italia de am- 
bele tabere ale comandanților. 


EPITOMA CĂRŢII LXXXVI 


C. Marius, fiul lui C. Marius s-a ales consul prin forţă, 
înainte de a fi împlinit vîrsta de 20 de ani. C. Fabius a 
fost ars de viu în Africa în cortul praetorian, din pricina 
cruzimii şi lăcomiei sale. L. Philippus, legatul lui Syila, 
a ocupat Sardinia, după ce a alungat şi a ucis pe prae- 
torul Q. Antonius. Sylla a încheiat alianța cu popula- 
ţiile italice, pentru a înlătura teama acestora că le va 
răpi cetățenia şi dreptul de vot acordate de curînd. Tot 
el, bizuindu-se pe certițudinea că va dobîndi victoria, 
a dispus ca cei care veneau la dînsul să le judece pro- 
cesele să meargă la Roma, pentru judecată — măcar 
că orașul se găsea în mîinile adversarilor. Praetorul 
L. Damasippus, după ce a adunat din ordinul consulu- 
lui C. Marius pe senatori, a ucis pe toți nobilii care se 
găseau în oraş. Din rîndurile acestora, Q. Mucius Scae- 
vola, pontifex maximus, fugind, a fost omorit în vesti- 
bulul templului Vestei. În afară de aceste evenimente, 
cartea mai cuprinde războiul desfăşurat de L. Murena 
impotriva lui Mithridates, reaprins în Asia. 

EPITOMA CĂRȚII LXXXVII 


Sylla împresoară în orașul Praeneste pe C. Marius, 
după ce i-a bătut şi distrus oastea la Sacriportus. El a 
reocupat oraşul Roma, luîndu-l din mîinile vrăjmașilor; 
l-a respins pe Marius pe cînd încerca să scape din Ro- 
ma. În afară de aceste evenimente, cartea mai descrie 
faptele de arme încununate pretutindeni de izbîndă ale 
locotenenţilor lui. 


EPITOMA CĂRŢII LXXXVIII 


Sylla l-a alungat din Italia pe Carbo, după ce i-a 
măcelărit armata la Clusium, la Faventia şi la Fidentia. 
EI s-a războit cu samniţii, singurii din toate populaţiile 
Italiei care încă nu depuseseră armele, chiar lîngă oraşul 
Roma, în faţa porţii Collina. Restaurînd republica, a 
pătat cea mai strălucită biruinţă printr-o cruzime ne- 
maiarătată înainte de vreun alt bărbat. Astfel, a omorît 
în Villa publica 8 000 de oameni care i se predaseră. El 
a propus liste de proscriși. Sylla a umplut orașul și 
toată Italia de omoruri. Între aceștia a poruncit să 
fie uciși toţi prenestinii măcar că erau dezarmaţi. L-a 
ucis pe Marius, un bărbat din ordinul senatorial, căruia 
după ce i-a frînt braţele şi picioarele, i-a tăiat urechile 
și i-a scos ochii. C. Marius, împresurat la Praeneste de 
Lucretius Ofella, un bărbat care făcea parte din tabăra 
lui Sylla, în vreme ce încerca să scape de acolo printr-o 
galerie săpată, fiindcă toate ieșirile fuseseră ocupate 
de trupe, s-a omorît [adică chiar în acea galerie] de- 
oarece vedea că nu mai poate scăpa. Împreună cu el 
era şi Pontius Telesius, care îl însoţise la fugă: amîndoi 
și-au scos săbiile năpustindu-se unul asupra celuilalt; 
după ce Marius l-a ucis pe Telesius fiind și el rănit, a 
poruncit sclavului său să-i ridice viaţa. 

EPITOMA. CĂRȚII LXXXIX 


M. Brutus, trimis la Lilybaeum cu o barcă pescă- 
rească de către Cn. Papirius Carbo, care debarcase la 
Cossura ca să cerceteze dacă se află acolo Pompeius, 
după ce a fost înconjurat de vasele trimise acolo de 
Pompeius, şi-a ridicat singur viaţa, înfigîndu-şi mînerul 
săbiei în banca vislaşilor şi aruncîndu-se cu toată greu- 
tatea trupului său în ascuţişul săbiei. Cn. Pompeius, 
trimis de senat cu comanda în Sicilia, l-a luat prizonier 
pe Carbo pe care l-a ucis; pe cînd era dus la moarte, 
acesta se văicărea întocmai ca o femeie. Sylla, devenit 
dictator, avea un alai de 24 de lictori cu fascii, ceea ce 
nu avusese nimeni înaintea sa. El a consolidat ordinea 
în stat prin noile legiuiri, a micşorat puterea tribunilor 
plebei şi le-a luat dreptul de a propune legi. Sylla a 
mărit colegiul pontificilor şi augurilor, ca să aibă fiecare 
cîte 15 membri. A completat senatul cu membrii ordinu- 
lui equestru. El a luat copiilor celor proscrişi dreptul 
de a candida la demnități publice şi le-a vîndut bunu- 
rile. Cele mai multe și cele mai bune și le-a însușit 
Sylla. Vînzarea acestora i-a produs un venit de peste 
350 de milioane de sesterţi. Sylla a poruncit să-l ucidă în 
for pe Q. Lucretius Ofella, care îndrăznise să candideze 
la consulat împotriva voinţei sale. Şi, deoarece poporul 
roman suporta greu acest fapt nedemn, Sylla convocă 
adunarea poporului, unde declară că el a poruncit 
aceasta. Cn. Pompeius l-a ucis pe Cn. Domitius, proscris, 
şi pe Hiarba, regele Numidiei, care plănuia războiul,. 
deşi fusese învins. Domitius avea vîrsta de 24 de ani 
şi era numai cavaler roman; a fost sărbătorit cu triumf 
pentru victoria cîştigată în Africa, ceea ce nu se mai 
întîmplase pînă acum. Fostul consul, C. Norbanus, fiind 
proscris, pe cînd era cît pe-aci să fie prins în oraşul 
Rhodos, și-a ridicat singur viaţa. Mutilus, unul dintre 
proscriși, pe cînd se apropia într-ascuns, cu capul aco- 
perit, de porţile locuinţei soţiei sale, Bastia, pentru că, 
spunînd că este proscris, nu i se îngăduise să intre în 
casă, s-a străpuns cu sabia, iar cu sîngele său a stropit 
uşile locuinţei soţiei sale. Sylla în Sammium a reluat 

Aesernia. El a colonizat ostașii a 47 de legiuni pe pămin- 
turile cucerite pe care le-a împărţit acestora. Sylla a 
primit supunerea orașului Volaterrae care fusese îm- 
presurat, deoarece se afla în stare de război. Şi în Asia, 
Mytilinae, singurul oraş care nu depusese încă armele, 
după înfrîngerea lui Mithridates, a fost cucerit şi distrus. 


EPITOMA CĂRȚII XC 


Sylla s-a stins din viaţă. În semn de cinstire, senatul 
roman a hotărît să fie înmormîntat în Cîmpul lui Marte. 
M. Lepidus, deoarece căutase să zădărnicească înfăp- 
tuirile lui Sylla, a aprins din nou războiul. A fost alungat 
din Italia de colegul său, Q. Catulus, și a pierit, după 
ce zadarnic căutase să aprindă războiul şi în Sardinia. 
M. Brutus, care obținuse Gallia Cisalpină, a fost ucis 
de Cn. Pompeius. Proscrisul Q. Sertorius5 a dat naștere 
unui uriaş război în Hispania Ulterior. Proconsulul 
L. Manlius și legatul L. Domitius au fost învinşi în 
luptă de quaestorul Hirtuleius. Afară de aceste eveni- 
mente, cartea mai cuprinde operaţiile militare desfăşu- 
rate de proconsulul P. Servilius împotriva cilicienilor. 


EPITOMA CĂRŢII XCI 


Cn. Pompeius, care pînă atunci fusese numai cavaler 
roman, a fost trimis învestit cu puterea consulară îm- 
potriva lui Sertorius. Sertorius a cucerit cîteva orașe 
şi a adus sub dominaţia sa foarte multe cetăţi. Proconsu- 
lul Ap. Claudius i-a biruit în mai multe lupte pe thraci. 
Proconsulul Q. Metellus l-a învins pe L. Hirtuleius, quaes- 
torul lui Sertorius, împreună cu oastea lui. 

Cn. Pompeius a luptat cu Sertorius cu un rezultat în- 
doielnic, astfel încît fiecare aripă a unei tabere l-a 
învins pe adversarul său. Q. Metellus i-a bătut pe Ser- 
torius și pe Perperna cu cele două oștiri ale lor într-o 
bătălie. Pompeius, dorind să ia și el parte la această 
victorie, a luptat cu prea puțin succes. Sertorius, îm- 
presurat după aceea la Cluniae, prin ieșiri neîntrerupte, 
a pricinuit neînsemnate neajunsuri în rîndurile celor 
care-l asediau. în afară de aceste evenimente, cartea 
mai cuprinde istorisirea operaţiilor desfășurate de pro- 
consulul Curio în Thracia împotriva dardanilor, și multe 
fapte pline de cruzime ale lui Q. Sertorius, săvirșite faţă 
de ai săi: el şi-a ucis foarte mulţi prieteni, precum și 
pe numeroși proscriși acuzaţi o dată cu el de crima 
trădării. 


EPITOMA CĂRŢII XCIII 


Proconsulul P. Servilius i-a supus în Cilicia pe isauri 
şi a cucerit cîteva orașe ale piraţilor. Nicomedes, regele 
Bithyniei, murind, a lăsat pe poporul roman moştenitor 
al regatului său, care a fost transformat în provincie 
romană. Mithridates, în urma unui tratat încheiat cu 
Sertorius, a pornit război contra poporului roman. Car- 
tea mai descrie pregătirile de trupe de pedestrași şi 
preparativele navale făcute de acest rege. După ce a 
ocupat Bithvnia, consulul M. Aurelius Cotta a fost biruit 
de Nicomedes într-o luptă la Chalcedon. Apoi mai descrie 
şi operaţiile militare (desfăşurate) de Pompeius și Me: 
tellus împotriva lui Sertorius. Sertorius îşi dovedește 
un talent ostășesc egal cu al celor doi. Alungîndu-i de 
la împresurarea oraşului Calagunis, Sertorius i-a silit 
să se îndrepte către regiuni diferite: pe Metellus către 
Hispania Ulterior, iar pe Pompeius, către Gallia. 

Consulul L. Licinius Lucullus a izbîndit în luptele de 
cavalerie date cu Mithridates și a desfășurat cu succes 
şi cîteva expediţii militare, oprindu-i pe ostașii care 
cereau să lupte să se răscoale. Deiotarus, tetrarhul 
Gallograeciei, i-a omorît pe praefecţii lui Mithridates 
care aţițaseră războiul în Phrygia. în afara acestor 
evenimente, cartea mai istorisește operaţiile desfășurate 
cu succes de Cn. Pompeius în Hispania împotriva lui 
Sertorius. 

Proconsulul C. Curio i-a supus pe dardani în Thracia. 
Șaptezeci și patru de gladiatori din şcoala lui Lentulus 
au fugit din Capua și au strîns în jurul lor o mulțime 
de sclavi şi de întemnițați. Crixus şi Spartacus, căpe- 
teniile acestora, după ce au aprins războiul, i-au învins 
în luptă pe legatul Claudius Pulcher şi pe praetorul 
P. Varenus. Proconsulul L. Lucullus a distrus oastea lui 
Mithridates prin foamete şi prin forţa armelor lîngă 
oraşul Cysicus şi l-a alungat pe rege din Bithynia; 
doboriît de atîtea felurite lovituri primite în război, și 
fiind şi victima unor naufragii, Mithridates a fost silit 
să-şi caute refugiul în Pont. 


EPITOMA CĂRȚII XCVI 


Praetorul Q. Arrius l-a omorît pe Crixus, căpetenia 
sclavilor, împreună cu 20000 de oameni. Consulul 
Cn. Lentulus a suferit o înfrîngere în lupta împotriva 
lui Spartacus. Şi consulul L. Gellius şi praetorul Q. Ar- 
rius au fost învinşi de acesta. Sertorius a fost omorit 
de M. Perperna și M. Antonius și de alţi conjuraţi cu 
prilejul unui ospăț, în al optulea an de cînd era coman- 
dant. Perperna a fost un mare cap de oştire, şi chiar 
deseori învingător împotriva celor doi comandanţi Pom- 
peius şi Metellus; în cele din urmă ajunsese crud şi 
risipitor. Conducerea partidei a fost trecută lui M. Per- 
perna, pe care Cn. Pompeius l-a omorit după ce l-a în- 

vins şi l-a luat prizonier. El a recucerit Hispaniile cam 
în al 10-lea an de cînd începuse războiul. Proconsulul 
C. Cassius şi praetorul Cn. Manlius au fost înfrînți de 
Spartacus în luptă. Praetorul M. Crassus a fost însărci- 
nat cu ducerea acestui război. 


EPITOMA CĂRȚII XCVII 


Praetorul M. Crassus a izbîndit mai întîi în lupta 
împotriva unei părţi din armata de sclavi care era alcă- 
tuită din galli și germani, nimicind 35 000 de dușmani 
şi pe căpeteniile lor, Cartus şi Ganniscus. Apoi el s-a 
războit şi cu Spartacus, nimicind o dată cu acesta şi 
60 000 de oameni. Praetorul M. Antonius a pus capăt, o 
dată cu moartea sa, războiului împotriva cretanilor, dus 
pînă atunci cu puţin succes. Proconsulul M. Lucullus 
a supus pe thraci. L. Lucullus a luptat cu succes în 
Pont împotriva lui Mithridates, nimicindu-i mai mult de 
60 000 de ostaşi. Consulii M. Crassus şi Cn. Pompeius, 
după ce au fost aleși consuli (însă Pompeius, din ordinul 
cavalerilor romani, înainte de a îndeplini quaestura), 
au restabilit puterea tribuniciană. Şi puterea judiciară 
a fost trecută prin mijlocirea praetorului, L. Aurelius 
Cotta, ordinului cavalerilor romani. Mithridates, con- 
strîns de situaţia sa desperată, şi-a căutat refugiu la 
Tigranes, regele Armeniei. 


EPITOMA CĂRȚII XCVIII 


Machares, fiul lui Mithridates, regele Bosporului, a 
fost primit cu prietenie de către Lucullus. Censorii 
Cn. Lentulus şi L. Gellius au îndeplinit censura cu 
asprime: 64 de senatori au fost eliminaţi din senat. 
Aceşti censori, după încheierea recensămîntului, au nu- 
mărat 900 000 de cetăţeni. Praetorul L. Metellus a des- 

făşurat cu succes războiul în Sicilia împotriva piraţilor. 
Q. Catulus a consacrat templul lui Jupiter de pe Capi- 
toliu care fusese mistuit de un incendiu și apoi recon- 
struit. L. Lucullus i-a bătut în Armenia în mai multe 
bătălii pe Mithridates și pe Tigsranes si uriașele forţe 
ale ambilor regi. Proconsulul Q. Metellus, căruia i se 
încredințase războiul cu cretanii, a asediat oraşul Cydo- 
nia. C. Triarius, legatul lui Lucullus, a fost înfrînt în 
luptă de Mithridates. Răzvrătirea ostașilor l-a împiedicat 
pe Lucullus să-i urmărească pe Mithridates și pe Tigra- 
nes şi să câștige victoria definitivă, pentru că ostaşii 
n-au mai vrut să-l urmeze: [cu alte cuvinte, Lucullus a 
fost părăsit de legiunile Valeriane, pentru că ostașii 
spuneau că ei și-au îndeplinit stagiul]. 


EPITOMA CĂRŢII XCIX 


Proconsulul Q. Metellus a cucerit Gnossus Lycstus, 
Cydonia și mai multe alte orașe. Tribunul plebei, L. Ros- 
cius, a propus votarea unei legi prin care cavalerilor 
romani le erau repartizate în teatru primele 14 rînduri 
de bănci. Cn. Pompeius primind ordinul, printr-o lege 
votată de adunarea poporului, să urmărească pe pirații 
care întrerupseseră comerțul cu cereale, i-a alungat pe 
aceștia de pe tot întinsul mării într-un interval de 40 de 
zile, şi după terminarea războiului cu piraţii în Cilicia, 
după supunerea acestora, el le-a dat piraţilor pămînturi şi 
orașe. În afară de aceste evenimente, cartea mai cuprinde 
operaţiile desfășurate de O. Metellus împotriva cretani- 
lor, precum și scrisorile trimise, pe rînd. de Metellus și 
Cn. Pompeius. Metellus se plingea în scrisoare că Pom- 
peius îi smulge gloria faptelor sale de arme, deoarece 
acesta şi-a trimis legatul său în Creta pentru a primi 
supunerea oraşului de acolo. Pompeius a explicat că el 
a fost nevoit să facă acest lucru. 

EPITOMA CĂRŢII C 


Tribunul plebei, C. Manlius, a făcut să fie votată o 
lege, prin care era încredinţată lui Pompeius comanda 
războiului cu Mithridates, ceea ce a stirnit o mare in- 
dignare în rîndurile nobilimii. Cartea mai relatează fru- 
moasa lui cuvîntare. Q. Metellus, după supunerea defini- 
tivă a cretanilor, a dat legi acestei insule libere pînă 
atunci. Cn. Pompeius, pornind sâ desfășoare războiul 
împotriva lui Mithridates, a reînnoit prietenia cu regele 
parţilor, Phraates. Într-o luptă de cavalerie, el a biruit 
pe Mithridates. În afară de aceste evenimente, cartea 
mai descrie războiul dintre Phraates, regele parţilor, și 
Tigranes, regele armenilor, și apoi pe cel desfășurat între 
fiul lui Tigranes şi tatăl său. 


EPITOMA CĂRȚII CI 


Cn. Pompeius l-a silit pe Mithridates, biruit într-o 
luptă dată noaptea, să fugă la Bosporus. El i-a primit 
supunerea lui Tigranes și i-a înapoiat regatul Armeniei, 
luînd în schimb Syria, Phenicia şi Cilicia. A fost înăbu- 
şită conjuraţia unor cetăţeni, care fuseseră condamnaţi 
pentru că făcuseră ingerințe atunci cînd candidaseră 
la consulat, făcută în scopul suprimării consulilor. 
Cn. Pompeius, pe cînd îl urmărea pe Mithridates a pă- 
truns pînă la cele mai depărtate și mai necunoscute 
neamuri; el a biruit în luptă pe iberi şi albani care nu-i 
permiseseră să treacă pe la ei. În afară de acestea, cartea 
cuprinde fuga lui Mithridates prin ţara colchilor şi he: 
niochilor, precum și operaţiile desfășurate de el în 
Bosporus. 


EPITOMA CĂRȚII CII 


Cn. Pompeius a transformat Pontul în provincie ro- 
mană. Pharnaces, fiul lui Mithridates, a declarat război 
tatălui său. Mithridates, asediat în palatul său, deoarece 

otrava băută nu i-a pricinuit moartea, a fost ucis de 
un ostaș gall cu numele Bitocus, căruia îi ceruse să-l 
ajute în acest scop. Cn. Pompeius i-a supus pe iudei. El 
le-a cucerit templul lor din Ierusalem, nepîngărit pînă 
atunci. 


L. Catilina, neputînd suporta faptul că a căzut de 
două ori la consulat, a făcut o conjurație împreună cu 
praetorul Lentulus şi cu Cethegus și cu mai mulţi alţii, 
în scopul suprimării consulilor şi a senatului, pentru in- 
cendierea orașului şi răsturnarea republicii. Catilina îşi 
pregătise şi o armată în Etruria. Această conjurație a 
fost înăbușită datorită lui Marcus Tullius Cicero. Cati- 
lina a fost alungat din oraș, iar ceilalţi conjuraţi au fost 
executaţi. 


EPITOMA CĂRȚII CIII 


Catilina a fost nimicit împreună cu oastea sa de 
către proconsulul C. Antonius. P. Clodius, învinuit că a 
intrat îmbrăcat în haine femeieşti într-un sanctuar unde 
nu-i era îngăduit unui bărbat să intre, și, cu toate că 
necinstise şi pe soția marelui pontifice, a fost absolvit 
de orice vină. Praetorul C. Pontinius i-a supus la Solone 
pe allobrogi, care se răsculaseră. P. Clodius a trecut în 
rîndul plebeilor. C. Caesar i-a supus pe lusitani. El a 
candidat la consulat năzuind să pună mîna pe condu- 
cerea republicii. S-a făcut o înţelegere între cei trei 
fruntaşi ai cetăţii: Cn. Pompeius, M. Crassus și C. Caesar. 
Au fost impuse legile agrare de către consulul Caesar 
după o mare luptă, în pofida voinţei senatului şi a 
celuilalt consul, M. Bibulus. Proconsulul C. Antonius a 
fost înfrînt în războiul desfășurat în Thracia. M. Cicero 
a fost trimis în surghiun printr-o lege de către tribunul 
plebei, P. Clodius, sub acuzaţia că a executat cetățeni 
necondamnaţi. Caesar, plecînd în provincia Gallia, i-a 
supus pe helveţi, un neam nomad; aceştia, căutîndu-și 
locuri de așezare, voiau să meargă prin provincia Narbo, 
a lui Caesar. În afara acestor evenimente, cartea descrie 


https://biblioteca-digitala.ro 


EPITOME 3 25 


situaţia gallilor. Pompeius a fost sărbătorit cu triumf 
pentru izbînda ... împotriva fiilor lui Mithridates, a lui 
Tigranes şi împotriva fiului lui Tigranes. A fost salutat 
de întreaga adunare cu cognomenul de Magnus. 


EPITOMA CĂRȚII CIV 


Prima parte a acestei cărţi descrie aşezarea şi mora- 
vurile locuitorilor Germaniei. În vreme ce își conducea 
armata împotriva germanilor care trecuseră în Gallia 
sub conducerea lui Ariovistus, C. Caesar, fiind chemat 
de haedui şi de sequani, ale căror teritorii fuseseră ocu- 
pate de germani, a înlăturat neliniştea ostașilor prici- 
nuită de teama că au în față vrăjmași necunoscuţi, — 
într-o cuvîntare rostită în fața trupelor sale. Caesar a 
alungat din Gallia pe germani învingîndu-i în luptă. 
M. Cicero a fost readus din surghiun la Roma, spre 
marea bucurie a senatului şi a întregii Italii; pentru el 
stăruiseră, între alţii, Pompeius şi tribunul plebei, P. An- 
nius Milo. Cn. Pompeius a primit însărcinarea adminis- 
trării aprovizionării pe o perioadă de cinci ani. Caesar 
a primit supunerea ambianilor, suessionilor, viroman- 
duilor, atrebaţilor și belgilor, populaţii cu o mare densi- 
tate, după ce i-a biruit în luptă. După aceea, Caesar a 
luptat cu mare greutate împotriva nevrilor, una din 
aceste populaţii, şi i-a nimicit. Nevrii au purtat războiul 
cu Caesar pînă cînd din 60 000 de luptători au mai rămas 
în viață numai 1 000, iar din 600 de senatori au scăpat 
doar trei. S-a votat legea pentru transformarea Cyprului 
în provincie romană și pentru confiscarea în folosul 
statului a banilor regelui de acolo; lui M. Cato i s-a în- 
credințat însărcinarea rezolvării acestei chestiuni. Ptole- 
maeus, regele Egiptului, alungat de-ai săi, din regatul 
său, din pricina samavolniciilor pe care le înduraseră 
de la el, a venit la Roma. C. Caesar a învins într-o 
bătălie navală pe veneţi, un neam din vecinătatea Ocea- 
nului. Cartea mai cuprinde, pe lîngă acestea, faptele 
săvirşite de locotenențţii lui, cu aceleaşi succese. 

Peniru că, datorită opoziţiei tribunului plebei, C. Cato, 
alegerile de magistrați romani fuseseră zădărnicite, sena- 
torii au îmbrăcai veșminte de doliu. M. Cato, candidînd 
la praetură, cade la alegeri, fiind preferat în locul său 
Vatinius. Pentru că tot M. Cato s-a împotrivit legii prin 
care erau atribuite consulilor provinciile pe cinci ani, 
şi anume lui Pompeius — Hispaniile, lui Crassus — 
Syria şi războiul cu parții, Cato a fost pus în lanţuri 
de tribunul plebei, C. Trebonius, autorul legii. Proconsulul 
A. Gabinius l-a adus înapoi pe Ptolemaeus pe tronul 
Egiptului, alungîndu-l de acolo pe Archelaus, pe care 
egiptenii și-l aleseseră rege. Caesar, după ce a învins 
şi a nimicit pe germani în Gallia, a trecut Rinul și a 
supus ţinuturile învecinate şi apoi a trecut Oceanul în 
Britannia'f, întîmpinînd la început mari greutăți din 
pricina furtunilor violente. Cea de-a doua trecere a lui 
Caesar a fost mai fericită şi după ce a nimicit o mare 
mulțime de vrăjmași, Caesar a pus stăpînire pe o parte 
din insulă. 


EPITOMA CĂRȚII CVI 


Iulia, fiica lui Caesar şi soţia lui Pompeius, s-a stins 
din viaţă. Poporul, în semn de cinstire, a hotărît s-o 
înmormînteze în Cîmpul lui Marte. Citeva populaţii 
gallice, avînd în frunte pe Ambiorix, căpetenia eburoni- 
lor, s-au rupt de romani; Cotta și Titurius, legaţii lui 
Caesar, prinși în cursă de galli împreună cu oastea 
pe care o comandau, au fost măcelăriți. După ce au fost 
apărate cu mare trudă chiar taberele celorlalte legiuni 
atacate, între care se afla şi aceea din ţinutul treverilor 
în fruntea căreia era Q. Cicero, dușmanii au fost în- 
frînţi de Caesar într-o luptă. M. Crassus”, care plănuia 
să declare război parţilor, a trecut fluviul Euphrat. Fiind 
învins în lupta în care a căzut și fiul său, Crassus şi-a 
retras rămăşiţele oastei sale pe o colină; fiind chemat 

la o întrevedere de dușmani a căror căpetenie era Sure- 
nas, sub pretextul de a trata pacea, a fost prins şi, 
luptîndu-se să nu ajungă viu să fie chinuit, a fost 
omorit. 


EPITOMA CĂRȚII CVII 


C. Caesar, după ce i-a bătut pe treveri în Gallia, a 
trecut din nou în Germania. Neîntîlnind acolo însă nici 
un duşman, Caesar s-a înapoiat în Gallia, i-a învins pe 
eburoni și alte cetăţi gallice care conspiraseră, şi l-a 
urmărit şi pe Ambiorix care fugise. Plebeii au ars în 
curie pe P. Clodius, ucis pe via Appia la Bovillae de 
către T. Annius Milo, candidat la consulat. Deoarece, 
cu prilejul candidaturii la consulat, Hypsaeus Scipio și 
Milo stîrniseră tulburări încăierîndu-se cu armele și folo- 
sind forţa, senatul l-a însărcinat pe Cn. Pompeius să 
înăbușe aceste tulburări. El a fost ales consul pentru 
a treia oară în lipsă şi fără coleg, ceea ce nu s-a mai 
întîmplat înainte cu nimeni. Hotărîndu-se anchetarea 
morţii lui P. Clodius, după judecată, Milo a fost con- 
damnat şi trimis în exil. S-a votat o lege prin care 
Caesar era îndreptăţit să candideze în lipsă la consulat, 
deşi M. Cato s-a împotrivit şi a vorbit împotriva acestei 
legi. în afară de aceste evenimente, cartea cuprinde 
istorisirea operaţiilor militare desfăşurate de C. Caesar 
împotriva gallilor care se răsculaseră cu toţii, avîndu-l 
în frunte pe Vercingetorix Arvernul, precum şi asediile 
grele ale oraşelor gallice, între care şi a oraşului Avari- 
SE, capitala biturigilor şi a Gergoviei, capitala arver- 
nilor. 


EPITOMA CĂRȚII CVIII 


C. Caesar i-a învins pe galli la Alesia și a primit 
supunerea tuturor cetăților gallice care ridicaseră ar- 
mele. C. Cassius, quaestorul lui M. Crassus, i-a bătut pe 

parți care trecuseră în Syria. M. Cato, candidînd la con- 
sulat, a căzut la alegeri, fiind aleşi consuli Ser. Sulpi- 
cius şi M. Marcellus. C. Caesar a supus pe bellovaci şi 
alte populaţii gallice. în afară de aceste evenimente, 
cartea descrie luptele dintre consuli pentru trimiterea 
unui succesor lui C. Caesar. În senat a luat cuvîntul 
consulul Marcus Marcellus, spunînd să-și prezinte Caesar 
personal candidatura, deoarece, potrivit legii, acesta nu 
trebuie să-și păstreze provinciile decît pe durata consula- 
tului; cartea mai descrie şi operaţiile militare desfășurate 
în Syria de M. Bibulus. 


EPITOMA CĂRȚII CIX 


„„.„care este prima din istorisirea războiului civil. 
Această carte istoriseşte cauzele războiului civil şi 
începuturile lui, împotrivirea la trimiterea unui succesor 
lui C. Caesar, deoarece acesta declarase că nu-și va tri- 
mite la vatră armata dacă nu va face același lucru şi 
* Pompeius. Mai descrie și acţiunile tribunului plebei, 
C. Curio, împotriva lui Caesar mai întîi, şi în favoarea 
lui Caesar, mai pe urmă. După ce s-a dat un senarus- 
consultum prin care să se trimită un succesor lui Caesar, 
după alungarea din oraş a tribunilor plebei M. Antonius 
şi Q. Cassius, deoarece aceştia împiedicau intrarea în 
vigoare a acestui senatus-consultum prin opoziţia lor, 
senatul a însărcinat pe consuli şi pe Cn. Pompeius să 
vegheze ca nu cumva republica să sufere un neajuns. 
C. Caesar a sosit cu armata sa în Italia pentru a-i urmări 
pe adversarii săi prin război. El a cucerit oraşul Corfi- 
nium luîndu-i prizonieri pe L. Domitius și pe L. Lentu- 
lus, cărora apoi le-a dat drumul. Caesar l-a alungat pe 


Cn. Pompeius şi pe ceilalți partizani ai acestuia din 
Italia. 

EPITOMA CĂRŢII CX 


„..care este a doua din istorisirea războiului civil. 

C. Caesar a asediat Massilia care îi închisese porţile 
şi lăsîndu-și pe legaţii săi, C. Trebonius și D. Brutus, cu 
împresurarea acestui oraş, el a plecat în Hispania. Acolo 
Caesar a primit supunerea lui L. Afranius și a lui 
M. Petreius, legaţii lui Cn. Pompeius, împreună cu 7 
legiuni, la Ilerda, dar îi lasă pe toţi să plece nevătă- 
maţi!, subordonînd autorităţile sale şi pe Varro, legatul 
lui Pompeius, împreună cu armata lui. Caesar a acordat 
locuitorilor din Gades cetăţenia. Massilienii, biruiţi în 
două bătălii navale, după un lung asediu, s-au supus 
autorităţii lui Caesar. C. Antonius, legatul lui Caesar, 
a fost luat prizonier, după ce a fost înfrînt în lupta 
contra pompeienilor dată în Illyricum. În acest război, 
opiterginii transpadani, sprijinitorii lui Caesar, deoa- 
rece pluta lor fusese prinsă de vasele duşmane, ca să 
nu cadă în mîinile vrăjmaşilor, s-au atacat unii pe alţii, 
omorîndu-se. C. Curio, legatul lui Caesar în Africa, după 
ce a izbîndit în lupta împotriva lui Varus, căpetenia 
partidei pompeienilor, a fost bătut cu oastea sa de 
Iuba, regele Mauretaniei. C. Caesar a trecut în Grecia. 


EPITOMA CĂRȚII CXI 


„„„care este a treia din istorisirea războiului civil. 
Praetorul M. Coelius Rufus a fost scos din magistra- 
tură şi alungat din oraş, deoarece semăna răzvrătire în 
Roma, ademenind pe plebei cu nădejdea unei legi de 
ştergere a datoriilor. El s-a unit cu Milo care strinsese 
o oaste alcătuită din sclavi. Deoarece şi unul și altul 
plănuiau războiul, au fost omoriţi. Cleopatra, regina 
Egiptului, a fost alungată de pe tron de fratele său, 
Ptolemaeus. În Spania, cordubenii împreună cu două 
legiuni ale lui Varro au părăsit tabăra lui Caesar, din 
pricina lăcomiei şi cruzimii praetorului Q. Cassius. 
Cn. Pompeius, asediat de Caesar la Dyrrachium, după ce 

garnizoanele sale au capitulat cu mari pierderi pentru 
ambele tabere, a izbutit să scape din împresurare și a 
strămutat războiul în Thessalia, însă a fost învins pe 
cîmpul de bătaie la Pharsalus. Cicero a rămas în tabără, 
nefiind un bărbat născut pentru războaie. Caesar i-a 
iertat pe toți dușmanii săi din partida adversă care 
i-au recunoscut autoritatea. 


EPITOMA CĂRŢII CXII 


„care este a patra din istorisirea războiului civil. 

Această carte descrie intrarea în derută a partidei 
învinse și împrăştiate pe diferitele meleaguri ale pă- 
miîntului. Cn. Pompeius, după ce s-a îndreptat spre 
Egipt, a fost ucis din ordinul regelui Ptolemaeus, pupilul 
său, din îndemnul educatorului său Theodotus — care 
se bucura de o mare trecere în faţa regelui — şi al lui 
Pothinus, de către Achillas, care primise însărcinarea 
acestui omor, într-o barcă înainte de a debarca pe uscat. 
Soţia sa, Cornelia, şi fiul său, Sextus Pompeius, s-au 
refugiat în Cypru. Caesar, după trei zile de urmărire, 
cînd Theodotus i-a adus capul şi inelul lui Pompeius, 
s-a indignat și a vărsat lacrimi. După aceea a intrat, nu 
fără pericol, în Alexandria, a cărei populaţie era în 
învălmășeală. Caesar, desemnat dictator, a restabilit pe 
Cleopatra pe tronul Egiptului și l-a învins pe Ptolemaeus 
care îi declarase război din îndemnul aceloraşi sfătuitori 
cu care îl omorise pe Pompeius. Ptolemaeus, în vreme 
ce fugea, s-a scufundat cu barca în Nil. În afară de 
acestea, se mai istoriseşte marșul anevoios al lui M. 
Cato cu legiunile sale în deșeri şi războiul desfășurat cu 
insucces de Cn. Domitius împotriva lui Pharnaces. 


EPITOMA CĂRȚII CXIII 


„care este a cincea din istorisirea războiului civil. 
Întărindu-se partea pompeiană în Africa, conducerea 
acesteia a fost încredinţată lui P. Scipio, deoarece Cato, 

căruia i se oferea o comandă egală, a cedat-o. Şi, în 
vreme ce se delibera asupra distrugerii oraşului Utica”, 
datorită faptului că acesta îl susținea pe Caesar, și 
deoarece M. Cato se împotrivise acestei acţiuni, Iuba, 
dimpotrivă, sfătuindu-i pe pompeiani să distrugă Utica, 
Cato este însărcinat cu asigurarea ocrotirii şi paza aces- 
tui oraş. Cn. Pompeius, fiul lui Pompeius cel Mare, a 
aprins din nou războiul împotriva lui Caesar, după ce a 
strîns forţe în Hispania, a căror comandă nu voia s-o 
primească nici Afranius, nici Petreius. Pharnaces, fiul 
lui Mithridates, regele Pontului, a fost cu repeziciune în- 
vins în război. Deoarece la Roma tribunul plebei, P. Do- 
labella, stîrnise tulburări cu propunerea unei legi în 
legătură cu ştergerea datoriilor şi deoarece, datorită 
acestui fapt, plebeii se agitau, comandantul cavaleriei, 
M. Antonius, a adus trupe în oraş, doborînd 800 de 
plebei. Izbucnește o răscoală în rîndurile veteranilor 
care cereau trimiterea la vatră; Caesar a încuviinţat 
aceasta. După ce a trecut în Africa, înfruntînd mari: 
primejdii, s-a războit cu trupele regelui Iuba. 


EPITOMA CĂRȚII CXIV 


„..care este a şasea din istorisirea războiului civil. 
Cavalerul roman Caecilius Bassus din tabăra pom- 
peiană a aprins războiul în Syria, după ce Sextus Caesar 
a fost părăsit de legiunea sa, care trecuse de partea lui 
Bassus, şi a fost omorit. Caesar a învins pe praetorul 
Scipio şi pe luba la Thapsus%, după ce le-a cucerit 
taberele acestora. Cînd a auzit de această înfrîngere, 
Cato s-a străpuns cu sabia la Utica; venindu-i repede 
în ajutor fiul său, acesta îi dădu îngrijiri, însă Cato, 
în toiul îngrijirilor, își redeschise rana şi-şi dădu sfirşi- 
tul, în vîrstă de 48 de ani. Petreius îl ucise pe luba, 
dar îşi ridică şi el viaţa. P. Scipio, înconjurat pe vas, 
a adăugat la moartea lui demnă o vorbă demnă, căci 
duşmanilor care întrebau de comandant le-a răspuns: 
„comandantul e în siguranță“. Faustus și Afranius au 

fost omoriţi. Fiul lui Cato a fost iertat. Brutus, legatul 
lui Caesar i-a învins în luptă pe bellovaci, căci ridicaseră 
din nou armele. 


EPITOMA CĂRŢII CXV 


„..care este a șaptea din istorisirea războiului civil. 

Caesar a fost sărbătorit pentru cele patru triumfuri 
obţinute în Gallia, Egipt, Pont şi Africa. El a dat un 
ospăț, precum și spectacole de tot felul. Caesar a în- 
cuviințat întoarcerea fostului consul, M. Marcellus, la 
rugăminţile senatului; însă Marcellus nu s-a putut bu- 
cura de această binefacere, deoarece a fost ucis la Athena 
de Cn. Magius, un client al său. Caesar a făcut recensă- 
miîntul populaţiei cu care prilej au fost numărați 150 000 
de cetăţeni. Pornind în Hispania împotriva lui Cn..Pom- 
peius, după ce a desfășurat numeroase operaţii militare 
şi a cucerit acolo cîteva orașe, a obţinut victoria deci- 
sivă lîngă orașul Munda?, cu mare efort. Sextus Pom- 
peius a scăpat de acolo cu fuga. 


EPITOMA CĂRȚII CXVI 


„„„care este a opta din istorisirea războiului civil. 

C. Caesar a fost sărbătorit pentru a cincea oară pen- 
tru triumful din Hispania. După ce i s-au decretat de 
către senat foarte multe şi mari onoruri, între care 
acela de a fi numit „părinte al patriei“ şi acela de a fi 
inviolabil, precum și dictator pe viaţă, şi-a atras ura îm- 
potriva lui din pricină că, într-o zi, pe cînd senatorii 
îi decernau aceste onoruri, iar el ședea în faţa templu- 
lui zeiţei Venus Genitrix, el nu s-a sculat de pe jilțul 
său; apoi, pentru că, cu prilejul sărbătorii Lupercalia, 
consulul Marcus Antonius, colegul său, i-a pus coroana 
pe cap, însă Caesar a așezat-o pe scaun, şi, în sfîrşit, 
pentru că, el scosese din funcţiune pe tribunii plebei, 

Epidius Marcellus şi Caesetius Flavus, care căutaseră 
să atragă ura poporului împotriva lui, sub acuzaţia că 
urmăreşte să devină rege. Din aceste pricini, s-a urzit o 
conspirație împotriva lui Caesar, ale cărei căpetenii au 
fost M. Brutus şi C. Cassius, iar din partidul caesarian, 
D. Brutus și C. Trebonius. Caesar a fost ucis primind 
23 de lovituri de pumnal în curia lui Pompeius. Capi- 
toliul a fost apoi ocupat de ucigaşii lui Caesar. După 
ce senatul a decretat amnistia pentru făptuitorii crimei, 
iar copiii lui Antonius şi ai lui Lepidus au fost predaţi 
ca ostatici, conjuraţii au coborit din Capitoliu. În testa- 
mentul lui Caesar fusese pus moştenitor pe jumătate 
din averea sa C. Octavius, nepotul surorii sale, care 
fiind primit în adopţie de Caesar i-a luat și numele. 
Trupul lui Caesar, după ce a fost purtat spre Cîmpul 
lui Marte, a fost ars aici în faţa rostrelor. Dictatura a 
fost desființată pentru totdeauna?. C. Amatius, provenit 
din stratul cel mai de jos, care se dăduse drept fiul lui 
C, Marius și pricinuise tulburări, aţiţind pe plebeii lesne 
încrezători, a fost omorît. 


EPITOMA CĂRȚII CXVII 


Cn. Octavius a venit la Roma din Epir, căci acolo îl 
trimisese Caesar care avea de gînd să poarte război 
în Macedonia. Primit sub auspicii favorabile la Roma, 
el a luat și numele lui Caesar. În toiul învălmășelii şi 
tulburărilor, M. Lepidus a pus mîna pe funcțiunea de 
pontifex maximus. Şi consulul M. Antonius a exercitat 
la Roma o dominație tiranică. El a impus prin forță 
legea referitoare la schimbarea comandamentelor în 
provincii, iar cînd Caesar i-a cerut sprijinul împotriva 
ucigașilor unchiului său, Antonius l-a copleșit cu insulte. 
Caesar se pregăteşte să lupte contra lui Antonius pentru 
apărarea sa şi a statului. El cheamă înapoi veteranii 
trimişi pentru a fi colonizați. Pe de altă parte, legiunile 
a IV-a şi Martia au trecut cu toate unităţile de la Anto- 
nius la Caesar. Apoi au trecut și mai mulţi la Caesar din 
pricina cruzimii lui M. Antonius care ucidea în tabăra 

lui pe toţi care i se păreau suspecți. D. Brutus a ocupat 
cu oastea sa Mutina, pentru a se împotrivi lui Anto- 
nius, care căuta să pună stăpînire pe Gallia Cisalpină. 

în afară de aceste evenimente, cartea mai istorisește 
şi mișcările făcute de amîndouă taberele, pentru a pune 
mîna pe provincii, precum și preparativele de război, 


EPITOMA CĂRŢII CXVIII 


in Grecia, M. Brutus, sub pretextul că apără republica 
şi că întreprinde războiul împotriva lui M. Antonius, a 
pus mîna pe armata comandată de Vatinius, precum și 
pe provincia acestuia. Lui C. Caesar care luase armele 
în numele republicii, deși simplu cetățean, senatul i-a 
acordat puterea de propraetor cu însemnele consulare 
şi cu titlul de senator. M. Antonius l-a împresurat pe 
D. Brutus la Mutina. Solii trimişi de senat la el în vede- 
rea păcii, n-au putut să încheie pacea. Poporul roman 
a îmbrăcat haina de doliu. M. Brutus a subordonat 
autorităţii sale pe praetorul C. Antonius în Epir împre- 
ună cu oastea lui. 


EPITOMA CĂRȚII CXIX 


C. Trebonius a fost omorît în Asia, fiind atras în 
cursă de către P. Dolabella. Datorită acestei crime, Dola- 
bella a fost declarat dușman de către senat. După ce 
consulul Pansa a fost învins în luptă de Antonius, ve- 
nindu-i în ajutor cu oastea lui, consulul A. Hirtius a 
făcut ca situaţia ambelor tabere să se egaleze, deoarece 
acesta a bătut trupele lui Marcus Antonius. Învins apoi 
de Hirtius şi Caesar, Antonius a fugit în Gallia şi acolo 
s-a unit cu Lepidus şi cu legiunile de sub comanda 
acestuia. Antonius a fost declarat duşman de către se- 
nat, împreună cu toţi cei care erau în garnizoanele lui. 
A. Hirtius, care după victorie căzuse chiar în tabăra 

duşmanilor, precum şi C. Pansa, care s-a stins din viaţă 
din pricina unei răni primite în luptă cu vrăjmașii, au 
fost înmormîntaţi în Cîmpul lui Marte. Senatul însă nu 
s-a arătat recunoscător faţă de C. Caesar, care rămăsese 
singur în viaţă dintre cei trei conducători. Măcar că s-a 
decretat sărbătorirea triumfului pentru D. Brutus, care 
fusese eliberat din încercuirea de la Mutina de Caesar, 
senatul nu a făcut menţiune cu destulă recunoştinţă 
pentru Caesar şi soldaţii lui. Din această pricină, C. Cae- 
sar s-a împăcat din nou, prin mijlocirea lui M. Lepidus, 
cu M. Antonius. El a venit la Roma cu armata şi sosirea 
sa a înspăimîntat pe cei care fuseseră nedrepţi cu dînsul, 
astfel încît a fost ales consul, cu toate că avea numai 
19 ani. 


EPITOMA CĂRȚII CXX 


C. Caesar, consul, a impus o lege pentru anchetarea 
celor din pricina cărora fusese ucis tatăl său. După ce 
au fost citați în virtutea acestei legi, Marcus Brutus, 
C. Cassius și D. Brutus, aceștia au fost condamnaţi în 
lipsă. Antonius și-a sporit forțele sale prin alăturarea 
de partea sa a lui Asinius Pollio și a lui Munatius Plan- 
cus cu armatele lor. D. Brutus, căruia senatul îi dăduse 
însărcinarea să-l urmărească pe Antonius, a fugit, fiind 
părăsit de legiunile sale. El a fost ucis de Capenus Sequa- 
nus din ordinul lui Antonius, în mîna căruia căzuse. 
C. Caesar a făcut pace cu Antonius și Lepidus, așa încît 
C. Caesar, Lepidus şi Antonius au hotărît să cîrmuiască 
republica pe timp de cinci ani în calitate de triumviri 
şi fiecare să proscrie pe adversarii săi. În rîndurile aces- 
tor proscriși au fost foarte mulţi cavaleri romani, pre- 
cum și 130 de senatori, între ei fiind şi L. Paullus, fratele 
lui M. Lepidus, şi L. Caesar, unchiul lui Antonius, şi 
Cicero. Capul lui Cicero, ucis cînd avea 63 de ani de 
Popillius, un ostaș din legiune şi mîna lui dreaptă, au 
fost puse pe tribuna rostrată. În afară de aceste eveni- 
mente cartea mai cuprinde descrierea operaţiilor desfă- 
şurate de M. Brutus în Grecia. 

EPITOMA CĂRȚII CXXI 


.„„care se spune că a fost publicată după moartea lui 
Augustus. 

C. Cassius, căruia senatul îi dăduse însărcinarea să-l 
urmărească cu război pe Dolabella, declarat duşman al 
statului, fiind învestit cu autoritatea de a sluji republica, 
a izbutit să-și subordoneze sieşi Syria, împreună cu cele 
trei armate care erau în acea provincie. Cassius l-a 
constrins pe Dolabella, care fusese împresurat la Lao- 
dicea, să-şi ridice viaţa. Şi M. Antonius, căzut prizonier, 
a fost suprimat din ordinul lui M. Brutus. 


EPITOMA CĂRȚII CXXII 


M. Brutus a luptat cu succes împotriva thracilor. 
Punînd stăpînire pe toate provinciile de dincolo de 
mare, precum și pe armate, M. Brutus şi C. Cassius 
s-au întîlnit la Smyrna pentru a întocmi împreună pla- 
nul viitorului război. În consfătuirea comună ei l-au ier- 
tat pe Publicola, fratele lui M. Messalla, care era în 
lanţuri. 


EPITOMA CĂRȚII CXXIII 


Sextus Pompeius, fiul lui Pompeius cel Mare, a ocu- 
pat mai întîi oraşul Messana din Sicilia, și apoi în- 
treagă această provincie, după ce şi-a recrutat din Epir 
o oaste alcătuită din proscrişi şi sclavi fugiţi, şi după 
ce a făcut cu aceste trupe piraterii, fără să stăpînească 
însă vreun teritoriu undeva. El l-a învins într-o bătălie 
navală pe Q. Salvidienus, legatul lui Caesar, după ce l-a 
omorît pe Pompeius, praetorul Bithyniei. Caesar şi An- 
tonius au trecut cu oştile lor în Grecia, cu planul de a 
duce războiul împotriva lui Brutus şi Cassius. Q. Corni- 
ficius l-a biruit în Africa în luptă pe T. Sextius, căpe- 
tenia taberei cassiane. 


https://biblioteca-digitala.ro 


EPITOME 337 


EPITOMA CĂRȚII CXXIV 


C. Caesar și Antonius au luptat la Philippi cu Brutus 
şi Cassius cu rezultat îndoielnic, deoarece ambele tabere 
învinseseră la aripa lor dreaptă, iar cei care izbîndiseră 
cuceriseră și taberele celor învinşi. Însă moartea lui 
Cassius a făcut ca soarta războiului să nu mai fie deo- 
potrivă pentru ambele părți. Cassius care se găsea la 
aripa care fusese respinsă, convins că întreaga sa armată 
este înfrîntă, și-a ridicat viața. Apoi M. Brutus, învins 
în cea de-a doua bătălie, a sfîrşit şi el cu viaţa, rugîndu-l 
pe Straton care-l însoţise în fugă să-l străpungă cu sabia. 
La fel au făcut şi alți vreo 40 de cavaleri romani între 
care şi Q. Hortensius. 


EPITOMA CĂRȚII CXXV 


Caesar, lăsîndu-l dincolo de mare pe Antonius — 
căruia îi fuseseră cedate aceste provincii cu prilejul îm- 
părțirii imperiului între ei, — s-a înapoiat în Italia şi a 
împărţit pămînturi veteranilor. Cu mari primejdii el a 
înăbușit tulburările pricinuite de ostaşii armatei sale, 
pe care Fulvia, soția lui M. Antonius, îi corupsese, aţi- 
țîndu-i împotriva comandantului lor. Consulul L. Anto- 
nius, fratele lui M. Antonius, i-a declarat război lui Caesar 
din îndemnul aceleiași Fulvia. După ce a atras de partea 
sa populaţiile în ale căror pămînturi fuseseră colonizați 
veteranii săi, după ce l-a biruit pe M. Lepidus, care fusese 
însărcinat să apere orașul cu armata lui, Caesar a tăbărît 
asupra Romei ca un vrăjmaş. 


EPITOMA CĂRȚII CXXVI 


C. Caesar în vîrstă de 23 de ani l-a silit prin foame să 
se predea, prinzindu-l pe L. Antonius care fusese îm- 
presurat în Perusia; el încercase în cîteva rînduri să 

facă o ieșire, dar i se zădărniciseră toate încercările. Și 
pe acesta și pe toţi ostașii lui, Octavius i-a iertat. El a 
distrus  Perusia. Subordonînd autorităţii sale toate 
armatele taberei adverse, Octavius a pus capăt acestui 
război fără vărsări de sînge. 


EPITOMA CĂRȚII CXXVII 


Parţii, sub conducerea lui Labienus, care făcuse parte 
din tabăra pompeiană, au năvălit în Syria. După ce l-au 
învins pe Decidius Saxa, legatul lui M. Antonius, au 
ocupat toată acea provincie. M. Antonius, după ce [s-a 
pregătit] să ducă războiul împotriva lui Caesar? [după 
pierderea] soţiei sale, Fulvia, ca să nu mai fie nici o 
piedică în calea înţelegerii dintre comandanţi, după 
ce a făcut pace cu Caesar, a luat în căsătorie pe sora 
acestuia, Octavia. Antonius îl denunţă pe Q. Salvidienius 
că uneltește planuri criminale împotriva lui Caesar şi, 
fiind osîndit la moarte, acesta şi-a ridicat singur zilele. 
P. Ventidius, legatul lui Antonius, i-a izgonit pe parți 
din Syria, învingîndu-i în bătălie şi l-a ucis şi pe coman- 
dantul lor, Labienus. Pentru că Sextus Pompeius stăpi- 
nea Sicilia şi în felul acesta era privit ca un duşman 
aflat în vecinătatea Italiei şi pentru că ameninţa apro- 
vizionarea cu cereale, Caesar şi Antonius îi cer acestuia 
şi obţin să încheie pace cu el, încuviinţîndu-i să admi- 
nistreze provincia Sicilia. În afară de aceste evenimente, 
cartea mai descrie tulburările din Africa și războaiele 
purtate acolo. 


EPITOMA CĂRȚII CXXVIII 


Pentru că Sextus Pompeius primejduia din nou ma- 
rea prin tilhăriile lui şi nu respecta pacea pe care o 
încheiase, Caesar s-a simţit nevoit să pornească din nou 
războiul împotriva acestuia, măsurîndu-se cu el în două 
bătălii navale cu rezultate nedecise. P. Ventidius, lega- 


https://biblioteca-digitala.ro 


EPITOME 3 39 


tul lui M. Antonius, i-a biruit într-o luptă pe parți în 
Syria şi l-a ucis pe regele acestora. Și iudeii au fost 
supuşi de legaţii lui Antonius. În afară de aceste eveni- 
mente, cartea istoriseşte și pregătirile în vederea războiu- 
lui sicilian. 


EPITOMA CĂRŢII CXXIX 


Războiul împotriva lui Sextus Pompeius a fost dus 
dîndu-se bătălii navale cu rezultat felurit: una dintre 
cele două flote ale lui Caesar, avînd în fruntea ei pe 
Agrippa, a învins, în schimb, cealaltă flotă — coman- 
dată de Caesar — fiind distrusă, a debarcat, înfruntînd 
mari primejdii, ostaşii pe țărm. După aceea, S. Pom- 
peius, fiind învins, a fugit în Sicilia. M. Lepidus, care 
trecuse din Africa în Italia sub pretextul că vrea să 
poarte război ca aliat al lui Caesar împotriva lui Sextus 
Pompeius, deoarece a pornit războiul împotriva lui 
Caesar, a fost părăsit de ostașii săi. Renunţînd la demni- 
tatea de triumvir, el a fost lăsat în viaţă. M. Agrippa a 
fost distins de Caesar cu coroana navală. Această cinstire 
nu mai fusese acordată mai înainte nimănui. 


EPITOMA CĂRŢII CXXX 


M. Antonius, în vreme ce petrecea cu Cleopatra”, a 
declarat război parţilor, intrînd în ţara mezilor cu 18 
legiuni și 16 000 de călăreţi, şi, după ce a pierdut două 
legiuni, el s-a retras fără să fi izbindit în vreo luptă, 
urmărit de parți. Stăpînit de o uriaşă panică şi cu oastea 
sa ameninţată de primejdii, Antonius s-a înapoiat în 
Armenia străbătind în fugă, în 21 de zile, 300000 de 
pași. El a pierdut cam 8 000 de oameni din cauza vremii 
rele. Antonius a suferit din vina sa și a fost nevoit 
să îndure şi cumplitele vitregii ale anotimpului, în afară 

de neajunsurile unui război întreprins cu atita insucces, 
şi s-a grăbit, pentru că n-a vrut să ierneze în Armenia, 
să se ducă la Cleopatra. 


EPITOMA CĂRŢII CXXXI 


în vreme ce se prefăcea că se pune sub ocrotirea 
lui M. Antonius, Sextus Pompeius, care plănuia să se 
războiască cu el în Asia, a fost împiedicat de la această 
acţiune de legaţii triumvirului și apoi omorît. Caesar a 
înăbuşit tulburările stirnite de veterani, înfruntînd mari 
primejdii. El i-a supus pe iapyzi, pe dalmaţi şi pe pan- 
noni. Antonius a poruncit să fie virît în lanţuri Arta- 
vasdes, regele Armeniei, după ce l-a atras la el şi i-a 
dat asigurări de bună-credinţă. El a dat tronul Arme- 
niei fiului său născut de Cleopatra, pe care începuse 
s-o considere ca pe soţia sa, fiind îndrăgostit de ea de 
multă vreme. 


EPITOMA CĂRȚII CXXXII 


Caesar i-a supus pe dalmaţi în Illyricum. M. Anto- 
nius, din pricina dragostei sale pentru Cleopatra care 
îi născuse doi fii, pe Philadelphus şi pe Alexander, nu 
voia nici să vină la Roma, dar nici să renunțe la 
puterea de triumvir la expirarea termenului, ci urzea 
războiul pe care voia să-l ducă împotriva Romei şi a 
Italiei; el strînge uriaşe forţe, atît navale, cît și terestre; 
în acest scop şi divorţează de Octavia, sora lui Caesar. 
Acesta a trecut cu oastea sa în Epir. 

Cartea mai istorisește şi bătăliile navale și luptele 
dintre cavaleri în care Caesar a izbîndit. 

M. Antonius, învins în bătălia navală de la Actium5, 
s-a refugiat în Alexandria. Împresurat de Caesar, el a 
ajuns la cea din urmă treaptă a deznădejdii şi, în- 
deosebi, determinat de mincinoasele zvonuri care ves- 
teau că a fost ucisă Cleopatra, s-a omorît și el. Caesar 
puse stăpînire pe Alexandria. Cleopatra, ca să nu ajungă 
la bunul plac al învingătorului, şi-a ridicat din propria 
ei vrere viața. Caesar s-a înapoiat la Roma unde a fost 
sărbătorit pentru un întreit triumf: primul, câștigat în 
Illyricum; cel de-al doilea, de pe urma victoriei sale de 
la Actium; cel de-al treilea — asupra Cleopatrei. El a 
pus capăt războiului civil în al 22-lea an de la începutul 
lui. M. Lepidus, fiul lui Lepidus triumvirul, făcînd o con- 
juraţie împotriva lui Caesar și urzind şi războiul, a 
fost prins şi ucis. 


EPITOMA CĂRȚII CXXXIV 


C. Caesar, după asigurarea păcii şi după stabilirea 
ordinii în administrarea tuturor provinciilor, şi-a luat 
cognomenul de Augustus, iar luna Sextilis a primit în 
cinstea lui numele de August. Augustus prezidează la 
Narbo o adunare şi face recensămîntul celor trei Gallii, 
pe care tatăl său, Caesar, le cucerise. 

Cartea mai istoriseşte războiul purtat de M. Crassus 
împotriva bastarnilor și moesilor și altor neamuri ... 


EPITOMA CĂRȚII CXXXV 


Această carte povesteşte războiul purtat de M. Cras- 
sus împotriva thracilor și de Caesar împotriva hispani- 
lor. Au fost supuşi şi salassii, o populaţie din Alpi. 

EPITOMA CĂRŢII CXXXVI 


Periocha de la această carte lipsește din manuscrise. 


EPITOMA CĂRȚII CXXXVII 


Periocha de la această carte lipseşte din manuscrise. 


EPITOMA CĂRŢII CXXXVIII 


Raetia a fost supusă de Ti. Nero și Drusus, fiii 
vitregi ai lui Caesar; Agrippa?%, ginerele lui Caesar, s-a 
stins din viaţă. Drusus a făcut recensămîntul populaţiei. 


EPITOMA CĂRȚII CXXXIX 


Cetățile Germaniei situate dincoace şi dincolo de 
Rin au fost atacate de Drusus. Tulburările care s-au 
ivit în Gallia din pricina recensămîntului au fost înăbu- 
şite. S-a consacrat un altar în cinstea lui Caesar, ridicat 
la confluenţa rîului Arar cu fluviul Ron, avînd ca preot 
pe C. Iulius Vercondaridubnus Haeduus. 


EPITOMA CĂRȚII CXL 


Cartea istoriseşte despre supunerea thracilor de către 
L. Piso, precum şi despre supunerea de către Drusus a 
cheruscilor, tencterilor, chattilor și a altor populaţii ger- 
manice de dincolo de Rin. A închis ochii Octavia, sora 
lui Augustus. Ea îl pierduse mai înainte pe fiul său, Mar- 
cellus?”, în amintirea căruia s-au construit teatrul? şi 
porticul care-i poartă numele. 

Această carte istorisește războiul purtat de Drusus 
împotriva populațiilor de dincolo de Rin, război în care 
au luptat ca tribuni militari Senectius şi Annectius, de 
obirşie din cetatea nervilor. Nero, fratele lui Drusus, i-a 
învins pe dalmaţi şi pe pannoni. S-a făcut pace cu parții, 
înapoindu-se romanilor de către regele acestora steagu- 
rile care fuseseră capturate prima oară de la Crassus 
şi a doua oară de la Antonius. 


EPITOMA CĂRȚII CXLII 


Această carte descrie războiul purtat de Drusus îm- 
potriva cetăților germanice de dincolo de Rin. Drusus 
s-a stins din viaţă din cauza unei fracturi (calul pră- 
bușindu-se peste piciorul său) după 30 de zile de la 
acest accident. Trupul lui Drusus a fost transportat la 
Roma de fratele său, Nero, care fusese chemat acolo de 
o ştafetă venită cu vestea asupra sănătăţii lui. Drusus 
a fost înmormîntat în mausoleul lui C. Iulius Caesar, 
I-a adus laude însuşi tatăl său vitreg, Augustus. Cu pri- 
lejul funeraliilor i s-au adus numeroase onoruri. 

Totuşi, în cursul nopţii următoare, a fost ridicat un 
al doilea foişor în acelaşi loc, chiar sub supravegherea 
lui, stîrnind în zorii zilei uimire în rîndurile vrăjmași- 
lor. În acelaşi timp şi un turn al orașului care fusese 
reduia lui cea mai puternică, după ce asediatorii au 
săpai galerii pe sub el, pricinuindu-i crăpături uriașe 
şi... Locuitorii din Contrebia înspăimîntaţi şi de acest 
incendiu, şi totodată îngroziţi şi din pricina prăbuşirii 
turnului, au părăsit în goană zidul orașului. 

Toată mulțimea a început atunci să strige în gura 
mare să se trimită la romani soli care să predea orașul. 
Aceeaşi vitejie care îndirjise pe asediatori l-a făcut 
mai blind acum pe învingător. După ce au fost primiţi 
ostaticii, el a pretins plata unei mici sume de bani și 
le-a luat toate armele. E] a poruncit ca toţi dezertorii de 
condiţie liberă să fie aduşi la dînsul în viaţă; în ce 
privește sclavii fugiţi, care erau la Contrebia într-un 
număr mai mare, el a ordonat ca înşişi locuitorii oraşu- 
lui să-i omoare. Acești sclavi au fost gituiţi şi aruncaţi 
de sus de pe metereze. Sertorius a suferit mari pierderi 
de oameni la acest asediu care a durat 44 de zile. Acolo. 
el l-a lăsat pe L. Insteius..., iar el şi-a condus trupele 
sale la fluviul Hiberus. Acolo a construit baracamente 
pentru iarnă în apropierea orașului care purta numele 
de Castra Aelia, în vreme ce Sertorius a rămas mai de- 
parte în castrul său. Între timp, el a ţinut în orașul 
Contrebia adunarea delegaților cetăților aliate. El a 
ordonat tuturor populațiilor provinciei să făurească 
arme, fiecare în raport cu trupele şi mijloacele sale. 
După ce inspectă toate acestea, Sertorius porunci ostaşi- 

lor să aducă vechile arme care ajunseseră de nefolosit 
fie din pricina deselor marşuri, fie din pricina asediilor, 
sau a luptelor şi a distribuit arme noi cu ajutorul cen- 
turionilor. De asemenea, și cavaleria a fost înzestrată 
cu arme noi. Călăreţilor li s-a distribuit şi îmbrăcăminte, 
pregătită de mai înainte și li s-a plătit solda. Au fost 
strînşi făurari, pe care el s-a străduit să-i caute cu 
grijă pretutindeni, cărora, după ce i-a închis în atelie- 
rele publice, le-a împărţit munca, fixîndu-le, după o 
socoteală anumită, ce pot să facă în fiecare zi. În felul 
acesta s-au făcut tot soiul de preparative de război, 
fiind [gata] toate în același timp. Nici lucrătorii n-au 
dus lipsă de materiale, deoarece cetăţile s-au străduit 
din răsputeri să facă dinainte toate pregătirile, şi la 
rîndul lor nici lucrătorii n-au stat degeaba la locul 
de muncă. După ce au fost chemate apoi soliile tuturor 
populațiilor şi cetăților, Sertorius le-a adus mulțumiri, 
pentru că i-au pus la îndemînă fără împotrivire ceea 
ce le poruncise. El le-a expus faptele săvîrşite cu vitejie 
și pe cele făcute cu prilejul asedierii orașelor dușmane 
şi i-a îndemnat în puţine cuvinte să ducă mai departe 
războiul, arătîndu-le cît de mult e în interesul provin- 
ciei Hispania ca partida sa să învingă. Ridicînd apoi 
adunarea, Sertorius le-a cerut tuturor să-și păstreze 
cumpătul și să se înapoieze în orașele lor. La începutul 
primăverii el l-a trimis pe M. Perperna cu 20000 de 
pedestrași şi cu 1500 de călăreţi la neamul ilurcaoni- 
lor, pentru a asigura apărarea țărmului maritim al acelui 
ţinut, dîndu-i îndrumări pe ce drum să conducă trupele 
pentru a apăra oraşele aliaţilor, pe care le ataca Pom- 
peius, şi din care locuri de pîndă să atace oastea aces- 
tuia. În același timp a trimis un ordin în scris lui 
Herennuleius, care se găsea în aceleași locuri, şi un altul 
lui L. Hirtuleius, în cealaltă provincie, dindu-le în- 
drumări cum vrea el să se desfășoare războiul: înainte 
de orice, să apere cetăţile aliate, însă să nu se măsoare 
în luptă cu Metellus, care este mai tare ca el şi prin 
prestigiu şi prin forțe. Însuși Sertorius nu avea in- 
tenția să pornească operaţiile împotriva lui Pompeius, 
fiind totodată convins că nici acesta nu va recurge la 
luptă. Dacă războiul va fi tărăgănat, dușmanului îi vor 

sosi cu vasele provizii de pretutindeni, fiindcă avea în 
spatele său şi în stăpînirea sa marea și toate provinciile, 
în vreme ce ei vor fi lipsiţi de orice, deoarece în vara 
trecută se consumaseră toate proviziile pe care le pregă- 
tiseră. Lui Perperna i s-a dat comanda peste regiunea 
maritimă, pentru a apăra ceea ce rămăsese neatins de 
atacurile vrăjmașilor, iar dacă i se va oferi prilejul, 
el îi va ataca la vreme luîndu-i pe neașteptate. Sertorius 
a hotărît să meargă cu oastea împotriva beronilor şi 
autrigonilor, despre care aflase că ceruseră ajutorul 
lui Pompeius în repetate rînduri în cursul iernii, atunci 
cînd el ataca oraşele Celtiberiei, şi că au trimis călăuze 
pentru a arăta drumul armatei romane; apoi, deseori 
ostașii lor au fost hărţuiţi de călăreţii acestor populaţii 
oriunde se duceau departe de castru, în timpul asediu- 
lui Contrebiei, pentru a face rost de nutreţ sau de pro- 
vizii. Chiar trecerea lui o va face pe la arvaci de unde 
va lua o hotărire relativ la război: împotriva cărui duş- 
man să se ducă mai întîi şi către care provincie să se 
îndrepte — spre țărmul mării, pentru a-l ţine departe pe 
Pompeius de Ilercaonia şi Contestania, și una şi alta 
fiind cetăţi aliate, sau să se îndrepte către Metellus şi 
Lusitania?  Sertorius, avînd asemenea frămîntări în 
minte, își conduse oastea în liniște de-a lungul fluviului 
prin ţinuturi pacificate, fără să pricinuiască pagube 
cuiva. Plecînd de acolo către bursaoni şi cascantini şi 
gracchuritani, după ce le-a devastat pe toate și le-a 
culcat la pămînt semănăturile, a ajuns lîngă Calagurris 
Nasica, un oraş aliat, şi, făcînd un pod, a trecut fluviul, 
aşezîndu-și castrul lîngă oraş. În ziua următoare îl tri- 
mise pe quaestorul M. Marius la arvaci şi la cerindoni, 
pentru a recruta trupe de la aceste neamuri şi a strînge 
cereale, ca să le iransporte de acolo la Conirebia, căreia 
i se mai spune şi Leucada; pe lingă acest oraș era cea 
mai prielnică trecere din ţinutul beronilor către ori- 
care regiune unde el ar fi hotărît să-şi conducă oastea. 
Sertorius l-a mai trimis şi pe C. Insteius, comandantul 
cavaleriei, la Segovia și la neamul vaccaeilor, pentru a 
recruta ostași, poruncindu-i să-l aştepte cu cavaleria la 
Contrebia. După plecarea acestora, a plecat şi Sertorius, 
conducîndu-și oastea prin ţinutul vasconilor şi și-a aşe- 

zat castrul la hotarele beronilor. În ziua următoare el 
trecu înainte cu cavaleria pentru a face recunoaşterea 
drumurilor. După ce porunci pedestrimii să-l urmeze 
în formaţie pătrată, el ajunse la Vareia, cel mai puter- 
nic oraș din acea regiune. Duşmanul ajunsese acolo nu 
fără ca locuitorii să A prins de veste. De peste tot călă- 
reţi şi din neamul lor, și de la autriconi... 


FRAGMENT DIN CARTEA CXXY 


Moartea lui Cicero 


M. Cicero, puţin înainte de sosirea triumvirilor, pă- 
răsise orașul Roma, încredințat — și pe bună drep- 
tate — că nu numai el nu va scăpa de Antonius, dar 
nici Cassius şi Brutus de Caesar; Cicero a fugit mai 
întîi la proprietatea sa de la Tusculum, de unde plecă 
pe drumuri ocolite la Formiae, cu intenția de a se 
îmbarca de la Caieta pe o navă. El ieşi în larg de cîteva 
ori, însă fie pentru că vînturile contrare îl împinseră 
înapoi, fie că nu putea suporta clătinările vasului pro- 
vocate de rostogolirea oarbă a talazurilor, a început să 
fie cuprins în cele din urmă de silă și de a mai fugi 
și de a mai trăi şi, înapoindu-se la prima lui vilă de 
la ţară, care se găsea la o depărtare de acolo ceva mai 
mare de 1 000 de pași spuse: „să mor în patria mea pe 
care am salvat-o de atîtea ori!“îl, 

Se știe sigur că Cicero avusese la îndemînă sclavi 
pregătiți să lupte cu curaj şi să-l apere cu credinţă, 
dar că a poruncit să lase lectica jos de pe umăr şi 
să îndure în liniște orice soarta îl va sili să sufere. Cicero 
se aplecă afară din lectică şi le oferi, fără să se clin- 
tească, grumazul său, pe care călăii i-l tăiară. Totuși, 
în nesăbuita lor cruzime, soldaţii nu s-au mulțumit nu- 
mai cu atît; ei i-au tăiat şi mîinile, imputîndu-i că „au 
scris împotriva lui Antonius“. Astfel, capul lui Cicero 
a fost adus lui Antonius și din porunca acestuia a fost 
pus între cele două miîini pe tribuna rostrată, unde 

fusese auzit vorbind fie în calitatea de consul, fie de 
multe ori ca bărbat consular, şi unde chiar în cursul 
acestui an oamenii îl ascultaseră cuvîntînd împotriva 
lui Antonius cu un glas cum nu s-a pomenit vreodată. 
Din pricina lacrimilor cu anevoinţă puteau privi ochii 
oamenilor mădularele măcelărite ale cetățeanului .. . 

Cicero a trăit 63 de ani, astfel încît dacă el n-ar fi 
fost răpus prin violenţă, moartea sa n-ar fi putut apărea 
prea de timpuriu. A avut un talent fericit atît în ce pri- 
veşte lucrările, cît şi răsplăţile. 

Și în cursul vieţii sale pline de o lungă propăşire, 
Cicero a primit crunte lovituri din partea sorții: sur- 
ghiunul, prăbușirea partidei sale, pentru care luptase, 
moartea fiicei sale atît de jalnică și de cumplită; moar- 
tea sa a fost singura dintre toate adversităţile pe care 
el a suporiat-o cu resemnare, atitudine demnă de un 
adevărat bărbat. Şi totuşi această moarte ar fi putut 
stîrni mai puţină revoltă, fiindcă nu avea să sufere ni- 
mic mai crud din partea adversarului său învingător 
decît ceea ce ar fi suferit dușmanul său dacă ar fi 
fost înfrînt. Căci dacă cineva ar cântări virtuțile și 
năravurile lui, ar aprecia că Cicero a fost un mare 
bărbat, a cărui amintire merită să dăinuie. Însă Cicero 
n-ar putea fi proslăvit cum se cuvine decît numai de un 
alt Cicero. 

1 Începutul cărţii lipsește din manuscrisele de azi ale operei lui 
Titus Livius. În foile pierdute autorul a povestit, desigur, îm- 
prejurările care au dus la războiul cu histrii, pe care îl găsim 
relatat în Florus, Epilomae, cartea I, cap. XXVI. 

Locuitorii peninsulei Histria (azi Istria) din nordul Mării Adria- 
tice, care se învecinau la sud-est cu liburnii, la răsărit cu 
iapizii. Spre vest, teritoriul lor se întindea pînă la gurile fluviu- 
lui Timavus, așa cum arată Strabo, Teoypapixă, cartea V, 
p. 215 și Titus Livius care, începînd cu acest capitol, istorisește 
operaţiile de cucerire întreprinse împotriva histrilor în anul 178 
î.e.n. 

Și astăzi poartă numele de Aquileia; era o localitate înfloritoare 
pe teritoriul venetic, în apropiere de graniţa cu Istria, la vest 
de Timavus (vezi Strabo, op. cit., cartea IV, pp. 206—208; 
Plinius, Naturalis historia, cartea III, cap. CXXVI; Titus 
Livius, cartea XXXIX, cap. XXII; cartea XL, cap. XXXIV; 
cartea XLV, cap. VI). Romanii aveau aici, în nordul Adriaticii, 
o colonie puternică. Au fost colonizați 3000 de pedestrași cu 
cite 50 de iugăre fiecare; centurionii au primit 100 de iugăre 
și cavalerii — 140, 

Oraşul s-a dezvoltat repede nu numai graţie aşezării lui stra- 
tegice, ci și comerțului care se făcea aici cu variate produse 
naturale: vin, ulei, vite, chiar sclavi, datorită faptului că era 
așezat în partea de nord a Adriaticii, în drumul de legătură 
între Italia și Europa Centrală. Același rol îl va juca mai tirziu 
Veneţia și în vremea noastră Trieste (vezi Strabo, op. cit, 
cartea IV. p. 207, cartea V, p. 214, cartea VII, p. 345. 

Autorii vechi (vezi Strabo, op. cit., cartea V, p. 1; Plinius, 
op. cit., cartea II, cap. CIII, CCXXV, CCXXIX; cartea III, cap. 
XVIII etc.) vorbesc, în general, de un fluviu cu acest nume, 

care avea 9 izvoare și care forma granița dintre Histria și 
Veneţia. Se credea că acesta îşi avea începutul în lacul cu 
același nume, de care este vorba numai aici la Titus Livius. 
După A. Degrassi Archeografo Triestino, XII, 1926, pp. 307— 
321 Lacus Timavi nu ar fi altceva decit lățirea fluviului Timavus 
la vărsarea lui în Marea Adriatică. 
Este vorba despre Marea Adriatică, denumită Mare Superum 
(Marea de Sus). 
Duumviri navales era titulatura comandanților de flotă; aceștia 
se numeau și praefecti classi. Această funcțiune a lost creată 
în 311 î.e.n. și corespunde azi funcţiei de amiral. Duumvirii erau 
ajutaţi de quaestores classici. 
Port la Marea Adriatică, în ţinutul Picenum. După unii istorici, 
a fost fundat de etrusci pe la 390 î.e.n. (vezi Plinius, op.cit. 
cartea. III, cap. CXI, Strabo, op. cit., cartea V, p. 241) şi se 
afla pe o prelungire în mare a muntelui Cardello. Alţii vorbesc 
de întemeierea unei colonii siracuzane la 390 î.e.n. pe locul 
unei aşezări italice mai vechi (V. E. Pais, Storia delllialia 
antica, II, Roma, 1925, pp. 157—158). Ancona oferea o poziţie 
sigură. Sub romani s-a dezvoltat foarte mult. Cu timpul s-au 
adunat aici mulți locuitori de origine greacă, de aceea autorii 
latini o denumesc Dorica Ancona. Vezi și Strabo, op. cit. 
cartea V, p. 241:  Avyxov “EMmvis. În războiul cu illirii (178 
î.e.n.) a constituit un important centru pentru flota romană. 
Se referă la portul cel mai apropiat privit dinspre Italia, care 
probabil se afla la sud de Timavus, pe teritoriul histrilor. Nu se 
poate ști sigur despre care port este vorba; se presupune că 
acest port era Tergeste (Trieste de azi), al cărui nume însemna 
în limba illirilor „piaţă“, „tirg“. 

Marele port Polla se afla mult spre: sud de Timavus, în 
peninsula Histria. 
Consulul a plecat de la lacul Timavus, vezi cap. II. 
Este vorba de o piaţă (emporium) și de docurile de comeiţ, unde 
erau depozitate mărfurile şi de unde se făceau aprovizionările. 
Astlel de pieţe erau deseori întărite cu lucrări de fortificaţii 
pentru a fi protejate pe uscat împotriva atacurilor dușmanilor. 
Localitate importantă în cimpia lombardă (azi Piacenza), așezată 
pe îluviul Padus. În anul 187 î.e.n. consulul M. Aemilius Lepidus 
a legat Placentia de Ariminum, printr-un drum care-i poartă 
numele (Via Aemilia). În 148 î.e.n. consulul Sp. Postumius a 
construit un drum care ducea de la Genua (azi Genova), de pe 

coasta Golfului Liguric, trecînd prin Placentia, Cremona, Verona 
la Aquileia. 

Este vorba de gallii care serveau ca trupe auxiliare în armata 
romană. Vezi mai departe cap. V și următoarele. 

Tabăra (castra) era locul, în formă pătrată sau dreptunghiulară, 
în care se stabilea, pentru o vreme mai mult sau mai puțin 
îndelungată, o trupă romană, Pentru întăriturile care se făceau 
în jurul taberei, vezi cartea X, nota 109. 

În orice tabără existau două căi: una principală, paralelă cu 
fațada, tăia tabăra de-a curmezișul (decumanus maximus); cea- 
laltă (cardo maximus) lăcea unghi drept cu cea dintii. Pe 
decumanus trecea via praetoria, cu două porţi: porta praetoria, 
cu fața spre dușman, şi porta decumana, în partea cealaltă a 
taberei. Pe cardo mergea via principalis, mai largă decît cea- 
altă, avînd porţile: porta principalis dextra și porta principalis 
sinisira, deci de o parte şi de alta a taberei. La întretăierea 
acestor două drumuri principale se găsea un spațiu larg (fo- 
rum), unde se afla așezată reședința comandantului (praetorium), 
tribuna de unde se vorbea ostașilor şi se judecau abaterile lor 
(tribunal) şi locul consacrat (templum), unde comandantul lua 
auspiciile. În apropiere de praetorium se găsea reședința quaes- 
torului (quaestorium). Între via principalis și via decumana 
exista şi un alt drum (via quiniana). Prin urmare, lagărul era 
despărţit în lungimea lui în trei părți principale. Via quintana 
nu avea porţi la capete, ca celelalte două căi. Taberele în care 
se adăpostea armata în timpul “erii se numeau castra aestiva, 
cele din timpul iernii, casira hiberna. În tabără trupele erau 
rînduite într-o anumită ordine (vezi Titus Livius, cartea X, 
nota 128). Era o mare rușine pentru armata care, înfrintă, își 
pierdea tabăra, sau o preda în mina dușmanului. 

Istrii au pătruns deci în tabără prin porta pracloria — poarta 
din față —, au ajuns în forum, la cortul comandantului (prae- 
torium) şi al quaestorului (quaestorium), înainiind pînă în via 
quintana. 

Cuvintul folosit de istoricul roman este ignominia, cuvint mai 
puţin grav decit infamia. 

În latinește este folosit cuvîntul tumultus care are mai multe 
sensuri: 1) tulburare, dezordine; 2) situație încordată, grea, pa- 
nică produsă la vestea unui pericol cu totul neașteptat. Decer- 
nere lumultum înseamnă decretarea unei stări excepţionale, în 
care se făcea recrutarea în masă a cetățenilor și chiar a scla- 

vilor; 3) răscoala unei populaţii supuse; tumultus histricus, răs- 
coala histrilor. 

Pisae (azi Pisa) era o localitate importantă prin aşezarea ei pe 
coasta Golfului Liguric, la vărsarea fluviului Arnus în mare. 
Adică 5 000 de pedestrași aliaţi și 250 de călăreţi, numărul obiș- 
nuit într-o legiune romană. 


W Ariminum (azi Rimini) era o localitate principală pe drumul care 


2 


duce la Roma plecind de pe coasta de răsărit a Italiei, din agez 
Gallicus. După Strabo, op. cit., cartea V, p. 217 a fost fundat 
de umbri. La începutul evenimentelor istorice apare în docu- 
mente ocupat de gallii senoni. În anul 268 î.e.n. a fost stabilită 
aici o colonie romană (vezi Vell. Paterculus, Historiae 
Romanae ad M. Vinicium consulem libri duo, cartea 1, cap. XIV; 
Eutropius, Breviarium ab urbe condila, cartea II, cap. XVI; 
Titus Livius, periocha XV). Aşezarea acestui oraș constituie 
cheia de trecere, pe de o parte, spre Gallia Cisalpină, pe de alta, 
spre Adriatica (vezi Strabo, op. cil., cartea V, p. 226; Poly- 
bios,  “lorvoplat, cartea II, cap. LXI). Colonia romană a căpă- 
tat repede o mare importanță militară și întregul ţinut dobin- 
dește numele de provincia Ariminum (vezi Titus Livius, 
cartea XXIV, cap. XLIV; cartea XXVIII, cap. XXXVIII; cartea 
XXX, cap. I; cartea XXXII, cap. X). Censorul C. Flaminius, în 
anul 220 î.e.n., leagă Ariminum de Roma prin via Flaminia. În 
al doilea război punic, Ariminum a rămas credincios romanilor 
(vezi Titus Livius, cartea XXI, nota 174). 
Nero este cognomenul (numele al treilea) praetorului Ti. Clau- 
dius, de care s-a vorbit mai înainte. 
Istoricul se referă la coloniile Placentia, Mantua, Cremona şi 
altele. 

Pentru Placentia (azi Piacenza) vezi nota il de mai înainte. 

Mantua (azi Mantua) era o veche așezare etruscă (vezi 
Ptolemaeus,  Tewypapixd, cartea III, cap. 1). Vorbind de- 
spre Mantua, poetul Vergilius (Aeneis, cartea X, v. 201— 
202) spune: „Mantua cu eroi vestiți, dar de trei neamuri diferite 
şi fiecare format din patru triburi“. Cele trei neamuri la care 
face referire poetul sînt etruscii, grecii şi umbrii. Mantua apare 
ca localitate romană de prin anul 214 î.e.n. (vezi Polybios, op. 
cit., cartea XVI, cap. XL; Titus Livius, cartea XXIV, cap. X 
şi cartea XXXII, cap. XXX). 

Cremona — colonie romană în nordul Italiei, pe malul 
stîng al fluviului Padus. A fost înființată în anul 218 î.e.n. (vezi 

Polybios, op. cit., cartea III, cap. XL; Tacitus, Historiae, 
cartea II], cap. XXXIV; Vell. Paterculus, op.cit., cartea [, cap. 
XIV; Titus Livius, epitoma XX) ca post de apărare îm- 
potriva gallilor. Cremona a înflorit îndeosebi în vremea războaielor 
punice (vezi Titus Livius, cartea XXI, cap. XXV şi altele) și 
în vremea războaielor cu populaţiile gallice (vezi Titus Livius, 
cartea XXVIII, cap. XI. şi altele). În anul 190 î.e.n. colonia a fost 
întărită, trimițindu-se acolo încă 6 000 de coloniști (vezi Titus 
Liviu s, cartea XXXVII, cap. XLVI; cartea XXXVII, cap. XLVII) 
și ajunge unul dintre cele mai bogate orașe din Italia de nord. 
Adică după 15 martie, conform calendarului modern. 

Atit la intrarea, cit și la ieșirea din funcţiune magistratul tre- 
buia să depună jurămint că va respecta sau că a respectat legile, 
Durata funcţiunii în calitate de quaesior, aedilis, praetor și 
consul era de un an. După acest termen magistratul devenea 
simplu cetăţean. Cînd se afla în război, comandantul păstra încă 
şi peste termenul de un an prerogativele pe care i le da calita- 
tea de comandant (imperalor) pînă la sosirea celui care îi lua 
locul. În astfel de cazuri i se prelungea comanda (prorogare 
imperium, provinciam) şi avea titlul de proconsul, propraetor sau 
proquaestor, după rangul avut pînă atunci. Ieşirea din magis- 
tratură se făcea după un an la quaestor, aedil, praetor, consul, 
după 6 luni la dictator și magister equitum, după un an și 6 luni 
la censor, însă cu anumite formalități: magistratul se urca pe 
tribuna rostrată din for și jura în fața poporului că a respectat 
legile. 

Un magistrat putea să renunțe de bunăvoie la funcţia sa 
(se abdicare magistratu, abdicatio), dar nu putea fi destituit. 

Cind un magistrat nu-și făcea datoria, se putea face apel 
la adunarea poporului și putea fi chemat în judecată, dar numai 
după expirarea funcţiei lui. 

La romani magistraţii nu erau retribuiți; aveau numai unele 
subvenţii de la stat pentru unele cheltuieli, pentru serbări (ludi) 
de pildă. 

Relativ la discuţiile care au avut loc la Roma în legătură cu 
această lege se poate consulta Polybios, op. cit., cartea XXVI, 
cap. VII. 

M. Titinius era praetor urban și putea, în lipsa consulului, să con- 
voace senatul. 

A fost convocat senatul în acest templu, pentru că se afla în 
afara zidurilor Romei iar comandanții nu puteau intra în Roma 

înainte de a fi avut loc procesiunea triumfului, în cazul cînd 
îl cereau și li se acorda. Templul Bellonei a fost construit în anul 
296 î.e.n. de un membru al familiei Claudia. 

Iliensii (Ilienses) erau o populaţie din Sardinia. Se credea (vezi 
Pausanias,  Ileprrmynote Tic “EMiâog, cartea X, cap. XVII) 
că sînt urmaşii unor troieni din tabăra lui Aeneas, aruncaţi de 
furtună pe insula Sardinia (vezi de asemenea și Titus Livius, 
cartea XL, cap. XXXIV). 

Balarii ( fidapov. ) erau, după Pausanias, op. cit, cartea 
X, cap. XVII, fugari de origine libiană sau iberică, din armata 
de mercenari a Carthaginei, care în primul război punic au 
plecat din Carthagina și s-au așezat în munţii Sardiniei; numele 
pare că le-a fost dat de corsi, în limba cărora balari înseamnă 
fugari. În anul 178 î.e.n. s-au răsculat, împreună cu locuitorii din 
Ilia, împotriva puterii romane. Răscoala a fost potolită, în anul 
următor, de consulul Ti. Sempronius Gracchus (Titus Livius, 
cartea XLI, cap. VI și XII). Strabo împarte locuitorii Sardiniei 
în patru neamuri: Ilăparor, Boooivirot, Bidapor, 'Axuvres,  pre- 
zentindu-i pe balari ca o populaţie primitivă care se ocupa 
sporadic de agricultură și trăia mai ales din jafuri. Sînt amintiţi 
și de Plinius, op. cit., cartea III, cap. LXXXV, printre princi- 
palele populaţii din Sardinia. Așezarea lor nu se cunoaște cu 
precizie. 

Comandanții care dobindeau victorii strălucite într-un război 
declarat cu aprobarea senatului și a poporului, deci cu împlinirea 
tuturor formelor, puteau primi încuviințarea, din partea senatu- 
lui, pe baza unei Lex triumphalis — în acest caz era un iustus 
triumphus — de a intra în mod solemn, ca învingători, în incinta 
oraşului Roma. Pină în ziua triumfului, comandantul trebuia să 
rămînă în afara orașului, din pricină că deţinea imperium. Proce- 
siunea triumtului era măreaţă, fastuoasă. Pe străzile orașului erau 
duse prăzile, prizonierii de război înlănţuiţi, diferite statui și 
tablouri care reprezentau locurile unde se dăduseră luptele etc. 
Comandantul, în mină cu o ramură de laur, era purtat într-un 
car tras de patru cai albi, însoţit de cîntăreţi și muzicieni. După 
el venea armata victorioasă. Acest lung cortegiu pornea din 
Campus Martius, intra în oraş pe Porta Carmentalis, trecea 
prin Forum Boarium, pe la Circus Maximus, făcea înconjurul 
Palatinului şi, mergind pe via Sacra, trecea prin for şi urca în 
Capitoliu, unde comandantul depunea în templul lui Jupiter co- 

roana sa de aur. Sărbătoarea se isprăvea printr-un ospăț, la care 
lua parte foarte multă lume. 

În urma stabilirii romanilor, prin cucerire, în peninsula hispa- 
nică (anul 206 î.e.n.), populaţiile locale n-au renunţat la indepen- 
denţa lor și s-au răsculat în repetate rînduri. Așa, de pildă, în 
anul 197 îe.n., cu foarte mare greutate, M. Porcius Cato a iz- 
butit să înăbuşe, numai pentru o vreme, răscoala. Apoi popu- 
laţia lusitanilor, răsculindu-se din nou, a rezistat represiunilor 
romane din anii 194—189 î.e.n. În 181 î.e.n. izbucnește și răscoala 
celtiberilor care este cu greu înfrintă, în anul 179 î.e.n. de Ti. 
Sempronius Gracchus, după o luptă de doi ani. Lusitanii s-au 
revoltat din nou în anul 154 î.e.n.; lor li s-au alăturat celtiberii 
şi alte triburi, reușind să pună, la un moment dat, în primejdie 
stăpînirea romană din această provincie. 

Libra era balanţa cu care se cîntăreau greutăţile. Apoi a în- 
semnat greutatea însăși. În cazul de faţă, este vorba de greuta- 
tea banilor, cîntăriți pentru a li se stabili valoarea metalului 
din care erau făcuţi. Mai tirziu cuvîntul a exprimat o unitate 
de greutate cam de 327,45 g. 

În antichitate, în urma războaielor duse, comandanții se îmbo- 
găţeau prin prăzile pe care le luau și care reveneau în parte 
statului, în parte lor, în parte soldaţilor înșiși. În urma victoriei, 
comandanții distribuiau, din prăzi, sume de bani celor care lupta- 
seră sub conducerea lor. T. Livius face menţiunea că, în cazul 
de faţă, aliații au primit deopotrivă cu romanii, pentru că de 
obicei se făcea deosebire între ei, aliaţii primind cam jumătate. 
Titus Livius se referă aici la adunarea poporului, numită contio. 
Orice magistrat putea convoca poporul la o astfel de adunare, 
pentru a-i face anumite comunicări și chiar pentru a dezbate 
unele probleme. O asemenea adunare (contio) nu putea însă 
jua hotăririle legislative rezervate adunărilor făcute cu anumite 
forme, denumite comilia. 

Jurisdicţia asupra chestiunilor dintre cetățenii romani era încre- 
dințată unui magistrat numit praetor urbanus. Această magistra- 
tură a fost înființată în anul 366 î.e.n. Ei puteau primi sarcini 
de guvernatori în provincie, pentru că magistratura lor era cum 
imperio. Vezi și cartea XXXI, nota 49. 

Provinciile erau de două categorii: consulare și praetoriene. Pro- 
vinciile consulare erau date consulilor sau proconsulilor, cele 
praetoriene erau încredințate praetorilor sau propraetorilor. 
Acești magistrați primeau din tezaurul public, cu aprobarea se- 

natului, bani, trupe și cele necesare pentru administraţie. Ei erau 
ajutați de delegaţi ai senatului, de un quaestor și erau întovă- 
rășiți de prieteni (comites). Pentru sensul cuvîntului provincia, 
vezi Titus Livius, cartea XXV, nota 16. Senatul hotăra 
care sînt provinciile consulare și care sînt cele praetoriene. Pro- 
vinciile în care dominaţia romană nu era pe deplin statornicită 
erau decretate provincii consulare, cele sigure erau provincii 
praetoriene. După clasificarea făcută de senat urma distribuirea, 
fie prin tragere la sorţ, fie prin bună înţelegere între cei aleși. 
Vezi nota 22. 

Aici Titus Livius se referă, ca şi în cartea XXXIX, cap. III, la lo- 
cuitorii din Latium. Aliaţii de drept latin erau de mai multe cate- 
gorii. Cea mai veche o formau Latini veteres sau prisci, cărora 
în anul 90 î.e.n. li s-a acordat, de altfel ca și altor populaţii din 
Italia, dreptul de cetăţenie. Latini veieres aveau ius commercii 
și se pare că și ius conubii. Puteau să facă testament și să fie 
lăsaţi moștenitori. Aveau multe înlesniri pentru a obţine cetă- 
țenia romană: era de ajuns, de pildă, să se mute la Roma. 
Drepturile și privilegiile de care se bucurau latinii constituiau 
ius Latii. Romanii acordau acest drept şi altor populaţii. 

S-au adresat censorilor, pentru că în timpul magistraturii lor 
fuseseră trecuţi în tabelele de recensămiînt ale Romei. 

Au făcut apel la ei pentru că aceștia erau magistraţii care puteau 
să le aducă plingerile în fața senatului. 

În latinește este folosită expresia perpaucis lustris, după foarte 
puţine lustra. Cuvîntul lustrum însemna, la început, o ceremonie 
de purificare prezidată de unul dintre censori (vezi Titus 
Livius, cartea I, nota 94 și 142). Pentru că această ceremonie 
se făcea după un anume timp, cuvîntul desemnează şi o perioadă 
de timp cu durată variabilă la început, fixată apoi la un răstimp 
de 5 ani. Cum recensămîntul se făcea din 5 în 5 ani, lustrum se 
foloseşte și pentru a denumi perioada dintre două recensăminte. 
În legătură cu această populație, vezi Titus Livius, cartea 
VIII, nota 19 şi cartea XXII, nota 37. 

Fregellae (azi Ceprano) era o localitate așezată pe malul stîng 
al rîului Liris în Latium, unde, după cum spun Titus Livius 
(cartea XL, cap. ]) şi Strabo (op. cit., cartea V, pp. 233 și 237), 
au fost strămutate numeroase familii de samniţi și paeligni. Vezi 
Titus Livius, cartea VIII, nota 100. 

În latineşte este folosită expresia mancipium dare=a vinde, adică 
a trece în puterea cuiva un obiect. În cazul de faţă, este vorba 

de o vinzare fictivă. Pentru a ocoli formalităţile grele pe care 
un latin trebuia să le îndeplinească pentru a deveni cetățean ro- 
man și îndeosebi pentru a scăpa de obligaţia de a lăsa pe ci- 
neva din familie în orașul de unde pleca, se recurgea la o astiel 
de vinzare. Înşelăciunea consta în aceea că cineva se declara 
vîndut de formă cuiva, ca să poată avea apoi loc procesul de 
eliberare, în urma căruia devenea cetățean roman libert și putea 
să locuiască la Roma. 
În latineşte este întrebuințat termenul manumittere, care în- 
seamnă acțiunea de a elibera un sclav, adică de a-l scoate de 
sub autoritatea stăpinului. Formele de a împlini această acțiune 
erau mai multe: 1) prin vindicta. Stăpinul și sclavul se prezentau 
în faţa magistratului, însoţiţi de un al treilea (adsertor). Acesta 
îl atingea pe sclav cu o vergea (vindicta) și rostea formula: Aio 
hunc hominem liberum esse ex iure Quiritium. Stăpînul nu nega 
și magistratul îl declara liber. 

2) Prin simpla înscriere în tabelele de recensămint (censu/), 
în rîndul cetăţenilor contribuabili. 

3) Prin testament (testamento). 
Sclavii prin eliberare deveneau o categorie aparte de cetățeni, 
fiind denumiți cives libertini. Spre deosebire de cetăţenii născuţi 
liberi (ingenui), libertinii se ocupau cu industria, comerțul, agri- 
cultura, munci pe care ingenui le socoteau nedemne. Și din punct 
de vedere juridic aveau o situaţie deosebită. Așa, de pildă, civis 
libertinus trebuie să aibă un patronus, față de care era libertus 
şi avea de îndeplinit anumite servicii, întocmai cum avea clien- 
tul față de stăpinul său (vezi Titus Livius, cartea II, 
nota 37). 
Lacună în text; era vorba, desigur, de alte forme prin care 
străinii sau sclavii puteau deveni cetățeni romani. 
Lacună în text; ediția Weissenborn—Miiller completează această 
lacună prin cuvintele: id ratum ne essel; în alte ediţii pun 
civis ne essel. 
În opera lui Titus Livius sint menţionate deseori astfel de semne 
(prodigia). Nu se poate trage concluzia că scriitorul roman mai 
credea in prodigia. El s-a simţit însă obligat, ca istoric, să 
amintească zvonurile care se răspindeau în unele momente grele 
despre așa-zisele manifestări ale zeilor, cu o anumită influență 
asupra poporului. De altfel, religia era foarte mult folosită de 
virlurile conducătoare pentru interesele lor (vezi Titus Li- 
vius, Studiul introductiv, pp. XXX—XXXV). 

lui Crustumeria (sau Crustumerium), așezat în Latium, pe stinga 
Tibrului, între Roma și Nomentum, pe via Salaria. Orașul a 
existat numai sub regi și la începutul republicii. În vremea de 
care este vorba aici orașul dispăruse și numai numele teritoriu- 
lui său îi mai păstra amintirea. 

Pentru așezarea și importanţa acestui oraș, vezi Titus Livius, 
cartea XXIV, nota 34. În vremea romană, Puteoli este un port 
important şi o stațiune balneară vestită datorită puţurilor natu- 
rale (puteoli) de ape sulfuroase, gazoase şi termale. 

Oraşele din antichitate erau, în general, cetăți înconjurate cu 
ziduri. Prin urmare, intrarea și ieșirea din oraș se făcea prin 
anumite porţi. Prin Porta Esquilina se ieşea spre răsărit, pe 
Clivus Suburanus. Roma avea peste 35 de porţi. 

Operația recensămîntului se făcea în timpul republicii, din cinci 
în cinci ani și avea ca scop cunoașterea situaţiei materiale a 
cetăţenilor în vederea sarcinilor fiecăruia faţă de stat. Fiecare 
cetățean trebuia să plătească un lributum ex censu, care uneori 
era recuperat din prăzi. Din anul 167 î.e.n. cetăţenii au fost 
scutiți de această contribuţie pusă pe avere, pentru că statul 
român primea numeroase tributuri de la populaţiile supuse. 
Adică la 1 noiembrie. 

Cind unul dintre magistrați murea fără să fi putut transmite suc- 
cesorului său dreptul de a lua auspicii (ius auspicii) de care 
era legată autoritatea sa, senatul desemna, prin tragere la sorţ, 
pe unul dintre senatori ca interrex; acesta, la rîndul lui, după 
cinci zile, transmitea dreptul altui senator și așa mai departe 
pînă la alegerea titularului. Nu putea fi ales un interrex dintre 
plebei, pentru că tribunii și aedilii plebei nu aveau ius auspicii. 
Lacună; în ediţia Weissenborn—Miiller este întregită cu cuvin- 
tele: qui futurus essel. 

Lacună; nu se poate da un sens acceptabil cuvintelor latine ră- 
mase răzlețe. 

În latinește este folosită expresia lictoribus paludatis. Paluda- 
mentum era veșmiîntul de război pe care-l purtau magistraţii în 
afara Romei și comandanții șefi de armată. Era o manta scurtă 
din purpură, care, prinsă pe umărul sting cu o agrafă, acoperea 
armura militară. Cum paludamentum era îmbrăcămintea specială 
pentru război, cuvîntul paludatus înseamnă în ţinută de război, 
de aici expresia întrebuințată de istoricul roman. Pentru rolul pe 
care-l aveau lictorii, vezi Titus Livius, cartea I, nota 40. 

Nesactium (azi Visazzi), principal oraș din Histria, la răsărit de 
Pola. Vezi Plinius, op. cit., cartea III, cap. CXXIX și cap. 
CXL, unde se găsește denumirea de Nesatium. Se văd şi azi im- 
portante ruine de construcție preromană lingă actuala localitate 
Glavice. 

Mutila, cetate situată în partea de sud a peninsulei Histria, pe 
un promontoriu. Așezarea nu a fost identificată. 

Faveria era o localitate pe coasta de sud a peninsulei Histria. 
Locul nu a putut fi identificat. 

Sclavii şi prizonierii luaţi în război erau vînduţi punîndu-li-se 
o coroană de flori pe cap, de aici expresia latină sub corona 
vendere. Cind prizonierii erau vînduţi chiar de pe cîmpul de 
luptă, expresia întrebuințată era sub hasta vendere. 

Relativ la liguri, vezi Titus Livius, cartea XXI, nota 78. 


Armele luate de la dușmani se ardeau în cinstea zeului Vulcan, 
nu ca unui zeu făuritor de arme, ci ca divinitate a focului, pentru 
că focul — sub diferite forme — era folosit în antichitate în 
mod obişnuit ca mijloc de luptă în război. La romani obiceiul de 
a se arde în onoarea lui armele dușmanului este vechi. După 
Servius (vezi comentariile la Vergilius, Aeneis, cîntul VIII, 
v. 562 şi Titus Livius, cartea I, cap. XXXVII) a fost inau- 
gurat de Tarquinius Priscus. Chiar înainte de acest rege Romulus 
a consacrat pe altarul lui Vulcanus — numit Volcanal — o 
quadrige de bronz. Practica aceasta exista şi la alte populaţii 
războinice, îndeosebi la galli (vezi Florus, op. cit., cartea |, 
cap. XX). 

Scultenna (numit și Panarus), rîu care izvorăște din Apenini, 
curge pe lingă Mutina (azi Modena) și se varsă în fluviul Padus. 
Pasăre care în limbajul augurilor este numită ossifraga, un fel 
de vultur. 

Localitate pe țărmul Golfului Liguric — azi poartă același nu- 
me — așezată la vărsarea fluviului Macra (azi Magra). Aparţinea 
teritoriului pe care locuiau ligurii apuani. 

Triumvirul era membrul unei comisii formate din trei magistrați 
sau delegați pentru diferite treburi. Așa de pildă, tresviri colo- 
niae deducendae agroque dividundo se îngrijeau de întemeie- 
rea unei noi așezări. 

Unitatea obișnuită de măsurat suprafeţele, avind o lungime de 


240 de picioare şi o lăţime de 120. Corespundea deci, aproximativ, 
cu 25 de ari. 


https://biblioteca-digitala.ro 


362 NOTE. CARTEA XLI 


6y 


70 


71 


KA] 


14 


15 


89 


Victoriaţii (lat. victoriatus-i) erau monede de argint care valo- 
rau cîte o jumătate de dinar, sau 5 aşi. Se numeau așa pentru 
că aveau pe o [aţă efigia Victoriei. 

Mutina (azi Modena) era o localitate în ţinutul Aemilia (Gallia 
Cispadană), punct important pe drumul care lega Ariminum cu 
Placentia. 

Vezi Titus Livius, cartea XXVII, nota 107. 

Viator era un slujbaș în serviciul magistraţilor care făcea ofi- 
ciul de a chema pe senatori la ședință, pe cetăţeni la comiţii, 
pe împricinaţi la tribunale, precum și alte servicii cerute de 
magistrați. 

Victimarius era un slujitor care înjunghia victima adusă ca 
sacrificiu. Astfel de slujitori aveau și alte denumiri ca popae, 
cultrarii, ministri. 

Romanii aveau obiceiul să personifice şi să divinizeze diferite idel 
abstracte legate strîns de viața lor, fie socială, fie personală: 
Salus, Clementia, Fides, Genius, Virtus etc., cărora le ridicau 
statui şi temple. 

Este probabil vorba despre localitatea Baiae așezată numai la 
5 mile (mai puţin de 7 km) de Cumae sau despre un loc din 
vecinătate cu izvoare calde, bune pentru băi (vezi Vitruvius, 
De architectura, cartea II, cap. VI). 

Adică la 3 august. 

Adică la 11 august. 

Relativ la această localitate, vezi Titus Livius, cartea |, 
nota 152 şi cartea VII, nota 118. 

Gabii (azi Castiglione) era o localitate aşezată pe malul răsări- 
tean al lacului Gabinius, azi lago di Castiglione, departe de 
Roma cam la 12 mile și de Praeneste cam la 11 mile, cum spu- 
ne Appianus, Istoria Romei, Războaiele civile, cartea V, 
cap. XXIII: îv  urp Poune re na  Ilpatwveorod — la 
mijloc între Roma și Praeneste. Numele de Gabii este, probabil, 
o formă de plural a unui nume gentilic. Ca întemeietori ai ora- 
șului apar în literatură cînd sicilienii (vezi Solinus, Collecta- 
nea rerum memorabilium, cartea II, cap. X), cînd albanii (v. 
Vergilius, Aeneis, cartea VI, v. 773). 

Graviscae este Porto San Clementino de azi. Denumirea cea 
mai frecventă este Graviscae. Se întilnește însă și numele de 
Gravisca (CIL. I? p. 200; VI, 12833; Vell. Paterculus, op. 
cit., cartea I, cap. XV); sau Teavioxo. (la Strabo, op. cit., car- 
tea V, p. 225). Era o colonie romană înființată în anul (81 î.e.n. 

de triumvirii C. Calpurnius Piso, P. Claudius Pulcher și C. Teren- 
tius Istra (vezi Titus Livius, cartea XL, cap. XXIX; Vell. 
Paterculus, op. cit, cartea I, cap. XV; CIL 12 p. 200). Nu- 
mele îi provine, după părerea lui Cato, de la gravis aer (aer 
greu), pentru că se afla într-o cîmpie mlăștinoasă, la sud de 
Pisae. Exista încă la începutul veacului al V-lea e.n., fiind men- 
ționată de poetul Rutilius Namatianus. 

În locul celui mort, Vezi cap. XVI. 

Adică la 5 august. În latinește se zicea nonis Sextilibus, adică la 
nonele lunii a 6-a, care în vremea lui Augustus a luat numele 
său. 

Cind prezența consulului era necesară în mai multe locuri deo- 
dată, se numea un înlocuitor pro consule (de unde apoi s-a 
zis proconsul). De prin 327 îe.n., s-a luat obiceiul ca, la ieși- 
rea din magistratură a consulului, să i se acorde o prelungire 
a puterii sale (prorogatio imperii) şi să fie trimis ca proconsul 
într-una din provincii. În ultimii ani ai republicii se obișnuia ca 
în anul legal al magistraturii sale (suo anno) consulul să ră- 
mînă tot timpul la Roma și să plece în provincia ca proconsul 
în anul următor. Propraetor era fostul praetor trimis în provincia 
în calitate de guvernator. 

Lelus şi Balista sînt munţi în Liguria, cu așezare neidentificată 
încă, probabil în ţinutul orașelor Parma și Mutina. 

Istoricul roman, ca şi alţi scriitori, nu simpatizează pe liguri, și 
de aceea îi prezintă în culori întunecate. Această atitudine se 
datorește faptului că populaţia ligurică și-a apărat cu îndirjire 
independenţa față de cuceritori. Chiar dacă faptele puse pe seama 
ligurilor sînt adevărate, atrocități de tot felul au săvirșit și ar- 
matele romane; Titus Livius le relatează uneori în opera sa 
punind să vorbească despre ele soli ai celor care le-au suferit. 
% Campi Macri se aflau la vest de Mutina. 

La romani, acest cuvint are două înţelesuri: 1) era numit astfel 
un loc descoperit, limitat, în formă de dreptunghi, în mijlocul 
căruia magistraţii sau comandanții din tabără luau auspiciile; 
2) clădirea ridicată pentru un cult religios. 

Aici este o lacună care provoacă greutăţi la înțelegerea textu- 
lui. În ediția Weissenborn—Miller este întregită cu cuvintele 
deiecissel el sitella... ipse mansissetl, cum in templo eum esse. 
În latinește este iolosit un joc de cuvinte bazat pe omonimia 
lor. În expresia Letum caplurum esse cuvîntul Letum poate fi 
înțeles ca numele muntelui (vezi nota 84 din această carte) 

pe care Petillius intenţiona să-l cucerească, dar înseamnă tot- 
odată și moarte. Prin urmare, această expresie, pe lingă înțele- 
sul ei obișnuit („că va cuceri muntele Letus*), mai poate fi 
interpretată și în sensul că pe Petillius „îl va lua moartea”. 
Autorul întrebuințează această expresie cu înțeles dublu, ca 
o prevestire pentru cele ce aveau să se întimple în acea luptă. 
Paznicii (pullarius-i) erau ajutoarele augurilor; aveau grijă de 
păsările care serveau, după credinţa romanilor, la cercetarea 
voinţei zeilor și asistau pe auguri cînd aceștia trăgeau conclu- 
zii de ordin religios-politic observînd zborul păsărilor. 
Urmează o lacună întinsă. Probabil Titus Livius povestea acţiu- 
nea lui C. Valerius după moartea colegului său. Poate istorisea 
și pedepsirea legiunii (vezi Val. Maximus, Factolum ac 
dictorum memorabilium libri IX, cartea II, cap. VII; Fronti- 
nus, Stratagemata, cartea IV, cap. 1). 

Cind unul dintre cei doi consuli murea în timpul magistraturii 
sale, adunarea poporului (comitia) alegea pe cineva în locul lui, 
denumit consul suffectus, a cărui funcţiune dura, ca şi a celui- 
lalt consul (consul ordinarius) pînă la sfîrşitul anului. 


Urmează o lacună în care se povestea, probabil, despre alegerea 
magistraţilor, despre împărţirea provinciilor pentru anul 175 
î.e.n., despre războiul cu ligurii şi altele. 

Populaţie ligurică cucerită în anul 175 î.e.n. de consulul P. 
Mucius. 


Ramură ligurică, la răsărit de Alpi, pe versantul sudic al Ape- 
ninilor. 

Ramură ligurică supusă de P. Mucius în anul 175 î.e.n. 
Friniaţii sau Briniaţii (Briniales, Friniates) constituiau o ramură 
ligurică; locuiau teritoriul dintre Luca și Modena, pe ambele 
versante ale Apeninilor. În 187 î.e.n. au fost supuşi de consulul 
C. Flaminius (vezi Titus Livius, cartea XXXIX, cap. II; 
cartea XLI, cap. XIX). Sint amintiţi uneori briniates lrans Apen- 
ninum (briniaţii de peste Apenini), spre deosebire de cei de 
dincoace de Apenini. În 175 î.e.n. briniaţii transapenini au jefuit 
Luca și Pisae. Numele de azi al ținutului Frignano amintește 
de această ramură ligurică. 

Dardanii erau un popor de origine illyrică, amestecat și cu ele- 
mente thrace, care locuia în nordul Macedoniei, pe valea supe- 
rioară a fluviului Axius (Vardar). Vezi și Titus Livius, cartea 
XXVIII, nota '52. 

% Populaţie despre care vorbește Titus Livius și în cartea XL, 
cap. LVIII (vezi și cartea XL, nota 114). Relativ la războiul dintre 
bastarni și dardani, vezi Polybios, op. cit., cartea XXVI, 
cap. IX; Appianus, Macedones, cap. îl; Orosius, Histo- 
ria adversus paganos, cartea IV, cap. XX. 

Bastarnii (lat. Bastarnae) erau un popor de origine germa- 
nică, din nordul Carpaţilor septentrionali, care s-a amestecat 
cu elemente sammate și nord-dacice. În cursul secolelor Il—I 
î.e.n, bastarnii au locuit pe teritoriul actualei Moldove. La 
slirşitul secolului 1 î.e.n. bastarnii se retrag din Moldova în 
ținuturile din nordul Carpaţilor septentrionali. 

Scordiscii — populaţie celtică, așezată în ţinuturile în care se 

află astăzi orașul Belgrad. 

11 Lacună în text. Titus Livius povestea, probabil, războiul cu 
bastarnii, al cărui rezultat se poate vedea în cap. XXIII din 
această carte (vezi Orosius, op. cit, cartea I, cap. ]) şi 
moartea lui Petillius (vezi Valerius Maximus, op. cit, 
cartea II, cap. VII). Din cauza acestei lacune nu cunoaștem 

„începutul vieţii lui Antiochus Epiphanes. Vezi pentru aceasta 

Polybios, op. cit., cartea XXVI, cap. X; cartea XXXI, cap. 

II şi urm.; Diodor din Sicilia, 'loroprăv fiiarodrin 

cartea XXIX, cap. XXXV; Zonaras, 'Enirouh loroptăv 

cartea IX, cap. XXI. Antiochus Epiphanes, regele Siriei, era fiul 
lui Antiochus cel Mare. Fusese trimis ca ostatic la Roma de 
tatăl său. A urmat la domnie fratel:ii său Seleucus Philopator. 

Lacună în text. În ediția Weissenborn—Miller este întregită 

prin cuvintele Romano more. 

10 Tegea (Teyta) era o localitate în Arcadia. Era un centru 

care rivaliza cu Sparta și avea o organizaţie asemănătoare, în 

frunte cu un rege. În epoca elenistică nu a jucat rol însemnat 
ca mai înainte. În anul 207 î.e.n. spartanii ajung stăpinii Tegeii, 

Prylaneum (Ilpuravetov) era edificiul în care locuia primul ma- 

gistrat (prylanis) al cetăților grecești, unde se găsea altarul 

comun al orașului și unde aveau loc judecăţile. 

Cyzicus  (Ehtixog) sau Cyzicum (azi Balkiz) era o localitate 

în ţara dolionilor (vezi Strabo, op. cit., cartea XII, p. 551; 681). 

Se găsește așezată pe un istm al peninsulei Arctonesus de pe 

coasta asiatică a Mării Marmara. Era o colonie milesiană, după 

spusele lui Plinius, op. cit., cartea V, cap. CXLII, ale lui 

Vell. Paterculus, op. cit., cartea II, cap. VII şi ale lui 

Strabo, op. cilt., cartea XIV, p. 635. 

Acest templu era început de pe vremea lui Pisistrate (vezi 
Pausanias, op. cit., cartea I, cap. XVIII; cartea 1, cap. XL; 
cartea V, cap. XII). 

Lacună; în partea care lipsește se istoriseau ultimele evenimente 
ale anului 175 îe.n.: alegerea magistraţilor, intrarea în funcțiune 
a consulilor Sp. Postumius Albinus și Q. Mucius Scaevola etc. 
Friguri care revin din patru în patru zile. 

Ideea greșită că sclavii ar fi de la natură inferiori oamenilor 
liberi a stăpinit în antichitate chiar gindirea unor filozofi de 
valoarea lui Aristotel. Titus Livius are și el aceeași părere, 
căci socotește firească deosebirea între aceste două clase, chiar 
și în ceea ce privește înmormiîntarea. 

Șeful unei curii se numea Curio. Acesta se ocupa cu treburile 
politice și religioase ale curiei sale. La Roma erau 30 de 
curii. Unul dintre curioni se numea Curio Maximus; el stabilea 
sărbătorile comune ale curiilor. Relativ la curii, vezi Titus 
Livius, cartea I, nota 56. i 

Lacună în text; a fost întregită cu cuvintele: in locum Caepionis. 
Este vorba despre teritoriul orașului Veii. Pentru așezarea și 
importanţa acestei localităţi, vezi Titus Livius, cartea |, 
nota 63 și cartea V, nota 12. 

Sinuessa, azi Mondragone, localitate în Campania. 

Auximum (AdEvutov sau AbEovuov), oraş în ținutul Picenum, 
azi Osimo. Era o colonie de cetăţeni romani despre care vor- 
bește Vell. Paterculus, op. cit., cartea I, cap. XV. 
Caeriţii (lat.  Caerites), locuitorii din  Caere (Ka!pe), oraș 
în sudul Etruriei (azi Cervetri), aproape de coasta tyrrhenaică 
(vezi Ptolemaeus, op. cit., cartea III, cap. 1). Numele pare 
a fi de origine pelasgică, după antici; modernii îl cred fenician. 
Nu se poate ști cînd au căzut caeriţii sub stăpinirea etruscilor; 
pină la finele veacului VI. î.e.n. ei sînt menţionaţi ca popu- 
laţie independentă. Orașul Caere (numit la origine Agylla) făcea 
parte din cele 12 oraşe lucumonice etrusce; era înfloritor și 
puternic prin comerțul pe care-l făcea, avind ieşire la mare 
prin portul Pyrgi. După cîteva războaie duse între Caere și 
romani (vezi Titus Livius, cartea V, cap. 1) îi aflăm pe caeriţi 
în alianţă de prietenie cu Roma (vezi și Titus Livius, 
cartea I, nota 18). 

Populaţie thessalică, de origine greacă  (âfhomec) (vezi Ho- 
mer, Iliada, cîntul IX, v. 484), ce participă — după legendă — 
la războiul contra Troiei, sub conducerea lui Foeni. În anul 

198 î.e.n. dolopii au fost învinși de aetolieni (vezi Titus Li- 
vius, cartea XXXIX, cap. XXVI). După doi ani, dolopii ucid 
pe praeleclus (guvernatorul) pus de regele Macedoniei și se 
eliberează pentru scurtă vreme, căci sînt supuși de Perseus 
(vezi Titus Livius, cartea XLI, cap. XXII; cartea XLII, cap. 
XLI; Appianus, Macedones, cap. XI). Însă intrarea lui Perseus 
în țara dolopilor a constituit pentru romani un motiv de război 
contra acestuia (vezi Polyb ios, op. cit., cartea XXII, cap. 
VIII). În războiul dintre Caesar și Pompei (anul 49 î.e.n.) dolo- 
pii sînt de partea lui Caesar. 
Lacună în text; în ediția Weissenborn—Miiller se găsește între- 
gită prin cuvintele: sciremus, quo erat caulum. 

Lacună în text; a fost completată cu cuvintele: obliterent... 
non venit in mentem. 

Cenchreae era o localitate în Peloponez (azi Kechries), aproape 
de Corint. 


Este vorba aici de localitatea cu acest nume din Thessalia, 
așezată nu departe de Gonnos, pe malul drept al fluviului Pe- 
neus. Mai existau și alte localități cu acest nume. 


Hypata  (Ynâra mai tirziu "Yraura) era o localitate aproape 
de Thermopylae, la sud de riul Speraheios, la poalele muntelui 
Oeta. La o distanță de o oră de mers spre nord de Hypata se 
găseau izvoare cu apă caldă. În vremea de care este vorba, 
Hypata se afla în stăpinirea aetolilor (vezi Titus Livius, 
cartea XXXVI, cap. XIV și XXVI; cartea XXXVIII, cap. XI). 


În vremea republicii, senatorul înscris cel dintii pe album se- 
natorium (lista senatorilor) se numea princeps senatus. În vre- 
mea imperiului, princeps senatus era însuşi împăratul. De aceea 
era o mare onoare de a fi înscris primul în listele senatorilor. 


În latineşte cuvîntul întrebuințat este nota. Nota sau, obișnuit, 
nota censorid era blamul scris pe care-l formulau censorii îm- 
potriva unui senator sau cavaler. Urmarea era că persoana care 
primea nota era exclusă din ordinul senatorial, sau din rîndul 
cavalerilor pentru cinci ani. Nota aducea deci o pedeapsă infa- 
mantă (ignominia). Şi un simplu cetăţean putea fi lovit de nota. 
În acest caz el era scos din tribul în care figura şi trecut într-al- 
tul mai neînsemnat sau era exclus din tabelul triburilor, deve- 
nind aerarius (aerarium facere). Expresia equum adimere — a 
pierde calul, a i se lua calul — arață pedeapsa aplicată cava- 
lerilor: excluderea din ordin. 

Votum era o făgăduială către zei, prin care cel care o făcea 
se angaja că va clădi, de pildă, un templu sau un altar, dacă 
zeul îl va ajuta să iasă cu bine din situaţia grea în care se 
afla. Vota publica erau angajamentele luate de magistrați în 
numele statului. În fiecare an, aproape de 1 ianuarie, noii con- 
suli, după ce aduceau sacrificii de boi albi, făceau în Capitoliu 
volum pro reipublicae salule. Era un fel de contract pe care 
își închipuia romanul că îl face cu un zeu. Dacă cel care 
a făcut votum nu-și realiza interesul însemna că zeul nu s-a 
ţinut de contract şi prin urmare nu mai era obligat să-l respecte. 
Patavinii sint locuitorii cetăţii venetice Patavium (azi Padova), 
situată într-o regiune foarte roditoare, la nord de Padus. Este 
patria lui Titus Livius. 

Veneţia era teritoriul din nord-estul Italiei locuit de veneți. 
Despre veneţi, vezi Titus Livius, cartea I, nota 13. 


Ouăle de lemn (ova) erau bilele de lemn așezate în circ, pe 
un piedestal susținut de două sau patru coloane, într-un loc de 
unde puteau fi văzute de spectatori. O cursă în circ consta 
din mai multe ture; așa, de pildă, în Circus maximus consta 
din șapte ture. După fiecare tur se lua o bilă (ovum) de pe pie- 
destal, În orice moment spectatorii știau cite ture s-au făcut 
și cîte au mai rămas. 


Lacună în text care provoacă greutăți în înţelegerea textului. 
Porta irigemina se afla între Tibru și Aventin și era una dintre 
cele trei porţi prin care se intra în Roma pe la poalele munte- 
lui Aventin. Au fost dezgropate rămășițe din porta trigemina 
în anul 1887. 

Porticul Aemilia era situat dincolo de porta trigebnina (porticus 
extra porta irigemina), construit în anul 179 î.e.n. în timpul 
censurei lui M. Aemilius Lepidus şi M. Fulvius Nobilior. 
Basilica era o clădire publică și servea drept tribunal de jude- 
cată, loc de bursă şi loc de adunare. Într-o asemenea clădire, 
unde venea lume multă, apăreau și negustori cu diferite măr- 
furi, cămătari, bancheri. Cea mai frumoasă basilică din Roma 
era, pe cît se pare, basilica lulia, începută de Caesar în anul 
54 î.e.n. și terminată de Augustus. Se afla pe latura de miazăzi 
a forului și era clădită pe locul în care se găseau vechile pră- 
vălii (tabernae veleres). Această basilică a rămas localul cel 
mai de seamă unde au avut loc în faţa judecătorilor dezbaterile 
celor mai vestite procese, 

Calatia (azi Gallazza) era un oraș in Campania, aşezat intre 
Capua și Beneventum. Calatia, ca şi Atella, a împărtăşit soarta 
puternicei cetăţi Capua din apropiere. Oraşul Calatia este men- 
ționat întiia oară în 313 î.e.n., cind dictatorul Q. Fabius l-a 
cucerit de la samniţi (vezi Diodor din Sicilia, op. cit, 
cartea XIV, cap. CI). În vremea războiului cu Hannibal, Calatia, 
împreună cu celelalte cetăţi, s-a răsculat pentru a-și cuceri 
independenţa, dar romanii au pedepsit-o crunt după victoria 
dobindită împotriva carthaginezilor. (Titus Livius, cartea 
XXVI cap. XVI; cartea XXVI, cap. XXXIV; cartea XXVII, cap. 
III). În anul 174 î.e.n. censorii se îngrijesc de refacerea zidurilor 
cetăţii Calatia, 

Pisaurum (azi Pesaro), oraș în Picenum, în partea de est a 
Italiei. 

Fundi (azi Fondi), localitate în ţinutul auruncilor, în Latium, 
pe via Appia, cam la 74 de mile de Roma (vezi Strabo,op. 
cit., cartea V, p. 233; C.I.L., X, 6857). Se află într-un ţinut bogat 
în vii, cum reiese din Marţial, Epigrame, cartea XIII, cap. 
CXIII şi CXV, din Vitruvius, op. cil., cartea VIII, cap. III 
şi din alţi autori. În anul 188 î.e.n. locuitorii orașului au primit 
dreptul de cetăţenie, la propunerea tribunului plebei, C. Vale- 
rius Tappo, și au fost înscriși în tribul Aemilia. Aşa cum re- 
iese din acest capitol, censorii au grijă de această localitate 
şi îi aduc îmbunătăţiri edilitare. 

Potentia (azi Potenza Picena), oraș maritim în Picenum. 
Lacună în text. Cuvintul latin aviariae, rămas răzleţ, nu poate 
fi lămurit; nu se pot face întregiri de text. 

Divinitate veche italică, al cărei cult era foarte răspîndit. Sanc- 
tuarul lui din For avea importanţă şi în veacul al IV-lea e.n. 
Zeu similar lui Ianus, nu se găsește nici în Grecia, nici în altă 
religie din antichitate. Era socotit ca unul dintre zeii penaţi ai 
Romei. Tradiţia populară vedea în acest zeu un vechi rege al 
țării, pe vremea căruia ar fi existat epoca de aur în Latium. 
Era zeul care proteja ieșirile și intrările din oraș, de aceea 
era reprezentat cu două fețe: lanus bifrons sau geminus. Tem- 
plul lui răminea deschis tot timpul cit romanii se aflau în stare 
de război. De-a lungul istoriei Romei, ușile acestui tempiu au 
fost închise numai de puţine ori la răstimpuri destul de depăr- 
tate: sub Numa, apoi în 235 î.e.n., de trei ori in timpul dom- 
niei lui August, apoi în timpul lui Nero, M. Aurelius Commodus, 
Gordian III și în veacul al IV-lea. 

Liber şi Libera erau divinităţi vechi italice care au fost asi- 
milate, sub influenţa mitologiei grecești, cu Dionysos şi Core- 
Persephona. Erau divinităţile belșugului și fecundității. Sărbă- 
toarea lor, care avea loc la 17 martie, o dată cu începerea pri- 
măverii, se numea Liberalia. 

Ovatio era termenul cu care se denumea un triumf de propor- 
ţii mai mici. În acest caz, învingătorul mergind în Capitoliu, 
fie pe jos, fie călare, sacrifica o oaie. Din această pricină, unii 
au socotit că ovatio provine de la ovis (etimologie populară). 
Cuvintul ovatio a avut la început sensul de „a striga de bucu- 
rie“ (ca verbul ovo-are), de unde și noi astăzi înţelegem prin 
ovație o manifestare de aprobare, exprimată entuziast, prin 
aclamații și aplauze (vezi și cartea III, nota 26, cartea XXVI, 
nota 140. 

Jaful şi cruzimea cu care comandanții romani reprimau revoltele 
celor cotropiţi erau foarte mari. Au fost atit de numeroși sarzii 
luaţi de Gracchus și vînduți ca sclavi, încît a ajuns o zicală 
(vezi Festus, p. 201, edit. Egger): Sardi venales alius alio 
nequior (Sarzi de vinzare, unul mai fără valoare ca altul) 
care reflecta cît de mare era mulțimea lor și cit de ieftin erau 
vînduţi. 

Lacună în text. Întrucît în periocha acestei cărți se vorbește 
despre legea propusă de tribunul plebei, Q. Voconius, manuscri- 
sul acestei cărţi nu se termina cu capitolul XXVIII. Avem prin 
urmare o lacună mai întinsă. 


CARTEA XLII 


Orașul Praeneste (azi Palestrina) era un municipiu condus de 
un magistrat, numit dictator. Vezi pentru cuvintul municipium, 
Titus Livius, cartea XXIII, nota 102. 

Provinciile constituiau, pentru guvernatorii trimişi de Roma, 
surse de mari venituri personale. Sint cunoscute cazuri de 
astfel de guvernatori care au jefuit provinciile, îmbogăţindu-se 
(Verres, Sallustius și alții). Erau foarte rari magistrații 
romani (de pildă Cicero) care se limitau numai la încasarea 
dărilor. Pentru magistrați, provinciile erau obligate să predea 
o anumită cantitate din recoltă (frumentum in cellam). Tocmai 
în fixarea cantității se săvirșeau cele mai mari abuzuri. În afară 
de aceasta, întreaga cheltuială administrativă a provinciilor că- 

dea asupra locuitorilor care mai trebuiau, totodată, să verse şi 
mari impozite. 

Pe de altă parte, teritoriul aparținea statului roman și numai 
o parte era lăsată locuitorilor, pentru care erau obligaţi însă 
să plătească dări. În afara abuzurilor de ordin material, magis- 
trații fără sarcini oficiale impuneau orașelor pe unde treceau 
obligaţii degradante din punct de vedere moral şi maltratau 
după bunul plac pe locuitori. Se pot vedea numeroase exemple 
de acest fel în Aul. Gellius, Noctes Altticae, cartea X, 
cap. V, care redă fragmente din discursurile lui C. Gracchus 
și din opera lui Cicero. 

Pentru înțelesul cuvîntului provincia, vezi Titus Livius, 
cartea XXV, nota 16. 
Este vorba de cărţile sibilline, care poartă denumirea de libri 
sybillini sau libri fatales, vezi Titus Livius, cartea III, 
nota 28. 
Lanuvium (azi Lanuvio), oraș în Latium. 
Privernum (azi Piperno) era oraş în ținutul volscilor, populaţie 
care locuia în regiunea muntoasă a Latium-ului. 
Remens era o localitate în ţinutul cetăţii Veii (la nord de 
Tibru), Se afla acolo și un riu cu acest nume. 
Este vorba despre ager Gallicus de pe coasta Mării Adriatice, 
la nord de Picenum. Era un ţinut al gallilor senoni. 
luno Lacinid, vezi Titus Livius, cartea XXIII, nota 113. 
Această distribuire s-a făcut, de bună seamă, între veteranii 
legiunilor şi aliaţi, ca și aceea despre care vorbește Titus 
Livius, în cartea XXXI, cap. 1. 
Appianus,  Macedones, cap. XI, relatează faptele petre- 
cute în această vreme în Grecia și Macedonia. 
Nu-și împlinea făgăduinţele îndeosebi din pricina lăcomiei, 
Istoria antică ne vorbește de multe exemple de lăcomie şi 
zgircenie date de Perseus. Plutarh, P. Aemilius, cap. IX, 
semnalează, înaintea tuturor celorlalte vicii ale lui Perseus, 
zgircenia și lăcomia lui de bani. 
Despre omorirea lui Demetrius vezi Titus Livius, cartea 
XL, cap. XX. 
După cit se pare, frații lui Eumenes n-au arătat un devotament 
corespunzător conduitei regelui, vrînd să-și împartă regatul între 
ei. Vezi Strabo, op. cit., cartea XIII, p. 624; Titus Livius, 
cartea XLII, cap. XVI și cartea XLV, cap. XIII. 


U Titus Livius, artist cu multe trăsături realiste, sesizează lupta 

care se dă în sinul cetăților grecești, între masele populare 
și aristocrația conducătoare, dar, ca istoric, o apreciază de pe 
poziția lui de clasă, ca o molimă contagioasă (ex contagione 
velul iabes) care a cuprins şi cetăţile din nordul Peninsulei 
Balcanice (Perrhaebia). 

Cum libra romană avea ceva peste 327 g, aceste vase ciîntă- 
reau aproape 169 kg. 

De obicei, în acea epocă solii nu primeau în dar o sumă 
atit de mare, ci numai 2000 de aşi (vezi Titus Livius, 
cartea XLII, cap. XIX; cartea XLIII, cap. V; cartea XLIV, cap. 
XIV; cartea XLV, cap. XLII). Apollonius, trimisul lui Antiochus, 
a primit un dar atit de mare probabil din pricina consideraţiei 
de care se bucura el și datorită, poate, chiar și darului pe 
care el însuși îl adusese din partea lui Antiochus. 

Numele de Monela, dat zeiţei Iuno, provine, poate, din faptul 
că ea era socotită protectoarea banilor sau pentru că exista 
credința că, în timpul cutremurelor de pămînt se auzea un 
glas în templul lunonei care dădea sfaturi locuitorilor. În acest caz, 
numele zeiţei ar veni de la verbul moneo-ere-ui-itum = a sfătui; 
este desigur o etimologie populară. Se poate ca numele de Mo- 
neta să se datorească faptului că templul acestei zeițe se află 
în apropierea atelierului în care se făceau monetele. 

200 000 de libre de ceară fac aproximativ 65000 kg. Mierea 
era principala hrană a locuitorilor din Corsica. 

Ținutul cu acest nume se află dincolo de Apenini, în nord, în 
ținutul liguric. Ca orașe principale se găseau Aquae Statiellae 
sau Statiellorum, astăzi Asti. 

Carystum (astăzi Carsi), localitate în ţinutul statellat. Locuitorii 
ei au fost învinşi și cuceriți de consulul M. Popilius în anul 
173 î.e.n. 

Cum se observă din acest pasaj, Titus Livius critică şi faptele 
lipsite de umanitate ale comandanților romani și găsește îndrep- 
tățite plingerile celor năpăstuiți. Aceasta constituie o notă 
pozitivă pentru obiectivitatea autorului și pentru poziţia lui 
ideologică, făcind dovada unei concepții mai larg umaniste. 
Lacună care în ediția Weissenborn—Miller este completată prin 
cuvintele: reddi eague omnia prima quoque. 

Comandanții militari (foști consuli, praetori), fiind guvernatori 
totodată ai provinciilor în care activau, au început să-și aroge 
puteri discreționare și independență față de senat. Senatul a 
simţit primejdia pe care o reprezenta această tendinţă pentru 

autoritatea lui politică de conducător al statului și a căutat 
s-o îngrădească prin crearea unor delegaţi ai săi, dintre sena- 
tori, trimiși pe lingă comandanți și guvernatori, cu titlul de 
legali. Aceştia sint, cum precizează Polybios, op. cit., car- 
tea VI, cap. XXXV și cartea XXXV, cap. IV „delegaţi şi con- 
silieri” „,...rpeofeuribv Kat ovu5ovAwv'. 

Aşa de pildă, în anul 201 î.e.n. Scipio este asistat la înche- 
ierea păcii cu carthaginezii de 10 legaţi de această categorie; 
in 199 îe.n., prorogind lui T. Quinctius Flamininus imperium, 
senatul îi dă ca legati pe P. Sulpicius și pe V. Villius (vezi 
Titus Livius, cartea XXXII, cap. XXVIII). Legati sînt 
numiţi de consuli, însă cu asentimentul senatului. Fără indoială 
că prezența lor nu făcea plăcere comandantului (vezi Varro, 
De lingua Latina, cartea V, cap. LXXXVII). 

Instituţia senatorială n-a putut totuși stăvili creșterea atot- 
puterniciei comandanților de armată și, în trecerea de la re- 
publică la imperiu, marii comandanţi de oști sint cei care 
dispun de situaţie. (De pildă Sylla, Marius, Caesar, Pompei). 
Pentru înțelesul cuvîntului Justrum vezi Titus Livius, car- 
tea I, nota 142 şi cartea XXXV, nota 33, precum și cartea 
XLI, nota 40. 

Numărul de locuitori rezultat cu prilejul acestui recensămînt 
este redat in mod variat. Așa de pildă, la Titus Livius, în 
periocha acestei cărți se găsește menționat totalul de 267231 
de locuitori, iar în cuprinsul cărţii XLI cifra este de 258294. 
Vezi şi Titus Livius, cartea XXXVIII, cap. XXXVI. 

Vezi în această privinţă Titus Livius, cartea XXXIX, cap. 
V şi cartea XLI, cap. IX. 

Pentru înțelesul acestui cuvînt și pentru condiţiile în care un 


cetățean devenea aerarius, vezi cartea XXIX, nota 150 şi cartea 
IV, nota 38. 


Cilra este exactă dacă nu punem la socoteală anul în care 
a făcut făgăduiala și cel în care a realizat-o. 


Scaenici ludi, de obicei aveau loc cu ocazia consacrării unui 
templu. Vezi de asemenea şi Titus Livius, cartea XL, 
cap. LX şi XLV, cartea XXIII, nota 95. 

Valerius Antias a confundat, de bună seamă, ambasada trimisă 
de Eumenes, cu aceea a lui Attalus și a fraților lui, amintită 
de Polybios, op. cit., cartea XV, cap. VI și Diodor, 
op. cil., cartea XXIX, cap. XXV, despre care Titus Livius nu 

pomenește nimic, sau pe care a menţionat-o poate la începutul 
pierdut al cărţii XLI. 

Deşi scrie o lucrare istorică, Titus Livius urmăreşte ca opera 
sa să devină un îndreptar cetățenesc și moral cît mai plăcut 
pentru contemporani; pe istoricul roman l-a interesat mai pu- 
țin cercetarea exactității amănuntelor, pe care le socotește de 
mică importanță pentru scopul urmărit; el se mulțumește doar, 
ca aici, să citeze părerile mai multor istorici şi să arate spre 
care înclină el. Din puact de vedere al documentării, această 
atitudine constituie o scădere, aceasta însă nu micșorează va- 
loarea artistică a operei. 

În legătură cu sprijinul dat de romani lui Eumenes, vezi Titus 
Livius, cartea XXVIII, cap. XXXIX. 

Este vorba de Seleucus Philopator, fiul lui Antiochus cel Mare 
şi tatăl lui Demetrios Soter. Fiica sa se numea Laodice. Vezi 
Polybios, cartea XXVI, cap. VII. 

Prusias era regele Bithyniei, cel la care se refugiase în cele 
din urmă Hannibal, în 183 î.e.n. (vezi Titus Livius, cartea 
XXXIX, cap. LI). Sora lui Perseus, dată în căsătorie lui Pru- 
sias, a fost mama lui Nicomede. Din a doua căsătorie Prusias 
a avut și alţi fii; el a voit să-l omoare pe Nicomede în favoarea 
acestora. Nicomede a prins însă de știre și l-a omorit el pe 
Prusias (vezi lustinus, op. cit., cartea XXXIV, cap. IV; 
Epitoma la cartea L, Appianus, Mithridates, cap. IV—VII). 
Macedonia era bogată îndeosebi în păduri, care în Grecia erau 
aproape distruse, și în mine. Sînt cunoscute minele muntelui 
Pangaeus, adăugat ca teritoriu al Macedoniei de regele Filip 
al II-lea. 

Abrupolis este regele sapeilor, o populaţie din Thracia. Pentru 
toate aceste uneltiri ale lui Perseus, vezi Titus Livius, 
această carte, cap. XL şi XLI; Appianus, Macedones, cap. 
IX; Pausanias, op. cit, cartea VIII, cap. X. 

Doris ţinut la est de Aetolia și la nord-vest de Phocis. Se 
alla în drumul pe care-l făcea Perseus, 

în Appianus, Macedones cap. IX se menţionează că Har- 
palus și deputaţii rhodienilor au cerut să fie admiși în senat 
in prezența lui Eumenes, ca astfel să-și justifice faptele. Însă 
cererea lor n-a fost acceptată și au fost primiţi în senat numai 
după plecarea regelui Eumenes. 

Lacună în text; se găsește intregită în ediţia Weissenborn— 
Miiller cu cuvintele: aderat Romae, cuius ferox. 

Cuvîntul palronus are mai multe înţelesuri: 

1. Un membru al unei ginţi patriciene faţă de clientes (vezi 
pentru acest cuvint Titus Livius, cartea II, nota 37) se 
numea palronus. 

2. Cu acelaşi cuvint era denumit avocatul care susținea proce- 
sul cuiva. În vremea republicii nu exista un avocat de profe- 
sie, ci apărătorul cauzei cuiva era un prieten care, prin sfa- 
turile lui şi mai ales prin prezența lui în faţa judecătorilor, 
îi influența pe aceștia în favoarea protejatului său. Împăratul 
Claudius (14—54 e.n.) a dat încuviințarea ca un avocat (palro- 
nus) să primească plată pentru pledoaria sa, dar să nu depă- 
şească 10000 de sesterți. 

3. Orașele din provincii își alegeau, dintre cetățenii romani, 
persoane influente care să le susțină interesele pe lingă senat 
şi celelalte autorități din capitală; astfel de cetățeni deveneau 
patroni pentru acele orașe. Vezi pentru oaspeţi (hospes, hos- 
pilium), Titus Livius, cartea I, nota 9 și cartea XXV, 
nota 95. 

Delphi (azi Castri), localitate așezată pe povirnișul de sud-vest 
al muntelui Parnas, vestită prin templul la care se dădeau ora- 
cole. (Vezi Pausanias, op. cit., cartea X, cap. VI; lus- 
tinus, op. cit., cartea XXIV, cap. VI; Diodor, op. cit, 
cartea XVI, cap. XXVI. 

Cirrha  (Kizca, azi Magula), oraș în Phocida, situat pe ţăr- 
mul Golfului Corintic nu departe de Delphi (vezi Pausanias, 
op. cil., cartea X, cap. XXXVII, Appianus, Macedones, cap. 
IX. 

Este vorba, probabil, despre Pantaleon, menţionat de Poly- 
bios, op. cil., cartea XX, cap. IX şi cartea XXVIII, cap. IV 
După Appianus, Macedones, cap. IX, numele lui era Herre- 
nius, 

În legătură cu această propunere a lui Perseus și cu planurile 
lui de ocupare a coastei illyrice, redate de Titus Livius în aceste 
capitole, se poate consulta şi Zonaras, op. cit., cartea IX, 
cap. XXII. 

Sint populaţii care fac parte din rîndul thracilor liberi. Maedii 
locuiau pe cursul mijlociu al Strymonului (azi Struma). Întrucît 
există o lacună, nu este sigur că în manuscris urma aici numele 
odomanţilor care este adăugat de unii editori. Odomanțţii locuiau 
pe cursul inferior al aceluiași fluviu, iar astii pe coasta Mării 
Negre la nord de Byzanţ. Numele Threces este o altă formă 

a cuvintului mai obişnuit de thraces; aici se referă la celelalte 
triburi de thraci nemenţionate. 

Lacună în text; editorii pun aici numele consulului M. Aemilius. 
Această ceremonie de purificare purta numele de lustratio și 
consta dintr-o procesiune care făcea înconjurul orașului de trei 
ori. Animalele de sacrificiu erau duse și ele în acest cortegiu. 
Urmau apoi rugăciunile și sacrificarea. Lustratio urbis, adică a 
Romei, purta și numele de amburbium (împrejurul orașului) și 
avea loc în caz de mare primejdie; în nădejdea unor bune re- 
colte se făcea o lustratio pagi. 

Promontoriul Minervei (azi Capo della Minerva) se afla în Cam- 
pania meridională, la sud-est de Sorentum, în faţa insulei Capri. 
Saturnia este un oraș în Etruria, numit și azi la fel. 

Cînd unui comandant senatul nu-i acorda triumful în Roma, el 
putea să-l îndeplinească, după o veche tradiție, pe muntele Al- 
ban. În acest caz, mergea la templul lui Jupiler Laliaris şi corte- 
giul era asemănător cortegiului lui iustus lriumphus. (Vezi 
Titus Livius, cartea XLI, nota 29.) Acest obicei nu era 
totuși prea des folosit. Titus Livius citează doar cîteva asemenea 
triumfuri. Vezi cartea XXVI, cap. XXI, cartea XXXIII, cap. XXI, 
cartea XLV, cap. XXXVIII. 

Plebiscit propus de tribunii M. Marcius Sermo și Q. Marcius 
Scylla. O rogatio a legii este redată de Titus Livius în cap. 
XXI. 

Este vorba despre consulul C. Popillius, fratele lui Marcus, care 
se afla în provincia sa. 

Neinţelegerile dintre Masinissa și carthaginezi sînt redate şi 
de Appianus, Afvx”, cap. LXVII. 

Lacună în text. În ediţia Weissenborn—Miller este întregită cu 
cuvintele: inter regem ... Carthaginiensem. 

Lacună în text, completată de ediția Weissenborn—Miller cu cu- 
vintele: invidiam conciliaverunt. 

Issi ( 'loool )sau issaai erau locuitorii orașului grec Issa (azi 
Lissa), de pe coasta Dalmației; orașul este amintit şi de Plinius, 
op. cit., cartea VI, cap. XXII, 

Lacună întregită în ediţia Weissenborn—Miiller cu cuvintele anti 
dari... guam novi. 

Amănunte în legătură cu această situație se pot găsi şi în 
Appianus, Macedones, cap. XI, Mithridaies, cap. II, Poly- 
bios, op. cit, cartea XXVII, cap. XVII. 

Pentru așezarea acestui ţinut, vezi Titus Livius, cartea 
XXĂXIII, nota 49. Numele grec Kolim Zvple înseamnă Siria 
Scobită, adică din fundul munţilor şi îi provine din faptul că 
era așezată în valea pe care o formau între ei munţii Liban şi 
Antiliban, după ce se desprindeau, ca două culmi, din lanţul 
lor comun, numit Liban. 

Odrysii (Odrysae, '0âphca. ), populaţie veche și puternică; lo- 
cuia în Thracia, la sud de munții Balcani. 

Titus Livius judecă aici ca roman; conducerea romană își spri- 
jinea puterea de pătrundere în Orient pe aristocraţiile locale, 
cu care, evident, masa populară era în luptă. Poporul simţea 
că primejdia cea mai mare vine din partea romanilor, nu a 
macedonenilor și de aceea Titus Livius menționează, pe de o 
parte, dezacordul dintre conducători și popoare, iar pe de altă 
parte antipatia maselor populare pentru romanii cuceritori. Cu 
toate că Titus Livius vorbește deseori și cu multă compătimire 
despre necazurile şi viața grea a plebei, totuşi el nu aprobă 
răzvrătirea și critică uneori chiar pe tribunii plebei, care aţițau, 
după părerea lui, plebea. Istoricul roman socotește că, printr-o 
conducere înţeleaptă, pot fi împăcate contradicţiile. De aceea 
apreciază rău faptul că oamenii de rind de la neamurile și popu- 
laţiile libere nu merg alături de conducătorii lor, pe care el îi 
socotește înţelepţi, pentru că sînt de partea romanilor. 


Este o formulă obișnuită de urare folosită de Titus Livius. Aici 
fiind o lacună, editorii au întregit-o cu cuvintele: finium por- 
tendi palres, quod bonum faustum. 

Numele acestui consul este completat în ediția Weissenborn— 
Miller de cuvintul dives. 

Pentru acest cuvint Titus Livius, cartea VIII, nota 24, 
iar pentru organizarea armatei romane, vezi cartea VIII, nota 23 
și cartea XXIX, nota 65. 

Cuvintul folosit de Titus Livius este subsellium, care. designează 
o bancă joasă, pe care puteau lua loc mai multe persoane, şi 
anume magistraţii plebei — tribuni și aedili — în adunările 
populare, judecătorii și avocaţii la tribunal. 

Tribunii militari sint cu totul deosebiți de tribunii plebei. Vezi 
pentru tribunii militari, Titus Livius, cartea XXV, nota 30, 
iar pentru tribunii plebei, cartea II, nota 100. 

Se vede din această mărturisire a lui Sp. Ligustinus cit de grele 
erau condiţiile de viaţă a celor mai mulți soldaţi, dacă, după 

22 de ani de serviciu, la virsta de 50 de ani, un centurion avea 
numai o atit de modestă situaţie. 

Toga virilă în mod obișnuit se îmbrăca, în locul togei prae- 
texta, la 17 ani, cînd tinărul roman era socotit major. Vezi pen- 
tru toga, Titus Livius, cartea X, nota 31. 

Într-o legiune erau 60 de centurioni, ocupiînd grade deosebite. 
Acesta de care vorbește aici Sp. Ligustinus era gradul cel mai 
Mic. 

În armata romană, în vremea republicii, soldaţii nu-și păstrau 
gradul dobindit într-o campanie anterioară. Cind se înrolau din 
nou ei puteau fi primiţi ca simpli soldaţi. 

Adică de pe teritoriul orașului Roma. 

Adică în incinta orașului Roma. 


Nymphaeum, localitate situată la 6 mile (mai puţin de 10 km) 
la sud-est de Appolonia, consacrată nimfelor. 

Dassareţii, o populaţie illyrică din preajma lacului Ohrida de 
azi. 

Gitanae, localitate în Epir, în fața Corcyrei, la 10 mile depărtare 
de coasta Mării Ionice. 

Oresti (lat. Orestae, "Optorar ) erau o ramură illyrică din vestul 
Macedoniei. Vezi Tucidide, hăzboiul peloponeziac, cartea XI, 
cap. LXXX şi Strabo, op. cit., cartea VII, cap. CCCXXVI. 


Numele întreg era Q. Marcius Philippus. Legăturile de ospitali- 
tate de care vorbește Titus Livius par a fi fost stabilite mai 
degrabă între Marcius-fiul și Filip al V-lea, tatăl lui Perseus, şi 
nu între tatăl lui Marcius și Filip. Prin urmare, termenul de 
hospitium patlernum este propriu numai pentru Perseus. 
Homolium, oraș în Thessalia, în ţinutul Perrhaebiei, aproape 
de gura văii Tempe. Valea Tempe era străbătută de riul Peneus. 
Dium (azi Malatria), oraș în sudul Macedoniei, la poalele munte- 
lui Olimp, la o depărtare de 7 stadii de mare (cam 1 km de 
ţărmul Golfului Thermaic). i 

Cognomenul de Philippus a fost interpretat în două feluri: fie 
că era iubitor de cai ( pios —iubitor, irwoc —cal) fie dato- 
rită legăturilor de ospitalitate cu Filip. 

Lacună. Am subînţeles în traducere cuvintele „mai bine nu âr 
fi reînnoit tratatul“ — quod ipsum tamen non îuisse renovandum, 
care se găsesc în ediția Weissenborn—Miiller. 


Ținutul Malis (Maliensis ager) era situat în nord-estul Greciei la 
sud de Thessalia, lingă Golful Maliac. 

Vezi pentru răspunsul regelui şi Appianus, Macedones, cap. 
XIV. 

Adică din ţinutul dolopilor, care se afla la vest de Phtiotis. Ca 
să ajungă la Delphi, Perseus trebuia să meargă spre sud, din 
Dolopia. 

Larissa, Antronae, Pteleon erau oraşe din Phthiotis, în Thessalia 
de sud. Antronae și Pteleon erau situate la mare; Larissa, nu- 
mită şi Cremaste — ceva mai în interior. Larissa de care e vorba 
aici este o localitate deosebită de Laresa (azi Larissa) din Thes- 
salia, situată în ţinutul Pelasgiotis, pe riul Pesseus. Aceste trei 
oraşe se găsesc deseori menţionate împreună, de pildă, în cap. 
LIII din această carte. 

Thespiae, oraș in Thessalia. 

Coronea era o localitate în Beoţia. Haliartus era situată tot în 
Beoţia pe coasta de sud a lacului Copais. 

Asupra soliei trimise în Asia, în Rhodos și în alte insule, se 
pot găsi amănunte la Polybios, op. cit., cartea XXVII, cap. III. 
Prytanis ( Ilebravte ) era o denumire dată celui mai înalt magistrat 
la rhodieni, ca şi în cetăţile grecești. 

Titus Livius nu a vorbit de faptul că la falisci conducătorul era 
un rege și nu găsim o astfel de mărturie nici la alţi istorici 
(Frontinus, Stralegemata, cartea IV, cap. I; Florus, op. 
cil., cartea I, cap. XII). Chiar în cartea V, cap. XXVII, în care 
vorbeşte despre falisci, Titus Livius amintește numai de principum 
liberi, adică de copiii fruntașilor cetăţii, și nu de copiii regelui. 
Lacună în text și din această pricină nu se cunoaște numărul 
quinqueremelor. 

Despre această solie vorbeşte și Polybios, op. cil., cartea 
XXVII, cap. VII, şi Appianus, Macedones, cap. IX. După 
Polybios, solii au fost Solon și Hypias. 

Kepnalania sau Kephalenia (azi Kefalonia) era o insulă mare din 
grupul insulelor Ionice, situată în dreptul Golfului Corintic. 
Ambele orașe se găsesc în sudul Italiei, în Bruttium. Erau colo- 
nii grecești, vestite pentru legăturile lor comerciale. 

Thurinii sint locuitorii oraşului Thurii. Vezi pentru această loca- 
litate Titus Livius, cartea IX, nota 69 și cartea XXV, nota 76. 
Neapolis, azi Napoli, oraș important din Italia, situat într-o re- 
giune a Campaniei, celebră prin frumusețea sa. Întemeiat de 
grecii din Cumae sub numele de Parthenope, a rămas ulterior 
cunoscut sub numele de Neapolis, unul dintre cartierele sale. 
Ocupat în 326 î.e.n. de romani, a rămas totdeauna fidel Romei, 

căreia i-a adus mari servicii în timpul războiului cu Hannibal, 
prin portul său important. 

Samothracia, insulă în partea de nord a Mării Egee, în apro- 
piere de coasta Thraciei, în faţa locului unde se varsă Hebrus. 
Era socotită un loc sacru din pricina vechiului şi vestitului sanc- 
tuar al Cabirilor, zei egeeni asimilați cu Dioscurii. Pe terito- 
riul acestei insule, fugarii, chiar vinovaţi, nu puteau fi urmăriţi. 
Citium (azi Manota), oraș în centrul Macedoniei, în ținutul Ema- 
thia. Aici este singurul loc unde se găsește menţionată această 
localitate. 

Beroaea (azi Verria), oraș în centrul Macedoniei, în Emathia, pe 
cursul inferior al Haliacmonului, la poalele muntelui Bermius. 
Numele acestui oraș se găsește și sub forma de Berhoea sau 
Berrhoea. 

Agema ( ăynua | era un corp de armată ales — echivalent unei 
legiuni — compus din cavalerie și infanterie, care dispunea și 
de elefanţi. Mergea întotdeauna înaintea regelui macedonean. 
Unii comentatori socotesc că numele derivă de la verbul ățo 
(a mîna, a conduce), alţii de la ăYaua (a admira) (vezi Poly- 
bios, op. cit., cartea V, cap. LXV; Appianus, Zvpani), 
cap. XXXII; Q. Curtius, De rebus gestis Alexandri Magni, 
Anabasis, cartea IV, cap. XIII și cartea V, cap. IV; Arrianus, 
cartea III, cap. II și articolul din Suidas, la cuvintul âynuax) 
Edessa (azi Vodena), oraş în centrul Macedoniei, în Emathia, 
la nord de Beroea și la vest de Pella. La început, cînd a fost 
capitala regilor macedoneni (înainte de Filip al II-lea, care a 
mutat-o la Pella) se numea Aegae. 

Peonii, populaţie de origine illyrică, amestecată cu elemente 
thrace, sînt locuitorii regiunii Paeonia, regiunea muntoasă din 
nordul Macedoniei, pe cursul mijlociu al fluviului Axius (Var- 
dar), care se întindea spre est pînă la Strymon (Struma), iar 
spre vest aproape de lacul Lychnitis (Ohrida). 

Paroria (sau Parorea) și Parastrymonia nu sînt nume proprii pre- 
cise, ci denumiri din limbajul grecesc comun:  xapipeta — re- 
giune de-a lungul munţilor, spre munţi și TAPAGTELULVELA — 
părţile din preajma Strymonului. Din izvoarele greceşti, Titus 
Livius le-a luat drept nume proprii. 

Agriani (Agrianes), popor thracic, care locuia spre muntele Rho- 
dope pe calea superioară a fluviului Strymon. Vezi Strabo, 
op. cit., cartea VII, cap. CCCXXXI, fr. 36—37. 

Sinti (E+vzoi), ramură a thracilor, care locuia in Macedonia 
de est, pe calea Strymonului. Orașul lor principal a fost Sintia. 
Au fost supuși de Filip al V-lea. 

Armata lui Alexandru cel Mare, cu care a trecut în Asia, cu- 
prindea circa 30000 de pedestrași şi 4500 de călăreţi (vezi 
Plutarh, Alexandru; lustinus, op. cil., cartea XI, cap. VI; 
Diodor, op. cit., cartea XVII, cap. XVII; Titus Livius, car- 
tea IX, cap. XIX. 

Pacea a fost acordată lui Filip sub consulatul lui Cn. Cornelius 
și L. Minucius (vezi Titus Livius, cartea XXXIII, cap. XII, 
XIII; XXIV; XXX). 

În afară de Filip — fiu adoptat — și Alexandru, Perseus a mai 
avut alți fii (vezi Titus Livius, cartea XLV, cap. VI și 
XXVIII). În epitoma cărții XLV găsim menţionat că P. Aemilius 
a dus înaintea carului său de triumf pe Perseus cu trei dintre 
fiii săi: Persen cum tribus filiis duxit ante currum. 

După cum reiese din acest pasaj și din altele, soldații romani își 
pregăteau fiecare, din venituri proprii, armamentul necesar (vezi 
Aul. Gellius, op. cit., cartea XVI, cap. XX). Numai în si- 
tuații extraordinare statul oferea armament. În Tacitus, An- 
nales, cartea I, cap: XVI, soldatul Percennius se plinge că, din 
solda sa de 20 de ași pe zi, el trebuia să plătească arme, cort 
și bani. 

Eordaea  ('Eop5ala) ţinut în Macedonia în preajma muntelui 
Bermius (azi Doka). ÎN 

Begorrites (azi Ostrovo) lac în Eordaea. 

Haliacomon ('Adixuowv), vechiul nume al fluviului Inachus. 
Elimea ('Edueia sau 'Ehula), regiune în sud-vestul Mace- 
doniei, la sud de Orestis și Eordaea. Este străbătută de fluviul 
Haliacmon. 


5 Munţii Cambuni (Cambuni Montes, Kaufoiwa 5pm), lanţ de 


munți care separă Macedonia de Thessalia și care, în partea de 
răsărit, se învecinează cu muntele Olimp. 

Este vorba despre depresiunea Tripolis, care se afla la nordul 
Perrhaebiei, la limita dintre Thessalia și Macedonia, mărginită 
de munţii Cambuni și Titarius și udată de cursul! superior al 
riului Europus. 

Azorus, oraș în Thessalia în ţinutul Tripolis, la poalele munților 
Cambuni. 

Pythium, oraș în Thessalia Pelasgiotis, la est de Azorus și la 
nord de Larissa. 

Doliche, oraş din Thessalia, în ţinutul Perrhaebia. Vezi Titus 
Livius, cartea XLIV, cap. II. 

Lacună în text; nu se cunoaște numele acestui oraș. 

Cyretiae (azi Demeniko), oraș în Thessalia, la nord-vest de 
Larissa. 

Mylae, oraș în Perrhaebia pe riul Europus. Munţii Mylonas de 
azi amintesc de numele acestui oraș. 

Phalanna, azi Tyranavo, oraş al Perrhaebilor în Thessalia, așe- 
zat la 15 km nord de Larissa. În legătură cu rolul jucat de acest 
oraș în luptele cu Perseus, vezi Titus Livius, cartea XLII, 
cap. XIII, LIV şi LXIV. 

Gyrton (Tvpruv), oraș în Thessalia Pelasgiotis, aproape de 
confluența Peneului cu Europus. Vezi Strabo, op. cit., cartea 
IX, pp. 441 și 443. 

Elatia, oraş în Thessalia, aproape de valea Tempe. 

Gonnus, oraș în Thessalia la nord de Larissa, lîngă valea Tempe. 
(Vezi Herodot, op. cit., cartea VII, cap. CXXVIII și CLXXIII; 
Strabo, op. cit., cartea IX, p. 440; Ptolemaeus, op. cil, 
cartea III, cap. XII și XXXIX. Vezi de asemenea Titus Li- 
vius, cartea XXXVI, cap. X și LXVII). 

Tempe, azi Lykostomon, vale strimtă la nord de muntele Ossa, 
în Thessalia, renumită pentru pitorescul său sălbatic. Prin această 
vale curge Peneus. 

Sycurium, oraș în Thessalia, la poalele muntelui Ossa, la est de 
Larissa. 

Magnesia, regiunea răsăriteană a Thessaliei, care se întinde de-a 
lungul Mării Egee la sud de muntele Ossa. Orașul principal 
este Demetrias. 

Asupra operaţiilor militare întreprinse de romani se poate con- 
sulta și Polybios, op. cit., cartea XXVII, cap. VI. 

Gomphi, oraș în Thessalia de vest, la hotar cu Athamania, la 
poalele muntelui Pindus. Athamania este o regiune între Thes- 
salia și Epir, străbătută de riul Inachus. 

Titus Livius menţionează aici părerea generală în legătură cu 
tactica lui Perseus. Toţi sînt de acord că, dacă Perseus ar fi ur- 
mărit pe romani în Athamania, într-un ţinut atît de arid, regele 
ar fi învins cu siguranță oastea romană neobișnuită cu locuri 
atit de neprielnice. Ar fi fost poate singurul prilej de a-și în- 
drepta greşeala, tot atit de mare, de a fi pierdut alianţa cu 
thracii şi grecii din pricina binecunoscutei lui lăcomii de bani. 

Scaea (Uxaă). Denumirea dată acestui oraș din Thessalia 
provenea de la faptul că el se găsea așezat pe malul sting al 
rîului  Peneus, Cuvîntul grec oxabe-â-6v înseamnă „așezat 
la stinga“. 

Maleum (sau Malea), azi Malia, promontoriu de sud-est al Pe- 
loponezului, pe care trebuiau să-l ocolească navele ce treceau 
din Marea Ionică în Marea Egee. Era temut de corăbieri din 
cauza condiţiilor grele pe care le prezenta navigația în preaj- 
ma sa. 

Creusa (azi Kreisa), oraș în Beoţia, așezat pe ţărmul Golfului 
Corintic. 

Alope (azi Melidoni), oraș în Locrida, lingă Golful Euboeic. 
Orașul Pherae (azi Velestino) se găsea în Thessalia, în apropiere 
de lacul Boebeis (vezi Titus Livius, cartea XXXVI, cap. 
XIV). 

La romani, atît ziua, cît și noaptea erau divizate în 12 părţi 
egale numite ore. Prima oră din zi începea o dată cu răsăritul 
soarelui și a douăsprezecea se termina cu apusul, cînd începea 
prima oră din noapte. Cum nopțile și zilele nu sînt egale între 
ele decit la echinocții, urmează că nici orele nu erau de aceeași 
durată, cum sînt la noi. Vara, de pildă, orele zilei erau mai 
lungi și ale nopții mai scurte, iarna invers. Precizăm însă că 
totdeauna ora a șasea se termina ziua la amiază și noaptea la 
miezul nopţii, cînd începea ora a șaptea. Rezultă din cele spuse 
că orele la romani erau egale cu orele noastre numai la 
echinocţii. 

În latineşte este folosit cuvintul turma, care înseamnă o unitate 
mică de cavalerie. Cuprindea 30 de soldați comandați de trei 
decuriones, prin urmare fiecare decurion avea sub ordinele sale 
10 soldaţi. Cel mai vechi decurion era comandantul acestui pilc 
de 30 de inși. 

Pentru descrierea acestei lupte de cavalerie se poate vedea 
Appianus, Macedones, cap. XII; Plutarch, Aemilius, cap. 
IX; lustinus, op. cit., cartea XXXIII, cap. |. 

Veliţii (Veles, pl. velites) erau soldați ușor înarmaţi, alăturați 
unei armate fără a fi propriu-zis înglobaţi în legiune şi fără a 
ocupa un loc anumit în linia de bătaie. Ei aveau misiunea de a 
hărțui pe dușmani. Erau înarmaţi cu un gladius (sabie scurtă) 
și o hasta velitaris (suliță) pentru atac, iar pentru apărare aveau 
un scut rotund (parma) și o cască de piele care avea în virf un 
inel de metal. Vegetius, Epiloma rei militaris, cartea III, 

cap. XVI, ii descrie astfel: „cînd călăreţii erau prea slabi, se 
amestecau cu ei, potrivit unei tactici străbune, pedestrași foarte 
ageri în mişcări şi cu scuturi ușoare“. 

Cyrti (Cyztii), populaţie din vestul Persiei, din Media. 

Erau așezați acolo pentru a fi rezervă în luptă. 

Numărul celor uciși și luaţi prizonieri în această luptă este men- 
ționat variat de istorici. După Plutarh, Aemilius — 2500 au 
fost omoriîţi și 600 făcuţi prizonieri, dar tot Plutarh, Apophteg- 
mata, apreciază la 2800 pierderile romanilor, socotind laolaltă 
prizonieri şi morţi. 

Pentru această chestiune se poate compara cu Appianus, 
Macedones, cap. X. 


Pentru tratativele de pace dintre romani și macedoneni se poate 
consulta și Polybios, cartea XXVII, cap. VIII; Appianus, 
Macedones, cap. XII; Plutarh, Apophtegmata, cap. CXCVII. 


Titus Livius face aici o scurtă caracterizare a însușirilor roma- 
nilor. Ca principale calități ale acestui popor, el menţionează 
dirzenia şi puterea de stăpinire atit în restriște, cit și în mijlo- 
cul victoriilor. 

Istoricul roman redă, deseori, cu' simpatie viața-de mizerie a' ple- 
beilor şi acuză pe patricieni și pe publicani de vederi strimte, 
de acaparare de păminturi, de jafuri etc., ceea ce constituie o 
latură pozitivă în opera sa. 

În pasajul de faţă el constată și reflectă o înclinare fi- 
rească a celor mai mulţi de a fi de partea celui mai slab, Isto- 
ricul roman însă, ca aristocrat, vede aceasta cu ochi nefavora- 
bili, denumind-o pravum studium — înclinare rea — ceea ce de- 
sigur constituie o latură negativă în gindirea sa. După unii 
comentatori, Titus Livius, urmîindu-l îndeaproape pe Polybios, 
s-ar referi aici la o anumită reprezentaţie de circ, la lupta atle- 
ților greci Clitomachos și Aristonicos. (vezi Polybios, op. cit. 
cartea XXVII, cap. VII şi următoarele). 

În cap. XLIV—XLVI din această carte Titus Livius menționase 
Theba ca aliată a Romei și nu amintește nicăieri trecerea ei de 
partea macedonenilor. Probabil că aceasta s-a întimplat în urma 
victoriei trecătoare a lui Perseus. 

Operaţiile de război descrise de Titus Livius în cap. LXIV pînă 
la LXVI sînt relatate și de Polybios, op. cit., cartea XXVII, 
cap. XI. 

Crannon (azi Crania sau Palea Larissa) oraș in regiunea Pelas- 
giotis a Thessaliei, situat la sud-vest de Larissa în apropierea 
fluviului Peneus. S-a numit mai întîi Ephyra. 

Ceslrosphendoni, arme în formă de praştie, cu care se aruncau 
săgeți. În descrierea acestei arme, Titus Livius urmează pe 
Polybios, op. cil., cartea XXVII, cap. IX. Vezi de asemenea 
Suidas, la cuvintul Keoreos. 

Phila (sau Phla), oraș in nordul Magnesiei, în vecinătatea Mace: 
doniei, în apropiere de valea Tempe, pe ţărmul mării, la sud de 
muntele Olympus. 

Marene, ţinut din sudul Thraciei. 

Malloea, oraş in Thessalia și anume în Perrhaebia, pe malul rîu- 
lui Europus. 

Achaia Phthiotis, regiune în sudul Thessaliei, între Dolophia la 
vest, Golful Pagasaic la est, Thessaliotis și Pelasgiotis la nord 
și munţii Ahaici, care o despărţeau de Aenis și Malis, la sud. 
Demetrias (azi Goritsa), oraș în Thessalia, în ținutul Magnesia, 
așezat pe ţărmul Goliului Pelasgic (sau Pagasaic). A fost înte- 
meiat de Demetrius Poliorcetes. 


CARTEA XLIII 


Trebuie observat că în această carte istoricul roman, deși iolo- 
sește multe amănunte din alți autori latini, precum și de la 
istoricul grec Polybios, nu citează pe nici unul. 

Din pricina lacunei este omis, probabil, numele trimisului. Acesta 
este Q. Mucius. În cartea XLII, cap LXVII, Titus Livius vor- 
bește despre un Q. Mucius, trimis la Ambracia, dar se pare că nu 
este vorba despre aceeași persoană. 

Cuvinteie haec gesta sunt (s-au petrecut acestea) nu figu- 
rează în manuscris, și au fost adăugate pentru înţelegerea tex- 
tului. 

Numele acestei localităţi este nesigur şi nu mai apare menţionat 
în altă parte. Unii comentatori cred că este vorba despre localita- 
tea Creunium, .amintită de Polybios, op. cil., cartea V, cap. 
CVIII, sub numele de Hpewwtov, locaiitate care se găseşte 
în ținutul dessareţilor. Însă din textul latin reiese că este vorba 
de regiunea Carmnilor din nordul Illyriei. 

Blindeţea (lat. clementia) era folosită de puterea cotropitoare ro- 
mană ca un mijloc de amăgire a populaţiiilor cucerite. 

Numele și aşezarea acestui oraș nu sînt sigure. Nu este vorba 
aici despre localitatea cu acelaşi nume care se află în Panonia 
și pe care Ptolemaeus, op. cit., cartea a II-a, cap. XIV o nu- 
meşte Kepvois (vezi, de asemenea, Plinius, op. cit., cartea 
XXXVII, cap. XLV; Vell. Paterculus, op. cit., cartea a II-a, 
cap. CIX). Unii comentatori cred că trebuie citit în manuscris 
numele Sarnutem, după localitatea Xapvoic, din lIllyria. Este 
mai probabil că-i vorba de orașul Carnus (azi Carnuntis) deve- 
nit mai tirziu colonia romană lulium Carnicum, în munţii Alpii 
Carnici, locuiți de populaţia celtică a carnilor. 

După cum reiese din Titus Livius, cartea XLII, cap. XXXII, 
C. Cassius primise ca provincie, Italia. În atribuţiile lui cădea 
și administrarea Galliei și chiar comanda într-un eventual răz- 
boi în această provincie. 

Carni, populaţie din nordul Istriei, de origine celtică, care lo- 
cuia în munții Alpi, numiţi azi Alpii Carnici, la hotarul dintre 
Italia şi Carenţia. Scriitorii imperiali socotesc Aquilea făcînd 
parte din teritoriul acestei populaţii (vezi Plinius, op. cit. 
cartea III, cap. CXXVI; Ptolemaeus, op. cil., cartea III, 
cap. |, Strabo, op.cit, p.4 şi 6. 

După cum reiese din Titus Livius, cartea XLI, cap. XI, 
istrii erau în această vreme (181 î.e.n.) supuși de romani. Asu- 
pra istrilor, vezi Titus Livius, cartea XLI, nota 2. 


Solii dau a înţelege senatului roman, fără a preciza cu multe 
amănunte, că drumul pe care avea să-l facă armata romană 
va fi de lungă durată. 


Din Titus Livius, cartea XLII, cap. XXVIII, reiese că cele 
două Hispanii (Citerior și Ulterior) formau o singură provincie. 
Chiar în acest capitol, cîteva rînduri mai jos, Titus Livius men- 
ționează Hispania ca o singură provincie. Vezi şi cartea XLIV, 
cap. XVII și cartea XLV, cap. XVI. 


Pentru semnificaţia cuvîntului patronus vezi Titus Livius, 
cartea XLII, nota 40. 


M. Porcius Cato, vestitul censor, a fost ales de hispani ca pa 
tron, deoarece îl cunoşteau din vremea războiului purtat în 
Hispania. Cato a apărat pe hispani prin cuvîintarea cunoscută de 
urmași sub numele: Pro Hispanis de frumento, în care, de bună 
seamă, acuza pe Furius. Pledoaria lui Cato nu s-a păstrat, 

P. Cornelius Scipio (vezi Titus Livius, cartea XXXIV, cap. 
XLIII și cartea XXV, cap. 1) şi L. Aemilius Paulus (vezi Titus 

Livius, cartea XXXVI, cap. II și cartea XXXVII, cap LVII) 
au fost, amindoi, praetori în Hispania. 

Anchetatorii (recuperalores) erau judecători, aleşi indeosebi din- 
tre senatori, care aveau atribuția de a cerceta reclamaţiile rela- 
tive la restituirea de bunuri luate pe nedrept din provincii de 
comandanții romani. 

Procesul a fost amiînat (lat. ampliare causam — a amina jude- 
carea pentru noi informații). Cînd judecătorii nu erau destul de 
bine lămuriţi, din pricina insuficienței dovezilor, dacă un acu- 
zat trebuie condamnat sau achitat, procesul putea fi aminat, 
praetorul pronunţind cuvîntul amplius şi fixind o nouă dată 
pentru înfăţişare. Procedeul acesta se numea amplialio (vezi 
Cicero, Pro Caelio, cap. X; Pro Cluentio, cap. XXXVIII; În 
Verrona, 1, cap. IX; Aulus Gellius, op. cit., cartea XVI, 
cap. XI). 

Praeneste și Tibur aveau, amindouă, dreptul de a primi pe cetă- 
ţenii romani care se exilau de bunăvoie, ca să evite procesul și 
dezbaterile de la proces. Ambele orașe se aflau în Latium. Prae- 
neste se numește azi Palestrina, iar Tibur, Tivoli. 

Provinciile trebuiau să dea magistraţilor romani o anume can- 
titate de cereale pentru folosul lor personal. Dar, în loc să le 
primească în natură, ei cereau echivalenţa lor în bani, fixind 
pentru griu un preț ridicat (/rumentum aestimatum). Hispanii ob- 
țin, în această împrejurare, ca magistrații romani să primească 
darea în natură și ca preţul griului să fie fixat după prețul cu- 
rent. Provinciile, pe lingă obligaţiile de mai sus, trebuiau să 
vindă griu romanilor (frumentum emplum). Lăcomia comandan- 
ților făcea ca ei să fixeze, de data aceasta, un preț scăzut pentru 
cumpărarea griului, ca să-și însușească ei diferența dintre prețul 
fixat de ei. Vezi Titus Livius, cartea XLII, nota 2. 

În latinește este folosit cuvîntul conubium care înseamnă 1) ca- 
pacitatea de a contracta o căsătorie legală (matrimonium ius- 
tum), 2) căsătoria însăși. 

O căsătorie legală, din care să decurgă toate efectele ju- 
ridice prevăzute de dreptul civil roman, nu se putea face decit 
între persoane de aceeași categorie și bucurindu-se de drepturile 
complete de cetățenie romană, adică numai între cei care aveau 
ius conubii. Pină în anul 445 îe.n., de pildă, plebeii nu aveau 
ius conubii (vezi discursul lui Canuleius, cartea IV, cap. III 
și urm.), prin urmare un patrician nu se putea căsători legal cu 
o fată de plebeu. Pină în 89 î.e.n., în vremea războiului cu aliaţii, 

locuitorii din Italia nu aveau ius conubii; de asemenea, între 
liberţi și ingenui s-au putut încheia căsătorii legale abia din 
anul 18 î.e.n., cînd Augustus a dat lex lulia de maritandis. 

În cazul de care este vorba în acest capitol, soldaţii romani 
nu au putut contracta o căsătorie legală, pentru că femeile his- 
pane nu aveau ius conubii; ei făcuseră un matrimonium inius- 
tum; ca urmare, copiii rezultați nu erau cetăţeni romani și tatăl 
nu avea asupra lor patria polestas. 

Carteia (azi Rocadillo), localitate în Baetica, lingă Gibraltar. 
Nu se află ad Oceanum, cum scrie Titus Livius, ci în partea 
dinspre Marea Mediterană. 

Colonia liberţilor, Colonia libertinorum, trebuie să fi fost nu- 
mele oficial prin care se deosebea o astfel de colonie de cele- 
lalte. Pentru liberţi, vezi Titus Livius, cartea X, nota 83. 
În acest loc există o mare lacună în manuscrisele operei lui 
Titus Livius, deoarece au fost pierdute patru file, in care istoricul 
roman vorbea despre neînțelegerile dintre carthaginezi și Masi- 
nissa, despre alegerea magistraţilor și distribuirea provinciilor 
pentru anul 170 î.e.n. şi despre alte evenimente de care luăm 
cunoștință din alţi autori antici. Vezi Plutarh, Aemilius, cap. 
IX; Polybios, op. cit., cartea XXVII, cap. XIV; cartea VIII, 
cap. XXVIII; Diodor din Sicilia, op. cit., cartea XXX, 
cap. V; Orosius, op. cit., cartea IV, cap. XX; Florus, op.cit., 
cartea II, cap. XVII; vezi, de asemenea, periochele de la căr- 
țile XLII și XLVI ale operei lui Titus Livius. Şi începutul 
capitolului IV are lacună, așa că din cele citeva cuvinte păs- 
trate nu se poate deduce precis înțelesul. 

Este vorba despre uciderea a două căpetenii hispane, dintre 
care unul pare a fi fost Olonicus. Capetele lor au fost duse în 
lagărul hispanilor, probabil de prizonierii trimiși de comandantul 
roman în acest scop, prin urmare cuvintele adăugate la începu- 
tul capitolului „cînd acestea“ se referă la acei prizonieri trimişi 
anume de romani, 

Antium, localitate în Latium, pe coasta Mării Thireniene (Mare 
Thyrrenum sau Tuscum). Este una din cele mai vechi colonii 
romane. Vezi pentru cuvintul colonia nota 71 din această carte. 
Loracina, fluviu care se varsă în Marea Thireniană, la sud-est 
de  Antium. i 

Comandanții romani aveau obiceiul să jefuiască și astfel de 
bunuri, ca: tablouri, statui, coloane, vase etc., cu care își îm- 
podobeau propriile palate sau templele din Roma. 

Abdera ("Afânea, azi Balastra), oraș liber, aliat cu Roma, si- 
tuat în Thracia. Este locul de naștere al sofistului Protagoras 
și al lui Democril. 

Este vorba de măsurile luate de senatul roman în favoarea ora- 
șului Coronea, care a avut de suferit de pe urma atitudinii bru- 
tale a consulului Licinius. Capitolele care istorisesc aceste 
fapte sint pierdute. Vezi Zonaras, op. cit., cartea IX, cap. 
XXII. 

Iapizii  ('lârmvyec, "Ivmvyec), populaţie illyrică la sud-est de 
carni și istri în Croaţia de azi, Teritoriul lor se întindea între 
Sava și Marea Adriatică, Vezi Strabo, op. cit., cartea VII, 
p. 314; Plinius, op. cit., cartea III, p. 127 şi 140; Ptole- 
maeus, op. cit., cartea II, cap. XVII; CI.L., III, 384. Autorii 
antici vorbesc de un amestec al iapizilor cu celții, dar arheologia 
de azi nu a constatat pe teritoriul lor decît o cultură curat illy- 
rică, fără nici un element caracteristic celtic. 

Pentru phalere, vezi Titus Livius, cartea XXII, nota 167. 
Aceasta constituie un privilegiu pentru străini, întrucit ei nu se 
bucurau de ius commercii ca cetățenii romani. Senatul a dat 
dreptul acestor soli nu numai să cumpere cai, ci să-i şi scoată 
din Italia. 

În manuscrise, locul este corupt aici. Unii comentatori sînt de 
părere că aveau aici o lacună mai întinsă și că pasajul pierdut 
cuprindea scuzele solilor miletieni pentru faptul că nu făcuseră 
pină atunci nici un serviciu Romei. 

Alabanda, oraș în Caria, pe fluviul Marsyas. Vezi Titus Li- 
vius, cartea XXXIII, cap. XVIII; cartea XXXVIII, cap. XIII; 
cartea XLV, cap. XXV. 

După ce Flamininus a proclamat la serbările istmice „libertatea 
tuturor grecilor din Europa şi Asia“ (anul 196 î.e.n.), puterea 
romană a început să fie adorată, în părţile răsăritene şi în Gre- 
cia, sub numele zeiței Roma, fiind asociată cultului lui Zeus. În 
cinstea ei au fost construite temple. Tacit aminteşte în Anna- 
les, cartea IV, cap. LVI, că orașul Smirna a ridicat pe timpul 
consulatului lui M. Porcius Cato, un templu închinat Romei 
(anul 195 î.e.n.). La fel au procedat locuitorii din Alabanda și ceva 
mai tirziu (anul 167 î.e.n.), cei din Athena și din alte orașe. Zeiţei 
Roma i s-au instituit și serbări numite “Puouala, care aveau loc 
în cetăţile din Asia Mică, la Magnesia și în alte localităţi, 
precum şi în Grecia, la Athena, Aegina, Megara etc. Se con- 
stată chiar existența unui preot al zeiței Roma la Ephes, Sardes, 

la Apamea și Delos. În timpul imperiului, cultul Romei ia o 
mare dezvoltare. Pe efigii, chipul zeiţei era reprezentat în două 
ipostaze: ca zeiță războinică, cu cască, tunică scurtă, înarmată 
cu o hasta şi un scut, sau ca zeiță a păcii. Înfățişarea ei era, 
de data aceasta, inspirată din tipul grec al zeiţei Tyche, cu o 
tunică lungă, în mînă cu cornul abundenței, cu un glob pămiîn- 
tesc sau cu o statuie a victoriei. 

Sărbători anuale (ludi anniversarii). Este vorba probabil despre 
sărbătorile denumite “Puwuuia, despre care s-a vorbit la no- 
ta 33. 

Lampsacus (azi Lapsaki), localitate pe coasta asiatică a Heles- 
pontului (Dardanele). 

Este de la sine înţeles că aliaţii care se bucurau de prietenia 
poporului roman (amicitia populi Romani) trebuiau să recunoască 
supremaţia Romei. 

Consulul nu intrase încă în Macedonia propriu-zisă. Denumirea 
de Macedonia este întrebuințată de Titus Livius aici, ca 
și în cartea XXXI, cap. XIV; cartea XXXVI, cap. I; cartea XLII, 
cap. Il, în sensul folosit de analiști, care înțelegeau prin Ma- 
cedonia, Grecia și Macedonia la un loc. 

Lacună în text. În ediția Weissenborn—Miller se găsește între- 
gită cu cuvintele: et Masinissae venerunt legati Carthaginien- 
sium,. 

Chalcidienii erau de mult aliații Romei. Vezi Titus Livius, 
cartea XXXV, cap. L; cartea XXXVI, cap. XXI. Pentru orașul 
Chalcis (genitiv Chalcidis), vezi Titus Livius, cartea XXVII 
nota 131. 

În acest loc, la fel ca și în cartea XLIV, cap. XLIV, este vorba 
de localitatea Oesyme (azi Leftherolimani, numită uneori şi Ema- 
thia), care se afla pe coasta macedoneană a Mării Egee, la est 
de Amphipolis. Nu trebuie să se confunde cu numele Emathia 
sau Aemathia pe care îl avea regiunea centrală a Macedoniei 
și care adesea era dat de poeţi întregii Macedonii. 

Amphipolis, oraș așezat în apropiere de vărsarea fluviului Stry- 
mon (Struma). Azi se află pe teritoriul său localitatea Neochori, 
lingă oraşul Orfano. i 

Maronea şi Aenus, oraşe elenice, pe coasta egeeană a Thraciei. 
Se pare că Perseus, încă de la începutul războiului, pusese 
stăpînire pe aceste două orașe, pe care Filip fusese obligat să 
le dea înapoi (vezi Titus Livius, cartea XXXIX, cap. XXIX 
şi cap. XXXIV). În tot cazul, ele se găseau în puterea lui Per- 

seus (vezi Titus Livius, cartea XLV, cap. XIX). Din cele 
ce urmează rezultă că Hortensius a făcut același drum pe care-l 
face şi Marcius în cartea XLIV, cap. X. Maronea (azi Maronia) 
se afla pe locul orăşelului de azi cu același nume, de la vest 
de Alexandropolis. Aenus (azi Enos) era situat la gura fluviului 
Hebrus (Marița). 

Se poate observa din acest fragment intenţia senatului roman 
de a păstra, pentru moment, alianța cu cetăţile grecești. Din 
această cauză, cu toate că lăsase atiţia magistrați nepedepsiţi 
pentru jalurile săvirşite în provincii, pe Lucretius, acuzat de 
soliile grecilor, îl pedepseşte cu amendă. 

Nu este vorba de triburile care stau la baza formării poporului 
xoman şi care erau, după tradiție romană în număr de trei: 
Ramnes, Tilies şi Luceres, ci de o împărţire administrativă, după 
teritoriu, a orașului Roma și a împrejurimilor care ţineau de ea 
Numărul unor astfel de triburi a crescut treptat și a ajuns în 
anul 241 î.e.n. la 35, dintre care patru erau triburi urbane, iar 
31 rustice, Adunările pe triburi constituiau comilia tributa și 
aveau un caracter mai larg. De aceea, tribunii, în conflictele 
iscate între ei şi consuli sau între ei și senat, apelau la comi- 
ţiile tribute, a căror hotărire, începînd cu anul 287 î.e.n., avea 
putere de lege, fără a mai fi nevoie de confirmarea senatului. 
Vezi, de asemenea, Titus Livius, cartea I, nota 56 şi car- 
tea XXIII, nota 73. 

Jurisdicţia lui Atilius se întindea deopotrivă asupra Liguriei 
și a Galliei Cisalpine, pentru că aceasta din urmă nu constituia 
o provincie separată. Pină la Iulius Caesar, prin provincia Gal- 
lia se înțelegea numai Gallia Cisalpină, adică nordul Italiei, din- 
tre Apenini și Alpi. 

Issa, insulă în Marea Adriatică, azi Lissa sau Vis. Vezi Titus 
Livius, cartea XXXI, cap. XLV. În această insulă se afla şi 
orașul grec Issa sau Lissa. 


Este vorba de ţinutul din nordul Epirului și de la vest de Ma- 
cedonia. Sub numele de „vecini“ ai acestei provincii se înţeleg 
illyrii care locuiau la sud și care erau supuși romanilor. 
Lychnidus (azi Ohrida) se afla în vestul Macedoniei, ţinutul 
populației illyrice a dassareţilor. Vezi Titus Livius, cartea 
XXVII, nota 146. 

Uscana, capitala ținutului penestian, așezată la graniţele Illyriei 
cu Macedonia pe riul Drilo (Drin) la nord de lacul Ohrida. 

Termenul latinesc este vigiliae. Este vorba deci de gărzile de 
noapte, cele din timpul zilei fiind denumite excubiae. Noaptea 
era împărțită în patru vigillae, începînd de la apusul pînă la 
răsăritul soarelui (prima nox, nox concubia, nox media, galli- 
cinium), așa încît sfirșitul străjii a doua și începutul celei de a 
treia cădea exact la miezul nopţii. Straja a patra era spre di- 
mineaţă. 

La romani, înainte de reforma lui Iulius Caesar, anul avea 355 
de zile, prin urmare, faţă de anul solar rămînea în urmă cu mai 
mult de 11 zile. De aceea, din doi în doi ani, se adăuga o lună 
în plus, de 22 sau 23 de zile. Luna aceasta începea după săr- 
bătoarea Terminalia (23 februarie). Primele zile ale acestor luni 
se numeau Kalendae intercalariae. 

Pentru semnificația pe care o aveau, în opera lui Titus Li- 
viu s, aceste prodigia, vezi cartea XLI, nota 48 și studiul intro- 
ductiv, pp. XXX—XXXV. 

Anagnia (azi Anagni), capitala hernicilor, nu departe de Roma, 
spre sud-est. 

Menturnae (mai deseori Minturnae), colonie romană care se gă- 
sește în Latium, în vecinătatea Campaniei, lingă actuala locali- 
tate Traetto. 

Reale, oraş din țara sabinilor, astăzi Rieti. În această localitate 
s-a născut M. Terentius Varro, un învățat de la sfirșitul re- 
publicii romane. 

Impluvium: în acoperișul său, care era plan, casa romană avea 
o deschizătură (compluvium), pe unde intra ploaia. Apa se 
aduna într-un bazin (impluvium), care se afla în mijlocul încă- 
perii principale a casei (atrium). 

În astfel de ocazii cununile erau făcute în mod obișnuit din lauri. 
Cum reiese de aici şi din alte izvoare, o parte din tineretul 
plebeu nu mai răspundea la recrutările consulului, din pricină 
că prăzile erau însușite în cea mai mare măsură de comandanți 
și de tezaurul public şi ei nu mai vedeau în război un mijloc 
de îmbunătățire a situaţiei lor rele. Grosul armatei romane îl 
formau, în general, plebeii și aliaţii; fiii nobililor erau coman- 
danţi. 

Aici este vorba de concediile și liberările obţinute prin fa- 
voarea comandantului (gratiosa missio), înainte de termenul le- 
gal (20 de ani pentru pedestrași și 10 ani pentru călăreţi). Conce- 
diile legale purtau denumirea de honesta missio. 

În latinește este folosit cuvîntul ambitio, tradus prin popularitate. 

Cuvîntul are două înţelesuri: 

1) acţiunea de a merge pe la alegători pentru a le cere 
votul; 

2) dorinţa de popularitate, patima politică de a fi ales în 
maâgistraturi. 
Cetăţeanul care voia să-şi pună candidatura pentru o magistra- 
tură mergea în faţa magistratului care prezida alegerile și făcea 
declaraţie cu trei săptămîni (trinundinum) înainte de alegeri, 
apoi el colinda pe la alegători (ambire), pe la casele lor, prin 
pieţe, să-i solicite să-l voteze. Trebuia să fie îmbrăcat în loga 
candida (toga albă), de aici numele de candidat folosit și azi. 
Patima politică era atit de adînc pătrunsă în virfurile conducă- 
toare romane, încît scriitorii şi poeţii au înfierat-o în operele 
Jor, ca fiind una dintre cauzele prăbușirii republicii şi una din- 
tre sursele relelor de care suferea republica și omul în ultima 
vreme a existenţei ei. Lucretius, De rerum natura, cartea III, 
versul 59, o numește ...honorum caeca cupido (oarba dorință 
de onoruri). 
Gestul de a veni în fața tribunei praetorilor ca un simplu par- 
ticular sau ca un învinuit este o formă de protest a consulului 
față de hotărîrea senatului, pe care o socotea umilitoare. 
În legătură cu ordinul cavalerilor, vezi Titus Livius, op. 
cit., cartea XXIII, nota 35. 
Referitor la arendașii veniturilor stătului (publicani), vezi Titu s 
Livius, op. cil., cartea XXV, nota 5. La Roma publicanii se 
bucurau de mare consideraţie, după mărturia lui Cicero: „Flo- 
rem equilum Romanorum, ornamentum civitalis, firmamentum 
reipublicae, publicanorum ordine contineri (Cicero, Pro lege 
Manilia, cap. VII; Pro Plancio, cap. IX). În provincii instituţia 
publicanilor era însă privită cu ură de populaţii, din pricina 
abuzurilor săvirşite de aceştia. 
Via Sacra, strada care trecea prin forul roman de la apus la ră- 
sărit, ducind la poalele muntelui Capitolin, unde se afla tem- 
plul lui Saturn. Era calea cea mai importantă din oraș. Numele 
îi provine, probabil, de la faptul că Romulus încheiase pe acest 
drum tratatul cu Tatius, conducătorul sabinilor. Alţii cred că 
numele de Sacra se datorește faptului că pe acolo treceau cor- 
tegiile (religioase, triumfale) ca să ajungă în Capitoliu. Tot pe 
via Sacra coborau din Capitoliu. Via Sacra nu avea nici un 
kilometru în lungime; de o parte și de alta a ei se aflau clădiri 
publice şi particulare. Cu vremea — mai ales în timpul impe- 

riului — clădirile publice au luat locul celor particulare. Pava- 
jul străzii se poate vedea şi azi. 

% Un magistrat putea zădărnici hotărîrea altui magistrat de același 
grad sau inferior prin opoziția sa numită intercessio. Tribunii 
plebei, care nu făceau parte din ierarhia magistraturilor, puteau 
folosi şi ei dreptul de interceşsio (opoziţie) față de orice ma- 
gistrat. 

650 Este vorba de forma juridică pignus ex causa iudicalum captum, 
adică sechestrarea unor bunuri care aparţin împricinatului, pen- 
tru a fi asigurată despăgubirea statului, în cazul de față, şi, în 
general, a creditorilor. 

SI Autorul se referă aici la posibilitatea pe care o aveau tribunii 
de a declara bunurile unui cetățean ca fiind consacrate unei 
divinităţi (consecratio bonorum). În urma unei astfel de acţiuni, 
proprietarul nu se mai putea folosi de bunurile lui. Cu vremea, 
datorită abuzurilor făcute, proprietarii nu mai respectau con- 
secralio, ceea ce dovedește totodată și o slăbire a credințelor 
religioase. 

% Templul Libertăţii (Atrium Libertalis). După Cicero, Ad Atti- 
cum, cartea IV, ep. XVI, acest templu se găsea în partea nordică 
a forului, Vezi Titus Livius, cartea XXV, nota 40. 

% Este vorba de tabellae publicae sau censoriae, listele de cetăţeni 
întocmite de censori prin operaţia recensămîntului. Ele se gă- 
seau în arhiva (tabularium) depusă în Atrium Libertaltis. 

TD Adică s-au îmbrăcat în haine de doliu. Și la romani semnul do- 

liului era culoarea neagră sau închisă. 

1) Coloniile romane (coloniae civium Romanorum) formau o ca- 

tegorie de orașe cu privilegii deosebite; locuitorii lor erau cetă- 

țeni romani cu drepturi depline (optimo iure). Ele erau așezări 
agricole și militare, întemeiate ca posturi de pază în ţinuturile 
cucerite și constituiau totodată focare de romanizare în provin- 
cii. Din vremea gracchilor se înființează colonii și cu scopul 
de a oferi plebeilor săraci mijloace de trai în provincii şi de a 
micșora primejdia care o reprezenta pentru conducători masa 
de plebei săraci existentă la Roma. Trimiterea unei colonii ro- 
mane (deducere coloniam) se hotăra printr-un decret senatorial 
sau printr-un plebiscit. Cei care vroiau să plece își declarau ei 
înșiși numele, sau se trăgeau la sorţi. Mergeau la locul hotărît 
pentru înființarea coloniei sub conducerea a trei comandanți 

(lriumviri coloniis deducendis) și plecau din Capitoliu ca o 

formație militară (sub vexillo). Organizarea administrativă a co- 

loniei era după modelul Romei; corespunzători celor doi consuli 
de la Roma erau duumviri și echivalent senatului era un consi- 
liu de decurioni (ordo decurionum). Censul însă se declara la 
Roma, pentru că erau cetățeni romani. Cea mai veche colonie 
a fost Ostia, la gura Tibrului, aproape de Roma. De obicei colo- 
niştii se stabileau în orașele deja cucerite. Locuitorii orașului 
puteau intra în rindurile coloniştilor avind civitas sine suffragio. 
De-abia mai tirziu, prin lex Iulia din anul 90 î.e.n. vor căpăta 
drepturi depline. 

2) În colonii puteau [i trimiși și latini, adică cetăţeni care aveau 
ius Latinum. Aceste colonii erau coloniae civium Latinorum. 
Analoge cu coloniile romane, coloniile latine aveau însă mai 
puţine drepturi decît acestea. Se bucurau totuși de o autonomie 
administrativă și de dreptul de a bate monedă. 

3) Din vremea lui Caesar se înființează colonii de veterani 
(colonia veteranorum), fie în Italia, fie în provincii, bucurindu- 
se citeodată de ius Italicum și de anumite privilegii. Situaţia 
privilegiată a coloniilor determina unele orașe să ceară drepturi 
de colonie, fără să aibă coloniști romani sau latini. Începutul 
formării coloniilor romane a fost determinat de scopuri strate- 
gice; fiind imprăștiate în diferite puncte ale teritoriilor ocupate, 
coloniile apărau interesele Romei, împiedicind populaţiile supuse . 
să se revolte contra stăpinirii romane și înăbușind răscoalele care 
izbucneau. 

În legătură cu această solie, vezi Polybios, op. cit., cartea 
XXVIII, cap. V—VII, cap. XI, cap. XIV. 

Thyrium, vezi Titus Livius, cartea XXXVI, cap. XI. În 
cartea XXXIII, cap. XVI—XVII, el menţionează ca loc de adu- 
nare Leucas. 

Cephalus era conducătorul molosilor, care a trecut de partea 
macedonenilor. Vezi Polybios, op. cit., cartea XXVII, cap. 
XV, cartea XXX, cap. VI—VIII. 

Dardani, popor illyric de la nord de Macedonia; locuiau pe 
valea superioară a fluviului Axius (azi Vardar). 

Populaţiile illyrice erau numeroase și nu formau o unitate. 
Gentius conducea numai pe cele din regiunile care corespund 
azi coastei dalmatice, Herțegovinei, Muntenegrului și Albaniei 
de nord. 

Localitatea aceasta se găseşte la mare depărtare de Uscana 
(vezi Titus Livius, cartea XXXI, cap. XXXIX) în nord- 
vestul Macedoniei, în Pelagonia, pe riul Erigon (azi Cerna). 

Penestia, ținut în care (vezi cap. XVIII din această carte) se 
afla şi Uscana. Era străbătut de riul Drilo (Drin). Perseus 
ataca acum Uscana care, așa cum a reieșit din cap. X, îi era 
supusă. Probabil s-au pierdut capitolele unde se istoriseau îm- 
prejurările în care acest oraş a căzut în stăpînirea romană. 
Oaeneum, localitate în Illyria de sud, în Albania de azi, ne- 
identificat. 

Labeaţi, populaţie illyrică. Locuiau în apropiere de lacul La- 
beatis (azi Scutari — Skadur — Shkodra), aproape de orașul 
Scodra (azi Skodra), 

Draudacum, cetate în aceeași parte a lIllyriei, de asemenea 
neidentificat. 

Artatus, riu în nordul Albaniei, azi Mali. 

Cuvintul este folosit pentru mai multe feluri de lucrări: 

1) o ridicătură de pămînt, bolovani etc. în jurul taberei, în 
fața căreia se găsea în mod obișnuit un șanț (fossa), care ser- 
vea de apărare; 

2) o terasă ridicată de asediatori pentru a le înlesni atacul 
a înălțimea zidurilor cetăţii — uneori chiar mai înaltă decît 
zidurile — pe care se așezau turnuri pe roate (turres) şi alte 
mașini de război. 

Nicatores înseamnă învingători și acest titlu se acorda ostași- 
lor cohortei regâle macedonene. 


Beroea (sau Berrhoea), localitate în Macedonia centrală, azi 
Verria. i 


Muntele Scordus (Scordus mons) desparte Dardania de Moesia, 
Denumirea lui este variat întilnită: Scordus, Scodrus sau Scar- 
rus. În grecește 7 Exâpăov &pos (vezi Ptolemaeus, op.cit, 
cartea III, cap. XIII). Vezi, de asemenea, Titus Livius, cartea 
XLIV, cap. XXXI. 

Scodra (azi Scutari), capitala ținutului stăpinit de regele Gen- 
tius, vezi Titus Livius, cartea XLIV, cap. XXXI. 

Lissus (azi Lesh, în Albania), mică localitate, la sud de Scodra, 
aşezată pe ţărmul mării aproape de gura Drinului. Vezi Titus 
Livius, cartea XLIV, cap. XXX și Polybios, op. cil. 
cartea VIII, cap. XV. 

Nu se cunoaște un oraș cu numele Ancyra în ținutul Illyricum, 
deși cuvintul se găseşte și în Polybios, op. cit., cartea VIII, 
cap. XI, unde pare a denumi un ţinut, nu o localitate. 


https://biblioteca-digitala.ro 


90 


9 


Îi 


? 


% 


94 


% 


Ei 


* 


100 


NOTE. CARTEA XLIII 397 


Parthinii, populaţie care locuia la vest de penestini, in apro- 
piere de localitatea Dyrrachium. Aceștia făcuseră alianță cu 
romanii incă din vremea primului război punic. Vezi Polybios, 
op. cit., cartea II, cap. XI; Titus Livius, cartea XXIX, 
cap. XII. 

Apollonia (azi Pojani), cetate elenică de pe coasta Mării Adri- 
atice, în sudul Albaniei de azi, în apropiere de populaţia illy- 
rică a encheleilor.: 

Dyrrachium (sau Durrachum), azi Durrazzo, în Albania actuală; 
era un oraș elenic, așezat pe coasta Mării Adriatice. La origine 
fusese denumit Epidamnum şi fusese intemeiat de Corcyra. Cind 
romanii au înfiinţat o colonie în acest oraș, i-au schimbat nu- 
mele care le părea de rău augur, deoarece partea — damnum — 
din nume înseamnă în latinește nenorocire. Orașul a primit de- 
numirea de Dyrrachium după peninsula cu același nume din 
apropiere. 

Phanota, azi Gardiki în sudul Albaniei. Vezi Titus Livius, 
cartea XLV, cap. XXVI. 

Chaoni și thesproți. Chaonii locuiau în partea de nord-vest a 
Epirului în sudul Albaniei de azi, unde se afla și fortăreața 
Phanota. Thesproţii locuiau spre Golful Ambracic, în partea de 
sud-vest a Epirului (în Grecia de azi). Ei rămăseseră credin- 
cioși romanilor, în timp ce molosii şi o parte din chaoni se 
uniseră cu Perseus. Vezi Titus Livius, cartea XLIII, cap. 
XVIII și cartea XLV, cap. XXXIV. 

Stratus, localitate din Acarnania, așezată pe partea dreaptă a 
fluviului Achelous. În vremea de care este vorba, aparținea 
Aeloliei, 

Citius, munte așezat la graniţa dintre Macedonia și Aetolia. 
Arathus sau Arachthus (azi Arta) — riu în sudul Epirului care 
se varsă în Golful Ambracic. 

Aperantia, ținut în Aetolia, pe calea superioară a Acheloului. 
Meleona, numele acesta nu se găsește menţionat în altă parte 
nici ca localitate, nici ca ținut. Ptolemaeus, op. cit., cartea 
III, cap. XIV menționează în ţinutul chaonilor orașul Elaeus, 
ceea ce face pe unii editori să creadă că avem de-a face cu o 
gralie greșită. 

Antigonea (în sudul Albaniei de azi) se găsea de partea roma- 


nilor. În ce priveşte ostașii despre care se vorbeşte mai departe, 
aceștia puteau fi fie romani, fie locuitorii orașului. 

11 Cassandrea (azi Cassandra), localitate în Macedonia, în Penin- 


» 

sula Calcidică. S-a numit mai întîi Potidaea. Cassandros, unul 
dintre diadohi, a întărit orașul, l-a înfrumusețat şi i-a dat nu- 
mele său. Vezi și cartea XXXI, cap. XLV; cartea XLIV, cap. 
XI; cartea XLV, cap. XXX. 


CARTEA XLIV 


O mică lacună în manuscrisul operei, unde lesne se poate pune 
cuvîntul militum. Unii autori cred că numărul dat în manuscris 
nu este cel exact, pentru că un supliment de armată se com- 
punea din 6000 de pedestrași romani, 6000 de aliaţi latini, 
250 de cavaleri romani și 300 de cavaleri aliaţi, în total 12 000 
de pedestrași și 550 de cavaleri. 

Această carte continuă povestirea evenimentelor din anul 
169 î.e.n., începută în cartea precedentă, relatînd mai întii 
pătrunderea romanilor în Macedonia. Vezi pentru aceasta Poly- 
bios, op. cit., cartea XXVIII, cap. XI și urm.; Diodor din 
Sicilia, op. cil., cartea XXX, cap. IX şi urm.; Appianus, 
Macedones, cap. XIII și urm.; Zonaras, op. cil., cartea IX, 
cap. XXII. 

Actium (azi Akria) este o limbă de pămînt de formă triunghiu- 
lară; virful dinspre nord merge mult spre peninsula din faţă 
și închide bine Golful Ambracic. Promontoriul Actium aparţi- 
nea ca teritoriu orașului Anaktorion (vezi Tucydide, op.cit. 
cartea I, cap. XXIX) de pe coasta Golfului Ambracic. Spre vir- 
ful promontoriului există o localitate care purta același nume 
de Actium (azi Nikopoli), ridicată la rangul de colonie de 
Augustus, cu numele de Actia Nicopolis ca amintire a victoriei 
sale, obţinută aici asupra armatelor lui M. Antonius și ale 
Cleopatrei, regina Egiptului. 

Insula Leucas (azi Leukada) se află la vest de coasta Acarna- 
niei. Oraşul ei principal, descris de Titus Livius, cartea 
XXXIII, cap. XVII, avea acelaşi nume (azi Amaxiki). Era o 
mare pierdere pentru acarnieni faptul că această insulă a fost 
scoasă din liga lor. Romanii urmăreau statornic să treacă în pu- 
terea lor insulele și punctele de pe coaste, pentru a le folosi 
ca baze în acţiunea lor de cucerire. 


https://biblioteca-digitala.ro 


4 


w 


E] 


»b 


3 


bă 


5 


NOTE. CARTEA XLIV 399 


Creusa (azi Kreisa) se mai numea și Creusis și era port al 
Baeoţiei la Golful Corintic. 

Phalaepharsalus (azi Fersala) era o localitate în Phtiotida din 
Thessalia, așezată ca poziție geografică între Pharsalus și 
Pherae. 

Lacună în text, în care Titus Livius relata, desigur, informaţia 
pe care a dat-o Hostilius urmașului său. În lacuna imediat ur- 
mătoare a fost subințeles cuvîntul mansit. 

Pythoum era o trecătoare la vestul muntelui Olympus, pe unde 
se putea intra în Macedonia. Ea se găsește menţionată în opera 
lui Titus Livius de cele mai multe ori sub această formă, deși 
numele ei obișnuit este Pythium. 

Balta Ascuris se afla în nordul Thessaliei, înspre Macedonia; 
pe lingă această baltă, o trecătoare cam anevoioasă din Thessa- 
lia ducea în Macedonia. La nord, în Macedonia, se afla vestitul 
munte Olympus. 


Pentru localitatea Azorus, vezi Titus Livius, cartea XLII, 
nota 109. 


Pentru localitatea Doliche, vezi Titus Livius, cartea XLII, 
nota 119. 


Localitatea Lapathus se afla în partea de nord-est a Thessaliei, 
la est de lacul Ascuris și la nord de valea Tempe. 

Heracleum, oraș în Thessalia pe coasta egeeană, la sud-est de 
muntele Olympus. 

Localitatea Ottolobus era situată undeva în partea occidentală 
a Macedoniei, foarte departe de Heracleum, Phila și Dium, care 
sînt cele dintii orașe în fața cărora s-ar fi putut afla Marcius, 
după trecerea munţilor. Probabil că erau două oraşe cu ace- 
lași nume, unu! la dassareţi și altul pe frontierele Perrhaebiei, 
sau că textul este alterat, Referitor la denumirea acestei loca- 
lități, vezi Titus Livius, cartea XXXI, nota 137. 
Localitatea Dierum nu a fost amintită pină acum. Se afla la 
vest de lacul Ascaris. Se pare că este localitatea de azi Deth- 
nata, la gura văii Sparmo. 

Consulul A. Marcius Philippus, hotărind să-l atace pe Perseus 
pe teritoriul lui, trebuia să treacă muntele Olympus. Drumurile 
lesnicioase erau păzite de trupele macedonene, de aceea con- 
sulul a pornit prin locuri fără drumuri practicabile. Titus Livius 
nu ne spune precis pe unde anume au mers trupele romane, 

dar se poate presupune că au trecut înălțimile dinspre Dium, 
nu departe de Golful Thermaicus. 

16 Deși există o lacună în manuscris, se poate totuși imagina din 
cele descrise pină aici sistemul de terase, format din grinzi, 
pe care l-au construit romanii pentru a-și trece elefanții. 

Cum vedem din acest pasaj, romanii adoptaseră folosirea, în 
timp de război, a elefanților. Prima dată romanii au întilnit în 
luptă elefanți pe vremea războiului cu Pyrrhus, regele Epirului 
(anul 280 î.e.n.), în bătălia de la Heraclea (Italia) unde au 
fost înfrînți tocmai datorită elefanților, impotriva cărora nu 
știau să se apere. 

Probabil că în războiul de care este vorba în acest loc, 
romanii aveau peste 20 de elefanţi, de vreme ce Masinissa (vezi 
Titus Livius, cartea XLII, cap. LXII) le-a trimis, cu fiul său 
Missagenes, 22 de elefanţi. 

17 Callipeuce este un munte și un defileu întins situat pe povir- 
nișul sud-estic al muntelui Olympus. 

18 Libethrum era o localitate, la sud-est de muntele Olympus, pe 
lingă Heracleum, puțin însemnată în Thessalia. 

19 Phacus, fortăreață lingă Pella (vezi Titus Livius, cap. 
XLVI din această carte). 

2 Din pricina lacunei, textul este dificil qe precizat. Folosind in- 
formaţiile altor autori, unii editori au întregit lacuna astfel: 
in mare proiceret, Thessalonicam alterum ut navalia incenderet 
misit; Asclepiodotum et Hippiam quique cum eis erant... (să-i 
arunce în mare, a trimis pe altul la Thessalonic, să dea foc 
arsenalelor navale; pe Asclepiodotus şi pe Hippias și pe cei 
care erau cu e€ei...). 

2 


bai 


Se afla la Dium în mijlocul unei frumoase dumbrăvi un templu 
vestit, consacrat lui Jupiter; acolo se păstrau lucruri de preţ, 
pentru a îi ferite de furt. 

Deși nu este menționată nici o lacună în manuscris, unii 
autori propun o întregire a frazei lui Titus Livius, care li se 
pare neclară. Traducerea cea mai bună este aceasta dată la 
locul respectiv. 


2 Pydna (azi Kitros) se afla în sudul Macedoniei, în Pieria, 
aproape de ţărmul Golfului Thermaic. 


Desigur că autorul exagerează pentru a arăta că lărgimea tre- 
cătorii era foarte mică. Trecătoarea Tempe avea cam 5000 de 

paşi în lungime (aproximativ 7 km) și cam 100 de pași în'lăr- 
gime (circa 150 m), 
Condylon era o fortăreață în Thessalia, în valea Tempe. 


Pentru acţiunile întreprinse de romani și de Perseus, povestite 
de Titus Livius în capitolele VII—X din această carte, se poate 
consulta și Polybios, op. cit., cartea XXVIII, cap. IX; 
Diodor din Sicilia, op. cit., cartea XXX, cap. XVI; 
Plutarh, Aemilius, cap. XIII; Zonaras, op. cil., cartea IX, 
cap. XXII. 

Mitys, rîu în nordul Pieriei. 

Agassae era un oraș în Pieria (din Macedonia) aşezat pe malul 
rîului Mitys, între fluviul Haliacmon și oraşul Pydna. 
Ascordus era un riu în Pieria (din Macedonia) pină la care 
Q. Marcus Philippus a pătruns în 168 î.e.n. 


În manuscrisele operei lui Titus Livius, numele acestui fluviu 
este de Elpeus. Se găsește însă la Polybios, op. cit., cartea V, 
cap. XLIX și cartea XXIX, cap. III. 'Ewrmia. De aceea, editorii 
mai vechi ale operei istoricului roman au citit Enipeus. Ar fi, 
în acest caz, două ape cu același nume: unul ar fi acest Enipeus 
— Elpeus care se află în Macedonia, izvorăște din muntele 
Olympus şi se varsă în mare, 'nu'departe de Dium, iar. celălalt 
este riul Enipeus din Thessalia, care curge pe lingă localitatea 
Pharsalus. 


Este vorba despre consulul Marcius Philippus. 

În latinește este folosit cuvintul desultor; era un termen dat 
călăreţilor care ajungeau la îndeminarea de a sări în fugă de 
pe un cal pe altul. În ironie, poetul Horatius îl dă unui poli- 
tician care trecea repede de la o partidă politică la alta, 


Cuvintul testudo, în sensul propriu, înseamnă „broască ţes- 
toasă“. În limbajul militar are alte semnificaţii: 

1) O mașină de război mult folosită de trupele romane: o baracă 
sau două virite una sub alta pe roate, din care ieșea capul 
berbecului; asediatorii, acoperiți sub această baracă așa cum 
este acoperită de carapacea sa o broască |estoasă, se apropiau 
de ziduri și le izbeau cu berbecii. 

2) Forma pe care o lua o unitate militară în atac atunci cind 
soldaţii ridicau deasupra capetelor scuturile şi le puneau unele 
lingă altele ca un acoperiș se numea tot testudo. Astfel erau 
feriți de bolovanii și de sulițele dușmanilor. 

Aeneia (sau Aenea) era un oraș în sudul Macedoniei, pe ţărmul 
Golfului Thermaic și se afla așezat pe un virf ieşit în golf în 
partea de nord-vest a Peninsulei Chalcidice în dreptul orașului 
Pydna de pe țărmul opus al Golfului Thermaicus. Promontoriul 
pe care se afla se numea Promontorium Aeneum. 

Formele navelor erau foarte variate, după locul unde aveau să 
fie folosite; așa erau nave cu pînze şi nave cu visle, sau nave pentru 
mare şi nave pentru fluvii. Corpul principal al navei se numea 


„carina; partea din spate era denumită puppis, cea din faţă prora, 


marginea latus. Catargul se numea malus, pînza velum, cîrma 

gubernaculum. Existau: 

1) nave de război — naves longae; 

2) nave de comerț — naves onerariae mai puţin largi în păr- 
țile laterale; 


3) nave pentru întrebuinţări variate (război, comerț etc.) — 
naves actuariae; * 


4) nave mai mici, ambarcațţii, care purtau diferite nume: pha- 
selus, caudicarius, cymba, alveus, barca etc. 
5) navele cu punți se numeau naves tectae. 


Posideum (numit și Posidium) era un promontoriu — în Mace- 
donia — în vestul Peninsulei Pallene din Chalcidice. 

Cu acest nume se afla un promontoriu și în Ionia, în Asia 
Mică. 

Canasthaeum (azi Paliuri) este promontoriul cel mai înaintat 
în Mare Thracicum al micii Peninsule Pallene sau Phlegra care 
se desprinde din marea Peninsulă Chalcidică. 

Clitae localitate în Peninsula Pallene, aproape de Cassandrea. 


Prin abatize a fost tradus cuvîntul latin cervi. Pentru întăriturile 
făcute, de pildă, în jurul taberei se foloseau ramuri groase, 
prelucrate în formă de ţăruși la bază și cu virfurile ramurilor 
ascuţite, așa încit au fost denumite cervi (cerbi), din pricina 
asemănării lor cu coarnele de cerb (vezi Varro, De lingua 
Latina, cartea V, cap. CLXXVII). Erau folosite de păstori şi ca 
proptele la colibe (vezi Vergilius, Bucolice, cartea II, v. 29). 
Pentru utilizarea lor la fortificațiile de război, vezi Caesar, 
De bello Gallico, cartea VII, cap. LXXII. 


Golful Macedonic din antichitate se numește azi Golful Salonic 
și se află între Thessalia, Macedonia și Peninsula Chalcidică. 
În fundul golfului se găsește Thessalonica (azi Salonic). 

Toronaicum mare, cum scrie Titus Livius, este de fapt Sinus 
Toronaicus (azi Kassandra) — golf în sudul Peninsulei Chalci- 
dice, între Peninsula Pallene (azi Kassandra) și Sithonia (azi 
Longos). 

Este vorba de strimtoarea Euripus care se afla între insula 
Euboea și coasta Beoţiei. 

Localitatea Torone se afla pe coasta de răsărit a Peninsulei 
Sithonia (azi Longos), în Peninsula Chalcidică. 

Localitatea lIolcos (azi Volo) se afla în Magnesia, în fundul 
Golfului Pagasaic la o distanță de 20 stadii de Pagasae și 7 de 
Demetrias. Era patria eroului legendar grec Iason. 

Pentru aceste evenimente vezi Polybios, op. cit., cartea XXIX, 
cap. |; Diodor din Sicilia, op. cit., cartea XXX, cap. X; 
Zonaras, op. cit., cartea IX, cap. XXII. 

Orașul Meliboea era situat în Magnesia și era vestit în antichi- 
tate pentru vopselele sale de purpură. 

Ossa (azi Kissavo) era un munte în nordul Magnesiei, lîngă valea 
Tempe. 

Lacună în text.. Unii editori au întregit-o astfel: intrat tantam- 
que fiduciam incolentibus lecit ut non... (intră și atit a încura- 
jat pe locuitori încît nu...). 

Sciathus (azi Skiathos) era numele unei insule mai mici în 
Marea Egee, din grupa Sporadelor, în vecinătatea de sud a 
Magnesiei. Avea și un oraș cu același nume. 

Denumirea de Oreum dată acestei localităţi din nordul insulei 
Euboea se întilnește fie sub forma Oreum și Oreon, fie sub 
aceea de Oreus și Oreos. Vezi Titus Livius, cartea XXVIII, 
nota 23. 

Era o sumă enorm de mare, dacă numărul este exact şi nu este 
cumva cazul unei alterări a textului. Suma echivala cu 400 
de libre romane. 

Este vorba despre Claudius Quadrigarius, istoricul de 
la începutul veacului I î.e.n. (epoca lui Sylla). Din fragmentele 
Tămase de la acest istoric reiese că el avea o metodă mai 
raționalistă și mai critică, în comparaţie cu înaintașii lui. Istoria 
scrisă de el începe din timpurile pentru care el a dispus de 
date istorice certe, din vremea incendierii Romei de către 
galli (390 î.e.n.). În povestirea evenimentelor el se ridică la 
reflecţii generale, ca şi urmașul său Sallustius, cu care, de 
altfel, are asemănări şi din punct de vedere stilistic. Opera lui 

se intitula Historiae şi avea mai mult de 25 de cărţi, mergind 
de la cucerirea Romei de către galli pină la moartea lui Sylla. 
Partea cea mai însemnată o ocupau evenimentele contemporane 
cunoscute bine de el. Ne-a rămas, între altele, fragmentul care 
povestește lupta dusă de Manlius contra gallilor. 

După ce romanii înfrînseseră pe Antiochus, ei dăduseră o parte 
din Caria lui Eumenes, iar cealaltă rhodienilor, însă numai ca 
locuitorii de pe aceste teritorii să le fie aliaţi și să le plătească 
tribut: rhodienii nu au ţinut seamă de această situație. Vezi 
Polybios, op. cil., cartea XXX, cap. V. 

Titus Livius se referă, probabil, la Valerius Antiaș. 

Una dintre calitățile principale ale operei lui Titus Livius este 
frecventa introducere, în expunerea sa, de generalizări şi re- 
flecții asupra faptelor, ceea ce dă operei o înaltă valoare, atit 
din punct de vedere raționalist, cit și educativ, mai ales că 
acestea sînt formulate în expresii scurte și pregnante, ca în 
cazul de faţă: plerumque ipsam se fraudem, etiamsi initio cauti- 
or, fueril, detegere. 

Despre soliile amintite de Titus Livius în cap. XIV și XV, 
din această carte relatează și Dio Cassius, op. cit., fragm. 66. 
Evenimentele petrecute cu prilejul alegerilor de magistrați sint 
istorisite și de Plutarh, Aemilius, cap. X; lustinus, op.cit. 
cartea XXXIII, cap. 1; Zonaras, op. cit., cartea IX, cap. XXIII; 
Valerius Maximus, op. cit., cartea I, cap. V. 

Lacună în manuscris, a cărei întregire nu se poate face cu cer- 
titudine. Consulul spunea, probabil, că el avea să vină la Roma 
înainte de ziua fixată pentru comiţii, pentru care nu se cunoaște 
data. 

După Plutarh, Aemilius, cap. X, nu s-ar fi tras la sorți pro- 
vinciile ci adunarea poporului ar fi dat lui Paulus Aemilius 
comanda în Macedonia, ceea ce nu pare probabil. 

Lacună din pricina căreia traducerea este problematică. Se pre- 
supune că Titus Livius făcea aici un scurt portret al lui Aemi- 
lius. 

În timpul acestor serbări (ludi circenses), aveau loc, în pri- 
mul rind, curse de cai și de care, precum și exerciţii gimnastice; 
de aci denumirea care li se dădea. Vezi pentru ludi Titus Li- 
vius, cartea XXIII, nota 95. 


https://biblioteca-digitala.ro 


6 


= 


E:Vă 


s 


6 


NOTE. CARTEA XLIV 405 


Ediţia Weissenborn propune, în loc de cuvintul guadragena, cu- 
vintul quadragenos—cite 40 de urși și de elefanţi. 


Pentru evenimentele din Roma și pentru solia trimisă din partea 
Egiptului, vezi și Polybios, op. cit., cartea XXVIII, cap. XVI, 
Diodor din Sicilia, op. cil., cartea XXX, cap. XVIII și 
urm., lustinus, op. cil., cartea XXXIV, cap. II. 


Ptolemaeus Epiphanes a lăsat doi fii, pe Ptolemaeus Philometor, 
care s-a căsătorit, după obiceiul familiei domnitoare în Egipt, 
cu sora lui, Cleopatra, și pe Ptolemaeus Evergetes, care, după ce a 
alungat pe fratele său și a luat pe Cleopatra, a fost asediat 
de Antiochus în Alexandria. Din partea acestui Ptolemaeus și a 
sorei sale a venit ambasada de care este vorba aici. 


Cetatea Pelusium (azi Tineh) era așezată în Egiptul de Jos, 
în marginea extremă de est a Deltei Nilului, la graniţa din- 
spre Asia. 


Cuvîntul Quinquatrus- a- um sau Quinqualri- orum sau — um 
inseamnă propriu-zis ziua a 5-a după ide şi a devenit de- 
numirea unei sărbători foarte răspindite la Roma, care se ţinea 
în martie și în iunie. Sărbătoarea era închinată zeiței Minerva 
și începea la idele (15) lui martie și la idele (13) lui iunie, ter- 
minindu-se la 19, respectiv 17 ale lunii, adică în a S-a zi; 
aceasta, fiind cea mai importantă, a dat denumirea întregii săr- 
bători. O socoteau ca sărbătoare a lor școlarii și profesorii 
(aveau vacanţă), artiștii (dies artificum), ţesătorii, medicii, muzi- 
canţii, oratorii, poeţii. 

Lacună în manuscris din care lipsesc cuvintele care să precizeze 
despre ce este vorba. Dacă am presupune cuvîntul dierum (zile) 
ar însemna un răstimp prea scurt, dacă am admite cuvintul 
mensium (luni) ar fi un răstimp prea lung. Este probabil că lip- 
sesc mai multe cuvinte, nu numai substantivul care să determine 
pe sex (şase). 

Discursul lui Aemilius se găsește istorisit și de Polybios, op. 
cit., cartea XXIX, cap. |; Plutarh, Aemilius, cap. X. şi urm;; 
Cicero, Ad Allicum, cartea IV, cap. XIII. 

Lacună în text, în care lipsește în mod cert negația verbului 
alatis, adăugată de editori. Pentru celelalte cuvinte care lip- 
sesc se fac diferite presupuneri, de exemplu: ...aut vobis magis- 
iratus indicaveril, ea pro certis habetene (—sau ceea ce vă vor 
comunica magistraţii să le socotiți sigure sau nu...). 

6% Sint deseori amintite în opera lui Titus Livius serbările şi sacri- 
ficiile făcute pe muntele Albanus, deci în afară de Roma. Mun- 
tele Albanus (azi Monte Albano) se găsea în partea de răsărit 
a Latium-ului — locul de așezare al triburilor latine cind au 
coborit din nordul Italiei — și este leagănul poporului roman; 
nu a fost dat uitării în cursul istoriei. Pe versantul septentrio- 
nal al muntelui Albanus se afla orașul Tusculum. 

1 Înţelegerile dintre Perseus și Gentius, dintre Antiochus şi Eume- 
nes, povestite de Titus Livius în capitolele XXIII—XXV din 
această carte, sînt relatate și de Polybios, op. cit., cartea 
XXIX, cap. I, II și III; Appianus, Macedones, cap. XVIII; 
Plutarh, Aemilius, cap. XIII; Dio Cassius, op. cit., fr. 66. 

74 Meteon Labeatidis (azi Medun) era o cetate illyrică din regiu- 
nea lacului Labeatis (Scutari), la nord de. Padgorica. Nu trebuie 
confundat cu localitatea Medeon (azi Katuna) din Acarnania. 

72 Vezi pentru aceasta T. Livius, cartea XLIII, nota 78. 

2 Cuvintul folosit de Titus Livius este inlamia, care, ca termen 
tehnic, desemnează pierderea iremediabilă a drepturilor politice 
și, în parte, și a celor private. Deși romanii au profitat de ne- 
înţelegerea celor doi regi, istoricul roman nu s-a ferit totuși să 
califice atitudinea de tocmeală și neinţelegerea dintre ei ca 
dezonorantă; Titus Livius, folosind cuvintul latin infamia, se 
ridică astfel pe o poziţie superioară, de pe care privește rela- 
țiile dintre oameni. 

4 Almana era un oraș în Macedonia centrală, pe fluviul Axius 
(Vardar) în regiunea Emathia. 

15 Maedi, popor thrac locuind în jurul cursului mijlociu al fluviului 
Strymon (Struma). În epoca romană, teritoriul lor, sub numele 
de Maedica, forma una din strategiile în care se împărțea pro- 
vincia Thracia. 

75 Desudaba, de fapt Desudava, oraș de origine daco-getică după 
cum arată terminația sa caracteristică — dava, întemeiat cu pri- 
lejul unei vechi incursiuni a unei populaţii de la Dunăre, în sud- 
vestul Thraciei, în ţara maedilor thraci, într-un loc încă ne- 
identificat (vezi V. Piîirvan, Getica, pp. 230—232). 

TI Bylazora, azi Veles, oraș în nordul Macedoniei, în Paeonia, la 
un defileu al văii fluviului Axius (Vardar). De aici deosebita 
sa importanţă strategică. 

% În această lacună se poate presupune mai întîi cuvintul essent 
și înțelesul este inteligibil. Unii editori presupun că în continuare 

ar lipsi ideea redată prin cuvintele: tam opportuna re omissa 
Perseus Romanorum animos coniirmavil, Macedonum... (=da- 
torită pierderii unei împrejurări atit de favorabile, Perseus a 
făcut să sporească curajul romanilor, pe al macedonenilor...). 
Înșelăciunea pusă la cale de Perseus, pentru a induce în eroare 
pe galli și pe Gentius se găsește istorisită și de Polybios, 
op. cit., cartea XXIX, cap. 1 şi III; Plutarh, Aemilius, cap. XII; 
Appianus, Macedones, cap. XVIII; Dio Cassius, op. 
cit., fragm. 66. 

Pentru acțiunile macedonenilor și ale rhodienilor, vezi Poly- 
bios, op. cil., cartea XXIX, cap. IV şi urm. 

Acest nume — Sigeum — îl poartă atit un promontoriu care se 
găsește in Troada (azi lenișeher), cit și o localitate greacă care 
se afla nu departe de Troia la gura rîului Scamandru. După le- 
gendă în acest loc se afla mormîntul lui Ahile, eroul grec din 
războiul troian. 

Insula Subota se afla aproape de coasta Asiei Mici. 

Navele denumite hippagoge  (înmog —cal și âYyo —a mina) 
serveau pentru transportul cavaleriei. 

Phanae, un promontoriu în sudul insulei Chios. Promontoriul se 
numeşte azi Mastiko. 

Erythrae (azi Ritri), oraș grec ionic, pe coasta de vest a Asiei 
Mici, pe un promontoriu din faţa orașului Chios. 

Bassania un oraş în Illyricum, la sud de Lissus, pe cursul în- 
ferior al riului Mathis (azi Mati). 

Cavii, populație necunoscută. 

Durnium şi Caravandis, localităţi necunoscute. 


Pentru teritoriul ocupat de bullini (Bulliones), locuitorii cetăţii 
Byllis, vezi Titus Livius, cartea XXXVI, nota 27. 
Cetatea Byllis se afla pe teritoriul de sud al Albaniei de azi. 
Genusus sau Pangasus (azi Shkumbi) era un rîu la sud de 
Dyrrachium care izvora din apropierea lacului Lichnitis (Ochrida 
de azi) și se vărsa în Marea Adriatică, la mijlocul distanţei 
dintre Dyrrachium și Apollonia. 

Parthini, popor illyric în regiunea de mijloc a Albaniei de azi. 
Lacună mare în manuscris. Era vorba probabil de o luptă navală, 
dată de Anicius sprijinit de flota aliaţilor care staţiona în apro- 


piere, impotriva flotei illyrilor, luptă în care aceasta din urmă 
a fost înfrintă. 


https://biblioteca-digitala.ro 


408 TITUS LIVIUS 


* Nu se cunoaşte un fluviu cu numele de Oriundus în acest ţi- 
nut. Este menţionat numai aici și numai de Titus Livius. 


% Luptele de gladiatori care distrau pe spectatorii romani con- 
stituiau unul dintre obiceiurile cele mai odioase. Obiceiul a fost 
luat de romani de la etrusci, care îl practicau cu prilejul înmor- 
mîntărilor. Se pare că era ov formă prin care se înlocuiau vechile 
sacrificii de oameni, făcute zeilor subpăminteni și manilor. De 
aici numele de bustuarius (de la bustum = rug) dat gladiatori- 
lor care,:cu ocazia unor funeralii, aveau să dea lupta aproape 
de rug, în amintirea prizonierilor de război, care altădată erau 
înjungheaţi (vezi Cicero, In Pis, cap. IX; Homer, Iliada, 
cîntul XXI, versul 26). i 

La Roma obiceiul a fost introdus în 264 î.e.n. de M. şi D. Bru- 
tus. care au dat în forum boarium, sub titlu de reprezentații 
funebre, lupte de gladiatori în onoarea părintelui lor. Obiceiul 
s-a răspîndit foarte mult în timpul imperiului. Gladiatorii erau 
aleși fie dintre prizonierii de război, fie dintre sclavii condam- 
naţi la moarte sau dintre criminali. Uneori, din pricina mizeriei, 
se ofereau și oameni liberi, nu numai sclavi. Existau cazărmi 
pentru pregătirea specială a gladiatorilor, cu regim foarte sever. 
Existau şi instructori speciali — lanistae — care îi pregăteau 
şi îi închiriau acelora care vroiau să dea un munus gladiatorium. 
În afară de Roma erau vestite cazărmile de gladiatori din Capua, 
Verona, Praeneste, Ravenna, Pompei. 

După armele cu care luptau, menţionăm citeva categorii: 
1) retiarii, care aveau o plasă (rete-is) şi un trident (tridens). 
Căutau să arunce plasa pe capul adversarului și să-l atace apoi 
ri tridentul. 

2) mirmillones şi gallii erau înarmaţi cu casca gallică, în virful 
căreia se găsea un pește (murmillo sau mirmillo). 

3) threces sau thraci' luptau cu armele indigene ale thracilor: 
un pumnal (sica) și un scut mic. 

4) essedarii luptau dintr-un car numit essedum, de origine cel- 
tică. 

În timpul imperiului ceata de gladiatori care avea să dea 
luptele în arenă saluta pe împărat cu cuvintele: Ave, Caesar, 
moriluri te salutant (Rămii sănătos, Caesar, cei gata să moară 
te salută!). Un gladiator rănit în arenă putea cere îndurarea 
asistenţei, ridicind în sus degetul arătător. Dacă publicul îi acor- 
da viaţa, ridica mîna cu pumnul închis (pollice presso). Dacă 

nu arăta îndurare, ridica mîna deschisă, cu degetul mare spre 
piept sau spre pămînt (pollice verso). Pe vremea lui Nero, în 
arenă se presăra praf de aur și ploaie de parfumuri asupra 
spectatorilor. Se citează cazuri cînd au participat și peste 200 
de perechi de gladiatori. 

Ultima luptă de acest fel a avut loc sub Cassiodorus, în 
523 e.n. 
În legătură cu planurile de luptă ale lui Perseus, vezi şi Plu- 
tarh, Aemilius, cap. XIII și urm.; Zonaras, op. cil., cartea 
IX, cap. XXIII. 
Lacună în text, din pricină că lipsesc două foi din manuscris. 
În aceste pagini care lipsesc este probabil vorba de alte măsuri 
luate de rege, de sosirea lui Aemilius în lagăr și de primele 
dispoziţii luate de comandant. 
Pentru ordinele date de Aemilius, vezi și Plutarh, Aemilius, 
cap. XIII; Diodor din Sicilia, op. cit., cartea XXX, cap. 
XXV; Zonaras, op. cil., cartea IX, cap. XXIII. 


Lacună mare care cuprinde atit. sfirșitul capitolului XXXIV, cit și 
începutul capitolului XXXV. Pentru a face legătura între aceste 
capitole se poate vedea, în ceea ce privește pe Aemilius, Plu- 
tarh, Aemilius, cap. XV. 

Parma era un scut rotund, de aproape 3 picioare în diametru, 
purtat de velites și equites. Consta dintr-o placă circulară de 
fier, la mijloc cu o ieșitură — umbo — și cu fața împodobită cu 
diverse ornamente. Scutul liguric (scutum ligustinum) făcea par: 
te din armamentul uşor. 

Aici este o lacună mare. Lipsesc 4 foi din manuscris. Titus Livius 
povestea în aceste pagini pierdute despre trecerea izbutită prin 
pasul Petra, despre care vorbește și Plutarh, Aemilius, cap. 
XVI. În începutul capitolului XXXVI — care de asemenea lip- 
seşte — era vorba despre așezarea în ordine de bătaie a arma- 
tei romane în faţa celei macedonene. 

Despre evenimentele relatate de T. Livius în cap. XXXVI—XLI 
(lupta de la Pydna) vorbeşte și Polybios, op. cit., cartea XXIX, 
cap. VI; Plutarh, Aemilius, cap. XV şi urm.; Zonaras, op. 
cit., cartea IX, cap. XXIII; lustinus, op. cit., cartea XXXIII, 
cap. 1 și urm.; Frontinus, op. cit., cartea II, cap. III. 
Triarii, hastati, principes formau trei diviziuni ale unei legiuni 
romane. Triarii erau infanteriștii cu armament greu, cu galea 
(casca cu coif), cu sculum (sulița mare), cu gladius (sabia spa- 


https://biblioteca-digitala.ro 


410 NOTE. CARTEA XLIV 


103 


niolă) şi cu pilum (sulița mare). Au fost rînduiţi, la început, 
în linia a III-a. Principes erau așezați în linia a Il-a începînd 
din vremea lui Camillus. Centurionii lor erau mai mari în grad 
decit cei din categoria denumită hastati și inferiori celor din 
categoria triarii. Hastati erau în prima linie, formată din cei 
mai tineri oameni, deci veneau în această ordine: hastati, prin- 
cipes, triarii —; hastati aveau ca armament galea, scutum, lorica 
conserla, ocred (jambiere) la piciorul drept şi pilum; prin ur- 
mare, cu toate că se numeau hastati, nu aveau în armamentul 
lor hasta, pe care au deținut-o însă la început, pină la reforma 
lui Camillus. 

După cum se vede, explicaţia dată este științifică. Remarcăm 
atitudinea comandantului care a ţinut să-şi lămurească soldaţii 
asupra acestui fenomen. Era în interesul său militar. 


14 Nonele lunii septembrie cădeau la 5 septembrie după calenda- 


105 


rul nostru. Este deci vorba de noaptea dintre zilele de 3 și A 
din această lună. 


În casa romană şi în cetatea romană existau două culturi reli- 
gioase străvechi de foarte mare popularitate: a zeiței Vesta 
(zeița focului) și a zeilor penaţi. Penaţii sînt divinități care ve- 
gheau asupra hranei și piîinii zilnice, sint protectorii și paznicii 
interiorului casei și ai vieţii familiale. Statuile penaţilor, cite 
două de casă, aveau formă de mici divinităţi, care dansau și 
țineau în mină un corn de băut — cornul abundenței. Așa cum 
fiecare avea penaţii săi, Roma avea penates publici, ale căror 
statuete erau așezate în Alrium Vestae. Și liga latină avea pena- 
ţii ei, așezați la Lavinium. Aceștia, după legendă, erau aduși de 
Aeneas de la Troia. În fiecare an, la intrarea şi la ieșirea din 
funcţiune, magistraţii romani mergeau la penații latini. 


1% Marcus Sergius Silus este fiul cunoscutului Sergius, despre care 


a vorbit Titus Livius în cartea XXXII, cap. XXVII, bunicul lui 
Catilina. Vezi pentru amănunte Titus Livius, cartea XXXII, 
cap. XXVII, nota 106. 


197 Firmum (azi Fermo) era un oraș din Picenum, aproape de coasta 


108 


109 


Mării Adriatice. 
Vestini erau o populaţie din Samnium, la poalele muntelui Fis- 
cellus (azi Gran Sasso). 


Aesernia (azi Hernia) era o localitate din Samnium, în partea 
de sud. 

110 Lacună mică, pentru înțelegerea căreia se propun diferite solu- 
ţii. Textul este ușor de înţeles și fără completări. 

ti! Lacună mare, care cuprinde atit sfirșitul capitolului XL, cit și 
începutul capitolului XLI, unde nu se află decit... proelium du- 
cit (...conduce lupta), dintr-o frază a cărei întregire nu este 
cu putință. Lipsesc două pagini. din manuscrisele lui Titus Livius. 
Pentru evenimentele care au fost. probabil povestite în paginile 
pierdute, vezi Plutarh, Aemilius, cap. XVIII, şi urm. şi Poly- 
bios, op. cil., cartea XXIX, cap. VI. 

112 Chalcaspides era denumirea dată soldaților înarmaţi cu scuturi 
de aramă. Cuvintul provine din grecește: x1Anaonic pl. xoAndorntides 
adu =—aramă şi domlG =—scut. 

15 Leucaspide înseamnă „cu scuturi strălucitoare  (hevxic —alb și 
&oris —scut). Erau poleite cu argint. 

14 Aceste evenimente se găsesc povestite și la Polybios, op. cit. 
cartea XXIX, cap. VI b; Diodor din Sicilia, op. cit., car- 
tea XXX, cap. XXII şi um.; Zonaras, op. cit., cartea IX, 
cap. XXVII. 

115 Zeița Diana (Artemis) poartă acest nume, deoarece, ca zeiță a 
Lunii, era înfățișată mergind călare pe un taur; ea era în mod 
deosebit cinstită în Amphipolis (vezi Diodor din Sicilia, 
op. cil., cartea XVIII, cap. IV). 

115 Este vorba probabil despre locuitorii orașului Bisaltica, aflat în 
fundul Golfului Strymonikus sau de locuitorii ținutului Bisaltia 
(vezi Titus Livius, cartea XLV, cap. XXIX și Strabo, op. 
cit., cartea VII, fragm. 37. Bisaltica se afla la sud de Sinthice, în 
prima dintre regiunile în care a fost împărţită Macedonia de 
P. Aemilius. 

11? Galepsus, oraș în estul Macedoniei, pe ţărmul Golfului Strymoni- 
kus la sud-vest de Amphipolis și la sud de muntele Pangaeus. 
Un alt Galepsus se alla în Peninsula Sinthonia, pe țărmul Gol- 
fului Toronaicus, nu departe de Torae. Aici Titus Livius vorbește 
despre primul. 

18 Sinthice sau Sintica era o regiune în estul Macedoniei, pe cursul 
inferior al fluviului Strymon. În această parte se află orașul 
Heraclea Sinthica, azi Zervohosi. Populaţia regiunii, de origine 
thracică, se numea Sinti. 

119 Aeginium, cetate în sud-vestul Macedoniei, în Tymphaea, aproa- 
pe de confluența riului Ion cu Peneus. 

1% Lacună mare în manuscris. Probabil că în ceea ce lipsește se 
povestea despre plecarea lui Aemilius la Amphipolis și despre 

drumul făcut de armata romană spre Odomantica, localitate care 
se afla la răsărit, inspre locul de vărsare al fluviului Strymon, 
la nord de Marea Prasias și de muntele Pangaeus. (Vezi Hero- 
dot, op. cit., cartea V, cap. XVI; cartea VII, cap. CXXII; 
Strabo, op. cit., cartea VII, fr. 36.) 


CARTEA XLV 


Dintre cele 35 de cărți rămase din opera istorică a lui Titus 
Livius, această carte cuprinde cele mai multe lacune, așa încit 
deseori înţelesul exact între pasaje este greu de precizat. 


2 Adică la 8 septembrie. 


Ei 


EX 


wm 


a 


E] 


Adică la 17. septembrie. 

Quadriga era un car de curse sau de paradă, cu două roţi, tras 
de patru cai (de aceea se numește așa) așezați unul lingă altul. 
Relativ la știrile despre victorie se poate consulta și Plutarh, 
Aemilius, cap. XXIV; Florus, op. cit., cartea I, cap. XXVIII; 
Valerius Maximus, op. cil., cartea I, cap. VIII; Cicero, 
De natura deorum, cartea II, cap. VI. 

Această convocare este cu totul neobișnuită, pentru că senatorii 
erau chemaţi la adunare fie în curie, fie într-un templu. Vezi, 
de asemenea, Titus Livius, cartea XXIII, nota 32; cartea 
XXVI, nota 10. 

Un soldat trebuia să depună un dublu jurămînt (sacramentum): 
o dată cînd era recrutat, a doua oară cînd era încorporat în 
legiune şi pleca în campanie. Comandantul pronunţa cuvintele 
jurămiîntului (preire verba, sacramentum), soldatul le repeta (iv- 
rare in verba consulis sau imperatoris). Acest al doilea jură- 
mint se reînnoia ori de cîte ori se pornea o nouă campanie. În 
timp de primejdie iminentă (tumultus), se făcea o recrutare 
în masă. În acest caz, cei recrutați nu mai depuneau jurămînt 
individual, ci un jurămînt colectiv. Astfel de soldaţi se numeau 
milites coniurati. 

Adică la 25 septembrie, prin urmare cu 21 de zile după luptă și 
nouă zile după sosirea ștafetei. După cum reiese din cap. XLI 
din această carte, Aemilius a sosit cu trupele, în îi zile — după 
o haltă la Delphi — de la Brundisium la Phita. 

Ţinutul larinat, adică din jurul cetăţii Larinum (azi Larino) de 
pe teritoriul locuit de frentani, aproape de graniţa Apuliei (în 
sud-estul Italiei). 


10 Adică la 26 septembrie. 

1! În cartea XLIV, cap. XXXII, Titus Livius, urmînd pe Poly- 
bios menționează pe Perperna ca sol care a dus la Roma vestea 
inirîngerii illyrilor. Este surprinzător faptul că acum se trimit 
din nou vestitori la Roma, care să anunțe această victorie cînd, 
după informaţiile din cartea XLIV, războiul din Illyricum era 
terminat încă de la începutul verii. 

1 Sărbătorile latinae (Feriae Latinae) se serbau în mod obişnuit la 
intrarea în funcţiune a consulilor. Aveau loc însă și în mod 
excepţional în legătură cu un eveniment de mare importanţă, 
ca de pildă în acest caz. Vezi și Titus Livius, cartea XXV, 
nota 19; cartea XXXII, nota 7. 

15 M. Marcellus este același personaj despre care face menţiune 
Titus Livius în cartea XLIII, cap. XI, cu prilejul alegerii 
lui ca praetor. | 

14 Deși Titus Livius califică localitatea Marcolica ca un oraș vestit, 
ea nu se găsește amintită în altă parte. 

15 Se referă probabil la cele relatate la sfirşitul cărții XLIV, care 
nu ni s-a păstrat. 

15 Localitatea Sirae sau Sirrhae ori Serrhae se afla în sudul Mace- 
doniei în ţinutul odomanțţilor care locuiau la nord de lacul Cer- 
cinitis (azi Tahiho) și de muntele Pangaeus' (vezi :Herodot, 
op. cit., cartea V, cap. XVI; cartea VII, cap. CXII și Strabo, 
op. cit., cartea VII, tragm. 36). 

t1 Cu privire la prinderea regelui Perseus (capitolele IV—IX din 
această carte) se poate cerceta şi Polybios, op. cit., cartea 
XXXIX, cap. VI b; Plutarh, Aemilius, cap. XXVI; Diodor, 
op. cit., cartea XXIX, cap. XXV şi cartea XXX, cap. XXIII; 
Dio Cassius, op. cit., fr. 66; Zonaras, op. cil., cartea IX, 
cap, XXIII; lustinus, op. cit., cartea XXXIII, cap. II; Vall. 
Paterculus, op. cit., cartea 1, cap. IX și alţii. 

1% În manuscrisul lui Titus Livius se allă aici o lacună mai mare 

şi de aceea sensul textului latin este stabilit cu probabilitate. 

W În cartea XLIV, cap. XXVI, Titus Livius dă numele de galii 

populaţiei pe care Plutarh o numește bastarni şi cu care dusese 

tratative mai înainte Filip. Polybios, op. cit., cartea XXVI, 

cap. IX, lace deosebire, menţionînd bastarni și galalae. Pentru 

amănunte despre această populaţie a se vedea Titus Livius 

cartea XLI, nota 94, 

Expresia latină in lidem et clementiam populi Romani eva o 

formulă uzuală în limbajul diplomatic şi militar, care echivala 


https://biblioteca-digitala.ro 


4l4 NOTE. CARTEA XLV 


cu predarea fără condiţii. Însemna că cel care făcea actul de 
predare pierdea totul: pămînt, lucruri, oameni, temple etc.: 

21 În latină este folosit cuvintul hospites. În afară de legăturile 
de ospitalitate stabilite pe cale particulară între cetăţenii diferi- 
telor state (hospitium privatum), existau astfel de legături şi 
între cetăţi și state (hospitium publicum). Atit particularii, cit și 
statele, aveau în statul respectiv, datorită legăturilor de ospi- 
talitate, cetățeni care le reprezentau interesele (hospites). L. Ati- 
lius, adresîndu-se cu titlul de hospites samothracilor, vrea să le 
arate legăturile de prietenie cu Roma și avantajele care decurg 
din ele, căci un hospes avea dreptul să primească la Roma 
întreţinere şi găzduire pe timpul șederii lui acolo, putea asista 
la serbări și sacrificii, putea să viîndă, să cumpere, să apară în 
justiție fără mijlocirea unui cetățean roman. Vezi pentru hospi- 
tium privatum Titus Livius, cartea I, nota 9, și cartea XXV, 
nota 95. 

2 Această încercare de ucidere a regelui Eumenes a fost relatată 
de Titus Livius în cartea XLII, cap. XV—XVI. 

2% Nu este vorba că ceilalți prieteni îl părăsiseră cu toţii, ci că Evan- 
der îi rămăsese cel mai credincios dintre toți. 

A Cotys era regele odryzilor, fiul lui Seuthes (vezi Polybios, 
op. cit., cartea XXX, cap. XVIII; Titus Livius, cartea XLII, 
cap. XXIX şi LI). La începutul războiului a fost de partea lui 
Perseus, comandind o parte din trupele acestuia și luînd parte 
la campania din 171 î.e.n. Din pricină că un altul voia să-i 
ocupe tronul, s-a întors în patrie în toamna aceluiaşi an. Probabil 
că relaţiile lui cu Perseus erau bune, de vreme ce regele Mace-: 
doniei cere lui Oroandes să-l ducă la Cotys. După sfirșitul războ- 
iului cu Perseus, Cotys se duce la Roma să-și salveze domnia și 
pe fiul său, Bithys, care, ostatic la Perseus, căzuse acum în mîna 
romanilor. 

5 Este denumită puerorum regia cohors — copiii regelui — to- 
talitatea copiilor din familiile nobile crescuţi la curtea regelui, 
dintre care se recrutau viitorii comandanţi și praefecţi. Vezi 
Q. Curtius, op. cil., cartea VIII, cap. VI. 

2% Amphipolis (azi Neohori) era un oraş important în răsăritul 
Macedoniei, în ţinutul odonilor thraci. Era aşezat pe malul flu- 
viului Strymon nu departe de vărsarea acestuia în Golful Stry- 
monicus și avea o așezare caracteristică, în terase, la un loc 
important de trecere din Macedonia în Thracia și se bucura 

' de fertilitatea cîmpiilor de pe valea fluviului. 

Este vorba de regele numizilor, Syphax, care, în cel de-al doilea 
război punic, răsculindu-se împotriva Carthaginei, a reţinut ar- 
matele punice în Africa și astfel romanii și-au putut întinde stă- 
pinirea în Hispania la sud de Iberus (Ebro). În 212, încheind 
pace cu Carthagina și devenind libere armatele carthagineze, 
romanii au suferit o mare înfrîngere în Africa. 

Tatăl său era Filip al V-lea, iar bunicul—Demetrius al II-lea. 
Titus Livius folosește un proverb latin: Quid vesper ferat. Varro 
îl întrebuinţează ca titlu al unei satire, pe care însă n-o avem. 
Nescis quid vesper serus vehalt, echivalent cu zicala romînească: 
nu știi ce aduce ziua de miine. 

Prin înfrîngerea lui Perseus romanii au înlăturat un concurent 
serios la hegemonie în Peninsula Balcanică. 

Pe lingă puterea armată, romanii au folosit, în această luptă 
de hegemonie, lozinci ademenitoare ca libertas (libertate), hu- 
manitas (omenie), iusiiția (dreptate), fides (bună-credinţă). În rea- 
litate, ei își urmăreau interesele lor de cucerire: declarau că 
acordă libertate cetăților grecești, dar ridicau la conducerea 
acestora fruntaşi aristocrați și oligarhi proromani. Cît timp era 
util politicii lor, romanii lăsau libere statele slabe, dar le aţițau 
împotriva celor puternice, După căderea lui Perseus însă, poli- 
tica lor se schimbă și romanii trec la anexarea acestor state. 
Probabil în anul 178 î.e.n. — vezi Titus Livius, cartea XLI, 
cap. |. 

Se referă la Filip al II-lea (tatăl lui Alexandru cel Mare) care 
a domnit de la 359—336 și care este socotit organizatorul statului 
macedonean. El este cel care a făurit armata macedoneană, creînd 
vestita falangă, şi a introdus o reformă monetară. Prin forța 
trupelor sale a cucerit în scurt timp întreaga coastă maritimă 
macedoneană şi thracică, pe care se aflau bogate colonii grecești, 
a cucerit orașele Amphipolis și Pydna, regiunea muntelui Pan- 
gaeus, bogată în aur şi o mare parte din Peninsula Balcanică 
pină la Dunăre. Macedonia devenind un stat puternic, începe 
cucerirea statelor grecești din sud și diplomaţia macedoneană 
[olosește pentru scopurile ei clasa aristocrată care se găseşte 
în continuă luptă cu masa celorlalți cetățeni. 

Adică de la 336 pină la 323 î.e.n. 

Dincolo de Marea Roșie se considera pe vremea aceea că există 
pustiuri întinse — vastae solitudines. 


Cassandrea. Pentru așezarea acestei localităţi, vezi Titus Li: 
viu s, cartea XXXI, nota 170. 

3 Textul din manuscrisul lui Titus Livius fiind corupt în acest 


37 


38 

4 


4 

loc, editorii citesc, de obicei, cuvîntul atticis deşi Titus Livius nu 
a vorbit mai înainte de astfel de nave. De aceea unii editori 
moderni propun să se citească asialicis. 

Alexandrea este vestitul oraș Alexandria din Egipt. În ediţia 
Weissenborn-Miiller este dată forma Alexândrea; în: alte ediţii 
numele este scris Alexandria și Alexandreia, după limba greacă 
"AdeEivâpeta. Acest nume îl purtau multe orașe fundate de 
Alexandru cel Mare. Alexandria din Egipt a fost întemeiat în 
iarna anului 332—331 î.e.n. A devenit foarte repede un oraș în- 
floritor din toate punctele de vedere: economic, cultural, artis- 
tic, arhitectonic etc. Era reședința Ptolemaeilor şi capitala Egiptu- 
lui în vremea stăpinirii romane (vezi Strabo, op. cil., cartea 
XVII, p. 798, care o califică „cel mai mare port al lumii“). Din 
multeie descrieri ale orașului ni s-a păstrat numai cea a lui 
Strabo. 

Despre acţiunea lui Popillius în Rhodos vezi Polybios, op. 
cit., cartea XXI, cap. VII; Diodor, op. cit., cartea XXX, 
cap. XXXIII; Dio Cassius, op. cit., fr ,68. 

Pentru această localitate, vezi Titus Livius, cartea XXXVII, 
cap. XVII. După Strabo, op. cit., cartea XIV, p. 652, Loryma 
se afla pe versantul de sud-est al munţilor Carieni, în Asia 
Mică, pe ţărmul din faţa insulei Rhodos. 

Întrucît opera istorică a lui Titus Livius este totodată o operă 
literară, personalităţile istorice de care vorbeşte autorul sînt 
personaje într-o operă artistic realizată; prin urmare, atitudinea 
unui personaj şi ceea ce vorbeşte el reprezintă nu numai un 
fapt brut istoric, ci și o creaţie de artă a autorului. În discursul 
lui Decimius constatăm o părere înaintată în gindirea autoru- 
lui, căci el face deosebire între conducătorii care ademeneau 
masa și poporul însuși, ale cărui interese erau mereu înșelate. 
Lacună în text; în ediția Weissenborn-Miiller, textul se află în- 
tregit cu cuvintele severitas Popilli. 

Referitor la evenimentele din Egipt se poate consulta și Poly- 
bios, op. cit., cartea XXVIII, cap. XIX; cartea XXXIX, cap. Vila 
şi XI; Diodor din Sicilia, op. cit., cartea XXXI, cap. ] şi II; 
Appianus, Syr, cap. LXVI; Zonaras, op. cil., cartea IX, 
cap. XXV; lustinus op. cit., cartea XXXIV, cap. Il și urm; 
Velleius Paterculus, op. cit., cartea I, cap. X; Vale- 
rius Maximus, op.cil., cartea VI, cap.]V; Plinius, op. cit. 
cartea XXXIV, cap. XXIV. 

Oraşul Memphis, cel mai important în Egiptul de Jos, reședința 
multor faraoni, era așezat în locul unde Nilul se desparte în 
mai multe braţe, aproape de oraşul actual Cairo. 

Este vorba despre Ptolemaeus Ii Evergetes, care [fusese rege în 
Alexandria. 

Nu este vorba despre Cleopatra, vestita regină a Egiptului de pe 
vremea lui Caesar și Augustus, ci de altă regină care a domnit 
maâi inainte de ea. 

Rhinocolura (az El-Arich sau A'rich) este numele unei localităţi 
care apare scris foarte variat; este folosit atit ca substantiv 
feminin 4 “Prvox5dovpa (Strabo), cit și ca neutru ră 'Pivon6houpa 
(ca aici); uneori are și forma de “Prvoxfpovpa sau “PLvoxâzoupu. 
Era o fortificaţie situată pe drumul spre Siria, la limita care 
desparte Egiptul de Palestina. 

Aici sint două lacune apropiate, întregite de editori prin cu- 
vintele praefectis... ipse... ingressus receplusque Aegyplum 
ab iis qui... 

Orășelul Eleusin era așezat imediat la est de Alexandria pe 
malul lacului Mareotis (vezi Strabo, op. cil., cartea XVII, 
cap. 1). 

Capitolele XII—XIV vorbesc despre situația din Italia și despre 
soliile sosite la Roma (vezi Valerius Maximus, op. cit. 
cartea V, cap. ]). 

Pentru locul sacru este folosit în latinește cuvintul templum. 
Pentru sensul acestui cuvint, vezi Titus Livius, cartea XLI, 
nota 83, 

Sicimina şi Papinus, munţi de pe versantul de nord al Apennini- 
lor, în Gallia Cisalpină. 

Este vorba despre trimișii lui Antiochus și Ptolemaeus. 

Din această ceartă reiese că hotarele teritoriului celor două loca- 
lităţi se iînvecinau şi nu erau destul de precizate. 


Este vorba despre cel de-al doilea război punic (218—202 î.e.n). 


5 Lacună în text. Pentru evenimentele care au fost probabil poves- 


tite de Titus Livius în paginile care lipsesc din manuscris, se 
poate vedea Val. Maximus, op. cit., cartea V, cap. 1. 
Din spusele lui Claudius reiese că un censor nu avea dreptul 
să excludă pe cineva de la recensămiînt. În realitate, censorii 
aveau acest drept în urma trimiterii din partea lui a unei 
acuzaţii oficiale motivate — nota. Vezi pentru înțelesul cuvintu- 
lui nota, Titus Livius, cartea XLI, nota 117. 


— De la fundarea Romei vol. V. 

În latinește expresia equum vendere (a vinde calul) înseamnă 
excluderea din rîndul cavalerilor. 

A sfințit un templu pe muntele Alban unde a avut loc triumful 
său. Vezi Titus Livius, cartea XLII, cap. XXI și Dio Cas- 
sius, op. cil., cartea XXXIX, cap. XX. 

Vezi pentru expresia luno Moneta, Titus Livius, cartea XLII, 
nota 17. 

În ceea ce priveşte rostul unor astfel de legati trimiși de senat 
ca „ajutoare“ pe lingă comandanţi, vezi Titus Livius, car- 
tea XLII, nota 23. 

În lacuna care există în acest loc în textul latin era, probabil, 
vorba de numărul soldaţilor care alcătuiau cele două legiuni așa 
cum este menționat de obicei de Titus Livius: 5 200 de soldaţi etc. 
Numărul soldaţilor din cavalerie era în mod obișnuit numai 300. 
Excepţiile sint rare (vezi Titus Livius, cartea XXII, 
cap. XXXVI; cartea XXIII, cap. XXXIV; cartea XL, cap. XXXVI. 
În anul 170 î.e.n. M. luventius Thalna fusese lribunus plebis; 
cum în acest an (167 î.e.n.) este menţionat ca fiind ales praetor, 
înseamnă că el nu a trecut și prin magistratura aedilitară. Această 
depășire era îngăduită, dar numai în ceea ce priveşte aedilitatea, 
nu şi celelalte trepte — praetura, consulatul. 

Velia sau Elea este un oraș maritim din Lucania, pe coasta 
thyrrheniană, în Italia meridională. A fost întemeiat pe la 
540 î.e.n. de ionienii din Phocea. Era patria filozofilor Parmenides 
și Zenon. Velia sau Elea a fost centrul școlii filozofice eleate. 
Este vorba probabil de vechiul oraș grec Scylacium, numit şi 
Scolacium, din regiunea Brutii din Italia de sud, care mai tirziu, 
în anul 123 î.e.n., a devenit colonia cu numele Minervium 
(vezi Val. Paterculus, op. cit., cartea I, cap. LIV) sau 
Minervia. După lul. Obsequens, s-ar înţelege că este vorba 
de orașul Roma (in oppido) și de un templu (Minervium), căci el 
scrie în oppido Minervium. 

Anagnia (azi Anagni), vezi Polybios, op. cit., cartea XXXI, 
cap. XXI şi altele. A fost capitala hernicilor, locuitori din La- 
tium, pe o colină izolată, înaltă de vreo 460 m. Avea împreju- 
ximi roditoare, de aceea în literatura latină i se dă calificativul 
de dives (bogată; Vergilius, Aeneis, cartea VII, vs. 684) 
sau de pinguis (îmbelșugată; Silius Italicus, Silvae, cartea 
VIII, cap. 392). Locuitorii se pare că erau cam superstițioşi pen- 
tru că în opera lui Titus Livius sint deseori menționate 
așa-zisele prodigia din această localitate. 

Termenul care redă ideea de purificare este verbul lustro-are. 
Despre acest obicei vezi Titus Livius, cartea I, nota 142; 
cartea XXXV, nota 34, și cartea XLII, nota 42. 


Numele lui Fabius Labeo și al lui Marcius Philippus au fost 


adăugate de editorul textului latin, întrucît în manuscris se află 
o lacună. 


Tuscivicanus, cognomen derivat de la Vicus Tuscus (satul 


etrusc), vechi cartier din Roma, la poalele Palatinului, în forul 
roman, 


După cum se vede, senatul căuta să dirijeze acţiunile politice 
ale comandanților de armată, care aveau tendința de a se eli- 
bera de această tutelă. Vezi Titus Livius, cartea XLII, 
nota 23. 


Despre categoria de oameni de afaceri numiţi publicani, vezi 
cartea XXV, nota 5; cartea XXXIV, nota 20. Istoricul roman îi 
califică exact conform cu lipsa lor totală de orice scrupul: ubi 
publicanus esset ibi aut ius publicum vanum aut libertatem 
sociis nullam esse. Vezi, de asemenea, și cartea XLIII, nota 63. 


Este evident faptul că senatul roman dezmembrează Macedonia 
pentru a-i slăbi puterea și a dobori definitiv un adversar și un 
concurent la stăpinirea Greciei și a Asiei Mici. Titus Livius 
aprobă acest procedeu și chiar justifică măsura luată de a nu 
îngădui ca poporul să se constituie în adunări în care să se ia 
hotăriîri. Istoricul roman crede că în astfel de adunări conducă- 
torii locali ar îndruma pe căi greșite norodul. Bineînţeles, una 
dintre acestea ar fi răscoalele împotriva romanilor. 

Despre misiunea lui Attalus, fratele regelui Eumenes, la Roma, 
vezi şi Polybios, op. cit., cartea XXX, cap. 1 și urm.; Dio- 


-.dor, op. cil., cartea XXXI, cap. X. 


Se face referire, desigur, la lupta dintre cei doi fii ai lui Oedi- 
pus, Eteocle şi Polinice, care a constituit tema multor tragedii 
din antichitate. 

Este vorba de Demetrius, frate după tată, ucis de Perseus pentru 
a-i lua domnia (vezi Titus Livius, cartea XL, cap. XXIV). 
Despre misiunea soliei rhodienilor și chipul cum au fost primiţi 
la Roma, vezi şi Polybios, op. cil., cartea XXX, cap. IV; 
Diodor, op. cit., cartea XXXI, cap. V şi urm.; Dio Cassius, 


op. cit, fr. LXVIII; Aul. Gellius, op. cit., cartea VI (VII), 
cap. III. 

Lacună de o pagină în manuscrise. Desigur, Titus Livius relata 
sfirşitul certei dintre tribun și praetor, precum și începutul cu- 
vîntării șefului soliei rhodiene, Astymedes. 

Titus Livius a făcut menţiune mai înainte, în cartea XLIV, 
cap. XV, de faptul că le-au fost luate aceste daruri. Asupra aces- 
tei chestiuni în general, vezi Aul. Gellius, op. cit., cartea VI 
VII, cap. III. 

În lucrarea sa istorică Origines, M. Porcius Cato a intro- 
dus discursul ținut în apărarea cauzei rhodienilor. Din fragmen- 
tele rămase (vezi Aulus Gellius, op. cit., cartea VI, VII, 
cap. III), aflăm că unul dintre argumentele în favoarea rhodie- 
nilor consta în aceea că rhodienii, chiar dacă au avut intenţia 
de a favoriza pe Perseus, n-au făcut-o și nimenea nu poate fi 
pedepsit pentru o faptă pe care nu a săvirșit-o, chiar dacă ar 
fi intenţionat s-o realizeze. 

Caunii sînt locuitorii orașului Caunus, azi Dalian, în sudul Ca- 
riei, aproape de țărm și de muntele Ambrus. 

Mylasa este un oraș în Caria, aproape de coasta egeeană, între 
Milet și Halicarnas. Locuitorii acestui oraș sînt denumiți de 
Cicero mylaseni, iar de Titus Livius Mylasenses. 

Cibyratae erau locuitorii orașului Cibyra Maior (azi Horzum), 
din părţile de est ale Cariei, în preajma rîului Indus. 

'Orthosia, oraș în Asia Mică, în Caria, la sud de fluviul Meandros. 
Se mai afla unul cu acest nume în Fenicia. În text este vorba 
de cel dintii. 


Euromenii sînt locuitorii orașului Euromus (sau Hyromus), oră- 
șel din Caria, în apropiere de Mylasa, la poalele muntelui Lat- 
mos (vezi Polybios, op. cit., cartea XVIII, cap. II; Titus 
Livius, cartea XXXII, cap. XXXIII; cartea XXXIII, cap. XXX). 
După Polybios, op. cit., cartea XXX, cap. V, acelaşi nume 
l-a avut şi ținutul din jurul orașului. 

Rhizoniţii erau locuitorii regiunii orașului Rhizon, sau Risinium, 
azi Risano, principal port în Sinus Rhisonicus, un golf numit azi 
Bocche di Cattaro. Pentru așezarea acestui oraș, vezi Ptole- 
maeus, op. cil., cartea II, cap. XVI. 

Olcinium sau Ulcinium (azi Dulcigno sau Ulcinj), oraș maritim 
din Illyricum, pe malul Mării Adriatice, aproape de Scodra (Scu- 
tari). 

Molossida (lat. Molossis) era un ţinut în mijlocul Epirului, la 
sud de fluviul Aous. Locuitorii se numesc Molossi. 

Passaron era un oraş în Epir, în Molossis, pe dreapta iului 
Thyamis. Identijicat în mod nesigur cu actuala localitate Vela. 
Tecmon, oraș în Epir, în Molossis, pe malul de sud al lacului 
Pambotis (azi lacul Ianina). 

Phylace, oraș in Epir, în Molossis, la sud de Dodona, lingă 
muntele Imarus. 

Horreum, oraș în Epir, în Molossis, pomenit în această formă 
numai aici. Neidentificat. Numele acestei localităţi, care în limba 
latină înseamnă depozit de grine, s-ar putea referi la un post 
militar stabilit în cursul războiului lîngă o localitate epirotă, 
puţin însemnată, sau poate fi un nume grec derivat de la 
&petoc sau pes, de munte, pe care romanii l-au asimilat 
cuvîntului lor. 

Locuitorii din Issa sînt denumiți aici de Titus Livius I]s- 
senses, o altă formă a numelui Issaei folosit în alte locuri. 
Taulanţii erau un popor illyric de pe teritoriul actualei Albanii, 
din dreptul orașelor grecești Apollonia și Dyrrhachium, 
Pirustae' (piruștii) erau o populaţie illyrică de munteni care 
locuiau în nordul Albaniei de azi. În vremea romană, printre 
colonii aduși în provincia Dacia sînt atestaţi și Pirustae. 
Daorsi, populaţie illyrică, cunoscută și sub numele Aaovpato 
(Ptolemaeus, op. cil., cartea II, cap. XVI) şi Daorizi (PLi- 
nius, op. cit., cartea III, cap. XXII, XXVI), care locuia aproape 
de coasta adriatică din mijlocul Daimaţiei, în apropierea riului 
Nar. 

Selepitanii erau o populație illyrică, locuind probabil spre su- 
dul actualei Albanii. 

Agravoniţii (agravonitae) erau probabil locuitorii orașului illy- 
ric Acruvium, azi Teodo, de pe țărm. DS 
Agassae era un oraș în Pieria (din Macedonia) pe fluviul Mitys, 
la vest de actuala localitate Katerini. 

Aenus era un oraș pe țărmul egeic al Thraciei la gura Hebru- 
lui (Marița de azi). 

În antichitate, unele temple au dobiîndit foarte mare trecere în 
lumea greacă, răspîndită apoi și în cea romană, pentru fap- 
tul că zeul căruia îi era închinat lăcașul putea prevedea, după 
credința de atunci, ce se va întimpla în viitor. Așa erau tem- 
plul lui Apollo de la Delphi și cel de pe insula Delos, acela al lui 
Zeus de la Dodona (în Epir) şi altele. Astfel de temple unde se 
credea că zeul face preziceri — oracole — au jucat un rol în- 
semnat în istoria greacă, nu prin așa-zisele preziceri, ci prin 

aceea că ele constituiau un factor de unificare a tuturor greci- 
lor. Cultul lui Apollo la Delphi constituia un centru „organiza- 
tor și purificator“ (vezi S. Sergheev, Istoria Greciei antice, 
p. 130, Editura de Stat, Bucureşti, 1951). 


11 Lebadia (azi Livadia) era un oraș în vestul Beoţiei, al cărui 


102 


103 


. 
10 


st 


teritoriu se mărginește la sud cu Coroneea, la nord cu Chairo- 
neea și Orchomenos. Scriitorii vechi amintesc Lebadia în legătură 
cu templul din acest oraş și cu oracolul zeului Jupiter Tropho- 
nius (Zeus Trophonios), (vezi Aulus Gellius, op. cit., car- 
tea XII, cap. V; Cicero, De div., cartea I, cap. LXXIV; car- 
tea I, cap. LVI; Pausanias, op. cil., cartea IX, cap. XXXIX). 
Chiar Aemilius Paulus vine și întreabă oracolul. Era un oraş 
înfloritor încă în secolul al II-lea î.e.n. Oraşul a fost devastat 
în timpul războiului cu Mithridate (vezi Plutarh, Sylla, 
cap. XVI). 

În acest templu se afla statuia zeului lucrată de vestitul sculp- 
tor grec Praxiteles. Cultul acestui zeu reprezintă un sincretism 
între cultul zeului Jupiter (Zeus) și cultul eroului legendar Tro- 
phonius, adorat lingă Lebadia, după tradiţie fiul unui rege din 
Orchomenos. Împreună cu Jupiter Trophonius era adorată și di- 
vinitatea Hercynna, despre care se credea că ar fi fost prima 
preoteasă a cultului acestui zeu, 

Aulis (sau Aulida, azi Porto Valti), port pe ţărmul beotic al 
strimtorii Euripus, în fața orașului Chalcis din Euboea. 
Oropus era un oraș în colțul de nord al Atticii, pe țărmul din 
fața orașului Eritrea din Euboea. A aparținut în vechime orașu- 
lui Tanagra din Beoţia, dar, în cele din urmă, după lungi con- 
flicte, a rămas în posesia Athenei. 

Piraeus (azi Pireos) este vestitul port al Athenei, care forma 
el însuși o importantă cetate, în care se deosebeau mai multe 
cartiere: Acte, Munichia, Zea, Cantharus, Emporium. Dintre 
acestea, ultimele patru erau și ele porturi. Un vechi port, Pha- 
lerum, se afla în apropiere de Piraeus, în afara zidurilor lui, spre 
est. Pentru a se putea servi de porturile sale și în timp de ase- 
diu, Athena a fost unită cu Piraeus printr-un coridor între două 
ziduri paralele, cunoscute sub numele de zidurile cele lungi 
Monpă Tetkii. Aceste ziduri au fost începute de Themistocles 
după victoria de la Salamina și perfecționate ulterior de Peri- 
cles. În 404 î.e.n. au fost distruse de spartani ca urmare a vic- 
toriei lor asupra Athenei în războiul peloponeziac. Au fost recon- 

struite în parte de Conon și apoi definitiv dărimate de Sylla în 
anul 83 î.e.n. 

1% Este vorba de Acrocorinthus, acropolea Corintului, cetăţuie clă- 
dită pe virful unei măguri ascuţite şi foarte înalte care domina 
orașul ce se afla în vale. Corintul era unul din centrele econo- 
mice cele mai înfloritoare şi mai bogate din Grecia, datorită 
situaţiei sale la Isthmus, partea cea mai strimtă (abia 6 km) a 
istmului ce lega Peloponezul de Grecia continentală. Pe aici se 
făcea trecerea cea mai frecventă din Marea Egee în Marea 
Ionică, spre a se evita navigația mai lungă și mai primejdioasă 
pe la sudul Peloponezului. La Corint era un intens trafic inter- 
național. Este și explicația marii faime de care se bucurau jocu- 
rile periodice de aici, numite istmice (isthmia). 

111 Olympia era un oraș în partea de nord-vest a Peloponezului, în 
Elida, celebru pentru sanctuarul său închinat lui Zeus, a cărui 
statuie, sculptată în fildeş și aur de Phidias, se păstra acolo. 

1% Nessus este o formă rară (folosită și de Ptolemaeus, op.cit, 
cartea III, cap. XI și XIII) a numelui fluviului Nestus, azi 
Mesta, din Thracia de sud și din estul Macedoniei. 


19 Bora (azi Nidj6), munte în Macedonia, situat la nord de muntele 
Bermius (azi Agostos), în apropiere de Edessa (azi Vodena) şi 
de lacul Begorritis (azi Ostrovo). 


110 Pelagonia, regiune la nordul Macedoniei, în Paeonia, de o parte 
și de alta a fluviului Axius (Vardar), unde este orașul Stobi. 


ti! Stobi (azi Sirkovo lingă IStip sau Stip), oraş în Pelagonia, la 
confluenţa fluviului Axius cu Erigon. 


12 Titus Livius descrie cele patru părţi în care Paulus a împărţit 
Macedonia, începind de la est; astfel se explică situarea bisal- 
ților „dincolo de Nessus”. De fapt, această populaţie nu ajungea 
pină la Nessus, ci locuia numai pe malul vestic al fluviului 
Strymon şi al lacului Cercinitis. 


15 Torone (azi Toroni), oraș în peninsula Sithonia (azi Longos) 
din Peninsula Chalcidică, pe țărmul Golfului Toronaicus. Era o 
colonie întemeiată de Chalcis din Euboea. 


144 Acanthus era un oraș grec, întemeiat de coloniști ionieni din 


Andros, așezat în estul Peninsulei Chalcidice, pe țărmul Golfului 
Strymonicus. i 


15 Vettri nu este un nume atestat în alte izvoare. La Titus Livius 
ar putea fi o formă modificată a numelui populaţiei Bottiaei 

116 


117 


118 


119 


124 


care locuia în apropiere de Pella, pe ţărmul Golfului Thermaicus, 
între gurile fluviilor Axius și Haliacmon. 
Pe teritoriul Macedoniei se aflau numeroase triburi de origine 
illyrică, dar cum se vede și de aci, erau și galli, care locuiau 
în Macedonia lerlia — partea centrală a fostului regat al lui 
Perseus. Probabil că aceşti galli sînt rămășițe ale vechilor celți 
(cunoscuţi sub numele de galati), care au invadat, trecînd din 
Asia Mică, prin secolul al II-lea î.e.n. 
Atintania, regiune din nordul Epirului, în sudul Albaniei actuale, 
de o parte şi de alta a văii rîului Elaeon (azi Drinos) pe unde 
se află azi orașele Arghirocastro și Tepeleni. 
Tymphaea, regiune în vestul Macedoniei, la limita cu Epirul, 
lîngă muntele Tymphe și pe cursurile superioare ale rîurilor 
Peneus şi Aous. 
Elimiotis este un alt nume pentru Elimea. Vezi pentru această 
regiune Titus Livius, cartea XXXI, nota 145 și cartea 
XLII, nota 114. 
Lacună în care nu se poate presupune un text sigur ca înțeles. 
În acest pasaj, Titus Livius se dovedește un istoric obiectiv. 
Antissa era un oraş pe țărmul de nord-vest al insulei Lesbos. 
Vezi Strabo, op. cil., cartea XIV, p. 618; Ptolemaeus, 
op. cil., cartea V, cap. II. 
Methymna (azi Molivos), oraș pe coasta de nord a insulei Les- 
bos, aproape de coasta Asiei Minore. 
T. Quinctius Flamininus se dovedește tot timpul nu numai un 
priceput comandant, dar și un diplomat abil. El ştie să folosească 
mijloace potrivite pentru a da aparenţa că a eliberat pe greci. 
În lumea greacă erau foarte mult apreciate serbările date 
periodic în cinstea unor divinităţi, ca, de pildă, cele care aveau 
loc în cinstea zeiţei Athena, protectoarea cetăţii Athena, numite 
Panathenee și care dobindiseră însemnătate pentru întreaga lume 
elenică încă din vremea lui Peisistratos (veacul al VI-lea îe.n.), 
apoi cele în cinstea lui Dionysos etc. Aceste serbări aveau un 
caracter larg de masă, opus vechii ideologii aristocratice, închisă, 
de castă. Serbările cu caracter panelenic sînt legate de dezvol- 
tarea democrației antice. Datorită serbărilor date de el, T. Quinc- 
tius Flamininus a dobindit o mare popularitate în Grecia; el 
este primul roman căruia i se acordă onoruri de zeu pe pămîn- 
tul grec. El sprijină insă partidele aristocrate. 

Mater Lua, veche divinitate romană căreia i se aduceau sacri- 
ficii şi olrande pentru ispășirea crimelor şi delictelor. 
Trofeele de război (spolia) sînt prăzile de arme care trebuiau 
dedicate zeilor, căci, după concepţia de atunci, şi zeii con- 
tribuiau la izbîndă. Astfel de spolia puteau fi luate de coman- 
dantul însuşi de la generalul dușman (spolia opima) și erau 
consacrate zeului Jupiter Feretrius; spolia luate de ofiţeri și 
de soldaţi erau închinate altor divinități. 

Peștera (lat. Spelaeum) este un nume nesigur, nici locul unde 
s-a aflat nu este cunoscut. 

Oricum (azi Eriko), oraș grecesc în golful Valonei de azi, în 
nordul Epirului, la poalele munţilor Acrocerauni. 

Este vorba de ora a patra din zi care corespunde cu ora 9 şi 10 
de azi. Pentru chipul cum divizau romanii ziua și noaptea în 
ore, vezi cartea XLII, nota 127, 

Synnada (azi Afiun-Karahisar) era un oraș în Phrygia-Paroreus, 
renumit în antichitate pentru carierele de marmură frumoasă 
aflate pe teritoriul său. 

Este vorba despre Servius Galba. Despre elocvenţa lui vorbește, 
în treacăt însă, Cicero, Brutus, cap. LXXXII. 


Este vorba despre Quintus Fabius Cunctator — consul de mai 
multe ori în anii 233, 228, 215, 214, 209 î.e.n. — care, în urma 
izbinzilor lui Hannibal asupra armatei romane la lacul Trasime- 
nus, a hotărit să schimbe tactica de luptă; noul său plan urmă- 
rea istovirea dușmanului care se alla în Italia, ţară străină 
pentru el; de aceea comandantul roman evita ciocnirile de mari 
proporții cu dușmanul și se mulțumea să-l hărțuiască numai. 
Comandantul cavaleriei însă, Marcus Minucius, era împotriva 
acestei tactici. Dind o luptă cu Hannibal, după o ușoară victorie 
obținută, oastea lui a fost zdrobită de carthaginezi şi numai 
faptul că Fabius i-a venit în ajutor a salvat de la pieire armata 
romană. 

Aici, oratorul face aluzie, desigur, la ceea ce se numește în 
istoria Greciei ostracism. Legea care a înființat această instituţie 
se atribuia lui Clisthenes (vezi Aristotel, Constituţia Athe- 
niană, cap. XXII, 3—6). Pe baza legii ostracismului au fost 
expulzați din Athena mulţi din adversarii politici ai celui care 
punea mina 'pe frinele conducerii cetăţii. Așa, de pildă, în 508 
i.e.n. şeful oligarhilor, Isagoras, a alungat 700 de familii. Un 
ostracizat trebuia să părăsească cetatea în șase zile, pentru 
10 ani; el își păstra însă drepturile civile. 

Pentru această aluzie, vezi lămuririle date în nota 78, cartea VI. 
Liternum (azi Torre di Patria), oraş în Italia, în Campania, pe 
coasta Mării Tyrrheniene, la nord de Cume. 

Circul lui Flaminius se afla între Capitoliu și Tibru. 

Lacuna din manuscrisele operei lui Titus Livius face să nu 
cunoaștem  sfirşitul discursului lui  Servilius (început la 
cap. XXXVII) și nici chipul cum s-a desfășurat festivitatea trium- 
fului lui Paulus, votat de popor pentru Paulus. Se pot cunoaște 
aceste fapte din Plutarh, Aemilius, cap. XXXI şi următoarele; 
Vell. Paterculus, op. cit., cartea I, cap. IX şi alţii. 
Aurul și argintul adus de Paulus Aemilius este evaluat de unii 
la 30 680 000 de libre. Valerius Antias socotește că va- 
loarea lor se ridica la 120 de milioane de sesterţi, iar Vell. 
Paterculus, op. cit., cartea 1, cap. IX, la 200 de milioane de 
sesterți. În tot cazul, cantitatea de monede aduse din Grecia 
de către Paulus Aemilius a fost considerabilă, pentru că Cicero 
spune în De officiis, cartea II, cap. XXII: „Paulus a pus stăpi- 
nire pe întregul tezaur al Macedoniei și a adus în tezaurul 
nostru atita bănet, încit prada unui singur comandant a pus 
capăt plătirii impozitelor“. 

P. Scipio era fiul lui Flamininus, dar purta acest nume fiindcă 
fusese adoptat de Scipio Africanus, 

Cei patru consuli au fost P. Licinius Crassus, A. Hostilius, Man- 
cinnus și Q. Marcius Philippus. 

Adică la 1 decembrie. 

Dintre fiii lui Perseus, fiica lui și Philippus, fiul cel mai mare, 
au murit la puţin timp după triumful lui Paulus. Al treilea fiu, 
Alexandru, a ajuns meseriaș pentru o vreme, apoi, învăţind limba 
latină, a devenit grefier (scriba) la un magistrat din Alba. Plu- 
tarh spune că și-a exercitat funcțiunea cu multă pricepere. Fostul 
rege al Macedoniei, Perseus, a fost băgat în lanţuri și ținut 
într-o închisoare subterană murdară și plină de insecte. Ar fi 
murit de foame dacă ceilalţi întemnițați nu ar fi împărţit cu el 
hrana lor. Paulus Aemilius a arătat milă pentru el într-o cuvin- 
tare ţinută în senat şi a obținut o îndulcire a pedepsei lui. Per- 
seus a fost transferat ca urmare într-o altă închisoare, unde însă 
paznicii aveau ordin să nu-l lase să doarmă, ca să-şi amintească 
mereu de soarta lui. A murit de insomnie și oboseală (vezi 
Plutarh, Aemilius, cap. XXXVII). 

Această lacună din manuscrisele operei lui Titus Livius nu a 
putut fi întregită. 

Carseoli (sau Carsioli, azi Piano del Cavaliere) era un oraș al 
aequilor, care a fost transformat în colonie de drept latin în 
anul 302 îe.n. (vezi Vall, Paterculus, op. cii., cartea |, 
cap. XIV) sau 298 î.e.n. (vezi Titus Livius, cartea X, 
cap. XIII). Pentru că avea o aşezare bine întărită, Roma se ser- 
vea de acest oraș ca loc de inchisoare. 

În timpul procesiunii triumfului era obiceiul ca soldaţii să cînte 
(carmina triumphalia) bucăţi improvizate de ei prin care aduceau 
laude comandantului lor. Dar exista totodată îngăduința de a 
face şi aluzii satirice la unele fapte ale generalului lor. Așa, de 
pildă, ni s-au transmis cîteva versuri cîntate de soldații lui 
Caesar. 


Spoletium (azi Spoleto), oraș în centrul Italiei, în Umbria, pe 
riul Clitumnus. 

Iguvium (azi Gubbio), oraș din Umbria, așezat pe valea riului 
Clasurs (azi Chiascio). A jucat un rol important în lupta umbri- 
lor împotriva etruscilor. E renumit pentru tablele iguvine, plăci 
de bronz scrise în limba umbrică, îndeaproape înrudită cu 
limba latină. Se mai numeau și table eugubine. Au fost des- 
coperite aici în anul 1744. 

Terminalia era o sărbătoare în cinstea unei divinități numite 
Jupiter Terminus. Termini sînt pietrele de hotar care delimi- 
tau proprietăţile. Proprietatea era, prin urmare, pusă sub ocro- 
tirea zeului și a o încălca însemna pe atunci un sacrilegiu. 
Aceasta era în avantajul marilor proprietari, căci proprietatea 
celui umil a putut fi cotropită de cei avuţi și puternici. 


Lacună în text din care pricină nu se poate preciza numărul 
sesterţilor. 


EPITOME 


XLVI. 
Zestrea pe care o aducea femeia, o dată cu constituirea căsăto- 
riei, forma, împreună cu bunurile soţului, baza cheltuielilor gos- 
podăriei lor. Femeile aduceau dotă în căsătoriile sine manu, dar 
se pare că şi cele cu manu. 

Era dată de pater familias. Dota putea fi restituită, la dizol- 
varea căsătoriei, dacă aceasta se intimpla prin moartea bărbatu- 
lui (cum e cazul în textul de faţă), sau prin divorţ. Era drept 

ca femeii să i se restituie zestrea ca să aibă cu ce trăi sau cu 

ce să se remărite. Femeia avea deci dreptul la uactio rei uxoriae. 

În caz că murea femeia, bărbatul restituia zestrea, oprind pentru 

fiecare copil 1/5 (propter liberos), prin urmare dacă avea 5 copii 
nu mai restituia nimic. 

XLVII. 

Roma a fost întemeială după tradiţie, în anul 754, la 21 aprilie, 

în ziua sărbătorii numite Palilia, prin urmare întemeierea Ro- 

mei este legată de sărbătoarea unei zeițe pastorale (Pales). Anul 

598 de la întemeierea Romei corespunde cu anul 156 î.e.n. 

XLVIII. 

Pină la construirea unui teatru permanent, la romani, reprezen- 

tările scenice, care de altfel n-au început decit după jumătatea 

veacului al III-lea înaintea erei noastre (240 î.e.n.), aveau loc 
într-un teatru improvizat, din lemn, care, după reprezentaţie, se 
desfăcea și se refăcea la fiecare reprezentaţie. Într-un astfel de 

teatru s-au reprezentat comediile lui Plaut și Terenţiu. În 154 î.e.n. 

censorii  Valerius Messala și Cassius Longinus au dispus 

construirea unei scene în piatră, însă P. Cornelius Scipio Nasica 

a protestat în numele vechilor moravuri publice şi teatrul a fost 

dărimat. Primul teatru în piatră, permanent, a fost construit în 

anul 55 î.e.n. de Pompei, și de aceea denumit Thealrum Pompei. 

Acesta, pentru a nu fi dărîmat, avea deasupra un mic templu 
consacrat zeiței Venus. În anul 13 î.e.n. au fost construite încă 

două teatre, Theatrum Balbi și Thealrum Marcelli. Aceste teatre 
erau situate în apropiere unul de altul (vezi Ovidius, Tristia, 
cartea III, v. 12). În Cimpul lui Marte exista o clădire acoperită, 
rezervată pentru concerte, numită Odeum. 

LV. 

Cuvintul vine de la Serapis, numele unui zeu egiptean al cărui 
cult era orgiastic şi pe care romanii, care țineau la vechile da- 

tini îl priveau ca imoral, 

Numele riului Oblivio face parte din familia de cuvinte care 

înseamnă a uita. Deci împotrivirea soldaţilor de a-l trece se 
datorește unei superstiții. 

LIX. 

6 Este vorba de stinca Tarpeia (Tarpeium saxum) care se afla nu 
departe de Tibru, cam la 300 de pași, în partea de sud-vest a 
muntelui Capitolin. În legătură cu numele există o legendă după 
care, în timpul războiului cu sabinii, Tarpeia, fata comandantului 
roman, ar fi indicat sabinilor drumul pe unde putea fi cuceriti 

Capitolul. Drept pedeapsă a fost aruncată de pe o stincă; aceasta 
i-a luat numele. De pe această stincă se aruncau cei: care erau 
acuzaţi de crimă contra securităţii statului (de saxo deicere). Ura 
dintre magistrați dădea loc la abuzuri și la folosirea acestei 
forme legale împotriva adversarilor. 

LXIII. 

Cimbrii şi teutonii sînt triburi germanice care, împreună cu unele 
triburi celtice, au pătruns in Gallia Narbonensis, provincie 
romană. Armatele romane au fost neputincioase împotriva 
acestora. În anul 105 îe.n., în lupta de la Arausio, au pierit 
80 000 de romani, din cele două armate care se aflau acolo. Cu 
siguranță că triburile germanice ar fi putut trece în Gallia 
Cisalpină şi în Italia însăși; ele însă s-au îndreptat spre Hispania 
unde, după unele victorii, au fost alungate de acolo de celtiberi. 
Revenind, lupta împotriva lor a fost încredințată lui Marius care 
a fost ales consul în lipsă, deși era împotriva legilor romane. 
În urma reorganizării armatei sale, Marius a putut zdrobi în 102 
î.e.n. pe teutoni la Aquae Sextiae, în Gallia Narbonensis și pe 
cimbri în 101 î.e.n. la Vercellae, în nordul Italiei. Cimbrii au 
fost distruși în întregime. Marius a fost sărbătorit cu triumf și 
ales consul a șasea oară, în urma acestei victorii, căci triburile 
acestea produseseră o mare groază la Roma. 

LXIV. 

9 Iugurtha era nepotul lui Masinissa care a înlăturat pe. verii săi 
din posesiunile atribuite lor, ucigind pe unul iar celălalt, scăpind 
cu fuga, a mers la Roma, să ceară ajutor. lugurtha era un om 
talentat și un bun comandant. El fusese în armata romană și lup- 
tase sub comanda lui Scipio Aemilianus în războiul numantin. 
Avea multe legături de prietenie cu aristocrații romani, de aceea 
a găsit printre aceștia totdeauna sprijinitori. În 111 î.e.n. Roma 
a declarat război lui Iugurtha. Acesta însă, cumpărindu-i pe co- 
mandanţi, încheie cu ei o pace rușinoasă pentru romani. 
Chemat la Roma, nu s-a sfiit să vină, deși era chemat în calitate 
de pirit. Aici a cumpărat pe mulţi senatori ca să-l sprijine, ba 
chiar a incercat să ucidă pe unul dintre pretendenţii la tronul 
Numidiei care se afla la Roma. Alungat din oraș, lugurtha a ple- 
cat spunînd cunoscutele cuvinte: „O urbem venalem el! malure 
periluram si emptorem invenerit!* 

N-a putut fi înfrînt de un comandant din sînul aristocrației, ci 
a fost învins de Marius, un homo novus, ales printr-o hotărire 
specială a adunării poporului, în anul 105 î.e.n. 

Războiul cu lugurtha a fost înfățișat de istoricul roman Sal- 
lustius în opera sa De bello lugurthino și prezentat ca un 
simbol al incapacității aristocrației romane de a mai conduce 
treburile statului. 

LXIX. 

? Saturninus a fost ales tribun al plebei pentru prima oară în 

103 î.e.n. Pentru legile agrare propuse acum și în anii care au 

urmat cînd a fost reales tribun (anul 100 î.e.n.) — prin care ur- 

mărea să dea pămînt veteranilor lui Marius — aristocrația a 

vrut să-l omoare. Lupta taberei democratice împotriva celei aris- 

tocratice a fost îndirjită. Așa, de pildă, poporul ucide cu ciome- 
gele pe reprezentantul senatului, Memmius, ceea ce a determinat 
senatul să declare stare excepţională şi să ceară lui Marius, 
care era consul, să restabilească ordinea, bineînţeles, ordinea 
aristocrată. Marius la început a șovăit, dar apoi a trecut de 
partea optimaţilor. Foștii săi aliaţi, Saturninus și Glaucia, au fost 
asediați în Capitoliu, de unde au fost apoi aduși în curie, Marius 

a voit să-i lase în viaţă, dar se spune că aristocrații, urcîndu-se 

pe acoperișul clădirii, i-au ucis cu olane și bolovani. 

După omorirea celor doi luptători ai popularilor, Marius și-a 
pierdut simpatia maselor democrate. 
LXX. 

Piritul nu s-a simțit vinovat şi de aceea nu a uzat de dreptul 

de a cere judecători (iudicis postulatio), una din formele acţiuni- 

lor legii. 

11 în anul 9l îe.n. a fost ales tribun al plebei M. Livius Drusus, un 
om hotărît și care punea interesele statului pe primul plan. El 
propune acordarea de drepturi de cetăţeni aliaţilor italici (socii), 
care tot timpul luptaseră alături de romani și aveau toate obli- 
gaţiile, dar care însă nu erau cetățeni romani. Legea a fost vo- 
tată de adunarea foarte numeroasă a poporului, dar apoi a fost 
abrogată. Drusus a fost ucis, dar între aliaţi și Roma a izbucnit 
un nou război, care a durat de la 90—88 î.e.n. și care s-a isprăvit 
prin acordarea drepturilor de cetățenie italicilor, prin legea Plau- 
tid Papiria, propusă în 89 î.e.n., înainte de terminarea războiului. 

LXXI. 

C Sidonius Apollinaris (430—488), care a întocmit, probabil, aceste 
rezumate, se arată, din unele cuvinte și expresii folosite, din felul 
cum scoate în evidenţă unele fapte etc. un partizan îndirjit al 
aristocrației. Aşa, de pildă, ori de cite ori este vorba de votarea 
legilor agrare care atingeau pe aristocrați el declară că au fost 

votate per vim (prin violenţă). Viriatus, eroul hispan în lupta 
împotriva cotropitorilor romani, este considerat tilhar (latro). În 
epitoma cărţii LXXVII, el declară legi primejdioase (leges perni- 
ciosae) propunerile tribunului plebei, Sulpicius, făcute din în- 
demnul lui C. Marius relative la rechemarea exilaţilor fugiţi de 
teroarea lui Sylla. După el, Sylla a restabilit ordinea în stat (epi- 
toma cărţii LXXVII), nu a instaurat o dictatură care tocmai dărima 
ordinea republicană. 

LXXIV. 
După cum atunci cînd voiau să manifeste îngrijorare și regrete 
pentru întimplări nenorocite (infringeri, insuccese etc.) magistra- 
ţii îmbrăcau toga închisă sau neagră, în semn de doliu, așa cum 
purtau rudele apropiate pentru cel mort, tot așa cînd voiau să 
marcheze în mod deosebit o împrejurare fericită ei îmbrăcau toga 
de sărbătoare oficială: loga praetexta. Bineînţeles, făceau acest 
lucru numai magistrații care aveau drept la scaunul curul și 
la fasce, censorii, flamen dialis, pontificii, augurii, decemviri 
sacris jaciundi şi alţii. Nu puteau îmbrăca loga praetexta, chiar 
în astfel de împrejurări, tribunii plebei, aedilii, quaestorii și 
ceilalţi magistrați mai mici. 

LXXIX. 
Cinna a fost unul dintre conducătorii partidei popularilor, parti- 
zan al lui Marius. Ales consul în 87 î.e.n., propune din nou legile 
de rechemare a exilaţilor — erau partizanii lui Marius — şi lupta 
devine înverșunată. Partizanii lui Sylla au ieșit însă învingători 
Cinna a fost nevoit să fugă din Roma, însă n-a părăsit lupta, ci 
stringînd o armată puternică în Campania și Marius alta în Etru- 
ria, cărora li s-au alăturat foarte mulţi sclavi în vederea eliberă- 
rii, au înconjurat Roma; din pricina foametei și molimei izbucnite 
senatul a predat orașul. În 86 î.e.n. au fost aleși consuli Marius 
şi Cinna, Marius pentru a șaptea oară. 

XC. 
Sertorius a fost unul dintre cei mai de seamă comandanţi romani. 
E | a organizat în Hispania, cu ajutorul localnicilor și al emigran- 
ților romani fugiți de teroarea lui Sylla, o puternică armată în 
care localnicii își puseseră nădejdea că vor scăpa, cu sprijinul el, 
de stăpinirea Romei. Multă vreme armata lui Sertorius a fost 
invincibilă, pînă cînd în ceata emigranților romani au izbucnit 
neînţelegeri, provocate îndeosebi de Perperna, care nu recunoștea 
întîietatea lui Sertorius. S-a format un complot şi în anul 72 î.e.n. 
Sertorius a fost ucis în timpul unui ospăț. Perpemna nu a fost în 

stare să-l inlocuiască pe Sertorius, întrucît era departe de a 
avea simpatia localnicilor. A fost învins de Pompeius, pe care 
mai înainte îl învinsese Sertorius, a fost luat prizonier și omorit. 


CV. 

La sfirşitul anului 56 î.e.n. cucerirea Galliei putea fi considerată 
încheiată, de aceea în 55 î.e.n. Caesar a putut face o expediţie în 
Britannia, cu două legiuni. Opoziția localnicilor şi vremea rea 
l-au silit să revină pe continent. În anul următor a înaintat în 
insulă, trecînd Tamisa, dar victorii prea importante n-a putut re- 
purta, iar pe continent, printre galli se crease în această vreme 
o puternică mișcare antiromană. 

Cucerirea Britanniei are loc sub Claudius în anul 43 e.n. Cu 
triburile din nord romanii au avut de dus războaie grele și lungi, 
măcar că au fost ajutaţi de triburile celtice din sudul Britanniei. 
Orașul Colchester este vechea colonie de veterani romani Ca- 
mulodonum, iar Londra de astăzi, vechiul oraș celtic numit în 
latinește Londinium. 

CVI. 

Crassus este unul dintre membrii triumviratului incheiat în anul 
60 între el, Pompeius și Caesar. Era un om foarte bogat prin 
proprietăţile lui urbane. În campania dusă în anul 54—53 î.e.n. 
împotriva parților, a fost omorit împreună cu fiul său. 

Că. 

C. Iulius Caesar este unul dintre marii comandanţi romani. În 
timpul războiului cu gallii a dat dovadă uneori de cruzime, însă, 
în general, în timpul războaielor civile și după izbîndă, el s-a 
deosebit de Sylia, Marius și chiar de Augustus, renunțind la 
întocmirea de liste de proscriși și la uciderea acestora. Fără în- 
doială, această poziție de mărinimie față de adversari era dic- 
tată de interesele sale. Sallustius îl caracterizează astfel, în ra- 
port cu Cato: „Caesar beneliciis ac munilicentia magnus habeba- 
tur, integritate vitae, Cato. Ille mansuetudine et misericordia cla- 
rus lactus: huic severitas dignitatem addiderat. Caesar, dando, 
sublevando; Cato, nihil largiundo, gloriam adeptus est. In altero 
miseris periugium erat; in altero malis pernicies“ (Sallustius, 
De coniuralione Catilinae, cap. LIV). 

CXIII. 

Utica este cea mai veche colonie feniciană din Africa, care și-a 
pierdut din importanță după întemeierea Carthaginei. În urma 
primului război punic, la răscoala mercenarilor, s-au alăturat, 

pe lingă sclavi, și locuitorii din Utica, pentru a scăpa de hege- 
monia Carthaginei. Aici moare primul poet roman, Ennius, proba- 
bil în anul 202 (204) î.e.n. Cînd în anul 47 î.e.n., în vremea răz- 
boiului dintre Caesar și Pompeius, partizanii lui Pompeius, re- 
grupaţi în Africa, au lost zdrobiți de Caesar, orașul Utica era 
încredințat spre apărare lui Cato cel Tinăr, care insă, în urma 
victoriei lui Caesar de la Thapsus, a socotit inutilă rezistenţa și 
s-a sinucis, dispărind „de pe scenă — cel mai convins adept al 
vechii republici aristocrate, cel mai consecvent apărător al prin- 
cipiilor ei“ (N. A. Mașkin, Istoria Romei antice, pp. 233—234, 
Editura de Stat, București, 1951). 
CXIV. 

Thapsus este un oraș din Africa unde Caesar în anul 47 î.e.n. a 
obținut o victorie, într-o luptă singeroasă, asupra forţelor strinse 
de partizanii lui Pompeius. 


CXV. 
Munda era un oraș în Hispania, unde fiii lui Pompeius — Cnaeus 
și Sextus — își întăriseră forțele de luptă împotriva lui Caesar, 


În lupta dată la Munda în anul 43 î.e.n. au fost însă înfrînți, 
Cnaeus fiind ucis şi Sextus refugiindu-se în nordul Hispaniei. În 
urma acestei victorii Caesar este considerat stăpinul unic al sta- 
tului roman. 

CXVI, 


Autorul epitomei se înșală, pentru că imperiul este dictatură mi- 
litară, bazată pe puterea armată, care a durat multe sute de ani. 
Dictaturile instaurate de Caesar și Sylla s-au prăbușit, întrucît 
forțele republicane erau încă puternice; baza de sprijin a dicta- 
turii lui Sylla au constituit-o interesele unui grup restrins de 
aristocrați, iar Caesar nu a știut să coalizeze în jurul lui intere- 
sele diverselor grupări aristocratice, ceea ce s-a priceput să 
facă, în mod deosebit de abil, urmașul său Oclavius (Augustus). 


CXXVIU. 


La stirşitul anului 41 î.e.n. fratele lui Antonius și mai ales soţia 
lui Fulvia au iscat război impotriva lui Octavius, fără știrea lui 
Antonius, încercînd să zădărnicească astiel înțelegerea dintre 
aceștia. Încercuiţi în orașul Perusia (în Etruria), foamea i-a silit 
să se predea. Fulvia a fugit spre Orient în întimpinarea lui An- 
tonius chemat de ea în Italia. La Sicyona a murit; „moartea ei a 


fost un noroc și a înlesnit împăcarea cu Octavian” (Plutarh, 
M. Antonius, cap. XXX). 

CXXX. 
Cleopatra a VII-a, vestita regină a Egiptului, a fost ridicată pe 
tron de Caesar în anul 48 î.e.n. Împotriva datinilor și legilor 
române Antonius s-a căsătorit cu aceasta, fără a rupe legăturile 
cu soţia sa Octavia. Cleopatra a fost proclamată de M. Antonius 
„regina regilor“, iar copiilor lor li s-au atribuit regate din Orient, 
independente pină atunci, sau chiar teritorii romane, ceea ce, 
evident, a provocat scandal în opinia publică romană. Poetul 
Horatius (Ode, cartea I, oda 37) o numește pe Cleopatra 
monstrum iatale, dar îi elogiază curajul cu care s-a omorit, ca 
să nu cadă vie în mîinile lui Octavius, învingătorul lui Antonius, 
devenit stăpînul unic al puterii romane. Cleopatra a fost o femeie 
abilă și inteligentă. Plutarh spune: „Glasul ei dulce și melodios te 
încînta ca o liră cu multe coarde, căci își mlădia limba după 
graiul ce-l rostea. Cu puţine neamuri mai avea nevoie de tălmaci, 
Ea dădea răspuns în limba fiecăruia: etiopienilor, troglodiţilor, 
evreilor, arabilor, sirienilor, mezilor și perșilor. Știa și alte limbi, 
pe cind regii dinaintea ei nu, știau nici egipteana, iar alții uita- 
seră chiar și macedoneana“ (Plutarh, M. Aemilius, cap. XXVII). 

CXXXIII. 
O dată cu victoria cîștigată de trupele credincioase lui Octavian 
la Actium, în ziua de 2 septembrie anul 31 î.e.n., se socotește 
etapa războaielor civile ca isprăvită. Începutul lor poate fi con- 
siderat anul 52 î.e.n., cînd împotriva legilor și obiceiurilor, Pom- 
peius a fost ales consul sine collega, concentrind în mîinile sale 
diferite magistraturi și puteri excepţionale. Unele legi promul- 
gate în acest timp ţinteau la abolirea puterilor lui Caesar și la 
împiedicarea lui de a candida în absenţă la consulat. Ostilitățile 
propriu-zise au început la 10 ianuarie anul 49 î.e.n., o dată cu 
trecerea faimosului rîu Rubicon, cind Caesar a pronunțat cunoscu- 
tele cuvinte alea iacta est. 

CXXĂXVIII. 
Marcus Vipsanius Agrippa a fost unul dintre prietenii și ajutoa- 
rele cele mai de preţ ale lui Augustus, În anul 21 î.e.n. i-a deve- 
nit ginere, căsătorindu-se cu Iulia. Nu numai în timp de război, 
ci și în timp de pace Augustus a avut mari servicii din partea 
lui Agrippa. Acesta n-a fost numai conducător de oști priceput, 
ci și gospodar al orașului Roma. Între altele, lui i se datorește 
prima hartă așezată în loc public la Roma, în care romanii pu- 
teau avea în faţa ochilor lor la ce mărime ajunsese Imperiul 
Roman. Agrippa s-a stins din viață la ŞI de ani. 

CXL. 

21 Marcellus este fiul Octaviei și nepotul lui Augustus. In anul 23 
î.e.n. a murit pe neașteplate, ceea ce a provocat o mare durere 
nu numai mamei lui, ci şi lui Octavius, care intenționa să-l lase 
urmaș. Poate chiar acesta este motivul morţii lui premature. 
Poetul Vergilius (Aeneis, cartea VI, vers. 860 și urm.) vor- 
bește despre Marcellus în versuri de o rară [rumuseţe, la auzul 
cărora, după mărturia lui Donatus, Augustus a izbucnit în 
lacrimi şi Octavia a leșinat. 

% A fost început de Caesar și terminat de Augustus care i-a dat 
numele lui Marcellus, nepotul lui. A fost succesiv restaurat, îndeo- 
sebi sub Vespasian și Severus Alexander. În veacul al IV-lea pu- 
tea cuprinde 30000 de spectatori. Primele două etaje există, in 
parte, și astăzi în via del Teatro di Marcello. 


FRAGMENTE 


2 


3 


Fragmentu! din carlea XCI a fost găsit într-un codice (codex 
Vaiicanus) şi publicat întiia oară de P. S. Bruns (Hamburg, 1773), 
apoi de Niebuhr și alţii. 

Fragmentul tradus constă din 2 părţi, amindouă păstrate de Se- 
neca rhetorul, ca cilave în opera lui Suassoriae el controver- 
siae; primul fragment se află în cartea VI, cap. XVII și al doilea 
în cartea VI, cap. XXII. 

Cuvintele rostite de Cicero: „Moriar in palria saepe servata!” se 
referă, îndeosebi, la descoperirea și infringerea conjuraţiei lui 
Catilina, în anul 63, cînd era el consul. 


3 

CARTEA XLI 


I—V. Primele lupte în Istria. La Roma se face recrutări exira- 
ordinare 7—12. V/. Unul din consuli urmează să vină la Roma pen- 
tru a prezida coinițiile. Sarzii cer ajutor senatului printr-o solie. 
Lycenii se pling contra rhoienilor 12—14. VI//. Triumiurile coman- 
danților din Hispania, Ti. Sempronius Gracchus și L. Postumius. Dis- 
cuţii asupra războiului din Istria 14. 

VIII—IXĂ. La Roma alegeri de magislraţi. Distribuirea provincii- 
lor. Prodigia. Cum deveneau unii aliaţi de drept latin cetățeni romani 
14—17. X—XI. Războiul din Istria 17—20. XI/—ĂVI. Războiul cu 
ligurii; prodigia; Colonia Luna 20—25. XVII—XIX Ti. Sempronius 
supune pe sarzi în Sardinia. Evenimentele din Liguria 25—29. XX. 
Antiochus Epiphanes 29—30. XĂ/—XXII. Distribuirea provinciilor. Ale- 
peri de preoți. Situația din Carthapina 30—33. XĂ/II—XĂIV. Situația 
din Grecia și Macedonia. Discuţiile aheilor asupra pozițici lor faţă 
de Macedoneni 33—38. XXV. Situaţia din Aetolia, Creta, Lycia 38—39, 
XĂVI. în Hispania celliberii se răscoală 39. XXVII. Magislratura cen- 
surii exercitată de Fluvius și Postumius 39—41. XĂVIII. Triumiul lui 
Claudius. Alegeri de magistrați. Făgăduinţele făcute de Tiberius Scin- 
pronius Gracchus 41—42. 


CARTEA XLII 


]. Se trag la sorţi provinciile pentru anul 173 î.e.n. Magistraţii 
romani comit abuzuri mari față de Praenestini 45—46. //—/11. Solii 
romani, care Îuseseră lriiniși în Grecia, revin la Roma. Fulvius Flacus 
ia ţiglele de pe acoperișul templului zeiţei luno Licina din ţinutul 
bruttilor, pentru a acoperi templul ridicat de el. Iarăşi sc răspîndesc 

zvonuri despre apariția de semne de la zei 46—48. /V. Praetorul Nu- 
merius Fabius moare la Massilia, în drum spre Hispania 48—49. 
V—VI. Situaţia din Grecia și Macedonia. Perseus se străduiește să 
atragă de partea sa cetăţile grecești. Misiunea lui Marcus Marcellus 
49—51. VII—IX. Situaţia din Corsica și Liguria. Trufia consulului 
Popillius 51—54. X. Recensămintul populației din Roma. O invazie de 
lăcuste. Se iscă cearta între senat și consulul Popillius 54—56. X/—X/V. 
Regele Eumenes trimite la Roma pe fratele său Attalus. Vin la Roma 
soli de la repele Perseus și de la greci 56—61. XV—XV/. Incercarea 
de a ucide la Delphi pe regele Eumenes, pusă la cale de regele Per- 
seus prin omul său de încredere Evander 61—63. XV/I—XI/X. Se des- 
coperă faptul că Perseus urmăreşte otrăvirea solilor şi comandanților 
romani care în trecere prin Brundisium trăgeau în gazdă la un oare- 
care Lucius Remmius. Flota romană ocupă coasla illyrică. Incercarea 
de a recupera îeritoriul colropit în Campania de marii proprietari din 
ager publicus 63—66. XX. larăși se anunţă apariţia de semne 66. XX/— 
XĂII. Cearta proconsulului Popillius cu senatul continuă 66—68. XX//I— 
XĂIV. Discuţiile dintre carthaginezi şi Masinissa din pricină că Masi- 
missa ar Îi ocupat cetăţi de pe teritoriul Carthaginei 68—70. XXV— 
XXVI. Solii romani către Perseus și Gentius 70—73, XĂVI//. La Roma 
se fac pregătiri intense de război 73—74, XXVIII. Alegeri de magis- 
irați şi preoți. Se fac făgăduințe (oofa) de către magistrați 74—75. 
AXIA—XXĂ. Situaţia din diferite cetăţi din Asia Mică și Grecia în 
legătură cu războiul contra lui Perseus 75—78. XXĂ/. Adunarea popo- 
rului la Roma hotărăște să pornească războiul contra lui Perseus. Dis- 
lribuirea armatelor 78—79. XXXII—XXĂXV. Cearla între consuli. Înro- 
lările unor oști centurioni provoacă nemulțumire 79—83. XXĂVI.: Re- 
pele Perseus trimite o solie care n-a îost admisă în Roma, pentru că 
se votase și se declarase războiul contra Macedonenilor 83—84. 
XĂĂVII—XXĂVIII. Inceputul războiului. Primul an de oslilităţi. Eveni- 
mentele din Epir. Senatul lrimite o solie în Grecia 84—86. XĂĂ/X— 
ALII. Perseus trimite solii la comandantul roman cu care avea legături 
de ospitalitate familiară. Tratativele. Armistițiul 87—92. XL//I—XLIV. 
Certuri la Theba 92—94. XLV. Senatul roman trimite solie în Asia, la 
lhodos și în alte insule din aceste părți 94—y5. XLV/. Perscus trimite 
soli la Roma pentru negocieri de pace, începute de Marcius 95—95. 
XLVII—XĂLIX. Trimişii lui Perseus sînl primiţi de senatul roman. Pleca- 
rea din Roma a coniandanţilor de oști 97—100, L—LI/7. Perseus ţine 
consiliu de război la Pella văzîndu-și spulberată nădejdea de pace. Tre- 
cerea în revistă a armalci în Macedonia 100—105. LIV. Regle Perscus 

intră în Thesalia 105—107. LV—LVI. Armatele romane ajung la Gompli 
și apoi la Larissa și Tripolis 107—109. LV/1—LĂII. Prima luplă de ca- 
valerie dată în Thesalia între romani și macedoneni. Unii dintre curteni 
slătuiesc pe rege să înceapă tratativele de pace cu romanii, în acele 
împrejurări favorabile lui 109—116. LĂ///. Cucerirea de călre romani 
a orașelor Halyarlus și Theba 116—118. LăIV—LXVI. Operaţiile de 
război care au avut loc în Thessalia, Perseus se retrage în Macedonia 


118—122. LĂVII. Incarliruirea irupelor peniru timpul de iarnă (anul 
171/170 î.e.n.) 122—123, 


CARTEA XLIII 


I—II. Cuceririle în Illyricum şi Gallia. O solie din Ilispania 
Gulussa, fiul lui Masinissa, vine în solie la Roma 127—130. IV—VII. 
Abuzurile magistraţilor în Hispania şi în Gallia. Hotărîrile senatului. Noi 
solii venite la Roma din Grecia și Asia 130—135. V///.. Condamnarea 
lui Lucreţius 135—136. 7X—X7. Noi evenimente în Liguria și în Illyricum. 
Senatul dispune să se facă o cercetare la faţa locului asupra situației din 
Macedonia. La Roma au loc alegeri de consuli și preoți. Distribuirea 
provinciilor. Pregătirile de război (ahul 169 î.e.n.) 136—139. XI. Pro- 
digia 139—140. XIII—ĂV. Alegerea censorilor. Pregătiri de război. 
Distribuirea atribuţiilor penru praetori. Censorii exercită alribuţiile lor 
cu severilale față de ordinul cavalerilor. Tribunul plebei, A. Rulilius, 
ia apărarea publicanilor, ceca ce provoacă tulburări în rîndurile plebei 
140—143. XVI. Colonia Aquitania cere sporirea numărului de coloniști. 
Senatul trimite din nou delegaţi în Grecia ca să oprească abuzurile 
comandanților 143—145. AXVII—XXIII. Cuceririle repelui Perseus în 
vecinătatea illyrilor. Perseus vrea să atragă de partea sa pe Gentius. 
Perscus se arată zpiîrcit la bani 145—153. 


CARTEA XLIV 


I—V. În primăvara anului 169 î.e.n., pleacă noi trupe de la Roma 
în Macedonia și pătrund pe teritoriu! regelui Perseus 157—163. VI. 
Perseus este înspăimîntat de sosirea neașteptată a trupelor romane. 
El nu știe să folosească împrejurările grele în care se aflau romanii 
în valea Tempe 163—164. VIL—X. Nici comandantul roman nu conduce 
cu pricepere operaţiile și face diverse mișcări de trupe dînd răpaz 

regelui 165—169. X/—Ă/I/. Întrîngerea romanilor pe mare 169—173. 
XIV—XV. Solii la Roma din parlea unui rege gallic, Balanes, de 
peste Alpi și din partea regelui Prusias a rhodienilor şi a altora. Pru- 
sias și rhodienii mijlocesc peniru pace cu Perseus 173—175. XV/. Noi 
pregătiri la Roma pentru războiul cu Macedonia. Atitudinea censorilor 
devine mai severă 175—176. XVII—XVIII. Alegeri de magistrați. Dis- 
iribuirea provinciilor. Lucius Aemilius Paulus primește Macedonia 
176—178. XIX. După îndeplinirea sacriliciilor sacre declară că va pleca 
in provincia sa. Senatul primeşte solia din Egipt trimisă de Ptole- 
maeus și Cleopatra !179—180. XĂX—XĂI. Delegații trimiși la faţa locu- 
lui revin la Roma din Macedonia. Hotărîrile senatului 180—182. 
AXII. Cuvîntarea și plecarea lui Aemilius 182—184. XĂIII—XĂV. Tra- 
tativele lui Perseus cu Gentius, cu Antiochus şi cu Eumenes 184—187. 
„XXĂVI—XĂVII. Perseus vrea să înșele pe galli și pe Gentius 187— 
190. XĂVIII—XXIĂ. Inirîngerea macedonienilor pe mare. Holărtrile 
rhodienilor 190—193. XXĂXĂ—AXXXII. Înirîngerea illyrilor. Supunerea lor. 
Preparativele regelui Perseus 193—197. XĂXIII—XXĂIV. Pregătirile 
lui Paulus Aemilius 197—200, XĂĂV. Soha rhodienilor trimisă lu 
loma. Împresurarea armatei macedoniene 200—203. XXXVI—XLII. Bă- 
lălia de la Pydna (anul 168 î.e.n.) 203—211. XLI//—XLVI. Urmările 
luptei. Fuga regelui. Supunerea Macedoniei. 211—215. 


CARTEA XLV 


I-II. Ştirile despre victorie sosite la Roma provoacă un uriaș 
enluziasm 219—221. III. Solia rhodienilor vine la Roma da nu pri- 
meșle cinstirea obișnuită 221—222. IV—IX. Intoarcerea lui Marcellus 
din Hispania. Luarea în captivitate a lui Perseus 222—228. X. Eve- 
nimentele din Rhodos '228—230. X/—X/V. În Egipt Antiochus vrea să 
pună mîna pe Alexandria. La Roma vin solii din partea regilor Antio- 
chus și Ptolemaeus 230—235. XV. Liberţii sînt distribuiţi în cele patru 
triburi urbane 235—236. XVI. Distribuirea provinciilor. Din Hispania 
se fac din nou două provincii. Prodipia 236—237. XVI/—ĂVIII. Dispo- 
zițiile senatului asupra Macedoniei și Illyriei date prin lepaţii săi 
237—239, XIX—XX. Allalus vine la Roma 239—942., XĂI—AXV. Solia 
rhodienilor 242—249. XXVI. Cucerirea orașelor din Epir 249—251. 
XĂVII—XXVIII. Măsurile luate în Illyricum. Pedepsirea unor oraşe. 
Călăloria lui Aemilius în Grecia 251—254. XX/X—XXĂ. Divizarea Mace- 

donici în pairu părți 254—256, XXĂI—XXĂII. Se lac cercelări în 
Grecia relative la atitudinea unor oraşe și persoane avută în vremea 
războiului cu Perscus 256—258. XXXII—XXĂIII. Dispoziţii luate în 
Macedonia. Legiuiri. Serbări 258—260. XXXI/V. Plecarea armatei romane 
spre Italia. Pedepsirea beoţienilor și illyrilor 260—262. XXXV—ĂL. 
Sirălucila procesiune a triumiului lui Aemilius Paulus la Roma 262— 
270. XLI. Cuvîntarea lui către popor 270—272. XLII. Triumiul lui Octa- 
vius. Hotărîrile senatului asupra lui Perseus. Solia regelui Cotys 272— 
273. XLIII. Triumiul lui Anicius 273—274. XLI/V. Alegerea de mapis- 
traţi și de preoţi pentru anul următor. Regele Perseus la Roma. Mize- 
ria şi moartea lui 274—277. 

